
2 ब्रह्मणी वेदितव्ये शब्दब्रह्म परं च यत्‌ । 
शब्दब्रह्मणि निष्णातः परं ब्रह्माधिगच्छति पा 
--मैत्रायणी उपनिषद्‌ 
शब्द ब्रह्म और परब्रह्म दो ब्रह्म हैं । जो शब्द ब्रह्म में निष्णात होता है,- 
वह परब्रह्म को प्राप्त करता है । अतः शब्दब्रह्म की उपासना नितान्त स्पृहणीय ` 
मानी गयी है। शब्दब्रह्म की उपासना के लिए वेदों का अध्ययन तो आवश्यक है 
ही, साथ हीं वेदाङ्गों का भी अनुशीलन अपना उतना ही महत्त्व रखता है । 


वेदाङ्गो में 'शिक्षा' अपना अति विशिष्ट स्थान रखती है। शिक्षा का 


। तात्पर्यं उच्चारण-प्रक्रिया से है । वेद विश्व-वाइमय का प्राचीनतम ग्रन्थरत्न हैं । 


भारतीय संस्कृति एवं सभ्यता का ज्ञान वेदों के अनुशीलन के अभाव में कदापि 


. । सम्भव नहीं है। अतः भारतीय प्राचीन परम्पराओं का सम्यगबोध भी वेदा- 


। ध्ययन के अभाव में नहीं हो सकता | 


जिस प्रकार वेदार्थबोध हेतु ‘fren’ का अध्ययन आवश्यक है, उसी प्रकार 
मन्त्रोच्चारण के लिए 'शिक्षा' वेदाङ्ग का अनुशीलन अपरिहार्य है । प्रातिशाख्य- 
ग्रन्थ भी शिक्षा के ही अन्तर्गत समाहित हो जाते हैं । इनमें वैदिक मन्त्रों के शुद्ध 


| उच्चारण के लिए वेदों की प्रत्येक शाखा का ध्वनि-विषयक अध्ययन ही प्रमुख 


विवेच्य विषम रहा है। इसीलिए “शाखायां शाखायां प्रतिशाखम्‌, प्रतिशाखं 
भवं प्रातिशाख्यम्‌’ रूप से इसे स्पष्ट किया गया है । ऋ्वेद-प्रातिशाख्य के भाष्य 
कार आचार्य ‘sae’ का कथन है कि जो तथ्य शिक्षा, छन्द एवं व्याकरण के द्वारा 
सामान्य रूप से उक्त हैं, वे ही इस शाखाविशेष में इस प्रकार से हैं, यही प्राति- 
शाख्य-शास्त्र का प्रयोजन है । RT ge 
शिक्षाछन्दोव्याकरणैः सामान्येनोक्तलक्षणम्‌ । 
तदेवमिहृशाख्चायामिति शास्त्प्रयोजनम्‌ ॥ 


| इसी ज्ञानपिपासा से प्रेरित होकर श्रद्धेय गुरुवर Bio आद्या प्रसाद; 


| मिश्र, पूर्व-कुलपति, प्रयाग विश्वविद्यालय की सत्प्रेरणा से मैं परिस्थितियों से जे 
५ ne 2 

जुझता हुआ भी प्रातिशाख्यों को आधार बनाकर वैदिक ध्वनि-विषयक अध्ययन में 
प्रवृत्त हो गया । प्रस्तुत ग्रन्थ डसी का सत्फल है | 

इस पुनीत कार्य में अनेक बाघायें आती रहीं, परन्तु उन सभी का कोई 
स्थायी प्रभाव नहीं रहा । श्रद्धेय गुरुजी की अनवरत HIT एवं आशीर्वाद ग्रन्थ की 
परिसमाप्त पर्यन्त प्राप्त होता रहा । 

इस ग्रन्थ के पूर्ण होने में श्रद्धेय. डॉ० वी० Ho वर्मा, प्रोफेसर एवं अध्यक्ष 
संस्कृत-विभाग, sto हि० वि० वि० का विशेष योगदान है, जो मेरे योग्य निदेशक 
रहे हैं । इनके अतिरिक्त मेरे पूज्य मामा Sto हरि शङ्कर त्रिपाठी, रीडर संस्कृत- 
विभाग, प्रयाग .विश्वविद्यालय, डॉ० जयशङ्कर लाल लिपाठी, रीडर संस्कृत- 
विभाग, का० हि० वि० fro एवं पं० राजकिशोरमणि लिपाठी, रीडर Fo वि० 
गोरखपुर वि० वि० की भी सत्प्रेरणा से यह ग्रन्थ पुस्तक का रूप प्राप्त कर सका 
है । अपने महाविद्यालय के प्रबन्धक परम विद्यानुरागी श्री रमा शंकर सिंह जी की 
अद्वितीय ; शुभकामना सदेव अध्ययन क्षेत्र में अग्रसर होने के लिए प्रेरणास्रोत रही 
है। प्राचार्य, श्री दीनानाथ.लाल श्रीवास्तव जी तो निरन्तर मागंदशंन.करते हुए 
अंध्ययन के प्रति मेरी उत्कट अभिलाषा उत्पन्न करते हैं, अतः उपर्युक्त ग्रुरुजनों 
के प्रति कृतज्ञता ज्ञापित करना अपना परम कतव्य समझता हूं । 

अपने. अनेक मित्रों के प्रति अपना सहज आदरभाव प्रकट करते हुए मुझे 
हादिक आनन्दानुभव हो रहा है, जिनमें कुछ तो हमारे सहकर्मी हैं एवं कुछ हमारे 
सहाध्यायी हैं | 

पुस्तक के सफल प्रकाशन के लिए 'अक्षयवट प्रकाशन', इलाहाबाद के 
स्वत्वाधिकारी श्री सत्यव्रत मिश्र, विशेष धन्यवादा हैं, जिन्होंने मेरी अनवधानता 
कों सहन करके भी ग्रन्य-प्रकाशन में शीघ्रता की है । 


अन्ततः, मैं उन सभी विद्वानों के प्रति श्रद्धावनत हूँ, जिनसे प्रत्यक्ष अथवा 
अप्रत्यक्ष रूप में किञ्चिदपि सहायता प्राप्त हुई है। मानवकृति होने के कारण ग्रन्थ 
में तथ्य सम्बन्धी एवं मुद्रण-संम्बन्धी लुटियो का होना सम्भावित है । मैं स्वयं ही 
इन लुटियों के लिए उत्तरदायी हे । इस सम्बन्ध में विद्वानों एवं प्रेमी पाठकों से 
यंही निवेदन है कि उन त्रुटियों का अन्वेषण नीरक्षीर-विवेचिनी दृष्टि से करके 
मुझे उचित परामर्श देने को महती कृपा करेंगे । अगले संस्करण में उन्हें दूर करने 
के लिए मैं सर्वथा सज्ज हूँ । 
विजयदशमी _ इति विदुषां वशंवद 
अनतू्रर १६७ ` | विजय शडूर पाण्डेय 
लुकी? 1950738501 ee 

वाले व्यञ्जन का अङ्गत्व १५५, पदान्त व्यञ्जनों का अङ्गत्व 
१५६, संयुक्त व्यञ्जनों का अङ्गत्व १५७, द्वित्व व्यञ्जनों का 
अङ्गत्व १५९, TA BT अङ्गत्व १६%, अनुस्वार का अङ्गस्व 
१६६, स्वरभक्ति का अङ्गत्व १६८; विसर्जनीयः का अङ्गत्व 


१७१, जिह्वामूलीय तया उपध्मानीय का अङ्गत्व १७१॥ : 


चतुर्थ अध्याय : संयोग विषयक उच्चारण-बेशिष्ट्य 


, १६५, स्फोटन का विश्लेषण १६६, स्वरभक्ति १६९, स्वर- 


१७३-२४० 


संयोग १७३, अयःपिण्ड १७५, दारुपिण्ड १७५, 
ज्वालापिण्ड १७६, ऊर्णपिण्ड १७६, मृत्पिण्ड १७६, 
वायुपिण्ड १७६, वज्चपिण्ड १७७, अभिनिधान का अर्थ 
७६, अभिनिधान का स्वरूप १८०, अभिनिधान का 
ध्वनि-वैज्ञानिक आधार १८२, अभिनिधान का विश्लेषण 
१८३, अभिनिधान के स्थल एव क्षेत्र १८६, आचार्य 
शाकल का मत १८७, व्याडि का मत १०६, स्फोटन 


भक्ति का अर्थ १६६, स्वरभक्ति के स्थल २०१, स्वरभक्तिः 
की मात्रा २०६, स्वरभक्ति का उच्चारण २०७, स्वरभक्तिः 
का भक्षरत्व २०६, स्वरभक्ति के विषय में विशेष २१०, 
यम २१३, यम शब्द का अर्थ २१३, यम का स्वरूप . 
२१३, यम का ध्वनि वैज्ञानिक आधार २२२, यम का 
उच्चारण स्थान २२५, यमों की संख्या २२७, यम के 
विषय में विशेष २२९, कर्षण २३०, भ्रुव २३१, द्वित्व 
२३२, द्वित्व का विधान २३३, स्वर के बाद आने वाले 
संयोगादि.वर्ण का द्वित्व २३३, पदान्त ग्यञ्जनों का द्वित्व 

२३८, निष्कर्ष २२६ | 

अनुस्वार और अनुनासिक में भेद २६०, नासिक्य २६४ । 


चष्ठ अध्याय : उच्चारणकाल २६६-२८८ 


- माल्या के मानक-तत्त्व. २६९, स्वरों का उच्चारण- 
क्राल २७१, हस्वस्वर का उच्चारणकाल २७२, दीर्घ 
स्वर का उच्चारणकाल..२७२, प्लतु स्वर का उच्चारण- 
काल २७३, व्यञ्जन वर्णों का उच्चारणकाल २७७, विराम 

« ७-४७ का काल २८०, अनुस्वार का उच्चारणकाल २८५ । 


सप्तम अध्याय : स्वराघात पहात Qs ite 


„स्वरों की संख्या २६०, ,स्वराघात का गानों से. . 


सम्बन्ध २६०, उवात्तःका :उच्चारण २६८, अनुदात्त का : 
उच्चारण Roo, स्वरित का उच्चारण ३०१, प्रचय का ... 
उच्चारण ३०३, स्वराघातों के - उच्चारण के सम्बन्ध में 
विशेष-विचार ३०३, निष्कर्ष ३०९ | 


emg १... `" ३११-३१३ 


पारिभाषिक शब्दों, को सूचो | .. ३१५-३२० . 

भूमिका 
प्राचीन मारत में ध्वनि-विज्ञान 


भावाभिव्यवित के सभी साधनों में भाषा ही सर्वप्रमुख साधन है । भाषा 
के माध्यम से ही मनुष्यों के मध्य सामाजिक सम्पर्क बना हुआ है। भाषा का 
आधार ध्वनि है। ध्वनियों से ही भाषा का निर्माण हुआ है। प्रत्येक भाषा की 
घ्वनियों की अपनी निजी विशेषतायें होती हैं। ध्वनियों का सम्बन्ध उच्चारण से 
है । अतः किसी भी भाषा के सम्बन्ध में पूर्ण ज्ञान तभी हो सकता है जब उस 
भाषा में प्राप्त होने वाली ध्वनियों की उच्चारण-प्रक्रिया एवं अन्य महत्त्वपूर्ण तथ्यों 
का सम्यक्‌ अनुशीलन किया जाय । भाषा के सम्बन्ध में इस प्रकार के ज्ञान को 
“वनि-विज्ञान' संज्ञा प्रदान की गई है। 


ध्वनि-विज्ञान के अध्ययन का प्रारम्भ अत्यन्त प्राचीन काल में ही हो गया 
था। त्रिश्व की सर्वप्राचीन भाषा के रूप में उपलब्ध होने वाली वैदिक भाषा स्वयं 
ही इस बात को प्रमाणित करती है कि उस प्राचीन युग में भी भाषा का रूप 
अत्यन्त AAA था | तथा यह भो सुस्पष्ट होता है कि वैदिक ऋषियों का प्रयास 
उस सुदूर प्राचीन काल में भी भाषा के परिष्कार की ओर पूर्ण रूप से था । संहिता- 
ग्रन्थों के सम्यगनुशीलन से यह भी विदित हो जाता है कि उस प्राचोनयुग में ध्वनि- 
सम्बन्धी अध्ययन अपने उच्च-शिखर पर विराजमान हो गया था । ऋ० सं० में 
अनेक Ara इस प्रकार के विधानों से भरे हुए प्राप्त होते हैं। दशम मण्डल तो इस 
दृष्टि से अपना अप्रतिम महत्त्व रखता है। ऋण” सं० १०।६८।२ में वाक्‌ का 
अधिप्ठान 'आसन्‌' को बतलाया गया है ।' 'आसनू' का अर्थ ध्याख्याकारों ने 
“मुख (आस्य) किया है । इसी प्रकार ऋ० सं० १०।७२।२ में उच्चारण की विधि 
के प्रसंग में कहा गया है कि जिस प्रकार किसी पदार्थ को छलनी से छानकर 
उसका प्रयोग किया जाना अधिक श्रेयस्कर होता है, उसी प्रकार वाणी को मन में 
सोच-समझ कर प्रयोग करना चाहिए । इस प्रकार की वाणी बोलने वाले व्यक्ति 
के साथ लोग मैलीभाव रखते हैं तथा ऐसी वाणी के प्रभाव से जीवन में सफलता 


१. दधामिते द्युमतीं वाचमासन ।--ऋ० Fo १०।६५।२ 

की उपलब्धि भी होती है।? ऋ० सं० १।१६४।४५ के अनुसार वाक्‌ के चार 
अवयव हैं । जिनमें प्रथम तीन अत्यन्त गूढ़ हैं, ये हमारी श्रोललेन्द्रिय के विषय नहीं 
बनते हैं । इनका ज्ञान योगियों को ही हो सकता है । इनमें जो चतुर्थ अवयव है 
उसे मनुष्य बोलते हैं ।* नि० १२1९ में इस Ara को उद्धृत करके उसको व्याख्या 
“की गई है। यास्क इस मन्त्र की व्याख्या में वाकू के प्रथम तीन अवयवों को 
कीटादि जन्तुओं द्वारा बोला जाने वाला स्वीकार करते हैँ। इन तीनों अवयवों में 
मनुष्य नहीं बोल पाते ।* पतञ्जलि आदि परवर्ती वैयाकरणों ने इस मन्त्र को 
बहुधा उद्धृत किया है तथा इसकी व्याख्या भी विभिन्न प्रकार से की है । परवर्तो 
'चैयाकरणों ने वाणी के चार रूपों की स्थापना भी ऋ० सं० के इसी मन्त के आधार 
पर की है।ये चार रूप परा, पश्यन्ती, मध्यमा एवं वैखरी हैं। इनमें प्रथम 
तीन का सम्बन्ध श्रवणीय ध्वनि के साथ नहीं है, ये तीन ध्वनियाँ हमारी श्रोल्ेन्द्रिय 
का विषय नहीं बन पातीं | इनका प्रत्यक्ष योगियों को होता है । चतुर्थ रूप अर्थात्‌ 
वैधरी का सम्बन्ध हमारी Malar के साथ है, इसका श्रवण हमारी श्रोलेन्द्रिय से 
होता हैं। « 
aio Ho में अनेक मन्ल्र इस प्रकार के भी प्राप्त होते हैं, जिनमें वाणी की 
उत्पत्ति- प्रक्रिया का अत्यन्त वैज्ञानिक विवेचन क्रिया गया है। ऋ० सं० में उच्चारण 
के लिए ‘arn’ को कर्म बनाकर 'वाचम्‌' के प्रयोग के साथ ‘gala’ शब्द का 
प्रयोग पाँच बार तथा “उद्‌” उपसर्ग के साथ 'उदिर्यात वाचम्‌' का प्रयोग दो बार 
“हुआ है ।४ उदियति का तात्पर्य है---ऊपर की ओर प्रेरित करना? । ध्वनि-उत्पत्ति 


१. सबतुमिव तितउना पुनन्तो यत्र धीरा मनसा वाचमक्रत | अल्ला सखायः 
सख्यानि जानते भद्रैषां लक्ष्मीनिहताधि वाचि ।--क्र० Ho १०।७१।२ 

२. चत्वारि वाक्‌ परिमिता पदानि तानि विदुर्ब्राह्मणा ये मनीषिणः । गुहा लीणि 

निहिता नेङगयन्ति तुरीयं वाचो मनुष्या वदन्ति ।- ऋ० सं० १।१६४।५५ 

३. सर्पाणां वाग्वयसां छुद्रस्य सरीसृपस्य चतुर्थो व्याव हा रिक्रीत्येके ।- fro १३।९ 
“ ४, ` कनिक्रदज्जनुषं प्रत्रुवाणं इयति वाचमरितेव नावम्‌ ।-ऋ० Ho २।४२।१, उप 
: यो नमो नमसि स्तभायन्नियति वाचं जनयन्यजध्ये।-_ऋ० सं० ५।३६।४, एष 
ग्रावेव जरिता त इन्द्रेति वाचं बृहदाशुषाणः ।-_ऋ० Ho ५।३६।४, हरिः 
खजानः पथ्यामृतस्येयति वाचमरितेव नावम्‌ । प्रन्द्राग्निभ्यां सु-वचस्या- 
मियमिसिन्धाविव प्रेरयं नावमर्केः । _ऋ० Ho १०।११६।१, स्यूमना वाच 


उदिर्यति वह्लिः 1---ऋ० Ho १।११३।१७, पुनन्ति धीरा अपसो मनीषा देव 
या विप्र उदियति वाचुम्‌ ।--ऋ० सं० ४।८।५ 

की प्रक्रिया में वक्ता के अन्तर्गत कहने की इच्छा होने पर उसका आत्मा कथनीय 
तथ्य को बुद्धि में रखता है । बुद्धि बोलने की इच्छा से-उससे मन को संयुक्त करती 
है इसके पश्चात्‌ मन कायाग्नि पर आघात पहुँचाता है कायाग्नि शरीरस्थ वायु 
को प्रेरित करता है । परिणामतः हृदय-प्रदेश में विचरण करता हुआ वायु 
कण्ठादि स्थानों में आकर विभिन्न प्रकार के प्रयत्नो के माध्यम से विभिन्न aut के 
स्वरूप को प्राप्त करता है ।' पूर्वोक्त मन्त्रों में “इयति' पद का प्रयोग यह बत- 
लाता है कि उस युग में ध्वनि-उत्पत्ति के सम्बन्ध में वैज्ञानिक विवेचन किया जा 
चुका था । 
mo Ho १।१६४।२४ में वाक्‌ की रचना अक्षर से बतलायी गई है ।२ 
अक्षर का अर्थ नष्ट न होने वाला! भी aro सं० १।१६४।४२ में वतला दिया गया 
' है । ° मैत्रायणी संहिता १।११।५ एवं काठक संहिता १४।५ में वाकू के पूर्वोक्त 
.चार रूपों का कथन किया गया है । इनमें चतुर्थ रूप को पशुओं में स्थित बतलाया 
गया है ।%. यास्क ने नि० में वाणी-विभाजन से सम्त्रन्ध रखने वाले aro सं० के 
wa (चत्वारिवाकूपरिमिता'``) के व्याख्या-प्रसंग में इस मन्त्र को ब्राह्मणवचन 
कहकर saga किया है । यास्क के कथन का अभिप्राय यही है कि वाणी के 
: चतुर्धा विभाग में केवल चतुर्थ वाक्‌ ही हमारी श्रोलेस्ट्रिय का विषय बनती है। 
- योगियों को अपने ज्ञानचक्षु द्वारा शेष तीत रूपों का भी प्रत्यक्ष होता रहता है। 
शतपथ-ब्राह्मण के कई स्थलों पर ध्वनि-विज्ञान सम्बन्धी अनेक तथ्य प्राक्त होते 
हैं । एक स्थल पर शुद्ध उच्चारण के सम्बन्ध में कहा गया है कि असुर लोग 'हे 
* अरयः हे अरयः के शुद्ध उच्चारण में अशक्त होने के कारण हेऽलवः हेऽलवः कहने 
: के परिणामस्वरूप हार गये । इसी प्रसंग में यह भी कहा गया है कि संदिग्ध वाणी 


१. आत्मा बुद्ध्या समेत्यर्यानु मनो युङ्क्ते विवक्षया । मनः कायारिनिमाहुस्ति 
स प्रेरयति मारुतम्‌ ॥ मार्तस्तु उरसि चरन्‌ मन्द्रं जनयति स्वरम्‌ ।- पा० 
शि० ६15 
- २. गायल्तेण प्रतिमिमीते अर्कमर्कण साम लेष्ट्ोरभैव वाकम्‌ । वाकेन वाक द्विपदा 
द; चतुष्पदाऽक्षरेण मिमते सप्त वाणीः ।-ऋ० Fo १।१६४।२४ 
३. ततः नक्षरत्यक्षरं तत्‌ ।--क्र० Ho १।१६४।४२ 
४. सा वे वाग्छष्टा चतुर्धा व्यभवत्‌ एषु लोकेषु तीणि तुरीयाणि पशुषु तुरीयम्‌ । 

—Fo Fo १।११।५, सा वै वाग्दृष्टा चतुर्धा व्यभवत्‌ एषु लोकेषु त्रीणि 
. तुरीयाणि पशुषु तुरीयम्‌ ।--का० Fo १४।५ 
, ५. द्रष्टव्य नि० १३।६ तथा ते असुराऽआत्तवचसो हेलवो देलव इति वदन्त 
पराबभूवुः ।--श° Alo ३।२।१।२३ 

में बोलने वाले लोग म्लेच्छ कहे जाते हैं।' शतपथ-ब्राह्मण में वाक्‌ के चार रूपों 
को बतलाकर यह भी कहा गया है क्रि इसमें चौथी वाणी को ही मनुष्य बोलते 
हैं। शतपथब्राह्मण के इस कथन से प्रतीत होता है कि भाषा के दो रूप हैं-- 
व्यक्त भाषा एवं अव्यक्त भाषा । यह ब्राह्मण व्यक्त भाषा की भी कई अवान्तर 
स्थितियों का संकेत करता है। व्यक्त भाषा की जो उच्चतम स्थिति है, उसमें 
मनुष्य बोलते हैं उससे निम्न स्थिति में पशु बोलते हैं। पशुओं क्री भाषा से निम्न 
स्थिति में पक्षी बोलते हैं एवं व्यक्त भाषा की जो निम्नतम स्थिति है, उसमें सर्प 
बोलते हैं ।* 

वास्तव में वाक्‌ के जो चार रूप-परा, पश्यन्ती, मध्यमा एवं वैखरी बतलाये 
गये हैं उनमें प्रथम तीन प्रकार के वाक्‌ में श्रोता द्वारा गृहीत होने की योग्यता का 
अभाव होने से ये अव्यक्त वाक्‌ के रूप में कहे जा सकते है । चतुर्थ अवस्था का 
ग्रहण श्रोता द्वारा हो जाने से VA व्यक्त वाक्‌ कहा जा सकता है । मनुष्य, पशु, 
पक्षी एवं कीट-पतंग इत्यादि इसी व्यक्त भाषा का उच्चारण करते हैं । 

शतपथ ब्राह्मण का उपर्युक्त कथन इसी बात को स्पष्ट करता है क्रि भाषा 
के मुख्य दो रूप होते है, जिनमें प्रथम रूप का श्रवण हमारी इन्द्रियों से न होने के 
कारण वह हमारी ग्रहण-णक्ति के परे की वस्तु है। द्वितोय रूप का ग्रहण करने 
में हमारी इन्द्रियाँ पूर्ण समर्थ हँ । इनमें द्वितीय प्रकार के वाक्‌ के भी दो अवान्तर- 
भेद किये जा सकते हैं -(१) मनुष्यों की स्पष्टरूपेण अर्थत्रोध कराने वाली भाषा 
एवं (२) पशु आदि जन्तुं द्वारा बोली जाने वाली वह भाषा जो अर्थवोध कराने 
में असमर्थ होती है । मनुष्यों द्वारा उच्चरित भाषा में वर्ण, पद आदि का बोध 
हो जाने से ही उसे पशु आदि जन्तुओं की भाषा से उच्च-स्तर की भाषा कहा 
गया है तथा पशुओं की भाषा में वर्ण, पद आदि का स्पष्टीकरण न होने के कारण 
मनृष्यकृत भाषा की अपेक्षा उसे निम्न कोटि का बतलाया गया है । उस आदिम 
युग में भाषा के सम्बन्ध में इतना वैज्ञानिक विश्लेषण इसी तथ्य की ओर संक्रेत 
करता है कि शतपथ-ब्राह्मण-काल में भी ध्वनि विज्ञान का विकास हो रहा था। 

ऐतरेय-ब्राह्मण में वाकू को इन्द्र से उद्भावित माना गया है तथा वाणी 
को नित्यता के सम्बन्ध में उसकी उपमा समुद्र से दी गई है । जिस प्रकार समुद्र 


१. तलेतामपि वाचमूदुरूपजिज्ञास्याम्‌ । स म्लेच्छः । -शऽ ब्रा० ३।२।१।२४ 


२. तुरीयं ““““*"'स्तुरीयमेह तहिवाङ्‌ निरुक्त वदिष्यती ति | तदेतत्तरीयं वाचोऽ- 
निरुक्त यन्मनुष्या वदन्ति भर्थैतत्तरीयं वाचोऽनिरुक्तं यत्पशवों वदन्ति अथेत- 
त्तुरीयं वाचोऽनिरुक्तं येद्‌ वयांसि वदन्ति । अथैतत्तरीयं वाचोऽनिरुक्तं यदिदं 


क्षुद्र सरीसुपः वदति । - Wo Aro ४।१।३।१६ 

अक्षीण है, उसी प्रकार वाणी भी अक्षीण एवं नित्य है । एक स्थल पर यह भो कहा 
गया है कि पदों या मन्त्रों को मध्यमा वाक्‌ में प्रयुक्त करना चाहिए । मध्यमा 
चाक्‌ से तात्पर्य द्रुत आदि वृत्तियों में मध्यमावृत्ति से लिया जाता है । मध्यमा 
वृत्ति से किया गया पाठ अपना संस्कार करता है ।” आरण्यक ग्रन्थों में ऐतरेय 
आरण्यक ध्वनि-विज्ञान से सम्बन्ध रखने वाले अनेक विषयों का वैज्ञानिक विवेचन 
करता है । इसमें एक स्थल पर वर्णो के स्वख्प की उपमा विभिन्न रूपों में प्रस्तुत 
की गई है । स्पर्श वर्णो को पृथिवी, अग्नि, ऋग्वेद, चक्षु एवं प्राण का रूप बतलाया 
गया है; ऊष्म aut को अन्तरिक्ष, वायु यजुर्वेद, Aa एवं अपान का रूप बतलाया 
गया है तथा स्वर वर्णो को द्युलोक, आदित्य सामवेद, मनस्‌ एवं व्यान का रूप 
बतलाया गया है ।* 

इस साम्य का तात्पर्य यह हो सकता है कि जिस प्रकार पृथिव्यादि लोकत्रयी 
में सर्वाधिक महत्त्व aate का है, जिस प्रकार अग्नि, वायु आदित्यादि देवलयी में 
सर्वाधिक महत्त्व आदित्य का है, जिस प्रकार ऋग्यजुष्सामरु प वेदत्नयी में सर्वा- 
धिक महत्त्व सामवेद का है, जिस प्रक्रार चक्षु, श्रोत एवं AAT रूप अज्भलयी में 
सर्वाधिक महत्व मनस का है एवं जिस प्रकार प्राण, अपान तथा व्यान रूप वायुत्रयी 
में प्रधान स्थान व्यानवायु का है, उसी प्रकार सम्पूर्ण वर्णराशि में स्वरों का स्थान 
ऊष्म और स्पर्श व्यञ्जनों से अत्युत्कृष्ट है । ऊष्म वणो का महत्त्व स्वरों से कम 
एवं स्पर्शो से अधिक है । इसीलिए महत्त्व की दृष्टि से द्युलोक के बाद आने वाले 
अंतरिक्ष, आदित्य के बाद आने वाले अग्नि, सामवेद के वाद आने बाले यजुर्वेद, 
मनसू के बाद आने वाले श्रोत्र एवं व्यान के बाद आने वाले अपान से ऊष्म aut 
का साम्य दिखलाया गया है । महत्व की दृष्टि से पृथ्वी, अग्नि, ऋग्वेद, चक्षु 
एवं प्राण को उपरि कथित अन्य तत्त्वों के बाद रखा जाता है। इसी लिये स्पर्श 
वर्णो का स्थान ऊषम एवं स्वर वर्णों की अपेक्षा कम महत्त्वपूर्ण है। स्वर सभी अन्य 
ध्वनियों के उच्चारण में सहायक होते हैं। स्वरों के माध्यम से ही स्पर्श और ऊष्म 
ध्वनियाँ उच्चरित होती हैं। अतः स्वरों का महत्त्व इन ध्वनियों से अधिक है। 


१. वाश्ध्येन्द्री ;--ऐ० ब्रा० ६।२, वाग्‌ वै समुद्रो न वाक्‌ क्षीयते 1--ऐ० ब्रा० 
१३।२१, मध्यमा वाचा संसत्यात्मानमेव तत्‌ संस्कुर्ते । Yo Mo 
१२1१३ 

२. पृथिव्याः रूपं स्पर्शाः अन्तरिक्षस्योष्माणो दिवः स्वरा अग्नेः रूपं स्पर्शावायो- 
रूष्माण आदित्यस्य स्वरा ऋग्वेदस्य रूपं स्पर्शाः यजुर्वेदस्योष्माणः सामवेदस्य 
स्वराएचक्ुषो SF स्पर्शाः श्रोततस्योष्माणो मनसः स्वराः प्राणस्य रूपं स्पर्शा 
अपानस्योष्माणो व्यानस्य स्वराः ।- ऐतरेय आरण्यक ३।२।५ 

ऐतरेय आरण्यक के इस विवेचन को देखने से यह स्पष्ट हो जाता है कि 
ऐतरेय आरण्यक के रचना-काल तक स्वर, ऊष्म एवं स्पर्श वर्णो के सम्बन्ध में 
पर्याप्त विचार किया जा चुका था और यह तथ्य भी प्रकाश में ar चुका था कि 
स्वर ध्वनियाँ अन्य ध्वनियों की अपेक्षा अधिक महत्त्वपूर्ण एवं शक्तिशाली हैं । 


इसी आरण्यक के एक अन्य स्थल पर ऊष्म ध्वनियों की तुलना प्राण से, 
स्पर्श ध्वनियों को तुलना हड्डियों से, स्वर-ध्वनियों की तुलना मज्जा से तथा 
अन्तस्थ ध्वनियों की तुलना मांस एवं रक्त के साथ की गई है ।१ इस तुलना का 
आधार भी यही है कि स्वर-ध्वनियाँ अक्षर का आधार होती हैं और व्यञ्जन 
ध्वनियाँ स्वरों के आश्रित होकर अक्षर की सीमा में आती हैं इसीलिए स्वरों 
की तुलना मज्जा से की गई है। मज्जा ही मांस एवं रक्त का आधार हो सकता 
है, परन्तु स्पर्श ध्वनियों की हड्डियों के साथ की गई तुलना स्पष्ट नहीं प्रतीत 
होती है। 

'संहिता' भाषा की प्रमुख विशेषता है । ऐतरेय आरण्यक में संहिता के 
सम्बन्ध में अत्यन्त वैज्ञानिक विवेचन प्राप्त होते हैँ । एक स्थल पर कहा गया है 
कि जिस उच्चारण में संधि करके उच्चारण किया जायेगा वह “निभूंज' एवं जिस 
उच्चारण में दोनों अक्षरों को शुद्ध रूप में उच्चरित करेंगे वह्‌ 'प्रतृण्ण’ उच्चारण 
कहलाता है।* निर्भूज एवं प्रतृण्ण के स्वरूप को स्पष्ट करते हुए सायणाबार्य ने 

हा है कि जिस संहिता-रूप उच्चारण में पूर्ववर्ती ओर परवर्ती दोनों शब्द मिलकर 

. भुज' के सदृश हो जाते हैं, वह उच्चारण ‘fads’ कहलाता है तथा जिस उच्चा- 
. रण में पूर्ववर्ती एवं उत्तरवर्ती दोनों अक्षर विकार-रहित अर्थात्‌ शुद्धरूप में उच्चरित 
होते हैं, वह उच्चारण 'प्रतुण्ण' कहलाता है ।* वास्तव में निर्भूज का अर्थ है 
“संहितापाठ' एवं प्रतृण्ण का अर्थ है 'पद-पाठ' | सायण ने निभुंज और प्रतृण्ण 


— 


१. तस्येतस्याऽऽत्मनः प्राण ऊष्मरूपमस्थीनि स्पर्शरूपं मज्जानः स्वररूपं मांसं 
लो हितमित्येतन्यच्चतुर्थमन्तस्या रूपमिति ह स्माऽऽह्‌ ह्रस्वो माण्डुकेयः ।--ऐतरेष 

आरण्यक ३।२।१ 

यद्धि संधि विवर्तयति तन्निभूंजस्य रूपमथ यच्छु 

तत्मतृण्णस्याग्र उ एवोभयमन्तरेणोभयं व्याप्तं भवति ।—ऐ० fo ३।१।३ 


३, निदिष्टो भुजसदृशो पूर्वोत्तरशब्दौ यस्मिन्सं हितारूप उच्चारणे तदुच्चारणं 
निर्भूजम्‌ el शुद्धे विकाररहिते पूर्वोत्तरे उभे अक्षरे अभिव्याहरति 


- स्पष्टमुच्चा रयतीति , यदस्ति तत्प्रतृण्णशब्दा भिधेयस्य पदच्छेदस्य स्वरूपम्‌ | 
te आ० ३1१1३ पर सायण $ 


As 


च्छुद्धे अक्षरे अभिव्याहर ति 

दोनों के सम्मिन्नित उज्वारण को क्रमपाठ कहा है ।* क्रमपाठ में संहितागत प्रत्येक " 
पद को अलग-अलग दिखलाया जाता है। परन्तु जब दो पदों का क्रमवर्ग बनाया : 


जाता है तो उसमें 'आर्षो संहिता' की रक्षा भी हो जाती है । दो पदों का प्रथम 
क्रमवर्ग बनाने के अनन्तर प्रथम क्रमवर्ग के अन्तिम पद के साथ उसके परवर्ती पद 
को मिलाकर द्वितीय क्रमवर्ग बनाया जाता है। 

ऐतरेय आरण्यक में संहिता की कई परिभाषाये दी गई हैं । इनमें कतिपय 
परिभाषाएँ ध्वनि-वैज्ञानिक दृष्टि से अपना अत्यन्त महत्त्व रखती हैं । प्रथम परि- 
भाषा के अनुसार पूर्व-अक्षर एवं उत्तर-अक्षर के मध्यवर्ती अवक्राश को संहिता 
कहा गया है ।२ यदि उपर्युक्त परिभाषा पर गम्भीरता से विचार किया जाय at 
इसे संहिता न कहकर ‘fagha’ कहना ही अधिक समीचीन होगा। संहिता की 
यह परिभाषा उचित नहीं है । संहिता की द्वितीय परिभाषा के अनुसार दो पदों 
के मध्य उती अवकाश को संहिता कहा गया है जिस अवकाश के द्वारा दोनों 
अक्षरों के मध्य संधि सम्पादित होती है, जिस अवकाश के द्वारा स्वर अर्थात्‌ 
उदात्तादि को जाना जाता है तथा जिस अवकाश के द्वारा दोनों अक्षरों की माला 
को भी जाना जाता है । तात्पर्य यह है कि जिस संहिता को सम्पन्न करने के बाद 
पदगत स्वरों (उदात्तादि) के भेद का सम्यक्‌ ज्ञान हो एवं मालागत भेद का भी 
ज्ञान हो जाय वही संहिता कही जायेगी । उदाहरणार्थ 'अग्निमीळे' पद में पदपाठ 
की स्थिति में 'अग्निम्‌' तथा 'ईळे' में एक भी अक्षरन तो स्त्ररित था और न प्रचय 
था, परन्तु संहिता करने के वाद उसमें 'मी' अक्षर स्वरित तया 'ळे' अक्षर प्रचय 
हो गया है । इसी प्रकार 'तवेतत्‌' रूप संहितपद में संहिता करने के पूर्व ‘aa’ के 
वकार की मात्रा Bea थी तथा ‘aq’ की भी माला हृस्व ही थी, परन्तु संहिता 
करने के पश्चात्‌ अकार एवम्‌ इक्रार की माला मिलकर दोघं हो गई हैं । इस प्रकार 
के विशेषणों से युक्त अवकाश को संहिता कहा गया है; केवल अवकाश माल को 
संहिता नहीं कहा गया है । संहिता की तृतीय परिभाषा दो अक्षरों के उस उच्चा- 
रण को संहिता कहती है, जिसमें दोनों अक्षर न तो एक दूसरे से पृथक्‌ ही हों 


१. येन क्रमेण संहिता पदं चेत्युभयं व्याप्तं भवति सोऽयं क्रम उभयमध्यवतित्वा- 
दुभयमन्तरेणेत्युच्यते ।--ऐ० आ० ३।१।३ पर सायण 

२. पूर्वमक्षरं पूर्वह्पमुत्तरमुत्तररूपं योऽवकाशः ूर्व्पोत्तरख्पे अन्तरेण सा 
संहितेति ।--ऐ० आ० ३।१।५, अथ वयं Gay निर्भुजवत्रता इति | स्माऽऽह 
seat माण्डूकेयः । पूर्वमेवाक्षरं पूर्व्पमुत्तररूपं योऽब्रकाशः पूर्वरूपोत्तररूपे 
अन्तरेण येन संधि विवर्तयति येन स्वरास्वरं विजानाति येन मालामालां 
विभजते सा संहितेति ।--ऐतरेय आरण्यक ३।१।५ _ ae 

और न तो परस्पर मिलकर एक ही हो गये हों ।' उदाहरणार्थ ‘aaaq’ पद में 
पूर्वपद “तव' का अन्त्य अकार एवं उत्तर पद इत्‌ का आदि इकार यदि पृथक्‌-पृथक्‌ 
उच्चरित किये जाएंगे, तब उनमें अत्यन्त विश्लेष हो जाएगा तथा यदि भकार में 
इकार को अन्तर्भावित करके उच्चरित करेंगे तब अत्यन्त एकीकरण हो जाएगा | 
इसलिए इन दोनों उच्चारणों को छोड़कर दोनों के स्वरूप वाले स्वर-'एकार' का 
उच्चारण हो जाएगा 1? 


संहिता की तृतीय परिभाषा आधुनिक भाषा-विज्ञान की हृष्टि से भी 
उचित कही जा सकती है । ऐतरेय आरण्यक का उपर्युक्त विचार यह सिद्ध करता 
है कि उस प्राचोनक्राल में भी ध्वनि-विज्ञान का अध्ययन उन्नत अवस्था को पहुँच 
चुका था | 


उपनिषदों के युग तक आते-आते ध्वनि सम्बन्धी विचार अपने परिष्कृत 
रूप में पहुँच गये थे । इस समय स्वर, ऊष्म वर्ण, स्पर्श एवं अन्य महत्त्वपूर्ण तथ्यों 
के सम्बन्ध में वैज्ञानिक विवेचन होने लगा था । छान्दोग्य उपनिषद्‌ २।२१ में कहा 
गया है--सभी स्वर इन्द्र की आत्मा हैं, सभी ऊष्म वर्ण प्रजापति की आत्मा हैं 
'एवं सभी स्पर्श वर्ण मृत्यु की आत्मा हैं । २ उपर्युक्त कथन का तात्पर्य यह हो 
सकता है फि स्वरों का महत्त्व सभी वर्णों को अपेक्षा अधिक है । जिस प्रकार सभी 
देवता इन्द्र के शासन में रहते हैं उसी प्रकार अन्य समो वर्ण स्वरों के अधीनस्थ 
हैं । भाषा-वैज्ञानिक दृष्टि से भी सभी व्यज्जन स्वर वर्णो के ही अधीनस्थ हैं। 
'व्यज्ञन के उच्चारण में स्वरों की आवश्यकता निश्चित ही पड़ती है ।४ इसी खण्ड 


हिज 
र. अथ हास्य Ta आह मध्यम: प्रातीबोधीपुत्लो अक्षरे खलित्रमे अविकर्षन्ननेकी 


कुर्वन्यथावर्णमाह तद्याउप्सौ मात्रा पूर्वरूपोत्त रहपे अन्तरेण सम्धि विज्ञपनो 
साम तद्भवति सामैवाह संहितां मन्य इति ।--ऐ० आ० :।?।५ 


~ 


तवेदित्यत पूर्वपदान्त्यमकार मुत्तरपदा दिमिक्रारं च संहिताक्राले यदि पृयगुच्चार- 
येत्तदानीमत्यन्तबिश्लेषो भवेत्‌ । यदि त्विका रमन्तर्भाव्य केवलम का रमुच्चा र- 
येत्तदानीमत्यन्तमेकीकरणं भवति । तदुभयं परित्यज्य यथाशास्त्रमेक्ा 
रमसावुच्चारयति ।--ऐ० ato ३।१।५ पर सायण 


“ 
३. सर्व स्वरा इन्द्रस्यात्मानः सर्व ऊष्माणः प्रजापतेरात्मान: सर्वे स्पर्शाः मृत्यो- 
रात्मानः ।--छा० Fo २।२१।३ 


४. दुर्बलस्य यथा राष्ट्रं हरते बलवानु AT: । दुबंलं व्यञ्जनं तद्वत्‌ हरते बलवान्‌ 
सर: ।--या० शि० २८ 

में सभी प्रकार के वर्णो के उच्चारण के विषय में अत्यन्त वैज्ञानिक विधान प्राप्त 
होते हैं । इस विधान के अनुसार सभी स्वरों को घोषयुवत एवं बलयुत उच्चरित 
करना चाहिए । सभी ऊष्मवणो को ग्रस्त एवं निरस्त दोषों से रहित एवं विवृत 
प्रयत्न द्वारा उच्चरित करना चाहिए ।* ग्रस्तादि उच्चारण-दोषों का स्वरूप 
ऋ^ प्रा के चौदहवे पटल (उच्चारण-दोष पटल) में स्पष्ट किया गया है। 
प्रसङ्गवश कतिपय दोषों का स्वरूप अति-संक्षेप में प्रस्तुत किया जा रहा है । 


ग्रस्त--क्ू० प्रा० १४८ के अनुसार जिह्वामूल के निग्रह होने पर ग्रस्त 
dan दोष होता है।* अर्थात्‌ जब जिह्वा के मूल भाग की स्थिर करके कड़ा कर 
लिया जाता है तब ग्रस्त संज्ञक दोष होता है । यह दोष केवल कण्ठ्य स्वर-वर्णों के 
उच्चारण में होता है । 

निरस्त-- उच्चारण-स्थान तथा उच्चारणावयव का अपकर्ष होने पर 
निरास अथवा निरस्त संज्ञक दोष होता है ।* अर्थात्‌ जब कोई वर्ण अपने निश्चित 
उच्चारण-स्थान एवं करण के योग से उच्चरित न होकर अन्य प्रकार से उच्चरित 
हो जाता है, तो उसे निरस्त दोष से युक्त कहा जाता है । 


लेश-- प्रयत्न-शेथिल्य को लेश कहा जाता है। इस दोष से ग्रस्त व्यज्जन 
अपने आंशिक रूप में ही उच्चरित हो पाता है 1 


छान्दोग्य उपनिषद्‌ के इस विधान से यही स्पष्ट होता है कि उप युग में 
वर्णों के उच्चारण में होने वाले दोषों के सम्बन्ध में भी ध्ततिःवैज्ञानिक तथ्य 
विद्वानों की दृष्टि से ओझल नहीं थे । 


तैत्तिरीयोपनिषद्‌ शिक्षाध्याय में वर्ण, स्वर, माला, बल, साम एवं सन्तान 
को शिक्षा का विषय बतलाया गया है । बर्ण का तात्पर्य उच्चारणीय अकारादि स्वर 
एवं व्यञ्जन वर्ण से है । स्वर का तात्पर्य उदात्तादि स्वराधातों से है । उच्चारण 
में लगने वाला काल ‘Atal कहा जाता है। उच्चारण में अपेक्षित बाह्य एवं 
आभ्यन्तर प्रयत्नों को 'बल' कहा जाता है। अक्षरों का द्रुतादि वृत्तियों में उच्चारण 


१. सर्वे स्वरा घोषवन्तो बलवन्तो वतव्या:, सर्व ऊष्माणो ग्रस्ता अनिरस्ता विवृताः 
वक्तव्याः, सर्वे स्पर्शाः लेशेनानभिनिहिताः वक्तव्याः ।-छा० उ° २२१५ 

२. जिह्१वामुलनिग्रहे ग्रस्तमेतत्‌ ।--ऋ० श्रा० १४।८, ग्रासः कण्ठ्ययो: |\— ee 
Sto १४१२ 

३. निरस्तं स्थानकरणापकर्षे ।--ऋ० प्रा० १४।२ 


४, लेशेन प्रयत्नदौयिल्येत ।- १६० प्रा० १४।१७ पर उवट 

करना 'साम' हे तथा अध्ययनकाल में अपेक्षित संधियों को सन्तान' कहा गया 
gv 

उपर्युक्त विवरणों के अतिरिक्त उपनिषदों में कतिपय विधान इस प्रकार के 
भी प्राप्त होते हैं, जिनमें ध्वनि की उत्पत्ति एवं ग्रहण विषयक पर्याप्त वैज्ञानिक 
तथ्य उपनिबद्ध हैं । ˆ 

परन्तु संहिता काल से लेकर आरण्यक काल तक ध्वनि सम्बन्धी जितने 
विचारों का आविर्भाव हुआ था उत सबका सम्बन्ध वैदिक मन्त्रों के मौखिक 
संहिता पाठ से था । आधुनिक युग में मान्य ध्वनि-विज्ञान सम्बन्धी संकेत Fo To 
में ही प्राप्त होते हैं । 

इसी उपनिषद्‌ में सर्वप्रथम पृथ्रक्‌-पृयक्‌ ध्वनियों, स्वराघात, मात्रा एवं 
वैदिक मन्त्रों के उच्चारण को शिक्षा के अन्तर्गत रखा गया है । ब्राह्मण ग्रन्थों में 
बृहद्‌ छप में Gal के सम्बन्ध में प्राप्त होने वाले विवरण इसी तथ्य की ओर 
संकेत करते हैं, क्रि उस युग में मन्लों का छन्दों के नियमानुसार किया जाने वाला 
मौखिक पाठ ही अधिक महत्त्वपूर्ण था | 

सुत-युग में घ्वनि-बिज्ञान एवं भाषा-सम्बन्धी अन्य अनेक महत्त्वपूर्ण विषयों 
के सम्बन्ध में वृहद्‌ रूप में विचार होता रहा । इम युग में भाषा-सम्बन्धी जो भी 
कार्य हुए वे सभी कार्थ भारतीय भाषा-विज्ञान के मौलिक आधार हैं । इसी युग में 
शिक्षा ग्रन्थों एवं प्रातिशाख्यों का आविर्भाव भी हो गया था । जिनमें पूर्णरूपेण 
ध्वनि-सम्बन्धी नियमों के विधान ही क्रिये गये हैं । 

ध्वनि-विज्ञान के लिए इन ग्रन्थों में “शिक्षा” शब्द प्रयुक्त किया गया है । 
इसका कारण यही है कि प्रातिशाव्यों एवं शिक्षा-प्रन्थों की रचना का मुख्य उद्देश्य 
वैदिक मन्तों के शुद्ध उच्चारण की रक्षा करना था । उस प्राचीन युग में इस 
सम्बन्ध में मौखिक रूप से अध्ययन-अध्यापन किया जाता था । उस युग में वैदिक 

मन्त्रों को शुद्ध रूप में कण्ठस्थ रखने के लिए पदपाठ एवं क्रमपाठ आदि पाटों की 
पद्धतियों का भी आविर्भाव हुआ था । जिनमें संहितागत मन्त्रों के पदों को अलग- 
अलग करके पढ़ा जाता था तथा दो-दो पदों का क्रमवर्ग वनाकर भी पाठ किया 
१. णीक्षां व्याख्यास्यामः | वर्णः स्वरः 
To १।२ 


२. चित्तं वाच संकल्पाद्भूयो थदा वे-चेतयतेऽथ संकल्पयतेऽथ मनस्यत्यथ वाच- 


मीरयति ।--छा० उ० ७।४,,सबेषां शब्दानां श्रोन्तमकायनम्‌ [-- वृहदारण्य- 
कोपनिषद्‌ २।३।११ - 

जाता था। तात्पर्य यह है कि उस युग में ध्वनि-सम्बन्धी जितने भी कार्य हुए 
सबका उद्देश्य एक मात्र वैदिक areal को विकृतियों से बचाना ही था । इसीलिए 
प्रातिशाख्यो एवं शिक्षा-ग्रन्थों में वैदिक संहिताओं में प्राप्त होने वाले वर्णो का 
स्वरूप तथा उच्चारण आदि विषयों को महत्वपूर्ण स्थान प्रदान किया गया है। 
परन्तु पाणिनि तक आते-आते शिक्षा का क्षेत्र पदपाठ तथा क्रमपाठ से अलग हो 
गया था । पाणिनि ने क्रमादिगण की सूची में पाँच विषयों का परिगणन किया है। 
जिनमें शिक्षा को 'क्रम' तथा 'पद' से पृथक्‌ गिनाया गया है ।' इससे यही सिद्ध 
होता है कि इस युग में क्रम-पाठ ओर पदपाठ का क्षेत्र शिक्षा से पृथक्‌ हो गया 
था । पाणिनि ने अपनी अष्टाध्यायी में ध्वनि-विज्ञान को भी विवेच्य विषय 
बताकर संधि नियमों का विस्तृत विधान किया है । 

परवर्ती युग में पाणिनि के व्याख्याकारों ने ध्वनि सम्बन्धी अध्ययन को 
अत्यन्त महत्त्वपूर्ण स्थान दिया तथा स्वर, व्यज्जन अङ्गाङ्गिभाव आदि विषयों का 
वैज्ञानिक अध्ययन भौ किया । पतञ्जलि ने ध्वनि-सम्बन्धी अनेक क्लिष्ट तथ्यों ` 
को मनोरञ्गक़् उदाहरणों के माध्यम से हृदयग्राही बना दिया है । उदाहरणार्थ- 
व्यञ्जन वर्णो के अङ्गत्व के विषय में पतञ्जलि का कहना है कि जिस प्रकार 
रङ्गस्थल में गई हुई नटी तुम किसकी हो ? ऐसा पूछने पर “मैं तुम्हारी हे' यही 
उत्तर प्रत्येक को देती है उसी प्रकार व्यञ्जन जिस-जिस स्वर के साथ उच्चारित 
होते हैं, उसी के आश्रित हो जाते हैँ।२ इसी प्रकार पतञ्जलि ने अन्य ध्वनि- 
वैज्ञानिक विषयों पर भी अपने विचार व्यक्त किये हैं । र 

पतञ्जलि के बाद तो वैयाकरणो की एक परम्परा सो चल पड़ी है । इत्त सभी 
वैयाकरणों ने ध्वनि-विज्ञान सम्बन्धी महत्त्वपूर्ण विषयों को अपने अध्ययन क्षेत्र से 
बाहर नहीं रखा । कात्यायन, भर हरि, नागेश आदि आचार्यों ते ध्वनि सम्बन्धी 
अनेक गूढ़ रहस्यों का उद्घाटन किया है । ; 

प्रस्तुत शोध AKT का मुख्य आधार प्रातिशाख्यों को बनाया गया है। अतः 
प्रातिशाख्यों के सम्बन्ध में कतिपय मुख्य विचार आगे भूमिका के द्वितीय भाग के 
अन्तर्गत किया जा रहा है | 

० 


१. क्रमादिभ्यो वुन्‌ = Mo ४।२।६१ पर गणपाठ (क्रम पद शिक्षामीमांता 
सामन) प हे 

२. व्यञ्जनानि पुनर्नटभार्यावद्‌ wafer | तद्यथा नटानां स्त्रियो रङ्ग गताः यो यः 
पृच्छति कस्य यूयं कस्य यूयमिति तंतं तवेत्याहुः । एवं व्यञ्चनान्यपि यस्य 


यस्पाच: कार्यमुत्यते तं तं भजन्ते ।--पा० 'सू ६।१।२ पर Fo भा० 

वेदाध्ययन की परिपूर्णता के लिये शिक्षादि षड्वेदाङ्कगों का प्रादुर्भाव 
हुआ। प्रातिशाख्य-ग्रन्यों का सम्बन्ध शिक्षा एवं व्याकरण दोनों अहूगों के साथ है । 
तथा यह भी स्मर्तव्य है कि प्रत्येक प्रातिशाख्य अपने-अपने वेदों के चरणों के साथ 
सम्बद्ध हैं ।१ एक प्रातिशाख्य में किये गये विधान उससे सम्बन्धित संहिता-विशेष 
के चरण में ही लागू होते हँ । चरण का तात्पर्य है--शाखाओं का समूह । शाखायें 
चरणों के अवान्तर भेद कही जा सकती हैं । चरण-व्यूह में कहा गया है कि वेद- 
राशि के चार विभाग ही चरण हैं।? 

भाषा-विज्ञान का सिद्धान्त है कि प्रत्येक भाषा में नित्य प्रति परिवर्तन 
होता रहता है। यही परिवर्तन भाषा का विकास कहलाता है। वैदिक भाषा 
भी इस प्रवृत्ति से अछूती न रह सकी । मौखिक परम्परा से भाषा को जीवित 
रखने के कारण वेदिक मन्त्रों के वाह्य स्वरूप में विकार आना प्रारम्भ हो गया था 
जिसको रोकने के लिये उच्चारण के नियमों का निर्धारण करना आवश्यक हो 
गया । इसी उद्देश्य की पूर्ति के लिये प्राचीन काल में परिषदों का गठन होता था | 
उन परिषदों में ध्वनि से सम्बन्धित विचारः विमर्श किये जाते थे। इस प्रकार से 
उद्भूत नियमों के समुच्चय रूप में प्रातिशाख्यों का आविर्भाव gar परिषदों के 
माध्यम से आविर्भूत होने के कारण ही प्रातिशाख्यों को “पार्षद' ग्रन्थ भी कहा 
गया है। 
प्रातिशाख्यों का प्रयोजन 

प्रातिशाख्य-्रन्थों को रचना का मुख्य उद्देश्य था 'वैदिक मन्त्रों को विकृतियों 
से बचाना” वेदों की मौखिक उच्चारण-परम्परा एवं उसकी विशेषताओं को 
भविष्य के लिये सुरक्षित रखना ही प्रातिशाख्य-ग्रन्थों का मुख्य प्रयोजन है । वेदों 
की द्विविध सुरक्षा के लिये जिन छः अंगों की रचना हुई, उनमें प्रातिशाख्य-ग्रन्थ 


१. 


धर्मशास्त्राणां गुद्यग्रन्थानां च प्रातिशाख्यलक्षणवत्‌ प्रतिचरणं पाठव्यवस्थोप- 


oe lara वातिक ५।१३, पदप्रकृतीनि सर्वचरणानां पार्षदानि । 
— 9 १७ 


२. वेदराशेः चतुविभागा:चरण — 
ावणागा ताड्यते ऐकर ख प्र महिदास 

अपने विषय प्रतिपादन की दृष्टि से शीर्षस्थ हैं । वेदों की सुरक्षा के लिये आविभूंत 
उपादानों के ऊपर विचार करने से यह प्रश्‍न उपस्थित होता है कि वेदों के वाह्य 
स्वरूप (वर्ण, पद, संधि, स्वर एवं छन्द) के ज्ञान के लिये शिक्षा, व्याकरण, छन्द आदि 
ग्रन्थों के होते हुए भी प्रातिशाख्यों के प्रणयन एवम्‌ अध्ययन की बया उपयोगिता 
थी ? इसका समाधान प्रातिशाख्यों के अध्ययन एवं प्रातिशाख्य शब्द की व्युत्पत्ति 
के माध्यम से ही हो जाता है। ऋ० प्रा १।? के भाष्य में उवट ने प्रातिशाख्प- 
शास्त्र के प्रयोजन पर प्रकाश डाला है। उनके अनुसार शिक्षा, छन्द एवं व्या- 
करण के द्वारा जिन सामान्य नियमों का कथन किया गया है, वे नियम इस शाखा 
में इस प्रकार संगत होते हैं, यही बतलाना प्रातिशाख्य-शास्त्र का प्रयोजन है ।' 
इससे यह ध्वनित होता है कि शिक्षा एवं व्याकरण आदि के द्वारा वेद की शाखा- 
विशेष के विषय में समुचित ज्ञान नहीं हो पाता । इसीलिए वेदों की प्रत्येक 
शाखाओं से सम्बन्धित वर्ण, पद, संधि, स्वर, छन्द आदि की पूर्ण जानकारी प्राति- 
शाख्यों के अध्ययन के अभाव में असम्भव है | Fo प्रा० में अध्येता तथा आचार्य 
की योग्यता के विषय में कहा गया है कि वेद का अध्येता वही हो सकता है जिसे 
गुरुत्व, लघुता, साम्य आदि का पूर्ण ज्ञान हो ।* तै» प्रा० में विहित अध्येता एबं 
आचार्य का उपर्युक्त ज्ञान प्रातिशाख्यों के अध्ययन द्वारा ही सम्भव है। इसी 
बात को स्वीकार करते हुए तै० प्रा० ११ पर Fo में कहा गया है कि गुरुत्व, 
लघुता इत्यादि के ज्ञान के लिये प्रातिशाख्य-ग्रन्य का प्रारम्भ किया जाता है ।* वार 
gro के रचयिता आचार्य कात्यायन ने अपने प्रातिशाख्य में इस बात का उद्घोष 
किया है कि वर्णों के दोष (अशुद्धता) के विवेचन (पृथक्करण) के लिये प्रा तिशाख्यों 
का अध्ययन करना चाहिए | तात्पर्य यह है कि जब तक किसी पद के सम्बन्ध में 
पूर्णत: यह ज्ञात न हो जाय कि इसका साध्य रूप वया है और उसमें प्रयुक्त वर्णों का 
उच्चारण किस प्रकार होता है, तब तक उसकी शुद्धता का ज्ञान नहीं हो पाता । 


१. शिक्षाछन्दोव्याकरणैः सामान्येनोक्तलक्षणम्‌ | तदेवमिहशाखायामिति शास्त्र- 
प्रयोजनम्‌ ।- त्रट० प्रा० १।? पर उवट 

२. गुरुत्वं लघुतासाम्यं हस्वदीर्घप्लुतानि च । लोपागमविकाराश्च प्रकृतिविक्रमः 
क्रमः । स्वरितोदात्ततीचत्वं श्वासोनादोऽङ्गमेव च । एतत्सर्व तु विज्ञेयं छन्दो- 
भाषामधीयता । पदक्रमविशेषज्ञो वर्णक्रमविचक्षणः । स्वरमात्राविभागज्ञो 
गच्छेदाचार्यमंसदम्‌ । - तै० प्रा० २४।५, ६ 

३. अथ किमर्थं प्रातिशाख्यं नाम लक्षणं प्रणीयते ? तदुच्यते गुरुत्व लघुता साम्यम्‌ 
इत्यादि सवं तु विज्ञेयम्‌ इति qeafa । पै० प्रा २४५, ६ 

- प्रातिशाख्यों द्वारा ही वैदिक पदों के शुद्ध रूप एवं शुद्ध उच्चारण का ज्ञान होता है । 
वैदिक पदों के शुद्ध €प एवं उनमें प्राप्त वर्णो के उच्चारण के ज्ञान से ही उनके उच्चा'ण 
में होने वाले दोषों का निराकरण हो सकता है । इस प्रकार वैदिक पदों के स्वरूप 
एवं उनमें प्रयुवत वर्णों के उच्चारण की रक्षा के लिए प्रातिशाख्यो का अध्ययन 
नितान्त आवश्यक है । प्रातिशाख्य-ग्रन्थों का प्रयोजन बतलाते हुए च० अ० में 
कहा गया है कि सामान्य लक्षण के द्वारा विकल्प से जो विधान प्राप्त होता है, 
वही इस शाखा में व्यवस्थित हो जाता है ।) तात्पर्य यह है कि व्याकरण के 
सामान्य नियमों को ही विशेष परिस्थितियों में व्यवस्थित करने वाला शास्त्र 
प्रातिशाख्य है । इस प्रकार प्रातिशाख्यो में उन्हीं सामान्य नियमों की विशिष्ट 
व्यवस्था बतलाई गई है, जिनके सम्बन्ध में व्याकरण-शास्त्र सामान्य विधान करता 
है । प्रातिशाख्यों का कार्य यह बतलाना भी है कि सामान्य नियम उस शाखा 
विशेष में कहाँ-कहाँ लागू नहीं होते है । अ० प्रा० में प्रातिशाख्यो का महत्त्व बत- 
लाते हुए कहा गया है- विस्तृत ज्ञान के लिये इस व्याकरण-शास्त्र का अध्ययन 
सर्वप्रथम करना चाहिए । संहिता की हढ़ता के लिये प्रातिशाख्यशास्त्र का अध्ययन 
वेदाध्ययन के पूर्व में ही करना चाहिए, क्योंकि वेदों की विविध शाखाओं में 

पदों के विभिन्न पाठ प्राप्त होते हैं तथा विभिन्न शाखाओं के उपलब्ध समान शब्दों 
के भिन्न-भिन्न स्वर (Accent) तथा भिन्न-भिन्न रूप प्राप्त होते हैं ।* अत: करिसी 
भी वेद से सम्बन्धित उच्चारण, स्वर आदि का समुचित ज्ञान प्राप्त करना ही 
प्रातिशाख्यभाल के अध्ययन का मुख्य प्रयोजन है | 


'प्रातिशाख्यों का प्रतिपाद्य विषय 


सभी प्रातिशाख्य मुख्यतः संहिता पाठ की सुरक्षा को दृष्टि में रखकर रचे 

“गये हैं । अपने चरण की शाखाओं के वाह्य स्वरूप की रक्षा के लिये प्रतिशाख्यों 
में अनेक विधान प्राप्त होते हैं | इनमें ध्वनि-विज्ञान की दृष्टि से उच्चारण-प्रक्गिया, 
उच्चारण-स्थान, उच्चारणावयब, Hal के उच्चारण की विविध अवस्थायें, अक्षर 
. और उसका आधार, ध्वनियों का वर्गीकरण, वर्गीकरण के विभिन्न आधार (स्थान, 
प्राणत्व आदि), उच्चारण में लगने वाला काल, वर्णों के संयुक्तोच्चारण से ह.ते 
. चाली विकृतियाँ, स्वराधात, ध्वनियों के उत्पन्न होने की सामान्य प्रक्रिया, वैदिक 


एवमिहेति च विभाषाम्राप्तं सामाग्येन ।—च० Fo 


२. तदिदं शात्रं व्याकरणं पुरस्ताइध्येयमलं विज्ञानाय । भाम्नायदादु्यार्थम्‌ 


शाखान्तरेष्वन्यया निगदत्वात्‌ समानशब्दानां | स्वरान्यतवा दवर्णान्यत्वाच्च | 
—o प्रा० 

wel के शुद्ध पाठ के लिये आवश्यक निर्देश, हस्त-संचालन, संधियां, क्रमपाठ, 
पदपाठ आदि अनेक महत्त्वपुर्ण विषयों का विवेचन किया गया है। इनके अतिरिक्त 
कतिपय वर्णो के स्वरूप के सम्बन्ध में भी प्रातिशाख्यो में अत्यन्त वैज्ञानिक विवेचन 
प्राप्त होते हँ । यद्यपि पूर्वोक्त सभी विषयों का समावेश प्रत्येक प्रातिशाख्य में नहीं 
किया गया है, फिर भी सभी प्रातिशाख्यों के आधार पर उपरोक्त विषय ही 
प्रातिशाख्यों के वर्ण्य विषय हैं । ऋ० प्रा० में oral के सम्बन्ध में भी पर्याप्त विधान 
किये गये हैं जो अन्य प्रातिखाख्यों में नहीं उपलब्ध होते हैं । 

इस प्रकार यह सिद्ध होता है क्रि प्रत्येक प्रातिशाख्य में अपनी-अपनी 
संहिताओं के वाह्य स्वरूप की रक्षा के लिए प्रत्येक सम्भव प्रयास क्रिये गये हैं । 
ये प्रयास आधुनिक भाषा-विज्ञान की दृष्टि से भी अत्यन्त महत्त्वपूर्ण हैं । 


प्रातिशाख्यों का संक्षिप्त परिचय 


उपलब्ध प्रातिशाख्य-ग्रत्यो की संख्या के सम्बन्ध में विद्वानों में मतैक्य नहीं 
है । सम्प्रति कतिपय ऐसे ग्रन्थ भी उपलब्ध होते हैं, जिन्हें कुछ विद्वानु प्रातिशाख्य 
मानते हैं तथा कुछ विद्वानु नहीं मानते । उपलब्ध प्रातिशाख्यो में प्रमुख प्राति- 
शाख्य ये हैं--(१) ऋग्वेद-प्रातिशाख्य, (२) तैत्तिरीय प्रातिशाख्य (३) वाजसनेयि 
प्रातिशाख्य अथवा शुक्र्ल-यजुर्वद प्रातिशाख्य, (४) चतुरध्यायिका, (५) अथर्ववेद- 
प्रातिशाख्य और (६) क्रक्तन्त । अब इनका संक्षिप्त परिचय प्रस्तुत किया जा 
रहा है 
१--क्रग्बेद-प्रातिज्ञाख्य--क्रक्चरण की शाखाओं से सम्बन्धित यह प्राति- 
शाख्य अन्य प्रातिशाख्यों से विशाल है | इसके रचथिता आचार्य शौनक है ।' 
इसका सम्बन्ध मुख्यतः ऋक्चरण की शाकल तथा वाष्कल शाखाओं के साथ हैं। 
सम्पूर्ण ग्रन्थ तीन अध्यायों में विभक्त हैं । प्रत्येक अध्याय में छः पटल हैं । इस 
प्रकार सम्पूर्ण ग्रन्थ में अठारह पटल हैं । प्रत्येक पटल को वर्गो में विभक्त किया 
` गया है, प्रत्येक वर्ग में प्रायः पाँच श्लोक हैं । इस प्रकार सम्पूर्ण ग्रन्थ ५२६ श्लोकों 
के रूप में अपने आकार को प्रदशित करता है । कतिपय हस्त-लेखों में ऋग्वेद 
, प्रातिशाख्य सुत्न रूप में उपलब्ध हुआ है । Fal की संख्या १०६७ है। 
क्र० प्रा० कै प्रथम पटल में समानाक्षर, सन्ध्यक्षर आदि संज्ञाओं का कथन 
- प्रातिशाख्य शास्त्र को समझने की सुविधा की दृष्टि से किया गया है। द्वितीय, 
* चतुर्थ एवं पञ्चम पटल में स्वर, व्यञ्जन, नति आदि संधियों का विस्तृत विधान 


१ १. तस्मादादौ तावच्छास्त्तावतार उच्यते शौनको गृहपतिव नेमिषीयेस्तु दीक्षिवैः 
+  दीक्षामु चोदितः प्राह सले तु द्वादशाह्लिके | _वि० Fo Fo Zo 

किया गया है । तृतीय पटल उदात्तादि स्वरघातों के स्वरूप को प्रदर्शित करता है 


तथा इन स्वरों की संधियों का विधान भी तृतीय पटल में ही वित्रेचित है 1 छठे, 
सातवें, आठवें एवं नवें पटल में दीर्घत्व, संयोगविषयक उच्चारण-वैशिष्ट्य आदि 
के विधान प्राप्त होते हैं ग्यारहवें पटल में क्रम-पाठ के नियमों का विधान है। 
बारहवें पटल में पदविचार, तेरहवें में वर्णोत्पत्ति, चौदहवें में उच्चारण-दोष, 
पन्द्रहवें में वेदाध्ययन, सोलहवे, Adea एवं अठारहवें पटल में छन्द विषयक विधान 
प्रस्तुत किये गये हैं 1 


सम्प्रति ऋ० प्रा० की चार टीकाएँ प्रकाश में आई हैं। (१) उबटकृत 
पार्षद भाष्य, (२) पार्षदवृत्ति, (३) विष्णुमिल्रकृत वर्गद्वय वृत्ति, (४) पशुपतिनाथ 


शास्त्रीकृत व्याख्या । 

इन सभी टीकाओं में उवटकृत भाष्य ही सर्वाधिक महत्त्वपूर्ण एवं विषय 
विवेचन की दृष्टि से अत्यन्त वैज्ञानिक है। पार्षद-वृत्ति तो उ० भा० पर ही 
आधारित है । विष्णुमिलकृत वर्गद्वयवृत्ति केवल %० प्रा० के प्रारम्भिक उन दश 


श्लोकों पर ही प्राप्त होती है, जिन पर उवट भाष्य नहीं मिलता । पशुपतिनाथ 


शास्त्री की व्याख्या उवट भाष्य पर आधारित है । यह व्याख्या १६२७ fo में 
कलकत्ता से प्रकाशित हुई है । 

२-तत्तिरीय प्रातिशाख्य-यह प्रातिशाख्य कृष्ण-यजुर्वेद की तैत्तिरीय 
शाखा से सम्वन्धित है । इसमें कुल २४ अध्याय हैं । परन्तु सूत्रों की दृष्टि से यह 
्रातिशाख्य ऋ० प्रा० एवं वा० प्रा» से छोटा है। इसके सूत्रों की संख्या ५४७ है । 
कतिपय विद्वान्‌ इस प्रातिशाख्य को कृष्ण-यजुर्वेद की सभी शाखाओं से सम्बन्धित 
मानते हैं । इसमें विषय वस्तु का प्रतिपादन अत्यन्त ही वैज्ञानिक एवं सुन्दर रीति 
से किया गया है । ध्वनि-विज्ञान की दृष्टि से इस प्रातिशाख्य का सर्वाधिक महत्त्व 
है । तै प्रा० के द्वितीय अध्याय में वर्णोत्वत्ति-विषयक विधान किया गया है, जो 


यन्त महत्त्वपूर्ण एवं वैज्ञानिक 
घ स्वर के पदपाठ में eta 


12 


ट्‌ य से लयोदश अध्याय qa 
चतुर्दश अध्याय में द्वित्व- 
से सम्बन्धित विधान किये गये हैं। 
7 अनुनासिक, कम्प, स्वर, क्षेप्रादि 

स्वरों एवं उनका उच्चारण-प्रकार, अङ्गाङ्गिभाव आदि का निरूपण किया गया 
है । तेईसवाँ अध्याय वाणी की सात अवस्थाओं, क्रुष्टादि सप्त-स्वरों तथा आह्वारक 
स्वरों का निरूपण करता है। चौबीसवाँ अध्याय संहिता के चतुविध भेद, वेदा- 
ध्यायो शिष्य एवं अध्यापक आचार्य के गुणों का निहपण करता है । 


तै० प्रा० की तीन व्याख्यायें उपलब्ध हैं। (१) माहिषेयकृत पदक्रमसदन भाष्य 
(२) सोमयार्यकृत लिभाष्यरत्न व्याख्या एवं (३) गार्ग्य गोपालयज्वाकृत वैदिका- 
भरण भाष्य | इनमें सर्वाधिक प्राचीन माहिपेय भाष्य एवं सर्वाधिक अर्वाचीन 
वैदिकाम्ररण भाष्य है । इस प्रातिशाख्य की एक अप्रकाशित व्याख्या मद्रास की 
अड्यार लाइब्रेरी में सुरक्षित है, जिसका नाम “वैदिक भूषण' या “भूषण रत्न” है, 
यद्यपि इसका पाठ पर्याप्त भ्रष्ट है । 

३---दाजसनेयि प्राति्षाख्य-शुवल-यजुवेंद की “वाजसनेयी' चरण से 
सम्बन्धित यह प्रातिशाख्य विस्तार की दृष्टि से ऋ० प्रा० से छोटा तथा अन्य 
प्रातिशाख्य से बड़ा है । इसका सम्बन्ध मुख्य रूप से “शुक्ल यजु: चरण की 
माध्यन्दिन शाखा की संहिता के साथ है । इस ग्रन्थ के रचनाकार आचार्य शौनक 
के शिष्प कात्यायन हैं । सम्पूर्ण ग्रन्थ आठ अध्यायों में विभक्त है। आठवें अध्याय 
के कतिपय विधान श्लोकबद्ध हैं । इसके अतिरिवत अन्य सभी विधान सूत्नरूप में 
उपनिबद्ध हैं । इसके सभी मुद्रित संस्करणों में आठवें अध्याय के सूत्रों की व्यवस्था 
तथा संख्या में भिन्नता प्राप्त होती है । अतः इस प्रातिशाख्य के सूत्रों की संख्या 
सभी संस्करणों में समान नहीं है । इसके सूत्रों की न्यूनतम संख्या ७२५ एवं उच्च- 
तम संख्या ७४० है । वा० प्रा० के प्रथम अध्याय में शब्दोत्पत्ति, अध्ययनविधि, 
संज्ञा एवं परिभाषा, वर्णो के उच्चारण-स्थांत एवं करण तथा अङ्गत्व विचार 
प्रतिपादित हैं । द्वितीय अध्याय में उदात्तादि स्वरों (Accents) से सम्बन्धित 
विधान किये गये हैं । तृतीय अध्याय सन्धि-तियमों से ही भरा पड़ा हे । चतुर्थ 
अध्याय में कुछ सन्धि-नियमों के साथ ही पदपाठ एवं क्रमपाठ के नियम भी सञ्चि- 
face हैं । छठवें अध्याय में आख्यात तथा उपसर्ग पदों के स्वर सम्बन्धी नियम 
तथा पदों का स्वरूप विवेचन किया गया है । सातवें अध्याय में अवसानाक्षर एवं 
परिग्रह के नियमों का विधात किया गया है । वा० प्रा० का आठवां अध्याय वर्ण 
समाम्ताय के कथन के साथ ही वेदाध्ययन-विधि और उसका फल, वर्णो के 
देवता, पदों की चार जातियां तथा पदों के Ta, देवता आदि का विवेचन 


करता है। a : 
वाजसनेयि-प्रातिशाख्य पर प्रकाशित भथवा अप्रकाशित पाँच टीकाओं के 
नामों का संकेत प्राप्त होता है। (१) उवटकृत मातृभेद भाष्य, (२) अनन्त भट्ट- 

'कुत पदार्थ प्रकाश भाष्य, (३) श्रीराम शर्माकृत ज्योत्स्ता विवृत्ति, (४) रामाग्नि- 
:होल्लीकृत प्रातिशाख्य दीपिका, (५) अज्ञात लेखक कृत प्रातिशाख्य विवरण | इन 
सभी व्याख्याओं में उत्रटकृत, व्याख्या ही प्राचीन एवं विषयनिरूपण को हृष्टि से 
अत्यन्त समादरणोय हे । 

४- चतुरध्यायिका-अथर्ववेद से सम्बन्धित यह प्रातिशाख्य चार अध्यायों 
में विभक्त है । चार अध्यायों में विभक्त होने के कारण ही इसको चतुरध्यायिका 
कहा जाता है तथा अथर्ववेद से सम्बन्धित होने के कारण अथर्ववेद-प्रातिशाख्य भो 
कहा जाता है | इसके रचयिता आचार्य शौनक हैं । यह ग्रन्थ सूत्र रूप में उपनित्रद्ध 
है. सूत्रों को कुल - संख्या ४३४ हे । इसके प्रत्येक अध्याय A चार-चार पाद हैं, 
इस प्रकार सम्पूर्ण प्रातिशाख्य सोलह पादों में विभक्त है। इस प्रातिशःख्य के 
प्रथम अध्याय में ध्वनियों का वर्गीकरण, अभिनिधान, अक्षर, स्वरों (Accents) 
का विवरण, स्थान-करण-निरूपण, ऋकार, लुकार तथा संध्यक्षरों का स्वरूप, संयुक्त 
वर्णों का स्वछ्प, प्रगृह्य, यम नासिक्य, स्वर-भवित, स्फोटन आदि कई महत्त्वपूर्ण 
विषयों का निरूपण किया गया है-। द्वितीय अध्याय में संधियों का वित्रेचत तथा 
स्फोटन एवं कर्षण का विधान प्राप्त होता है तृतीय अध्याय में स्वरों का दीर्घत्व 
विधान, द्वित्व, स्वरवर्णो का अन्तस्था वर्णो में परिवर्तन, स्वर-संधि, स्वरित का 
स्वरूप एवं उसके प्रकार तथा कम्प स्वर आदि का वैज्ञानिक विवेचन क्रिया गया 
हे । इसी प्रकार Fo अ० के चतुर्थ अध्याय में अवग्रह, प्रगृह्य क्रमपाठ एवं उसके 
प्रयोजन से सम्बन्धित महत्त्वपूर्ण विधान प्राप्त होते हैं । 

चतुरध्यायिका को सर्वप्रथम १५६२ ई० में ह्लिटनी ने अपनी अंग्रेजी भाषा 
में की गई व्याख्या के साथ प्रकाशित कराया था । इस ग्रन्थ पर एक भाष्य भी 
'मिलता है । परन्तु भाष्यकार का नाम अज्ञात है । ह्विटनी ने अपनी अंग्रेजी व्याख्या 
में इस भाष्य को आंशिक ख्ग से उद्धृत किया है । सम्प्रति यह भाष्य भारत में 
उपलब्ध नहीं हे । वेवर की 'बलिन संस्कृत मैन्युस्क्रिप्टस” की तालिका में go ५७० 
८८ पर इस भाष्य का संक्षिप्त विवरण मिलता है 13 

र अथवेवेद-प्रातिशास्य-अथर्ववेद से सम्बन्धित यह प्रातिशाख्य उपलब्ध 
सभो प्रातिशाख्यों से परिमाण की दृष्टि से छोटा है | अथर्ववेद-प्रातिशाख्य के दो 
पाठ मिलते हैं। (१) लघु-पाठ, (२) बृहत्पाठ । इस प्रातिशाख्य की मुख्य विशेषता 
यह है कि इसमें एक भी पारिभाषिक शब्द का प्रयोग नहीं किया गया है । संपूर्ण 
ग्रन्थ Tate में उपनिवद्ध है। इसके रचयिता के सम्त्रन्ध में“ कुछ भी कहना 


१. द्रेष्टव्य-च> अ०, ह्विटनीकृत व्याख्या की भूमिका 

असम्भव हे । यह प्रातिशाख्य तीन प्रपाठकों में विभक्त है। इसके लघु एवं वृहत्पाठ 
में उपलब्ध Yat की संख्या क्रमशः २२३ एवं ३२४ है। इसके दोनों पाठो के 
तुलनात्मक अध्ययन से पता चलता है कि इसका लघुपाठ वृहत्पाठ पर ही आधारित 
है । कतिपय विद्वान्‌ इसके लघुपाठ को मूल तथा वृहत्पाठ को उसकी व्याख्या मानते 
हैं, परन्तु यह मत भ्रमपूर्ण है। अधर्व-प्रातिशाख्य की विषयवस्तु सीमित है। 
इसमें संधि-नियम, स्वर तथा पदपाठ के नियम आदि कतिपय विषय ही प्रतिपादित 
किये गये हैं । 

अथर्ववेद-प्रातिशाख्य के लघु पाठ की नौ पाण्डुलिपियाँ और वृहत्पाठ की 
तीन पाण्डुलिपियाँ उपलब्ध होती हैं। अथर्वप्रातिशाख्य के लघुपाठ को सर्वप्रथम 
विश्वबन्धु शास्त्री ने १६२३ ई० में पंजाब विश्वविद्यालय से प्रकाशित कराया 
था । इसके बृहत्पाठ को डॉ० सूर्यक्कान्त ने अथर्व-प्रातिशाख्य के नाम से १६३६ Fo 
में लाहौर से प्रकाशित कराया था । इस प्रातिशाख्य में ध्वनि-विज्ञान से सम्बन्धित 
सामग्री का पूर्णतः अभाव है। 


ERGATA का सम्बन्ध सामवेद की कौथुम शाखा के साथ है । 
इसके रचयिता आचार्य शाकटायन या औद्व्रजि हैं । यह प्रातिशाख्य भी अन्य 
प्रातिशाख्यों की भाँति सूत्र रूप में है। इसमें कुल पाँच प्रयाठक हैं तया सभी 
उपलब्ध Tat की संख्या दो सौ सत्तासी है । 


इस प्रातिशाख्य के प्रथम प्रपाठक में वर्ण-समाम्नाय, वर्णोच्चारण, द्वितीय 
प्रपाठक में वरणो के उच्चारण-स्थान, पारिभाषिक शब्द, अभिनिधात अंगत्व-विचार 
उच्चारणकाल, वृत्ति-निलूपण और उदात्तादि स्वरों का विवेचन, तृतीय प्रपाठक 
में विभक्तिलोप, संहिता और संघि-विषयक विधान तथा चतुर्थ एवं पञ्चम प्रपाठकों 
में भी संधि- विषयक विधात प्रस्तुत किये गये हैं । 


ऋण तं० में प्रयुक्त पारिभाषिक शब्दों को देखने से उनकी तीत श्रेणियाँ 
स्पष्ट होती हैं । (१) कुछ संज्ञायें अन्वर्थक हैं । जैसे-अन्तस्थ, ऊष्म इत्यादि, 
(२) कतिपय संज्ञायें अपूर्ण हैं, जैसे उदात्त के लिये ‘sq’, स्वर के लिए 'र! दीर्घ 
के लिए ‘a’ लघु के लिए 'घु' इत्यादि । (३) कुछ संज्ञायें निरर्थक हैं-जैमे पदादि 
के लिये ‘for’ संयोग के लिए 'सणु” इत्यादि । 
` ` ऋत्तस्ह का सम्प्रति उपलब्ध प्रामाणिक denen डॉ सूर्यकान्त द्वारा 
अंग्रेजी-व्याख्या के साथ प्रकाशित है । 


उपर्युक्त प्रातिशाषयों के अतिरिक्त कतिपय अन्य प्रातिशाबों का उल्लेख 


भो प्राप्त हाता है। जेते ए० एम० राभताय दीक्षित के अनुप्तार सामवेद से 

सम्बन्धित ऋवतन्ल के अतिरिक्त सामतंत्र, अक्षरतंत्र, पुष्पसूल आदि प्रातिशाख्य | 
भी प्रकाश में आ चुके हैं ।१ do युधिष्ठिर मीमांसक जी ने छिट-पुट संकेतों एवं | 
सूची-पत्नों के आधार पर वाष्क्ल-प्रातिशाख्य, शांखायन-प्रातिशाख्य, चारायणीय 
प्रातिशाख्य के विरचित होने की भी संभावना की है।* सातवलेकर द्वारा सम्पादित 
मैलायणी संहिता की श्रीधर अण्णा-शास्त्री लिखित प्रस्तावना में मेत्रायणी चरण 

के प्रातिशाख्य के अस्तित्व की संभावना भो की गई है । इसके अतिरिक्त आश्व- 
लायन-प्रातिशाख्य, सात्यमुग्रि प्रातिशाख्य, गौतम-प्रातिशाख्य, लघु-क्रवतंत्र, निदान- 

सूत्र, पञ्चविज्ञानसूल, प्रतिज्ञासूत एवम्‌ भाषिक-सुल्न को भी कतिपय विद्वानु प्राति- 

शाख्य मानने के पक्ष में हैं ।* 


१. सन्ति सामवेदे चत्वारि प्रातिशाख्यानि-ऋवतन्त्रम्‌, सामतन्त्रम्‌, अक्षरतन्त्तम्‌, 
पुष्पसूत्ेति ।--सामतन्त की भूमिका, १० ३ [ 
२. द्रष्टव्य - Ho व्या० शा० Fo, भाग २, Jo २८४ 


३. द्रष्टव्य-भारतीय भाषा-विज्ञान की भूमिका, go २२५ 

ध्वनि का अर्थ 


ध्वनि शब्द का सामान्य अर्थ है-- वह गुण जिसका ग्रहण श्रोल्लेन्द्रिय द्वारा 
होता है ।” इस परिभाषा के अनुसार वाद्य यन्लों से तथा अन्य किसी भी पदार्थ के 
परस्पर टकराने से जो ध्वनि होती है उसे भी ध्वनि के अन्तर्गत रखा गया है । 
प्रातिशाख्य-ग्रन्थो में ध्वनि शब्द का प्रयोग नहीं प्राप्त होता है । प्रातिशाब्यों में 
ध्वनि के अर्थ में 'शब्द” शब्द का प्रयोग प्राप्त होता है । प्रातिशाख्यो के भाष्यक्रारो 
ने 'शब्द! का अर्थ ध्वनि किया है ।* वैज्ञानिक दृष्टि से ध्वनि के दो भेद किये जा 
सकते हैं-- (१) वाद्य यंत्रों या अन्य साधनों से उत्पन्न वह ध्वनि जिससे अर्थबोध 
नहीं हो सकता और (२) मनुष्य के उच्चारणावयवों से निःसत वह ध्वनि जिससे 
अर्थबोध होता है । 'ध्वनि’ शब्द का प्रयोग वैयाकरणों के युग से प्रारम्भ होता 
है । भतृ'हरि के अनुसार अर्थबोध कराने वाली शक्ति की संज्ञा 'स्फोट' है, एवं 
स्फोट के व्यञ्जक तत्व को ध्वनि कहा गया है। महाभाष्यकार पतञ्जलि के अनुसार 
लोक में पदार्थ की प्रतीति कराने वाली “ध्वनि? शब्द है ।* पतंजलि के अनुसार 
ध्वनि और शब्द दोनों एक ही हैं। क्‍योंकि लोक में जो ध्वनिसमूह पदार्थ का 
बोधक है वही शब्द है । परन्तु पा० Jo १।१।७० पर भाष्य करते समय पतञ्जलि 
ने स्फोट को शब्द और ध्वनि को शब्द का गुण कहा है । शब्द के गुण कहते का 
आशय यह है कि ध्वनि से शब्द व्यञ्जित होते हैं। ध्वनि व्यञ्जक है, शब्द व्यंग्य 
है | स्फोट से तात्पर्य है--जिससे अर्थ निकले स्फुटति अर्थो यस्मात्‌ | ध्वनि 
नश्वर होती है, परन्तु क्रमशः नष्ट होते हुए भी स्फोट को द्योतित करती है । 
इलोक्र-वातिक के अनुसार ध्वनि स्फोट का व्यायाम iy 


१. शब्दोनाम ध्वनिः ।--वै० प्रा० २।१ पर fae 

२. प्रतीतपदार्थको लोके ध्वनि: शब्द इत्युच्यते 1-- पा० Fo १।१।७० पर महा- 
भाष्य | 

३. स्फोटः शब्दः ध्वनिः शब्दगुणः ।--पा० १।१।७० पर Ao मा० 

४. स्फोटः शब्दो ध्वनिः तस्य व्यायाम उपजायते ।--वाक़्यपदीय १।२२ पर 
हरिवृत्ति में उद्धृत | 

वैयाकरणों ने ध्वनि के दो भेद स्वीकार किये हैं--(१) प्राकृत ध्वनि, 
(२) वैकृत ध्वनि । जो ध्वनि शब्द के ग्रहण में कारण होती है, वह प्राकृत एवं 
जो ध्वनि द्रुत, विलम्बित मध्यम आदि वृत्तियों के ग्रहण में कारण होती है, वह 
वैकृत कही जाती है ।' प्राकृत ध्वनि में द्रुतादि वृत्तियों का संस्पर्श नहीं हो सकता 
है। वैद्ृत ध्वनि में द्रुतादि वृत्तियों की संगति बैठ जाती है । वैकृति ध्वनि के 
अन्तर्गत ही कालगत भेद स्वीक्रार किये जा सकते हैं। 


वृषभदेव ने वावयपदीप १।७७ पर अपनी व्याख्या में स्फोट को ध्वनि की 
प्रकृति माना है, तथा इससे उद्भूत ध्वनि को प्राकृत कहा है । इस ध्वनि से उत्तर- 
काल में होने वाली ध्वनियां उससे विलक्षण हैं। वे इस ध्वनि के विकार के समान 
हैं । अतः वेकृत कही जातो हैँ।' पार सू १।१।७० पर महाभाष्य की टीका में 
नागेशभट्ट ने आलस्यादि कारणों से उत्पन्न ध्वनि को aga ध्वनि कहा है । वर्णो 
की अभिव्यक्ति के उत्तरकाल में इसकी अभिव्यक्ति होती है ।१ 


विचार करने पर ऐसा स्पष्ट होता है कि वक्ता द्वारा उच्चारित ध्वनि 
श्रुतिगोचर होने से पूर्व प्राकृत एवं श्रुति गोचर होने पर वैकृत कही जा सकती है । 
अर्थात्‌ वेकृत ध्वनि का ही श्रवण होता है । 


भतृ हरि वाक्‌-के तीन रूप स्वीकार किये हैं-'पश्यन्ती', 'मध्यमा' और 
'वैखरी' । इनमें वैखरी वाक्‌ ही हमारी शरोत्ेस्ट्रिय का विषय बनती है। शेष दो 
का सम्बन्ध हमारी श्रोलेन्द्रिय से नहीं है। ये दोनों अवस्थायें ध्वनि के उच्चरित 
होने से पूर्व की अवस्थायें हैं । वैखरी वाक्‌ स्वसंवेद्य एवं परसंवेद्य दोनों गुणों से 
युक्त होती हे । वेखरी शब्द का निर्वचन "बिखर? शब्द से किया जाता है । व्याय- 
मञ्जरी में जयन्त भट्ट ने कहा है-विखर का तात्पर्य है-- देहेन्द्रिय संघात' । उससे 


—_. 


१. शब्दस्य ग्रहणे हेतुः प्राकृतो ध्वनिरिष्यते 1 स्थितिभेदे (वृत्तिभेदे) निमित्तत्वं 
वैकृतः प्रतिपद्यते वाक्यपदीय १।७७, हरिवृत्ति में उद्घृत 


२. ध्वनिः स्फोटयोः एथवत्वेनानुपलम्भात्‌ तं स्फोटं तह्य ध्वने: प्रकृतिमिव मन्यते । 


i भवः भातः । तदुत्तरकालभावी तस्माद्‌ त्रिलक्षण एवोपलभ्यते इति 
ae स्फोटस्येति वैकृत उच्यते ।—वृषभ, वाकयपदीय १॥७७, 


३. अय ठु वेतः । तत्वं चालस्यादिङतत्वाद्‌। वर्णाभिव्यक्त्युतरकालशचायम्‌ । 
"पार यू? १।१।७० के महाभाष्य पर उद्योत टीका ” : :` 

उत्पन्न होने. वाली ध्वनि वैखरी कही जातो है ।' वाक्यपदीय हरिवृत्ति में वैखरी 
को ita के विषय के रूप में श्रुतिरूप माना गया हैं ।* इसी प्रकार अन्य अनेक 
आचार्य वैखरी वाक्‌ को श्रुति का विषय मानते हैं । वैखरी वाक्‌ की उत्पत्ति शरीर 
से होती है । अर्थात्‌ मुख से उच्चरित ध्वनि वैखरी कही जाती है । व्याकरण की 
दृष्टि से वैखरी का महत्त्व बहुत अधिक है । इसी के आधार पर शब्दों के साधुत्व 
एवं असाधुत्व का विचार क्रिया जाता है। वुषभदेव ने तो यहाँ तक कहा है किः 
वैखरी वाक्‌ का संस्कार ही अन्य सभी वाकू के अवथवों के संस्कार का उपलक्षण 
है । शेष दो अर्यात्‌ मध्यमा और पश्यन्ती का आभास योगियों को होता है। 

मध्यमा वाक्‌ को भतु हरि ने 'अन्तःसन्निवेशिनी' कहा है । उसका आधार 
मुख्य प्राणशक्ति है । यह सभी प्राणशक्ति के माध्यम से परिचालित होती है । भतृ हरि 
के अनुसार द्रुत, मध्यम एवं विलम्बित इन ल्रिविध afaat में शब्द के उच्च, मन्द, 
उपांशु, परमोपांशु और संहृतक्रम ये पाँच औपाधिक भेद माने गये 21% इनमें उपांशु 
और परमोपांशु मध्यमा वाक्‌ के प्रतीक हैं, इस स्थिति में वाकू का ग्रहण श्रोता 
द्वारा नहीं हो सकता | इसमें शब्द का एक मात्र आधार बुद्धि ही होती है । पश्यन्ती 
वाक्‌ इस परमोपांशु अवस्था से एक पग आगे की अवस्था है । परमलघुमञ्जूषा 
में वाक्‌ के परा रूप को वाइ-मूलचक्र में स्थित बतलाया गया है तथा पश्यन्ती 
मध्यमा एवं वैखरी को क्रमशः नाभि, हृदय एवं कण्ठ प्रदेश में स्थित बतलाया गया 
है ।” agefe ने वाबयपदीय में अपने वाणी-विभाग विवेचन के प्रसङ्ग में परावाक्‌ 
को नहीं स्वीकार क्रिया है । 


१. विखर इति देहेन्द्रिय संघात उच्यते तल भवा वैखरी ।_ जयन्तभट्टकृत, न्याय- 
मंजरी, Jo ३८४३ 

२. परैः संवेद्य यस्याः श्रोत्नविषयत्वेन प्रतिनियतं श्रुतिरूपं सा वैखरी । श्लिष्टा 
व्यक्तवर्णममुच्चारणा प्रसिद्धसाधुभावाः भ्रष्टसंस्काराः च । यथा याझ्क्षे, या 
दुन्दुभौ, या वेणी या वीणायामित्यपरिमाणभेदाः 1--वाक्यपदीय १।१४३. 
हरिवृति 

३. वैखरी करणव्यापारानुग्रहा श्रोलज्ञानविषत्रा शब्दबुद्धि: । -मदाभाष्यञव्याख्या, 
हस्तलेख, वबतुभिः विशिष्टायां स्वरावस्थायां स्पष्टख्पार्या भवा वैखरी ॥ 
-ऱस्याद्वादरत्ताकर {19 

४, द्रष्टव्य--वाक्यपदीय, हरिवृत्ति Jo १७, लाहौर संस्करण 

५. परा वाङ्मुलचक्रस्था पश्यन्ती नाभिसंस्यिता । हृदिस्था मध्यमा ज्ञेया बेखरी 
कण्ठदेशगा ।--परमलघुमञ्जूषा [ई ३९ 

भाषा का प्रयोजन है--विचारों का आदान प्रदान । इसके लिये इन बातों 
का होना आवश्यक है--इच्छा, मनोभाव, alan उत्पत्ति और वाक्‌ व्यक्ति या 
ध्वनि । इन चार चरणों के माध्यम से ही किसी वक्ता की अभिव्यक्ति श्रोता तक 
पहुँच सकती है। श्रोता को केवल ध्वनि का ही प्रत्यक्ष होता है, जो उसके श्रव- 
णेन्द्रिय द्वारा ग्रहण किया जाता है । यही ध्वनि अर्थबोध कराती है। भतृ हरि ने 
ही ध्वनि” शब्द का प्रयोग दो अर्था में किया है। वे एक ओर ध्वनि को स्फोट से 
उत्पन्न मानते हैं और दूसरी ओर स्फोट को ध्वनिकाल का परवर्ती कह कर उसे 
नाद से सम्बद्ध करते हैं--'स्फोटस्याभिन्नकालस्य ध्वनिकालानुयायिनः' ato १० 
१॥७६, “स्फोटादेवोपजायन्ते ज्वाला ज्वालान्तरादिव' वा० To १।१०७। इस प्रकार 
भतृ हरि के मत से नाद और ध्वनि दो वस्तुएं है--'नादेराहितबीजायामन्येन ध्वनिना 
सह वा० प० tisk; ध्वनि के दो अर्थ हैं--इसमें एक की स्थिति स्फोट से पहले 
के नाद से सम्बद्ध है तथा दूसरे की स्थिति स्फोट के वाद उससे उत्पन्न वस्तु 
के रूप में है। इन्हीं को स्पष्ट करने के लिए प्राकृत और वैकृत दो नाम दिये 
गये हैं । प्राकृत ध्वनि का सम्बन्ध उच्चारण और शब्द की वर्णात्मक अभिव्यक्ति के 
साथ है । वह नाद का तथा शब्दों या वर्णों के हस्वत्व, दीर्घत्व आदि का भी 
कारण बनती है । इसके विपरीत aaa ध्वनि वृत्ति-भेद को उत्पन्न करने में समर्थ 


होती है 1 


bata ओर नाद 


नाद के माध्यम से ही श्रोता प्राकृत ध्वनियों के ग्रहण में समर्थ होता - 


है । नाद को ध्वनि का विवर्त माना गया है । प्राकृत ध्वनि को ध्वनि एवं वैकृत 
ध्वनि को नाद भी कहा जा सकता है। उच्चारणावयवों के सम्पर्क से वायु में 
उत्पन्न होने वाला स्पन्दन प्राकृत अवस्था है तथा उससे श्रतिगोचर होने वाला 
तत्त्व अर्थात्‌ ‘ara’ ध्वनि की aga अवस्था है । इस प्रसंग में यह भी कह देता 
आवश्यक है कि जितना समय वक्ता को ध्वनि के उच्चारण करने में लगता है, 
उतना ही समय श्रोता को उसके ग्रहण करने में भी लगता हे । उच्चारण की 
पुर्णता पर ही नाद-प्रहण की पूर्णता निर्भर करती है। जब तक हम उच्चारण 


करते हैं, तब तक ये ध्वनियाँ वर्ण ही होती हैं । उच्चारण समाप्त होते ही ये शब्द 
बन जाती हैं । 


< 
भतृ हरि के अनुसार नाद और ध्वनि दोनों से बुद्धि में शब्द का अवधारण 
होता है। नाद ओर स्फोट में अन्तर यह है कि नाद व्यञ्जक है, तथा स्फोट 
ब्यङ्ग्य हे | 

प्रातिशाख्यो में नाद और श्वास को वर्णो की मूलप्रकृति माना गया है ।' 
यह विचार भी अत्यन्त वैज्ञानिक सिद्ध हुआ है । वायु जब पुरुष-प्रयत्न के अनुसार 
स्वर तन्लियों से टकराती है, तभी वह नादरूप में परिणत हो जाती है। इस 
अवस्था तक ध्वनि उत्पन्न हो तो जाती है, परन्तु वह वर्ण के रूप में अभिव्यक्त नहीं 


हो पाती । तात्पर्य यह है कि जब वायु स्वरतन्त्रियों से घर्षण करती है तो घर्षण 


के फलस्वरूप एक प्रकार की ध्वनि होती है । वही ध्वनि नाद रूप में परिवतित 
हो जाती है । तीसरी स्थिति में वही ताद aut के रूप को ग्रहण कर लेता है | 

वस्तुतः वायु को वर्ण के रूप में परिवर्तित होने में तीन स्थितियों में विकृत 
होना पड़ता है । सर्वप्रथम स्वरतन्त्रियों के साथ संघर्षण करके यह वायु ध्वनि के 
रूप में परिवर्तित होती है, पुनः ध्वनि नाद के रूप में परिणत हो जाती है तथा 
अन्तिम अवस्था में नाद वर्ण के रूप को ग्रहण करता है । 


व्याकरणदर्शन के अनुसार स्वरतन्त्रियों के माध्यम से वागु मे होने वाला 
स्पन्दन ही wad ध्वनि है तथा उससे उत्पन्न होने वाली ध्वनि वैकृत है । प्राकृत 
ध्वनि जत्र मुखविवर अथवा नासिका-विवर मार्ग से बाहर निकलने के लिए उद्यत 
होती है, तभी उसमें पुरुषकृत विभिन्न प्रयत्नों से विकार लाकर उसे वैकृत ध्वनि 
का रूप प्रदान कर दिया जाता है | 

उपर्युक्त विवेचन के आधार पर निष्कर्ष स्वरूप यह कहा जा सकता है कि 
प्राचीन वैयाकरणों ने ध्वनि के सम्बन्ध में अत्यन्त सूक्ष्म विचार किया है । वास्तव 
में मनुष्य के मस्तिष्क में ध्वनि-उत्पत्ति के पूर्व भी कई प्रकार की क्रियाएँ होती हैं | 
उन सबका सम्बन्ध प्रत्यक्ष या अप्रत्यक्ष रूप में ध्वनि के साथ अवश्य रहता है। 
'ऽवनि-उत्पत्ति की प्रक्रिया के सम्बन्ध में शिक्षाकारों ने आत्मा को सर्वाधिक सक्रिय 
माना है। आत्मा ही कथनीय शब्द या वाकू को बुद्धि को प्रदान करता है। 
अर्थात्‌ उसे बुद्धि के साथ संयुक्त करता है । तब बुद्धि उसे मन से संयुक्त करती 
है मन कायाग्नि को प्रेरित करता है। इतनी प्रक्रिया हो जाने के बाद कायाग्नि 
के चलायमान होने से वायु ऊपर उठता है, और ध्वनि के रूप में परिणत होने के 
योग्य बनता है ।* इन सभी क्रियाओं में ध्वनि-उत्पन्न करने का ही प्रयोजन निहित 
रहता है । अतः वाकू की सत्ता किसी न किसी रूप में ध्वनि के श्रुतिगोचर होने 


१, ताः वर्णभ्रकृतयः ।--तै० ATo २७ me 

२. आत्मा बुद्ध्या समेत्यर्थानु मनो युङ्क्ते विवक्षया | मनः कायाग्निमाहन्ति स 
प्रेरयति माझतम्‌ । माष्तस्तु उरसि चरत मर्द जनयति स्वरम्‌ ।--पा० शि० 
६,७ | 

के पूर्व भी अवश्य रहती है । इस प्रकार भतृ हरि का वाणी-विभाजन भी पूर्णतः 
ध्वनि-विज्ञान पर आधारित है । 


भाषा-विज्ञान में मनुष्य के मुख से निःसृत एवं श्रोलेन्द्रिय द्वारा गृहीत 
सार्थक ध्वनियो को ही अध्ययन का विषय बनाया गया है। क्योंकि ध्वनि का 
सम्बन्ध भाषा से है तथा भाषा का कार्य है--विचारों का आदान-प्रदान । इसलिये 
ध्वनिशास्त्र के अन्तर्गत केवल उन्हीं ध्वनियों का अध्ययन किया जाता है, जिनका 
सम्बन्ध मनुष्य की वागिन्द्रिय एवं श्रोलेन्द्रिय से होता है । आधुनिक भाषा-वैज्ञा- 
frat ने उसी गुण को ध्वनि माना है, जिसकी निष्पत्ति पुरुष की इच्छानुसार 
उसकी वागिन्द्रिय से होती है और जिसका ग्रहण श्रोता के श्रोल्लेन्द्रिय द्वारा होता 
है । डॉ० सुनीति कुमार चटर्जी ने ध्वनि का अर्थ बोल-चाल की ध्वनि किया है 
तथा उपे उच्चारणावयवों से उत्पन्न होने वाला गुण स्वीकार किया है ।' ध्वनि- 


विज्ञान के अन्तर्गत उन्हीं ध्वनियों का अध्ययन किया जाता है जो मनुष्य को. 
वागिन्द्रिय से उत्पन्न होती हैं । 


वर्ण ओर ध्वनि 


प्रातिशाख्यो में ध्वनि से मिलता-जुलता “वर्ण” शब्द का प्रयोग भी पर्याप्त 
रूप में किया गया है । वर्ण शब्द का प्राचीन अर्थ रंग! है । प्राचीन काल में 
ध्वनि के साथ “रंगों' (Colours) का साम्य दिखलाया जाता था | उदाहरणार्थ 
नारदीय शिक्षा १-२ में कहा गया है fe षड्जस्वर कमल के पत्ते की प्रभा के 
समान, ऋषभस्वर शुक ये पंखे के समान, गान्धारस्वर स्वर्ण के समान, मध्यमस्वर 
कुन्द की प्रभा के समान, पंचमस्वर कृष्ण वर्ण के समान, धेवतस्वर पीतवर्ण के समान 
तथा निषादस्वर सभी वर्णो के समान होता है। नारदीय शिक्षा के इस कथन का 
तात्पर्य यह हो सकता है कि इन षड्जादि स्वरों के प्रयोग एवं श्रवण के अन्तर्गत जो 


१. “4 Speech Sound is a sound of defini‘c acoustic quality pro-~ 
duced by the organs of speech, A given speech sound is 
incapable of viliations,?*—Introduction to Bengali Phcnetics 
Reader by S, K, Chatterjee, 

२. पदुमपत्नप्रभः षड्ज: ऋषभः शुकपिञ्जरः | 

` कनकाभस्तु गान्धारो मध्यम: कुन्दसप्रभः ॥ 
पञ्चमस्तु भवेत्‌ कृष्ण: पीतकं धैवतं विदुः । 
निषाद: सर्ववर्णः स्यादित्येता स्वरवर्णता ॥--ना० शि० ५।१, २ 

आह्लाद होता है, उसकी तुलना इन उपर्युक्त रंगों के दर्शन से उत्पन्न होने वाले आह्लाद 
से की गई हो । परवर्तीकाल में वर्ण” शब्द का प्रयोग स्वर और व्यञ्जन के लिये भी 
होने लगा । परन्तु विचार करने पर यह स्पष्ट होता है कि 'वर्ण' और “ध्वनि” 
शब्द मूलतः एक ही अर्थ को व्यक्त नहीं करते हैं। परन्तु आपाततः वे एक अर्थ 
में प्रयुक्त किये जाते हँ । तै० प्रा० २२१ में कहा गया है कि शब्द सभी वर्णो 
की प्रकृति अर्थात्‌ मूलकारण है ।' तै० प्र० २1१ में यह भी कहा गया है कि अब 
शब्दोत्पत्ति कही जाती है।' शब्दोत्यत्ति का अर्थ ध्वनि की उत्पत्ति से है क्योंकि 
तै» प्रा० के सम्पूर्ण द्वितीय अध्याय में अकारादि ध्वनियों के उत्पन्न होने की 
प्रक्रियाओं का विधान क्रिया गया है। तै० प्रा० के बाईसवें अध्याय में वर्ण के 
मूलकारण के रूप में शब्द को कहने का तात्पर्य यही है कि शन्द अर्थात्‌ ध्वनि 
उत्पन्न होकर वर्ण का रूप ग्रहण करती है। तात्पर्य यह है कि किसी भी वर्ण की 
अभिव्यक्ति होने के पहले ध्वनि का होना आवश्यक है । “पद! वर्णों का संघात 
होता है । किसी भी पद का उच्चारण करने के लिए उस पद में उपलब्ध होने वाले 
वणों का उच्चारण करना आवश्यक होता है । ये वर्ण तभी उत्पन्न होंगे, जब इन 
वर्णो की ध्वनियों को उत्पन्न करने का प्रयत्न किया जायेगा। ध्यातव्य है कि 
अनुप्रदानादि ध्वनियों के उच्चारण में कारण होते हैं। इनसे केवल ध्वनि-उत्पत्ति 
सम्भव है, यहो ध्वनि वर्ण” के रूप में परिवर्तित होकर श्रोता द्वारा गृहीत होती 
है । अतः ध्वनि 'वर्णो' का कारण है। ध्वनि अनश्वर है परन्तु वर्णो का नाश 
होता है । इसीलिए वैयाकरणों ने स्फोटवाद का सिद्धान्त स्वीकार किया है. 
तै० प्रा० २1२ के भाष्य में लिभाष्यरत्नकार ने ध्वनि की उत्पत्ति को उसी प्रकार 
से उत्पन्न होना स्वीकार क्रिया है जिस प्रकार कूपखनन के पश्चातु जल की उप- 
लब्धि होती है ।* कूपखनत के पुर्व भी जल पृथ्वी के अन्दर वर्तमान रहता है | 
कूपखनन रूपी क्रिया से उसकी अभिव्यक्ति मातर हो जाती है। ठोक इसी प्रकार ध्वनि 
नित्य है | उच्चारण-प्रक्रिया से केवल उसे “वर्ण' का रूप दे दिया जाता है । इस 
प्रकार वर्ण कार्य है, ध्वनि कारण है। ये अकारादि वर्ण हैं, उनको व्यक्त करने: 
के लिए पुरुष-प्रयत्न द्वारा ध्वनि को उत्पन्न किया जाता है । यहाँ उत्पन्न करने. 
१. शब्दः प्रकृति: सर्ववर्णानाम्‌ [—To ATO २२।१ 

२. अथ शब्दोत्पत्ति: ।--तै० प्रा० २।१, शब्दों नाम ध्वनिः वर्णानामकारदीना- 

मुपादानकारणम्‌ ।--पै० ATo २।१ पर ति० 

३. यथा उदकस्य दर्शनातू पूर्वम्‌ एव भूमौ जलमस्त्येव तत्‌ खननाद्‌ दश्यते 
' ` ~ तद्वत्‌ ।-_तै० sto २१ पर लि० 3: 

'का तात्पर्य है-उसे विविध वर्णो की अभिव्यवित में सहायक होने योग्य बना 
feat जाना । 


ध्वनि और वर्ण शब्द का प्रयोग परवर्ती काल में लगभग एक ही अर्थ में 
होने लगा । इस प्रयोग का कारण यही हो सकता है कि ये दोनों शब्द परस्पर इतने 
घनिष्ठ eq में सम्बन्धित हैं, कि इनके अर्थ में भेद करना कठिन मालूम पड़ता है । 


वास्तव में ध्वनि और वर्ण में परस्पर भेद है । ध्वनि वर्ण का कारण है । 
बर्ण की अभिव्यक्ति के लिये ध्वनि की उत्पत्ति नितान्त आवश्यक होती है। ध्वनि 
स्पष्ट तथा अस्पष्ट दो प्रकार की होती है । जिस ध्वनि से किसी पदार्थ का बोध 
नहीं होता, वह अस्पष्ट ध्वनि है तथा जिस ध्वनि से किसी पदार्थ का बोध सम्भव 
होता है वह स्पष्ट ध्वनि कही जाती है । वर्ण तो स्पष्ट ही होते हैं। वर्णा से 
आवश्यक रूप से किसी पदार्थ का बोध होता है । आपाततः यह कहा जा सकता 
है कि ककारादि वर्णों का स्वतंत्र कोई भी अर्थ नहीं होता, परन्तु यह सर्वथा सत्य 
नहीं है । इस प्रसंग में यह भी कहा जा सकता है कि वर्णों से मिलकर ही पद 
बनते हैं तथा पदों का अर्थ होना आवश्यक ही है। पद का लक्षण ही है अर्थ का 
अभिधान करने वाला! ।) 


निष्कर्ष रूप में यह कहा जा सकता है कि स्थान-करण के पारस्परिक 
अभिघात से ध्वनि उत्पन्न होती है। यही ध्वनि पृथक्‌-पृथक्‌ प्रयत्न से विभिन्न ख्पों 
में अभिव्यक्त होती है । इसी पृथक्‌ प्रयत्न-जन्य ध्वनि को वर्ण कहा जाता है। 


वर्णो का विभाग 


प्राचीन वैयाकरणों ने वर्णों के दो पक्षों को स्वीकार किया है। प्रथम- 
“सावयवपक्ष' सौर द्वितीय-“निरवयव” पक्ष । परन्तु सिद्धान्त रूप में निरवण्वपक्ष 
को अधिक मान्यता दी गई है। भतृहरि ने वर्ण के लिए 'बिभक्ताः' विशेषण का 
प्रयोग किया है (विभज्यते इति विभक्ता वर्णा:) । कहीं-कहीं ‘Ala’ शब्द का 
व्यवहार भी वर्ण के अवयवों के लिये किया गया है।' 


परन्तु व्याकरण में वर्ण के निरवयवपक्ष को अधिक उपयुक्त माना गया 
है । वर्ण के अवयवों की कल्पना भी ध्वनि-वैज्ञानिकों ने की है, परन्तु यह कालगत 


१. अर्थः पदम्‌ ।--वा० प्रा० ३।२ 


२. तच्चायं निरवयवेषु वर्णेषु मालाविभागाध्यवसाय: 1--वाक्यपदीय, हरिवृत्ति 
१।८९ ; 

अर्थात्‌ मात्रागत कल्पना है । जव किसी अन्य ध्वनि के कारण किसी वर्ण का अपर्ण 
उच्चारण होता है, तब उसे उस वर्ण का भाग कहा जा सकता है । परन्तु वास्तव 
में यह उच्चारण उस वर्ण का भाग न होकर अपूर्ण उच्चारण ही है। भाग तो 
तब हो सकता था, AA उसका उच्चारण पूर्णहप में करके उसे कई खण्डों में 
विभाजित किया जा सकता । दीवागम में 'विसर्ग' को हकार का आधा माना 
जाता है । इस कारण से कतिपय विद्वान्‌ वर्ण का भी भेद मानते हैं, परन्तु उनका 
यह मत उचित नहीं प्रतीत होता, क्योंकि विसर्ग और हकार के उच्चारण में मूल 
भेद यह है कि हकार सघोष वर्ण है, एवं विसर्जनीय अघोष वर्ण है । यदि विसर्ग के 
उच्चारण में स्वरतन्तियाँ घोषत्व की सृष्टि कर दे, तो विसर्ग भी हकार का रूप 
ग्रहण कर लेगा | 

इस प्रकार निष्कर्ष रूप में यही कहा जा सकता है क्रि वर्ण अविभाज्य हैं, 
उनके विभाजन का सिद्धान्त आपेक्षिक और एकाङ्की है। 


ध्वनि-विज्ञान 


ध्वनियाँ के सम्बन्ध में वैज्ञानिक विवेचन करने वाला शास्त्र ध्वनि-विज्ञात 
कहलाता है । इसके लिए आधुनिक भाषा-वैज्ञानिक (‘Phonetics’) शब्द का 
प्रयोग करते हैं । भाषा-विज्ञान में इस शास्त्र का स्थान अत्यन्त महत्त्वपूर्ण है | 
भाषा ध्त्रतियों पर आधारित है । अतः जब तक किसी भाषा की ध्वनियों का 
सर्वाङ्गीण अध्ययन नहीं किया जाएगा, तब तक उस भाषा के विषय में हमारा 
ज्ञान अपूर्ण ही रहेगा । इस शाखा के अन्तर्णत ध्वनियों के विषय में सर्वाङ्गीण - 
अध्ययन क्रिया जाता है । संस्कृत के अध्येताओं एवम्‌ आचायो ते इसके लिये 
'शिक्षाशास्त्र' शब्द का प्रयोग किया हे जिसके परिणामस्वरूप प्राचीनकाल में अनेक 
शक्षा-ग्रत्थों का प्रणयन हुआ है । ध्वति-विज्ञान के अन्तर्गत ध्वनियों के उच्चारण 
से सम्बन्धित सभी तथ्यों का साइ.गोपाइग निरूपण किया जाता है। ध्यातव्य है कि 
इस शास्त्र के अन्तर्गत उन्हीं ध्वनियों के सम्बन्ध में अध्ययत किया जाता है 
जिनका सम्बन्ध मनुष्य की भाषा से होता है। इस शास्त्र के अन्तर्गत सर्वप्रथम 
ध्वनियों की उत्पत्ति में सहायक अंगों के सम्बन्ध में विस्तृत जानकारी प्राप्त की 
जाती है । इसके अतिरिक्त ध्वनि-उत्पत्ति की सामास्य प्रक्रिया, ध्वतियों के उच्चा- 
रण में स्थान, करण, बाह्यप्रयत्न, आभ्यन्तरप्रयत्त ध्वनियों के विशेष रूप में 
परिवर्तित होने के कारण, ध्वतियों के उच्चारण में लगने वाला काल, स्वराघात 
आदि विविध विषयों का अध्ययन किया जाता है । हमारे प्राचीन आचार्यो ने 
शिक्षा-प्रन्थों एवं प्रातिशाख्यो में इन्हीं विषयों का विवेचत किया है । उपर्युक्त 
विषयों के अतिरिक्त आधुनिक ध्वनि-वैज्ञानिकों ने घ्वनियों में होने वाले परिवर्तनों 

आदि पर भी विचार करना ध्वनि-विज्ञान के क्षेत्र में स्वीकार कर लिया है। 
प्राचीनकाल में इस परिवर्तन को संधि क्रा विषय मानकर इसका विवेचन 
व्याकरणशास्त्र के अन्तर्गत किया गया है । आधुनिक भाषा-वैज्ञानिकों ने अनेक 
ध्वनि-यंत्रों की सहायता से ध्वनिशास्त्र के अध्ययन को महत्त्वपूर्ण स्थान प्रदान 
किया है । 

वेदिक ध्वनि-बिज्ञान का तात्पर्य 


वैदिक ध्वनि-विज्ञान का अर्थ है- वैदिक मंलों के शुद्ध पाठ से सम्बन्धित 
विशिष्ट ज्ञान । अर्थात्‌ जिन उच्चारण-नियमों के अध्ययन से वैदिक मंत्रों का शुद्ध- 
शुद्ध पाठ किया जा सके, उनका विवेचन करने वाला शास्त्र वैदिक ध्वनि-विज्ञान्‌ 
शब्द से अभिहित किया जाता है । इसी अर्थ में शिक्षा एवं प्रातिशाख्य ग्रन्थों को 
वैदिक ध्वनि-ैज्ञानिक ग्रन्थ कहा जाता है। इसमें वैदिक del में प्राप्त ध्वनियों 
का सम्यग्‌ अध्ययन क्रिया जाता है । ध्वनियों के उच्चारण में सहायक तत्वों-- 
जैसे स्यान, करण, अनुप्रदान, प्रयत्न आदि का सम्यक्‌ अनुशीलन इसी शास्त्र के 
अन्तर्गत आता है। वैदिक मंत्रों की सर्वप्रमुख विशेषता है उसकी स्वर-प्रक्रिया । 


अत: स्वर-प्रक्रिया (उदात्तादि स्वराधातो) का विवेचन भी इसी शास्त्र के अन्तर्गत 
आता है । 


वेद Hel के सम्यक्‌ पाठ करने की प्रक्रियाओं का विशिष्ट एवं परिपूर्ण 
ज्ञान भी वैदिक ध्वनि-विज्ञान के अध्ययन-क्षेत के अन्तर्गत ही आता ail 


सामान्य रूप में वैदिक ध्वनि-विज्ञान उन सभी नियमों का अध्ययन करता 
है, जिनके माध्यम से वैदिक मंत्रों का शुद्ध उच्चारण हो सके तथा मंत्रों के वाह्य- 
स्वरूप में किसी प्रकार का परिवर्तन सम्मव न हो सक्ने । 


वेदिक ध्वनि-विज्ञान का महत्त्व 


हमारे प्राचीन महेषियों ने भारतीय समाज को सुसंगठित एवं सुव्यवस्थित 
रखने के लिये भारतीय संस्कृति के स्तम्भ छप वेदों के अध्ययन को नियमित रूप 
से करने का विधान किया है । इसके लिये वेदाध्ययन को धार्मिक कृत्य कहा गया 
हैं, तथा इसके दारा अदृष्ट फल की कल्पना का उद्घोष भी किया गया है । उस 
प्राचीन युग में वेदाध्ययन की मौखिक परम्परा विद्यमान होने के कारण तत्कालीन 
वैदिक विद्वानों को यह भय सदेव वना रहता था कि कालक्रमानुसार वेदमंत्रों 
में विकार भी आ सकता है। इसीलिए तत्कालीन विद्वानों ने वेदों के वाह्य- 
स्वरूप में आने वाले विकारों के निराकरण के लिए वेद-मंत्रो के प्रत्येक पदों के 
ध्वनि, Wat, स्वर आदि तत्त्वों का सूक्ष्म निरीक्षण किगा तथा उनको अविकृत 

रखने के लिये प्रत्येक सम्भव प्रयास किया । इसी उद्देश्य को लेकर शिक्षा-ग्रंथों 
एवं प्रातिशाख्यों की रचना हुई । इन ग्रंथों में वैदिक मंत्रों के उच्चारण को शुद्ध 
रूप में करने के लिये सभी आवश्यक नियमों का विधान किया गया। साथ ही 
साथ वेदाध्ययन करने का समय, स्थान, वेदाध्यायी के लिए खाद्य पदार्थ आदि 
सभी विषयों का वर्णन किया गया । ato शि० में विधान क्रिया गया है कि जिस 
प्रकार कछुवा अपने अंगों को समेट लेता है, उसी प्रकार स्वस्थ, प्रशान्त एवं 
निर्भीक होकर अपने मन, दृष्टि एवं चेष्टा को एकाग्र करके वेदमलों के aul का 
उच्चारण करना चाहिए ।? 


पाणिनि-शिक्षा में तो स्पष्ट रूप से कहा गया है कि जो वेदमंत्र उदात्तादि 
स्वरों की दृष्टि से एवं वर्णोच्चारण की दृष्टि से हीन रूप में प्रयुक्त होता है वह 
मिथ्या रूप में प्रयुक्त होकर अपने वास्तबिक अर्थ का कथन नहीं करता । वह 
वाणी रूपी AM बतकरःयजमान का ही नाश कर डालता है । स्वर के अपराध से 
इन्द्रशलु (ga) के विनाश की कथा तो सत्रको ज्ञात ही है ।* 

वास्तव में वेदमंलों के शुद्ध उच्चारण एवं पाठ से एक अद्भुत शक्ति प्राप्त 
होती है । जिसका विवरण अथर्ववेद संहिता के मंत्रों को देखने से स्पष्ट हो जाता 
है । अथर्ववेद में अनेकशः मंत्र जादू, टोना, मारण, मोहन तथा उच्चाटन आदि 
विषयों से सम्बन्धित हैं । इन मंत्रों की शक्ति उसक्रे उच्चारण की शक्ति से भिन्न 
नहीं है । आधुनिक युग में भी मंत्रों के माध्यम से अनेक ऐसे रोगों को दूर किया 
जाता है, जो बहुत सी औषधियों के प्रयोग से भी समाप्त नहीं किये जा सकते । 
व्यावहारिक दृष्टि से भी वाणी में बहुत अधिक शत्रित होती है । 


वैदिक ध्वनि-विज्ञान का मुख्य प्रयोजन वैदिक Hal के शुद्ध-शुद्ध पाठ को 
प्रक्रिया बतलाना” है । इसके अध्ययन से हम वैदिक मंत्रों के शुद्ध शुद्ध पाठ की 
विधियों को हृदयंगम करके उनसे होने वाले परिणामों को आत्मोत्कर्ष का विषय 
बना सकते हैं । वेदों के महत्त्व को बतज़ाने वाले अति प्रसिद्ध श्लोक का भाव 
भी यही है क्रि जिन उपायों को हम प्रत्यक्ष अथवा अनुमान से नहीं जान सकते, 
उन्हें वेदों के माध्यम से जान सकते हैं, अर्थात्‌ इस मंत्रशक्ति की समता करने 


१. कूर्मोष्डगानीव संहृत्य चेष्टां दृष्टि es मन: | 
स्वस्थः प्रशान्तो निर्भीतो वर्णानुच्चारयेद्‌ ga: ॥- या? शि० २३ 
२. मन्त्रो हीनः स्वरतो वर्णतो वा मिथ्या प्रयुक्तो,न तमर्थमाह । 
स वाग्वज्रो यजमान हितस्ति यथेन्द्रशत्रुः स्त्ररतोऽपराधात्‌ ॥--प्रा० शि० 

वाला कोई दूपरा उपाय हमें प्रत्यक्ष अथवा अनुमान के आधार पर प्राप्त नहीं 
हो सकता ।) 


इस प्रकार वेदमन्लों का शुद्ध एवं उचित रूप में पाठ करने के लिए वैदिक- 
घ्वनि-विज्ञान का अध्ययन नितान्त आवश्यक एवं महत्त्वपूर्ण है । 


प्रस्तुत ग्रन्थ की योजना 


प्रस्तुत ग्रन्थ को वैदिक-ध्वनि-विज्ञान संज्ञा प्रदान करने का स्पष्ट हेतु यह 
है कि इसमें वेदों में उच्चार्यमाण ध्वनियों के उच्चारण-प्रकार, उच्चारण के स्थान 
एवं करण, करणं की सक्रियता, दो ध्वनियों के संयुबतोच्चारण से उत्पन्न होने 
वाली विशेषतायें आदि विषयों को प्रमुख स्थान दिया गया है । ध्वनि भाषा की 
मुल इकाई है । अतः किसी भी भाषा के अध्ययन के लिये उसकी ध्वनियों का 
ज्ञान अत्यावश्यक है । वेदों में प्रयुवत ध्वनियों के सम्बन्ध में पूर्ण एवं विस्तृत ज्ञान 
प्रातिशाख्यो के माध्यम से ही सम्भव है, क्योंकि प्रातिशाख्य-ग्रन्य यह स्पष्ट कर 
देते हैं क्रि किस वेद के संहिता ग्रन्थों में कौन-कौन सी ध्वनियाँ पाई जाती है । 
इसीलिए इस ग्रन्थ का आधार प्रातिशाख्यों को बनाया गया है । परन्तु इसमें यत- 
तत्र व्याकरण-ग्रन्थों एवं शिक्षा-ग्रन्थो के विचारों का उल्लेख भी कर दिया गया है, 
जिसका कारण यही है कि विषय अधिकाधिक स्पष्ट हो जाय। वैदिक ध्वनि- 
बिज्ञान से हमारा तात्पर्य यह भी है कि वेदमन्त्रों के सस्वर पाठ से. प्राचीन 
महषियों का बया तात्पर्य था तथा वैदिक मन्त्रों के पाठ की कितनी अवस्थायें थीं । 
इन्हीं सब उद्देश्यों को दृष्टि में रखकर प्रस्तुत ग्रन्थ के प्रणयन का प्रयास किया 
गया हे | 

सभी प्रातिशाख्य-अपनी-अपनी संहिता को ध्यान में रखकर ध्वनि-सम्त्रन्धी 
नियमों का विधान करते हैं। वेदों की संहिताओं के रचना-क्रम में कालगत तथा 
स्थानगत विभिन्नतायें रही हँ । इसी कारण उनके उच्चारण में भी पारस्परिक 
भेद रहा है । वेदों की सभी शाखाओं में न्यूनाधिक रूप में उच्चारण-सम्बन्धी 
विभिन्नतायें अवश्य रही हुँ । उन सत्रका समन्वय करते हुए इस ग्रन्थ में उनका 
तुलनात्मक अध्ययन प्रस्तुत करने का भी प्रयत्न क्रिया गया दै । 

प्रस्तुत गन्थ में कुल आठ अध्याय हैं। प्रथम अध्याय में सम्पूर्ण वैदिक 
वाङ्मय में प्राप्त होने वाली ध्वनियों की परिगणना कराई गई है। लेखक का प्रयास 


१. प्रत्यक्षेणानुमित्या वा यस्तूपायो न बुद्ध्यते । 
एनं विच्दन्ति वेदेन तस्माद्‌ वेदस्य वेदता ॥। 

रहा है कि उन सभी ध्वनियों को एकत्र रखकर उनकी संख्या का सही निर्धारण 
क्रिया जाय । इन ध्वनियों की गणना करने पर इनकी अधिकतम संख्या ७१ तक 
पहुँच गई है । यद्यपि इस संख्या में स्वरभक्ति तथा यम ध्वनियो की गणना स्वतन्त्र 
वर्ण के रूप में की गई है । इन ७१ ध्वनियों को दो प्रमुख श्रेणियों में विभाजित 
करने का आधार बतलाकर उन्हें दो श्रेणियों (स्वर एवं व्यञ्जन) में वर्गीकृत क्रिया 
गया है । स्वर-ध्वनियो के समानाक्षर और संध्यक्षर इन दो वर्गीकरणो फो दिख- 
लाते हुए कतिपय वर्णों के समानाक्षरत्व पर भी प्रकाश डाला गया है। इसके 
पश्चात्‌ व्यञ्जनं वणो के अवान्तर भेदों को बतलाया गया है । 

द्वितीय अध्याय में. उच्चारणावयवों का संक्षिप्त परिचय देते हुए उनकी 
अवस्थाओं को स्पष्ट किया गया है । तत्पश्चात्‌ वर्णोच्चारण में होने वाले वाह्य 
एवं - आभ्यन्तर प्रयत्नों को स्पष्ट किया गया है । इसके बाद क्रमानुसार स्वरों की 
उच्चारण-प्रक्रिया बतलाते हुए व्यञ्जनों की उच्चारण प्रक्रिया .पर प्रकाश डाला 
गया है ।- मन्लोच्चारण की वृत्तियों एवं अवस्थाओं का निरूपण भो इस ग्रन्थ के 
इसी द्वितीय अध्याय में कर दिया गया है | 

तृतीय अध्याय में सर्वप्रथम 'अक्षर' के स्वरूप को स्पष्ट करते हुए उसके 
भाधार तथा भेदों का निरूपण किया गया है । तत्पश्चात्‌ वणो के पारस्परिक 
अंगाञ्जिभाव का विवेचन किया गया है । ध्यातव्य है कि इस ग्रन्थ में अंगाङ्गिभाव 
सम्बन्धी प्रमुख नियमों का ही विवेचन प्रस्तुत किया गया है। 

चतुर्थ अध्याय में ध्वतियों के संयुक्तोच्चारण से उत्पन्न होने वाले वैशिष्ट्यों 
का प्रातिशाख्यानुसारी निरूपण प्रस्तुत किया गया है । इसके लिए सर्वप्रथम 
संयोग? का स्वप बतलाकर ato शि० के अनुसार “संयोग” के सप्तविध भेदों का 
निरूपण किया गया है । उसके बाद, अभिनिधान, स्फोटन, स्वरभक्ति, यम, कर्षण, 
भ्रुव तथा द्वित्व आदि के विषय में प्रयाप्त विवेचन किया गया है। साथ ही हित्व 
प्राप्त होने की अवस्थाओं की ब्याख्या भी की गई है। 

पञ्चम अध्याय में नासिक्य ध्वनियों के स्वरूप के सम्बन्ध में विचार किया 
गया है । नासिक्य ध्वनियों से लेखक का तात्पर्य उन सभी ध्वनियों से है, जिनके 
उच्चारण में नासिका की सहायता अपेक्षित होती है । अनुस्वार, अनुनासिक मादि 
ध्वनियां नासिक्य कहलाती हैं। इनके अतिरिक्त नासिबय संज्ञक वह ध्वनि जो 
केवल हकार के पश्चात्‌ नासिक्य स्पर्श ध्वतियों के रहने पर उत दोनों ध्वनियों 
(हकार एवं परवर्ती नासिक्य ध्वनि) के मध्य आगम स्वरूप उत्पन्न हो जाती है, 
को भी विवेच्य विषय बनांकर उसके स्वरूप को यथा सम्भव स्पष्ट करने का प्रयास 
इस ग्रन्थ के पांचवे अध्य्राय में किया गया है । 

3 Bis ; 

घष्ठ अध्याय में उच्चारणकाल का विवेचन क्रिया गया हे । इस प्रसंग में 
सर्वप्रथम मात्रा के मानक तत्वों का निर्धारण क्रिया गया है। उसके बाद क्रमश: 
स्वर वर्णो के उच्चारण में लगने वाले काल की Alar को स्पष्ट किया गया है। 
इस अध्याय में व्यञ्जन वर्णो के उच्चारण में लगने वाले काल के संदर्भ में कतिपय 
ऐसे तथ्यों को भी प्रस्तुत किया गया है, जिनमें नासिक्य व्यञ्जनों एवं अन्तस्थ वर्णो 
-के उच्चारण में लगने वाले काल के सम्बन्ध में विशेष बातें बतलाई गयी हैं । यद्यपि 
ये fama क्षेत्र-विशेष तथा बोली-विशेष- में ही लागू होते हैं । इसके अतिरिक्त 

Wal के उच्चारण में होने वाले विराम के काल तथा अनुस्वार के उच्चारण 'में 
लगत्रे वाले काल का. निरूपण भी इसी छठ अध्याय में कर दिया गया है.) 

; इस शोध-प्रबन्ध के "सातव अध्याय में उदात्तादि स्वराघातों के सम्बन्ध-में 
विचार प्रस्तुत... क्रिया गया. है । उदात्तादि स्वराधातों का .संगीत के. साथ घनिष्ठ 
-सम्ब्रन्धः S| अतः इस. अध्याय में . संगीत-शास्त्र में उपलव्ध षड्जादिः सात स्वरों - 
के सम्बन्ध में भी विचार क्रिया गया है । प्रातिशारुप्रों में संगीतशास्त्र-विहित ara 
स्वरों का निरूपण नामतः नहीं प्राप्त होता अतः .इनसे अत्यन्त सन्निकट-सामवेदीय 
कृष्टादि. सात स्वरों (यमों).के त्रिषय में विशेष विवेचन किया गया, है । साथ 
हीः साथ:इन.. सात. स्वरों का उदात्तादि स्वराघातों के साथ होने. वाले सम्बध्र 
को भी स्पष्ट कर द्विया. गया है । इसके बाद उदात्तादि स्वराघातों के उच्चारण 
सम्बन्धी विभिन्न मतों को प्रस्तुत करके उनकी. समीक्षा भी करने का प्रयास किया 
गया, है| , 

इस ग्रन्थ मे प्रातिशाख्यरों में प्राप्त होते वाले ध्वरनि-सम्बन्धो विचारों को 

प्रस्तुत. करके उनका विवेचनात्मक एवं तुलनात्मक अध्ययन प्रस्तुत करने का प्रयतन 
किया गया है.। प्रातिशारुयों के सूत्रों को समझने के लिये मुझे शिक्षा-ग्रच्थों. का भी 
अध्ययन करना पड़ा है । अतः इस ग्रन्थ में यन्न-तल्न प्रातिशाख्यों के विचारों को 
पुष्ट करने के लिये शिक्षा-गरन्थों के विचारों को भी उद्धृत किया गया है 1 महा- 
भाष्य एवं अन्य कतिपय व्याकरण सम्बन्धी ग्रन्थों की सहायता भी लेनी पड़ी है। 
ध्वति-सम्बन्धी अध्ययन पर Slo सिद्धेश्वर वर्मा एवं डब्ल्यु० सिडनी एलेन ने 
पर्याप्त कार्य किया हे । अतः मुझे इन दोनों ही विद्वानों के ग्रन्थों से विषय को 
समझने में पर्याप्त सहायता प्राप्त हुई है। विषय लगभग समान होने से यत्र-तत्र 
इनके विचारों से मेरे विचारों का साम्य हो जाना भी अत्यन्त स्वाभाविक है । 
अतः मेरे विचार इनके विचारों से यत्र-तत्र सामञ्जस्य भी कर लिये @ | इन दोनों 
विद्वानों के ग्रन्थ ध्वनि-सम्बन्धी अध्ययन को पुण रूप में प्रस्तुत करने में समर्थ नंहीं 
हो सके थे। sto foo वर्मा ने अपने ग्रन्थ में ध्वनि-विज्ञान के प्रमुख अंग वणों- 
च्चारण को स्थान नहीं दिया है । इसी प्रकार इनके ग्रन्थं में यह भी नहीं बतंलांया 

गया है कि वेद की क्रिस संहिता में कितने एवं कौन-कौन से वर्ण प्रयुक्त हैं? इसी 
प्रकार ध्रुव, स्फोटन आदि कतिपय महत्वपूर्ण विषयों को भी डॉ० वर्मा ने agar 
ही रहने दिया .है । seeqo सिडनी एलेन का ग्रन्थ अत्यन्त संक्षिप्त है। परन्तु 
संदर्भा (Referances) की दृष्टि से महत्‌ उपादेय ग्रन्थ है । इस ग्रन्थ में प्राति- 
शारूयों एवं अन्य ग्रन्थों के विचारों का विवेचन नहीं किया गया है। प्रस्तुत ग्रन्थ 
में इन अभावों को दूर करने का यथा सम्भव प्रयास किया गया है तथा इस ग्रन्थ 
को अपने विषय प्रतिपादन में पूर्ण बनाने का प्रयास किया गया है । 


इस ग्रन्थ में ध्वनि-सम्बन्धी पारिभाषिक शब्दों का निर्वचन अथवा व्युत्पत्ति 
प्रस्तुत करने का प्रयत्न नहीं किया गया है । इसका कारण यह है कि का०-हि० 
fao वि० के संस्कृत-विभाग से एक ऐसा शोध प्रबन्ध प्रस्तुत हुआ है, जिसमें प्राति- 
शाख्यो में प्राप्त होने वाले सभी ध्वन्यात्मक शब्दों. का आलोचनात्मक अध्ययन 
प्रस्तुत किया गया है । सम्प्रति यह ग्रन्थ प्रकाशित भी हो गया हे । संधियों का 
सम्बन्ध भी ध्वनियों के साथ ही है, परन्तु मेरे ही एक मिल्न अभी-अभी कुछ महीने 
पूर्व वैदिक संधियों पर अपना शोध-प्रबन्ध प्रस्तुत किये हैं अतः उसी विषय का 
पुनः पिष्टपेषण करना उचित नहीं समझा गया हैं | 


इस ग्रन्थ में प्रातिशाख्यो के काल निर्धारण को विवेच्य विषय नहीं बनाया 


गया है । सामान्यत: सभी प्रातिशाख्यो के रचनाकाल के सम्बन्ध में यह सुस्पष्ट 
है कि पाणिनि के पूर्व हो इनका उद्भव हो gar था | महषि पाणिनि ने अपनी 
अष्टाध्यायी में प्रातिशाख्यो के स्वराघात विधायक सूत्रों को यथावत्‌ ग्रहण कर 
लिया है । “उच्चैरुदात्त:', नीचैरनुदात्त: तथा 'समाहारः स्वरितः' ga प्रातिशाख्य 
ग्रन्थों में उपलब्ध होते हैं । इसी प्रकार कतिपय संज्ञायें भी पाणिनि ने प्रातिशाख्यों 
से ही ग्रहण कर लिया है । यद्यपि कुछ आधुनिक विद्वानु कतिपय प्रातिशाख्यों को 
पाणिनि के बाद की रचना स्वीकार करते हैं, परन्तु इसे उनका प्रमाद ही कहा 
जा सकता है । निष्कर्षतः हम यही कह सकते हैं कि प्रातिशाख्य ग्रन्थ पाणिनि से 
पूर्ववर्ती है । पण्डित युधिष्ठिर मीमांसक ने सभी प्रातिशाख्यों को पाणिनि से पूर्व- 
रचित स्वीकार किया है। 


प्रस्तुत ग्रन्थ के प्रारम्भ में एक विस्तृत भूमिका भी दी गई है, जिसको 

तीन भागों में प्रस्तुत किया गयां है। प्रथम भाग में यह दिखलाने का प्रयास किया 
शया है कि प्राचीन भारत में भी ध्वति-विज्ञान का सूक्ष्म अध्ययन अत्यन्त दिल- 
चस्पी के साथ किया जाता रहा । जिसके बीज संहिता ग्रन्थों में ही प्राप्त होने 
लगते हैं । द्वितीय भाग में प्रातिशाख्यों के सम्बन्ध में संक्षिप्त विवरण प्रस्तुत किया 
गया है तया भूमिका के तृतीय भाग में ध्वति के सम्बन्ध में वेयाकरणों के अनुसार 

विचार किया गया है । इस भाग में ध्वनि का अर्थ, नाद और ध्वनि में पारस्परिक 
सम्बन्ध, वर्ण और ध्वनि, ध्वनि-विज्ञान, वैदिक ध्वनि-विज्ञान तथा वैदिक ध्वनि- 
विज्ञान के महत्त्व आदि महत्त्वपूर्ण विषयों पर प्रकाश डाला गया है। 


इस प्रकार यह ग्रन्थ अपने सात अध्याय के कलेवर में वैदिक ध्वनि- 
सम्बन्धी तथ्यों का विवेचन करता है | 


अस्तु ! इस कार्य में लेखक को किस सीमा तक सफलता प्राप्त हो सकी है, 
इसका निर्णय विज्ञजन ही कर सकते हैं। लेखक तो अपनी अल्पज्ञमति का सदुपयोग 
करते हुए सहृदय विद्वानों के समक्ष करबद्ध SIT नत है तथा अपनी लुटियो के 
लिए विद्वानों का मुखापेक्षी है । हाँ ! इतना कह देना लेखक अपना मुख्य दायित्व 
समझता है कि ग्रन्थ में सम्भावित afeat लेखक की अपनी हैं तथा विशेषतायें 
विद्दञ्जनों के भाशोर्वचन के सत्कल स्वरूप उत्पन्न हो सकौं हैं। 

प्रथम अध्याय 
छ 


वर्णसमाम्नाय 


वैदिक भाषा को ध्वनियाँ 

प्रातिशाख्यों के आधार पर सम्पूर्ण वैदिक भाषा में उपलब्ध होने वाली 
ध्वनियों की गणना करने पर इनकी अधिकतम संख्या ७१ तक पहुँच जाती है । 
इन ध्वनियों की स्वीकारोक्ति के सम्बन्ध में सभी प्रातिशाख्य एकमत नहीं हैं । 
प्रत्येक प्रातिशाख्य केवल उन्हीं ध्वनियों को स्वीकार किये हैं जो उनसे सम्बन्धित 
शाखा-विशेष के संहिता-ग्रन्यो में प्राप्त होती हैं वैदिक भाषा की सभी ध्वनियाँ 
अधोलिखित हैं-- 

स्वर-अ, आ, आरे, इ, ई, ई३, उ, ऊ, HR, 5६, क, ऋ ३, लु, ल, लरे, 
ए, ए३, ऐ, Fa, ओ, ओ३, औ, ओर । 

व्यञ्जन--क, ख, ग, घ, ङ; च, छ, ज, झ, न; ट, ठ, ड, ढ, ण, त, य, 
द, ध, न, प, फ, ब, भ, म; य, र, ल, व; श, ष, स, ह; अः (विसर्जनीय) >~ क 
= ख, (जिह्वामूलीय) ~ प, = फ (उपध्मानीय) अं, आं, (अनुस्वार), हुँ 
(नासिक्य) कु, खू, गु, f= (चार यम) ळ, रूह ओर स्वर-भक्ति । 

उपर्यक्त ध्वनियों के अतिरिक्त कतिपय ऐसी भी ध्वनियाँ हैं जो संहिता- 
ग्रन्थों में तो उपलब्ध हैं, परन्तु उस शाखा के प्रातिशाख्य में प्रातिशाख्यकार ने 
वर्ण-समाम्नाय में उनका कथन नहीं किया है । यद्यपि किसी न किसी रूप में उन 
ध्वनियों को ग्रन्थकार ने स्वीकार अवश्य किया है । उपर्युक्त ध्वनियों में कतिपय 
ध्वनियां किन्हीं अन्य ध्वतियों के विकार-स्वरूप उत्पन्न होने वाली हैं, इसलिए 
प्रातिशाख्यकारों ने उन्हें स्वतंत्र वर्ण के रूप में स्वीकार नहीं किया हे । फलतः 
बर्ण-समाम्नाय में भी उनका कथन स्वतंत्र वर्ण के रूप में नहीं किया गया है । 

वा० प्रा० तथा ऋ० do के अतिरिक्त किसी भी प्रातिशाख्य में सूत्रकार 
द्वारा वर्णमाला का निर्देश नहीं किया गया है । ऋ०प्रा० में भाष्यकार उवट के 
अनुसार स्वयं सूत्रकार ने वर्ण-समाम्ताय का कथन नहीं किया है । ऋ० प्रा० १३ 
वर भाष्य करते समय उब्बट ने इस प्रश्‍न पर विचार व्यक्त करते हुए उसके उत्तर 

में कहा है कि ‘ag दोष नहीं है; सूलकार के समक्ष लौकिक वर्ण-समाम्नाय अर्थात्‌ 
परम्परा से प्राप्त वर्णमाला उपस्थित थी । अतः सुलकार ने वर्णमाला की पुनरुक्ति 
न करके उनमें से जितने वर्ण इस शाखा अर्थात्‌ शाकलशाखा की शैशिरीय उपशाखा 
में उपलब्ध हैं, उतने वर्णों की समानाक्षर आदि संज्ञा प्रातिशाख्य के प्रारम्भिक 
wal में किया है ।' ऋण प्रा० के प्रारम्भिक श्लोकों में अर्थात्‌ जिन पर विष्णुमित्र 
ने वर्गहय-वृत्ति लिखी है, उनमें ऋ० प्रा० में स्वीकृत सभी वर्णों का स्पष्ट कथन 
कर दिया गया है । वृत्तिकार इन श्लोकों को आचार्य शौनक की ही रचना 
मानता है । ० प्रा० पर वर्गद्य के अंतिम सूत्र 'इति वर्णराशिः क्रमश्च' पर 
अपनी वृत्ति में विष्णुमित्र ने यह स्पष्ट कर दिया है कि ये वर्गद्वय श्लोक भी 
आचार्य शौनक की ही रचना हैं ।* इसके अनुसार ऋ० प्रा० द्वारा गृहीत वर्णमाला 
को इस प्रकार से प्रस्तुत किया जा सकता है-- 


अ, गा, ऋ, ऋ, इ, ई, उ, ऊ, लू, ए, ओ, ऐ, औ क, ख, ग, घ, ङ; 
च,छ,ज,झ,न;ट,ठ,ड,ढ,ण; त, थ, द, ध, न; प, फ, व, भ, म; य, र, 
ल, व; ह, श, ष, स; अः, 7 क, — प, अं । 

इनके अतिरिक्त ऋ० प्रा० में स्वरों के अन्तर्गत केवल इकार के प्लुत रूप 
को स्वीकार किया गया है । सम्पूर्ण ऋस्वेद-सं हिता में प्लुत ईकार का प्रयोग तीन 
ही स्थलों पर किया गया है--अधः स्विदासी३ दुपरिस्विदासी३ तभी रिवविन्दती ३ 
इति (ऋ० Fo १०।१२९।५ तथा ऋ० Fo १०।१४६।१) ।-इनका परिगणन 
ऋण प्रा० १।३१ में सूत्रकार ने करा दिया है ।* ऋ० प्रा० १।३०. में प्लुत-स्वरों 
के उच्चारण-काल का भी कथन सूत्रकार ने कर दिया है ।४ ऋ० प्रा० में प्लुत 
ईकार के दीघंवत्‌ कार्य का भी विधात कर दिया गया है । इसके अतिरिक्त ऋ० 
प्राऽ में कहीं भी प्लुत स्वरों के विषय में कोई विधान नहीं प्राप्त होता है। ऋ० 


१. नैष दोष: । उपदिष्टो वर्णसमाम्नायो लौकिको विद्यते । तत्र यावन्तो वर्णा 


अस्यां शाखायामुपयोक्ष्यन्ते तावतां संज्ञां कर्तुमेव वर्णसमाम्नायमुररीकृत्याह 
-“अष्टो समानाक्षराण्यादितः ।'_ऋ० प्रा० १।३ पर उवट 


२. एवं वर्णसमाम्नायमुकत्वा तत लघुनोपायेन संज्ञापरिभाषाभ्यां शास्त्रे संव्यवहार- 
सिद्धि मन्यमानः संज्ञासंज्ञिसम्बन्धार्थमाह्‌ ।--वि० Ho व० ३० go शलोक १० ` 


३. मधः स्विदासी३ दुपरिस्विदासी३ दर्थे प्लुतिरभी रिव विन्दती ३ त्तिः । तर 
प्रा १।३१ | | 


४. , तिस; प्लुत .उच्यते स्वरः |--ऋ० प्राश १६३९ . 

प्रा० में लृकार को भी सभी .अवस्थाओं में स्वर नहीं माना गया है । वर्गद्वय में 
पद के मध्य में स्थित लूकार को ही स्वरों के अन्तर्गत स्थान दिया गया है । पद 
के आदि और अन्त में आया हुआ लृकार स्वरों में नहीं गिना जाता 1? ऋऽ प्रा० 
१३।३५ में कहा गया है--उसी रेफ के लकार हो जाने पर ‘TAT’ धातु में स्थित 
लुकार भी स्वर हो जाता है (अर्थात्‌ ‘SY’ धातु का रेफ जब लकार में परिवर्तित 
हो जाता है तो, वही परिवर्तित होकर वलृप्‌ हो जाता है और यहाँ लृकार स्वर 
माना जाता है ।* ऋ० प्रा० १1१६ पर भाष्य में उवट ने सूल में प्रयुक्त 'उभय' 
शब्द से प्लुत ईकार एवं जुकार का ग्रहण किया है तथा उसकी पुष्टि में तेरहवें 
अध्याय के उस सूत्र को उद्धृत किया है, जिसमें लकार को स्वर कहा गया है । 3 
इस सूत्र (१।१६) में अक्षर संज्ञा का विधान किया गया है। अक्षर का मुख्य 
आधार स्वर ही होता है अतः ये स्वर ही होंगे । ऋ० प्रा० में छ तथा wz, 
नासिक्य एवं यमों के विषय में विधान तो प्राप्त होता है, परन्तु इन वर्णों को 
वर्णमाला में स्थान नहीं दिया गया है। स्वरभक्ति को Fo प्रा० के भाष्यकार 
सोमयार्य ने अपने लिभाष्यरत्नभाष्य में स्वतन्त्र वर्ण मानकर वर्ण-समाम्नाय में 
स्थान दिया है । अन्य प्रातिशाख्यों में इन वर्णों को वर्ण-समाम्नाय में स्थान न देने 
का वास्तविक कारण यही है, कि ये वर्ण किंसी-न-किसी अन्य वर्ण के विकृत रूप 
हैं तथा इनके उच्चारण में अत्यल्प समय लगता है । किसी भी प्रातिशाख्य में केवल 
उन्हीं वर्णो को वर्ण-समाम्ताय में स्थान दिया गया है, जिनके उच्चारण में कम से 
कम आधी मात्रा का समय अवश्य लगता है | ऋ० Ate में ळ तथा we वर्णो को 
वर्ण-समाम्नाय में स्थान नहीं दिया गया है, परन्तु ऋ० प्राश १५२ में आचार्य 
वेदमिल्र के मत को उद्धृत करते हुए यह स्पष्ट कहा गया है कि दो स्वरों के 
मध्य में आया हुआ डकार ळकार हो जाता है तथा वही डकार ऊष्म वर्ण (हकार) 
से संयुक्त होकर जब ढकार में परिवर्तित होकर दो स्वरों के मध्य में आता है, तब 
ळूहकार में परिणत हो जाता है ।* ऋ० प्रा० १।६ के उब्वट भाष्य में कहा गया 


१. पदाद्यन्तयोर्नलुकारः स्वरेषु ।--क्र:० प्रा० वर्ग्य ९ 

तस्यैव लकार भावे धातो स्वरः कल्पयताब्लुकारः ।- ६० ATO १२1२५ 

३. य इह ह्वस्वदीर्घसंज्ञाः स्वराः निदिष्टाः, यौ च वक्ष्यमाणको स्वरो-धातौ ' 
स्वरः कल्पयतान्चृकारः 'इति-तिस्नः प्लुत उच्यते स्वरः' इति लुकारईप्लुतौ 
एत उभये तु, अक्षर संज्ञा: 1--%० प्रा १३।१६ पर उवट . 

४. द्वयोश्चास्य स्वरयोर्मध्यमेत्य संपद्यते स डकारो ळकारः ळहकारतामेति स एव 


“0 

है कि (सूत्र में) ‘ad’ शब्द यमादियों के ग्रहण के लिये प्रयुक्त है । अर्थात्‌ उवट 
यम, अनुस्वार तथा नासिक्य ant को व्यञ्जन मानते हैं । इसी स्थल पर यह भी 
कहा गया है कि यद्यपि उन यमादियों का यहाँ संज्ञाधिकार में ग्रहण नहीं किया 
गया है परन्तु स्थानाधिकार में उनका ग्रहण तो किया ही गया है ।१ उल्लेखनीय 
है कि ऋ० प्रा० में अनुस्वार की परिगणना स्वर और व्यञ्जन दोनों से भिन्नरूप 
में परन्तु उभयगुणों से युक्त वर्ण के रूप में की गई है.। ऋ० प्रा० १।५ में कहां 
गया है कि अनुस्वार व्यञ्जन भी है और स्वर भी है। इस सूत्र के भाष्य में उव्वट 
ने अनुस्वार में कतिपय स्वर के गुणों एवं कतिपय व्यञ्जन के गुणों को स्वीकार किया 
है । जिसका विवेचन “नासिक्य ध्वनियाँ' नामक स्वतंत्र अध्याय में किया जायेगा । 
तै० प्रा० में सुत्रकार ने वर्ण-समाम्नाय का कथन नहीं किया है । परन्तु सूत्रों को 
देखने से ऐसा स्पष्ट होता है कि सूत्रकार के समक्ष कोई पूर्व-प्रचलित वर्णमाला 
अवश्य थी, जिसे स्वीकार करके सूलकार ने संज्ञाओं का कथन क्रिया है । तै० प्रा० 
के भाष्यकारो ने सूत्रकार को अभीष्ट वर्णो को परिगणना तै० प्रा० १1१ के भाष्य 
में करा दी है। वैदिकाभरणभाष्य के अनुसार सूत्रकार को स्वीकृत aut की 
संख्या (५६) उनसठ है ।* त्वि० के अनुसार यह संख्या (६०) साठ हो जाती है। 
क्योंकि वह स्वरभक्ति को भी एक स्वतंत्र वर्ण स्वीकार करता है ।* Fo प्रा० में 
स्वीकृत ant को निम्नलिखित क्रम से रखा जा सकता है । र 

अ, आ, ATR, इ, ई, ई३, उ, ऊ, HR, क्र, च, लू, ए, ऐ, at, ait t 
क, ख, ग, 4, 5; च, छ, ज, ज्ञ, न; ट, 5, ड, ढ, ण; त, थ, द, ध, न; प, फ, 
ब, भ, म; 4, र, ल, व; श, ष, स, ह; — क, — प, अं> (अनुस्वार), अ: = 
(विसर्जनीय), अनुनासिक, छ, के , खें, गे, घे - (चार यम), स्वरभक्ति | 

तै» प्रा० में अकार, इकार तथा उकार के प्लुत रूपों को भी स्वीकार 
किया गया है । इसके अतिरिक्त 'लु' के केवल हस्व-रूप को ही मान्यता दी गई 


१. सर्व शब्दो यमादीनां परिग्रहणार्थः। तेषां यद्यपि अत संज्ञाधिकारे ग्रहणं न 
ङतं तथापि स्थानाधिकारे ग्रहणं कृतमेव ।--क्र० प्रा० १।६ पर उवट 


भनुस्वारो व्यञ्जनं वा स्वरो वा ।--ऋ० प्रा० १।५ तथा इसी सूत्र पर उवट 
भाष्य 


२. 


३. एवमेकोनषष्टिवर्णा अस्मदीयेस्समाम्नायन्ते ।--तै० प्रा० १।१ पर वैदिका- 
भरण 


भकारादयो वर्णाः स्वरभक्तिपर्यवसानाः आनुपूर्व्येण पूर्वे: शिष्टेरुपदिष्टाः | 
-षष्टिसंख्या सुतता एव विस्पष्टता द्रष्टव्या |--चै० प्रा० १।१ पर लि० 

है । व्यञ्जनों के अन्तर्गत ळकार को भी तै० प्रा० स्वीकार करता है । परन्तु ऋ० 
प्राण की भाँति यहाँ भी इस ध्वनि को डकार का विकृत रूप ही माना गया है। 
Jo प्राश १३।१६ में पौष्करसादि ऋषि के मत को उद्धृत करते हुए कहा गया 
है कि ‘gaa स्वर” से परवर्ती डकार ळकार हो जाता है 1१ gag स्वर के अन्तर्गत 
वैदिकाभरणकार के मत से ऋकार एवं लुकार दोनों आते हैं, क्योंकि इन दोनों 
स्वरों में रेफ और लकार क्रमशः संश्लिष्ट हैं, जवकि fao केवल ऋकार को ही 
पवत स्वर मानता है ।* लि० में अनुस्वार को स्वतंत्र वर्ण मातने का कारण स्वयं 
भाष्यकार ने १।१ के भाष्य में स्पष्ट कर दिया है। उसके अनुसार-१।३४ में 
अनुस्वार के भो उच्चारण-काल का विधान स्वयं सूलकार द्वारा किया गया है, 
अतः यह धर्मी है। अनुनासिक की भांति धर्म नहीं है ।र अर्थात्‌ अनुनासिकता 
अन्य वर्णों का धर्म है, परन्तु अनुस्वार धर्म न होकर स्वतंत्र वर्ण है । यदि अनुस्वार 
भी किसी अन्य वर्ण का धर्म होता, तो उसके काल का स्वतंत्र विधान न किया 
गया होता । एवं यदि अनुनासिकता स्वतंत्र वर्ण होती तो उसके उच्चारणकाल 
का विधान भी सूत्रकार अवश्य करते । अतः त्वि० to का मत उचित ही प्रतीत 
होता है । इसके अतिरिक्त ऋ० प्रा० में स्वीकृत अन्य वर्ण इस प्रातिशाख्य को 
भी मान्य हैं । वा० प्रा० के आठवें अध्याय में प्रथम Ga से ३२वें सूत्र तक स्वयं 
सूत्रकार ने ही शुक्ल-यजुर्वेद में उपलब्ध सभी वर्णो की परिगणना करा दी है। 
ato प्रा० में स्वीकृत वर्ण ६५ है, जो निम्नलिखित हैं-- 


अ, आ, आउ; इ, ई, ई३; उ, ऊ, ऊ३; ऋ, वह, ऋर नु) लू, ए, ए, 
ऐ, ऐ३, ओ, ओ३ औ, औरे; क, ख, ग, घ, ङ; च, छ, ज, झ, भ; 2, FS, ढ, ण; 
त, थ, द, ध, न; प, फ, ब, भ, म; य, र, ल, व; स, श, ष, ह; >: क, प 
(अं) = अनुस्वार, (अः) = विसर्जनीय (हुँ) नासिक्य तथा (क्‌ं, खं, गु, घु) = 
४ यम | 


१. पृक्तस्वरात्‌ परो डोळं पौष्करसादेः पौष्करसादेः I— Fo प्राश १३।१६ 

२. पृक्तस्वरो नाम ऋकारः लुकारश्च, रेफलका रसंग्रक्तत्वात्‌ ।—वै०, पृक्त- 
स्वरात्‌-क्रकारात्‌ परो ।--तिभाष्यरत्त 

Pe कालविशेषाश्रयत्वाद्‌ असौ धर्मी न तु अनुनासिकवदर्मः ।—तै० भ्राश 
१।१ पर ति० 

४, द्वष्टव्य--एते पञ्चषष्टि वर्णाः ब्रह्मराशिरात्मा वाचः | ल्लयोविशतिरुच्यत्ते 
स्वराः शब्दार्थचिन्तकैः । द्विचत्वारिशत्‌ व्यञ्ञनान्येतावान्‌ वर्णसंग्रहः (--वा? 

वा० प्रा० में सभी स्वरों के प्लुत रूपों को स्वीकार किया गया है । ato 
प्रा० में जिह्वामूलीय, उपध्मानीय, नासिक्य, ळकार एवं ळूहकार के विषय में 
पर्याप्त विधान प्राप्त होते हैं, परन्तु सूलकार ने स्वयं ०४५ में कहा है कि ये 
वर्ण वाजसनेयी संहिता की माध्यन्दिन-शाखा के अध्येताओं कों स्वीकार्य नहीं हैं ।१ 
इससे ऐसा स्पष्ट होता है कि ये ध्वनियाँ शुक्ल यजुर्वेद की काण्वशाखा में अवश्य 
थीं । प्रस्तुत प्रातिशाख्य तो माध्यस्दिन एवं काण्व दोनों ही शाखाओं की संहिताओं 
में प्राप्त ध्वनियों को अपने विवेचन का विषय बनाया है। Sto सिद्धेश्वर वर्मा 
के अनुसार मध्यदेश में अर्थात्‌ जिस प्रदेश में सौरसेनी भाषा वोली जाती है-- 
रहने वाले यजुर्वेद की माध्यन्दिन शाखा से सम्बन्धित व्यक्ति ही उपर्युक्त वर्णो की 
सत्ता अपनी संहिता में स्वीकार नहीं करते हैं ।* aro sto ०४६ में यह भी कह 
दिया गया है क्रि माध्यन्दिन शाखा में लृकार और प्लुत-स्वर के स्थल सूत्रसंख्या 
(२।५०-५३) में स्पष्टरूपेण बतला दिये गये हैं। इनके अतिरिक्त संहिता में अन्य 
स्थलों पर लृकार तथा प्लुत स्वर नहीं उपलब्ध होते हैं।१ शौनकीया चतुरध्यायिका 
में भी सूत्रकार द्वारा वर्ण-समाम्नाय का कथन नहीं किया गया है। परन्तु ह्विटनी 
द्वारा सम्पादित अथर्व-प्रातिशाख्य (च० अ०) में किसी भाष्यकार द्वारा किये गये 
अंशतः बण्डित-भाष्य में सुल्रकार को अभिमत वर्णों का संकेत प्राप्त होता है। 
इस भाष्य के अनुसार च० अ० में स्वीकृत वर्ण-राशि अधोलिखित है— 

अ, आ, भारे, इ, ई, ई३, उ, ऊ, ऊ३, ऋ, ऋ, ऋरे, लु, लू, लड, 
ए, ए३, ऐ, ऐ३, ओ, ओर, भौ, ओ३। क, ख,ग, 4, इ; च, छ, ज, झ, न; 
2, 5, ड, ढ, ण; त, थ, द, ध, न; प, फ, ब, भ, म; य, र, ल, व; श, ष, स, 
'ह; > क, = ख, (जिह्वामूलीय) ~ प, ~ फ (उपध्मानीय) अनुनासिक, 
कुं, खुं, गु. घूं (यम) और नासिक्य । 


ह्विटनी की अंग्रेजी व्याख्या के अनुसार च० अ० में सभी स्वरों के प्लुतरूप 
स्वीकृत हैं । परन्तु विचार करने पर यह तथ्य सामने आता है कि अथर्ववेद में 
केवल आकार, इकार तथा एकार के ही प्लुतरूप उपलब्ध होते हैं। च० अ० 


१. तस्मिनूळळ्हाजिह्वामूलीयोपध्मानीयनासिबया: न सन्ति माध्यन्दिनानाम्‌ । 
-ण्वा० प्रा० ५।४५ 


२. सि स्टडी इन दी फोनेटिबस आव्जर्वेशन्स, पृष्ठ ४५, सि० 
वर्मा `: र; 


३. नुकारः प्लुतश्चोक्तवर्जम्‌ । _ वा० प्रा० ८1४६ 

१।१०१ में प्लुतस्वर-युक्त सभी पदों को सूत्रकार ने एकत्र रख दिया है 1° ळ, एके 
ळूह वर्णों के सम्जन्ध में च० अ० में कहीं भी विधान नहीं क्रिया गया है । वास्तव 
में सम्पूर्ण अथर्ववेद में एक भी स्थल नहीं उपलब्ध होता, जहाँ पर दो स्वरों 
के मध्य में आये हुए डकार अथवा ढकार अपने स्वरूप को छोड़कर ळकार तथा 
ळ्‌हकार में परिवर्तित हुए हों । अनुस्वार शब्द का तो च० अ० में एक भी स्थल 
पर प्रयोग तक नहीं क्रिया गया है । जिसके कारण अमेरिकन विद्वानु हिटनी को 
यह गलत धारणा हो गई थी कि इस प्रातिशाख्य में अनुस्वार का अभाव है । Fo 
अ० १1२६ तथा १1२७ पर गम्भीरता पूर्वक विचार करने से ह्विटनी की उपर्युक्त 
धारणा पूर्णतः भ्रान्त सिद्ध हो जाती है, क्योंकि इन सूत्रों में स्पष्टतया उन्हीं तत्त्वों 
का विवेचन क्रिया गया है, जिन्हें अन्य प्रातिशाख्यों में अनुस्वार नाम से अभिहित 
किया गया है।' च० अञ १।६७ में विधान किया गया है कि नकार भोर 
मकार के लोप हो जाने पर पूर्ववर्ती स्वर अनुनासिक हो जाता है । ' इसके उदा- 
हरणस्वरूप 'विशति:” भौर “पयांसि” पदों को उद्धृत किवा गया है, जिनमें अनु- 
स्वार (अं) की उपलब्धि निविवाद है । यमों की सत्ता भी इस प्रातिशाख्य में 
स्वीकार की गई है परन्तु उनकी संख्या के विषय में सूलकार मोन हैं।* ऋक्तन्ल 
में किसी स्त्रर के प्लुत रूप को वर्णसमाम्नाय में स्थान नहीं दिया गया है ।* इस. 
ग्रन्थ में अन्य ध्वतियाँ ऋ० sto जैसी ही हैं। अन्य प्रातिशाख्यों से इसकी विशेषता 
यही है कि इस ग्रन्थ में अनुस्वार के 'अं' तथा ‘ai’ दो रूप स्वीकार किये गये हूँ, 
जबकि अन्य प्रातिशाख्यों में केवल ‘at? को ही अनुस्वार कहा गया है । अनुस्वार 
भी वास्तव में हुस्व और दीर्घ भेद से दो प्रकार का होता है, इसीलिये इस ग्रन्थ 
में इसके दो रूप स्वीकार किये गये हैं । 


वर्णो का दो प्रमुख श्रेणियों में बिभाजन 


प्रातिशाख्य ग्रन्थों में सम्पूर्ण वर्णराशि को दो प्रमुख श्रेणियों में विभक्त 
क्रिया गया है--(१) स्वर, (२) व्यञ्जन । इत भेदों के भी कई अवा।न्तर-भेद किये 


, द्रष्टव्य--च० अ० ११६५ 
२. द्रष्टव्य--च० To ११२६, २७ तथा इन्हीं Fal पर ह्विटनी की अंग्रेजी 
व्याख्या | 
नकारमक।रयोर्लोपै पूर्वस्यानुनासिक: ।--च० Fo १।६७ 
समानपदेच्नुत्तमात स्पर्शादुत्तमे यमैर्यथासंख्यम्‌ 1---च० अ० १६६ 


५, द्रतत व्य क्रक्तन्त् १।२ .t नद ८.7, अ). . 

गये हैं, जिनका विवेचन यथास्थान किया जायेगा । यहाँ संक्षेप में यह प्रातिपादित 
कर देना पर्याप्त होगा कि इस वर्गीकरण का आधार भी ध्वनि-वैज्ञानिक ही है 1 


दर्गोकरण का आधार 


ध्वनियों का स्वर और व्यञ्जन इन दो मुख्य श्रेणियों में विभाजन सभी 
ध्वनि-वैज्ञानिकों एवं भाषाविदों को निरपवाद रूप से स्वीकृत है । इसमें मुख्य 
कारण पारस्परिक सापेक्षनिरपेक्षमाव को ही कहा जा सकता है । व्यञ्जन अपने 
उच्चारण के लिए स्वर की अपेक्षा रखते हैं, जबकि स्वर स्वत: उच्चरित हो जाते 
हैं । प्रसिद्ध यूनानी-वैयाकरण 'डायोनिशस waa’ का भी मत है कि स्वर वे 
ध्वनियाँ हैं, जिनका उच्चारण बिना किसी अन्य ध्वनि की सहाथता के हो जाता 
है जबकि व्यञ्जन उन ध्वनियों को कहा जाता है, जो अपने उच्चारण के लिये 
स्वरों पर आश्रित रहती हैं । अर्थात्‌ व्यज्ञनों का उच्चारण विना स्वर की सहायता 
के नहीं हो सकता । इस प्रसंग में प्राचीन-भारतीय ध्वनि-वैज्ञानिकों के मतों को 
उद्धुत कर देना भी अत्यन्त प्रासंगिक होगा । पाणिनि-शिक्षा पर पञ्चिका-वृत्ति 
में स्पष्ट कहा गया है कि इन स्वरों के द्वारा व्यञ्जन ध्वनित होते हैं, अतः ये स्वर 
कहे जाते हैं ।! इसी बात को या० शि० की शिक्षाबल्ली में भी स्पष्टत: कहा गया 
है--इनके द्वारा व्यञ्जन ध्वनित होते हैं, अथवा ये स्वयम्‌ उच्चरित होते हैं, अतः 
ये स्वर हैं ।९ ऋष० प्रा० १।३ के भाष्य में उवट ने स्वर शब्द का निर्वचन करते 
हुए कहा है: कि स्वर ध्वनित होते हैं--शब्द करते हैं।२ उवट के इस कथन पर 
गम्भीरता पुर्वक विचार करते से यह स्पष्ट होता है कि व्यज्ञनों में भी जो ध्वनि 
निकलती है वह स्वर के कारण ही स्पष्ट श्रुतिगोचर हो पाती है। पाणिनि के 
प्रत्याहार सूत्रों के प्रत्येक व्यञ्जनवर्ण के साथ अकार के उच्चारण का कारण बत- 
लाते हुए सिद्धान्त कौमुदी की वृत्ति में स्पष्ट कहा गया है कि इन हकारादि 
व्यज्ञनों में जो अकार को संपृक्त करके सूत्र का निर्माण हुआ है वह वेवल उच्चारण 
के लिए ही है।४ बिना अकार का संयोग किये इन व्यज्ञनो का उच्चारण नहीं 
हो सकता । तै० प्रा० १६ पर वैदिकाभरण भाष्य में कहा गया है--जो स्वयम्‌ 


वर्ते शब्यतेश्नेन व्यज्ञतमिति ।--पा० fare (पंचिका भाष्य) ४ 


२. स्वर्यन्ते शब्बन्ते व्यञ्जनमेभिः स्वेन राजन्त इति वा [--या० शि० (शिक्षा- 
वल्ली) पृष्ठ ७६ ` 


३. स्वर्यन्ते शब्दन्त इति स्वरा: 1--% ० प्रा० १३ पर उवट 
४. हकारादिषु अकारः उच्चारणार्थः |--ल० सि० कौ० 

सुशोभित होते हैं, क्रिसो अन्य के द्वारा व्यक्त नहों होते हैं, वे स्वर कहे जाते हैं 17 
महाभाष्यकार पतञ्जलि ने भी Ao भा० १।२।२६ में कहा है--जो स्वयं प्रकाशित 
होते हैं वे स्वर तथा जो दूसरे (स्वरों) पर आश्रित हैं, वे व्यञ्जन कहे जाते हैं ।* 
तै० प्रा» पर वैदिकाभरण में भी पतञ्जलि के मत का उल्लेख किया गया है I इसके 
अनुसार जो स्वयं प्रकाशित होते हैं उन्हें पतञ्जलि ने स्वर कहा है तथा उस स्वर 
के द्वारा जो व्यक्त होते हैं, वे व्यञ्जन कहे जाते हैं। 


उपर्युक्त विवेचन से यह स्पष्ट हो जाता है कि स्वर एवं व्यञ्जन के मध्य 
पारस्परिक सापेक्ष एवं निरपेक्ष भाव है । स्वर स्वतः उच्चरित हो जाते हैं जबकि 
व्यञ्जन स्वतः उत्पन्न होने का सामर्थ्य नहीं रखते हैं । इस सम्बन्ध में आधुनिक 
भाषा-वैज्ञानिकों के विचारों की समीक्षा कर लेना भी प्रासज़िक होगा । 


आधुनिक भाषा-वैज्ञानिको का मत 


आधुनिक भाषा-वैज्ञानिकों का मत है कि “स्वर निरपेक्ष उच्चरित होते हैं 
और व्यञ्जनों का उच्चारण स्वर-प्तापेक्ष है! । यह प्राचीन आचायोँ का मत सभी 
व्यञ्जन ध्वतियो के सम्बन्ध में सत्य नहीं है । उनका कथन है कि श, स्‌, ज्‌ आदि 
कुछ ऐसे व्यञ्जन हैं, जिनके उच्चारण में स्वर की किञ्चित्‌ आवश्यकता नहीं 
पड़ती तथा संसार में कुछ ऐसी भी भाषायें हैं, जिनमें पूरे शब्द का उच्चारण बिना 
किसी स्वर की सहायता लिये ही हो जाता है । इस सम्बन्ध में मेरा अपना 
विचार है कि प्रत्येक व्यञ्जन बिना न्यूनाधिक स्वर की सहायता के कदापि उच्चरित 
नहीं हो सकता, षयोंकि प्रत्येक व्यञ्जन के उच्चारण में न्यूनाधिक माल्ला में वाथु- 
प्रवाह में बाधा उत्पन्न करना आवश्यक है । यह बाधा करण (सक्रिय उच्चारणाङ्ग) 
द्वारा स्थान (निष्क्रिय उच्चारणाङ्ग) पर आघात या स्पशं द्वारा उत्पन्न को जाती 
है । फलस्वरूप वायु या तो मुख-विवर में कुछ काल के लिए रोक लो जाती है, 
अथवा वायु का कुछ भाग मुख-विवर से निरन्तर निकलता रहता है तथा कुछ 
भाग रुका रहता है । अथवा वायु किञ्जित्‌ अवरोध के साथ घर्षण करती हुई मुख- 
विवर से निकलती रहती है। जिस क्षण वायु उच्चारणांगों के पारस्परिक प्थवक्ररण 
के परिणाम स्वरूप मुख-विवर से बाहर निकलती है, उसी क्षण व्यञ्जन ध्वनियों 


स्वयं राजन्ते नान्येन व्यञ्जन्त इति स्वराः ।--तै० भ्रा० १।६ पर वै० 

२. स्वयं राजन्त इति स्वराः अन्वरभवति व्यञ्जनमिति।-महाभाष्य १।२।२६ 
यः स्वयं राजते तं तु स्वरमाह पतञ्जलिः । उपरिस्थायिना येन व्यङ्ग्य 
व्यञ्जनमुच्यते ।--तै० प्रा० १५ पर वैदिकाभरण 

का श्रवण स्पष्टतः हो पाता है। यह पृथककरण तभी होगा, जब उस व्यञ्जन 
के पश्चात्‌ कोई स्वर ध्वनि उच्चरित की जाय । इसी प्रकार बायु को मुख-विवर 
तक ले जाने के लिए भी किसी-न-किसी स्वर के किञ्चिदंश के उच्चारण की 
आवश्यकता पड़ती है। श्‌, ज्‌, स्‌ आदि ध्वनियों के उच्चारण में यद्यपि स्वर की 
उतनी मात्रात्मिका ध्वनि की आवश्यकता नहीं पड़ती, जितनी कि स्पर्श ध्वनि एवं 
अन्तस्थ ध्वनियों के उच्चारण में पड़ती है । परन्तु कितनी भी सावधानी की जाय, 
कुछ-न-कुछ स्वर की ध्वनि व्यञ्जनो के उच्चारण में श्रुतिगोचर हो ही जाती है । 
वास्तविक बात तो यह है कि: व्यञ्जनों में जो श्रवणीयता आती है, ag स्वर के 
ही कारण होती है। इस प्रसंग में एक तथ्य और प्रकाश में आता है वह यह कि 
भारतीय ध्वनि-वैज्ञानिक-अन्थों में व्यञ्जनों के . उच्चारण में अर्द्धमात्रा: समयः का 
विधान पाया जाता है। सामान्यतया “निमेष” काल को एक मालिक माना जाता है। 
अर्थात्‌ व्यञ्जत को इस निमेष-काल के अर्द्धान्श में ही उच्चरित हो जानां चाहिए । 
"परन्तु ऐसा होना मेरे विचार से असम्भव है । अर्थात्‌ कोई भी ध्वनि इतने अल्प- 
काल में श्रुतिगोचर "नहीं हो पाती । अतः उससे अधिक काल में श्रतिगोचर होने 
काः तात्पर्य है. कि उसमें :स्वर ध्वनि 'का .किञ्चित्‌ समावेश होः गया है। इसलिए 
इस तथ्य"के' आधार पर भी यही-कहा जा सकता:है कि व्यञ्जन बिना स्वर की 
सहायता के श्रुतिगोचर नहीं हो सकता । व्यज्ञनःका लैटिन नाम “Consonant” 
है जिप्रका सम्बन्ध ` ९०१००२०० शब्द से है । इस शब्द का अर्थ दूसरे के साथ 
“ध्वनित होने -वाला”'या : उच्चरित होने वाला है। पतज्ञलि नेतो एकदम स्पष्ट 
- शब्दों में gaat उद्घोष कर दिया है कि “न पुनरन्तरेणाचं व्यज्जनस्योच्चारणेमपि 
भवति’ अर्थात्‌ स्वर केःबिना 'व्यञ्जनः का. उच्चारण भी नहीं हो सकता । इस प्रकार 
यद्यपि प्राचीन ध्वनि-वैज्ञानिकों ने तो एकमत से. व्यञ्जन के . उच्चारण में स्व॒र के 
योगदान को स्वीकार किया है, परन्तु आधुनिक ध्वनि-वैज्ञानिक स्वर और व्यज्ञनों 
के उच्चारण में परस्पर सापेक्षता को: पूर्णतः न स्वीकार करते. हुए भीः स्वर और 
' व्यञ्जन कीः संतोषभ्रद परिभाषा दे सकने में असमर्थ प्रतीत होते है1.: 


आधुनिक भाषा-वैज्ञानिकों के अनुसार स्वर वे सघोष-ध्वतिर्या हैं, जिनके 
उच्चारण में वायु अबाध गति से मुख-विवर से बाहर निकल जाती है । यद्यपि 
यह परिभाषा भी पूर्णतः ठीक नहीं कही जा सकती । क्योंकि कतिपय स्वरों के 
उच्चारण में भी वायु को किञ्जचित्‌ अवरोध का सामना अवश्य करना पड़ता है । 
प्रातिशाख्यो में स्वरों के उच्चारण-प्रसंग में भी जिह्वा के विभागों. द्वारा :ताल्वादि 
स्थानों के समीप ले जाकर वायु को किञ्चित्‌ अवरुद्ध करने का विधान, पाया जाता 
है । जिसका विशद्‌ विवेचन स्वूरों के उच्चारण के प्रसंग मे किया जायेगा । इसी 
प्रसंग में व्यक्षनों के स्वल्प पर भी विचार कर लेना उचित होगा । व्यञ्जन शर! 

“वि' उपसर्गः पूर्वक प्रकट होना, व्यक्त होना, प्रकाशित होना अर्थ वाली 'अंज्‌” 
धातु से ल्युट्‌ प्रत्यय लगकर निष्पन्न हुआ है। व्यञ्जन का अर्थ है--जो अर्थ को 
व्यक्त करे । अर्थात्‌ यदि शब्द से व्यञ्जन को निकाल दिया जाय तो. शब्द का अर्थ 
प्रायः नष्ट हो जाता है। यद्यपि कुछ ऐसे भी शब्द हैं जिनमें बिना व्यज्जन के 
भी अर्थबोध हो जाता है परन्तु वे संख्या में अत्यल्प हैं। ऋ० प्रा० १।६ के भाष्य 
में उवट का कथन है कि ये वर्ण अर्थो को व्यक्त करते हैं--प्रकट करते हैं, अत 
ये व्यञ्जन कहलाते हैं ।' व्यञ्जन ही अर्थ-विशेष के बोधक होते हैं, व्यञ्जनों के बदल 
जाने से अर्थ भी बदल जाते हैं-उदाहरणार्थ कूप, .यूप तथा धुप में स्वर की एकता 
होने पर भी व्यञ्जनों की भिन्नता होने से उनके अर्धो में भेद है । Fo प्रा” २१।१ 
पर fao व्याख्या में पूर्वपक्ष के रूप में कहा गया है कि कूप, युप इत्यादि शब्दों 
में व्यञ्जन ही अर्थ के बोधक हैं | अतः: उनका ही स्वर के प्रति अंगी हो 
'जाना क्यों न. समझा जाय: ? इसके उत्तर में सिद्धान्त पक्ष प्रस्तुत किया गया है 
कि व्यङ्जन स्वतंत्र रूप से स्थित (उच्चरित) नहीं हो सकता । अपितु वह: सापेक्ष 
है । स्वर तो निरपेक्ष उच्चरित होता है.1* अंतः:किसीं भो स्थिति में 'स्वर? व्यञ्जन 
का अंग नहीं हो सकता । 
स्वर ओर व्यञ्जन के उच्चारण में मौलिक भेद 
* उपयुक्त विवेचन के आधार पर यही कहा जा सकता है कि (१) स्वर वे 
सघोष ध्वनियां हैं, जिनके उच्चारण में अत्यधिक मुखरता होती है । अर्थात्‌ स्वरों 
को वक्ता अपनी .इच्छानुसार उनकी निश्चित - माल्लानुसार एक.या एकाधिक मात्रा 
में उच्चरित कर सकता है । व्यञ्जन किस्ती भी स्थिति में अपने निर्धारित मात्रा- 
काल से न तो अधिक काल तक उच्चरित हो सकते है और न उससे शीघ्र ही 
उच्चरित. हो. पाते हैं । (२): स्वरों को काफी दूर तक सुन सकते हैं.।- व्यञ्जनों में 
इतनी श्रव्यता नहीं होती । इस .श्रव्यता को ` परीक्षा दूरभाषितयन्त्र पर बातचीत 
- करते समय. की जा सकती है । यही कारण है-कि स्वर ही. स्वराघात'एवं बलाघात 
वहन .करते हैं, ASAT नहीं । इसी मुखरता के कारण-स्वर ध्वतियां आक्षरिकःहैं 
तथा व्यञ्जन स्वर का अंग बनकर अक्षर की सीमा में आते हैं । ध्वनि-वैज्ञानिकों.ने 


-१. व्यञ्जयन्ति. प्रकटानु कुर्वन्त्यर्यानिति व्यञ्जनानि ।--क्र० प्रा० १॥६ पर 
. उवट.:.. Bs ५ 
२ ` ननु कूपो यूप इत्यादो व्मञ्जनमेवादौ अर्थविशेषत्रोधकमिति स्वरो व्यञ्जनाडूगं 
५ कि. स्यात्‌; व्यञ्जनं केवलमवस्थातु.त शवनोति किन्तु 'सापेक्षम्‌, ` स्वरस्तु 
निरपेक्षः । —तै० Aro २१।१ पर fac 

झालिसोग्राफ आदि यन्‍्त्रों को सहायता से यह तथ्य ge निकाला है कि स्वरों और 

प्रमुख व्यञ्जनों के उच्चारण में स्वर-तंत्रियों में होने वाले कम्पनों में न्यूनाधिक्य 

पाया जाता है । इस प्रकार एक भेद यह भी कहा जा सकता है कि सभी स्वर 

सघोष होते हैं परन्तु व्यञ्जनों में भी सभी सघोष न होकर कतिपय व्यञ्जन ही 

सघोष हैं, शेष अघोष । इन सघोष व्यञ्जनों की सघोषता भी स्वरों की सघोषता से 
| छल्प ही होती है । 3 


इस प्रकार यह स्पष्ट है कि स्वर और व्यञ्जन में प्रबलतम भेद उनकी 
सापेक्ष-निरपेक्षता का ही कहा जा सकता है । स्वरों का उच्चारण स्वतंत्र अर्थात्‌ 
बिना किसी अन्य ध्वनि की सहायता के हो जाता. है, जबकि व्यञ्जन को उच्च- 
रित होने के लिये स्वरों की सहायता नितान्त अपेक्षित है । स्वरों का उच्चारण 
वक्ता की इच्छानुसार पर्याप्त काल तकं हो सकता है । स्वर अधिक मुखर होते zt 
सभी ध्वनि-वैज्ञानिकों ने स्वर और व्यञ्जन के मध्य भेद को स्वीकार किया है । 
ध्वनि-विज्ञान के अध्ययन को दृष्टि से उपर्यक्त विभाजन अत्यन्त उपयोगी है | 


स्वर-ध्वनियाँ 


प्रातिशाख्यों में उपलना स्वरों की अधिकतम संख्या २३ है, जो इस प्रकार 


है-- 


अ, भा, भार, इ, ई, ई३, उ, ऊ, ऊ३, ऋ, ऋ, ऋ३, लू, ल, ल३, 
ए, ए३, ऐ, ऐ३, ओ, ओ३, भौ, भौ३ । 


- इन स्वरों की स्वीकृत-सँख्या के विषय में सभी प्रातिषाल्य एकमत नहीं 
हैं। ऋ० प्रा० प्लुत ईकार के अतिरिक्त अन्य किसी भी स्वर के प्लुतरूप को 
स्वीकार नहीं करता है । लृकार का दीर्घ रूप भी प्रातिशाख्यकार को किसी भी 
रूप में मान्य नहीं है । तै० प्रा० में समानाक्षरों के हस्व, दीर्घ एवं प्लुत सभो रूपों 
को स्वीकार किया गया है । लुकार के केवल sea रूप को ही माना गया'है। 
वा० Mo उपर्युक्त सभी स्वरों की सत्ता को स्वीकार करता है । उसके अनुसार 
वाङ्मय में २३ स्वर एवं ४२ व्यञ्जन हैं। यही वर्णराशि: सम्पूर्ण वाङमय “का 
मूल है । ऋ० तं० किसी भी स्वर के प्लुत रूप को स्वीकार नहीं करता है। 
Mo Fo भी वा० प्रा० में स्वीकृत स्वरों को स्वीकार करती है। इस प्रकार AO 
प्रा में स्वरों की संख्या १४, ते० प्रा० में १६, वा० प्रा० में २३, ऋवतन्ल में 
१४ तथा Fo अ० में भी २३ है। - 

स्वरो के अवान्तर भेद 


प्रातिशाख्यों एवं अन्य प्राचीन ध्वनि-वैज्ञानिक ग्रन्थों में स्वर-ध्वनियों को 
मुख्यतः दो वर्गों में रखा गया है-(१) समानाक्षर या मूलस्वर (Monopthong) 
और (२) सन्ध्यक्षर (Dipthong) | 

समानाक्षर-समानाक्षर का अर्थ है, समान अक्षर--समान रूप से उच्चरित 
होने वाले अक्षर । अर्थात्‌ इनके उच्चारण में उच्चारणांगों की स्थिति आद्यन्त एक 
जैसी ही रहती है । इनके उच्चारण में ऐसा नहीं होता कि करण (सक्रिय 
उच्चारणावयव) को उच्चारण-काल में ही अपनी स्थिति में परिवर्तन करना पड़े | 
इनके उच्चारण में सर्वाश में एक ही प्रकार की ध्वनि श्रुतिगोचर होती है। 
समानाक्षर संज्ञक स्वर-ध्वनियों को चाहे जितनी लम्बी अवधि तक उच्चरित करे 
उच्चारणावयवों की स्थिति में किसी भी प्रकार का परिवर्तन आना असम्भव है। 
तै० प्रा० १।२ पर वैदिकाभरण में यह स्पष्ट कहा गया है कि दो स्वरों की संधि 
से उत्पन्न न होने के- कारण ही ये स्वर समानाक्षर कहे जाते हैं । ' आधुनिक युग 
के प्रख्यात भाषा-वैज्ञानिक प्रो० डेनियल जोन्स भी उपर्युक्त कारणों से ही इनको 
समानाक्षर कहते हैं । उन्होंने समानाक्षर ध्दनियों को (Pure vowel) मूल-स्वर 


कहा है ।* 

प्रातिशाख्यों के अनुसार तिम्नलिखित-स्वर समानाक्षर संज्ञक कहे जा 
सकते हैं-- 3 

आ, आ, आई, इ, ई, ई३, उ, ऊ, ऊर, ऋ, ऋ, ऋरे, नु, लू, एवं ल्‌३। 

इन स्वरों में ऋवर्ण तथा लुवर्ण के समानाक्षरत्व के सम्बन्ध में मत-भेद 
प्राप्त होता है तथा प्रत्येक प्रातिशाख्य अपनी संहिताओं में प्राप्त होने वाले 


स्वरों के प्लुत रूपों में से आवश्यकतानुसार कुछ प्नुत स्वरों .को समानाक्षर 
माना है कुछ को नहीं माना है । ऋ० प्रा की वर्णमाला में स्वरों के प्लुत रूपों 
में केवल ईकार के प्लुत रूप को स्वीकार किया गया हैं परन्तु इसके समानाक्षरत्व 


के विषय में सूत्रकार भौर भाष्यकार दोनों ही मोन हैं। Go प्रा० में नो वर्णों को 
समानाक्षर माना गया है जिनमें अकार, इकार एवं उकार के ह्वस्व, दीर्घ एवं 


१. एकारादयः AMY तदेभावस्तु समानरूपा: अकारादय -इतरे स्वराः 


समानाक्षराणीति ।--तै० प्रा १२ वे० | 
२. द्रष्टव्य-^n out line of English Phonetics, page 62. ३ 2 
ais 

प्लुत रूप ही स्वीकृत हैं ।' इसके अतिरिक्त ऋवण एवं लृवर्ण को समानाक्षर नहीं 
माना गया है। वा० प्रा० १४४ में समानाक्षर के लिए ‘faq’ संज्ञा का प्रयोग 
किया गया है तथा वर्ण-समाम्नाय के आदि में स्थित आठ स्वरों की “सिम्‌' संज्ञा 
स्वीकार की गई है ।* ऋ० तं० १1२ में दस वर्णों को समान (समानाक्षर) कहा 
गया है । इसके अनुसार ऋकार और लृकार भी अपने दीर्घ रूपों सहित समानाक्षर 
हैं।* 

अब प्रसंगवश कतिपय वर्णों के समानाक्षरत्व के विषय में विशेष विचार 
किया जा रहा है-- 


ऋदण और लवणं का समानाक्षरत्व-यह पहले ही कहा जा चुका है कि 
समानाक्षर संज्ञक वणो का उच्चारण सर्वांश में समान रूप से होता है। 
इस दृष्टिकोण से ऋवर्ण और नुवर्ण को समानाक्षर मानना संगत नहीं प्रतीत 
होता हैं । सभी प्रातिशाख्य यह स्वीकार करते हैं कि इन वणों में क्रमशः रेफ 
ओर लकार का संश्लेष है, अतः इनका उच्चारण सर्वाश में समानरूप से नहीं 
हो सकता । वा० प्रा० ४१४८ के अनुसार wat तथा लृवर्ण में यद्यपि रेफ 
और लकार का संश्लेष तो है अर्थात्‌ ऋवर्ण में रेफ एवं लुवर्ण में लकार स्वर- 
ध्वनियों के मध्य संश्लिष्ट हैं परन्तु उन वर्णा में एकवर्णता है ।४ संश्लेष की 
स्थिति दो प्रकार की हो सकती है-- तिलतण्डुलवत्‌ एवं दुग्धजलवत्‌ । सूत्रकार 
'के अनुसार इनका संश्लेष दुग्धजलवत्‌ ही है। तभी तो उनमें एकवर्णता होती 
है। इस दृष्टि से यदि इन वरणो को समानाक्षर कहा जाय तो अनुचित नहीं 
है। दूसरी बात यह भी है कि सभी सन्ध्यक्षर दो स्वरों की सन्धि से निष्पन्न कहे 
गये हैं परन्तु ऋवर्ण एवं लृवर्ण दो स्वरों की संधि से निष्पन्न नहीं हैं। अतः इन्हें 
समानाक्षर कहा जा सकता है । इस संदर्भ में एक प्रबल तक यह प्रस्तुत किया 
जा सकता है कि कोई भी आचार्य अपने सूत्रों के स्पष्टीकरण तथा अपने विवेच्य- 
माण लक्ष्य को पूर्ति के लिये वणों का नामकरण करता है। अतः किसी भी वर्ण को 
विशेष संज्ञा प्रदान करने का प्रयोजन है कि ऐसा करने से आचार्य को उनके gal 
“के निर्माण में अधिक सुविधा हुई है । तात्पर्य यह है कि किसी भी संज्ञा का अपना 


१. नवादितः समानाक्षराणि ।-_तै० प्रा० १।२ 
२. सिमादितोऽष्टौ स्वराणाम्‌ ।--वा० प्रा० १।४४ 
प्र 


३. अइतिआ इति इ इतिई इति उ इति ऊ इति ऋ इति ऋ इति लृ इति 
ल॒ इति समानानि ।-_ऋ० go १।२ 


४. ऋलृवर्ण रेफलकारौ संशलिष्टावश्रुतिधरावेकंवर्णो ।--बा० प्रा० ४।१८५ 

अयोजन है । उस प्रयोजन-विशेष की सिद्धि में जो वर्ण सहायक होते हैं; उनको 
ही वह विशेष संज्ञा प्रदान की गई है। उदाहरणार्थ तै० प्रा० १।२ एवं ऋ० प्रा० 
१।१ के भाष्यों में भाष्यकारों द्वारा समानाक्षर संज्ञा का प्रयोजन सवर्णदीर्घत्व 
को ही बतलाया गया हैं ।" फलस्वरूप जितने भी वर्ण सवर्ण दीर्घत्व में उपयोगी 
सिद्ध हुए हैं, उन्हें समानाक्षर संज्ञा प्रदान की गई है। वा० प्रा० में ‘faq’ संज्ञा 
के क्षेत्र के अन्तर्गत केवल आठ वर्णो को ही स्वीकार करने का कारण भी: प्रयोजन 
का अभाव बतलाया गया है 1° 


प्लुत स्वरों का समानाक्षरत्व-इस स्थल पर यह प्रश्‍न हो सकता है कि 
जब प्लुत स्वरों को भी तै० sto में समानाक्षर माना गया है-तो इसका कारण 
क्या हो सकता है ? प्लुत स्वरों की तो किसी भी स्वर के साथ संधि होती न 
क्योंकि स्वयं सूत्रकार ने १०।२४ में प्लुत और प्रगृह्य स्वरों की संधि का निषेध 
किया है ।* वास्तव में इसका कारण स्पष्ट नहीं है । सम्भवतः इसी के समाधान 
के लिये fao to कार ने 'शिक्षादिशास्त्प्रसिद्ध्यनुरोधाय' यह वाक्यांश लिखा 
'हे।* इसके अनुसार शिक्षादि शास्त्रों में इन्हें समानाक्षर माना गया है । अतः यहाँ 
भी इन्हें समानाक्षर स्वीकार कर लिया गया है । 

सन्ध्यक्षर-संध्यक्षर शब्द का अर्थ है-वे वर्ण जो संधि के कारण उत्पन्न 
हुए हों । अर्थात्‌ दो स्वर वर्णों की संधि के फलस्वरूप ही जिनकी निष्पत्ति सम्भव 
है उन्हें संध्यक्षर कहा जाता है । ऋ० प्रा० १।२ के उवट-भाष्य में स्पष्ट कहा 
गया है कि अकार की इकार, उकार, एकार तथा ओकार के साथ संधि से जिन 
स्वरों की निष्पत्ति होती है, उन्हें संध्यक्षर कहते हैं ।? संध्यक्षर संज्ञक स्वरों के 

चारण के प्रसंग में विशद वित्रेचन उच्चारण-प्रकरण में किया जायेगा । 

प्रातिशाख्यों के आधार पर निम्नलिखित स्वर संध्यक्षर कहे जा सकते हैं-- 

ए, ओ, ऐ, औ तथा इनके प्लुत रूप (ए३, ओ३, ऐ३, औ३) । 


द्रष्टव्य तै० प्रा० १।२ पर भाष्य, ऋ० प्रा० १।१ पर उवट 

२. वर्णसमाम्नाये ल्लिमाल्रा अपि वक्ष्यन्ते । इह सन्धौ तु तेषां ग्रहणं न सम्भवति 
प्रयोजनाभावात्‌ I— Alo प्रा० १।४४ पर उवट 

३. न प्लुतप्रग्रहौ ।--तै० प्रा० १०।२४ 

४. ननु ईहशी महती संज्ञा किमर्था शिक्षादिशास्त्तप्रसिध्यनुरोधायेति बूमः । 

` >-तै० प्रा १1२ पर fao र्‌० 

५. अकारस्य इकारेण उकारेण एकारेण औकारेण च सह संधौं यान्यक्षराणि 
निष्पद्यन्ते तानि तथोच्यन्ते ।--क्र० प्रा १२ पर उवट भाष्य - ~ 

यद्यपि इन वर्णों की संख्या के विषय में प्रातिशाख्यों में परस्पर वैमत्य है, 
तथापि जैसा कि ऊपर कहा ही जा चुका है कि प्रत्येक ग्रन्थकार ने अपने उद्देश्य 
की पूर्ति के लिए ही वर्णो की विशिष्ट संज्ञाओं का विधान क्रिया है । 


व्यञ्जन 
प्रातिशाख्यो में स्वीकृत व्यञ्जन तिश्शशिखित हैं | 


क, ख, ग, घ, ड; च, छ, ज, झ, न; ट, ठ, ड, ढ, ण; त, थ, द, ध, न; 
'प, फ, ब, भ, म; य, र, ल, व; श, ष, स, ह; = (विसर्जनीय) एक, ख = 
(जिह्वामूलीय) 2 प, = (उपध्मानीय) अं, आं = (अनुस्वार), हुँ = (नासिक्य) 
क, खू, गुं, घु, (चार यम), छ, ळूह = (shea मूर्धन्य), स्वर-भक्ति । 

उपयुक्त व्यञ्जनों में 'क' मे 'म' तक स्पर्श; य, र, ल, व अन्तस्थ; श, ष, 
स, ह उष्मवर्ण तथा विसर्जनीय को सभी प्रातिशाख्य एक मत से स्वोकार करते 
हैं । अन्य वर्णो के विषय में किञ्चित्‌ मतभेद प्राप्त होता है, जिनका विवेचन पहले 


ही किया जा चुका है। 
BSAA के अवान्तर भेद 


प्रातिशाख्यों के आधार पर व्यञ्जन ध्वनियों को चार श्रेणियों में रखा जा 
सकता है--(१) स्पर्श (२) अन्तस्थ (३) ऊष्म और (४) अयोगवाह | 


१--स्पर्श-क! से लेकर 'म' तक पच्चीस वर्णो को सभी प्रातिशाख्य 
स्पर्श वर्ण स्वीकार करते हैं। इनकी संख्या एवं स्वरूप के विषय में सभी प्राति- 
शाख्य एकमत हैं । 


इन वर्णौ को स्पर्श कहने का एक माल कारण यही है किं इनके उच्चारण 

में सक्रिय उच्चारणावयव (करण), निष्क्रिय उच्चारणावयव (स्थान) का पूर्णरूपेण 

स्पर्श कर लेता है । जिसक्रे परिणामस्वरूप वायु को कुछ समय के लिये मुख-विवर 

में रुकना पड़ता है । इसीलिए अंग्रेजी में इन्हें (Stops) कहते हँ 1 वायु के अवरोध 

के पश्चात्‌ स्फोटन होने से इन ध्वनियों को कुछ ध्वनि-ैज्ञानिक Plosive भी 
कहते हैं । स्पर्श व्यञ्जन निम्नलिखित हैं-- 


.क, ख,ग, घ, ङ; च, छ, ज, झ, न) ट, र, ड, ढ, ण; त, थ, द, घ, न; 
प, फ, ब, 4, म । 


स्पशं वर्णो का वर्गीकरण--प्रातिशाख्यक्रारों ने स्पर्श वर्णो को ५ वर्गों में 
रखा है; यह विभाजन उच्चारण-स्थान के आधार पर किया गया है। एक ही 

स्थान पर उच्चरित होने वाले वर्ण एक वर्ग में रखे गये हैं । इस प्रकार स्पर्शवर्णो 
को क्रमशः कवर्ग . चवर्ग, टवर्ग, तवर्ग एवं पवर्ग में रखा गया है । कवग =क, ख 
ग. घ,ङ। चवर्गस्टच, छ, ज, झ, ज। टवग=ट,ठ,ड,ढ, ण। तवग=त 
थ, द, ध, न। पवर्ग=प, फ, ब, भ, म । इत वर्गों में भी प्रत्येक वर्ण के विषय 
में संख्या का अभिधान होता है । वर्गस्थ सभी प्रथम व्यञ्जन को प्रथम, द्वितीय 
को द्वितीय, तृतीय को तृतीय चतुर्थ को चतुर्थ एवं पञ्चम को पञ्चम अथवा उत्तम 
स्पर्श कहा जाता है । इन स्पर्श वर्णो को संख्या के अनुसार इस प्रकार रखा जा 
सकता है— 

प्रथम--क, च, ट, त, प 

द्वितोय--ख, छ, ठ, थ, फ 

तृतीय-- ग, ज, ड, द, ब 

चतुर्थ--घ, झ, ढ, ध, भ 

पञ्चम अथवा SUA—S, न, ण, न, म 


२--अन्तस्थ-अन्तस्थ वणो के सम्बन्ध में भी सभी प्रातिशाख्य एकमत हे । 
अन्तस्थ उन व्यञ्जनों को कहा जाता है जिनकी स्थिति स्वर और व्यञ्जन के 
मध्य मानी जाती है । अर्थात्‌ ये वर्ण न तो स्पर्श वर्णो की भाँति पूर्णतः स्वराश्रित 
होकर ही उच्चरित होते हैं और न तो स्वर वर्णों को भाँति स्वतंत्र उच्चरित होते. 
हैं । इनके उच्चारण में जिह्वा न तो स्पर्श व्यञ्जनों की भाँति उच्चारण-स्थात 
को पूर्णतः स्पर्श करती है तथा न ही स्वरों की भांति मुख-विवर को पूर्णतः 
उन्मुक्त ही रखती है । प्रातिशाख्यों के भाष्यकारों ते अन्तस्थ शब्द की कई प्रकार 
से परिभाषा दी है । उन्हें अनावश्यक समझ कर प्रस्तुत स्थल पर विवेचन का विषय 
नहीं बनाया जा रहा है । प्रातिशाख्यों के आधार परय, र, ल, व ये चार वर्ण 
अन्तस्थ हैं । वैयाकरणों ने इन अन्तस्थ वर्णो में य, ल, एवं व के अनुनासिक और 
निरनुनासिक दो भेद स्वीकार किया है। ऋ० प्रा० १।६, do प्रा० १६, वा० प्रा० 
८1१४, १५ एवं ऋ० तं० १।२ में य, र, ल, व को ही अन्तस्थ कहा गया है ।' 

३- ऊष्म-वण (Breath Sounds)—ssqauit के उच्चारण में अन्य वर्णों 
से यही विशेषता रहती है, कि ये वर्ण वायु-प्रधान होते हैं । अर्थात्‌ इन वरणो के 


१. चतस्रोउन्तस्थास्ततः--क्र० प्रा० १1९, पराश्चतस्रोऽन्तस्थाः--तै० प्रा० १८ 
अथान्तस्था-यिति, रिति, लिति, विति ।-र्‍वा० प्रा० ८1१४-१५, यिति 
रिति लिति वित्यन्तस्थाः ।--क्र० त° १1२ 

उच्चारण के समय वायु-वेग की तीव्रता होती है । वायु को दो उच्चारणावयवों के 
मध्य से घर्षण करते हुए निकलना पड़ता है । स्वर-तन्तियो द्वारा प्रथम विकार को 
प्राप्त वायु जब मुखविवर में आती है तब मुखविवर में उसके प्रवाह में स्पर्श 
वर्णों की भाँति पूर्णतः अवरोध नहीं उत्पन्न किया जाता अर्थात्‌ मुखविवर पूर्णतः 
अवरुद्ध न होकर थोड़ा-सा खुला रहता है, जिससे घर्षण करती हुई वायु बाहर 
निकल जाती है । इसीलिए इस वर्ग की ध्वनियों को संघर्षी ध्वनि भी कहते हैं । 
इस वर्ग की ध्वनियों को (Hissing Sound) भी कहते हैं।* 


ऊष्म वर्णों की संख्या के विषय में सभी प्रातिशाख्य एकमत नहीं हैं । ऋ० 
प्रा० ११० के अनुसार अन्तस्था संज्ञक व्यञ्जनों से बाद में पठित आठ वर्ण ऊष्म 
कहे जाते हैं।* भाष्यकार उवट के अनुसार आठ वर्ण ये हैं--ह, श, स, ष, अः, 
~क, प और अनुस्वार। Fo प्रा० १६ में” क, श, ष, स,- प तथा 'ह' वर्णो 
को ऊष्म संज्ञा प्रदान की गई है।२ वा० प्रा० ८1१६, १७ में श, ष, स, ह इन 
चार वर्णों को ही ऊष्म संज्ञक माना गया है ।४ ऋ० To १।२ में भी इन्हीं चार 
वर्णों को ऊष्म कहा गया है । च० अ० १।३१ के भाष्य में भाष्यकार ने श, स, ष, 


ह, विसर्जनीय, जिह्वामूलीय एवं उपध्मानीय इन सात वर्णो को ऊष्म संज्ञक स्वीकार 
किया है 1% 


ऋह० प्रा०, Fo प्रा० एवं च० अ० ऊष्म वर्णो के अन्तर्गत जिह्वामूलीय एवम्‌ 
उपध्मानीय को भी स्वीकार करते हैं । Ao प्रा० एवं च० अ० में विसर्जनीय को 
भी ऊष्म कहा गया है परन्तु तै० प्रा० इसे ऊष्म वर्ण नहीं मानता | ऋ० प्रा० ही 
एक ऐसा ग्रन्थ है जो अनुस्वार की गणना भी ऊष्म वर्णों के अन्तर्गत करता है, 
जबकि अन्य किसी भी ध्वनि-वैज्ञानिक ग्रन्थ में अनुस्वार को ऊष्म वर्ण स्वीकार 
नहीं किया गया है । विसर्जनीय, उपध्मानीय एवं जिह्वामूलीय वणो के विषय में 
. तो यह कहा जा सकता है कि इनके उच्चारण में भी वायु-वेग की अधिकता रहती: 
है, जिससे इन्हें वायु-प्रधान वर्ण माना जा सकता है तथा इन सभी वर्णों के 
उच्चारण में भो वायु का अवरोध नहीं हो पाता इसलिये भी इन्हें ऊष्म वर्ण कहना 


Ce) 
क 


. ऊष्मा वायुः तत्प्रधानवर्णा ऊष्माणः ।--क्र० प्रा० ११० पर उवट 
उत्तरेऽष्टा ऊष्माण: ।--क्र० प्रा० १1१० 

३. परे षहुष्माणः ।--तै० प्रा १1६ 

४. भथोष्माणः। शिति, षिति, सिति, हिति ।-_वा० प्रा० ८।१६, १७ 

५. द्रष्टव्य--च० अ० १।३१ पर द्विटनीकृत अंग्रेजी व्याख्या 

उचित ही है। ऋ० प्रा० का यह मत कि अनुस्वार भी ऊष्म वर्ण है-अत्य- 
fam विचार का विषय है । एक ओर Ao प्रा० अनुस्वार को स्वर और व्यञ्जन 
दोनों से अतिरिक्त किन्तु दोनों के गुणों से युक्त ध्वनि स्वीकार करता है तथा 
दूसरी ओर इसकी गणना आठ ऊषम वर्णो में करता है । इस सम्बन्ध में इतना ही 
कहा जा सकता है कि सम्भवतः ऋ० प्रा० को रचना के समय अनुस्वार का 
उच्चारण इस प्रकार से होता रहा होगा; जो ऊष्म ध्वनियों से किसी सीमा तक 
साम्य रखता रहा होगा । 


प्रातिशाख्यों में स्वोकृत ऊष्म वर्णो को अधोलिखित रेखा-चित्र द्वारा 
सरलता से समझा जा सकता है-- 


ऋ० प्रा० | तै० प्रा० a st च० Fo | Ao To 
ह, श, ष, स ~क (जिह्वा०) श, ष, स, अः (विसर्ज०) | ह, श, 
भः = (विसर्जनीय) | श, ष, स ह = ४ एक (जि०) | ष, स 
~क (जिह्वामू०) | प (उपध्मा०) | ~प (उप०) | = ४ 
~प (उपध्मानीय) | ह ६ व | श, ष, स 
(नुसार) | Jace 


= ८ 


४--अयोगवाह-व्यञ्जनो का चतुर्थ विभाग 'अयोगवाह के रूप में किया 
जा सकता है। यद्यपि वा० प्रा० एवं ऋ० तं० के अतिरिक्त अन्य किसी भी प्रातिशाख्य 
में इस शब्द का प्रयोग नहीं प्राप्त होता । ऋ० तं० में अयोगवाह तथा योगवाह 
दोनों शब्द प्राप्त होते हैं पतञ्जलि ने भी महाभाष्य में अयोगवाह शब्द के उपर 
quia विचार किया है । वास्तव में वे ध्वतियाँ जिनका उच्चारण विना पूर्ववर्ती 
स्वर के कथमपि नहीं हो सकता, अयोगवाह कही गयी हैं। अयोगवाह के नाम- 
करण की सार्थकता पर विद्वानों ने wate विचार किया है । भतः पिष्ट-पेषण 
के भय से उन सभी व्याख्याओं पर पुनः विचार नहीं किया जा रहा है। इस 
सम्बन्ध में तो मेरा अपना इतना हो विचार है कि ये वर्ण न तो उच्चारण में बिना 

पूर्ववर्ती स्वर के उच्चरित ही हो सकते हैं तथा न तो लेखन-प्रक्रिया में ही पूर्ववर्ती 
स्वर के बिना लिखे ही जा सकते हैं । किसी स्वर के साथ योग प्राप्त करके ही ये 
अपना निर्वाह करते हैं। बिना योग के इनका निर्वाह (उच्चारण अथवा लेखन) 
सम्भव नहीं है । अतः ये अयोगवाह कहे जाते हैं । 

Alo प्रा० ८1१६-२४ तक के Fal में जिह्वामूलीय, उपध्मानीय, अनुस्वार, 
विसर्जनीय, नासिक्य और यमों को अयोगवाह कहा गया है ।' ऋ० To १।२ में 
भी इन्हीं ध्वनियों के लिए अयोगवाह शब्द प्रयुक्त है । 
निष्कर्ष 


इस वर्णसमाम्नाय में उन सभी ध्वनियों को वर्ण की संज्ञा दी गई है, 
जिनका उल्लेख किसी-न-किसो रूप में सूलकारों अथवा भाष्यकारों ने किया है । 
उदाहरणार्थ--तै० प्रा० १॥१ के भाष्य में लिभाष्यरत्नकार ने ही स्वरभक्ति को 
स्वतंत्र वर्ण स्वीकार किया है । अन्य किसी भी ग्रन्थ में स्वरभक्ति को वर्ण की संज्ञा 
नहीं प्राप्त है। यम की संख्या के विषय में भाष्यकारो में वैमत्य है, परन्तु सूलकारों 
ने उनकी संख्या चार ही स्वीकार की है । अतः यहाँ भी सूलकारों का ही अनुसरण 
किया गया है । अधिकतर विद्वानों में यह धारणा eo हो गई है कि वस्तुतः वर्ण- 
समाम्नाय में केवल उन्हीं ध्वनियों को स्थान मिलना चाहिए, जिनका लिखित 
आकार निश्‍चित है। इसी बात को दृष्टि में रखकर मैकडानल आदि पाश्चात्य. 
विद्वानों ने केवल बावन' वरणो को संस्कृत वर्णमाला में स्थान दिया है, अन्य वर्णों 
को नहीं । वर्णो का विभाजन प्रातिशाख्यों के विद्वानों के आधार पर किया गया 
है । पारिभाषिक शब्दों पर विचार अन्य ग्रन्थों में पर्याप्त रूप में हो चुका है। अतः 
उनसे सम्बन्धित नवीन बातें ही यहाँ पर विशेषतः उल्लिखित हैं। प्रातिशाख्यों में 
वा० प्रा० वर्णसमाम्नाय की दृष्टि से सर्वाधिक पूर्ण कहा जा सकता है । यद्यपि 
वा० प्रा० में उन सभी ध्वनियों को वर्णमाला में स्थान दे दिया गया है जो लोक 
और वेद सभी में उपलब्ध होती हैं। सूत्रकार ने स्वयं कहा है कि लोक में जो कुछ 
भी बोला जाता है वह सभी यहाँ--इस प्रतिशाख्य में प्रतिष्ठित हैं 1% 


१. भथायोगवाहाः ।--वा० प्रा० ८1१८ 


= क इति जिह्वामूलीयः । > प इत्युपध्मानीयः । अं इत्यनुस्वारः, अः 
इति विसर्जनीयः, हुँ इति नासिवय: । कु, खूं, गू, घुं इति यमा: ।—वा० 
प्रा० ६1१६-२४ ) । 


"९. यत्किञ्चिद्‌ वाड्मयं लोके सर्वमत्रप्रतिष्ठितम्‌ ।-_वा० प्रा० ८1२६ 

द्वितीय अध्याय 


७ 
वर्णोच्चारण 


उच्चारणावयवों का संक्षिप्त परिचय 


वर्णो के उच्चारण को स्पष्ट रूप से समझने के लिए यह आवश्यक है कि 
सर्वप्रथम उच्चारण में प्रयुक्त होने वाले शरीरावयवों का संक्षिप्त परिचय प्राप्त a | 
इसी तथ्य को ध्यान में रख कर प्रस्तुत स्थल पर उच्चारणावयवों के AST का 
विवेचन किया जा रहा है-- 


१--फेफड़े (उरस्‌) (1,0785)--यै संख्या में दो होते हैं । इनका आकार 
Ha के समान होता है । शरीर में श्‍वास-प्रश्‍वास क्रिया निरन्तर चलती रहती है | 
नासिका द्वारा श्वास रूप में गृहीत वायु श्वास-तलिका द्वारा इसी स्थान (फेफड़े) 
में पहुँचती है, जिससे फेफड़े फूल जाते हैं पुनः उसी वायु को फेफड़े निःश्वास रूप 
में बाहर निकालते हैं । इस प्रकार इन फेफड़ों का ध्वनि-उत्पत्ति में यद्यपि प्रत्यक्ष 
योगदान तो नहीं कहा जा सकता परन्तु वायु को ऊपर फेंकने में ये ही प्रमुख कार्य 
करते हैं, इनकी स्थिति इवास-नलि हा के निचले सिरे पर होती है । 


२--इवास-नलिका (Windpipe)—ag फेफड़ों से जुड़ी हुई, मुख-विवर 
की तरफ आती हुई एक लम्बी नली है। श्वास-रूप में नासिका द्वारा ग्रहीत वायु 
इसी नलिका से होकर फेफड़े में जाती है तथा पुनः इसी नलिका से होती हुई 
बाहर निकलती है । यह नलिका एक के ऊपर एक रखे हुए उपस्थि के वृत्ताकार 
छल्लो के समान वस्तुओं से निमित है । वायु के फेफड़ों तक आने-जाने का एकमात्र 
यही मार्ग है । इसी के ऊपरी सिरे पर स्वर-यन्ल स्थित होता है । 

. ३--स्वर-यन्त्र (1/87775)--श्वास-नलिका के ऊपरी सिरे पर स्वर-यस्त् 
स्थित है । प्रौढ एवं दुबले व्यक्तियों के गर्दन में आगे की ओर उभड़ा हुआ जो 
` प्रदेश दिखाई पड़ता है वहीं पर स्वर-यन्त्र स्थित रहता है। साधारण भाषा में 
इसे 'कण्ठ' कहा जाता है। 'उस्कार रसेल? ने इसे मानवीय ध्वनि का प्रसारण केन्द्र 

कहा है ।! यही वह प्रथम स्थान है जहाँ वायु को विकृत करके उसे ध्वनि का रूप 
प्रदान क्रिया जाता है। वायु को श्वास और नाद का रूप इसी यन्त्र द्वारा प्रदान 
किया जाता है। ये ही--श्वास और नाद ध्वनियों के मूलकारण अर्थात्‌ प्रकृति 
कहे गये हैं । अंग्रेजी में इस यन्त्र को आदम्स ऐप्ल' कहा जाता है, ईसाई जनश्रृति 
के अनुसार आदम ने ज्ञानवृक्ष के फल को खा लिया था जो कि यहीं अर्थात्‌ गर्दन 
में अटक गया था । वही गले में उभड़ा प्रदेश दिखलाई पड़ता है । इसी में आगे 
तश्रा पीछे की ओर विस्तृत परदे के समान दो झिल्लियाँ होती हैं, जिन्हें स्वर- 
तंत्रियाँ कहा जाता है । इनका विवेचन आगे क्रिया जा रहा है। 


४-स्वर-तंत्रियाँ (४००७) (८०१3)--श्वास-तलिका के ऊपरी सिरे पर 
स्थित स्वर-यन्त में असंख्य पतले तन्तुओं से निमित दो लचीले परदे होते हैं । 
इनकी स्थिति रंगमञ्च के परदे की भाँति है। जिस प्रकार रंगमञ्च के दोनों परदे 
दो ओर खुलते हैं तथा बन्द करने पर वे परस्पर समीप आ जाते हैं, उसी प्रकार 
ये स्वर-तन्लियों से निमित परदे परस्पर विपरीत दिशा में खुलते हैं तथा बन्द 
करने पर परस्पर इतने समीप आ जाते हैं कि उनके बीच में अवकाश अत्यल्प 
होता है । ये परदे श्वास-नलिका के ढक्कन का कार्य करते हैं। इनमें स्थित dfaat 
परदों के परस्पर दुर रहने की अवस्था में तो सिकुड़ी हुई रहती हैं परन्तु जब दोनों 
परदे परस्पर समीप होते हैं तब उस अवस्था में इन तंलियों में तनाव हो जाता 
है । पुरुष-प्रयत्त के अनुसार ये परदे फेलकर परस्पर समीप में आ जाते हैं। 
परिणाम-स्वरूप उनके बीच का अवकाश अत्यल्प हो जाता है । फलतः वायु-मार्ग 
सकरा हो जाने से फेफड़े से निकलती हुई वायु के आघात से इन तंतियों में कम्पन 
होने लगता है । इस कम्पन से ही वायु 'नाद' हो जाती है । जब कम्पन नहों होता 
तो वायु ‘zara’ कही जाती है । स्वर-तंत्रियों के विविध कार्यों का विशद वर्णन 
नोचे किया जा रहा है-- 


स्वर-तंत्रियो की अदस्थार्य-भाषा-वैज्ञानिको ने स्वर-तंत्तियों की कई 


अवस्थाओं की कल्पना की है, परन्तु प्रस्तुत स्थल पर कतिपय प्रमुख अवस्थाओं का 
ही निरूपण किया जा रहा है-- 


(क) प्रथम अवस्था--इस अवस्था में दोनों परदे परस्पर अत्यधिक दूर 
रहते हैं तथा स्वर-तंत्तियां ढीली रहती हैं। इस स्थिति में काकल या स्वर-यन्त्र-मुख 
पञ्चघुजाकार तथा बहुत अधिक चौडा हो जाता है । स्वर-तंलियों की यह अवस्था 
श्वास लेने के समय होती है । इस श्वास से वायु में किसी भी प्रकार का विकार 


१. द्रष्टव्य--'ध्वनि-विज्ञान', ले० गोलोक बिहारी धल, Fo ५८ 

नहीं हो पाता, जिससे ध्वनि उत्पन्न हो सके । स्वर-तंल्ियों की इस अवस्था का 
उपयोग ध्वनि-विज्ञान के अध्ययन-क्षेत्र से बाहर का विषय है । 


(ख) द्वितीय अवस्था- दूसरी अवस्था में दोनों परदे परस्पर दूर न होकर 
अत्यधिक समीप हो जाते हैं । स्वर-तंत्रियो में तनाव हो जाता है। परन्तु वायुमार्ग 
पूर्णतः बन्द नहीं होता । इस अवस्था में वायु संकीर्ण मार्ग से बाइर निकलती 
है । वायु के घर्षण से स्वर-तंलियों में कम्पन होता है । कम्पन से एक प्रकार का 
झंकार होता है जिसके फलस्वरूप ध्वनि सघोष हो जाती है । वस्तुतः जब वायु 
स्वर-तंत्रियों की इस अवस्था से गुजरती है तो स्वर-तंलियों में उत्पन्न झंकृति 
वायु में सम्मिश्चित हो जाती है, जिससे वायु का वह रूप अब नहीं रह जाता 
है जो स्वर-तंत्रियों तक आने के पूर्व था। उसमें विकार हो जाता है। यदी 
विकार प्रातिशाख्यो में 'नाद” कहा गया है । मनुष्यों की स्वर-त॑तियों में होने 
वाले कम्पनों को आधुनिक ध्वनि-वैज्ञानिकों ने वैज्ञानिक यन्त्रों की सहायता से 
परिगणित कर डाला है। इस प्रकार यह तथ्य प्रकाश में आता है कि 
सामान्य-अवस्था में पुरुषों की स्वर-तंत्रियों के कम्पन की गति १०६ से १६३ 
साइकिल प्रति सेकेण्ड तथा स्त्रियों की स्वर-तंत्रियों के कम्पन की गति २१८ 
से ३२६ साइकिल प्रति सेकेण्ड होती है। संगीतज्ञ, अच्छे वक्ता और अभि- 
नेता में भावावेश के अनुसार इनका कम्पन सामान्य-कम्पन-संख्या से बहुत 
अधिक देखा जाता है। १६ मई सनु १९५३ को वाशिगटन में चचिल का भाषण 
हुआ था । रेकार्ड के विश्लेषण के अनुसार उनकी स्वर-तंत्ियों के कम्पन की गति 
११५ से २३० साइकिल प्रति सेकेण्ड थी । ध्वनि-वैज्ञानिकों के अनुसार गले में 
SAS भाग पर हाथ रखने तथा कानों को बन्द करने से इस कम्पन का आभा 
होता है | 

(ग) तृतीय अवस्था-स्वर-तंत्रियों की तीसरी अवस्था में स्व॒र-तंलियों के 
दोनों परदे परस्पर दूर रहते हैं। फलस्वरूप स्वर-तंलियों में पर्याप्त ढीलापन रहता 
है । फेफड़े से आवर्तित वायु को इस स्थिति में किसी भी प्रकार का घर्षण नहीं सहना 
पड़ता | फलस्वरूप वायु श्वास रूप में परिणत होकर आगे बढ़ती है । इस अवस्या 
तथा प्रथम अवस्था में यही भेद है कि प्रथम अवस्था में वायु बाहर से अन्दर की 
भोर प्रवेश करती है, जबकि इस (तृतीय) अवस्था में वायु फेफड़े से आवतित 
होकर तथा वक्ता द्वारा अघोष ध्वनि उत्पन्न करने के लिये प्रेरित होकर बाहर 
आना चाहती है । अथम अवस्था में स्वर-तंत्रियों का झुकाव कुछ नीचे की ओर 
हो जाता है क्योंकि वायु ऊपर से नीचे की ओर जाती है तथा वायु चूँकि ध्वनि- 
उत्पादन के लिये प्रेरित नहीं की गई रहती, अतः वायु में किसी भी प्रकार का 

विकार होना असम्भव है । इस तृतीय अवस्था में वायु अघोष ध्वनि की उत्पत्ति 
के लिये प्रेरित होती है अतः वह जब स्वर-तंत्रियों के बीच पहुँचती है तो उसमें 
कुछ विकार अवश्य होता है । यह विकार स्वर-तंत्ियों के ही माध्यम से सम्भव 
है । वास्तव में इस अवस्था में होता यह है कि जब वायु स्वर-यन्ल के पास पहुंचती 
है तो पूर्व-प्रयत्त के अनुसार स्वर-तंलियों से उसका टकराव तो होता ही है भल 
ही वह टकराव अत्यल्प हो । यद्यपि इस अवस्था में स्वर-तंलियाँ अत्यन्त ढीली 
रहती हैं परन्तु वायु का कुछ टकराव अवश्य होता है । इस टकराव से वायु में 
वर्ण का रूप ग्रहण करने की क्षमता आ जाती है। अघोष और सघोष वर्णो की 
अघोषता एवं सघोषता की पहचान यह भी है क्रि सघोष वर्णो के उच्चारण में 
फेफड़े से चली हुई वायु क्षण भर के लिये स्वर-यन्त्र के समीप रुक कर तब आगे 


बढ़ती है, जबकि अघोष वर्णो के उच्चारण में वायु बिना किसी रुकावट के आगे बढ़ 
जाती है । 


(घ) चतुर्थ अवस्था-स्वर-तन्त्रियों की चतुर्थ अवस्था में स्वर-तंलियों के 
परदे न तो परस्पर अत्यधिक दूर ही रहते हैं और न अत्यन्त समीप ही रहते हैं। 
परिणाम-स्वछूप स्वर-तंल्ियाँ भी न तो अत्यधिक तनी ही रहती हैं और न अत्य- 
fan ढीली ही रहती हैं। इस अवस्था में फेफड़े से आती हुई वायु द्वारा. स्वर- 
तंलियों में कम्पन तो होता है, परन्तु वह कम्पन अत्यन्त मन्द होता है। इससे स्वर- 
तंत्तियों में तीव्र झंकार नहीं होता, फलतः वायु किञ्जित्‌ घर्षण का सामना करती 
हुई बाहर निकल जाती है। वायु की इस अवस्था को मध्यम या शवासनादात्मक 
अवस्था कहा जाता है । इस अवस्था में वायु न तो पूर्णतः ‘vara’ ही होती है भौर 
न शुद्ध नाद' ही कहलाती है | 


स्वर-तंलियों की उपर्युक्त अवस्थाओं में प्रथम अवस्था का सम्बन्ध ध्वनि- 
“विज्ञान के क्षेत्र से बाहर है । द्वितीय एवं चतुर्थ अवस्थाओं को भी सभी प्राति- 
शाख्य स्वीकार करते हैं । तृतीय को भी प्रातिशाख्यों में तो स्वीकार किया यया है 
परन्तु कुछ विद्वानु इस अवस्था में निकलती हुई वायु को पूर्णतः विकारहीन समझते 
हूँ | अर्थात्‌ उनके मत में इस तृतीय अवस्था में स्वर-तंलियां पूर्णतः निष्क्रिय पड़ी 
रहती हैं | उनमें किसी प्रकार का विकार (कम्पन इत्यादि) नहीं होता है। फलतः 
वायु भी अविकृत ही रहती है। इस ब्रिपय में मेरा अपना विचार है कि इस 
अवस्था में भी स्वर-तन्तियों में कुछ तो विकार होता ही है। यह अलग बात है कि 
वह विकार अत्यल्प होता है । यदि ऐसा नहीं मानेंगे तो इस स्थिति में निकली हुई 
वायु और श्वास रूप में अन्दर जाती हुई वायु में कोई विभेद नहीं रहेगा । स्वर- 
-तन्तियों की ' उपयुक्त स्थितियों के अतिरिक्त अन्य भी अनेक स्थितियाँ हो सकती 

हैं । यद्यपि प्रातिशाख्य ग्रन्थों में स्वर-तन्त्रियों की तीन ही स्थितियाँ मान्य हैं. 
परन्तु Fo प्रा० में वाणी के सात स्थान (प्रकार) बतलाये गये हैं । इन सातों 
स्थानों में ध्वनि (वाणी को उच्चरित करने के लिये अन्य स्थितियों की अनिवार्यता. 
प्रतीत होती है । 

५--कृत्रिम स्व॒र-तन्त्रियाँ--उपरि कथित स्वर-तन्तियों के ऊपर उन्हीं 
जैसी कृलिम स्वर-तन्लियां भी होती हैं । मुख्य स्वर-तन्लियों के दूर-दूर रहने पर 
भी कृत्तिम स्वर-तन्लियां जब समीपवर्ती होकर वायुमार्ग को विशेष संकीर्ण कर 
कर देती हैं तब एक प्रकार की फुसफुसाहट-युवत ध्वनि निकलती है । इस प्रकार 
की ध्वनियां का उपयोग यज्ञ की दृष्टि से सराहनीय है । 

६- कृण्ठ- स्वर-तन्तियों के मध्य के अवकाश को प्रातिशाख्यों में “कण्ठ” 
नाम से अभिहित किया गया है । तै० प्रा० में कण्ठ से तात्पर्यं है--'स्वर-तन्त्तयों 
के दोनों परदों के मध्य का अवकाश?" अर्थात्‌ श्वास-नलिका का छेद । प्राचीन 
शास्त्रों में कण्ठबिल, कण्ठगह्वर आदि नाम भी इसी कण्ठ के लिये प्रयुक्त क्रिये 
गये हैं । 'लघु शब्देन्टुशेखर' के रचयिता नागेश के अनुसार कण्ठ से तात्पर्य है कण्ठ. 
स्थान एवं उसके समीप स्थित जिह्वामूल स्थान । अर्थात्‌ वैयाकरणों ने कण्ठ से 
जिह्वामूल का भी ग्रहण किया है । चतुरध्यायिका के अनुसार कण्ठ के भी अधरकण्ठ 
इत्यादि विभाग हो सकते हैं ।* 'चतुरध्यायिका में कण्ठ का ऊपरी भाग और कण्ठ. 
का निचला भाग इत्यादि विभाग भी स्वीकार किये गये हैं। 

७--उपालिनिह्वा या गलबिल- नासिका-रन्ध भोर जिह्वामूल के To जो 
खानी स्थान है, उसे गल-बिल कहा जाता है । इसी स्थान से चार मार्ग स्पष्ट होते 
हैं--तासिका-विवर, मुख-विवर, भोजन-नलिका एवं एवास-नलिका । इस प्रकार 
यह चौराहे का कार्य करता है। ध्वनियों के उत्पादन में इसका भी योगदान है । 
जिह्वा के पिछले भाग को पीछे हटाकर गलबिल को विभिन्न प्रकार से संकुचित 
करके ध्वनियों का स्वरूप-परिवर्तन किया जा सकता है। इसी स्थल से होकर स्वर 
यन्त्र द्वारा श्वास अथवा नाद रूप को प्राप्त हुई वायु AM का रूप ग्रहण करने के 
लिये मुखविवर अथवा नासिक्रा-विवर में जाती है । 

८--स्वरयन्त्रावरण--गलबिल के समीप में ही स्थित तथा भोजन- 
नलिका एवं शवास-नलिका की विभाजिका दीवाल से जुड़ा हुआ, पेड़ के पते के 
समान उठा हुआ एक मांसल भाग है जिसे स्वरयन्ल्लावरण कहा जाता है। यह 
भोजन करते समय एवास-नलिका को ढक लेता है । जिससे भोजन श्वास-नलिकों 


१. संवृते कण्ठे नादः क्रियते ।--तै० प्रा० २४ 
२. कण्ठ्यानामधरकण्ठः I— Ao Ho ११६ 


CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 


६२ || वैदिक ध्वनि-विज्ञान 


में न जाकर भोजत-तलिका में चला जाता है। यद्यपि यह अंग ध्वनि-उत्पादन में 
अत्यक्ष योगदान तो नहीं करता परन्तु स्वरयन्त्र की रक्षा करने से परम्परया योगदान 
तो देता ही है। प्रसिद्ध ध्वनि-वैज्ञानिक 'हेफनर! के अनुसार कुछ स्वरों के उच्चारण 
में इसका योगदान भी रहता है ।) 


अलिजिह्वा या कोवा (UVULA) 


गलतिल के उपरी भाग में जहाँ से मुख-विवर और नासिका विवर के 
रास्ते फुटते हैं, एक छोटा सा मांसपिण्ड लटकता रहता है । इसकी स्थिति मुख- 
विवर और नासिका-विवर के मध्य होती है । यही मांसपिण्ड कौवा कहलाता है । 
यह्‌ पुरुष-प्रयत्न के आधार पर ऊपर-नीचे होता रहता है । वास्तव में यह मांस- 
पिण्ड कोमलतालु से जुड़ा हुआ होता है । ध्वनिसृष्टि-प्रक्रिया में यह निम्नलिखित 
तीन अवस्थाओं में कार्य करता है-- 


(अ) प्रथम अवस्था--प्रथम अवस्था में यह बिल्कुल ढीला होकर नीचे 
की ओर लटकता रहता है । यह अवस्था तब होती है, जब ‘sare’ नासिका द्वारा 
लिया जा रहा हो तथा मुख-विवर बन्द हो | इस अवस्था में कौवा मुख-विवर 
और श्वास-नलिका के सम्बन्ध का चिच्छेद कर देता है । जिसके फलस्वरूप वायु 
नासिका-विवर से ही आती-जाती है । द 


(आ) द्वितीय अवस्था--द्वितीय अवस्था में कोवा तनकर खड़ा हो जाता 
है । वायु नासिका-विवर से न निकल कर मुख-विवर द्वारा ही निकलती है। यह 
स्थिति तभी सम्भव है जब श्वास-प्रशवास की क्रिया मुख द्वारा सम्पन्न हो रही हो । 
कोवे के तनकर खड़े हो जाते से नासिका-विवर और शवास-नलिका के सम्बन्ध का 
बिच्छेद हो जाता है । अर्थात्‌ यह नासिका-विवर को बन्द कर लेता है और सारी 
वायु मुख-विवर में चली जाती है । जिससे स्पर्श ध्वनियाँ, अनुनासिक-अन्तस्थ 
ध्वनियां तथा अन्य सभी ध्वनियाँ जो अनुनासिक हैं, उच्चरित हो जाती हं 

(इ) तृतीय अवस्था--कौबे की तीसरी अवस्था उसे कहते हैं जब्र कौवा 
न तो ऊपर तनकर नासिका-विवर को बन्द कर लेता है और न ही नीचे गिर कर 
मुख-विवर को बन्द करता है | वह मध्य में रहता है। फलस्वरूप कुछ वायु मुख- 
विवर से निकलती है और कुछ वायु नासिका-विवर से निकलती है । यह स्थिति 
तभी सम्भव है जब मुख-विवर और नासिका-विवर दोनों ही खुले हों । कौवे की 
इस तृतीय अवस्था में अनुनासिक ध्वनियों की सृष्टि सम्भव है। 

कौवे की उपर्युक्त तीन अवस्थाओं के अतिरिक्त कतिपय अन्य अवस्थाय भो 
हैं, जिनका उपयोग वैदिक ध्वनियों के उत्पादन में नहीं है । अतः प्रस्तुत स्थल 
पर उनका उल्लेख नहीं किया जा रहा है । 

कौवे के एक ओर मुब-विवर तथा दूसरी ओर नासिका-विबर स्थित हैं । 
नासिका-विवर में कोई भी ऐसा अंग नहीं है, जिसका विवेचन नासिका-विवर के 
अतिरिक्त किसी अन्य नाम से किया जा सके । अतः अब मुख-विवर में स्थित अंगों 
का विवेचन किया जा रहा है-- 

तालु (29191)--मुख-विवर का ऊपरी आवरण तालु कहलाता है। 
इसके ऊपर नासिका-विवर स्थित है । अर्थात्‌ तालु ही वह अंग है जो मुख-विवर 
और नासिका-विवर को अलग-अलग रखने के लिये दीवाल का कार्य करता है । 
इसको मुख्यतः दो भागों में विभाजित कर सकते हैं--(१) कठोर तालु ओर (२) 
कोमल तालु | 

१--कठोर तालु-- यह भाग तालु का वह हिस्सा है जो बाहर को ओर 
स्थित है । अर्थात्‌ ऊपर के ओष्ठ के समीप स्थित ऊपर के दाँतों की जड़ से प्रारम्भ 
होकर सम्पूर्ण तालु के लगभग आधे भाग को कठोर तालु कहा जाता है। तालु 
का यह कठोर भाग है । यद्यपि इसके ऊपर मांसावरण है तथापि हड्डी से निमित 
होने के कारण यह स्पर्श में कठिन मालूम पड़ता है । मुखछत में हाथ से स्पर्श 
करने पर जहाँ तक कठोरता मालूम पड़ती है, वहीं इसका अन्त समझना चाहिए । 
वाग्यन्त्र का यह एक स्थिर अंग है । इसके कई विभाग किये गये हँ । जिनका 
विवेचन नीचे किया जा रहा है-- 

(क) वस्वं--ऊपर की दन्तपंक्ति में सामने की ओर स्थित दाँतों के मूल 
के पीछे उभड़े हुए प्रदेश को ‘aed’ कहा गया है। Ao प्रा० १1४६ पर भाष्य में 
उवट ने स्पष्ट कहा है कि acd शब्द के द्वारा दन्तमूल से ऊपर वाला उठा हुआ 
प्रदेश कहा जाता है ।' Fo प्रा० २1१८ पर त्रिभाष्यरत्न में भी यही तथ्य स्वीकार 
किया गया है ।* इसी सूत्र पर वै० आ० में रेफ और टवर्ग के स्थानों के मध्यवर्ती 
प्रदेश को वरस्व कहा गया है ।२ माध्यन्दित-संहिता २५।१ के भाष्य में आचार्य 


१. वर्स्वशब्दैन दन्तमूलादुपरिष्टादुच्छूनः प्रदेश उच्यते ।ऋ० प्रा० १।४६ पर 
उवट 

२. वर्स्वेष्विति दन्तपंक्तेरुप रिष्टादुऽ्चप्र ेशेष्वित्यर्थः ।--तै० प्रा २।१८ पर 
त्तिभाष्य रत्न es 

३. वस्व नाम रेफटवर्गस्यानयोर्मध्यप्रदेशा; ।¬ तै» प्रा० २1१८ पर वैदिकाभरण 

महोधर ने वर्स्व का अर्थ दन्तपीठ किया है अर्थात्‌ दाँतों के पीछे का उभरा भाग 
ही aed कहा गया है । इन सभी उद्धरणों का निष्कर्ष यही है कि ऊपर वाली 
दन्तपंक्ति में सामने को ओर स्थित-दाँतों के पीछे ही aed स्थित है । ध्वनि की 
उत्पत्ति में इसका योगदान यह है कि जिह्वा द्वारा इसका स्पर्श करके कतिपय 
ध्वनियों की सृष्टि होती है । यह विभाग स्वयं गतिशील नहीं हे । कतिपय ग्रन्थों 
में इसके लिए 'वत्सं' संज्ञा का प्रयोग भी प्राप्त होता है। 

(ख) मूर्धा-कठोरतालु के विभागों में सबसे ऊपरी भाग अर्थात्‌ मुखछत 
का सबसे उपरी भाग मूर्धा कहा जाता है। मूर्धा का शाब्दिक अर्थ ‘fax’ fear 
गया है। जिह्वा की पहुँच के अन्तर्गत मुख-विवर का सबसे उच्च भाग मूर्धा ही 
है । तै० प्रा० २३७ पर लि» २० में मूर्धा का अर्थ मुखविवर का 'उपरिभाग' किया 
गया है ।' इसी सूत्र पर वैदिकाभरणकार ने मूर्धा का अर्थ शिर' किया है। 
वस्तुतः सिर से किसी वर्ण की उत्पत्ति नहीं होती, अतः इसका लाक्षणिक अर्थ 


मुखछत का सर्वोपरिभाग ही है। मूर्धा के एक तरफ कठोर तालु एवं दूसरी तरफ 
कोमल तालु स्थित रहता है । 


विशेष-- कठोर तालु का ही एक विभाग वह भी है, जहाँ पर सभी तालव्य 
ध्वनियों की सृष्टि होती है । यह विभाग मूर्धा और वर्त्स के बीच का कठोर भाग 
हे । प्रातिशाख्यो में इसी स्थान को ‘arg’ कहा गया है । कठोर तालु के विभागों 
में सबसे कठोर भाग बही है। इसलिये कतिपय ध्वनि-वैज्ञानिक इसी भाग को 
“कठोर तालु' के नाम से सम्बोधित करते हैं । 

२--कोमल तालु--मूर्धा के पीछे की ओर स्थित, तालु (मुखछत) का 
कोमलभाग 'कोमलतालु' कहलाता है । मूर्धा से लेकर मुखछत का सम्पूर्ण पिछला 
भाग इसी नाम से कहा जाता है। 'कौवा' भी इसी से संयुक्त होकर लटकता रहता 
है । मुखछत का सबसे कोमल भाग यही है। अंगूठे द्वारा छूने से इसकी कोमलता का 
अनुभव किया जा सकता है । यह ऊपर-नीचे होता है । यदि श्वास मुख से लेकर 
नासिका द्वारा बाहर निकाली जाय तो वायु अन्दर को ओर लेते समय कोमलतालु 
ऊपर उठता है तथा वायु को बाहर निकालते समय नीचे झुक जाता है । नासिक्य 
ध्वनियों के उच्चारण में भी कोमल-तालु नीचे झुक जाता है। जिससे वायु नासिका- 
विवर से निकल जाती है। कोमल-तालु की स्थिति के अनुसार ही स्वर-ध्वनियाँ 
अनुनासिक एवं निरनुनासिक हो जाती हैं। अनुनासिक ध्वनियों के उच्चारण'के 
समय यह्‌ नीचे झुककर वायु को नासिका-विवर से निकलने के लिये बाध्य कर 


१. मूर्धशब्देन वक्तविवरोपरिभागो विवक्ष्यते ।--तै» sto २३७ पर हि 

देता है तथा निरनुनासिक ध्वनियों के उच्चारण के समय थोड़ा सा ऊपर उठकर - 
वायु को नासिका-विवर में जाने से रोकता है । इस प्रकार ध्वनियों के उत्पादन में 
इसका महत्वपूर्ण योगदान है। 

दाँत-ध्वनि-सृष्टिःप्रक्रिया में ऊपर की दन्त-पक्ति में स्थित सामने वाते 
कुछ दाँत ही कार्य करते हैं। इसलिये ध्वनि-विज्ञान में दाँतों से अभिप्राय उपर 
की पंक्ति वाले दाँतों से ही है। ये दाँत स्थान का कार्य करते हैं। नीचे का ओठ 
तथा जिह्वा की नोक इन दाँतों के साथ स्पर्श करके कतिपय ध्वनियों की सृष्टि 
करते Fl दाँतों का प्रभाव भी ध्वनियों के श्रूयमाण स्वरूप में किञ्चित्‌ अन्तर 
उत्पन्न कर देता है । प्रातिशाख्यों में cial के दन्त, दन्तमूल इत्यादि कई विभागों 
का उल्लेख प्राप्त होता है । 

जिह्वा-ध्वनि-विज्ञान में जितने भी दृश्य उच्चारणावयव स्वीकार किये 
गये हैं, उनमें जिह्वा का स्थान अत्यन्त महत्त्वपूर्ण कहा जा सकता है । वास्तव में 
यदि जिह्वा न होती तो कोई भी वर्ण उच्चरित नहीं हो सकता प्रत्येक वर्ण के 
उच्चारण में जिह्वा का अवश्य ही कुछ-न-क्रुछ योगदान रहता है। साधारण 
अवस्था में यह ढीली रहती है । बोलने की प्रक्रिया में यह विभिन्न अंगों का स्पर्श 
करके वायु को विविध प्रकार से विकृत करके ध्वनियों की उत्पत्ति में सहायक 
होती है । जिह्वा ओठों से लेकर कठोरतालु तक के सभी अवयवों को स्पर्श कर 
सकती है। कोमल और लचकदार होने से यह आसानी से वाहर-भीतर तथा ऊपर- 

नीचे हो सकती है। इसके. कई विभाग किये जा सकते हैं, जिनका विवेचन 

प्रातिशाख्यों में प्राप्त होता है। जिह्वा के ये विभाग ध्वनियों के उच्चारण में 
जिल्ला की स्थिति को ध्यान में रखकर किये गये हैं। ये विभाग निम्नलिखित 
हैं--(१) जिह्वानोक, (२) जिह्वाग्र, (३) जिह्वामध्य, (४) जिह्वापश्च, (५) 
` जिह्वामूल | 

विशेष-जिह्ना के ये सभी विभाग तालु आदि स्थानों का स्पर्श करके 
अथवा उनके समीप जाकर ध्वत्तियों की उत्पत्ति में सहायक होते हैं । कुछ ध्वतियों 
के उच्चारण में जिह्वा उदासीन रहती है। जब जिह्वां तालु आदि स्थानों 
का स्पर्श करती है तत्र वायु का उसी स्थान पर अवरोध हो जाता है। इस 
प्रकार जिल्ला का प्रधान कार्य है--वायु का अवरोध करके वायु को वण का स्वरूप 
प्रदान करना । 

ओष्ठ--उच्चारणाङ्गो का सबसे अधिक बहिंदु श्यमाण अङ्ग ओष्ठ हैं । ये 
संख्या में दो हीते हैं। इन दोनों ओष्ठों का ध्वनि-उत्पादन में महत्त्वपुर्ण योगदान 
है । इनमें तीचे का ओठ चलायमाप होने के कारण करण' तथा ऊपर का ओष्ठ स्थिर 

रहने के कारण स्थान' कहा जाता है । ध्वनि-उत्पादन में इनकी कई अवस्थायें 
सम्भव हैं। ये विभिन्न आकारों को ग्रहण करके विभिन्न ध्वनियों की उत्पत्ति में 
सहायक होते हैं । ओष्ठों की निम्नलिखित अवस्थायें होती हैं--(१) दोनों ओष्ठ 
पूर्णतः उन्मुक्त रह सकते हैं । परिणामतः वायु अवाधगति से मुख-विवर से बाहर 
निकल जाती है। (२) दोनों ओष्ठ परस्पर मिलकर वायु को भीतर ही रोके रहते 
हैं तया अचानक अलग होकर वायु को स्फोटित करते हें । (३) ऊपर के दाँत 
तथा नीचे का ओठ परस्पर स्पर्श करते हैं, इस स्थिति में दन्त्योष्ठय ध्वनियों की 
afte होती है। (४) दोनों ओष्ठों के किनारे मिलकर गोलाकार बना लेते हैं । 
प्रातिशाख्यों में उवर्ण के उच्चारण में ओष्ठों की इसी स्थिति का निर्देश प्राप्त 
होता है। 

नासिका-विबर--ध्वनि-सुष्टि में नासिका-विवर का योगदान अत्यन्त 
महत्त्वपुर्ण है । यही वह प्रधान अवयव है, जिससे श्वास रूप में फेफड़े में गई हुई 
वायु ध्वनियों के रूप में परिवर्तित होती है । सामान्य अवस्था में शवास-प्रश्‍वास 
को क्रिया इसी के माध्यम से होती है। कोमल तालु की क्रियाशीलता के फल- 
स्वरूप वायु नासिक्रा-विवर मार्ग से निकल कर अनुनासिक ध्वनियों को उत्पन्न 
करती है । मुख-विवर के ऊपर इसकी स्थिति है। मुख-विवर तथा नासिक्रा- 
विवर के मध्य तालु का व्यवधान है । नासिका के भी 'मूल” आदि अनेक विभाग 
कल्पित क्रिए गए हैं । 

हन्‌ (Jaws)— प्रातिशाख्यों में ‘aq’ को भी उच्चारण-स्थान माना गया 
है तथा विभिन्न स्वरों के उच्चारण में इसकी कार्य-प्रणाली का उल्लेख किया गया 
है । हनु का अर्थ है-जबड़े। ये संख्या में दो होते हैं। मुख-विवर में स्थित 
'उंच्चारणांगों के अतिरिक्त मुखविवर की दीवारों को ‘aq’ कहा गया है। Fo gto 
२।१२ की व्याख्या में वैदिकाभरणकार ने ‘eq’ को मुख-विवर के पार्श्ववर्ती भाग 
में स्थित बतलाया है । ' कुछ स्वरों के उच्चारण में इसकी विभिन्न स्थितियों का 


विवेचन तै० प्रा० में किया गया है । ‘eq’ के भी ‘aq’ तथा “हनुमूल' दो मुख्य 
भाग किये गये हैं । 


'वर्णा के उच्चारण में वायु का स्थान 


वायु ही सभी घ्वनियों का आधार है । दूसरे शब्दों में यदि कहा जाय 
“तो वायु ही ध्वनियों का मूल कारण है। जिस प्रकार वाद्य-यन्त बिगुल तथा 
“हा रमोनियम से जो ध्वनि निकलती है, उसमें वायु का ही महत्त्वपूर्ण योगदान 


१. . हनुशब्द आस्यपार्श्वभागयोर्वरतते ।--तै० प्रा० २।१२ पर वेदिकाभरण 

होता है, उसी प्रकार मनुष्य भी वायु की सहायता से ही ध्वनियों को उत्पन्न 
करता है । 


यह वायु दो प्रकार की होती हे--एक वह जिसे हम श्वास के रूप में 

अन्दर ग्रहण करते हैं तथा दूसरी ag जिसे हम फेफड़े से मुंह या नाक द्वारा बाहर 

निकालते हैं । यही दूसरे प्रकार की वायु ध्वनियों का मूलकारण अर्थात्‌ उपादान- 

“कारण है। प्रातिशाख्यों में स्पष्टतः कहा गया है कि शब्द (ध्वनि) का कारण 

वायु ही है। अब प्रसङ्गवश प्रातिशाख्यो के मतों पर विचार कर लेना भी 
उचित होगा । 


वा० प्रा० १।६-७ में 'शब्द' का कारण बतलाते हुए कहा गया है--शब्द 
का कारण वायु हे और वह वायु आकाश से उत्पन्न होती है ।१ ato प्रा० पर 
उवट का कथन है कि शब्द वायुस्वरूप ही है ।* ऋ० प्रा० १३-१ में कहा गया 
है कि फेफड़े से बाहर निकली हुई प्राणवायु ही श्वास, नाद इत्यादि रूपों में 
'परिणत होती है । किन्तु फेफड़े से निकली हुई वायु तभी श्वास या नाद में परिणत 
'होती है, जब वक्ता बोलने को चेष्टा करता है ।* मनुष्य द्वारा बोलने की चेष्टा 
न करने पर वायु अवाध गति से मुख-विवर से अथवा नासिका-विवर से बाहर 
निकल जाती है। फलतः कोई भी वर्ण उच्चरित नहीं होता है। वक्ता द्वारा 
प्रेरित वायु स्वरतंलियों के अवकाश से 'नाद' अथवा ‘vata’ का रूप ग्रहण कर 
लेती है । यही श्वास और नाद ध्वनियों का मूलकारण अथवा प्रकृति हैं ।* ऋ० 
Ho १।१ में भी वायु को ही ध्वनि की प्रकृति स्वीकार किया गया है।" यहाँ यह 
शंका होना - स्वाभाविक है कि जब ध्वनि का कारण वायु ही है, तब वायु के 
(निरन्तर फेफड़े से बाहर निकलने के कारण निरन्तर ध्वनि की सृष्टि होनी चाहिए 
तथा वायु के ada व्याप्त होने के कारण ada ध्वनि उत्पन्न होनी चाहिए । इन 
प्रश्नों का उत्तर यही है कि जब वक्ता ध्वनि को उत्पन्न करने की इच्छा से तदनु- 
कूल चेष्टा करेगा तया उस चेष्टा से युक्त वायु को उच्चारण-साधनों का सान्निध्य 


१. वायुः खात्‌ | शब्दस्तत्‌ ।--वा० प्रा० १।६-७ 
२ शब्दस्तदात्मको वायवात्मक इत्यर्थः I—ATo Ato १।७ पर उवट 


३. वायुः प्राण? कोष्ठ्यमनुप्रदानः कण्ठस्य खे संवृते विवृते वा वक्त्तीह्ायाम्‌ | 
% “० ATO १३1१ 


४, ता? वर्णानां प्रकृतयो भवन्ति ।--क्र० प्रा १३।३ 
५. वायु प्रकृतिमाचार्याः ।ऋ० Fo १।१ 

प्राप्त होगा तभी वायु ध्वनि के रूप में परिणत हो सकेगी, अन्यथा नहीं । इसी तथ्य 
को वा० प्रा० १।८ में आचार्य कात्यायन ने इस प्रकार कहा है--उचित करण 
अर्थात्‌ उच्चारण-साधनों से युक्त होकर हृदय-प्रदेशस्थ वायु वेणु, शंख आदि से 
शब्द (ध्वनि) के रूप में प्रकट हो जाती है । वेणु, शंख आदि वाद्ययन्लो में जिस 
प्रकार ध्वनि-उत्पादन की क्षमता रहते हुए भी वादक द्वारा किया गया प्रयत्न 
नितान्त अपेक्षित होता है, उसी प्रकार मनुष्य के उच्चारणावयवों में ध्वन्ति- 
उत्पादन की क्षमता रहने पर भी वक्ता द्वारा किये जाने वाले आन्तरिक प्रयत्न 
अत्यन्त आवश्यक हैं। यहाँ पर एक और प्रश्न हो सकता है--क्या शरीर से बाहर 
निकलती हुई वायु मात्रा आदि की विशेषताओं से समन्वित वर्ण-विशेष के स्वरूप 
को प्राप्त कर लेती है ? इसका उत्तर है कि ऐसी बात नहीं है। शरीर के एक 
भाग (मुख) में पहुँचने पर वायु तालु आदि स्थानों से संयुक्त होने पर सक्रिय 
उच्चारणावयवों के द्वारा विशेष-विशेष स्वरूप से समन्वित वर्णत्व को प्राप्त करती 
है।* उपर्युक्त तथ्यों के आधार पर यह स्पष्ट है कि वायु ही सभी ध्वनियों का 
मूल कारण है, उपादान कारण है | 

ध्चनि-उत्पत्ति को सामान्य प्रक्रिया 


पहले यह कहा जा चुका है कि वायु ही सभी ध्वनियों का मूलकारण हे । 
वायु हो विविध उच्चारणाद्धो के द्वारा वणरूप में परिणत होती है । अब प्रश्‍न यह 
हो सकता है कि यह वायु किस प्रकार वर्ण रूप में परिणत होती है तथा वायु के 
वर्णरूप में परिवर्तित होने में किन शक्तियों का योगदान है? वया वक्ता की इच्छा 
होने माल से ही ध्वनि की उत्पत्ति हो जाती है अथवा इस क्रिया में अन्य भी अङ्ग 
सहायक रूप में कार्य करते हैं ? इन सभी प्रश्नों के समुचित उत्तर प्रातिशाख्यों 
एवं शिक्षाग्रन्यो में प्राप्त होत हैं। Fo प्रा० २।२ में कहा गया है fa शरीर में 
स्थित वायु के गतिशील होने से कण्ठ और उरस्‌ के संधि-स्थल में ध्वनि की उत्पत्ति 
होती है 13 इस Ya पर Go प्रा० के सभी भाष्यों में पाणिनि-शिक्षा से एक 
कारिका को अंशतः उद्धृत किया गया हेर, जिसमें वायु के ध्वनिरूप में परिणत 


१. शारीरे ।--वा० प्रा० ११४ 

२. वाग्रुशरीरसमीरणात्‌ कण्ठोरसोः सन्धाने ।--तै० प्रा २।२ 

३. गात्मा वुद्धया समेत्यर्न्यान्मनोयुड्क्ते विवक्षया । मनः कायाग्निमाहन्ति स 
प्ररयति मारुतम्‌ । मास्तस्तूरसि चरनुमन्द्रं जनयति स्वरम्‌ | योऽयमन्तःशरीरे- 


Sit: स प्रेरयति मारुतम्‌ । स शरीरं सदोपैति मनसा चोपयुज्यते | ततः 
प्रज्ञायते नादः तमिदं ब्रह्मणो विदुः ।_तै० प्रा० २२ भाष्य 

होने में जितने भी प्रयोजक हेतु होते हैं, उन सभी हेतुओं का सम्यक्‌ उल्लेख किया 
गया है । इसके अनुसार जब वक्ता को बोलने की इच्छा होती है तब सर्वप्रथम. 
आत्मा “कहे जाने वाले” अर्थो को इकट्ठा करके उन अर्थो का सम्पर्क बुद्धि से कराती 
है । फिर बुद्धि को मन से युक्त कराती है। मन शरीर में स्थित अग्नि को धक्का 
देता है । कायाग्नि शरीरस्थ वायु को प्रेरित करता है। इस प्रकार कायाग्नि 
द्वारा प्रेरित वायु फेफड़े में विचरण करता हुआ मन्द्र ध्वनि को उत्पन्न करता है । 
इस सम्पूर्ण कारिका को इस प्रकार समझा जा सकता है- वक्ता जब बोलने की 
इच्छा करता है तब कहने वाले पदों को आत्मा बुद्धि से मिलाती है, बुद्धि मन को 
प्रेरित करती है, मन कायाग्नि को प्रेरित करता है, इस प्रकार मन द्वारा प्रेरित 
कायारिन शरीर में स्थित वायु को प्रेरित करता है, तब फेफड़े में पहुंची हुई एवास- 
रुप में गृहीत वायु फेफड़े में विचरण करती हुई 'मन्द्र' स्वर में परिणत हो जाती है । 


कायाग्नि द्वारा प्रेरित होने पर शरीरस्थ वायु एक प्रकार के आन्तरिक 
हलचल से युक्त हो जाती है, तब फेफड़े से बाहर निकल कर श्वास-नलिका के 
मार्ग से आगे बढ़ती है । वस्तुतः वायु में ध्वनि के रूप में परिणत होने का गुण 
सर्वप्रथम फेफड़े में ही आ जाता है । अर्थात्‌ फेफड़े से जब वायु निकलती है तभी 
उसमें वर्ण रूप में परिवर्तित होने की योग्यता मिश्रित हो जाती है। इसी योग्यता 
से मिश्रित वायु जब स्वरतंत्रियों से होकर गुजरती है तब स्वरतन्त्रयों की क्रियाओं 
के फलस्वरूप उसमें श्वास अथवा नादात्मक गुण आ जाते हैं। वास्तव में वायु 
जब फेफड़े में रहती है तभी उसे घोष अथवा अधोष वर्णो के रूप में परिवर्तित 
होने के लिये प्रेरित कर दिया जाता है । इस प्रेरणा को पाकर ही वायु स्वरतंत्रियों 
के समीप जाती है तथा स्वरतंलियां भी वायु की योग्यता के अनुसार उसे तदनुकूल 
मार्ग प्रदान करती हैं। अर्थात्‌ जब वायु में घोष वणों को उत्पन्न करने की योग्यता 
` रहती है तब स्वरतंल़ियाँ परस्पर समीप आकर तन जाती हैं, जिससे कण्ठ-विवर 
बन्द सा हो जाता है । फलतः वायु सघोष बन जाती है तथा जब वायु में अघोष 
वरणो को उत्पन्न करने की योग्यता रहती है, तब स्वरतंलियाँ परस्पर दूर रहती 
हैं । फलतः वायुमार्गं खुला रहता है, जिससे वायु आसानी से निकल जाती है । 
इस प्रकार से तिकली हुई वायु श्वास कहलाती है और अघोष वर्णो की सृष्टि में 
सहायक होती है । वास्तव में वायु में उच्चार्यमाण ध्वनि का गुण फेफड़े से निकलने 
के समय ही आ जाता है । इसलिये तै० प्रा ,में कण्ठ और उरस्‌ के संघिस्थल 
में ही ध्वनि के उत्पन्न होने की बात कही गई है। पा० शि० की कारिका में 
प्रयुक्त “मन्द्रं जनयति स्वरम्‌’ का तात्पर्यं है--वायु में ध्वनि को उत्पन्न करने की 
योग्यता का आ जाना। इस प्रकार ध्वनि-सृष्टि में वायु के साथ-ही-साथ कायाग्नि, 
भन, बुद्धि तथा आत्मा का भी महत्वपूर्ण योगदान होता है । 

इस प्रकार ध्वनि उत्पन्न करने की योग्यता से युक्त वायु कण्ठविवर (स्वर- 
यन्त्र) के समीप पहुँचती है। स्वर-यन्ल में स्थित स्वर-तन्तियो के परदों के 
माध्यम से वायु श्वास अथवा नाद रूप को ग्रहण करती है। यही स्वरयन्त वह 
प्रथम स्थान है, जिसमें वायु को सर्वप्रथम विकृत करके उसे ध्वनि के रूप में परि- 
णत होने के योग्य बनाकर स्थान और करण के सम्पर्क में प्रेषित किया जाता है । 
स्थान भर करण वायु को उसके गुणों के अनुसार विकृत करके अर्थात्‌ उसके 
प्रवाह में विकार उत्पन्न करके वर्ण का रूप प्रदान करते हैं। वस्तुतः स्वरतंलियों 
के माध्यम से कण्ठ-विवर में श्वास अथवा नाद रूप में परिणत हुई वायु जब 
गलविवर में पहुँचती है तो उप्तकी योग्यता के अनुसार कौवा एवं कोमलतालु 
सक्रिय हो जाते हँ । यदि वायु अनुनासिक वर्ण की योग्यता से युक्त है, तो कोमल- 
तालु कुछ नीचे THA वायु को नासिका-विवर से निकलने के लिये मार्ग प्रदान 
कर देता है। इस अवस्था में भी वायु को मुख-विवर में अवश्य जाना पड़ता है 
परन्तु मुखविवर में किञ्चित अवरोध का सामना करके पुनरावतित होकर नासिका- 
मार्ग से ही बाहर निकलना पड़ता है। इन सभी क्रियाओं के मूल में पुरुषकृत 
प्रयत्न ही प्रधान कारण होता है । अतः अब प्रयत्नों का विवेचन कर लेना भी 


प्रासञ्जिक होगा । 
वर्णोच्चारण में प्रयत्न 


प्रत्येक ध्वनि के उच्चारण के लिये वक्ता को चेष्टा करनी पड़ती है । ब्रिना 
वक्ता की चेष्टा हुए वाथु कदापि वर्ण का रूप ग्रहण नहीं कर सकती । जब इवास 
द्वारा अन्दर ली गई वायु फेफड़े में रहती है, तमी उसे वर्ण का रूप देने के लिये 
चेष्टा प्रारम्भ हो जाती है । परन्तु प्रमुख चेष्टाओं का प्रारम्भ स्व॒रतंलियों से 
होता है । अतः अधिकांश घ्वनि-वैज्ञानिक स्वरतंलियों द्वारा होने वाली चेष्टा को 
ही प्रथम चेष्टा स्वीकार करते हैं। वक्ता द्वारा की जाने वाली इन्हीं चेष्टाओं को 
प्रयत्न कहा जाता है । 


प्रयत्न के भेद 


प्रयत्न दो प्रकार के होते है--(१) बाह्य प्रयत्न | (२) आभ्यन्तर प्रयत्न । 
इनका विवेचन आगे किया जा रहा है-- 


१- बाह्य प्रयत्न--मुख के बाहर अर्थात्‌ स्वर-यन्त में होने वाले प्रयत्नों 
को वाह्य प्रयत्न कहा जाता है । मुख के बाहर स्थित अंगों में स्वर-यन्त ही सर्च- 
प्रमुख अंग है, जिसमें होने वाले प्रयत्नों से वर्णों को सृष्टि में सर्वाधिक सहायता 
प्राप्त होती है। इसीलिये प्राचीन ध्वनि-वैज्ञानिकों ने वाह्य प्रयत्न का सम्बन्ध 

केवल स्वर-तंलियों तक ही स्वीकार किया है । इस सम्बन्ध में नागेश का कहना 
है--काकलक के नीचे गलविवर के संकोच और विकास से क्रमशः श्वास एवं 
नाद रूप ध्वनि की उत्पत्ति होती है। उससे घोष, अघोष, अल्पप्राण, महाप्राण 
रूप कार्य उत्पन्न होते हैं। गल-विबर के विकास आदि कार्य को मुख से बाहर 
स्थित प्रदेश में सम्पन्न होने से इसे बाह्य प्रयत्न कहा जाता है ।) स्वर-तन्लियों 
द्वारा होने वाले प्रयत्नों से कण्ठ (श्वासनलिका के छेद) की तीन अवस्थायें होती हैं। 
कतिपय ध्वनि-वैज्ञानिक इन्हीं तीन अवस्थाओं को तीन बाह्य प्रयत्न स्वीकार किये 
हँ । प्रातिशाख्यों में इन्हें कण्ठ की अवस्था ही कहा गया है परवर्ती काल में इन्हें 
वाह्यप्रयत्त नाम प्राप्त हुआ है । ये बाह्य प्रयत्न निम्नलिखित हैं-- 

(१) संवुत-- इस अवस्था में स्वर-तंलियों के दोनों परदे एक दूसरे से 
अत्यधिक सन्निकट रहते हैं । जिससे स्वर-यन्ल (कण्ठ का छेद) बन्द सा हो जाता 
है तथा स्वर-तन्लियों में तनाव हो जाता है। इस अवस्या में फेफड़े से आयी हुई 
वायु द्वारा स्वर-तन्तियो में कम्पन होता है, जिससे एक प्रकार का झङ्कार उत्पन्न 
हो जाता है। जिसके परिणाम-स्वरूप वायु नाद के रूप में परिणत हो जाती हे । 
नादरूप वायु से सघोष वर्णों की सृष्टि होती है। सघोष वर्णो में स्वर वर्ण, 
स्पर्श वगों के तृतीय चतुर्थ एवं पञ्चम वर्ण तथा य, र, ल, व एवं ह वर्ण आते 
हैं । अतः संवृत नामक बाह्य प्रयत्न से इन्हीं aul की उत्पत्ति होती है । do घ्रा० 
२।४ पर वै० आ० में कहा गया है कि कण्ठ का संकोच संवार नामक बाह्य- 
प्रयत्न है 1१ 

(२) विबुत्त--इस अवस्था में स्वर-तन्लियों के दोनों परदे एक दूसरे से 
दूर रहते हैं तथा स्वर-यन्ल मुख खुला रहता है । स्वर-तन्तियो में ढीलापन रहता 
है । इस अवस्था में कण्ठ के छेद को विवृत' कहा जाता है । कण्ठविवर की इस 
अवस्था में फेफड़े से आयी हुई वायु बिना किसी प्रकार के घर्षण का सामना किये 
ही बाहर निकल जाती है । इस प्रकार निकलती हुई वायु श्वास कहलाती है 1* 


१. काकलकाधस्तादृगलविवरसंकोचविकासश्वासोत्पत्तिध्वनिविशेषरूपनादत द्िशेष- 
रूप घोषाल्पघोषप्राणाल्पत्वं महत्त्वरूपकार्यकरत्वमेषाम्‌**'गलविवर विकासा- 
दिकराश्चास्यबहिर्भूतदेशे कार्यकरत्वाद्‌ बाह्या इति 1--नागेश-लघुशन्देन्दु- 
शेखर, Jo २४ 

२. संवरणं कण्ठस्य संकोचः स खलु संवारो नाम बाह्यप्रयत्नः ।--तै० ATo २।४ 
पर वेदिकाभरण 

३. विवृते श्वास: ।-तै० प्रा० २।५ 

श्दास वायु से स्पर्श वर्गों के प्रथम एवं द्वितीय वर्ण, स, ष, श एवं अयोगवाह संज्ञक 
वर्ण उत्पन्न होते हैं । ये वर्ण अघोष कहे जाते हैं । इससे यह स्पष्ट है कि श्वासवायु 
से अघोष वर्णों की सृष्टि होती है। ऋ० gto १३४, do Alo २४ एवं Fo 
Ho १।१२ में भी यही कहा गया है क्रि अघोष बरो की सृष्टि श्वास-वायु से 
होती है ।१ 

(३) मध्य--इस अवस्था में स्व॒र-तन्त्रियों के दोनों परदे एक दूसरे से न 
तो अधिक दूर रहते हैं और न ही अधिक समीप रहते हैं । इस स्थिति में स्वर- 
तन्तियो में कुछ तनाव रहता है। स्वर-यन्त्र-मुख भी न तो पूर्णर्पेण खुला ही 
रहता है ओर न पूर्णरूपेण बन्द ही रहता हे । परिणाम-स्वरूप फेफड़े से आती हुई 
वायु से स्वर-तन्लियो में थोड़ा कम्पन उत्पन्न होता है। इस अवस्था में निकली 
हुई वायु श्वास एवं नाद उभयात्मक हो जाती है । अर्थात्‌ वायु में श्वास के गुण 
तो रहते ही हैं, साथ-ही-सोथ स्वर-तन्त्ियों में कुछ कम्पन होने से नाद के भी 
कुछ गुण आ जाते हैं। कण्ठ-विवर की इस तृतीय अवस्था को केवल 7° प्रा० एवं 
do प्रा० में स्वीकार किया गया है। च० अ० १।१३ पर अपनी अंग्रेजी -व्याख्या 
में प्रसिद्ध अमेरिकन विद्वानु ह्विटनी ने प्रातिशाख्यों के इस मत की कटु आलोचना 
की है। उसका कहना है क्रि कण्ठ-विवर की इस अवस्था को समझ पाने में मैं 
अपने को असफल पाता हूं । एक.ही साथ घोष और अघोष दोनों स्थितियाँ 
असम्भव हैं ।* परन्तु विवार करने पर यही तथ्य पुष्ट होता है कि कण्ठ-विवर 
को यह तृतीय अवस्था अवश्य होती है । आधुनिक युग के प्रसिद्ध भाषा-वैज्ञानिक 
'प्रिडनी एलेन' ने भी इस अवस्था को स्वीकार किया है। कण्ठ-विवर की इस 
अवस्था से हकार एवं स्पर्श वर्गों के चतुर्थ वर्ण (घ, झ, ढ, ध, भ) की उत्पत्ति 
होतो है । 

बाह्य-प्रयत्न की संख्या के विषय में प्रातिशाख्यों, शिक्षा-ग्रन्यो एवं वैया- 
करणों में पर्याप्त मतभेद पादा जाता है। वैयाकरणों के अनुसार वाह्यःप्रयत्न ग्यारह 
प्रकार का होता है। जिनमें आठ बाह्य-प्रयत्न व्यञ्जन वर्णों के होते हैं एवं तीन 
स्वर वर्णो के । व्यञ्जन वर्गों के आठ वाह्य प्रयत्न ये है--संवार, नाद, घोष, 
विवार, श्वास, अघोष, अल्पप्राण एवं महाप्राण तथा स्वर्‌ वर्णों के तीन बाह्य-प्रयत्न 
ये हैं--उदात, अनुदात्त और स्वरित । चैयाकरणों ने जो व्यञ्जन वर्णों के आठ बाह्य- 


१, श्वासोऽघोषाणाम्‌ । ऋऽ प्रा० १३।४, अघोषेषु श्वास: ।-- तै» प्रा० 
श्वासोऽधोषेष्वनुभ्रदानः ।--च० अ० १।१२ - 


२, द्रष्टव्य--विशेष विवरण के लिए qo अ० ११२ पर ह्विटनो की अंग्रेजी 


२।४, 


व्याख्या 

प्रयत्न स्वीकार किया है, वह प्रातिशाख्यों के मत से भिन्न नहीं है। इनका 
वैमत्य केवल संख्या सम्बन्धी है । प्रातिशाख्यों में संवार (संवृत) को बाह्य- 
प्रयत्न मानकर नाद और घोष को उसका परिणाम स्वीकार किया गया 
है । अर्थात्‌ संवृत वाह्य-प्रयत्न से वायु नाद रूप में परिणत हो जाती हैं । नादवायु 
से घोष वर्णो की सृष्टि होती है, अतः ये तीनों वाह्य-प्रयत्न (संवृत (संवार), 
नाद, घोष) एक ही कहे जा सकते हैं। इसी प्रकार विवार (विवृत) वाह्य- 
प्रयत्न से वायु श्वास हो जाती है और श्वासवायु से अघोष वर्णो की सृष्टि 
होती है। इसलिए ये तीनों बाह्य-प्रयत्त (विवार, श्वास, अघोष) भी एक 
ही माने जा सकते हैं। अल्पप्राण एवं महाप्राण का भेद कुछ सीमा तक सार्थक 
है । कुछ वर्णो के उच्चारण में अधिक वायु मुंह से बाहर निकलती है तथा 
कुछ वर्णो के उच्चारण में कम वायु बाहर निकलती है। जिन व्यञ्जनों के 
उच्चारण में कम वायु का उपयोग होता है उन्हें अल्पप्राण व्यञ्जन और जिन 
ञ्यञ्जनों के उच्चारण में अधिक वायु का उपयोग होता है उन्हें महाप्राण व्यञ्जन 
कहते हैं ।१ स्वरों में जो बाह्य प्रयत्न-उदात्त, अनुदात्त, स्वरित माने गये हैं, ये 
भी सार्थक ही हैं, क्योंकि कण्ठ की स्थिति के अनुसार ही इनका विभाजन भी 
दिखलाया गया है । इस प्रकार वैयाकरणों के अनुमार वाह्य प्रयत्न का सम्बन्ध 
केवल स्वर-तन्त्तियों के कायो तक ही न होकर सम्पूर्ण कण्ठ तक है, क्योंकि 
उदात्तादि स्वराघातों में कण्ठ के उच्च-भाग, निम्न-भाग एवं मध्य-भाग सक्रिय 
होते हैं ।२ व्यञ्जन वर्णों में बाह्य-प्रयत्न निर्धारित हैं, परन्तु स्वरवर्णा में किसी 
भी बाह्य-प्रयत्त से कोई भी स्वर उच्चरित हो सकता है । अर्थात्‌ उदात्तादि तीन. 
बाह्य प्रयत्नों से प्रत्येक स्वर वर्ण उच्चरित होता है । परन्तु ऐसा तभी सम्भव है 
जब्र वक्ता उन्हें उक्त प्रयत्न के रूप में उच्चरित करे । 
वस्तुतः स्वर-तन्त्रियों के परदों के व्यापार को ही बाह्य-प्रयत्त कहना 
चाहिए, जो संवृत, विवृत एवं मध्य (उभयात्मक) ये तीन ही होते हैं । श्वास, नाद 
तथा हकार तो इनके परिणाम हैं। अतः इन्हें परम्परया बाह्य-प्रयत्न नाम प्राप्त 
है । प्रातिशाख्यकारों ने इन्हें बाह्य-प्रयत्न के अन्तर्गत इसी दृष्टि से स्वोकार किया 
है । वैथाकरणों द्वारा ग्यारह प्रकार का बाह्य-प्रयत्न स्वीकार करने का भी यही 
कारण है । बाह्म-प्रयत्त को अनुप्रदान भी कहा गया है 1२ तै० प्रा० २८ पर 


१. महति वायौ महाप्राणा अल्पे वायौ अल्पप्राणाः ।—तै० प्राश २।११ पर 


वैदिकाभरण । 
२. द्रष्टव्य--उदात्तादि स्वराघातों के लिए “स्वराघात-प्रकरण' | 
३. श्वासोऽधोषेष्वनुप्रदानः । नादोघोषवत्स्वरेषु ।--च० अ० १।१२, १३ ` 

Go आर में स्पष्टतः कहा गया है--'अनु' शब्द पश्चात्‌ अर्थ में प्रयुक्त है । जब 
कोष्ख्य (उदरस्थ) वायु कायाग्नि द्वारा प्रेरित होकर मूर्धा में टकराने के कारण 
पुनरावतित होने पर कण्ठ में आती है तो कण्ठ की संवारादि पूर्वोक्त तीन अवस्थाएँ 
होती हैं । इनके हारा वर्णों को भी प्रदान किया जाता है-उच्चारणाज्ों में रख 
दिया जाता है। अतः ये (श्वास, नाद और हकार) अनुप्रदान कहे जाते हैं । 
अनुप्रदान का व्यत्पत्तिमूलक अर्थ हैं--अनु-पश्चात्‌ प्रथम विकार के पश्चात्‌ । 
प्रदान-उच्चारणाज़ों को प्रदान किया जाता है- अर्थात्‌ वर्ण विशेष का रूप देने 


के लिये वायु को उच्चारणाङ्गों को सौंप दिया जाता है अतः इस प्रक्रिया को 
अनुप्रदान कहा गया है । 


आभ्यन्तर प्रयत्न का क्षेत्र अनिश्‍चित है । महाभाष्यकार पतञ्जलि ने 
आभ्यन्तर प्रयत्न का क्षेत्र ओष्ठ से लेकर काकलक पर्यन्त स्वीकार किया है । अर्थात्‌ 
आभ्यन्तर प्रयत्न ओष्ठ से लेकर काकलक तक जितने भी उच्चारणावयव स्थित है 
उन सबसे सम्बन्धित है । काकलक का अर्थ कैयट ने “ग्रीवा में स्थित उन्नत प्रदेश” 
क्रिया है ।१ ग्रीवा से तात्पर्य है ‘aed’ । गर्दन मैं उन्नत प्रदेश - स्वरयन्त्र । इस 
प्रकार स्वरयन्त एवं ओष्ठ के मध्य जितने भी अङ्ग स्थित हैं, उन सभी अङ्गों में 
होने वाले प्रयत्न आभ्यन्तर प्रयत्न के अन्तर्गत आते हैं। इस प्रकार कोमलतालु 
द्वारा होने वाली अनुनासिकता एवं निरनुनासिकता भी आभ्यन्तर प्रयत्न की सीमा 
में आ जायेगी । परन्तु अनुनासिकता एवं निरनुनासिकता को बहुत कम विद्वानु 
प्रयत्न के अन्तर्गत स्वीकार करते हैं । जिन्होंने इन्हें स्वीकार भी किया है वे बाह्य- 
प्रयत्न के अन्तर्गत ही इन्हें रखते हें । इसका तात्पर्य यह है क्रि आभ्यन्तर-प्रयत्न 
कोमलतालु से लेकर ओठ के मध्यवर्ती उच्चारणावयवों द्वारा किये गये प्रयत्नों को 
ही माना गया है । 


२--आभ्यस्तर प्रयतन--आभ्यन्तरप्रयत्न से तात्पर्य है 'मुख के भीतर होने 
वाले प्रयत्न' । आभ्यन्तरप्रयत्न मुख-विवर में स्थित उच्चारणावयवों द्वारा किये 
जाते हैं। वा० प्रा० १४३ पर भाष्यकार उवट ने आभ्यन्तरप्रयत्न के लिये 
“आस्यप्रयत्न' एवं “मुखप्रयत्न' संज्ञाओं का प्रयोग किया है ।* कतिपय प्रातिशाख्य 
ग्रन्थों में आभ्यन्तर प्रयत्न के लिए 'करण! संज्ञा का प्रयोग क्रिया गया है ऋ० 


१. काकलक हि नाम ग्रीवायामुन्नतप्रदेशः ।- महाभाष्य पर कैयट 


२. समानमेकं स्थानं करणमास्यप्रयतनश्चः*` “समान मुखप्रयत्तः स तस्य सवर्ण- 
संश्ञो भवति |--वा० प्रा० १।४३ पर उवट 

प्रा० १३३८, च० अ० १1२६ एवं महाभाष्य पस्पशाह्निक में आभ्यन्तर प्रयत्न के 
लिए 'करण' संज्ञा का प्रयोग प्राप्त होता है 1१ आभ्यन्तर प्रयत्न के कई 
भेद स्वीकार किये गये हैं, जिनका विवरण इस प्रकार है- स्पृष्ट, ईषत्स्पृष्ट, 
विवृत, ईषतविवृत, विवृततम, विवृततर तथा संवृत । इन आभ्यन्तरप्रयत्नो में 
मुख्यत: पाँच भेद सर्वसम्मति से स्वीकार किये गये हें । अन्य भेरों का समाहार 
उन्हीं पाँच प्रयत्नो के अन्तर्गत हो जाता है । इन आभ्यन्तरभ्रयत्नों का स्वरूप इस 
प्रकार है-- 


(१) स्पृष्ट-स्वृष्ट का अर्थ है “स्पर्श किया गया! । इस प्रयत्न में दो 
उच्चारणावयव 'करण? एवं स्थान' परस्पर एक दूसरे का स्पर्श करते | | तत्पश्चात्‌ 
शीघ्र ही अलग होकर वायु को बाहर निकाल देते हैं । इस आभ्यन्तरप्रयत्न में 
सक्रिय या चल उच्चारणावयव (करण) निष्क्रिय या अपेक्षाकृत स्थिर उच्चारणा= 
वयव (स्थान) का पूर्णतः स्पर्श कर लेता है । जिससे वायु बाहर नहीं निकल 
पाती | ऋ० प्रा० १३।९ में इस प्रयत्न के लिये 'अस्थित' संज्ञा का प्रयोग किया: 
गया है । अस्थित के व्याख्यान में भाष्यकार उवट का कथन है-- जहाँ वर्ण के 
उच्चारण-स्यान को आश्रय बनाकर मध्य में जिह्वा नहीं रकती है, वह अस्थित 
कहा जाता है? ।* तात्पर्य यह है क्रि इस प्रयत्न में दो उच्चारणावयव परस्पर स्पर्श 
करके भी पर्याप्त समय तक स्थित नहीं रहते । अर्थात्‌ शीघ्र ही अलग होकर वायुं 
को बाहर निकल जाने देते हैं । उवट ने इस प्रयत्न में केवल जिह्वा को ही सक्रिय 

उच्चारणावयव स्वीकार क्या है। यह समीचीन नहीं है। क्योंकि ओष्ठ्य वर्णों 
के उच्चारण में जिह्वां का कोई योगदान नहीं होता है। इन वणो में ओष्ठ ही 
स्थान तथा करण दोनों प्रकार.के अंगों का कार्य करते हैं । उवट के इस कथन से 
ऐसा स्पष्ट हो रहा है कि वे जिह्वा को करण का उप-लक्षण मानते हैं, और 
जितने भी करण हैं, सबका वोध जिह्वा शब्द से dt करा देना चाहते हैं। इसी 
प्रकार कतिपय ऐसी भी ध्वनियाँ हैं, जिनमें नीचे का ओठ और ऊपर के दांत 
परस्पर स्पर्श करते हैं। सभी स्पर्श वर्णो के उच्चारण में स्पृष्ट' संज्ञक 'आस्य 
प्रयत्न' होता है | 


१. तद्विशेषः करणम्‌ ।--ऋ० प्रा १२५८, पृष्टं स्पर्शानां करणम्‌ ।--च० अ० 
१।२९, तेभ्यस्तत्त त्स्थानकरणनादानुप्रदानेभ्यो वैदिका शब्दा उपदिश्यन्ते । 


मह्याभाष्य पस्पशाह्निक 
२. यत्न वर्णस्यातमाधित्य मध्ये जिह्वा न सन्तिष्ठते तत्‌ अस्थितम्‌ ae 


— Ao प्रा० १३।६ पर उवट 

ईषत्‌स्पृष्ट--ईषत्‌ स्पृष्ट का अर्थ है--थोड़ा स्पर्श किया हुआ! । इस प्रयत्न 
में मुख के दो उच्चारणावयवों स्थान' एवं 'करण' का न तो स्पर्श वर्णों की भाँति 
पूर्णतः स्पर्श होता है और न ही स्वर वर्णों को भाँति दोनों परस्पर दूर ही रहते 
हैं । इसमें उच्चारणावयवों का थोड़ा सा स्पर्श होता है । वास्तव में इस प्रयत्न में 
भी सक्रिय उच्चारणावयव (करण) निष्क्रिय उच्चारणावयव (स्थान) के समीप 
जाता है, परन्तु उसको अत्यल्प मात्रा में स्पर्श करके वायु को निकल जाने के लिये 
मार्ग प्रदान कर देता है। ऋ० प्रा० में इस प्रयत्न के लिए “दुःस्पृष्ट' संज्ञा का 
प्रयोग किया गया है।) 'दुः स्पृष्ट' का अर्थ है 'कठिनता से स्पर्श किया गया! । 
तात्पर्य यह है कि इस प्रयत्न में करण द्वारा स्थान का स्पर्श अत्यन्त कठिनता से 
हो पाता है, भौर होता भी है तो अत्यल्प ही । भाष्यकार उवट ने “दु: स्पृष्ट! 
को “ईषत्‌ स्पृष्ट' का पर्याय स्वीकार किया है ।* ऋकतन्त् में भी दुःस्पृष्ट का प्रयोग 
ईषत्‌ स्पृष्ट के लिये किया गया है । २ इस प्रयत्न में स्पर्श होने पर भी वायु पूर्णतः 
अवरुद्ध नहीं हो पाती । प्रातिशाख्यों एवं वेयाकरणों के अनुसार सभी अन्तस्था 
बणो का उच्चारण इसी आभ्यन्तर प्रयत्न से होता है । 


faqa—faga का शाब्दिक अर्थ है खुला हुआ ।' इस प्रयत्न में दो 
उच्चारणावयवों का स्पर्श नहीं होता, अपितु वे पृथक्‌-पृथक्‌ रहते हैं । विवृत आस्य 
प्रयत्न में जिह्वा बिलकुल नीचे जाकर मुख-विवर को अधिक से अधिक खुला हुआ 
बना देती है। ऋ० प्रा में इस प्रथत्न के लिए 'अस्पृष्ट' संज्ञा का प्रयोग प्राप्त 
होता है । भाष्यकार उवट का कथन है कि इस प्रयत्न में उच्चारण-स्थान का 
आश्रय लेकर जिह्वा स्थित हो जाती है। इसीलिये इसे 'स्थित प्रयत्न' भी कहा 
गया है।* अर्थात्‌ इस प्रयत्न में जिह्वा उच्चारण-स्थान की ओर किञ्चित्‌ बढ़ने 
की चेष्टा करती है परन्तु उसके समीप न जाकर अपने स्थान पर ही स्थित होकर 
पड़ी रहती है । फलतः मुखविवर पूर्णतया उन्मुक्त रहता है ओर वाय॒ अबाधगति 
से बाहर निकल जाती है। वायु के अबाधगति से बाहर निकलने के कारण ही स्वर 
चणो को इच्छानुसार पर्याप्त समय तक हम उच्चरित कर सकते हैँ | विवृत आस्य 
अयत्न के कई भेदों का उल्लेख प्रातिशाख्यों में प्राप्त होता है । ये भेद है- ईषत्‌ 


१. इ स्पृष्ट प्राrबकाराच्चपुर्णाम्‌ ।--क्र० प्रा० १३।१० 
२. ईषत्स्मृष्टम्‌ इत्यर्थः ।--क्रू० प्रा० १३।१० पर उवट 
३. इसपृष्टमन्तस्थानाम्‌ ।--क्र० तं० १।३ 
४. स्वरानुस्वारोष्मणामस्ृष्ट स्थितम्‌ | | 
ESTO १३।११, पत्त वर्णस्थानमा 
जिद्वावतिष्ठते त त्स्थिमित्युच्यते ।--%० प्रा० १३।११ पर उवट = 

विवृत, विवृत, विवृततर एवं बिवृततम । इस प्रकार का भेद स्वरों के उच्चारण 
को दृष्टि में रखंकर किया गया है। वस्तुतः सभी स्वरों के उच्चारण में मुख-विवर 
की समान अवस्था नहीं रहती है, अपितु कुछ स्वरों के उच्चारण में मुख-विवर की 
विवृत्तता कुछ कम रहती है तथा कतिपय स्वरों के उच्चारण में कुछ अधिक रहती 
है । च० अ० १।३१, ३२ के अनुसार ऊष्म वर्णो तथा स्वरवर्णो का आभ्यन्तर 
प्रमत्न 'ईषत्‌विवृत' होता है 1' एवं १।३४, ३५ के अनुसार एकार, ओकार तथा 
आकार का आभ्यन्तर प्रयत्न विवृततम होता है ।* विवृत और विवृततम में यही 
भेद है कि विवृतावस्था में मुख-विवर की सामान्यावस्था* रहती है, जवकि 
विवृततम की अवस्था में मुखविवर पूर्णतः उन्मुक्त रहता है । इस अवस्था में वक्ता 
मुख-विवर को सप्रयास अधिकाधिक उन्मुक्त करने की चेष्टा करता है । इसी प्रकार 
“चत्‌ विवृत’ तथा ‘ad faga’ की स्थिति में मुखबिवर की विवृत्ति सामान्य से 
अल्प होती है | 

संवुत--संवृत का शाब्दिक अर्थ है सकरा' । अर्थात्‌ इस अवस्था में मुख- 
विवर करीव-करीब बन्द सा हो जाता है, जिससे वायुमार्ग अत्यन्त सकरा हो 
जाता है । अर्थात्‌ जिह्वा तालु के नजदीक जाकर मुखविवर को सकरा कर देती 
है । संवृत संज्ञक आभ्यन्तर प्रयत्न के दो भेद-संवृत और अद्धंसंवृत स्वीकार किये 
गये हैं । addaa की स्थिति में जिह्वा तालु से कुछ दुर रहती है, परिणामस्वरूप 
मुखविवर पूर्णतः सकरा नहीं हो पाता। संस्कृत-भाषा की 'अकार' ध्वनि के उच्चा- 
रण में संवृत “संज्ञक' आभ्यन्तर प्रयत्न होता है । 
वर्णोच्चारण में स्थान एवं करण 

प्रातिशाख्यों एवं अन्य ध्वनिवैज्ञानिक ग्रन्यो में ध्वनि-उत्पत्ति-प्रक्रिया में 
कार्य करने वाले agi को मुख्यतः दो वर्गो में रखा गया है-(१) स्थान और 
(२) करण । प्रसंगत: यह विचार कर लेना भी उचित होगा कि उच्चारणाङ्गों का 
वर्गीकरण किस आधार पर किया गया है- 

जैसा कि पहले कहा जा जुका है- फेफड़े से श्वास-नलिका द्वारा आती 
हुई प्रश्वास रूप वायु स्वरतन्त्तियों के माध्यम से श्वास अथवा नाद अथवा उभया- 


१. ऊष्मणां विवृतं च । स्वराणां च ।--च० Ho १।३१, ३२ 
एकारोकारयोविवृततमम्‌ | ततोऽप्याकारस्य ।---१।३४, ३५ 


३. मुखविवर की सामान्यावस्था से तात्पर्य है--जब श्वसन-क्रिया मुख और 
नासिका दोनों अंगों दारा हो रही हो। 


CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 
७८ || वैदिक ध्वनि-विज्ञान 


मक रूप विकार को प्राप्त करके वक्ता की चेष्टा के अनुसार विविध वणो की 
सृष्टि के लिये मुख-विवर में प्रवेश करती है 1 मुखविवर में पहुँची हुई वायु को 
वर्ण का स्वरूप प्रदान करने के लिये दो उच्चारणांगों द्वारा विकृत किया जाता 
है । इस क्रिया में एक अंग दूसरे अंग की ओर चलता है । अर्थात्‌ इस प्रक्रिया में 
एक अंग अचल एवं निष्क्रिय तथा दूसरा अंग चल एवं सक्रिय होकर कार्य करता 
है । इनमें जो अंग अचल एवं निष्क्रिय रहता है, उसे 'स्थान' तथा जो अंग चल 
एवं अपेक्षाकृत सक्रिय रहता है उसे 'करण' संज्ञा प्रदान की गई है । वास्तव में 
वर्णोच्चारण की इस प्रक्रिया में एक अंग दूसरे अंग का या तो स्पर्श करता है 
अथवा उससे अत्यधिक सान्निध्य प्राप्त करता है। तै० प्रा २३१ के अनुसार 
स्वरों का उच्चारण-स्थान वह अंगविशेष है, जहां उच्चारणावयवों का परस्पर 
उपसंहार होता है ।* इसी प्रकार २1३३ के अनुसार स्वर वरणो से अन्य अर्थात्‌ 
व्यञ्जन वर्णो का उच्चारण-स्थान वह अंग होता है, जहाँ पर उच्चरणावयवों का 
किञ्चित्‌ पारस्परिक स्पर्श होता है । प्रस्तुत स्थल पर उपसंहार का अर्थ विचार- 
णीय है । Fo प्रा २२४ के भाष्य में ल्िभाष्यरत्नकार ने उपसंहार का अर्थ 
'सन्निकृष्टता' किया है तथा इसी भाष्यकार ने २।३१ के भाष्य में उपसंहार का 
अर्थ 'उपश्लेपविश्लेष' भी किया है ।* इन दोनों अर्थो के विश्लेषण से ऐसा स्पष्ट 
होता है कि स्वर वणो के उच्चारण में उच्चारणावयवों का परस्पर सान्निध्य मात्र 
होता है । परन्तु यह तो निविवाद ही है कि स्वरों के उच्चारण-प्रसंग में भी एक 
अंग सक्रिय होता है तथा दूसरा अंग निष्क्रिय होकर कार्य करता है। सक्रिय अंग 
अपने स्यान से चलकर निष्क्रिय अंग के साथ सान्निध्य प्राप्त करता है । तै० प्रा० 
के माहिधेय भाष्य में उपसंहार का अर्थ 'संस्पर्शनातिसंश्लेष' किया गया है ॥४ 
ह्विटनी ने स्थान के लिये (Place of Production) एवं करण के लिये (Prod- 
ucing organ) शब्दों का प्रयोग किया है।* १४. 5. एलेन ने करण के लिये 
(Articulator) शब्द का प्रयोग किया है। Ao अ० १।१८ पर भाष्य में स्थान 
तथा करण के सम्बन्ध में कहा गया है-*जिसका उपक्रमण किया जाता है, वह 


ts) 


स्वराणां यत्तोपसंहारस्तत्स्थानम्‌ ।--तै० प्रा० 2132 

अन्येषां तु यत्त स्पर्शनं तत्स्थानम्‌ 1- तै० प्रा० 2133 

द्रष्टव्य- तै० प्रा० २२४ एवं २३१ पर fo Lo 

० उपसंहारो नाम संस्पर्शनातिसंश्लेष: ।--तै० प्रा० २।३१ पर माहि० 
५, Fo प्रा २३१, ३४ पर ह्विटनी व्याख्या 

स्थान और जिसके द्वारा उपक्रमण किया जाता है, वह करण कहलाता है ।) ऋ० 
प्रा० १।४६ के भाष्य में भाष्यकार उवट ने कहा है कि वर्णो के आधार को स्थान 
शब्द से कहा जाता है।* 'करण' शब्द का प्रयोग प्रातिशाख्यों में दो भिन्न-भिन्न 
अर्थो में किया गया है--कतिपय प्रातिशाख्यों में “आभ्यन्तर प्रयत्न के लिये एवं 
कतिपय प्रातिशाख्यो में वर्णोच्चारण में प्रयुक्त होने वाले सक्रिय उच्चारणावयवों 
के लिये करण शब्द का प्रयोग प्राप्त होता है । ऋ० Alo एवं ऋ० तं० में करण 
का अर्थ आश्यन्तर प्रयत्त है ।* तै० Alo तथा वा० प्रा० में करण का अर्थ सक्रिय 
उच्चारणावयव है ।* महाभाष्य में भी करण शब्द का प्रयोग आभ्यन्तर प्रयत्न 
के लिये किया गया 21° वा० प्रा० ज्योत्स्नावृत्ति के अनुसार वर्णो की उत्पत्ति का 
साधन करण कहा जाता है 1* 


उपर्युक्त विवेचन से यह स्पष्ट हो गयां होगा कि अधिकांश प्राचीन ध्वनि- 

वैज्ञानिक ग्रन्थों में उच्चारणावयवों के सक्रिय अंगों को करण एवं अपेक्षाकृत 
निष्क्रिय अंगों को स्थान कहा गया है । अर्थात्‌ जित अंग विशेष पर वायु को रोक 
कर उसे वर्ण का रूप प्रदान किया जाता है वह स्थान”, एवं जिस अंग के द्वारा 
वाय रोकी जाती है वह 'करण' कहलाता है। सभी ध्वनियों के उच्चारण में 
स्थान? अपने स्थान पर निष्क्रिय रहता है तथा करण वक्ता को चेष्टा के अनुसार 
अपेक्षित व्यापार करके वाय के प्रधाह में बाधा उत्पन्न करता है । इसी बाधा के 
परिणामस्वरूप aia विविध वर्णों के रूप मे परिवर्तित हो जाती है। इस प्रकार 
अन्दर से आती हुई वाय को जिस अंग विशेष पर रोक कर वर्ण का रूप दिया 
जाता है उस अंग विशेष को उस वर्ण का 'स्थान' कहा जाता हैं तथा जिस अंग के 
द्वारा वाय को उस अंग विशेष पर रोका जाता है वह अंग उस वर्ण का "करण 
कहलाता है । स्थान निश्चल तथा करण चलायमान होता है । 

१. यदुपक्रम्यते तत्‌ स्थानम्‌ । येनोपक्रस्यते तत्‌ करणम्‌ |—Ao Fo १1१८ 

२. अधिकरणं वर्णानां स्थानशब्देनोच्यते ।--ऋ० प्रा० १४६ पर उवट 

३. तद्विशेषः करणम्‌ ।-_ऋ० प्रा० Vals, HSS करणं स्पर्शानाम्‌ | दुःपृष्टमस्त- 

स्थानाम्‌ ।--क्र० To १।३ 
४. येन स्पर्शयति तत्करणाम्‌ ।--तै० प्राश २३४, दन्त्याः जिद्दाग्रकरणा! । 
--वा० प्रा० १॥७६ 

५. WEE करणं स्पर्शानाम्‌ ।--पा० Fo १।१।१० पर महाभाष्य 
६, करणमुत्पत्तिसाधनम्‌ ।--वा० प्रा ज्योत्स्तावृत्ति 

दर्णो के श्ूयमाण स्वरूप में अन्तर के कारण 


उपर्युक्त विवेचन के पश्चात्‌ यह प्रश्न होना स्वाभाविक है कि किन कारणों 
से वायु” विविध वर्णों के रूप में परिणत होती है । प्रातिशाख्यों एवं शिक्षाग्रन्थों 
में इस तथ्य पर अत्यन्त सुक्ष्महपेण विचार किया गया है। ऋ० प्रा० १३।१३ 
में विधान किया गया है कि जब कण्ठ्यवायु का वक्ता के चेष्टात्मक गुणों से योग 
होता है, तो वह एक ही कण्ठ्य वायु वर्णता को प्राप्त होती हुई, विशेष-विशेष 
गुणों से युक्त होकर बहुत रूपों को प्राप्त करती है ।१ अर्थात्‌ फेफड़े से चलकर 
श्वासनलिका द्वारा आती हुई वायु कई कारणों से विशेष-विशेष वर्णों के रूप में 
परिणत हो जाती है । ऋ० प्रा० में सूत्रकार ने उन विशेष गुणों का उल्लेख नहीं 
किया है, जिनके कारण वणो के श्रूयमाण स्वरूप में अन्तर हो जाता है । परन्तु 
भाष्यकार उवट ने इस सम्बन्ध में एक कारिका को उद्धृत किया है, जिसके अनुसार 
अनुप्रदान (बाह्यप्रयत्न) संसर्ग, स्थान, करण और परिमाण (मात्रा, उच्चारणकाल) 
की भिन्नता होने से वर्णों के श्रूयमाण स्वरूप में भी भिन्नता आ जाती है । qo 
भा० २३।२ A भी इसी कारिका को सूत्र रूप में उपनिवद्ध किया गया है । 
परन्तु उस स्थल पर 'करणविभ्रमात्‌' के स्थान पर 'करणविन्ययात्‌” पाठ प्राप्त 
होता है, परन्तु अर्थ की दृष्टि से दोनों ही कारिकायें समान हैं।* पाणिनि-शिक्षा 
में भो इस सम्बन्ध में एक कारिका प्राप्त होती है । जिसके अनुसार स्वर (उदात्त, 
अनुदात्तव स्वरित), काल (मात्रा), स्थान, प्रयत्न एवं अनुप्रदान को भिन्नता होने 
से वर्णो के श्रूयमाणस्वरूप में भिन्नता उत्पन्न हो जाती है।* अब क्रमशः प्राति- 
शाख्यबिहित कारणों से वर्ण विशेषोत्पत्ति को स्पष्ट किया जा रहा है-- | 


भनुप्रदान-प्रातिशाख्यों के आधार पर श्‍वास, नाद एवं मध्य ये तीन 
भतुप्रदान कहे गये हैं । इन अनुप्रदानों की भिन्नता रहने से वर्णों के स्वरूप में: 
भन्तर आ जाता है। अर्थात्‌ यदि किसी वर्ण के उच्चारण में उच्चारण-स्थान, 
करण, माता तथा संसर्ग आदि समान हों परन्तु अनुप्रदान में भिन्नता हो तो वह 
वर्ण अन्य वर्ण का रूप ग्रहण कर लेगा | अर्थात्‌ उसके AAMT स्वरूप में अन्तर 


१. प्रयोक्तुरीहागुणसंनिपाते वर्णीभवन्गुणविशेषयोगातु । एक: श्रुतीः कर्मणाप्नोति 
वह्वीः ।--ऋ० प्रा० १३।१३ 

२. अनुप्रदानात्संसर्गात्‌ स्थानात्करणविन्ययात्‌ | जायते वर्णवैशेष्य परिमाणाच्च 
पञ्चमात्‌ ।-तै० प्रा० २३३२, ऋ० प्रा० १३।१३ पर उवट 


३. स्वरतः कालतः स्थानात्‌ प्रयत्नानुप्रदानतः । इति वर्ण-विदः प्राहुः ` निपुणं 
तन्निबोधत ।--पा० शि० ६-१० च 


~ 

आ जायेगा। उदाहरणार्थ--ककार एवं गकार के उच्चारण में स्थान, “करण: 
माला और संसर्ग की समानता होने पर भी बाह्यप्रयत्न (अनुप्रदान) की भिन्नता 
होने से श्रूयमाणस्वरूप में अन्तर आ गया है। ककार के उच्चारण में “श्वास! 
अनुप्रदान है और गकार के उच्चारण में 'नाद' अनुप्रदान है । do प्रा० २३।२ पर 
ल्िभाष्यरत्न व्याख्या में कहा गया है--अकार के उच्चारण में अनुप्रदान-नाद, 
संसर्ग-कण्ठ में, स्थान-हनू, करणविन्यय-ओष्ठों का तथा परिमाण एक मात्रा है 1° 
परन्तु यदि ताद को बदल कर श्वास अनुप्रदान से वर्ण उत्पन्न करना चाहे, तो वह 
ध्वनि स्वर न होकर व्यञ्जनात्मक हो जायेगी । 

संसग-उवट के अनुसार संसर्ग का तात्पर्य 'समीपवर्ती प्रभाव’ है। ककार 
भोर खकार के उच्चारण में दोनों का उच्चारण-स्थान जिह्वामूल, आभ्यन्तर 
प्रयत्न-स्पृष्ट, उ'न्चारणकाल-आधी माला तथा बाह्य-प्रयत्न-विवार, श्वास, अघोष 
है, परन्तु खकार के उच्चारण में ऋ० प्रा १३।१६ के अनुसार समान स्थान वाले 
ऊष्मवर्ण ( ~क.) के प्रभाव से सोष्मता आ गई है।* इस प्रकार ककार एवे 
खकार में इसी सोष्मता के कारण भेद हो गया है। प्रत्येक वर्ग के प्रथम एवं 
द्वितीय वणो में तथा तृतीय एवं चतुर्थ वर्णो में इसी सोष्मता के कारण भेद हो 
जाता है । प्रत्येक वर्ग के अनुनासिक वर्ण एवं उसी वर्ग के तृतीय वर्ण के श्रूयमाण 
स्वरूप में केवल यही भेद है कि अनुनासिक वर्ण में ऋ०प्रा० १३॥१५ के अनुसार अनु- 
स्वार से उत्पन्न घोष है।* Fo Alo २३।२ के भाष्य में ल्रिमाष्यरत्नकार ने अकार 
का संसर्ग कण्ठ में बतलाया है परन्तु संसर्ग का अर्थ स्पष्ट नहीं किया है। ह्विटनी ने 
संसर्ग का अर्थ स्पर्शन की मात्रा अथवा उपसंहार बतलाया है । तात्पर्य यह है कि 
ह्विटनी के अनुसार संसर्ग का अर्थ करण द्वारा स्थान को स्पर्श करने की माला में होने 
वाला न्यूताधिवय ही प्रतीत होता है। इस न्यूनाधिवय से भी वर्णों के स्वरूप में 
भिन्नता आना स्वाभाविक है । परन्तु वैदिकाभरणकार के अनुसार संसर्ग का अर्थ 
वायुं द्वारा उच्चारण-स्थान पर .किया गया अभिघात है। यह अभिघात तीन 
प्रकार का होता है-(१) अयःपिण्डवत्‌ (२) दारुपिण्डवत्‌ एवं (३) ऊर्णपिण्डवत्‌ । 
इन लिविध अभिधातों में किस अभिघात से क्रिन-किन ant की उत्पत्ति होती है, 
इस प्रसंग में वैदिकाभरणकार ने 'आपिशलि-शिक्षा' से एक कारिका को उद्धुत 


. द्रष्टव्य Fo Alo २३।२ पर लिभाष्यरत्न 
. सोष्मतां च सोष्मणामूष्मणाहुः सस्थानेन ।-_ऋ० प्रा० १३।१६ 
« ABs घोषवतामकारमेकेऽनुस्वारमतुनासिकाताम्‌ ।--ऋ० ATO १३।१५ 
्रष्टव्य—तै० प्रा० २३।२ पर ह्िटनी 
द्‌ 


K war 

किया है । इसके अनुसार स्पर्श वणो और यमों को उत्पन्न करने वाली वायु 82 
fave (लोहे की गेंद) के समान स्थान को पीड़ित करती है । अर्थात्‌ उपयुक्त वण 
के उच्चारण में वायु का अभिघात अत्यन्त तीव्र होता है । अन्दर से आती हुई 
वायु उच्चारण-स्थान पर तीब्र प्रहार करके उसी स्थल पर क्षण भर के (GRP 
जाती है, पुनः स्फोट के साथ बाहर निकलती है । अन्तस्था वर्णों को उत्पन्न 
करने वाली वायु दारुपिण्ड (लकड़ी की गेंद) के समान उच्चारण-स्थान को पीड़ित 
करती है । अन्तस्था वर्णो के उच्चारण में वायु द्वारा किया गया अभिघात स्पशं 
quit में होने बाले अभिषातों की अपेक्षा कुछ मन्द होता है। इसी लिये gas 
चणो के उच्चारण में वायु पूर्णरूप से स्थान पर रुकती नहीं है, अपितु करण और 
स्यात के मध्य से निकलती रहती है। स्वर वर्णो एवं ऊष्म वर्णों की उत्पत्ति में 
वाय द्वारा किया गया अभिघात ऊर्णपिण्ड की भाँति होता दै । अर्थात्‌ यह अभि- 
घात अत्यन्त ही स्वल्प होता है । इसी कारण से स्वर वर्णों एवं ऊष्म वर्णो के 
उच्चारण में वायु निरन्तर मुख-विवर से बाहर निकलती रहती है । वायु द्वारा 
किये गये उपर्युक्त अभिघातों में वायु द्वारा उच्चारण-स्थान पर किये जाने वाले 
प्रहार की तीब्रता एवं मन्दता का ही अन्तर होता है। स्वर वर्णो एवं ऊष्म 
वर्णों के उच्चारण में वायु निरन्तर मुख से बाहर निकलती रहती है। अतः 
अभिघात अत्यन्त कम होता है । इसी प्रकार अन्तस्था aut एवं स्पर्शं वर्णो के 
उच्चारण में वायु-प्रवाह में अवरोध होने से अभिघात में अपेक्षाकृत भधिक तीब्रता 
होती है | 
इस प्रकार उपर्युक्त तीनों अभिघातों के परिवर्तन से भी वर्णा के श्रूयमाण 
स्वरूप में अन्तर हो जाता है। उदाहरणार्थ--अकार एवं कवर्ग के उच्चारण में 
कतिपय अन्य उच्चारण प्रक्रियाओं में भिन्नता होते पर भी अभिघात सम्बन्धी 
“भिन्नता है। अकार में ऊर्णपिण्ड के सहश अभिघात होता है तथा कवर्गं में अय:- 
पिण्डवत्‌ अभिघात . होता है । अतः दोनों के मध्य श्रुतिगत-भेद है । अभिषातों में 
भेद होने के कारण वर्णों के प्रयत्नों में भेद हो जाता है 
स्थान- वर्णोच्चारण- प्रक्रिया में स्थानकृत भेद होने से वर्णों के स्वरूप में 
"भिन्नता हो जाती है । उदाहरणार्थ अ, इ, उ, ऋ इन स्वर्ण-वर्णी का बाह्य-प्रयत्त 
नाद है, आभ्यन्तर-प्रयत्न अपृष्ट या विवृत है, परिमाण एक मात्रा हे तथा करण 
'जिह्ला है । इन सभी उपादानों के समान रहने पर भी उच्चारण-स्यात में भिन्नता 
“होने के कारण इनके:स्वरूप में भी भिन्नता पाई जाती है । 


करण-विन्यय--ऋ%० प्रा १३-१३ पर उवट-भाष्य में 'करणविभ्रम' 
शब्द प्रयुक्त है। उवट के अनुसार करणविश्रम का अर्थ-करणकृत भेद है.। भाष्य- 

कार उवट के अनुसार इकार, जकार और यकार में स्थान, बाह्य-प्रयत्त आदि 
उपादानों के समान रहने पर भी करण एवम्‌ आश्यन्तर-प्रयत्नगत भिन्नता होने 
से श्रुतियत भेद होता है ।* do प्रा० २३।२ पर वैदिकाभरण भाष्य में “विन्ययः 
का अर्थ “विविध प्रकार से किया गया स्पर्शन” दिया गया है । अर्थात्‌ वैदिका- 
भरणकार ने करण द्वारा स्थान पर किये जाने वाले स्पृष्ट, ईषत्‌ स्पृष्ट आदि 
आभ्यन्तर-प्रयत्नों को करण-विन्यय स्वीकार किया है । इन आशभ्यन्तरप्रयत्नों की 
भिन्नता से भी वरणो में श्रुतिगत-भेद उत्पन्न हों जाता है । 

परिमाण (उच्चारणकाल)-वर्णो के श्रूयमाण-स्त्ररूप में भेद का एक 
कारण उच्चारणकालगत भिन्नता भी है । ऋ० प्रा० १३।१३ के भाष्य में उवट 
ने यह स्पष्ट कहा है कि स्थान, प्रयत्न, अनुप्रदान आदि के समान रहने पर भी 
कालगत भिन्नता होने से समानाक्षरों में श्रुतिगत भेद हो जाता है । अर्थात्‌ अकार 
एवं आकार के बीच तथा इकार एवम्‌ ईकार के बीच केवल परिमाण-माल्राकृत 
भेद है।* अर्थात्‌ समानाक्षरों में हस्व-दीर्घ आदि भेद कालकृत ही हैं । तैत्तिरीय 
ग्रातिशाख्य पर वैदिकाभरण भाष्य में भी इसी तथ्य को स्पष्ट किया गया है। 
'परिमाणङ्कत भेद से केवल स्वरों में श्रुतिगत भिन्नता उत्पन्न होती है। व्यञ्जन वर्णों 
में इस प्रकार की भिन्नता नहीं होती ।* 


पाणिनि-शिक्षा में संसर्गकृत भेद का उल्लेख न करके स्वर (Tone, 
Accent) के परिवर्तन से भी वर्णों के श्रुति में भिन्नता का उल्लेख प्राप्त होता 
हे।* इसके आधार पर यह कहा जा सकता है कि अनुप्रदानादि की समानता 
रहने पर भी यदि उदात्तादि स्वराघातों की भिन्नता हो जाये तो अक्षरों के 
श्रूयमाण स्वरूप में भेद हो जाता है । परन्तु इस भेद की सीमा भी अक्षरों तक 
ही है, क्योंकि स्वराधात अक्षरों पर ही होता हे । परन्तु पा० yo १।१।६ पर 


१. तुल्यस्थानानुप्रदानानामपि इकारजकारयकाराणां करणङ्गतः श्रुतिविशेषः | 
_ऋ° प्रा० १३।१३ पर उवट, 

२. तुल्यस्थातप्रयत्नानुप्रदानयोरपि समानाक्षरयोः परिमाणङ्कतः श्रुतिविशेषः। 
--ऋ० प्रा० १३।१३ पर उवट 

३. परिमाणस्य पृथग्वचनं स्वराख्यवर्णमात्रविषयत्वर्यापनार्थं तेन व्यञ्जनानां 
ङकारातुस्वारादीनां कालभेदे वर्णान्यत्वं न भवति ।--वै० प्रा० २३।२ पर 
वैदिकाभरण 

४. स्वरतः कालतः स्थानात्प्रयत्नानुप्रदाततः । इति वर्णविदः प्राहुनिपुणं तन्नि- 
बोधत ।--पा० शि० १० 

. भाष्य में महाभाष्यकार पतञ्जलि ने उदात्तादि स्वराघातो से वर्णा की स्वर्णता 
. में भेद न होने का उल्लेख किया है 1१ यद्यपि उदात्तादि के भेद होने पर वर्णो 
की सवर्णता में भेद नहों होता, परन्तु उनके श्रूयमाण-स्वरूप में भेद तो अबश्य हो 
जाता है । 


6० प्रा० २२।१ में स्पष्टतः कहा गया है कि सभी वर्णों की प्रकृति अर्थात्‌ 
मूलकारण 'शब्द' है ।२ “शब्द” को भाष्यकारों ने ध्वनि का पर्याय माना है। तै० 
प्रा० २२।२ में यह भी कहा गया है कि उस ध्वनि के रूप-परिवर्तन से वर्णों में 
भी परिवर्तन हो जाता है । अर्थात्‌ यदि ध्वनि का रूप परिवतित हो जायेगा तो 
उससे उत्पन्न होते वाला वर्ण भो अपने स्वरूप में परिवर्तन कर देगा । परिणामतः 
अन्य वर्ण की सृष्टि हो जायेगी। ` Go प्रा० २1३ एवं वा० प्रा० १।१० में भी वर्णो 
के श्र्यमाण-स्वरूप में अन्तर के कारणों पर प्रकाश डाला गया है । तै० प्रा के 
अनुसार शरोरस्थ वायु के समीरण से कण्ठ और उरस्‌ के मध्यवर्ती स्थल में उत्पन्न 
ध्वनि जब उरस्‌, कण्ठ, शिर, मुख और नासिका- इन स्थानों से सम्पर्क प्राप्त 
करती है, तो वह श्रवण योग्य होती है।* अर्थात्‌ उपर्युक्त स्थान उस ध्वनि को 
श्रवणीयता प्रदान करते हैं । इस प्रकार श्रवणीयता को प्राप्त करके ध्वनि विविध 
वर्णो के रूप को ग्रहण करती है । इन स्थानों की भिन्नता होने पर भी वर्णों के 
स्वरूप में भिन्नता आ जातो है । वा० प्रा० में वायु के तीन स्थान बतलाये गये 
ह । इसके अनुसार इन तीनों स्थानों में उत्पन्न ध्वनियों में अपेक्षाइऋत उच्चता 
होती है । उरस्‌ (छाती) में उत्पन्न ध्वनि धोमी होती है । कण्ठ से उत्पन्न ध्वनि 
'उससे कुछ तेज होतीं है तथा सिर में उत्पन्न ध्वनि अत्यन्त तीव्र होती है । do 
sro में “शब्द? को वर्णो का प्रकृति माना गया है । शब्द से तात्पर्य है-- श्वास”, 
नाद तथा “हकार? रूप द्रव्य । अर्थात्‌ वायु का वह रूप जो कण्ठ-विवर में स्वर- 
तंत्रियो द्वारा श्वास, नाद तथा हकार में परिवातित हो जाता है । यही वायु विविध 
'स्थानों को प्राप्त करके विविध ant के रूप में परिणत हो जाती हैं । 


१. अभेदका उदात्तादयः ।--पा० Fo १।१।६ पर महाभाष्य 
२. . शब्दः प्रकृति: सर्ववर्णानाम्‌ ।--तै० प्रा० २२१ 
। ३. तस्य ख्पान्यत्वे वर्णान्यत्वम्‌ ।--तै० प्रा० २२।२ 
४. तस्य प्रातिथुत्कानि भवम्ति उरः कण्ठः, शिरो, मुखं, नासिके इति |--तै० 
STO २।३ न 
५, त्रीणि स्थानानि I—ato प्रा० ११० 

स्वर ध्वनियो का उच्चारण 


स्वरों के उच्चारण में फेफड़े से निःसृत वायु श्वासनलिका द्वारा जब स्वर- 
यन्त के पास पहुँचती है तो स्वर-तंलियों के दोनों परदे परस्पर समीप आ जाते 
हैं। परिणामस्वरूप बायु 'नादरूप' द्रव्य में परिवर्तित होकर मुख-विवर में पहुंचती 
है । मुख-विवर में वायु के मार्ग में न तो किसी प्रकार की रुकावट ही होती है 
और न तो वायु को किसी प्रकार की संकीर्णता का सामना करना पड़ता है। 
स्वरों के उच्चारण में वायु को जिह्वा की स्थितियों के अनुसार मुख-विवर में 
रुकना नहीं पड़ता । स्वर-ध्वनियों के उच्चारण में जिह्वा की विभिन्न स्थितियों 
द्वारा वायु को विविध स्वरों का रूप दिया जाता है। स्वरों के उच्चारण में 
जिह्वाग्र, जिह्वापएच आदि ऊपर-नीचे होते हैं। ओष्ठ भी कभी तो विभिन्न अनुपात 
में गोलाकार हो जाते हैं और कभी अपनी स्वाभाविक स्थिति में ही रहते हैं। 
अनुनासिक स्वरों के अतिरिक्त अन्य स्वरों के उच्चारण में कोमलतालु कुछ सीमा 
तक ऊपर उठकर नासानन्ध्रमार्ग को बन्द कर लेता है । जिसके परिणामस्वरूप 
वायु मुख-विवर से ही बाहर निकल जाती है । वस्तुतः सभी स्वरो के उच्चारण 
में वायु का प्रवाह समान ही रहता है । अन्तर केवल जिह्वा की विभिन्न स्थितियों 
का होता है । अब प्रातिशाख्यों के आधार पर स्वरों के उच्चारण में होने वाली 
विभिन्न क्रियाओं के सहित प्रत्येक स्वर की उच्चारण-प्रक्रिया का विशद्‌ विवेचन 
क्रमशः नीचे किया जा रहा है। ; 
अदर्ण--स्वरों के अन्तर्गत अवर्ण ही ऐसा स्वर है, जिसके हस्व, दीर्घ 
एवं प्लुत तीनों रूपों में कालकृत-भेद के साथ-ही- साथ प्रयत्त-कृत भेद भो रहता 
है । अन्य स्वरों के हस्व, दीर्घ, एवं प्लुत भेदों में केवल कालकृत-भेद ही होता 
है । अर्थात्‌ Gea स्वर को अधिक काल में उच्चरित करने से दीर्घ स्वर की निष्पत्ति 
हो जाती है तथा उसी को और अधिक काल में उच्चरित करने से प्लुत स्वर की 
निष्पत्ति भो हो जाती है । हस्व अकार का आभ्यन्तर-प्रयत्त सभी प्रातिशाख्य 
एवं व्याकरण-ग्रच्थों में ‘daa’ माना गया है, जबकि दीर्घ अकार एवं अकार के 
अन्य भेदों (प्लुत आदि) के उच्चारण में मात्राकृत भेद ही कारण है । Ao अ० 
१।३६, वा० प्राश १।७५, एवं पा० Fo ८-४-६८ के अनुसार अकार संवृत- 
प्रयत्न वाला वर्ण है।१ ऋ० To १।३ में भकार को विवृततर आस्य-प्रयत्त वाला 
वर्ण स्वीकार किया गया है ।२ वा० प्रा० १।७१ के अनुसार हृस्व, दीर्घ एवं प्लुत . 


१. संवुृतो$कारः ।--च० अ० १1३६, अकारस्य मालिकस्य संवृतास्यप्रयत्नस्य 
इतरयोश्च विवृतास्यप्रयत्नयों ""--वा० प्रा० १।७२पर उवट 
2. विवृततरमकारैकारौकाराणाम्‌ ।--ऋ० To १।३ | 

भकार का उच्चारण-स्थान कण्ठ है तथा कण्ठ उच्चारण-स्यान होने से वा० प्राण 
१८४ के अनुसार “हनुमध्य” करण है ।१ अर्थात्‌ वा० प्रा० के विधान के अनुसार 
अवर्ण के उच्चारण के समय वायु को कण्ठ स्यान पर विकृत होना पड़ता है, 
तथा इस विकार के परिणामस्वरूप हनुमध्य में कुछ क्रियाशीलता आ जाती है । 
तै० प्रा० २।१२ में विधान किया गया है कि अवर्ण के उच्चारण में ओष्ठ और 
हनु न तो अत्यधिक समीप में होते हैं और न तो अत्यधिक दूर ही होते हैं।* 
अर्थात्‌ अवर्ण के उच्चारण में दोनों ओष्ठ और दोनों हनु, परस्पर न तो अत्यधिक 
दुर ही रहते हैं और न अधिक समीप ही । तै० प्रा? के भाष्यकारों का कहना 
है कि एक ही वर्ण के उच्चारण में दोनों कार्यों का होना समुचित नहीं हो सकता । 
अतः इनका योग-विभाग कर लेना चाहिए । ऐसा करने पर ह्वस्व अवर्ण के 
उच्चारण मे हनू (जबड़ों) की पारस्परिक समीपता एवं दीर्घ अवर्ण तथा प्लुत 
अवण के उच्चारण में पृथकत्व (दूर-दूर रहने) की संगति बैठ जाती है ।* भाष्य- 
कारों द्वारा किया गया यह विषय-बिभाग अन्य ध्वनि-वैज्ञानिक ग्रन्थों को भी 
मान्य है, क्‍योंकि भकार के उच्चारण में संवृत संज्ञक भाभ्यन्तर-प्रयत्न को सभी 
विद्वान एकमत से स्वीकार करते हैं । इससे यह तथ्य स्पष्ट होता है कि अवर्ण के 
तीनों रूपों के उच्चारण में ओष्ठों और जबड़ों की स्थिति समान नहीं रहती है । 
इस तथ्य की पुष्टि सूत्रकार ने २1२१ में स्वयं कर दिया है । इस सूल में यह 
विधान किया गया है कि जिन वर्णों के उच्चारण हेतु ओष्ठों की अवस्था का 
निर्देश नहीं किया गया है, उनके उच्चारण में ओष्ठौं की स्थिति अकार के 
उच्चारण की भांति होती है 1४ यदि अकार, आकार एवं आरेकार के उच्चारण 
में ओष्ठों की स्थिति एक समान ही होती तो इस सूत्र (२।२१) में अकार का 
प्रयोग न करके अवर्ण का प्रयोग किया गया होता । Fo प्रा० २।१२ की व्याख्या 
में वेदिकाभरणकार ने ‘gq’ को स्थान एवं दोनों ओष्ठों को करण स्वीकार किया 
है ।” तथा कुछ शिक्षायें अवर्ण का स्थान 'सुक्वि' (मुख का कोना) मानती हैं । 
६० प्रा० १।३८ में अकार को कण्ठ से उच्चरित होने वाला वर्ण स्वीकार क्रिया 


अहविपर्जनीया: कण्ठे, कण्ठ्या मध्येन |--वा० प्रा० १।७१, ८४ 

अवर्णे नात्युपसं हृतमोष्ठहनु नातिव्यस्तम्‌ ।--तै० प्राश २।१२ 
द्रष्टव्य--तै० प्रा० २।१२ पर वैदिकाभरण, त्रिभाष्यरत्न एवं माहिषेय भाष्य 
अकारवदोष्ठौ I— Fo प्रा? २।२१ 


अल्लावर्णस्य हनु स्थानम्‌ । ओष्ठो करणम्‌ । सुक्विस्थानमवर्णमेके ।--तै० 
प्रा० २।१२ पर वै० १ व्र 

गया है ।१ च० अ० १1१६ में कठ्य वणो का करण अधरकण्ठ को बतलाया गया 
है । च० अ० के भाष्यकार के अनुसार अवर्ण कण्ठ स्थान से उच्चरित होता है । 
तात्पर्य यह है कि च० अ० का भाष्यकार कण्ठ के ऊपरी भाग को अवर्ण का स्थान 
एवं निचले भाग को अवर्ण का करण मानता है । ऋ० To २२ एवं Ao शि० 
१७ में भी अवर्ण को कण्ठस्थानीय वर्ण स्वीकार किया गया है।२ वा०प्रा० की 
ज्योत्सनावृत्ति में कण्ठ्य वर्णों का करण जिह्वामध्य को बतलाया गया है ।* पा० 
सू० १।१।६ पर Ao भा० में हस्व अकार का दीर्घ एवं प्लुत आकार के साय 
होने वाली सवर्णता के प्रसद्ध में पूर्वपक्ष के रूप में कहा गया है कि अवर्ण का 
स्थान आस्यबहिर्भूत होने से उसकी दीर्घ एवं प्लुत के साथ सवर्णता नहीं है | अर्थात्‌ 
अवर्ण का उच्चारण स्थान कण्ठ है । कण्ठ मुख से बाहर स्थित है; अतः अवण 
की अपने सभी रूपों के साथ सवर्णता नहीं हो सकती । इस पर सिद्धान्त-पक्ष 
प्रस्तुत किया गया है किं कतिपय आचार्य न को सम्पूर्ण मुख-स्थान से 
उच्चरित होने वाला वर्ण मानते हैं 1४ आ० शि० में भी अवर्ण को सम्पूर्ण मुख- 
प्रान्त से उच्चरित होने वाला वर्ण स्वीकार किया गया है ।” इन ग्रन्थों के लेखको 
का तात्पर्य यही है कि अवर्ण के उच्चारण में मुख के अन्तर्गत स्थित किसी 
अंगविशेष को किसी भी प्रकार की क्रिया नहीं करनी पड़ती है | म० we में यह 
भी कहा गया है क्रि संध्यक्षरों में मिश्रित रहने वाला अवर्ण 'विवृततर आस्य- 
प्रयत्न वाला होता है ।* Ao प्रा० १४६५ में यह विधान किया गया है कि 
ठकार की करणावस्था से ही अन्य स्वरों का उच्चारण करना नाहिए ।° वस्तुतः 
ऋष० प्रा० का यह कथन कि सभी स्वरों को अकार की करणावस्था से उच्चरित 
करना चाहिए, ध्वनि-वैज्ञानिक दृष्टि से अत्यन्त महत्त्व रखता है। ० प्रा 
१३।१५ में आचार्य शौनक कतिपय आचार्यों के मतों को प्रस्तुत करते हुए कहते हैं 
कि सघोष व्यक्षनो में जो घोषत्व है वह अकार के कारण है और अनुनासिक baal 


कण्ख्योड्कार: ।---ऋ० ATO VRS 

हाः कण्ठे क्र० To २1२, कण्ठ्यौ अहौ ।--पा० शि० १७ 

द्रष्टव्य--वा० प्रा० १1८४ पर ज्योत्स्ना वृत्ति 

बाह्य ह्यास्यात्स्यानमवर्णस्य । सर्वमुखस्थानमवर्णस्य एक इच्छन्ति पार 
Yo १।१।६ पर म० भा० 

५, द्रष्टव्य--भा० शि० १।२ 


६. विवृततरावणवितो ।--म० भा० 
७. अकारस्य करणावस्थयान्यात्स्वरान्त्रमात्‌ ।--क्र० ATO १४६४ . 

में जो घोषत्व है वह अनुस्वार के कारण हँ ।१ अकार शुद्ध घोष ध्वनि है । इसके 
उच्चारण में केवल स्वर-यन्ल का ही उपयोग होता है । इसके उच्चारण में वायु 
के मुख-विवर में आ जाने पर मुख के अन्तर्गत स्थित अंगों द्वारा उसमें कोई विशेष 
विक्रार नहीं हो पाता । इसीलिए आधुनिक भाषा-वैज्ञानिक अकार को उदासीन 
(Neutral) स्वर कहते हैं । इसका तात्पर्य यह है कि अकार के उच्चारण में 
मुखविवर में स्थित उच्चारणावयव उदासीन रहते हैं। अकार के उच्चारण के 
समय किसी भी उच्चारणांग की स्थिति स्वर-ध्वनियों के उच्चारण में होने वाली 
स्थिति से भिन्न नहीं होती | इसीलिये तै० प्रा में कहा गया है कि सभी स्वरों 
के उच्चारण में ओष्ठों की स्थिति अकार के उच्चारण के समान ही होती है। अकार 
को “मिश्रित स्वर' कहा जा सकता है । यह सभी. स्वरों का आधार है । स्वर-यम्त् 
से प्राप्त शुद्ध घोष-ध्वनि (अकार) को मूलकारण के रूप में अपनाते हुए जब हम 
मुख-विवर को कुछ dau करके जिह्वा के अगले भाग को विभिन्न ऊँचाइयों तक 
उठाते हैं तो ए, ऐ, इ तथा ई वर्णों की उत्पत्ति होती है । दूसरी ओर जब हम 
जिह्वा के पिछले भाग को ऊपर की ओर विभिन्न ऊँचाइयों तक उठाते हैं तथा 
मुख को बन्द सा करके होठों को गोलाकार बनाते हैं तव ओ, at, उ तथा ऊ 
वर्णो की उत्पत्ति होती है। अपने आधारभूत स्वर अकार की भाँति सभी स्वर 
सघोष होते हैं । सभी के उच्चारण के समय स्थान एवं करण का पारस्परिक स्पर्श 
नहीं होता है। केवल मुख के अवयवों की आकृति एवं जिह्वा की ऊँचाई में ही 
अन्तर आ जाता है । तै० प्रा० में स्पष्टतः कहा गया है कि जिन स्वर-वर्णो के 
उच्चारण में जिह्वा की स्थिति का निर्देश नहीं किया गया है उनके उच्चारण में 
जिह्वा मुख-विवर में शान्त रूप में पड़ी रहती है । इस सुत्न को देखने से ऐसा स्पष्ट 
होता है कि अवर्ण के उच्चारण में जिह्वा की स्थिति का निर्देश नहीं किया गया 
है । अत: अवर्ण के उच्चारण में जिह्वा शान्त रूप में पड़ी रहती है ।* यही जिह्वा 
जब विभिन्न ऊंचाइयों तक ऊपर उठती है तो अन्यान्य स्वरों की उत्पत्ति हो 
जाती है 1 

कतिपय आधुनिक ध्वनि-वैज्ञानिक यह स्वीकार करते हैं कि अकार के 
उच्चारण में जिह्वामूल ऊपर उठकर कोमलतालु के समीप चला जाता है, जिससे 
वायु के प्रवाह में किञ्जित्‌ अवरोध उत्पन्न हो जाता है। वैदिक संहिताओं को 
देखने से ऐसा प्रतीत होता है कि संहिताओं की रचना के समय अकार का उच्चा- 


१. आहुर्घोषं घोषवतामका रमेके$नुस्वारमनुनासिकानाम्‌ ।--क्र०. प्रा० १३।१५ 
२. अनादेशे प्रण्यस्ता जिह्वा. 1> वै० gro २।२० Se 1" 

रण विवृत रूप में होता रहा होगा । कालान्तर में धीरे-धीरे यह संवृत उच्चरित 
होने लगा होगा । इसका प्रवल प्रमाण यह है कि वैदिक ऋचाओं में 'अ' की 
अभिनिहित संधि जैसे-अग्ने-+अल्न > अग्नेञ्त लौकिक संस्कृत की अपेक्षा बहुत 
कम स्थलों पर प्राप्त होती है। जहाँ होती भी है वहाँ छन्द के पाठ-विधान के 
अनुसार सन्धि को समाप्त करके पाठ किया जाता था। यदि संधि का आधार 
हमारा स्वाभाविक उच्चारण है, तो यह स्पष्ट है कि विवृत अ' की अपेक्षा संवृत 
“अ! की अभिनिहित संधि अधिक स्वाभाविक है । महाभाष्य में आकार को विवृत 
उच्चरित होने का उल्लेख प्राप्त होता है । जिसका प्रमुख कारण सवर्णग्राहकता को 
बतलाया गया है 1" 


उपर्युक्त विवेचन से यह स्पष्ट हो जाता है कि प्रातिशाख्यों के काल में 
हस्व 'अ' का उच्चारण संवृत आस्य-प्रयत्न द्वारा ही होता था तथा स्थान और 
करण के विषय में स्पष्टतः सभी प्रातिशाख्यों में मतैक्य तो नहीं पाया जाता, 
परन्तु तात्विक दृष्टि से सभी के मत समान ही हैं। अक्रार को मात्राधिवय के 
साथ उच्चरित करने से दीर्घ एवं प्लुत आकार की उपलब्धि होती है। आकार के 
उच्चारण के प्रसंग में च० go १।३५ में विधान किया गया है कि आकार का 
उच्चारण विवृततम आस्य-प्रयत्न द्वारा होता है । अर्थात्‌ आकार के उच्चारण में 
मुखविवर अधिक खुला रहता है ।* इससे ऐसा स्पष्ट होता है कि च० अ० की 
रचना के समय अथर्ववेद के मन्हो की पाठ करने वाली प्रक्रियाओं में आकार, एकार 
ता ओकार स्वरों के उच्चारण में मुख-विवर की समान अवस्था रहती थी । 
इवर्ण--इवर्ण के Gea, दीर्घ एवं प्लुत सभी रूपों का उच्चारण-स्थान “तालु- 
प्रदेश” माना जाता है । तै० प्रा २1२२ में जिह्लामध्य को इवर्ण के उच्चारण में 
सक्रिय अंग (करण) स्वीकार करते हुए कहा गया है कि इवर्ण के उच्चारण में 
ह्वामध्य को तालु के समीप लाना चाहिए ।* तात्पर्य यह है कि इवर्ण के उच्चा- 
रण में जिह्वा के मध्य-भाग को तालु के समीप ले जाते हैं तथा इस अवस्था को 
तब तक बनाये रखते हैं, जब तक इवर्ण का उच्चारण होता रहता है । इस स्थिति 
को नष्ट कर देने से इवर्ण को उच्चारण होना भी नष्ट हो जाता है । इस स्थिति 
में यदि जिह्वा को इवर्ण के उच्चारण की अवस्था से अधिक ऊपर उठायेगे तो 
इवर्ण का समानस्थानी अन्तस्थ व्यञ्जन (यकार) उच्चरित हो जाएगा तथा यदि 


१. अकारस्य विवृतोपदेश आकारग्रहणार्थः ।--पा०. Fo १।१।२ पर Ho भा० 
२. -ततोऽप्याकारस्य ।--च० अ० १।३५ Pe न्याव 
३. तालौ जिह्वामध्यमिवर्ण ।_तै० प्रा० २।२२ 

जिह्वामध्य द्वारा तालु का स्पर्श हो जाएगा तब चवर्गीय वर्ण का उच्चारण हो 
जाएगा । वा० प्रा १६६,७६ के अनुसार तथा च० अ० १।२१ के अनुसार 
इवर्ण के उच्चारण में तालु 'स्थान' तथा जिह्वामध्य 'करण' है।? ऋष० प्रा० १।४२ 
तथा ऋ० To २।५ में तालु को इवर्ण का स्थान कहा गया है, परन्तु करण के 
विषय में सूलकार मौन हैं । परवर्ती वैयाकरण भी इवर्ण के उच्त्रारण-स्थान के रूप 
में तालु प्रदेश को ही वतलाते हैं। 

वास्तव में इवर्ण तथा अन्य सभी तालव्य वणो को तालु (मुखछत) के कठोर 
प्रदेश से उच्चरित होने के कारण “कठोर तालव्य” स्वर कहना अधिक उचित प्रतीत 
होता है । इवर्ण के उच्चारण की प्रक्रिया के प्रसंग में सभी प्रातिशाख्य एकमत हैं। 

उवर्ण--सभी प्रातिशाख्यों एवं शिक्षा-ग्रंथो में उवर्ण के हस्व, दीर्घ एवं 
प्लुत सभी रूपों को ओष्ठस्थानीय वर्ण स्वीकार किया गया है। इन वर्णो के 
उच्चारण में नीचे का ओष्ठ सक्रिय होने से करण एवं ऊपर का ओष्ठ अचल होने 
से स्थान का कार्य करता है । तै० प्रा० २।२४ में स्पष्टतः कहा गया है कि उवर्ण 
के उच्चारण में दोनों ओष्ठों का परस्पर उपसंहार होता है ।* अर्थात्‌ दोनों ओष्ठ 
परस्पर समीप आ जाते हैं । इसी सूत्र पर fao व्याख्या में कहा गया है कि यहाँ 
ओष्ठोपसंहार से तात्पर्य पूर्ववत्‌ सन्निकृष्टतामाल नहीं है, अपितु दोनों ओष्ठ परस्पर 
समीप में आकर फेल जाते हैं तथा फैलकर लम्बे हो जाते हैं। जिससे वे आगे की 
ओर निकल जाते हैं।* ध्यातव्य है कि सभी उच्चारणावयवों में जिन्हें स्थान 
कहा गया है--उनमें ओष्ठ ही एक ऐसा अङ्ग है,जो निष्क्रिय न होकर सक्रिय 
रहता है। च० अ० १1२५ में ओष्ठ्य वर्णों के करण के रूप में अधरोष्ठ को 
स्वीकार किया गया है तथा भाष्यकार द्वारा उवर्ण को भी ओष्ठ्यवर्ण ही माना 
गया है।? वा० प्रा० १।७० तथा १।८० के अनुसार उवर्ण के उच्चारण 
में ओष्ठ ही स्थान तथा करण दोनों होते हैं तात्पर्य यह है कि उवर्ण के उच्चारण 
में उपर का ओष्ठ स्थान तथा नीचे का ओष्ठ करण है।* ऋ० Alo १४७, 


१. इचशेयास्तालो तालुस्थानामध्येन ।--वा० प्रा० १।६६ व ७९, तालव्यानां 
मध्यजिह्वम्‌ ।--च० Ho १।२१ 

२. ओधष्ठोपसंहार उवर्ण ।--तै० प्रा० २।२४ 

३. अल ओष्ठोपसंहार पूर्ववन्न सन्निकृष्टतामालं किन्तु सन्निङृष्टावोष्ठौ दीर्घौ च 
स्याताम्‌ ।--तै० ATo २।२४ पर लि० 

४. मोष्ठ्यानामघरोष्ठम्‌ ।--चतुरध्यायिका १।१५ तथा इसी सूत्र पर भाष्य 


५. उवोपोपध्मा ओष्ठे I—ATo प्रा» १।७०; समानस्थानकरणाः नासिक्यौष्ख्या: ॥ 
वाण प्रा० १।८० 

व्यास-शिक्षा २०४ तथा ऋ० To ९ के आधार पर भी उवर्ण का उच्चारण ओष्ठ 
स्थान से ही होता हे ।) 

ओष्ठ्य स्वरों के उच्चारण में होने वाल ओष्ठोपसंहार के विषय में तै० 
प्रा० २।२५ में अत्यन्त सूक्ष्मता से विचार किया गया है। इस सूत्र का तात्पर्य है 
कि यदि किसी शब्द में एक से अधिक ओष्ट्य स्वर हैं, तब प्रत्येक ओष्ठ्य स्वर में 
पृथक्‌-पृथक्‌ ओष्ठोपसंहार न होकर केवल वहीं पर पृथक्‌ ओष्ठोपसंहार होगा 
जहाँ दो ओष्ठ्य स्वरों के मध्य कम-से-क॒म एक माला का व्यवधान हो । यदि 
सम्बद्ध दोनों ओष्ठ्य स्वरों के मध्य आधी मात्रा का व्यवधान होगा, तो एक ही 
ओष्ठोपसंहार से दोनों स्वरों का उच्चारण हो जाएगा | उदाहरणार्थ-“उत्पू- 
तशुष्पम्‌’ शब्द Hq’ के 'ऊ' तथा 'शु' के 'उ' के मध्य एकाधिक माला का व्यव- 
धान होने से उनका उच्चारण पृथक्‌ किये गये ओष्ठोपसंहार द्वारा होता है तथा 
पदादि 'उ' एवं 'पू' के 'ऊ' के मध्य भी एक माला काल का व्यवधान होने से 
पृथक्‌ ओष्ठोपसंहार होगा । इसी प्रकार “बाहुवोर्बलम्‌” में हु! के “उ' एवं “वो” के 
'मो' के मध्य आधी माता काल का व्यवधान होने से इन दोनों ओष्ठ्य स्वरों 
(“उ' तथा 'ओ') का उच्चारण एक ही ओष्ठोपसंहार से हो जाएगा । ` 

ऋवण एवं लवण-_ऋवर्ण तथा लुवर्ण के उच्चारण के सम्बन्ध में आचार्यो 
में मतैवय नहीं है । वा० प्रा० १1६५ के अनुसार Sea, दीर्घ एवं प्लुत ऋकार का 
उच्चारण-स्थान जिह्वामूल है ।` तथा वा० प्रा० १।५३ के अनुसार हनुमूल “करण? 
है ॥४ वा० प्रा० के विधान के अनुसार ऐसा स्पष्ट होता है कि ऋवर्ण के उच्चारण 
में स्थान एवं करण दोनों सक्रिय होकर कार्थ करते Fl वा० प्रा १६९ तथा 
१।५६ में विधान किया गया है कि नुवर्ण के उच्चारण में दन्त ‘cara’ (१।६३) 
तथा जिह्वाग्र 'करण' (१।७९) है ।” `ऋ० प्रा १।४१ के अनुसार ऋवर्ण एवं 
gat का उच्चारण-स्थान जिह्वामूल है ।$ Go प्रा० २।१८ में यह बतलाया गया 


१. शेष ओष्ठ्योऽपवाद्य नासिवयान्‌'""।-ऋ० ATo १।४७, द्रष्टव्य व्या० शि० 
२८४ तथा ० तं० & 

२. एकान्तरस्तु सर्वत प्रकृतात्‌ 1--तै० प्रा० २२५ तथा द्रष्टव्य इसी सूत्र पर लि० 

३. ऋ को जिह्वामूले |--वा० प्रा० १६५ 

४. जिह्वामूलीयानुस्वारा हनुमूलेन ।--घा० प्रा० १।८३ 

५, लृलसिताः दत्ते ।-_वा० प्रा १।६६, दन्त्याः जिह्वाग्रकरणाः ।--वा« प्रा० 
१।७६ 

६. ऋकारल्कारौ अथ षष्ठ ऊष्मां जिह्वामूलीयाः प्रथमश्चवर्गः। ० प्राश 
१।४१ 0 

है. कि ऋकार, ऋकार तथा लुकार के उच्चारण में दोनों जबड़े अधिक समीप में 
आ जाते हैं तथा जिह्वा के अग्रभाग को वर्स्व के समीप ले जाया जाता है ।' वैदिका- 
भरणकार ने वर्स्व को इन वर्णो का स्थान एवं जिह्वा और हनु को करण माना 
है ।* च० अ० १।२० के अनुसार जिह्वामूलीय वर्णो का करण हनुमूल हक 
जिह्वामूलीय वर्णो में भाष्यकार द्वारा man का परिगणन किया गया है। इस 
प्रकार Fo Ho इन वर्णों के उच्चारण में जिह्वामूल और हनुमूल दोनों का योगदान 
मानती है। वस्तुतः जिह्वामूल तथा हनुमूल दोनों परस्पर एक दूसरे के समीप 
पहुँच कर स्वर-यन्ल से आती हुई घोष-रूप वायु को विकृत करके इन वर्णो क॑ 
सृष्टि करते हैं। परवर्ती वैयाकरणों ने ऋवर्ण को मूर्धन्य एवं नुवर्ण को दन्त्य ध्वनि 
स्वीकार किया है ।* ऋवर्ण और लुवर्ण को सवर्ण सिद्ध करने वाला वातिक इन 
दोनों दर्णों का उच्चारण-स्थान समान स्वीकार करता है ।” 


वस्तुतः ऋवर्णं एवं नुवर्ण मिश्रित ध्वनियां हैं। अतः इनका उच्चारण 
अन्य स्वरों की अपेक्षा क्रिञ्चित्‌ कठिनता से हो पाता है । इसीलिए परवर्ती काल 
में ऋवर्ण का उच्चारण जिह्वामूल आदि स्थानों से न होकर मूर्धा स्थान से होने 
लगा । वैयाकरणों के अनुसार रेफ का भी उच्चारण मूर्धा से ही होता है। अतः 
ऋवर्ण का उच्चारण ‘fe’ के सदृश होने लगा । इसी प्रकार लुवर्ण का उच्चारण 
भी कठिन होने से परवर्ती काल में 'लू-२--३” के रूप में होने लगा । wa 
एवं नुवर्ण के मिश्रित रूप के विषय में कतिपय वर्णो के स्वरूप' के विवेचन-प्रसंग 
में विस्तृत अध्ययन प्रस्तुत किया जायेगा । 


एकार--वा० प्रा० १।६६ के अनुसार एकार का उच्चारण-स्थान तालु है 
तथा तालु स्थान होने से वा० प्रा० १।७६ के अनुसार एकार के उच्चारण में 
निह्वामध्य करण है । अर्थात्‌ अन्दर से आती हुई वायु को, जिह्वा के मध्य भाग को 
तालु के समीप उठाकर विकृत करके एकार को उच्चरित किया जाता है। ऋ० प्रा० 


उपसहृततरे च जिह्लाप्रमुकार्कारल्कारेषु वर्स्वेषुपसंहरति ।--तै० प्रा» २।१८ 
एतेषां वर्स्व-स्थानं जिह्वाहनु च करणम्‌ ।-तै० प्रा० २।१८ पर वै० 
जिह्वामूलीयानां हनुमूलम्‌ 1--च० अ० १।२० 

ऋट॒रषाणां qui, लृतुलसानां दन्त्याः ।--सि० ato 

ऋलुवर्णयोमिथ: .सावण्य॑ वाच्यम्‌ ।--पा० Fo १।१।६ पर वातिक : 
इचशेयास्तालो ।--वा० प्रा० १।६६, तालुस्थाना मध्येन ।--वा० प्रा०' १1७६ 

११४२ एवं ऋ० Fo ५ के अनुसार भी एकार का उच्चारण-स्थान तालु ही है ।१ Fo 
अ० भी वा० प्रा० को भाँति एकार को तालु स्थान एवं जिह्वामध्य-करण द्वारा उत्पन्न 
होने वाला वर्ण मानती है ।* तथा इस वर्ण के उच्चारण में विवृततम आभ्यन्तर 
प्रयत्न को स्वीकार करती है ।* Fo प्रा० २1१५ से १७ तक तीन सूत्रों में एकार 
के उच्चारण के प्रसङ्ग में विशेष विवेचन किया गया है । Fo प्रा० २।१७ में स्पष्ट 
कहा गया है कि एकार के उच्चारण में जिह्वामध्य के किनारों से ऊपर वाले 
जबड़े के मूल के किनारों का स्पर्श करते हैं।* Fo प्रा० २1१५ में यह कहा गया 
है कि एकार के उच्चारण में दोनों ओष्ठ थोड़े से ther हुए रहते हैं ।” अर्थात्‌ दोनों 
ओष्ठ परस्पर सन्निकृष्ट नहीं होते । उनमें परस्पर विवृतता होती है । तै० प्रा० 
२।१६ के अनुसार एकार के उच्चारण में दोनों जबड़े अत्यन्त समीप में स्थित 
होते हैं ।१ Fo घ्रा० २।१७ पर वै० में विधान किया गया है कि जिह्वामध्य के 
किनारों का ऊपर के जबड़े के मुल के किनारों के साथ स्पर्श केवल वहाँ होता है 
जहाँ पर एकार के पूर्व व्यञ्जन नहीं उच्चरित होता तया जिस एकार के पूर्व व्यज्जन 
भी उच्चरित होगा, उसके उच्चारण में स्पर्श नहीं होता है ।* तै० Ato २।२३ पर 
लि० के अनुसार व्यञ्जन-रहित एकार का उच्चारण-स्थान हनुमूल तथा करण 
जिह्वामध्यान्त है तथा व्यञ्जन-युक्त एकार का उच्चारण-स्थान तालु एवं करण 
जिह्वामध्य है । इस कथन का तात्पर्य यह है कि व्यञ्जनयुक्त एकार के उच्चारण में 
जिह्वामध्य को तालु के समीप ले जाते हैं। यद्यपि इवर्ण के उच्चारण में भी जिह्वा- 
मध्य को तालु के समीप ले जाया जाता है, परन्तु दोनों अवस्थाओं में अन्तर है । 
एकार के उच्चारण में जिह्वामध्य को तालु के उतना समीप में नहीं ले जाया 
जाता, जितना कि इवर्ण के उच्चारण में, ले जाया जाता है क्योंकि एकार की 


१. तालव्यावेकारचकारवर्गाविकारेकारौ यकारः शकारः ।-_१६० प्रा, १।४२; 
तालुनि शच्ये ।--क्रट० To ५ 

२. तालव्यानां मध्यजिह्वम्‌ ।--च० Fo १।२१ 

३. एकारोकारयोविवृततमम्‌ ।--च० Fo १।३४ 

४. जिह्वामध्यान्ताम्यां चोत्तराज्नम्भ्यान्त्स्पर्शयति ।--तै० प्रा० २१७ 

५. ईषत्प्रकृष्टावेकारे ।--तै० प्रा० २१५ 

६. उपसंहृततरे हनु ।-तै० प्रा० २१६ 

७. अल अग्यञ्जनपूर्वक एकार स्पर्शनम्‌ | व्यञ्जनपूर्वके तु स्पर्शनमिति विभागः । 
—Zo ATo २।१७ पर Fo 

निष्पत्ति अकार और इकार के योग से होती है । इनमें से अकार के उच्चारण का 
जिह्वामध्य और तालु से कोई सम्बन्ध नहीं है। 

उपर्युक्त विवेचन से यह तथ्य प्रकाश में आता है कि तै० प्रा० के अनुसार 
एकार के दो उच्चारण-स्थान हैं । व्यञ्जन-रहित एकार का उच्चारण-स्थान हनुमूल 
है एवं व्यज्ञनयुक्त एकार का उच्चारण-स्थान तालु है । इसी प्रकार उनके करण 
भी भिन्न-भिन्न हैं । व्यञ्जनरहित एकार का करण जिह्वामध्यान्त है एवं व्यञ्भनयुक्त 
एकार का करण जिह्वामध्य ही है। परन्तु वैदिकाभरणकार के अनुसार व्यञ्जन- 
रहित एवं व्यञ्जनयुक्त दोनों प्रकार के एकार के उच्चारण में हनुमूल स्थान” एवं 
जिह्वामध्य “करण' है । वैयाकरणों ने एकार को कण्ठ ओर तालु दोनों स्थानों के 
योग से उत्पन्न होने वाली ध्वनि माना है। अर्थात्‌ केवल तालु से ही एकार का 
उच्चारण नहीं हो सकता | वास्तव में एकार की उत्पत्ति दो मूल स्वरों (अ + इ) 
के योग से होती है । अकार कण्ठस्थानी एवं इकार तालु स्थानी वर्ण होने से care 
के भी उक्त दो उच्चारण-स्थान सिद्ध होते हें । इस वर्ण के संध्यक्षरत्व के ऊपर 
आगे विशेष विचार किया जायेगा । 


ऐकार--क६० प्रा० १।४२ में ऐकार को तालव्य स्वर कहा गया है ।१ qo 
Ho १।२१ में सूत्रकार ऐकार को मध्यजिह्ना से उच्चरित होने वाला वर्ण स्वीकार 
करता है।* यद्यपि सुल्रकार ने यह नहीं बतलाया है कि कौन-कौन वर्ण तालु से उच्च- 
रित होते हैं । परन्तु भाष्यकार ऐकार को तालु से उच्चरित होने का उल्लेख करता 
हे । तालव्य वर्णो के उच्चारण में जिह्वा का मध्यभाग ऊपर उठकर तालु (कठोर 
तालु) का स्पर्श करता है अथवा उससे समीपता प्राप्त करता है। ऋ० तं०, ato प्रा० 
एवं ते० प्रा० में ऐकार के उच्चारण के लिए किसी स्वतन्त्र उच्चारण-स्थान का 
उल्लेख नहीं किया गया है। इसका कारण यही है कि एकार भी सन्ध्यक्षर होने 
सेदो स्वरों के मेल से उत्पन्न होने वाला वर्ण है । इन ग्रन्थों के अनुसार ऐकार 
का उच्चारण दो स्थानों से होता है। वे दो स्थान वही हैं जो इसके मूलभूत 
स्वर अकार एवं इकार अथवा एकार के उच्चारण में कार्य करते हैं।३ aro प्राश 
१।७३ में सूत्रकार ने ऐकार के संध्यक्षरत्व का विश्लेषण करते हुए कहा है 
कि ऐकार में पूर्ववर्तीमाला कण्ठ्यवर्ण (अकार) की है एवं परवर्ती मात्रा तालव्यवर्ग 


१. तालव्यावेकारचकारवर्गाविकारेकारी यकार शकारः ।--त्रट० प्रा० १।४२ 

२. तालव्यानां मध्यजिह्वम्‌ ।--च० Ao १।२१ 

३. इसका तात्पर्य है कि ato प्रा० आदि कतिपय ग्रंथों में ऐकार में अकार तथा 
एकार का योग स्वीकार किया गया है । ; 

एकार की है।१ फलतः Alo Alo के अनुसार ऐकार के कण्ठ और तालु दो उच्चारण- 
स्थान सिद्ध होते हैं। कण्ठ और तालु स्थान होने से 'हनुमध्य' एवं 'जिद्वाग्र' 
करण सम्भावित हैं | वा० Ato के भाष्यकारों का कथन है कि ऐकार के उच्चारण 
में पूर्ववर्ती आधी मात्रा कण्ठ्य वर्ण अकार की है एवं परवर्ती डेढ़ मात्रा तालव्यवर्ण 
एकार की है। अतः ऐकार के उच्चारण में जिह्वा सर्वप्रथम कण्ठ के समीप 
जाकर पुनः तालु की ओर अग्रसर हो जाती है । वैयाकरणों ने इसीलिए Care 
को कण्ठ्यतालव्य ध्वनि स्वीकार किया है । वै० प्रा० में प्राप्त विधान भी .वा० प्रा० 
में प्राप्त होने वाले विधान से पर्याप्त साम्य रखता है । Fo प्रा० २।२६ के अनुसार 
ऐकार के आदि में भकार की आधी माला होती है । अतः. ऐकार में पूर्ववर्ती आधी 
मात्रा का उच्चारण अकार के उच्चारण-स्यान एवं करण से होता है । चूँकि अकार 
का उच्चारण-स्थान हनू एवं करण ओष्ठ है,” इसलिए ऐकार की प्रारम्भिक 
आधी मात्रा का उच्चारण हनु एवं ओष्ठ के माध्यम से होगा । तै० प्रा० २।२५ के 
अनुसार ऐकार के उच्चारण का परवर्ती डेढ़ माल्रा-कालिक अंश इकार का होता 
है।३ अतः ऐकार का परवर्ती शेष भाग इकार के स्थात एवं करण से उच्चरित ; 
होता है । इकार का उच्चारण-स्थान तालु एवं करण जिह्वामध्य है । इस प्रकार 
ऐकार के उच्चारण में दो स्थान एवं दो करण कार्थ करते हैं। तै० प्रा० २२७ 
भें यह भी उल्लेख किया गया है कि कतिपय विद्वान यह मानते हैं कि ऐकार के 
उच्चारण में पूर्ववर्ती अंश अर्थात्‌ भकार का आभ्यन्तर-प्रयत्न संवृततर होता है । 
अर्थात्‌ tare के अंशभूत अकार के उच्चारण में मुख-विवर बन्द सा रहता है । 
इस कथन का तात्पर्य है कि ऐकार के प्रारम्भिक अंश 'भकार' के उच्चारण में चूँकि 
ओष्ठ और हनु एक दूसरे के अत्यधिक समीप आ जाते हैं, परिणामतः मुख-विवर 
अत्यन्त सकरा हो जाता है । वास्तव में ऐकार दो स्वर वरणो के मिश्रित उच्चारण 
से युक्त होने पर भी एक वर्णवत्‌ श्रुतिगोचर होता है। 

ओकार-- ato प्राश १।७० के अनुसार दीर्घ एवं प्लुत ओकार का 
उच्चारण-स्थान ओष्ठ है तथा alo Alo १।८० के अनुसार करण भी ओष्ठ ही 
- है 1४ अर्थात्‌ ओकार के उच्चारण में अपर का ओठ स्थान एवं नीचे का ओठ 


१. ऐकारौकारयोः कण्ठ्यापूर्वामात्रा ताल्वोष्ठ्योरुत्तरा ।--वा० प्रा १।७३ 
२. अकारार्द्धमैकारोकारयोरादिः ।-तै० प्राश २।२६ तथा द्रष्टव्य--तै० प्राश 
* २।१२ पर to SER 
३. एकारोधध्यर्धं पूर्वस्य शेष; ।- वै० Ato २।२८ 
४. उद्रो पोपध्मों ओष्ठे ।--वा० प्रा० १।७०, समानस्थातकरणाः तासिक्योष्स्या: । 
—Ale प्रा० १५० अकळ: क २२९ 


F 

करण है। ऋ० प्रा० १।४७, ऋ० तं० & तथा Ao Ho १1२५ में भी ओकार को 
ओष्ठ-स्थानीय वर्ण स्वीकार किया गया है।' च० Fo में स्पष्टतः नीचे वाले 
झोष्ठ को करण कहा गया है । तै० प्रा० २१३, १४ में विधान किया गया है कि 
ओकार के उच्चारण में जबड़े अधिक दूर नहीं होते तथां ओष्ठ परस्पर अधिक 
समीप में होते हैं ।* Fo प्रा० २१४ पर लि० में आचार्य वररुचि और माहिषेय 
के मत को vega किया गया है। वररुचि के अनुसार ओकार चाहे व्यञ्जनयुक्त 
हो चाहे व्यञ्जनरहित हो, उसका उच्चारण करते समय Asal को एक दूसरे से 
अधिक दूर नहीं ले जाना चाहिए । जत्रकि माहिपेय के अनुसार केवल व्यञ्जन-स हितं 
झोकार का उच्चारण करते समय हो ओष्ठों को एक दूसरे से अधिक दूर नहीं ले 
जाना चाहिए ।? इस प्रकार ओकार के उच्चारण में हनु और ऊपर का ओष्ठ 
स्थान एवं नीचे का ओष्ठ करण है ।४ इस प्रकार सभी प्रातिशाख्यों में ओकार को 
ओष्ठ्य ध्वनि माना गया है । ८ 


औकार- औकार को भी सभी प्रातिशाष्य कण्ठ्योष्ठ वर्ण स्वीकार करते 

हैं । वा० प्रा० १७३ में औकार के संध्यक्षरत्व के विश्लेषण के प्रग में सूत्रकार 
ने कहा है कि औकार की पूर्ववर्ती मात्रा कण्ठ्य एवं परवर्ती मला ओष्ठ्य वर्ण 
की है ।* कण्ठ और ओष्ठ स्थान होने से वा० प्राश १६८०, ८४ के अनुसार निचले 
सष्ठ तथा हुनुमध्य को आकार का करण कहा जा सकता है।* Go प्रा० भी 
आकार की द्विस्थानता का विधान करता है। तै० प्रा० २२९ में ओकार को परवती 
डेड मात्रा को ओष्ठ से उच्चरित होने वाली बतलाया गया है । क्योंकि उकार का 
उच्चारण ओष्ठ से ही होता है । Fo प्रा० २२६ के आधार पर औक्रार की पूर्ववर्ती 
मधी माला अकार का होने से हनु तथा ओष्ठ को भी इस वर्ण का स्थान स्वीकार 
किया गया है ।* ओष्ठ्य स्वरों के उच्चारण के प्रसंग में तै० प्रा० २२५ में 
विशेष विधान पाया जाता है । जिसका fang विवेचन उवर्ण के उच्चारण-प्रसंग 


१. शेष ओष्ठ्योऽपवाद्यनासिक्यान्‌ ।---ऋ० प्रा० १।४७, ओष्ठ्ये वो पू ।--क्र० - 
Go ६, ओष्ठ्यानामधरोष्ठम्‌ ।--च० Ho १।२५ 

२. ओकारे च, ओष्ठी तूपसं_हूततरी ।--तै० प्रा० २१३, १४ 

३. द्रष्टव्य--तै० ATo २।१४ पर feo र 

४. ओकारस्य हनु उत्तरोष्ठश्च स्थानमधरोष्ठकरणम्‌ ।--तै० प्रा० २१४ पर वे 

५. ऐकारौकारयो: कण्ठ्या पूर्वामाला ताल्वोष्ट्योरत्तरा ।--वा० प्रा० १।७३ ` 

६. समानस्थानकरणा नासिक्योष्ठ्याः कण्ठ्याः मध्येन ।--वा० प्रा? १1८०, ५४ 

७. GRETA, भकाराधमैकारौकारयोरादिः ।- तै० प्रा० २२९, २६ 

में किया जा चुका है । यहाँ पर उसका संकेत माल किया जा रहा है । वैदिकाभरण 
के अनुसार यदि किसी शब्द में दो या दो से अधिक ओष्ठ्य स्वर हैं, परन्तु उनमें 
प्रथम स्वर को छोड़कर अन्य कोई ओष्ठ्य स्वर मकार है तो उनमें आधी 
मात्रा कोल का व्यवधान होने पर भी प्रत्येक ओष्ठ्य-स्वर के लिए पृथक्‌ ओष्ठोप- 
संहार करना होगा ।' 

इस प्रकार सभी ध्वनि-वैज्ञानिक ग्रन्थ औकार को प्राधान्यतः ओष्ठ्य वर्ण 
स्वोकार करते हैं तथा संध्यक्षत्व के दृष्टिकोण से औकार की हिस्थानता भी 
बतलाते हैं | 

विशेष-स्वरों में ए, ओ, ऐ एवम्‌ औ को सभी ध्वनि-वैज्ञानिक ग्रन्थ 
संध्यक्षर स्वीकार करते हैं तथा उनके उच्चारण के विषय में किश्वित्‌ विशेष विधान 
करते हैं । अतः इन सबका विशेष विवेचन इसी अध्याय में आगे किया जाएगा । 


स्पर्श-दर्णा का उच्चारण 


पहले ही स्पष्ट किया जा चुका है--कि स्पर्श-व्यज्ञनों के उच्चारण में मुख 
के दो अवयव (स्थान और करण) परस्पर स्पर्श करते हैं। अर्थात्‌ स्पर्श वर्णो के 
उच्चारण में सक्रिय अङ्ग (करण) निष्क्रिय अङ्ग (स्थान) का पूर्णतया स्पर्श करते 
हैं । स्पर्श ध्वनियों को उच्चारण-प्रणाली को दो भागों मे विभक्त किया जा सकता 
है--१-अवरोध और २-उन्मोचन । प्रथम स्थिति में भाषणावयवों के परस्पर स्पर्श 
होने के कारण फेफड़े से आई हुई वायु का अवरोध हो जाता है । अर्थात्‌ फेफड़े से 
चलकर स्वतंतियों से विकृत होकर मुख-विवर में आई हुई वायु उच्चारण-स्थानपर 
करण द्वारा किये गये स्पर्श से मार्गावरोध हो जाने से वहीं पर रुक जाती है । इस 
अवरोध के समय तक कोई भी ध्वनि श्रुतिगोचर नहीं होती है। पुनः अवरोध समाप्त 
होने पर अर्थात्‌ उच्चारणाङ्गों का पारस्परिक स्पर्श समाप्त होने पर, रकी हुई वायु 
एक स्फोटन के साथ बाहर निकलती है । जिस समय उच्चारणाङ्गो का पारस्परिक 
स्पर्श समाप्त होता है, उसी समय ध्वनि श्रुतिगोचर हो जाती है । 

स्पर्श-व्यक्षनों के उच्चारण में उन्मोचन या स्फोटन के समय वायु-प्रव'ह 
कम भी हो सकता है ओर अधिक भी हो सकता है । वायु-प्रवाह के आधिक्य में 
स्कोटन जितना स्पष्ट होता है, उतना कम में नहीं । वायु के अधिक जोर से 
निकलते समय एक प्रकार की (ह.) ध्वनि सुनाई पड्ती है। कम वायु के साथ 
स्फोटित ध्वनि को अल्पप्राण एवं अधिक वायु के साथ स्फोटित ध्वनि को महाप्राण 


१. औकारे त्वेकव्यञ्जतान्तरितेऽपि ओष्ठोपसंहारस्य तच्छेषमालगोचरत्वात्‌ एकान्त- 


रताऽस्तीति ।--तै० प्रा० २२५ पर वै० 
७ 

ध्वनि कहते हैं । जैसा कि तै० प्रा० २।११ के वैदिकाभरण भाष्य में स्पष्ट किया 
गया है ।१ स्पर्श ध्वनियों के उच्चारण में होने वाला उन्मोचन या स्फोटन कभी 
पूर्ण होता है तथाएंकभी अपूर्ण होता है । स्फोटन के पूर्ण होने पर ध्वनि भी पूर्ण 
-होती है एवं अपूर्ण होने पर ध्वनि अपूर्ण एवं अस्पष्ट होती है। पूर्ण उच्चारण 
की स्थिति तभी होती है, जब स्पर्श वर्ण अकेले उच्चरित हो रहा हो या किसी 
'स्वर के पूर्व उच्चरित हो रहा हो । परन्तु जब स्पर्श वर्ण के बाद कोई दूसरा स्पर्श 
वर्ण होगा तो पूर्ववर्ती स्पर्श का उच्चारण अपूर्ण ही होगा । यह अपूर्ण उच्चारण 
दो स्थितियों में होता है । प्रथम वह स्थिति है जब उन्मोचन या स्फोटन के पूर्व 
ही उच्चारणावयवों को किसी अन्य ध्वनि के उच्चारण के लिए तैयार होना पड़ता 
-है । ऐसा संयुक्त व्यञ्चनों के उच्चारण में होता है । इस स्थिति में सर्व प्रथम 
स्पर्श के उच्चारण के लिए वायु उच्चारण-स्थान पर आती है पुनः उसके स्फोटन 
होने के पूर्व ही उच्चारणाङ्ग (करण) अग्रिम स्पर्श के उच्चारण के लिए दूसरे 
स्थान का आश्रय ले लेता है, जिसके परिणाम-स्वरूप वायु का स्फोटन पूर्णरूप से 
नहीं हो पाता । फलस्वरूप पूर्ववर्ती स्पर्श अस्पष्ट ही रह जाता है । द्वितीय स्थिति 
है--शब्द के अन्त में आने वाले अल्पप्राण स्पर्श वर्णो की । अर्थात्‌ शब्द के अन्त 
में आने वाले अल्पप्राण स्पर्श भी अस्फोटित ही रहते हैं ॥ फलतः ध्वनि अपूर्ण ही 
श्रतिगोचर होती है । "रक्त' शब्द में “क्‌? का उच्चारण अपूर्ण स्पर्श का उदाहरण 
है । इस शब्द के उच्चारण में 'क्‌” के लिए मुखरन्ध्र में जो वायु का अवरोध होता 
है, उसके समाप्त होने के पहले ही 'त्‌' के उच्चारण के लिए एक दूसरा अवरोध बन 
जाता है परिणामतः क? के उन्मोचन के लिए कोई अवसर नहीं मिलता । इस 
स्थल पर “क भौर 'त्‌' के उच्चारण के लिए दो स्फोटन होने के स्थान पर एक 
ही स्फोटन हो पाता है । फलतः “क्‌” ध्वनि अपूर्ण ही सुनी जाती है। 


। प्रस्तुत स्थल पर स्पर्श वर्णो के प्रत्येक वर्ग की उच्चारण-प्रक्रिया तथा 
उच्चारण में स्थान-करण आदि का विशद्‌ विवेचन किया जा रहा है-- 


कवगे---सभी प्रातिशाख्यों में कवर्ग का उच्चारण-स्थान जिह्वामूल को 
बतलाया गया है ।` Ao Ho १।२० तथा वा० प्रा० १।८३ के अनुसार जिह्वामूल- 


, १. तदुक्तं शिक्षायां-महति वायो महाप्राणाः अल्मे वायो अल्पप्राणाः ।--तै० 
-५ - 5 प्रा २।११ पर वैदिकाभरण भाष्य । 


२. क्रक्कौ जिह्वामुले--वा० प्रा“ ११६५, क्रकारल्क्रारावथषष्ठञष्मा जिह्वा- 
- « ** मूलीयाः प्रयमश्चवर्ग: ।--क्र० प्राश ११४१, जिह्लामूलीयानां हनुमूलम्‌ | 
--च० Fo १।२०, जिह्वामूले > कृ ।--ऋ० Fo ४ ५ 


CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 
वर्णोच्चारण || .६६ 


स्थानीय वणो का करण हुनुमूल है ।' अर्थात्‌ कवर्ग के उच्चारण में हनुमूल द्वाराः 
जिह्वामूल का स्पर्श किया जाता है । परन्तु तै० प्रा० २।३५ के विधान के आधार 
पर कवर्ग के उच्चारण में जिह्वामूल के द्वारा हनुमूल पर स्पर्श किया जाता है।* 
तै० प्रा० का मत अन्य प्रातिशाख्यों के मतों के विपरीत है । जिह्वामूलीय वर्णों 
की उच्चारण-प्रक्रिया के विषय गें तै० प्रा० का अन्य प्रातिशाख्यों के साथ मतभेद 
है। प्रसिद्ध अमेरिकन विद्वानु ह्विटनी ने तै० प्रा० के मत को अपेक्षाकृत अधिक 
समीचीन माना है । आधुनिक भाषा-वैज्ञानिक भी तै० प्रा० के मत से ही अधिक 
सहमत हैं और इन वर्णो को कोमलतालव्य कहना अधिक उपयुक्त समझते हैं। 
जिह्वामूल सक्रिय अङ्ग है, अतः वही उठकर हनुमूल और कोमलतालु आदि अङ्गों 
का स्पर्श करता है । वास्तव में सभी उच्चारणाङ्गों में जिह्वा ही सबसे अधिक 
क्रियाशील अङ्ग है । अतः वर्णोत्पत्ति-प्रक्रिया में उसका योगदान करण के रूप में 
अधिक उचित प्रतीत होता है । यद्यपि कोमलतालु तथा हनुमूल भो कुछ-न-कुछ क्रिया- 
शीलता अवश्य प्रदर्शित करते हैं परन्तु उन्हें करण स्वीकार करना युक्तियुक्त नहीं 
है । आधुनिक युग के प्रसिद्ध ध्वनि-वैज्ञानिक 'डब्ल्यू सिडनी एलेन' ने भी जिह्वामूल 
को ही करण स्त्रीकार किया है। हनुमूल का तात्पर्य ऊपरी जबड़े के मूलभाग से 
है ।* “चन्द्रगोमी-वर्णसुत' एवं “सिद्धान्त कौंमुदी' कवर्गं को कण्ठ स्थानीय वर्ण 
स्वीकार किये हैं ।४ सि० कौ० के सूत्र पर टिप्पणी करते हुए नागेश ने ल० श० शे० 
में कहा है कि यहाँ कण्ठ पद का अर्थ--कण्ठ-स्थान एवं उसके समीपस्थित जिह्वा- 
सूल दोनों हैं, साथ ही नागेश कवर्ग को इन्हीं स्थानों से उच्चरित होने वाली ध्वनि 
aaa हैं ।* उपर्युक्त सभी मतों में तै० प्रा० का मत अधिक समीचीन है । 
चवगं--सभी ध्वनि-वैज्ञानिक ग्रन्थों में चवर्ग का उच्चारण-स्थान तालु 
बतलाया गया है ।* Ao Fo १।२१ तथा वा० प्रा० १।७६ में 'जिह्वामध्य' को 
चवर्ग का करण बतलाया गया है। अर्थात्‌ इन ग्रन्थों के अनुसार चवर्ग के 


१. जिह्वामूलीयानुस्वारा हनुमूलेन ।--वा० प्रा० १।८३ 

२. हनुमूले जिह्वामूलेन कवे स्पर्शयति ।--तै० प्रा० २।३५ 

“४. कण्ठः अकुहविसर्जनीयानाम्‌ ।--च० Fo Fo ३, अकुहविसर्जनीयानां कण्ठः । 
--सि० ato ९ 

« ५. अल कण्ठपदं कण्ठस्थानतत्समीपजिह्वामूलस्थातोभयपरम्‌-। तेन कण्ठ्या वहो 
जिह्वामूले तु कुः Waa: इति शिक्षया न विरोध: ।--ल० श० शेऽ पृष्ठ २८ 

६. द्रष्टव्य--इचशेयास्तालौ--वा० प्रा० १।६६, तालंव्यावेकारचकावर्गाविकारे- 
कारौ यकार? शकारः ।--ऋ० ATO १४२, पा० feo १७ 

उच्चारण में जिह्वा का मध्यभाग ऊपर उठकर तालु का स्पर्श करता है।१ Fo ste 
२।३६ में विधान किया गया है, कि चवर्ग के उच्चारण के लिये जिह्दामध्य से तालु 
पर स्पर्श किया जाता है ।” 

टवर्ग--सभी प्रातिशाख्य, शिक्षाग्रन्य एवं वैयाकरण टवर्ग को मूर्धास्थानीय 
ध्वनि स्वीकार करते हैं तथा तै० प्रा» २६७, च० Mo १।२२ एवं बा० प्रा० १॥७८ 
के अनसार टवर्ग का करण जिह्वाग्र है।' च० अ० में विधान किया गया है कि 
मूर्धन्य वर्णो के उच्चारण में ऊपर की ओर get हुआ जिह्वाग्र करण का कार्य 
करता है । Fo प्रा० २।३७ में तो स्पष्टतः यह कहा गया है क्रि cay के उच्चा- 
रण में जिह्वाग्र को उपर की ओर मोड़कर मूर्धा पर स्पर्श किया जाता है । प्रसिद्ध 
ध्वनि-वैज्ञानिक डेनियल जोन्स' ने भी उपर्युक्त तथ्य को ही स्वीकार किया है ।* 
अनेक आधुनिक भाषा-वैज्ञानिक टवर्ग को प्रतिवेष्टित ध्वनि कहना अधिक ठीक 
समझते हैं । 

दवग--तवर्ग के उच्चारण-स्थान के विषय में सभो प्रातिशाख्यों के 
विधानो में समानता नहीं है। वा० प्रा १६६ तथा Ao Ao १1२४ में तवर्ग 
को दन्त-स्थानीय वर्ण कहा गया है,” परन्तु ऋ० Alo १४४ एवं तै० प्रा० 
२1३८ में दन्तमूल प्रदेश को तवर्ग का उच्वारण-स्थान बतलाया गया है।* च० 
अ० के अनुसार प्रस्तोर्ण (फैले हुए) जिह्वाग्र से दन्त-प्रदेश पर स्पर्श करके तवर्ग 


१. तालव्यानां मध्यजिह्वम्‌ ।--च० अ० १।२१, तालुस्थानामध्येन--वा० प्रा० 
१1७६ 

२. तालो जिह्वामध्येन चवर्ग ।--तै० प्रा० २।३६ 

३. जिद्वाग्रेण प्रतिवेष्ट्य मूर्घनि टवर्गे |--तै० प्र० २।३७, मूर्धन्यानां जिह्वाग्र 
प्रतिवेष्टितम्‌ --च० Fo १।२२, मूर्धन्याः प्रतिवेष्ट्याग्रम्‌ ।--बा० प्रा० 


१७८, षटौ मूर्धनि ।_वा० प्रा० १।६७, मूर्धन्यौ षकारटकारवर्गौ । 
---ऋष० प्रा, १४२ 


४. जिह्वाग्रे प्रतिवेष्ट्य मूर्धनि टवर्गे ।--तै० प्रा० २३७ 

द्रष्टव्य-_Daniel Johns-An Outline of English Phonetics P, 119 
५. नृुलसिताः दन्ते |--वा० प्रा १।६६, दन्त्यानां जिह्वाग्रं प्रस्तीर्णम्‌ । -च० 
- . Ho १।२४ - 


` ६. दन्तमूलीयस्तु तकारवर्गः ।---ऋ० प्रा० १।४४, जिह्वाग्रेण तवर्गे दन्तमूलेषु । 
-र्‍तै० प्रा०"२। : 

का उच्चारण किया जाता है । तै० Ato तवर्ग के उच्चारण के लिए-फैले हुए 
जिह्वाग्र से दन्तमूल-प्रदेश पर स्पर्श करने का विधान करता है। सिद्धान्त कोमुदी, 
sro तं० एवं पाणिनि-शिक्षा भी दन्त-प्रदेश को ही तवर्गं का स्थान बतलातें है । 
सिद्धान्त-कौमुदी पर टिप्पणी करते हुए ल० To Ho के रचयिता नागेश का 
कहना है कि दाँत से तात्पर्य दांतों से संयुक्त प्रदेश से भी है । इसीलिए भग्नदन्त 
व्यक्ति भी तवर्गीय वणो का उच्चारण कर लेता है ।' नागेश की यह व्याख्या 
समीचीन है, क्योंकि यदि दाँतों पर स्पर्श करने से ही दन्त-स्थानीय वर्णो का 
उच्चारण सम्भव होता, तब ऐसी स्थिति में भग्नदन्त व्यक्ति इन वर्णों का उच्चारण 
नहीं कर सकता है। परन्तु भग्नदन्त व्यक्तियों को भी तवर्ग तथा अन्य दन्त- 
स्थानीय ध्वनियों का उच्चारण करते देखा गया है । इस प्रसंग में दन्तमूल को 
स्थान स्वीकार करना अधिक वैज्ञानिक है। 

पदर्ग--प्रातिशाख्यों, शिक्षाग्रन्थों एवं वैयाकरणों के अनुसार पवर्ग का 
उच्चारण-स्थान ओष्ठ है।` च० अ० के अनुसार ओष्ठ्य वर्णो के उच्चारण में 
नीचे का ओष्ठ करण कहलाता है । Fo प्रा० २।३६ में सूलकार ने ओष्ठ शब्द 
में द्विवचन का प्रयोग किया है । इससे यह स्पष्ट है कि पवर्ग के उच्चारण में 
दोनों ओष्ठ सक्रिय होते हैं। लि० में यह भी कहा गया है कि दोनों ओोष्ठों से 
परस्पर एक दुसरे का स्पर्श करना चाहिए 1९ वैदिकाभरण के अनुसार नीचे वाला 
ओष्ठ अधिक क्रियाशील होता है एवं ऊपर वाला ओष्ठ अपेक्षाकृत कम क्रियाशील 
होकर कार्य करता है ।* इस प्रकार तै० प्रा० का मत अधिक समीचीन एवं वैज्ञा- 
निक है। 
अन्तस्था वर्णो का उच्चारण 

अन्तस्था वणो के उच्चारण में जिह्वा संवृत स्थान से विवृत्त स्थान की ओर 
चलती है । इसीलिये अन्तस्था वर्णो को अद्स्वर भी कहा जाता है । अन्तस्था 
१. दन्ता इति दन्तसंयुक्तदेशाः इत्यर्थः । अतो भग्नदन्तस्याप्युच्चारणं भवत्येव । 

--ल० Yo No Jo २८ 

२. ओष्ठाभ्यां पवर्गे ।--तै० प्रा० २1३९, शेष ओष्ठ्योच्पवाद्यना सिक्यानु । ऋ 
प्रा० १४७, उवोपोपध्मा ओष्ठे |—ATo प्रा० १।७०, ओष्ठ्यानामधरोष्ठम्‌ । 
--च० Fo १।२५, उपूपध्मातीयानामोष्ठौ ।--सि० को० 
gat कार्ये ओष्ठाभ्याँ अन्योत्यं स्पर्शयेत्‌ 1--वै० प्रा० २।२६ पर लिश 
तलाधरेण तु विचाल्यतरेण उत्तरं स्पर्शयति ।--तै० ATo २।२६ पर वैदिका- 
भरण | जाही 


xy 

'वर्णा के उच्चारण में फेफड़े से चली हुई वायु स्वरतंलियों के दोनों परदों के 
माध्यम से सघोष हो जाती है । इसलिए इन अन्तस्था वर्णों का वाह्मप्रयत्न संवार, 
नाद एवं घोष है । आभ्यन्तर प्रयत्न ईषत्स्पृष्ट है । क्योंकि इन वर्णो के उच्चारण 
में जिह्वा अपने कुछ भाग द्वारा तालु इत्यादि स्थानों का स्पर्श करती है, जिससे 
सम्पूर्ण वायु मुखविवर में न रुककर, कुछ माला में निरन्तर बाहर निकलती 
रहती है । इन वर्णो के उच्चारण में वायु-प्रवाह की गति कुछ शिथिल रहती है । 
इन ध्त्रतियों के उच्चारण में “करण” प्रथमतः स्वर के उच्चारण की स्थिति में 
रहता है, तत्पश्चात्‌ इन वणो के निर्धारित स्थान को किञ्चितु स्पर्श करता है। 
“करण की प्रथम अवस्था अत्यल्प काल तक रहती है । इन वणों को अन्तस्था कहने 
का भी कारण यही है कि इनके उच्चारण में न तो स्वरों के उच्चारण की भाँति 
करण उच्चारण-स्थान से पर्याप्त दूर ही रहता है भौर न तो स्पर्श वर्णों के उच्चारण | 
की भांति स्थान का पूर्णतया स्पर्श ही करता है। अब क्रमशः अन्तस्था वर्णो की 
-उच्चारण-प्रक्रिया'का विवेचन किया जा रहा है-- 

यकार-सभी प्रातिशाख्यों, शिक्षाग्रन्थों एवं वैयाकरणों के अनुसार यकार 
तालु-स्थान से उच्चरित होता है ।) तै० प्रा० के अनुसार यकार के उच्चारण में 
`जिह्वा-के मध्यभाग के दोनों किनारों द्वारा 'तालु-स्थान' पर स्पर्श करना चाहिए । 
वा० प्रा एवं qo Ho भी जिह्वामध्य को ही तालुस्थानीय वर्णो का करण 
` स्वीकार करते हैं। इस प्रकार यह स्पष्ट है कि यकार के उच्चारण में जिह्वा के 
मध्य भाग को उठाकर तालु पर स्पर्श किया जाता है। परन्तु यह स्पर्श इस प्रकार 
का होता है, जिससे मुख-विवर में वायु एक भी क्षण के लिए पूर्णरूप से अवरुद्ध 
नहीं होती । do प्रा० के विधान के अनुसार जब जिह्वामध्य के दोनों किनारे 
उठकर तालुप्रदेश का स्पर्श करते हैं, तब जिह्वामध्य के बीच वाले भाग से वायु 
निरन्तर बाहर निकलती रहती है । अर्थात्‌ वायु-मार्ग का अवरोध पूर्णरूपेण न 
होने से वायु अतिशिथिल वेग से बाहर निकलती रहती है। इस प्रकार यकार के 
उच्चारण में होने वाला आभ्यन्तर-प्रयत्त ईषत्स्पृष्ट कहलाता है । आधुनिक युग 
में यकार को सभी ध्वनि-वैज्ञानिक विद्वानु तालव्य ध्वनि नहीं मानते । कतिपय 
विद्वानु “वत्सं स्थान’ से यकार का उच्चारण होना स्वीकार करते हैं । 
रेफ--रेफ के उच्चारण के सम्बन्ध में प्रातिशाख्यों एवं शिक्षा-ग्रन्थो में 
लगे-भग समान विचार प्राप्त होते हैं। वा० प्रा० १५८, Fo प्रा० २४१, च० 


१. इचशेयास्तालौ ।--वा० प्रा० १।६६, तालौ जिह्वामध्यान्ताभ्यां यकारे । 
To Mo २४०, तालुस्थाना मध्येन |--वा० प्राण १।७४, तालव्यानां 
मध्यजिह्वम्‌ |--च० अ १।२१ 

अ० १२८ एवं ऋ० प्रा० १।४५ के अनुसार रेफ का उच्चारण दन्तमूल प्रदेश 
पर होता 21° ऋ० तं० ८ में रेफ को दन्तप्रदेश अथवा दन्तमूल-प्रदेश से 
उच्चरित होने वाला वर्ण स्वीकार किया गया है।* ऋ० प्रा १1४६ में कहा 
गया है कि कतिपय आचार्य रेफ को “बर्स्व्य' से उच्चरित होने वाला वर्ण स्वीकार 
करते हैं । १ 

तै० प्रा० के अनुसार रेफ के उच्चारण में जिह्वाग्र के मध्यभाग से दन्तमूल 
के ऊपर बाले भाग के अन्दर की ओर स्पर्श करना चाहिए । दन्तमूल का सामान्य 
अर्थ है--दाँतों की जड़ | यह वह स्थान है जहाँ दाँत और मसूड़ा परस्पर जुड़े होते 
हैं । परन्तु ध्वनि-उत्पत्ति में दन्तमूल से तात्पर्य है-अन्दर की ओर का वह स्थान 
जहाँ दाँत और मसूड़े जुड़े रहते हैं । तै० Alo में “प्रत्यक्‌? शब्द का प्रयोग किया 
गया है। प्रत्यक का अर्थ भाष्यकारों ने 'अन्दर स्थित उपरिभाग' किया है ।* इस 
प्रकार तै० Ato के अनुसार ऐसा प्रतीत होता है कि रेफ का उच्चारण ‘aed’ ही 
है, क्योंकि अन्य प्रातिशाख्यो में acd से तात्पर्य है--दन्तमूल से ऊपर का भाग | 
वा० प्रा० १।७७ के अनुसार जिह्वाग्र को ही रेफ का करण स्वीकार किया गया 
है ।५ रेफ के उच्चारण में अन्दर से आती हुई वायु को जिह्वाग्र के द्वारा दन्तमूल 
प्रदेश पर रोक दिया जाता है । फलस्वरूप वायु के आघात से जिह्वाग्र में कम्पन 
होता है । इसी कम्पन के परिणामस्वरूप रेफ ध्वनि का प्रादुर्भाव होता है । do 
प्रा ११६ पर वैदिकाभरण भाष्य में कहा गया है कि रेफ के उच्चारण में 
वस्त्रादि को फाड़ने जेसी आवाज होती है । अतः इसे रेफ कहा जाता है । इस 
कथन का तात्पर्य है कि रेफ के उच्चारण में जब जिह्वाग्र वर्त्स का स्पर्श करता 
है, तब उसमें एक प्रकार का कम्पन होता है । इसी कम्पन के फलस्वरूप रेफ का 


१. रो दन्तमूले ।--वा० प्राश ११०, रेफे जिह्वाग्रमध्येत प्रत्यग्दन्तमूलेभ्यः | 
--तै०प्रा० २४१, रेफस्य दन्तमूलानि ।-च° अ० १1२८, सकाररेफल- 
काराइच । --वा० प्रा १।४५ 

२. रेफोमूले वा ।-_ऋ० तं० ८ 

३. रेफो वस्व्यमेके । ० प्रा १।४६ 

४, प्रत्यग्‌ इति आश्यन्तरमुपरिभाग इत्यर्थः 1--तै० प्राश २४० 

प्‌. रश्च ।-_वा० प्रा० १७७. | 

६, रिफूयते विपाट्यते 'बस्त्रादिपाटनध्वतिवदुच्चार्यते इति रेफः ।—दै० प्रा० 

२।४० पर वै० schon ry To Ge 


CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 


१०४ || वैदिक ध्वनि-चिज्ञान 


उच्चारण होता है। परवर्ती वेयाकरणों ने रेफ को मूर्धन्य वर्ण माना है 1°? च० 
Ho १1२८ पर ह्विटनी ने च० अ० के किसी अज्ञातनामा भाष्यकार द्वारा लिखे 
गए भाष्य से कुछ कारिकाएं उद्धृत की है, जिनमें कहा गया है कि दूसरे आचार्य 
कहते हैं कि रेक का उच्चारण हनुमूल पर अथवा दन्तमुल पर होता है, तथा 
कतिपय अन्य आचार्य कहते हैं कि दन्तमूल के ऊपर स्थित प्रदेश पर अथवा मूर्धा 
स्थान पर रेफ का उच्चारण होता है। इसी सूत्र की व्याख्या में ह्विटनी ने Go 
प्रा० के जिह्वाग्रमध्य का अर्थ-जिह्वा का अग्रभाग तथा मध्यभाग किया है।* 
अर्थात्‌ रेफ के उच्चारण में जिह्वा का भग्र और मध्य दोनों भाग दन्तमूल का एक 
ही समय में स्पर्श करते हैं । 
लकार--ऋ० प्रा० १४५ तथा तै० Alo २४२ के अनुसार लकार का 
उच्चारणस्थान दन्तमूल है ।* वा० प्रा १1६६, च० Fo १।२४ के अनुसार 
लकार का उच्चारण स्थान दन्त है । Ao अ० प्रस्तीर्ण अर्थात्‌ फेले हुए जिह्वाग्र को 
दन्त्य वर्णों का करण स्वीकार करती है । अर्थात्‌ लकार के उच्चारण के लिये 
जिह्वा के अग्रभाग को फैलाकर मुखविवर में ऊपर की दम्त-पंक्ति में सामने वाले 
दाँतो का स्पर्श किया जाता है।* तै० प्रा० के अनुसार लकार के उच्चारण में 
जिद्वाग्रमध्य से दांतों के मूल प्रदेश पर अन्दर की ओर स्पर्श करना चाहिए । तै० 
आ० के अनुसार रेफ ओर लकार के उच्चारण-स्थान की भिन्नता को स्पष्टतः 
समझ लेना उचित होगा । इस ग्रन्थ में रेफ का उच्चारण-स्थान दन्तमूल प्रदेश को 
बतलाया गया है। जिस स्थान पर दाँत मसूड़े से जुड़े हुए रहते हैं उसे दन्तमूल 
कहा जाता है तथा दन्तमूल से थोड़ा ऊपर वाले प्रदेश को प्रत्यग्दन्तमूल कहा जाता 
है । इससे ऐसा स्पष्ट होता है कि लकार ध्वनि को थोड़ा और ऊपर वाले भाग 
ता न 
१. ऋटुरषाणां मूर्धा ।--सि० कौ०, स्युमूर्घन्या कटुरषा: ।--पा० शि० १७ 
२. अपरे आह-हनुमूलेषु रेफस्य दन्तमूलेषु वा पुन: । प्रत्यक्‌ वा दन्तमूलेभ्यो 
मूर्धन्य इति चापरे ।--च० Ho १।२८ का भाष्य द्रष्टव्य--हिटनीकृत 
अंग्रेजी व्याख्या 
३. सकाररेफलकाराश्व ।--क्र० प्रा० १४५, दन्तमुलेषु च लकारे |--वै० gto 
रा४२ 
४. नुलसिताः दन्ते ।--वा० प्रा० १६१, दन्त्यानां जिह्वाग्रं प्रस्तीर्णम्‌ ।--च ० 
` अ० १।२४, ओष्ठ्योऽपवाद्य नासिक्यानु ।--क्र० प्रा० १।४७, उवोपोपध्मा 
`: ओष्ठे।-बा० प्राश १।७०, ओष्ठ्यानामधरोष्ठम्‌ ।--च० अञ १।२५, 
ओष्ठ्ये वो — पु 1--ऋ० तं० ९ 

से उच्चरित करने का प्रयत्न किये जाने पर रेफ ध्वनि उच्चरित हो सकती है। 
सम्भवत: पाणिनि सम्प्रदाय के वैयाकरणों ने इसीलिए रेफ एवं लकार में निकटतम 
सम्बन्ध माना है तथा दोनों वर्णो में सावर्ण्य भी स्वीकार किया है । 


वकार--सभी प्रातिशाहयो में वकार का उच्चारणस्थान ओष्ठ बतलाया 
गया है। वा० प्रा? १८१ में दन्ताग्र को वकार का करण बतलाया गया है।) 
अतः वाऽ प्रा० के अनुसार नीचे की पंक्ति में स्थित सामने वाले दांतों द्वारा ऊपर 
के ओठ पर स्पर्श करके वकार का उच्चारण करते हँ । इसका कारण यह है कि 
ऊपर के दाँतो को निष्क्रिय एवं निश्चल होने से करण नहीं कहा जा सकता एवं 
नीचे के ओष्ठ को अधिक सक्रिय तथा चलायमान होने से स्थान नहीं कहा जा 
सकता । च० अ० १।२५ में भी स्पष्टतः नीचे के ओष्ठ को ही करण कहा गया 
है, परन्तु तै० प्रा० में वकार के उच्चारण के विषय में अन्य प्रातिशाख्यों से किञ्चित्‌ 
भिन्न विधान प्राप्त होता है । तै० प्रा० २।४३ के अनुसार ओष्ठ के किनारों से 
दाँतों पर स्पर्श करके वकार का उच्चारण करना चाहिए ।२ तै० प्रा० के इस 
विधान पर विचार करने से स्पष्ट होता है कि नीचे के ओष्ठ के दोनों किनारों 
हारा ऊपर के दाँतों का स्पर्श करके वकार का उच्चारण किया जाता है। 
इस सूत्र पर वैदिकाभरण में कहा गया है कि ओष्ठ के वाह्य और आभ्यन्तर 
भागों के भिन्न होने से 'मओष्ठान्ताभ्याम्‌', पद में द्विवचन का प्रयोग किया गया 
है। इस पद में द्विवचन का प्रयोग होने के कारण यह संदेह हो सकता है कि 
एक ही साथ ओठ के वाह्य और आभ्यन्तर दोनों किनारों का स्पर्श दाँतों 
के साथ होता कैसे सिद्ध होगा? इस संदेह का निराकरण स्वयं भाष्यकार 
ने प्रस्तुत कर दिया हैं। भाष्यकार का मन्तव्य है कि वकार का उच्चारण 
स्वभावत: निचले ओष्ठ के अन्दर वाले भाग के किनारे से होता है और कभी- 
कभी निचले ओष्ठ के बाहर वाले भाग के किनारे से भी हो जाता है । जब वकार 
दो ओष्ठ्य स्वरों के मध्य में उच्चरित होता है, तब इसका उच्चारण निचले ओष्ठ 
के बाह्य भाग के किनारे से होता है तथा अन्य अवस्थाओं में वकार का उच्चारणं 
निचले ओष्ठ के अन्दर वाले किनारे से होता है ।२ Fo प्रा० के इसी सूल पर 


१. वो दन्त्राग्रेः ।--वा० प्रा० १।८१ 

२, ओोष्ठान्ताभ्यां दन्तैर्वकारे ।--तै० प्रा० २।४३ 

३. वकारोत्पतौ स्वभावतोऽधरोष्ठस्याभ्यन्तरेऽन्तः करणं भवति | यत्त त्वसौ 
ओठूयोपसंहारयो रोष्ठ्यस्वरयो मध्यवर्ती भवति, .तल सामधर्याद्वाह्मोऽन्त्‌? 
करणम्‌ ।--वै० प्राश २।४३ पर वै० PSNR 

अपनी अंग्रेजी व्याख्या में ह्विटनी ने ओष्ठान्ताभ्याम्‌' के स्थान पर 'अधरोष्ठान्ते” 
पाठ अधिक समीचीन मानता है तथा 'दन्तैः' पद के प्रयोग के आधार पर ऊपर 
के दाँतों को करण एवं अधरोष्ठ को स्थान कहना सार्थक समझता है ।१ वैयाकरणों 
ने भी वकार को दन्तोष्ठ्य ध्वनि स्वीकार किया है।* 


अन्तस्था ant के उच्चारण के विषय में विशेष 


प्रातिशाख्यों, शिक्षा-ग्रन्थों तथा व्याकरणग्रन्धों में, य, र, ल, व--इन चारों. 
वर्णों को अन्तस्था कहा गया है । परन्तु आधुनिक ध्वनि-वैज्ञानिक रेफ एवं लकार 
को अन्तस्थ मानने के पक्ष में नहीं हँ । इसका कारण यह हो सकता है कि रेफ एवं 
लकार का. उच्चारण प्राचीन काल में जिस प्रकार से होता था, उस प्रकार से 
आज के युग में नहीं होता है । सम्प्रति रेफ का उच्चारण लुण्ठित ध्वनि की भाँति 
किया जाता है तथा लकार का उच्चारण पाश्विक ध्वनि के रूप में किया जाता 
है । यकार तथा वकार का उच्चारण आज भी उसी प्रकार से किया जाता है, 
जिस प्रकार से प्राचीन काल में होता था। रेफ और लकार को अन्तस्था वर्ण न 
मानने का कारण यह भी है कि, जिस प्रकार यकार तथा वकार के उच्चारण में 
जिह्वा को क्रमशः इकार एवं उकार के उच्चारण को स्थिति से होकर आगे जानाः 
पड़ता है, उस प्रकार रेफ और लकार की उच्चारणावस्था में: जिह्वा नहीं कार्यः 
करती । अर्थात्‌ रेफ के उच्चारण में जिह्वा को 'ऋ' के उच्चारण की अवस्था से 
होकर गुजरना चाहिए तथा लकार के उच्चारण में जिह्वा को ‘A’ के उच्चारण 
की अवस्था से होकर गुजरना चाहिए । परन्तु आज इन वणो का उच्चारण उपर्युक्त 
रीति से नहीं होता है। यकार एवं इवर्ण के उच्चारण में भेद यही है कि इवर्ण 
के उच्चारण में जिह्वा का मध्य भाग तालु के साथ सन्निकर्ष प्राप्त करता है तथा 
यकार के उच्चारण में जिह्वामध्य के दोनों किनारे तालु का स्पर्श करते हैं। यह 
स्पर्श अत्यल्प एवं अपूर्ण होता है। रेफ के उच्चारण में जिह्वाग्र के मध्य भाग से: 
दन्तमूल के ऊपरी भाग पर स्पर्श किया जाता है। जबकि ऋवर्ण के उच्चारण 
में जिह्वाग्र को वर्स्व के समीप ले जाया जाता है । लकार के उच्चारण में जिह्वाग्र- 
मध्य के द्वारा दन्तमूल प्रदेश पर स्पर्श किया जाता है परन्तु नुवण के उच्चारण 
में दन्तमुल पर स्पर्श न करके जिह्वाग्र को वर्स्व के समीप ले जाते हैं। इसी प्रकार 
उवर्ण के उच्चारण में दाँतों के हारा नीचे के ओष्ठ के किनारे को स्पर्श किया 


१. द्रष्टव्य--तै० प्रा० २४३ पर ह्विटनीङृत अंग्रेजी व्याख्या 
२. वकारस्य दन्तोष्ठम्‌ ।--पा० Yo १।१।९ पर सि० कौ० 

जाता है एवं उवर्ण के उच्चारण में दोनों ओष्ठ परस्पर समीप आ जाते हैं।' 
उपर्युक्त विवेचन के आधार पर यह कहा जा सकता है कि यकार तथा इवर्ण की 
उच्चारण-प्रक्रिया में अत्यधिक साम्य है तथा वकार एवं उवर्ण की उच्चारण- 
प्रक्रिया में भी पर्याप्त साम्य है, क्योंकि वकार के उच्चारण में ऊपर के दाँतों द्वारा 
किये गए स्पर्श के साथ ही ऊपर का ओष्ठ भी नीचे के ओष्ठ से सन्निकर्ष प्रातः 
कर लेता है । रेफ और लकार की उच्चारण-प्रक्रिया क्रमशः WAT एवं लुबण के 
उच्चारण के साथ उस सीमा तक समानता नहीं रखती, जिस सीमा तक यकार एवं 
वकार की उच्चारण-प्रकिया परस्पर समानता रखती है । इसका कारण यह है कि 
लकार एवं रेफ के उच्चारण में ऋकार एवं लूकार के साथ स्थान एवं करण दोनों 
की पूर्णतः समानता नहीं रहती । इसीलिए परवर्ती काल में रेफ और ऋवण तथा 
लकार एवं Gay के मध्य उच्चारण-सम्बन्धी समानता. नहीं रह गई। परवर्तीः 
काल में उच्चारण-सौकर्य के कारण ऋवर्ण का उच्चारण स्वर के रूप मेंन होकर 
“रि? 'री' आदि व्यञ्जन-मिश्रित स्वर की भाँति होने लगा तथा लुवर्ण का उच्चारण 
भी लि! ली” की भाँति होने लगा। वस्तुतः आधुनिक काल में ऋवण एव 
लुवर्ण अपने स्वरात्मक रूप को छोड़कर व्यञ्जन के समान उच्चरित होने लगे देशी 
इसीलिए रेफ और लकार भी अपना अन्तस्थ रूप छोड़कर पूर्णतः स्पशं वर्ण का रूप 
ग्रहण कर लिये हैँ । Sto रामगोपाल के अनुसार प्राचीन पाण्डुलिपियों तथा विदेशी 
भाषा में लिखे गये संस्कृत-शब्दों के उच्चारण से ज्ञात होता है कि प्राचीनकाल 
में “'ऋ' का उच्चारण अंशतः “रि' के सदृश होता था। इस सम्बन्ध में fang 
विवेचन ऋवर्ण के स्वरूप के प्रसंग में किया जाएगा | 


ऊष्म-वर्णों का उच्चारण 


ऊष्म-वणो के उच्चारण में फेफड़े से आती हुई ‘fa: श्वास वायु स्वर- 
तंत्रियों के दोनों परदों के परस्पर दूर रहने के फलस्वरूप कण्ठ-विवर में श्वास 
नामक द्रब्य का रूप ग्रहण करके मुख-विबर में जाती है। मुख-विवर में ae 
को न तो स्पर्श वर्णो की उच्चारण-प्रक्रिया की भाँति पूर्णतः रोक दिया है 
झौर न ही स्वर वर्णों की उच्चारण-प्रक्रिया की भाँति 'वायु को अबाधरूप ee 
ही निकल जाने दिया जाता है, अपितु संघर्षी व्यञ्जतों के उच्चारण में ayes 
चयवों को परस्पर समीप करके वायु-मागं को संकीर्ण कर देने से ही री 
रणाङ्गों (करण और स्थान) के बीच से रगड़ खाकर निकलती रहती ६ 


. [घोषा 5 eet = ता = - क र ऱ्ह नक 2 
१. उत्तरेऽष्टा ऊष्माणः, अन्त्याः सत तेषामंघोषा: ।--ऋ० प्रा० ११०, १ 

प्रकार स्वर-ध्वनियों को श्वास के अन्त तक निरन्तर उच्चरित किया जा सकता है, 
उसी प्रकार ऊष्म-वर्णो का उच्चारण भी शास के अन्त तक किया जा सकता है। 
इसलिए प्रसिद्ध भाषा-वैज्ञानिक “लूम फील्ड' ने इस प्रकार के व्यज्ञनों को निरन्तर 
ध्वनि कहा है 1) इस श्रेणी की ध्वनियों के उच्चारण में वायु को घर्षण करते हुए 
निकलने के कारण कतिपय ग्रन्थों में इन ध्वनियों को 'संघर्षी' नाम भी प्रदान किया 
गया है। Ao अ० १।३१ में ऊष्म-वर्णों का आभ्यन्तर प्रयत्न ईषत्‌ स्पृष्ट और विवृत 
को माना गया है । अर्थात्‌ ऊष्म-वर्णों के उच्चारण में विवृतता के साथ ईषत्स्पृष्टता 
भी रहती है। इन वर्णो के उच्चारण में करण द्वारा स्थान का अत्यल्प रूपेण 
स्पर्श करते हुए मुख-विवर को संक्रा वना दिया जाता है । जिससे वायु घर्षण 
करती हुई मुख-विवर से बाहर निकलती है ।* Fo घ्रा० २४४ में ऊष्म-वर्णो की 
उच्चारण-प्रक्रिया को बतलाते हुए कहा गया है कि ऊष्मवर्ण क्रम से स्पर्श वर्णो 
के स्थानों में उच्चरित होते हैं। इसी सूत्र पर माहिषेय भाष्य में सूतार्थ को 
स्पष्ट किया गया है । जिसके अनुसार जिह्वामूलीय कवर्ग-स्थान से उच्चरित होता 
है । शकार चवर्ग-स्थान से उच्चरित होता है। उपध्मानीय पवर्गस्थान से 
उच्चरित होता है। लिभाष्यरत्न में षकार एवं सकार को क्रमशः टवर्गस्थान एवं 
तवर्गस्थान से उच्चरित होने वाला वर्ण स्वीकार किया गया है । इस सूत्र का 
तात्पर्य है कि इन ऊष्म-वर्णो का स्थान एवं करण दोनों वे ही हैं, जो उनसे सम्ब- 
न्धित स्पर्श-वगो के उच्चारण-स्थान एवं करण हैं। तै० प्रा० २४५ में यह भी 
विधान किया गया है कि ऊध्म-वर्णों के उच्चारण में करण का मध्य भाग खुला 
रहता है।* तात्पर्य यह है कि जिस प्रकार स्मर्श-वणों के उच्चारण में करण का 
'उच्चारण-स्थान के साथ पूर्णतः स्पशं होने से उनके बीच का भाग खुला नहीं रहता 
है, उस प्रकार की स्थिति उष्म-वर्णो के उच्चारण में नहीं होती | ऊष्म वर्णों के 
उच्चारण के समय सक्रिय उच्चारणावयव!(करण)' निष्क्रिय उच्चारणावयव (स्थान) 
का आंशिक स्पर्श करते हैं । सक्रिय उच्चारणावयवों के मध्य भागों का उच्चारण- 


१. द्रष्टव्य--व्लूमफील्डकृत 'लेंग्वेज', go ९७ 

२. ऊष्मणां विवृतं च ।--च० ao १।३१ 

2. स्पर्शस्थानेपृष्माण: आनुपूर्व्येण ।--तै० प्रा० २।४४,`-` “``यथा जिह्वामूलीयः 
कवगस्थानो भवति, शकारः चवर्गस्थानो भवति, उपध्मानीयः पवर्गस्थानो 


भवति ।--तै० प्रा० २।४४ पर माहिषेय भाष्य, `` *“घकार: टवरगं स्थाने `` ` 
सकारः तवर्गस्थाने *** **"1--तै० प्रा० २।४४ पर त्ति० 


४. करणमध्यं तु विवृतम्‌ ।--वै० प्रा० २।४५ 

स्थानों के साय स्पर्श नहीं होता है। इससे वायु का मार्ग पूर्णरूप से अवरुद्ध न होकर 
थोड़ा सा खुला रहता है । जिसके फलस्वरूप वायु घर्षण करती हुईं शीत्कार ध्वनि 
के साथ इस सँकरे मार्ग से निरन्तर वाहर निकलती रहती है । 

“ष्मन्‌' का शाब्दिक अर्थ है गर्मवायु' या “वाष्प' । ० ग्रा० ११ के 
भाष्य में उवट ने स्पष्ट कहा है कि ऊष्मा का अर्थ है वायु तथा वायु-प्रधान वर्णो 
को 'ऊष्मवर्ण' कहा जाता है ।' तै० प्रा० १।६ पर वैदिकाभरण में कहा गया है- 
ऊष्मा नामक वाह्म-प्रयत्न के योग से उच्चरित होने के कारण ये वर्ण ऊष्मनू कहें 
जाते हैं । अर्थात्‌ ऊष्म वर्णो के उच्चारण में मुख से निःसृत वायु वाष्प की भाँति 
गर्म होती है ।* 

दाकार--सभी प्रातिशाख्य शकार के उच्चारण-स्थान एवं करण के विषय 
में एकमत हैं। प्रातिशाख्यों में शकार का उच्चारणस्थान तालु एवं करण जिह्वा- 
मध्य बतलाया गया है ।* अर्थात्‌ शकार के उच्चारण में जिह्वामध्य हारा तालु, 
पर स्पर्श कराया जाता है, परन्तु यह स्पर्श इस प्रकार होता है, जिसमें जिह्वा के 
दोनों तरफ कुछ भाग खुला रह जाता है। परिणामतः मुख की वायु स्थान एवं 
करण के बीच से घर्षण करती हुई एक शीत्कार ध्वनि के साथ बाहर निकल जाती 
है । वैयाकरण भी तालु-प्रदेश को ही शकार का उच्चारण-स्थान स्वीकार करते हैं । 


घकार--सभी प्राचीन ध्वनि-वैज्ञानिक ग्रन्थों में षकार को मूर्धा से उच्च- 
रित होने वाला वर्ण माना गया है तथा प्रतिवेष्टित जिह्वाग्र को इस वर्ण का करण 
माना गया है ।% च० अ० १।२३ में विधान किया गया है कि षकार के उच्चारण ' 
में प्रतिदेष्टित (मुडे हुए) जिह्वाग्र को द्रोणिका (नाद अथवा नौका) के भाकार 
का बनाकर मुर्धा-प्रदेश पर स्पर्श किया जाता 21° अर्थात्‌ जिह्वाग्र को ऊपर. की 
भोर मोड़कर उसे नौका के आकार की बनाकर मूर्धा-प्रदेश का स्पर्श किया जाता 


१. ऊष्मा वायुस्तत्प्रध्ानवर्णा ऊष्माणः ।--ऋ° मा० १।१० पर उबट 
ऊष्माख्यबाह्यप्रयत्नयोगादूष्माण इत्याख्या --तै० प्रा १६ पर वै० 
इचेशेयास्तालौ ।--वा० प्रा० १।६६, तालुस्थाना मध्येन ।--वा० प्रा० १७६, 
तालव्यानां मध्यजिह्वम्‌ ।--च० अ० १1२१५ तालव्मावेकारचकारवगौं एका रो- 
कारौ यकारः शकारः ।--क्र० ATS १४२ 

४. मूर्धन्यौ षकारटकारवर्गों ।--१६० प्रा० १४२, षटी मुर्धनि ।--वा ० प्रा० 
१।६७, मूर्धनि षटौ ।--%० To ६, मूर्धन्या: प्रतिवेष्ट्याग्रम्‌ ।-—वा० प्रा० 
१1७६ पर ; 

५. षकारस्य द्रोणिका +--च० भ० १।२३ 

है। अन्य प्रातिशाख्यों में टवर्ग और षकार की उच्चारण-प्रक्रिया में करण एवं 
स्थान की अवस्याओं में कोई विभेद नहीं माना गया है। तै० प्रा० में यह विधान 
अवश्य किया गया है कि स्पर्श वर्णों और ऊष्म वर्णो के उच्चारण में भेद यही हैं 
कि ऊष्म वर्णों के उच्चारण में स्थान और करण के बीच की स्थिति विवृत्त होती 
है ।' स्पर्श वर्णो के उच्चारण में वायु क्षण भर के लिये स्थान पर स्क जाती है 
जबकि ऊष्म-वर्णा के उच्चारण में वह निरन्तर किञ्चित्‌ घर्षण के साथ मुख-विवर 
से निकलती रहती है । च० अ० के विधान पर विचार करने से ऐसा स्पष्ट होता है 
कि जिह्वा के आकार को द्रोणिका की भाँति हो जाने से एवं उसके तथा ज्ञा के 
मध्य कुछ अवकाश मिल जाने से वायु को निरन्तर बाहर निकलने के लिए मार्ग 
मिलता रहता है। अतः सभी प्रातिशाख्यों के मत से पकार का उच्चारण मूर्धा- 

- स्थान से होता है । 


सकार--सकार के उच्चारण के सम्बन्ध में सभी प्रातिशास्यों में ऐकमत्य 
नहीं है । अधिकतर प्रातिशाख्यकार लकार और सकार का उच्चारण-स्थान समान 
मानते हैं । अतः सकार के उच्चारण के सम्बन्ध में भी प्राय: उसी प्रकार का मतभेद 
पाया जाता है, जिस प्रकार का मतभेद लकार के उच्चारण के सम्बन्ध में पाया 
जाता है । Eo प्रा० एवं तै० प्रा० के अनुसार सकार का उच्चारण दन्तमूल प्रदेश 
से होता है।* अन्य प्रातिशाख्यों एवं शिक्षाग्रन्धों में इस वर्ण को दन्तस्यान से 
| उच्चरित होने वाला वर्ण माना गया है ।२ सकार के उच्चारण में जिह्वाग्र को 
करण माना गया है ।* तात्पर्य यह है कि सकार के उच्चारण में दिल द्वारा 
दाँतों पर अथवा दन्तमुल पर स्पर्श किया जाता है। च० अ० दन्त्य णो के 

' उच्चारण में फैले हुए जिह्वाग्र को करण स्वीकार करती है । 


| हकार और विसजनीय--आधुनिक ध्वनि-वैज्ञानिकों ने हकार के दो रूपों 

रूप 

को स्वीकार किया है--प्रथम-“अघोष” तथा द्वितीय-'सघोष' | अघोष हकार को 
विसर्जनीय एवं सघोष हकार को हकार कहा जाता है । अधिकतर प्रा तिशाख्यों 
में इन वर्णों को कण्ठस्थानीय वर्ण माना गया है किन्तु कतिपय प्रातिशाख्य इनको 


१. करणमध्यं तु विवृतम्‌ ।--तै० प्रा० २४५ 
२. सकाररेफलकाराएच ।-- ऋ० प्रा० १।४५ 
. ३. वृलसिताः दन्ते ।--वा० प्रा० १1६६, दन्ते त्स्लाः 1--त्र do ७ 
४. दद्त्यानां जिद्वाग्रं प्रस्तीणंम्‌ ।--च० अ० १। दन्त्याः 
२४, दन्त्याः जि 
tt “4 जह्वाग्रकरणा: । 


क Ee _CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 
वर्णोच्चारण || १११ 


उच्चारण-प्रक्रिया में कुछ विशेष तथ्यों का संकेत करते हैं । Wo प्रा० १1३६ में 
स्पष्टतः कहा गया है कि ऊष्म वर्णो में प्रथम एवं पञ्चम वर्ण (gare ओर विसर्ज- 
नीय) कण्ठ-स्थान से उच्चरित होते हैं।' परन्तु ऋ० प्रा“ १1४० मेंयह भी 
कहा गया है कि कतिपयः आचार्य इन वर्णो को उरस्‌ (छाती) से उच्चरित होने 
वाला वर्ण स्वीकार करते हैं ।* इन आचार्यो के अनुसार हकार और विसर्जनीय 
के उच्चारण में मुख के उच्चारणावयवों का कोई उपयोग नहीं होता। इन 
आचार्यों के विचारों की प्रशंसा करते हुए ह्विटनी का कहना है कि जिस विद्वानु 
ने इन वर्णों को उरस्य (छाती) से उत्पन्न कहा है, वह अपने सूक्ष्म निरीक्षण के 
लिए प्रशंसनीय है, क्योंकि यह भो कहा जा सकता है कि इन ध्वत्तियों के उच्चारण 
में कण्ठ का कोई योगदान नहीं होता है। मुख की भाँति यह कण्ठ केवल मार्ग 
है । जिसमें होकर छाती से फेंकी हुई वायु बाहर निकलती है।* तै० प्रा० २1४६ 
में हकार और. विसर्जनीय को कण्ठस्थानीय वर्ण स्वीकार किया गया है। इसी 
qa पर वै० में एक कारिका को उद्धृत करके यह स्पष्ट करने का प्रयास किया 
गया है कि हकार का उच्चारण किस स्थिति में कण्ठस्थान से होता है एवं किस 
स्थिति में उरस्‌ (छाती) से होता है । इस कारिका के अनुसार वर्गों के पञ्चम वर्णों 
एवं अन्तस्था वर्णों से संयुक्त हकार को उरस्‌ से उत्पन्न होने वाली ध्वनि जानना 
चाहिए, तथा इन वर्णो से असंयुक्त हकार को कण्ठ से उच्चरित होने वाला वर्ण 
जानना जाहिए ।* तात्पर्य यह है कि यदि हकार के बाद स्पर्श वर्गो के पञ्चम वर्ण 
अथवा कोई अत्तस्थ वर्ण उच्चरित होता है, तो हकार का उच्चारण ‘seq’ से 
होता है, अन्यथा हृकार कण्ठ स्थानीय वर्ण है । तै० प्रा० में हकार के उच्चारण 
के सम्बन्ध में करण का निर्देश नहीं किया गया है । ते० प्रा० २४६ पर भाष्य 
में सभी भाष्यकार हकार और विसर्जनीय के उच्चारण में करण का अभाव 
बतलाते हँ ।” परन्तु तै० प्रा० २।४६ पर वैदिकाभरण में कहा गया है कि करण 
. के अनुक्त होने. पर स्थान को ही करण जानना चाहिए । आपिशलि-शिक्षा में भी 
कहा गया है- शेष अर्थात्‌ जिनके उच्चारण में करण का निर्देश नहीं किया गया 


~ 


१. प्रथमपञ्चमौ च दो ऊष्मणाम्‌ ।--क्र० Alo १२३६ 
केचिदेता उरस्यो |---ऋ० प्रा० १४० 

३, द्रष्टव्य--च० Ho १।१९ पर ह्विटनी की अंग्रेजी व्याख्या - 

४, हकारं पञ्जमर्थुक्तमन्तस्थाभिश्चसंयुतम्‌ उरस्यं तं विजानीयात्‌ कंख्यमाहुर” 
संयुतम्‌ ।--वै० Alo २४६ पर वै० 

५. °° °''अनयो? करणामावः 1--तै० प्रा० १२४६ पर fao 

है, उनके उच्चारण में स्थान को ही करण जानना चाहिए ।* तै० प्रा० २1४७, 
४८ में क्रमशः हक्रार और विसर्जनीय के उच्चारण के सम्बन्ध में कतिपय अन्य 
आचार्यों के मतों को उद्धृत किया गया है । जिनके अनुसार हकार अपने परवती 
स्वर के आदि भाग के -समान-स्थान से उच्चरित होता है तथा विसर्जनीय अपने 
पूर्ववर्ती स्वर के अन्त वाले भाग के समान उच्चारण-स्थान से उच्चरित होता 
है ।* लिभाष्यरत्न के अनुसार प्रस्तुत विधान केवल संध्यक्षरों के पश्चात्‌ आए 
हुए विसर्जनीय एवं संध्यक्षरों के पूर्व आए हुए हकार के विषय में हो संगत है। 
परन्तु वैदिक्राभरण के अनुसार किसी भी स्वर के पश्चात्‌ आते वाला विसर्जनीय 
उसी स्वर के स्थान से उच्चरित होता है एवं किसी भी स्वर से पूर्व आने वाला 
इकार उसी स्वर के स्थान से उच्चरित होता है। इस प्रकार हिरण्यपाणि;' पद 
में हकार का उच्चारण तालु-स्थान से होगा तथा 'हुट्ुत' पद के हकार को ओष्ठ- 
स्थान से उच्चरित किया जायेगा। इसी प्रकार 'अदेवी:” पद में विसजनीय का 
उच्चारण तालुस्थान से तथा 'दीर्घमायुः? पद में ओष्ठ स्थान से होगा ।२ आधुनिक 
विद्वान्‌ भी विसर्जनीय को अपने पूर्ववर्ती स्वर के समान उच्चारण-स्थान से उच्च- 
रित होने वाली ध्वनि स्वीकार करते हैं तथा हृकार को अपने उत्तरवर्ती स्वर के 
“समान स्थात से उच्चारित होने वाली ध्वनि स्वीकार करते हैं। परन्तु ऋ० प्रा० 
१४।३० में दीर्घस्वर से बाद में स्थित विसर्जनीय का उच्चारण पूर्ववर्ती स्वर के 
स्थान से करना “निरस्त संज्ञक' दोष कहा गया है ।* इस सूत्र के भाष्य में उवट 
ने कहा है कि सूत्रकार ने दीर्घ स्वर के बाद में स्थित विसर्जनीय के उच्चारण में 
ही इस प्रकार के दोष को स्वीकार किया है ।” इससे यह स्पष्ट होता है कि Ger 
स्वर के बाद स्थित विसर्जनीय का उच्चारण पूर्ववर्ती स्वर के समान उच्चारण- 
स्थान से होता था । इसी प्रसंग में उवट ने कतिपय अन्य आचार्यो के मतों का 


१. करणानुक्तो स्थानमेव करणं च वेदितव्यम्‌ । शेष स्थानकरणाः इत्यापिशलि- 
 शिक्षावचनात्‌ 1---तै० प्रा० २४६ पर Fo 


२. उदयस्वरादिसस्थातो हृकार एकेषाम्‌ । पूर्वास्तसस्थानो विसर्जनीयः ।-- do 
प्रा० २४७, ४८ 
३. द्रष्टव्य--तै० प्रा० २।४७, ४८ पर ति० एव Fo 
. स्वरात्पर पूर्वसस्थानमाहुरदीर्घान्निरस्तं तु विसर्जनीयम्‌ । ० प्रा० १४।३० 
५. अन्य स्थाने दीर्घात्स्वरात्परो विसर्जनीयो देवैरपि न शकय उच्चारयितुमिति 


विधि वर्णयन्ति । दीर्घात्स्वरात्‌ परं पूर्वसस्थानमाहुः आचार्या इच्छन्ति 
इत्यर्थः ।--%० प्रा० १४।३० पर उवट 

भी उल्लेख किया है, जिसमें कहा गया है कि दीर्घ स्वर से बाद में स्थित विसर्ज- 
नीय का उच्चारण पूर्ववर्ती स्वर के उच्चारण-स्थान के अतिरिक्त स्थान से देवता 
भी नहीं कर सकते । अतः यह विधान है, दोष नहीं । इसी स्थल पर उबट ने 
तै० प्रा० के उपर्युक्त तीनों सूत्रों को उद्धृत करते हुए यह निष्कर्ष प्रस्तुत किया 
है कि विसर्जनीय का उच्चारण पूर्ववर्ती स्वर के स्थान और करण द्वारा करने की 
प्रवृत्ति प्राचीन आचार्यों में अवश्य विद्यमान थी । क्र० तं० में हकार को कण्ठ- 
स्थानीय ध्वनि मांना गया है परन्तु विसर्जनीय के उच्चारण-स्थान के विषय में 
वैकल्पिक विधान प्राप्त होता है । अर्थात्‌ विसर्जनीय कण्ठ से अथवा उरस्‌ से उच्चरित 
होता है ।१ वा० प्रा० १७१ के अनुसार हकार एवं विसर्जनीय का उच्चारण- 
स्थान कण्ठ है तथा वा० प्रा० १।८४ के अनुसार इन वर्णों का करण जिह्वामध्य 
है ।* इसी प्रकार शिक्षाग्रल्थों एवं वैयाकरणों के अनुसार भी विसर्जनीय एवं हकार 
या तो कण्ठ स्थानीय वर्ण हैं, अथवा कुछ आचार्यों के अनुसार उरस्‌ स्थानीय वर्ण 
हैं। गम्भीरता से विचार करने पर ऐसा प्रतीत होता है कि विधर्जनीय का 
उच्चारण नाद-रहित श्वास से होता था, क्योंकि इसके उच्चारण में उरस्‌ का 
प्रवल योगदान होना यह सिद्ध करता है कि फेफड़े से निःसत वायु झटके से मुखे- 
विवर से बाहर निकल जाती है । उस समय मुख-विवर पूर्णतः उन्मुक्त रहता है । 
ध्वनि को स्फोटित होने के लिए वायु को स्वरतन्त्ियों के अतिरिक्त मुख-विवर 
में भो किसी स्थान पर किसी अङ्ग द्वारा त्यूताधिक रुकावट का सामना करना 
आवश्यक हो जाता है। जब रुकावट नहीं होगी, तब ध्वनि भी स्फुटित नहीं 
होगी । परन्तु विसर्जनीय के उच्चारण में वायु को किसी भी स्थान पर रोककर 
विकृत नहीं किया जाता है । वायु जिस खूप में भीतर से आती है, ठीक उसी रूप 
में बाहर भी निकल जाती है। यद्यपि प्रातिशाख्यों का प्रमुख मत है कि इसका 
भी उच्चारण किसी-न-किसी स्थान एवं करण द्वारा ही होता है, परन्तु इसे उरस्‌ 
स्थान से उच्चरित करना भी प्रातिशाख्यों के काल में सम्भवतः प्रचलित हो गया 
था | ऋ० प्रा० में विसर्जनीय को ऊष्मन्‌ ध्वनि माना गया है, जो सभी प्रकार की 
शवासयुक्त ध्वतियों के लिए एक सामान्य संज्ञा है । इससे यह स्पष्ट ध्वनित होता 
है कि विसर्ग का उच्चारण प्रातिशाख्यों के कालमें दो प्रकार से व होता att 
वस्तुतः विसर्जनीय ऐसी ध्वनि है, जो कुछ परिस्थितियों में परवर्ती व्यञ्जन के 
उच्चारण-स्थान एवं करण से भी उच्चरित हो जाती है। 


१. हाः कण्ठे, उरसि विसर्जनीयो वा ।--१६० तं० २, २ : 
२. भहविसर्जनीयाः कण्ठे, कण्ठ्या मध्येत ।--वा० ATo १।७१, ८५४ ` 

जिह्वामुलीय एवं उपध्मानीय--ये दोनों ध्वनियाँ विसर्जनीय- की विकृत 
घ्वनियाँ हैं 1 जब कवर्गं के प्रथम दो अघोष स्पर्श (क, ख) के पूर्व विसजंनीय का 
उच्चारण किया जाता है तो विसर्जनीय जिह्वामूलीय हो जाता है। अर्थात्‌ इसका 
उच्चारण जिह्वामूल से हो जाता है। इसी प्रकार जब पव के प्रथम दो स्पर्श 
(प, फ) से पूर्व विसर्जनीय का उच्चारण होता है, तव विसर्जनीय उपध्मानीय में 
परिबतित हो जाता है । इन वर्णों के उच्चारण के विषय में प्रातिशाख्यो में पर्याप्त 
विधान किया गया है । ऋ० Alo १।४७ के अनुसार उपध्मानीय का उच्चारण- 
स्थान ओष्ठ है तथा इसका करण भी ओष्ठ है।* ऋ० तं० ४ में जिह्वामूलीय 
ध्वनि को जिह्वामूल से एवं ऋ० तं० ६ में उपध्मानीय ध्वनि को ओष्ठस्थान से 
उच्चरित होने वाला वर्ण माना गया है।* वा० प्रा» १।६५ में जिह्वामूलीय 
वर्णो का स्थान जिह्वामूल एवं १८३ के अनुसार करण हनुमूल को माना गया 
है ३ तै० प्रा० २४४ के अनुसार जिह्वामूलीय वर्ण भी कवर्ग-स्थानीय है“, तथा 
२।३५ के अनुसार जिह्वामूल के द्वारा हनुमूल में स्पर्श करके इस वर्ण का 
उच्चारण करना चाहिए 1% ध्यातव्य है कि तै० प्रा० २।४५ में ऊष्मवणो के उच्चा- 
रण में करण के मध्य में मुखविवर को विवृत अवस्था का निर्देश किया गया है। 
qo अ० में भी जिह्वामूल को स्थान एवं हनुमूल को जिह्वामूलीय वर्ण का करण 
स्वीकार किया गया है । च० अ० १1२४५ के भाष्य में उपध्मानीय के उच्चारण में 
ऊपरी ओष्ठ स्थान तथा निचला ओष्ठ करण बतलाया गया है ।६ 


वस्तुतः उपध्मानीय शब्द का अर्थ है “फूंक मारने योग्य' । Fo प्रा० १।१८ 
की व्याख्या में वैदिकाभरणकार ने कहा है कि उपध्मान से उत्पन्न होने के कारण 
यह वर्ण उपध्मानीय कहलाता है।* इस वर्ण के उच्चारण में वैसा ही प्रयत्न होता 
है जैसा प्रयत्न दीपक को फूंक मार कर बुझाने में होता है । 


१. शेष ओख्योऽपवाद्य नासिक्यानु ।---ऋ० ATo १।४७ 

र. जिह्वामूले 2 कृ । ऋ० do ४, ओष्ठ्ये — पू ।-ऋ० तं० & 

3, ऋवकौ जिह्वामूले ।--वा० प्रा० १।६५, जिद्वामूलीयानुस्वारा हनुमूलेन | 
--वा० प्रा० १।५३ 

४, स्पर्शस्थानेषुष्माण आनुपूर्व्येण ।--तै० प्रा० २।४४ 

'५. हनुमूले जिह्वामूलेन कवग स्पर्शयति ।--तै० प्रा० २।३५ 


६, सन्ध्यक्षरेषु वर्णेषु वर्णान्तम्‌ ओष्ठ्यमुच्यते । उपध्मानीयमुकारो वः पवर्गः तथा 
मत: ।--च० Fo १।९५ पर भाष्य 


9, उपध्मानीयः उपध्मानिन जन्यत्वात्‌ ।--तै० भ्रा० २।१८ पर Fo 

अनुस्वार--अनुस्वार का उच्चारण नासिका स्थान से होता है। वा० प्रा० 
१७४ में नासिका को अनुस्वार का स्थान एवं १1८३ में हनुमुल को करण बत- 
लाया गया है।* तै० Ato २३० में कहा गया है--अनुस्वार और वर्गों के 
अन्तिम वर्ण अनुनासिक हैं; तथा तै० sto २५२ में यह भी कहा गया है कि अनु- 
नासिक वर्णो का स्थान नासिका-विवर है।* Go प्रा० २५२ की व्याख्या में 
वैदिकाभरणकार का कथन है कि जो वर्ण अनुनासिक हैं, उनका उच्चारण नासा- 
wer के विस्तार से होता है, जबकि नासिक्य वर्णो के उच्चारण में नासिका- 
विवर संवृत ही रहता है।* तै० प्रा० २१९ में यह भी कहा गया है कि कतिपय 
आचार्यों के मत से अनुस्वार और स्वरभक्ति में भी दोनों जबड़े अधिक पास-पास 
आ जाते हैं तथा जिह्वाग्र को ममूड़ों के समीप में लाया जाता है।४ ० प्रां० 
१।४८ में अनुस्वार का उच्चारण-स्थान नासिका को बतलाया गथा है ।” अनु- 
स्वार का उच्चारण करते समय सम्पूर्ण वायु नासिका-रन्ध्र से ही बाहर निकल 
जाती है । इसीलिये अनुस्वार को शुद्ध नासिक्य ध्वनि कहा जाता है । ति० कौ० 
में भी अनुस्वार को शुद्ध नासिक्य ध्वनि कहा गया है ।६ 


अनुनासिक-अनुनासिक का शाब्दिक अर्थ है-मुख ओर नासिका से 
उच्चरित होने वाला वर्ण | Ao प्रा० ११४ पर भाष्यकार उवट ने कहा है कि 
जो वर्ण अपने स्थान के साथ-साथ नासिका से भी उच्चरित होते हैं, उन दो स्थानों 
से उच्चरित होने वाले वर्णो को अनुनासिक कहा जाता gt अर्थात्‌ अनुनासिक 


१. यमानुस्वारनासिक्यानां नासिके |--वा० sto १।७४, जिह्वामूलीयानुस्वा रा 
हनुमूलेन ।-वा० प्रा० १८५३ 

२. अनुस्वारोत्तमा अनुनासिका? ।--तै० sto २।३०, नासिका विवरंगादानु- 
नासिक्यम्‌, नासिकाविवरणादानुनासिक्यम्‌ ।--तै० ATo २।५२ 

३. अनुनासिका ये वर्णा अनुस्वारोत्तमादयस्तेषामानुनासिक्यं नासारन्धस्य विस्तरः 
णाद्‌ भवति । सासिक्येषु नासिका संवृतैव भवति ।--तै० प्रा २।५२ 

पर वै० 

४. एकेषामनुस्वा रस्वरभकत्योश्च ।--तै० प्रा० २।१६ 

५. नापिक्ययमानस्वारान्‌ ।---ऋ० प्रा० १।४५ 

६. नासिकानुस्वारस्य ।--सि० ato 

७. नासिकामन्‌ यो ant निष्पद्यते स्वकीयस्थानमुपादाय स द्विस्थानो अनुनासिक 
इत्युच्यते ।---ऋ० प्रा० १।१४ पर उट 

वर्णो के उच्चारण में मुख- और नासिका दोनों स्थानों की सहायता लेनी पड़ती 
है। ऋ० प्रा० में इस ध्वनि के लिए रक्त संज्ञा का प्रयोग भी प्राप्त होता है । 
तथा रक्त-ध्वनि को मुख और नासिका दोनों से उच्चरित होने वाली ध्वनि कहा 
गया है 1१ Fo प्रा० २३०, Ao Ho १११, ६० प्रा० १।१४, एवम्‌ ६० तं० 
१७ में प्रत्येक वर्ग के अन्तिम स्पर्श को अनुनातिक कहा गया है ।* इनके उच्चा- 
रण में मुख-विवरगत अद्धों के साथ-साथ नासिका का भी योगदान आवश्यक है । 
इनके उच्चारण में. फेफड़े से निःसृत वायु स्वर-तन्लियों में प्रथम विकार को 
प्राप्त करके नाप्तिका-विवर तथा मुख-विवर दोनों मार्गों से होकर दोनों मार्गों 
द्वारा बाहर निकलती है । यदि नासिका-विवर को पूर्णतः बन्द रखा जाय तो 
अनुनासिक ध्वनि कभी भी उच्चरित नहीं हो सकती । अनुनासिक ध्वनि के उच्चा- 
रण के समय कोमलतालु नीचे दबकर वायु को नासिका-विवर से बाहर निकल 
जाने के लिए मार्ग प्रदान करता है। इस प्रकार इस ध्वनि के उच्चारण में कोमल- 
तालु का भी सक्रिय योगदान है । 


नासिक्य और यम--तासिकय वर्ण और यम नासिका-स्थान से उच्चरित 
होने वाले वर्ण हैं अथवा मुख और नासिका दोनों के योग से उच्चरित होते हैं ।* 
वैदिकाभरणकार का कथन है कि स्पर्श वर्णो के बाद में विद्यमान प्रथम इत्यादि नाम 
वाले नासिक्य (यम) मुख और नासिका स्थान वाले हैं। हृकार से परवर्ती 
नासिक्य तो केवल नासिकास्थान वाला है । ऋ० प्रा? १४८, घा० प्रा० ११७४ 
में भी यम का उच्चारण-स्थान नासिका बतलाया गया है। तथा करण को 
वा० प्रा० १।८२ में नाप्तिकामूल वतलाया है ।” तै० प्रा० २५९ में विधान किया 
गया है कि इन नासिक्यों (यमो) के उच्चारण में वर्गस्थ के समान करण होता 


१. रक्तसंज्ञो$नुनासिक: (--%० प्रा० १३६, रक्तो वचनो मुखनासिकाभ्याम्‌ । 
--ऋ० प्रा० १३।२० 
२. द्रष्टव्य--तै० Alo २।३०, च० Mo १।११, ऋ० प्रा० १।१४, Ao wo 
१७ | 
३. नासिक्या: नासिकास्थानाः ।--तै० प्रा० २।४९, मुखनासिक्या: वा ।--तै० 
प्रा० २५० ८ 
०४, स्पर्शेभ्यः परे प्रथमादिव्यपदेशभाजो मुखनासिक्या: । हकारात्परस्तु तासिका- 
_ मालस्यान इति ।--तै० प्रा २।५० पर qo 
४. गमानुस्वारनासिक्यार्ना नासिके ।--वा० sto १७४, नासिकामूलेन यमा: । 
--वा० प्रा? १॥८२ 

है ।१ अर्थात्‌ जिस वर्ग के समान नासिक्य होगा, उसी वर्ग के समान उसका करण 
भी होगा । जैसे कवर्गीय वर्ण से परवर्ती नासिक्य का करण जिह्वामूल होता हैः 
क्योंकि कवर्ग का करण जिल्लामूल है । वैदिकाभरण के अनुसार उन नासिक्यों 
में वर्गो के स्पर्श-वर्णो के समान-स्थान का योग होता है। तात्पर्य यह है कि 
पूर्ववर्ती सूत्र में प्रयुक्त मुख शब्द से यहाँ पाँचो वर्गों के स्थानों का संग्रह किया गया 
है । उनमें से कवर्गीय वर्ण से परवर्ती नासिक्य वर्ण का 'हनुमूल' दूसरा स्थान होता 
है । चवर्गीय वर्ण से परवर्ती नासिक्य वर्ण का 'तालु' दूसरा स्थान है । इसी प्रकार 
वर्ग के वर्णो से परवर्ती नासिवय वर्ण का उस-उस वर्ग का स्थान ही द्वितीय स्थान 
होता है।२ जैसा कि पहले कहा जा जुका है, उपर्युक्त वर्णो का प्रथम स्थान तो 
नासिका ही होता है। 

ळकार तथा छहकार-ये दोनों ध्वनियाँ मूर्धन्य हैं। ऋ० प्रा १५१ में 
आचार्य वेदमित्र के मत को उद्धृत करते हुए कहा गया है कि दो स्वरों के मध्य 
में आये हुए 'डकार' के स्थान पर ळकार एवं डून ह, =ढकार के स्थान पर ळूहकार 
हो जाता है ।* उल्लेखनीय है कि आचार्य वेदमित्र डकार को जिह्वामूल और 
तालु-स्थानीय ध्वनि स्वीकार करते है ।* अर्थात्‌ जब जिह्वामूल ओर तालु के 
मिश्रित सहयोग से उत्पन्न होने वाला वर्ण डकार दो स्वरों के मध्य में उच्चरित 
होगा, तब वह ळकार में परिवर्तित हो जाएगा तथा जब वही डकार ऊष्मा के 
साथ संपृक्त होकर छहकार रूप को प्राप्त होता हुआ ढकार के रूप में परिणंत होकर 
दो स्वरों के मध्य उच्चरित होगा, तो इसका रूप छह हो जायगा | उदाहरण- 
Sat, साळूहा इत्यादि | 

इन वर्णों के स्वरूप एवं उच्चारण के विषय में कहा गया है--'दुः स्पृष्ट 
तु विज्ञेयं ळळूहृयोः स्वरमध्ययोः' अर्थात्‌ स्वरों के मध्य में उच्चरित होने वाले डकार 


१. वर्गवच्चैषु ।--तै० प्रा० २५१ 

२. तेषु वर्गवरस्थानयोगो भवति । एतदुकतं भवति मुखशन्दे नाल पञ्चापि वर्ग- 
स्थानानि संगृहीतानि | aa कवर्गीयात्परस्य नासिक्यस्य हनुमूल॑ तावदुदितीयं 
स्थानं भवति । चवर्गीयात्परस्य तालु । एवं तत्तद्‌ वर्गीयात्परस्य तत्तदर्गस्थानं 
द्वितीयस्थानमित्यवगन्तव्यम्‌ इति 1--तै० प्रा० २५० पर Fo 

३. द्वयोस्तु स्वरयोर्मध्यमेत्य संपद्यते स डकारो ळकारः | ळूहकारतामेति स एव 
चास्य ढकारः सन्तुष्मणा संप्रयुक्तः ।--%४० प्रा १५२ 

“४. जिह्वामूलं तालु चाचार्य आह स्थानं डकारस्य तु वेदमितः ।_ ऋ? प्रा० 
१।५० 

एवं ढकार के उच्चारण में करण द्वारा स्थान का स्पर्श अत्यन्त कठिनता से हो 
पाता है । परिणामतः डकार एवं ढकार ध्वनि का उच्चारण किञ्चित्‌ अन्य रूप में 
हो जाता है, तथा साथ ही इन ध्वनियों की श्रवणीयता में भी अन्तर आ जाता 
है । इस स्थिति में जिह्वा मूर्धा के समीप पहुँच तो जाती है, परन्तु जिह्वा द्वारा 
मूर्धा स्थान का स्पर्श उचित रूप से नहीं हो पाता है, क्योंकि स्पर्श के बाद शीघ्र 
ही जिह्वा को अग्रिम स्वरोच्चारण के लिए विवृत स्थिति में जाना पड़ता है । 
इस स्थिति में जिद्दा का अग्रभाग उलट कर द्रोणिका का आकार ग्रहण करके 
_ झटके के साथ, मानों किसी चीज को फेकता हुआ बापस लोटता है । इसीलिए इन 
घ्वनियों को “उत्क्षिप्त प्रतिवेष्टित ध्वनि’ (flapped retroflex) कहा है ।' 
पाश्विक का तात्पर्य है, वह ध्वनि जिसके उच्चारण में मुखरन्ध के ऊपरी भाग की 
मध्य रेखा (मूर्धा) के किसी भाग पर जिह्वा द्वारा स्पर्श करके वायु-प्रवाह को 
रोककर जिह्वा के दोनों पाश्वों से बाहर निक्राला जाता है। वा० प्रा० में भी 
भपृक्त स्वर से बाद में आने वाले डकार को ळकार में परिवर्तित हो जाने का 
विधान प्राप्त होता है । हिन्दी तथा अन्य बाद की भाषाओं में प्राप्त 'इ' तथा ढ़! 
ध्वनियां क्रमशः वैदिक ळकार एवं ळूहकार के प्रतिनिधि हैं। अर्थात्‌ दो स्वरों के 
मध्य में डकार आने पर हिन्दी भाषा में इकार में परिवर्तित हो गया है, इसी 
प्रकार दो स्वरों के मध्य में आने पर ढकार ‘gare’ में परिवर्तित हो जाता है । 


` ध्यातव्य है कि कतिपय उत्तरवर्ती संहिताओं के अध्येताओं में ळकार 
ध्वनि के स्थान पर लकार के उच्चारण को प्रवृत्ति दृष्टिगोचर होतो है । अतः 
कतिपय विद्वान्‌ यह भी कहते हुए पाये जाते हैं, कि ळकार एवं ळूहकार ध्वतियाँ 
लकार की मूर्धन्य ध्वनि हैं, परन्तु मेरे विचार से यह कथन युक्ति-युक्त नहीं है 
बयोंकि लकार ध्वनि को मूर्धन्य बनाकर उच्चरित करने का उल्लेख शिक्षाग्रंथों 
एवं प्रातिशाख्यों में नहीं पाया जाता । 


कतिपय ant के उच्चारण के विषय में विशेष 


शुक्लयजुर्वेद की वाजसनेयी शाखा के अध्येताओं में यकार, वकार एवं 
षकार के उच्चारण में वेदों की अन्य शाखाओं के उच्चारण से कुछ विभिन्नता पाई 
जाती है। यह विभिन्नता परिस्थिति-विशेष में ही प्राप्त होती है। क्रमशः इन 
aut के उच्चारण सम्बन्धी विशिष्टताओं का पृथक्‌-पृथक्‌ विवेचन किया जा रहा है। 


१. द्रष्टव्य--विशेष विवरण के लिये- The Sanskrit Language, by T 
_ Barow, Page 104 

यकार तथा वकार-इन वर्णों की उच्चारण-सम्बन्धी विशिष्टताएँ कुछ 
शिक्षाग्रंथों में स्पष्टतया विहित हैं । लघु भमोधानन्दिनी-शिक्षा के अनुधार पादादि 
(पाद के आदि में आए हुए) पदादि (किसी पद के आदि में आए हुए), व्यञ्जन- 
संयोग में आए हुए तथा अवग्रह बाद में होने पर यकार का उच्चारण 'जकार' 
की भाँति होता था । इसके अतिरिक्त अन्य स्थलों पर (अन्य परिस्थितियों में) 
आये हुए यकार को यकार ही उच्चरित किया जाता था । लघु अमोघानन्दिनी 
शिक्षा के अनुसार प्रथम प्रकार की स्थिति में अर्थात्‌ जब रेफ या हकार के संयोग 
में यकार आवे तो इसका उच्चारण 'ज' के रूप में होता था। अतः 'बाह्य' का 
उच्चारण “बाहू ज', तथा ‘qa’ का सूर्ज' होता था । लघु माध्यन्दिनीय शिक्षा 
एवं केशवी शिक्षा के अनुसार रेफ तथा हकार की ही भाँति ऋकार के योग में 
यदि ऋकार बाद में हो तो पूर्ववर्ती यकार का उच्चारण सर्वत्न 'ज' ही होता 
था ।२ पदादि यकार के उच्चारण-सम्बन्धी उपर्युक्त तथ्य के अपवाद-स्वरूप यह 
भी विधान किया गया है, कि यदि उपसर्ग के बाद पदादि यकार रहे तो वह यकार 
के रूप में ही उच्चरित होगा यथा- “विद्युत्‌ । प्रस्तुत उदाहरण में ‘aq’ शब्द 
में यद्यपि आद्यक्षर का यकार है परन्तु उसके पूर्व उपसग होने से उस यकार को 
जकार के रूप में उच्चरित नहीं करते । उसे ईषत्‌-स्पृष्ट प्रयत्न द्वारा ही उच्चरित 
करने का विधान किया गया है। जव किसी वाक्य में यकार का एकाधिक 
बार प्रयोग होता हो, तब भी यकार का उच्चारण विकल्प से यकार ही होता था । 
ठीक यही बात “न” शब्द के बाद आने वाजे यकार के विषय में भी चरितार्थ 
होती है ।४ अर्थात्‌ वाक्य मे प्रयुक्त एकाधिक बार के यकार को तथा ‘a’ शब्द 
के बाद प्रयुक्त यकार को विकल्प से जकार के रूप में उच्चरित क्रिया जाता था। 


१. पादादौ च पदादौ च संयोगावग्रेषु च । जः शब्द इति विज्ञेयो योऽन्यः स य 
इति स्मृतः ।- ल० Ao Ao शिर 

२. पदान्तमध्यक्रहरेफयुग्यस्य यश्च I— केशवी शि० २, यकारर्कारयुक्तस्य जकारः 
सर्वथा भवेत्‌ ।-ल० ao त° शि० तथा तुलनीय-सिद्धेशवर वर्माकृत 
A Critical Studies in the Phonetic Observations of Indian 
Grammarians 

३. उपसर्गपरो यस्तु पदादिरपि हश्यते । ईषत्‌ स्पृष्टो यथा विद्युत्‌ पदच्छेतात्परं 
भवेत्‌ ।--के० शि० 

४. विभाषया यकारश्च नित्यमाम्नेडितेडषपि च । यत्न ययेति मा यज्ञं तथा येति 
पदादपि ।--लघु अमो० शि० ६, अथात उत्तरो यः स्यात्तथा नेति पदात्परः । 
—ay अमो० शि० ७ j 

सोपसर्ग यकार के अपवाद स्वरूप केशवी शिक्षा (शि० Ho १० १३८) का मत 
उद्धृत कर देना प्रासज्धिक होगा । इस शिक्षा के अनुसार ‘ay’ उपसर्ग के बाद 
आने वाले ‘a’ एवं ‘a’ का उच्चारण गुर (भारी) होता था। उदाहरणार्थ 
“संवपामि' का उच्चारण संग्वपामि एबं संबौमि का उच्चारण संयूयोमि होता 
था । “प्रातिशाख्य प्रदीप” शिक्षा के अनुसार यकार से शब्दारम्भ नहीं होने पर 
उसका (यकार का) उच्चारण जकार नहीं होता था । अतः अयजन्त का उच्चारण 
अजजन्त नहीं होता । केशवी शिक्षा का कथन है कि प्रारम्भिक एवं इसी कारण 
जो गुरु यकार एवं वकार है, उनका उच्चारण द्वित्व के रूप में होता था । उदा- 
हरणार्थ 'वायवस्थ' का उच्चारण 'व्वायवस्थ', ' वसो पवित्रमसि’ का उच्चारण 
“ववो पवित्रमसि’ “एवं 'यजमानस्य' का उच्चारण 'य्यजमानस्य' किया जाना 
चाहिए । वही शिक्षा दूसरे. सूत्र में विधान करती है कि इस गुरु यू! का उच्चा- 
रण “ज्‌ होना चाहिए 1१ वः, “वाम्‌' इन सर्वनामों तथा वा! वे, वि, वो! 
इत्यादि अव्ययों तथा उपसर्ग के बाद एवं विकल्प के निर्देशक इसी प्रकार के अन्य 
शब्दों में वकार का उच्चारण विकल्प से ईषत्‌-स्पृष्ट' प्रयत्न द्वारा किया जाता 
था 1२ अर्थात्‌ 'व' के ही रूप में किया जाता था । इसी प्रकार अथ', ‘AT’, 'स', 
एवं 'न' शब्दों के बाद आए हुये यकार एवं वकार का उच्चारण विकल्प से 
अंतस्थों की भाँति ईषत्‌-त्पृष्ट प्रयत्न द्वारा किया जाना चाहिये । वकार एवं यकार 
को तीत प्रकार का कहा गया है । (i) गुरु--मुख-विवर के अधिक अवरोध के 
साथ उच्चरित । (ii) लघु-अंतस्थ की भाँति उच्चरित एवं (ili) अति लधु 
अर्थात्‌ — AAT की अपेक्षा कम अवरोध द्वारा उच्चरित | वकार का गुरु उच्चारण 
करने की प्रथा केवल शब्दादि में आए हुए वकार के ही सम्बन्ध में प्रचलित थी । 
इसी प्रकार अतिलघु उच्चारण शब्दान्त में आए हुए वकार के साथ लागू होता 
था । यही बात यक्रार के विषय में भी हे । अर्थात्‌ पदादि में आये हुए यकार का 
उच्चारण अधिक अवरोध के साथ तथा पदान्त में आए हुए यकार को किञ्चत्‌ 
कम अवरोध के साथ उच्चरित करना चाहिए। ध्यातव्य है कि जब मुख-विवर 
में वायु का अवरोध अधिक तीव्र होता है, तभी उच्चारण द्वित्व रूप में होता है । 


१. द्रष्टव्प—Critical] Studies in the Phonetics Observation cf 
Indian Grammarians by S, Varma, Chap VI 
२. वोवांवावे fe at पाठे उपसर्गात्परो लघु: । अथ मास न शब्देभ्यो 
विभाषाम्रो डिते यवौ.॥-¬श्लोक ६, आदेशाश्च विकल्पार्था ईषत्स्पृष्टाश्च ते 
स्मृताः ।- श्लोक To ११ 

“द्वित्वीकृत अंतस्थों का उच्चारण अंतस्थों की भाँति न होकर स्पर्श वर्णो की भाँति 
हो जाता है । एक ही शब्द में जब यक्रार एवं वकार किसी नासिवय वर्ण के बाद 
आ रहा हो तो, इनका उच्चारण गुरु होता था, जवक्रि संधिज यकार एवं 
वकार लघु उच्चरित होते थे । इसी प्रकार उपसर्ग के बाद ala वाले यकार 
एवं वकार का उच्चारण लघु होता था ।) अर्थात्‌ उपसर्ग के वाद अंतस्थों की 
भाँति ही उच्चारण होता था । परन्तु इस विषय में केशवी शिक्षा (शि० संग्रह, 
पृष्ठ १३५) में एक अपवाद का उल्लेख frat गया है । इसके अनुसार सम्‌ उपसर्ग 
के बाद 'य' एवं 'व' का उच्चारण गुरु होता था । तात्पर्य यह है कि सम्‌ उपसर्ग 
के बाद आने वाले यकार एवं वकार क्रमशः जकार एवं 'बकार' के रूप में उच्च- 
रित होते थे। प्रातिशाख्य-प्रदीप शिक्षा का कथन है कि जब'य' से पद का 
आरम्भ नहीं हो रहा हो तब इसका उच्चारण ज. नहीं होगा , अतः अजयन्त' 
का उच्चारण 'अजजन्त' नहीं होगा । जब 'य' का किसी अन्य व्यञ्जन से संयोग 
हुआ हो, तव भी यह उच्चारण नहीं होता था | यथा--'अस्मिन्यज्ञे' पद में यकार 
-का उच्चारण यकार ही होता है । किन्तु पदान्त में भी जब ‘a’ का द्वित्व हो तो 
ऐसा उच्चारण अर्थात्‌ जकार का उच्चारण होता था । जैसे-- ह॒पायूय, धाय्‌या', 
'जरायूयु” का उच्चारण क्रमशः दपाज्ज, धाज्जा एवं 'जराज्जु' होता था । 
पाणिनि ने अपने युग में पदान्त यकार एवं वकार का उच्चारण लघु-अयत्त से 
होने का उल्लेख किया है | पाणिनि का कथन है कि शाकटायन के अनुसार वकार 
एवं यकार का उच्चारण लघु-प्रयत्न से होता है, यदि वे पदान्त हों ।* च० Ho 
२।२४ में भी शाकटायन के मत को प्रस्तुत करते हुए Fal गया है कि वकार एवं 
यकार का उच्चारण लेशवृत्ति द्वारा क्रिया जाता था । इस सूत्र के पूरक रूप में 
qo अ० २।२१ में कहा गया है कि पदान्तीय यकार एवं वकार का लोप हो जाता 
है, स्वर बाद में होने पर । अर्थात्‌ यदि स्वर के पूर्व पदान्त यकार और वकार 
आ जायें, तो उनका लोप हो जाता है ।* लोप होने का तात्पर्य उप्तका लघुतम 
वृत्ति से उच्चरित होना ही प्रतीत होता है। अर्थात्‌ उसका उच्चारण इस प्रकार 
१. गुर्वकारो विज्ञेयः पदादौ पठितो भवेत्‌। पदान्ते वै लघुतरस्तव व्वायवृतस्पते । . 
उपसर्ग परो यस्तु सवकारो लघुर्मतः ।--शि० Go पृष्ठ १३८, उद्धृत 
fao वर्माकृत ^ Critical Studies in the Phonetic Observations 
of Indian Grammarians. 


२. . व्योलंघुप्रयत्नतरः शाकटायनस्य ।--पा० सु? ८३1१४ 
३. लेशवृत्तिरधिस्पर्श शाकटायनस्य | स्वराद्यवयोः - पदान्तयोः ॥-च० te 
८ -; २।२४, २२१ - 

होता है, जिसमें मुख-विवर में वायु का अवरोध बहुत कम होता है । फलतः ध्वनि 
अत्यन्त धीमी सुनाई पड़ती है । इस प्रकार की श्रवणीयता को लुप्त होने के ही 
समान समझना चाहिए । जैसा कि च० अ० २1२४ के भाष्य में बतलाया गया 
है ।' शिक्षाग्रंथो में शब्द के मध्य में आये हुए यकार एवं वकार को भी लघु-प्रयत्न 
से उच्चरित होने का विधान प्राप्त होता है, जैसा कि पूर्वविवेचित है। अर्थात्‌ 
पदादि में वे (यकार, वकार) गुरु तथा पदान्त में लघुतर उच्चरित होते थे । इससे 
यह भो अर्थ निकलता है कि पदादि यकार तथा वकार को पद के मध्य में आने पर 
लघु उच्चरित होना चाहिए । पाराशरी शिक्षा के अनुसार ‘ait’ तथा ‘a’ की संधि 
से उत्पन्न वकार का उच्चारण भी लघुतर होता था । यथा-'अग्नावग्नि' वाक्यांश 
में आया हुआ वकार लघुतर उच्चरित होता था । इसी प्रकार Arana दो Ger 
स्वरों के मध्य आये हुए वकार का उच्चारण भी लघुतर होता है। अर्थात्‌ इस स्थिति 
में वकार अत्यन्त लघु प्रयत्न द्वारा उच्चरित होता था ।* प्राकृत भाषा का प्रसिद्ध 
वैयाकरण हेमचन्द्र ने भी अपने 'प्राकृत व्याकरण” में 'यकार' के अतिलघु प्रयत्न से 
उच्चारण करने की बात को स्पष्ट रूप से कहा है, उसके अनुसार यदि 'अ'या ‘ary’ 
से बाद एवं अ? या “आ से पूर्व व्यञ्जन-लोप से प्राप्त यकार हो तो इस प्रकार के 
यकार का उच्चारण लघु-प्रयत्न से होगा । अर्थात्‌ उस यकार के दोनों ओर ‘a’ 
अथवा 'आ' का होना आवश्यक है । जैसे--नयण एवं दयालु इत्यादि शब्दों में । ९ 

इस प्रकार यह स्पष्ट होता है कि उपरिविवेचित परिस्थितियों में यकार 
एवं वकार का उच्चारण क्रमशः जकार एवं बकार के रूप में हो जाता था, 
जिसका मूलकारण उच्चारण में आलस्य की प्रवृत्ति को ही कहा जा सकता है । 
परन्तु यह उच्चारण यजुर्वेद की माध्यन्दिन-शाखा तक ही सीमित था। यह 
आश्चर्य की बात है कि इस प्रकार का उच्चारण भी भौगोलिक स्थितियों पर 
निर्भर था | sto सिद्धेश्‍वर वर्मा के अनुसार इस प्रकार का उच्चारण केवल प्रयाग 
के पश्चिम के उत्तर भारत के भाग में ही होता था, जिसे मध्यदेश के नाम से 
पुकारते थे। डॉ० वर्मा को यकार के जकार रूप में उच्चरित होने का तथ्य 


१. लेशः लुप्तवदुच्चारणम्‌ ।--च० Fo २1२४, द्रष्टव्य--च० go पर ह्िटनी 
को अंग्रेजी व्याख्या 

२. भाकारान्ते पदे पूर्वे अकारे परतः स्थिते । लघूतरं विजानीयात्‌ अग्नाव ग्नि- 
श्चेति निदर्शनम्‌ |--पाराशरीशिक्षा ६५ तथा अमोधानन्दिनी शिक्षा २६, 
आद्यन्तहस्वयोर्मन्हे वकारो यल दृश्यते तु हस्व इति प्रोवतोऽभियुध्येति 
निदर्शनम्‌ ।-पाराशरी शि० + 

३. अवर्णात्परो लघुप्रयत्नतरयकारश्रुतिभवति।-ेमचन्द्रकृत प्राश व्या०.१।१८० 

मागधी-भाषा में नहीं मिला, जिसका क्षेत्र पुर्वी भाग तक ही सीमित था । इनके 
अनुसार-- यह ध्यान देने की बात है कि मागधी में जिसका क्षेत्र देश के पूर्वी भाग 
तक ही सीमित था, पदादि ‘a’ का 'ज' में परिवर्तन नहीं हुआ है। वैयाकरणों के 
अनुसार मागधी में केवल संस्कृत-भाषा का आदि ‘a’ अपरिवतित रहता है । यथा- 
यदि, एवं यथा शब्दों में । कतिपय स्थलों पर यकार का परिवर्तन हो भी गया है 
अर्थात्‌ संस्कृत का आदि “ज्‌! य्‌ हो गया है” 1! उदाहरणार्थ मागधी में 'जानाति' 
का उच्चारण 'यानाति के रूप में होता है । अन्त में निष्कर्षरूपेण यह कहा जा 
सकता है कि यजुर्वेदियों के मध्य कुछ विशेष परिस्थितियों में यकार को 'यूयकार' 
तथा वकार को 'ब्वकार' के रूप में उच्चरित करने की प्रवृत्ति वर्तमान थी । शुक्ल 
यजुर्वेदी लोग आज भी पदादि ‘a’ का उच्चारण दन्तोष्ठ्य रूप में (ब्व) करते 
हैं। इसी उच्चारण को गुरु भी कहा जाता है। यकार के भी गुरु उच्चारण का 
तात्पर्यं है 'य्य' रूप में उच्चरित करना; और यही 'य्य' जकार रूप में उच्चरित 
हो जाता है । तथा “व! को बकार के रूप में उच्चरित किया जाता है। इस 
प्रकार के उच्चारण का मूलकारण उच्चारण-सोकर्य ही है । 


षकार--कतिपय शिक्षा-ग्रन्थों में षकार को 'खकार' के रूप में उच्चारण 
करने का विधान sta होता है । शिक्षा-ग्रन्यों के अनुसार टवर्गीय स्पशो के 
अतिरिक्त कोई भी अन्य वर्ण (स्वर या व्यञ्जन) बाद में होने पर षकार का उच्चा- 
रण 'खकार' किया जाता था।? केशवी शिक्षा ३ के; भाष्य में (सूत्र में नहीं) 
पदान्तमध्य में स्थित षकार के खकार के रूप में उच्चारण का विधान है । इससे 
यह स्पष्ट होत्रा है कि पदादि में आये हुए षकार को खकार के रूप में उच्चरित 
करने का विधान शिक्षाकार को मान्य नहीं है ।* पद्यात्मिका शिक्षा १४ में ककार 
बाद में होने पर भी षकार के खकार उच्चारण का निषेध किया गया है।* इसी 
प्रकार कतिपय अन्य शिक्षा-ग्रन्थों में भी षकार को खकार के रूप में उच्चरित होने 
का विधान पाया जाता है । विस्तार के भय से उन सभी शिक्षा-ग्रन्थों के सूत्रों की 
व्याख्या प्रस्तुत स्थल पर नहीं की जा रही है | 


१. डाँ० सि० वर्माकृत A Critical Studies in the Phonetic Observations 
of Indian Grammarians, Chap. VI 

२. षकारस्य खकारः स्यात्‌ टुक्योगे तु नो भवेत्‌ ।--द्वितीया लघु मा० शि०, 
शि० Ho, Jo ११४ ६ 

३. षः खष्ट्रमृते च ।--केशवी शिक्षा Jo ३ 

४, टुमूचे संयुक्तस्मापि कस्य योगे ष एव हि ।--पद्यात्मिका शि० १४ 

उपर्युक्त केशवी शिक्षा के भाष्य में पादादि षकार के SHIT उच्चा»ण का 
विधान न होने से. ऐसा प्रतीत होता है, कि उस समय अर्थात्‌ जब केशवी शिक्षा 
“पर उक्त भाष्य लिखा गया, तब पादादि में आये हुए षकार का खकार के रूप में 
उच्चारण होने की परम्परा लुप्त हो गई थी । क्‍योंकि अन्य किसी भी शिक्षा में 
पदादि षकार के खकार उच्चारण का निषेध नहीं किया गया है । आधुनिक युग 
में तो पदादि षकार को भी खकार के रूप में उच्चरित करने की परम्परा लोक 
में देखी जाती है। इस प्रकार 'षष्ठ” का उच्चारण लोक में ‘acs’ होते सुना 
जाता है। 'केशवी शिक्षा' के भाष्यकार की वात इस तथ्य को ध्यान में रखकर 
सोचा जाय तो अधिक उचित ठहरती है। वास्तविकता यह है कि किसी भी 
शिक्षा-सूलकार एवं भाष्यकार ने एक भी उदाहरण ऐसा नहीं प्रस्तुत किया है, 
जिसमें पदादि षकार का भी उच्चारण खकार के रूप में होता रहा हो । इस प्रकार 
निष्कर्ष रूप में कहा जा सकता है कि पदान्त और पद के मध्य में आया हुआ 
षकार टवर्ग एवं ककार के अतिरिक्त अन्य कोई भी वर्ण बाद में होने पर खकार के 
रूप में उच्चरित होता था। भर्थात्‌ टवर्ग एवं ककार के पूर्व स्थित अपदादि षकार 
खकार के रूप में उच्चरित होता था | 


कतिपय स्वरवर्णो के स्वरूप के विषय में विशेष 


ऋवण एवं Bay का स्वरूप प्रातिशाख्यों एवं शिक्षा-ग्रन्थों में ऋवर्ण 
एवं लुवर्ण के स्वरूप के विषय में अत्यस्त महत्त्वपूर्ण बातें बतलाई गई हैं। ये वर्ण 
क्रमशः रेफ और लकार की स्वरीभूत ध्वनियाँ हैं। इसीलिये प्रातिशाख्यों एवं 
शिक्षा-ग्रम्थों में इन ध्वनियों के मध्य क्रमशः रेफ एवं लकार का अंश स्वीकार 
किया गया हे । वा० प्रा० ४।१४७ में कहा गया है कि ऋवर्ण एवं लुवर्ण में क्रमशः 
रेफ और लकार संश्लिष्ट (मिले हुए) हैं, तथा रेफ और लकार का संश्लेष होने 
पर भी ये दोनों वर्ण एकश्रुति हैं एवं एक वर्ण हैं।१ इसी सूत्र पर भाष्य में उवट का 
कथन है क्रि इन स्वरों के मध्य रेफ और लकार अर्द्धमात्रिक होते हैं। उवट का 
तात्पर्य है कि इन anil में अणुमात्तिक कण्ठ्य ध्वनि के मध्य क्रमशः अर्द्धमात्रिक रेफ 
एवं लकार मिले हुए होते हैं।२ अर्थात्‌ ऋवर्ण = कण्ठ्य ध्वनि के मात्ता+रेफ दै 


१. aga रेफलकारौ संश्लिष्टावश्रुतिधरावेकवर्णो ।--वा० प्रा० ४१४७ 


२. ऋकारे लृकारे च यथासंख्यं रेफलकारौ कण्ठ्याणुमातयोर्मध्येष्धमातिकी 
संश्लिष्टावेकी भूतौ-एकश्रुतिभूतौ भवत: ।--वा० प्रा० ४१४७ पर उवट 

मात्रा --कण्ख्य ध्वनि $ मात्रा । gat कण्ख्य ध्वनि $ माला + लकार + माला+ 
कण्ठ्य ध्वनि $ मात्रा । प्रसिद्ध भाषा-वैज्ञानिक सिडनी एलेन ने अश्रृतिधरो का 
अर्थ 'अकारश्रृति सहित' किया है | Mo प्रा १३।३४ के अनुसार ह्वस्व ऋकार 
एवं दीर्घ ऋकार दोनों में रेफ होता है, परन्तु दीर्घ ऋकार के Gala में रेफ होता 
है तथा हस्व ऋकार के मध्य में रेफ होता है । दीर्घ ऋकार का रेफ या तो BET 
ऋकार के रेफ से अल्प होता है, या उसके समान ही होता है।' Wo प्राश का 
यह मत ध्वनि-वैज्ञानिक दृष्टि से अधिक समीचीन प्रतीत होता है, क्योंकि ह्वस्व- 
ऋकार एवं दीर्घ क्रकार के मध्य भेद यही है कि हस्व ऋकार को अधिक देर तक्र 
उच्चरित करने से दीर्घ ऋकार की निष्पत्ति हो जाती है । यदि गम्भीरता पूर्वक 
विचार किया जाय तो हस्व ऋकार की वह दीर्घता जिससे ध्वनि दीघं-ऋकार 
के रूप में परिणत हो जाती है, केवल स्वरात्मक होती है, व्यज्ञनात्मक नहीं | 
अतः दीर्घ ऋकार के अंतिम भाग में रेफ का अंश नहीं रहता है नुकार के विषय 
में ऋ० प्रा० में केवल यही कहा गया है कि, उसी रेफ के लकार हो जाने पर 
‘age’ धातु में लुक्रार स्वर' हो जाता है।* ऋवर्ण के स्वरूप के सम्बन्ध में सर्व« 

सम्मत शिक्षा” १६ में स्पष्ट विधान है--कि ऋकार का स्वरूप यदि चार पादों से. 
युक्त माना जाय तो, उन पादों में आदि का एक पाद एवं अन्त का एक पाद 

स्वरात्मक होता है तथा मध्य में दो पाद अर्थात्‌ दो अणु मात्रा रेफ व्यञ्जन की 

होती है।३ च० अ० १।३७ में कहा गया है कि AU में रेफ संस्पृष्ट है ।४ च० 
अ० के इसी सूत्र के भाष्य में उवट ने यह बतलाने का प्रयास भी किया है, कि 

ऋचर्ण में संस्पृष्ट रेफ को स्थिति किस प्रकार की होती है । भाष्य में कहा गया 
हे कि ऋवर्ण में जो स्वर की मात्रा है उसके बीच में अद्ध मालिक रेफ संस्पृष्ट है । 

रेफ का स्वर के साथ यह संश्लेष उसी प्रकार का होता है जिस प्रकार अंगुलियों 
के साथ नख संश्लिष्ट रहता है, अथवा जिस प्रकार सूल में मोती (मणि) संश्लिष्ट 


१. रेफोऽस्त्युकारे च परस्य चार्धे पूर्व हसीयांस्तु न वेतरस्मात्‌ । मध्ये सः ॥ 
—7Ho प्रा० १३।३४ 
२. तस्येव लकारभावे धातो स्वरः कल्पयताव्लृक़ारः |— ee प्रा० १३।३५ 


३, ऋकारस्य स्वरूपं हि श्लिष्टं पादचतुष्टयम्‌ । पादेषु तेषु विज्ञेयो आदावन्ते 
स्वरात्मको । अणूरेफस्य मध्ये तु विज्ञेयो व्यञ्जनात्मकौ ।-सर्वसम्मत 


शि० १६ | 
४, संस्पृष्टरेफमृवर्णम्‌ ।--च० Fo १२७. =: 

रहती है। कुछ आचार्यों का मत है कि जिस प्रकार ठृण में कृमि संश्लिष्ट रहती 
है, उसी प्रकार ऋवर्ण में स्वरात्मक तत्त्व के बीच में रेफ संश्लिष्ट रहता है।* 
qo Fo १1३८ में Ao प्रा० के समान ही विधान प्राप्त होता है । जिसके अनुसार 
दीर्घ एवं प्लुत ऋवर्ण के पूर्ववर्ती मात्रा में रेफ संश्लिष्ट होता है i® ato प्रा० 
४।१४५ की व्याख्या में प्रो) ववर का मत है कि ऋकार के आदि और अन्त में 
विद्यमान स्वरों की Alar रेफ की माता से दुगुनी है।२ अर्थात्‌ ऋकार = ४ at 
२ रेफ+४ अ । वेबर का उपर्युक्त मत अन्य ध्रातिशाख्यों के मतों से भिन्न है। 
इसी प्रकार च० अ० १।३६ में लुवर्ण के मध्य लकार के संश्लिष्ट होने का विधान 
भी किया गया है।* लुवर्ण में भी लकार उसी परिमाण में संश्लिष्ट है, जिस 
परिमाण में ऋवर्ण में रेफ का संश्लेष होता है। Ao ao १।३६ के भाष्य में 
एक कारिका उद्धृत को गई है, जिसके अनुसार जब ऋवर्ण में अथवा ऋवर्ण 
में रेफ के स्थान पर लकार का संश्लेष हो जाय, तो विद्वानु लोग परिणामस्वरूप 
“लु' एवं ‘a’ को उच्चरित होना स्वीकार करते हैं।* उपयुक्त विवेचन से यह 
सिद्ध है कि ऋवर्ण एवं gan ध्वनियां रेफ और लकार की अक्षर संघटनाकारी 
ध्वनियाँ & | 


प्रश्‍न हो सकता है कि जब ऋवर्ण एवं लुवणं में क्रमशः रेफ और लकार 
का संश्लेष है, तब इनका उच्चारण भी स्वर की भाँति न होकर इनके अवयवों के 
क्रमानुसार रूप में होना चाहिए । अर्थात्‌ प्रारम्भ में स्वरात्मक पुनः व्यञ्जनात्मक 
तथा बाद में फिर स्वरात्मक रूप से इनका उच्चारण होना चाहिए । ato प्रा० एवं 
ऋण प्रा० में मुलस्वरो के अन्तर्गत इनकी गणना की गई है । इनको मूलस्वर कहने 
का तात्पर्य यही है कि इनकी उत्पत्ति किन्ही दो स्वरों के संयोग से, उनकी संधि 
होने पर नहीं होती । ऋ० प्रा० तो ऋकार को समानाक्षर भी मानता है। इस 
प्रसंग में यह कहा जा सकता है कि यदि समानाक्षर से तात्पर्य ऐसी ध्वनि से हो, 


१. क्रवर्ण स्वरमालाया: तस्याः मध्येऽरधमात्रायाः रेफो भवति संस्पृष्टो थः 
अड्गुल्यां नखं तथा सूले मणिः इवेत्येके तृणे कृमि इव इति qe ॥ 
--च० Fo १।३७ भाष्य | 

२. दीर्घप्लुतयोः पूर्वा मात्रा ।--च० ae १॥३८ 

३. द्रष्टव्य--वा० प्रा० ४१४५ पर वेबर 

सलकारम्‌ FINA ।--च० अ० १1३९ 


क्र वर्णे च ऋवर्ण च लः प्रश्लिष्टो यदा भवेत्‌ । लृ ल इति तद्‌ इच्छन्ति 
प्रयोगं तद्विदो जनः ।--च० ao १1३६ भाष्य द | 

जिसका उच्चारण सर्वाश में समान रूप से होता हो तथा जिसके उच्चारण में करण 
को एक स्थान से दूसरे स्यान की तरफ़ चलना न पड़े, तो ये वर्ण (ऋ, लु) समानाक्षर 
नहीं प्रतीत होते । जैसा कि तै० प्रा० ने स्वीकार भी किया है। ऋकार एवं लुकार 
में स्त्रर-तत्व एवं व्यञ्जनततत्व इस प्रकार मिले हुये होते हैं, जैसे दुग्ध भर जल 
परस्पर सम्पृक्त होकर एक ख्पता को प्राप्त कर लेते हैं। इसीलिये इन ध्वनियों में 
रेफ और लकार की पृथक्‌ श्रुति नहीं होती और ये वर्ण एक वर्णवत्‌ होकर उच्चरित 
होते हैं। म» भा० १।१।१ पर केयट इन वर्णों को स्वर मानने के पक्ष में नहीं 
हैं ।* इसका कारण कैयट ने यह दिखलाया है कि इनके उच्चारण में 'ईषत्‌-स्पृष्ट' 
आभ्यन्तर-प्रथत्न होता है जबक्रि CAT का आभ्यन्तर-प्रयत्न ‘fagqa’ है । 


अवेस्ता की भाषा में भी ऋकार में स्वर तथा व्यञ्जन का संयोग माना 
जाता है और वह स्वरात्मक अंश एकार की भाँति उच्चरित होता है। आधुनिक 
युग में उच्चारण-सौकर्य को ध्यान में रखकर अधिकांश भारतीय विद्वानु क का 
उच्चारण ‘fe’ की भाँति करने लगे हैं। दक्षिण भारतीय अनेक विद्वानु “ऋ' का 
उच्चारण “रु की भाँति करते हैं । सम्भवतः इसी बात को हृष्टि में रखकर Ao 
प्रा» १४३५ में ऋकार को रेफ सहित उकार के रूप में उच्चारण करने को दोष 
बतलाया गया है।* वास्तव में दक्षिण भारत के कतिपय शिलालेखों में ऋकार 
के स्थान पर ‘a’ मिलता है । अनेक संस्कृत-पाण्डुलिपियों तथा विदेशी भाषाओं 
में लिखे गये संस्कृत-शब्दों को देखने से यह प्रतीत होता है, कि अति प्राचीन-काल 
में भी ऋकार का उच्चारण “रि! के रूप में होना प्रारम्भ हो गया था । कतिपय 
वैदिक शाखाओं में “ऋ' का उच्चारण 'रे” की भांति भी होने लगा था। इसी 
प्रकार आजकल 'लू' का उच्चारण ‘fer’ की भाति किया जा रहा है, परन्तु यहं 
दोषपूणं उच्चारण है । 


सन्ध्पक्षरों का स्वरूप 


प्रातिशाझ्यों एवं प्राचीन ध्वनि-वैज्ञानिक अन्यान्य ग्रन्थों में ए, ओ, ऐ तथा 
मौ को सन्ध्यक्षर कहा गया है । इन वर्णों को संध्यक्षर कहने का तात्पर्य है कि ये वणं 
दो भिन्न-भिन्न स्वरों के मेल के फलस्वरूप निष्पन्न होते हँ । ऋ० प्रा० १।२ पर 
उवट ने कहा है कि अकार को इकार के साथ, उकार के साथ, एकार के साथ तथां 


१. द्रष्टव्य--महाभाष्य १।१।१ पर कैयट 
२. स्वरो कुर्वन्त्योष्ट्यनिभो सरेफौ तिस्तो मातृस्त्लीनू पितृन्यन्तृभिन तु ।--ऋ० भ्राश 
१४।३८ 

ओकार के साथ संधि होने पर क्रमश: एकार, arate ऐकार तथा औंक्रार वणी 
की निष्पत्ति होती है और इन्हें संध्यक्षर कहा जाता है।' यद्यपि सूलकार ने १४२ 
तथा १।४७ में एकार तथा ऐकार को तालु-स्थानीय वर्ण और ओकार तथा 
आकार को ओष्ठ-स्थानीय वर्ण माना है*, किन्तु सूलकार ने १३1३८ में बतलाया 
है कि कतिपय आचार्य इन संध्यक्षरों को संधि से उत्पन्न वतलाते हैं। इस 
प्रकार इन दोनों में अर्थात्‌ कण्ठतालु स्थानीय (ए, ऐ) तथा कण्ठोष्ठ्य स्थानीय 
(ओ, मो) में द्विस्थानता है अर्थात्‌ इन सभी स्वरों का उच्चारण दो-दो स्थानों 
से होता है।२ इस सूल के भाष्य में उवट ने यह भी बतलाया है कि जिस प्रकार 
अन्य अक्षर (समानाक्षर) स्वयं उच्चरित होते हैं अर्थात्‌ एक समान श्रुति से एवम्‌ 
एक ही उच्चारण-स्थान से उच्चरित होते हैं, उस प्रकार ये संध्यक्षर उच्चरित 
नहीं हो पाते । अर्थात्‌ इन संध्यक्षरों के उच्चारण में समानाक्षरों के उच्चारण की 
भाँति उच्चारणावयवों की स्थिति सर्वाश में एक जैसी नहीं रहती, अपितु उच्चारणा- 
वयवों को एक स्थान से दूसरे स्थान की ओर चलना पड़ता है। उवट ने इसी 
तथ्य को पूर्वपक्ष एवं उत्तरपक्ष के रूप में इस प्रकार समज्ञाया है-ए और ऐ तथा 
ओ नर औं में दो-दो उच्चारण-स्थानों--क्रमशः कण्ठ और तालु तथा कण्ठ और, 
ओठ से उच्चरित होने का गुण परिलक्षित होता है ।* तात्पर्य यह है कि जिस 
प्रकार समानाक्षरों का उच्चारण एक ही स्थान से एक ही प्रयत्न हारा हो जाता 
है उस प्रकार संध्यक्षरो का उच्चारण नहीं हो पाता | इनके उच्चारण के लिये 
वक्ता दो-दो प्रयत्नों का सहारा लेता है । इस प्रकार संध्यक्षर “चल वर्ण कहे जा 
सकते हैं, क्योंकि इनके उच्चारण के लिए वक्ता एक स्थान पर एक प्रकार का 
उच्चारण करते हुए दूसरे स्थान की ओर चलता है । ऐसा करने से दोनों स्वरों के. 
मिश्रित रूप का उच्चारण हो जाता है । | 


१. अकारस्य इकारेण उकारेण एकारेण ओकारेण सह सन्धौ यान्यक्षराणि निष्प- 
द्यन्त तानि तथोच्यन्ते ।--क्रः० प्रा० १।२ पर उवट 


२. तालव्यावेकारचकारवर्गाविकारेकारी यकारः शकारः, शेष ओष्ठ्यो$पवाद्य- 
नासिवयानु 1-० प्रा० १।४२, ४७ 


३. संध्यानि संघ्यक्षराण्याहुरेके द्विस्थानतेतेषु तथोभयेषु ।--क्र० प्रा १३॥३८ 


४. यथान्यान्यक्षराणि स्वयमुत्पन्नानि न तथेमानि । कथमेतदध्यवसीयते ? 
, द्विस्थानता कण्ठतालुस्थानताकण्ठोष्ठस्थानता च, तथा लक्ष्यत उभयेषु संध्य- 
क्षरेषु कण्ठ्यतालव्ययो: कण्ठ्योष्ठयोएच ।--क्र० ATo १३॥३८ पर उवट 

अब एक स्वाभाविक प्रश्न उठता है कि जब ये संध्यक्षर संधि के परिणाम- 
स्वरूप उत्पन्न होते हैं तो इनके उच्चारण में किन दो-दो वर्णो की संधि होती है 
तथा उन मिश्रित ant की माल्ला कितनी रहती हैं। इस प्रश्न के उत्तर में ऋ० 
प्रा० १३।३९ में आचार्य शाकटायन के मत को प्रस्तुत किया गया है-'ए” 
तथा 'ऐ' में अकार पूर्ववर्ती आधा भाग होता है और इकार परवर्ती आधा भाग 
होता है, ओ तथा औ में अकार पूर्ववर्ती आधा होता है तथा उकार परवर्ती आधा 
भाग होता है ।' इस सूत्र पर भाष्य में उवट ने इन वर्णों में संधि को प्राप्त होने 
वाले वणो के स्वरूप को इस प्रकार बतलाया है--अ--इ८-ए, अ--उच्ओ, अ 
+ई=ऐ एवं अऋऊ=भौ। 


प्रश्‍न यह होता है कि जब ये चारो वर्ण संध्यक्षर हैं, तब इनके श्रूयमाण 
स्वरूप में भेद वयो है ? इन्हें उसी प्रकार श्रुतिगोचर होना चाहिए जिस ख्प में 
इनके अवयवभूत वर्णो का श्रवण होता है । इस प्रश्‍न का उत्तर ऋ० प्रा १३।४० 
में दिया war zt इस सुत्न की व्याख्या उवट ने दो प्रकार से को है। प्रथम 
व्याख्या के अनुसार सूत्र का अर्थ है--“अ' और 'इ' तथा अ और उ को माल्राओं 
के परस्पर मिल जाने से इनका (अ तथा इ एवं उ का) पृथक्‌-पृथक्‌ श्रवण नहीं 
होता। उवट ने यह भी स्पष्ट कर दिया है, कि इन संध्यक्षरों में पूर्ववाले दो 
अक्षरों (ए, ओ) में अकार--इकार तथा अकार--उकार के दुग्ध और जल की 
भांति मिल जाने से यह ज्ञात नहीं हो पाता कि अवर्ण की मात्रा किस अंश में है 
तथा इवर्ण एवं van की मात्रा किस अंश में है। इसीलिये ये दोनों अक्षर 
एकश्रुति वाले हैं। तात्पर्य यह है कि पूर्ववाले दो संध्यक्षर (ए, ओ) में उनके 
अवयवभूत दोनों स्वरों की मात्रा सर्वाश में समान परिमाण में होती है । अतः ये 
दोनों संध्यक्षर एकश्रुति वाले हैं। इसके विपरीत 'ऐ' तथा 'औ' में अकार की एक 
मात्रा के साथ क्रमशः दो मालिक इकार एवं दो मालिक उकार का सम्मिश्रण है । 
अतः उवट के अनुसार इनमें दोनों अवयवों का मेल दुर्ध और जल की भाँति 


१. संध्येष्वकारोऽर्धमिकार उत्तरं युजोरुकार इति शाकटायनः ।-क्र० प्रा० 
१३।३६ 
माला संसर्गादवरेऽपृथक्श्रुती |---%० ATo १३।४० 

३. भवरे पूर्वे ए ओ इत्येते माल्रासंसर्गात्‌ मात्रयोः समयोः क्षीरोदकवत्‌ संसर्गात्‌ । 
न ज्ञायते ववावर्णमाल्रा क्व वेवर्णयोरिति। तस्मात्‌ ते अक्षरे अपथषश्नुती 
भवतः ।-_ऋ० ATo १३।४० पर उवट 

नहीं होने से ये वर्ण एकश्रुति वाले नहीं हैं। एकार में 'अ' की एक माला के साथ 
“इ' की एक मात्रा सम्मिलित है, जबकि ऐकार में 'अ' की एक मात्रा के साथ ई' 
की दो मात्रा का मेल है । इसी प्रकार ओकार में अ' की एक माला के साथ “उ' 
की एक मात्रा सम्मिलित है, जबकि औकार में “अ' की एक मात्रा के साथ 'ऊ' 
की दो माला का मेल है.। अतः इससे यह स्पष्ट होता है कि संध्यक्षरों में पूर्व वाले 
दो (ए, भो) वर्णा में दोनों अवयवों की मात्रा समान होती है । इस शंका का 
निवारण उवट ने द्वितीय व्याख्या में कर दिया है । द्वितीय व्याख्या के अनुसार 
ए और लो में भकार के साथ क्रमशः इकार तथा उकार की मात्नाओं के दुग्ध और 
जल के समान मिल जाने सेइन दोनों अक्षरों (ए, ओ) की ऐकार तथा 
आकार के साथ पृथक्‌ श्रुति होती है अर्थात्‌ ऐकार तथा औकार की श्रवणीयता 
एवं एकार तथा ओकार की श्रवणीयता में तात्त्विक भेद हष्टिगोचर होता है। 
gto प्रा० १४५ में ए, ओ, ऐ तथा औ को संध्यक्षर तो कहा गया है परन्तु इनमें 
से एकार तथा ओकार के स्वरूप का विश्लेषण नहीं किया गया है ।' वा० प्रा० 
१1७३ में ऐकार तथा भौकार के स्वरूप का विश्लेषण करते हुए कहा गया है कि 
ऐकार और औकार में आदि मात्रा कण्ठ्य (भकार) वर्ण की एवं उत्तर मात्रा क्रमशः 
तालु वर्ण एवं ओष्ठ्य वर्ण की है ॥ भाष्यकार उवट एवं अनन्त भट्ट का मत 
ऋ: प्रा० में दिये गये आचार्य शाकटायन के मत से कुछ अंशों में भिन्न है । इनके 
अनुसार ऐकार में पूर्ववर्ती अर्दमात्राकालिक अंश कण्ठ्यवर्ण अकार का है एवं 
परवर्ती डेढ़ मात्राकालिक अंश ओष्ठूयवर्ण ओकार का है ।* इस प्रकार यह स्पष्ट 
है कि अ+ के संयोग से औकार तथा अ+ ए के संयोग से ऐकार की निष्पत्ति 
होती है । इनमें मिश्रित वों की माला का अनुपात इस प्रकार होता है--३ अ+ १३ 
ए=ऐ एवं tape भो=भौ। उवट के इस कथन से यही स्पष्ट होता है कि 
ऐकार तथा औकार में एकार तथा ओकार के साथ सम्पूक्त होते वाले अकार की 
मात्रा का मेल दुग्ध और जल के समान नहीं होता । अतः ये वर्ण एक वर्ण की 
भाति श्रुतिगोचर नहीं हो सकते । वा० प्रा० ४१४३ में ऐकार तथा भौकार की 
हिवर्णता में 'मुखसंघारण' रूप विशेषता से एकवर्णता का विधान किया गया 
है।* भाष्यकारों का कथन है कि ऐकार तथा औकार के श्रूयमाण स्वल्प में 


१. सन्ध्यक्षर परम्‌ ।--वा० प्रा० १॥४५ 
२. ऐकारौकारयोः कण्ठयापुर्वामाता ताल्वोष्ठ्यो रुत्तरा ।-वा० प्रा० १७३ 
३ 


अकारस्यार्डमात्रा एकारस्याध्यर्ढा ऐकारे, भकारस्यार्डमाल्रा ओकारस्याध्यर्दा 
* कारे इति ।--वा० प्रा० १।७३ पर उवट एबं अनन्त भट्ट 
४. ऐकारोकारो च ।--वा० प्रा» ४१४३ 

'हिवर्णता होने पर भी मुख के संधारण के कारण ये वर्ण एक वर्ण की भांति उच्च- 
रित होते हैं ।! इनके उच्चारण में मुख-विवर की एक प्रकार की ही स्थिति बनाये 
रखने से एवं एक ही बार आभ्यन्तर प्रयत्न के किये जाने से इनका उच्चारण 
एक वर्ण की भाँति हो जाता है । Go प्रा० २1२६-२६ में भी ऐकार तथा ओकार 
के स्वरूप के विषय में पर्याप्त विचार किया गया है । इसके अनुसार ऐकार एवं 
अकार के आदि में अकार की आधी मात्रा होती है। ऐकार में परवर्ती डेढ़ 
मात्रा इकार की होती है । इसी प्रकार ओकार में परवर्ती डेढ़ मात्रा उकार की 
होती है । इन दोनों वर्णो में age भकार को कतिपय आचार्य संवृततर करण 
चाला स्वीकार करते हैं।* Fo प्रा० २।२६ पर वे० में यह संकेत किया गया 
है कि 'ए' तथा 'ओ' में अकार के साथ क्रमशः इकार एवं उकार की मात्रा 
प्रश्लिष्ट होती है । फलस्वरूप उनके उच्चारण में हिवर्णता की सत्ता नहीं मानी 
जा सकती, परन्तु ऐकार तया ओकार के उच्चारण में इनकी मात्रा प्रश्लिष्ट नहीं 
होती । अतः ऐकार तया ओकार में द्विवर्णता परिलक्षित होती हे । इसी तथ्य 
को ऋ० प्रा० १३।४१ में इस प्रकार स्पष्ट किया गया है- ऐकार और ओकार 
हस्व स्वर वर्ण और अनुस्वार के मेल के समान हैं ।* इसी सूत्र के भाष्य में उवट 
ने स्पष्टतः कहा है कि जिस प्रकार Bea स्वर वर्ण ओर अनुस्वार के संयोग में 
अनुस्वार पाद माला अधिक होता है तथा उपधाभूत स्वर उससे कम मात्रा वाला 
होता है, उसी प्रकार यहाँ भी जानना चाहिए। ऐकार तथा ओकार में इवर्ण 
एवं उवर्ण की मात्रा अधिक होती है तथा अवर्ण की मात्रा कम होती है । इसलिये 
इन वणो में दोनों मात्राओं की असमानता होने से भवर्ण और इवर्ण की पृथक्‌- 
पृथक्‌ श्रुति होती है।* oto शि में इन संध्यक्षरों के स्वरूप के सम्बन्ध में एक 


१. ऐकार ओकारश्च ढिवर्णौ सन्तो एकवर्णवद्धारणादेकवर्णौ भवतः ।--एक 
प्रयत्ननिर्वत्यो भवतः ।--वा० प्रा० ४१४३ पर उवट 

२. अङारार्डमैकारोकारयोरादिः ।--तै० Ato २।२६, संवृततरकरणमेकेषाम्‌ । 
--तै० प्रा० २।२७, इकारोऽध्यद्ध पुर्वस्य शेषः ।--तै० प्रा० २२८ 

३. हस्वानुस्वारव्यतिसंगवत्परे ।--क० ATo १३।४१ 
यया तल अनुस्वारः पादमालाधिक उपधा च तावता न्यूना एवमिहापि 
द्रष्टव्यम्‌ | इवर्णोवर्णयोर्भूयसी मात्रा, भल्पीयस्यावर्णस्य । तस्मात्तयोवेष- 


zara क्षीरोदकवत्‌ संसर्गो भवति | तस्मात्तयोरवर्णस्य चेवर्णो वर्णयोश्च पृथक्‌ 
श्रवणं भवति ।--० प्रा १३।४१ पर उवट 

कारिका दो गई है । जिसके अनुसार एकार तथा ओकार में कण्ख्यवर्ण भकार की 
आधी माता है तथा ऐकार ओर औकार में कण्ठ्य वर्ण की एक मात्रा है तथा 
शेष माता “ए, ओ में इकार की एवं 'ऐ', औ में उकार की ue Pugh 
इस कारिका का अंतिम पद (तयोविवृतसंवृतम्‌) के अर्थ के सम्बन्ध में विद्वानों में 
मतभेद है । परन्तु प्रस्तुत विधान के सम्बन्ध में do प्रा० २२७ पर विचार करने 
से इसका समाधान प्राप्त हो जाता है। Fo प्रा? के अनुसार कतिपय आचार्य 
ऐकार तथा मकार के उच्चारण में करणावस्था को संवृततर मानते हैं। पा० 
शि० की इस कारिका का भी शब्दों के क्रमानुसार यही अर्थ उचित जान पड़ता 
है कि ए, ओके उच्चारण में करण की विवृत-अवस्था तथा ऐ, ओ के उच्चारण 
में करण की संवृत-अवस्या होनी चाहिए । परन्तु “सिडनी एलेन? ने अपने ग्रन्थ 
में इसकी व्याख्या दूसरे ढंग से प्रस्तुत की है । उसके अनुसार ऐ तथा औ का 
प्रथम अवयव (अ) विवृत-प्रयत्त वाला हो सकता है, तथा 'ए' और ‘al’ का 
प्रथम अवयव (अ) संवृत-प्रयत्न वाला हो सकता है ।* qo Ho १।४० में विधात 
किया गया है कि संध्यक्षर (ए, ओ, ऐ, भौ) संस्पृष्ट (दोस्वरों के मेल से 
उत्पन्न) वर्ण हैं तथा उनका व्यवहार एक वर्ण की भाँति होता है ।२ परन्तु Fo 
अ० १।४१ में यह भी स्पष्टतः कहा गया है कि उच्चारण-स्थान के विधान की 
दृष्टि से ऐकार तथा औक्रार एक वर्ण की भाँति व्यवहूत नहीं किये जाते हैं । 
अर्थात्‌ ऐकार और ओकार का उच्चारण एकार तथा ओकार के उच्चारण से भिन्न 
रूप से होता है।* इसी सूत्र के भाष्य में एक कारिका को Saga किया गया है, 
जिसमें कहा गया है कि ऐकार तथा आकार में जो पूर्व की मात्रा है तथा जो 
परवर्ती मात्रा है उनके मध्य में आधी माता संस्पृष्ट होती है ।४ इस कारिका का 
अर्थ अस्पष्ट सा है । ह्विटनी ने यह सम्भावना व्यक्त को है कि ऐकार के आदि 
एवं अन्त में क्रमश: अकार तथा इकार हैं, तथा इन ध्वनियों के मध्य में एक मात्रा 


१. . अर्धमात्रा तु कण्ठयस्य एकारोकारयोर्भवेत्‌ । ऐकारौकारयोर्माला तयोविदृत- 
संवृतम्‌ ।--पा० शि० १३ 


२. द्रष्टव्य-Phonetics in Ancient India, Page 63 


संध्यक्षराणि संस्पृष्टवर्णान्येकवर्णवत्वृत्ति: ।--च० अ० १।४० 
- नैकारौकारयो: स्थानविधो ।-च० अ० १४४१ 


र OX 


ऐकारौकारयोश्चापि . पूर्वामात्ता परा च या । अर्ढमाला तयोर्मध्ये संस्पृष्टा 
इति स्मृतः ।--च० अ० १।४१ 

परिमाण वाली ऐसी ध्वनि है, जिसमें अकार तथा इकार का संश्लेष होता है 1" 
प्रातिशाख्यों के उपर्यक्त विवेचनों के आधार पर यही कहा जा सकता है कि 
प्रातिशाख्यों के रचनाकाल में ये चारो वर्ण सन्ध्यक्षर माने जाते रहे हैं, परन्तु 
उनमें से एक्रार तथा ओकार का उच्चारण एक वर्ण की भाँति हो जाता 
था । जबकि ऐकार तथा औकार एक वर्ण की भाँति उच्चरित नहीं होते 
थे। ato प्रा० 'मुख-संधारण' रूप उच्चारण-प्रक्रिया के माध्यम से इन वर्णों 
के उच्चारण में भी एकवर्णता का विधान किया गया है। उच्चारण की 
दृष्टि से एकार तथा ओकार को समानाक्षर के सदृश कहा जा सकता है। 
इस विषय में ag निःसन्देह कहा जा सकता है कि ३मूलतः थे चारों वर्ण 
सन्ध्यक्षर ये । भाषा-विज्ञान के अध्ययन से पता चलता है कि मूल भारोपीय 
भाषा में ए, ओ, ऐ तथा ओ का उच्चारण क्रमशः ‘ag’, ‘ag’, ‘ate’ तथा 
'आउ' के रूप में होता था। बाद में चलकर 'अइ' तथा ‘ag’ का उच्चारण 
क्रमशः 'ए' तथा 'ओ' होने लगा । 'ए' तथा 'ओ' इन दोनों सन्ध्यक्षरों ने अपने 
संध्यक्षर-स्वलूप को नष्ट कर दिया और समानाक्षर के सदृश उच्चरित होने 
लगे । साथ ही साथ ‘are’ तथा आउ' के उच्चारण में भी परिवर्तन हो गया । 
ये क्रमशः ऐ तथा औ के रूप में उच्चरित होने लगे। ऐ तथा औ का वास्तविक 
उच्चारण 'अइ' तथा 'अउ' है । इस प्रकार ऐकार तथा ओकार ने तो अपने 
सन्ध्यक्षर-स्वरूप को सुरक्षित रखा, परन्तु ए तथा ओ का उच्चारण समानाक्षर 
के समान होने लगा | संधि के नियमानुसार ए, ओ, ऐ तथा औ के बाद यदि कोई 
स्वर आ जाय तो ये चारो स्वर क्रमशः अय्‌, अव्‌, आय्‌ तथा आव्‌ हो जाते हैं । 
इससे भी यही तथ्य सामने आता है कि प्रातिशाख्यों के काल में ऐ, औ का उच्चा- 
रण संध्यक्षर की भाँति अवश्य होता था। इन दो वर्णो के संध्यक्षर-स्वरूप की 
रक्षा का एक कारण और भी हो सकता है, वह यह कि इन दो वर्णो में संधि को 
प्राप्त होने वाले वर्णों की मात्रा में असमानता थी । जिसके कारण इनका उच्चारण 
एक वर्ण के समान नहीं हो सकता, क्योंकि इनमें अवयवभूत वणो का मिश्रण दुग्ध 
और जल की भाँति नहीं हो पाता है । जबकि एकार तथा ओकार में अवयवभूत 
दोनों तत्त्व दुग्ध और जल की भाँति मिल जाते हैं। परिणाम-स्वरूप इनका 
उच्चारण सर्वांश में समानरूपेण हो जाता है । इन चारो सन्ध्यक्षरों के उच्चारण में 
वक्ता एक स्वर के उच्चारण-स्थान से दूसरे स्वर के उच्चारण-स्थान की ओर 


१. द्रष्टव्य-- चतुरध्यायिका १।४०. ४१ पर ह्विटनीकृत अंग्रेजी ब्याख्या 

अपने उच्चारणाङ्गों को उन्मुख करता है । यह क्रिया इतनी शीघ्रता से हो जाती 
है, कि श्वास के एक ही झटके से इनका उच्चारण हो जाता हे और वे एक 
वर्णवत्‌ श्रवणीयता को प्राप्त कर लेते हैं। ऐकार तथा औकार की श्रवणीयता के 
प्रसंग में यही कहा जा सकता है कि उनमें मात्रा की असमानता होने से एक वर्णता 
उस सीमा तक नहीं आ पाती । जिससे इनका उच्चारण एकवर्ण की भाँति नहीं 
हो पाता है। संध्यक्षरों को संयुक्त स्वर भी कहा गया है। संयुक्त स्वरों से अभि- 
प्राय उन स्वरों से है, जिनके उच्चारण में दो स्वर संयुक्त हों । परन्तु ध्वनि- 
वैज्ञानिक दृष्टि से संयुक्त स्वर वे हैं, जो दो स्वरो के मेल से उत्पन्न तो हैं, परन्तु 
उनका उच्चारण एक अक्षर के रूप में हो जाता है। भर्थात्‌ उनके उच्चारण में 
ध्वनि श्वास के एक ही आघात से बाहर निकल जाती हैं। दो मूलस्वरों के 
उच्चारण में जहाँ दो शवासाघातों की आवश्यकता पड़ती हैं, वहाँ संयुक्त स्वर एक 
हो श्वासाधात से उच्चरित हो जाते हैं। दूसरे शब्दों में संयुक्त स्वर दो स्वरों का 
ऐसा मिश्रित रूप है, जिसके उच्चारण में दोनों स्वर अपने स्वतंत्र अस्तित्व को 
खोकर एकाकार हो जाते हैं और श्वास के एक ही झटके से उच्चरित हो जाते हैं । 
दोनों मिलक्रर एक अक्षर का रूप ग्रहण कर लेते हैं । 


कतिपय विशेष प्रकार के याज्ञिक पाठों में अद्ध ओकार क्रे उच्चारण का 
उल्लेख पाया जाता है, परन्तु वैदिक भाषा में इस प्रकार के अर्द्ध ओकार का संकेत 
नहीं प्राप्त होता । आ० Ato Yo ७।११ में ‘AE’ के उच्चारण में अर्द्ध ओकार 
के उच्चारण का विधान पाया जाता है ।१ महाभाष्य में सामवेद के राणायनीय 
एवं सात्यमुग्रि शाखा में ad एकार तथा अर्द्ध ओकार के उच्चारण का उल्लेख 
है । उस शाखा में उद्गाता नामक ऋत्विक्‌ जब सामवेद का गान करता है तो, 
गान के प्रवाह में पडकर तोड-मरोड़ कर AS एकार एवं अद्ध ओकार का उच्चा- 
रण करता है । उसका इस प्रकार का उच्चारण, गान के प्रवाह के कारण ही 
सम्भव है । आधा एकार तथा आघा ओकार कभी भी स्वतंत्र वर्ण नहीं हो सकता | 
म० भा० १।१।२ में स्पष्टतः कहा गया है कि यह कृति (अर्द्ध ए तथा अर्द्ध 
ओ का उच्चारण) केवल प्रातिशाख्यों में है, न तो लोक में और न वेद की किती 
अन्य शाखा में ही इस प्रकार के उच्चारण की संभावना की जा सकती है । इसी 
प्रकार सामवेद के गानों में ही स्वरों को अनेक माल्राकाल तक उच्चरित करने 
का उल्लेख भी प्रातिशाख्यों में प्राप्त होता है। सामगानों में तो एक-एक स्वर 


१. तस्य तस्य चोपरिष्टादपरिमितान्पञ्चवाऽरधौकाराननुदात्तान्‌ ।--आ० श्रौ” 
सु ७११ 

को काफी देर तक उच्चरित करते हैं।' आ० Alo Fo १।२।१४ के अनुसार 
अवसान में आने वाले प्रणव (ओईम्‌) को चार मात्राओं में उच्चरित करने का 
विधान किया गया है । आधुनिक युग के कतिपय भाषा-वैज्ञानिक भी संध्यक्षरों 
के GET रूप को स्वीकार करते ह | 


वृत्ति-निख्पण 


प्रातिशाख्यो में वर्णों के उच्चारण में लगने वाले काल के आधार पर स्वरों 
को हस्व, दीर्घ एवं प्लुत इन तीन श्रेणियों में रखा गया है, जिनका विवेचन 
'उच्चारणकाल' नामक स्वतंत्र अध्याय में किया जायगा । प्रस्तुत स्थल पर यह 
विचार कर लेना प्रासंगिक होगा कि वया वर्णो का उच्चारण सदैव निर्धारित 
माल में एक समान ही होता है अथवा निर्धारित मात्रा से शीघ्र भी हो सकता 
है तथा किन्ही विशेष अवस्थाओं में निर्धारित काल से अधिक काल में भी हो 
सकता है ? 


इस प्रसंग में प्रातिशाख्यों में कतिपय महत्त्वपूर्ण विधान प्राप्त होते हैं । 
ऋण प्रा० १३।४६ में यह कहा गया है कि आचार्य लोग वाणी (वाक्य) की तीन 
वृत्तियों का उपदेश करते हैं-- विलग्बित (Slew), मध्यम (Intermeciate) और 
द्रुत (quick) ॥ वृत्ति का अर्थ है “उच्चारण की गति’ । अर्थात्‌ वक्ता कभी तो 
धीरे-धीरे (मन्द गति से) बोलता है, कभी तीव्र गति से बोलता है तथा कभी 
मध्यम (स्वाभाविक) गति से बोलता है। मध्यम गति बोलने की स्वाभाविक 
अवस्था होती है ।* इससे तीब्रगति से बोलने में वर्णों के उच्चारण में लगने वाले 
काल की मात्रा में न्यूनता आ जाती है तथा मन्द गति से बोलने में मात्रा का 
आधिवय हो जाता है, वर्योकि प्रातिशाख्यों एवं अभ्यस्य ग्रन्थों में उच्चारण 
में लगने वाले काल का जो निरूपण प्राप्त होता है, वह मध्यम वृत्ति में लगने 
बाले काल की मात्रा है। सामान्यतः सभी लोग मध्यम वृत्ति में उच्चारण 


१. ननु च भोश्छन्दोगानां सात्यमुग्रिराणायनीया मर्धमेकारमर्धमोकारं चाधीयते 
*“'सुजाते एश्वसूद्ृते | पारिषद्कृतिरेषा ततभवताम्‌ | नैव हि लोके नात्य- 
स्मिन्वेदेऽ्धं एकारोऽध ओकारो वास्ति \--म० भा? १।१।२ 

२. तिस्रो वृत्तीरुपदिशस्ति वाचो विलम्बितां मध्यमां च द्रुतां च ।--क६० प्रा? 
१३।४६ 

३. मध्यमेन स वाकप्रयोगः ॥--वै० ATo २३।१५ 

करते हैं। 'कालनिर्णय' शिक्षा में भी यह स्पष्ट कर दिया गया है, कि वर्णों के 
उच्चारण के लिये जो काल का विधान किया जाता है, उसका आधार मध्यम 
afa है।! 


चत्तियों के आधार पर उच्चारण-काल में भेद 


ऋण प्रा० १३॥४८ में विधान किया गया है कि प्रत्येक परवर्ती वृत्ति में 
मात्रा का आधिक्य होता है ।* परन्तु सूत्र में यह नहीं बतलाया गया है कि sa 
आधिक्य का परिमाण क्या है ? इस सम्बन्ध में भाष्यकार उवट का कथन है कि 
दत वृत्ति में जो वर्ण उच्चरित होते हैं, वे मध्यम वृत्ति में उच्चरित होने पर तिहाई 
भाग मात्राकाल से अधिक हो जाते हैं, इसी प्रकार मध्यम वृत्ति में जो वर्ण 
उच्चरित होते हैं, वे विलम्बित वृत्ति में उच्चरित होने पर तिहाई भाग मालाकाल 
से अधिक हो जाते हैं। अर्थात्‌ इन वृत्तियों में ९:१२:१६ का अनुपात होगा । 
तात्पर्य यह है कि मध्यम वृत्ति में उच्चरित होने पर यरि किसी मन्त्र में १२ मुहूर्त 
का समय लगता है तो उसी को द्रुतवृत्ति में उच्चरित करने पर € मुहूर्त का समय 
लगेगा, तथा यदि विलम्बितवृत्ति में उच्चरित किया जायेगा तो १६ मुहुर्त का 
समय लग जायेगा । उवट ने यह भी कहा है कि कतिपय आचार्य इस अंतर को 
चौथाई भाग से अधिक बतलाते Fl इस प्रकार उनक्रे अनुसार उपर्युक्त अनुपात 
१६:२०:२५ का हो जायेगा।* पा० qo १।१।१७० के महाभाष्य पर वृत्ति 
में कैयट ने भी इन वृत्तियों में लगने वाले काल की मात्रा का अनुपात ६:१२:१६ 
ही स्वीकार किया हे । केयट ने इस अनुपात के प्रत्यक्षीकरण का सम्बन्ध मनो- 
शारीरिक प्रक्रिया से जोड़ा ५्है। उसके अनुसार ६:१२:१६ के अनुपात का 
अभिप्राय है- जब वक्ता द्रुत वृत्ति में किसी ऋचा अथवा श्लोक का उच्चारण. 
करता है, तो श्रोता की सुषुम्ना नाड़ी से 'तन्लिका द्रव' के नौ बिन्दु प्रवाहित होते 
है, मध्यमा वृत्ति में बारह विन्दु प्रवाहित होते Fre gat प्रकार विलम्बित 


१. स्वरवर्णविरामाणां भिन्तवाग्वृत्तिवतिनाम्‌। एकरूप्येण कालस्य कथनं नोपद्यते ॥। 
मध्यमां वृत्तिमाश्रित्य मया चेयं कृतिः कृता । प्रातिशाख्ये निषिध्यान्ये यस्मात्‌ 
सैव बोध्यते ।।--कालनिर्णय शिक्षा श्लोक ३,४ 


२. माला विशेष: प्रतिवृत्युपेति ।--क्र० sto १३।४८ 


३. द्रुतायां वृत्तौ ये वर्णास्ते मध्यमायां लिभागाधिका भवन्ति । चतुर्भागाधिका 
भवन्तीत्येक इति ।--क्र० Ato १३।४८ पर उवट 

वृत्ति में सोलह विन्दु प्रवाहित होते हँ । ' कतिपय अन्य ग्रन्थों में इन अनुपातों में 
भिन्नता पायी जाती है। Ao प्रा० पर उवट की व्याख्या में उल्लिखित १६: 
२०:२५ के अनुपात को कुछ ही आचार्य स्वीकार करते हैं । ऋ० To ३१-३३ 
भें इस अनुपात को ३:४:५ बतलाया गया है। ऋ० तं० के आधार पर यह 
स्पष्ट है कि यदि किसी ऋचा अथवा एलोक के उच्चारण की मध्यमवृत्ति में ४ 
मात्रा का समय लगेगा तो उसे द्रुतवृत्ति में उच्चरित करने पर ३ माला समय 
लगेगा । इसी प्रकार बिलम्बित वृत्ति में उच्चरित करने पर ५ माला का समय 
लग जायेगा 1% माण्डूकी शिक्षा के अनुसार यह अनुपात १:२:३ हैँ ।* 

इस प्रकार उपर्युक्त विवरणों से ऐसा स्पष्ट होता है कि इन वृत्तियों के 
उीक-ठीक काल-निर्धारण के विषय में प्रातिशाख्यों में मतभेद है । इस प्रसंग में 
उपलब्ध होने वाले विविध सिंद्धान्तों से यही समझ में आता है कि वेदों की विभिन्न 
शाखाओं में मन्त्रों के उच्चारण से सम्बन्धित विशेष-विशेष प्रक्रियाये थीं तथा 
उच्चारण में लगने वाले काल भी भिन्न-भिन्न थे । इसके विषय में यह भी कहा 
जा सकता है कि उच्चारण तो प्रत्येक व्यक्ति का अलग-अलग हो सकता है तथा 
कोई व्यक्ति किसी वाक्य को अपने अनुसार उच्चरित करता है । अतः अधिकतम 
था न्यूनतम गति का निर्धारण करना कठिन है । sto सि० वर्मा के अनुसार “मोटे 
तौर पर कहा जा सकता है कि सामान्य वाग्व्यवहार में वाक्‌ की अनुपातिक गति 
अतिमिनट १४० के लगभग होती है । व्याख्याताओं में १२० से लेकर २०० तक 
का अन्तर होता है । यहाँ द्वितीय गति ‘ga’ वाक्‌ के लिए ही है।” sto वर्मा के 
अनुसार इसका अनुपात २: ३ तक पहुँच जाता है ।“ 


वृत्तियों का विभिन्न कार्यों में प्रयोग 


प्रातिशाख्यों में इन तीनों वृत्तियों के प्रयोग के प्रसंग में भी स्पष्ट विधान 
किया गया है । ऋ० प्रा० १३।४६ के अनुसार वेद-मस्लों का अभ्यास करते समय 


१. द्रुतं श्लोक ऋचं वोच्चारयति वक्तरि नाडिकाया यस्याः नव पलाति स्रवर्ति 
तस्या एव मध्यमायां वृत्ती द्वादश पलानि स्रवन्ति ।'`` `` विलम्बितायां तु 
वृत्तौ षोडशपलानि स्रवन्ति।-पा सू» १।१।१७० के महाभाष्य पर कैयट 

२. द्रुतायां तिस्रः माता, चतुष्कला मध्यमायां, पञ्चकला विलम्बितायाम्‌ ।---ऋ० 
To ३१-३२ 

३. द्रष्टव्य--माण्डुक्री शिक्षा, शि० do Jo ४६२ 

४, द्रष्टव्य--डॉ० सि० कृतवर्मा A Critical Studies in Phonetics Obser- 
vations of Indian Grammarians, P. 172 

उन्हे द्रुतवृत्ति में उच्चरित करना चाहिये । किसी अनुष्ठान रूप कर्म में मंत्रों को 
मध्यमवृत्ति में उच्चरित करना चाहिए । इसी प्रकार शिष्यों को उपदेश देते समय 

मन्त्र विलम्बित वृत्ति में उच्चरित fea जाने चाहिए ।' वास्तव में यदि किसी 
को उपदिष्ट करना है तो मध्यमवृत्ति में ही उच्चारण करना चाहिये क्योंकि द्रुतवाक्‌ 
में ध्वनियाँ स्पष्ट श्रुतिगोचर नहीं हो पातीं, जबकि बिलम्बितवृत्ति में दोषों का 
पता अत्यन्त सरलता से लग जाता है। परन्तु ध्वनिशास्त्त से सुशिक्षित तथा 
सुकण्ठयुक्त अध्यापक उपर्युक्त तीनों वृत्तियों में से किसी भी वृत्ति का प्रयोग कर 
सकता है । ऋ० Ato १३।४७ में कहा गया है कि आचार्य लोग भिन्न-भिन्न 
वृत्तियों में भिन्न-भिन्न 'सवनों” (यागो) का विधान करते हैं-- विलम्बित बृत्ति में 
प्रातः-सवन होता है, मध्यमावृत्ति में माध्यन्दिन-सवन होता है तथा द्रुतवृत्ति में 
तृतीय अर्थात्‌ सायं-सवन होता है 17 


मन्त्रोच्चारण के प्रकार 


do प्रा० के तेईसवे अध्याय में मन्त्रों के उच्चारण के सम्बन्ध में कतिपय 
विशेष बातें बतलाई गई हैं। तै० प्रा» २३।४ में कहा गया है कि वाक्‌ (वाणो) 
के सात स्थान होते हैं। स्थान का अर्थ है--उच्चारण सम्बन्धी विधि। तात्पर्य यह 
है कि मन्लों को सात रूपों में उच्चरित क्रिया जा सकता है । ये स्थान श्रवणीयता 
एवं स्पष्टता को दृष्टि में रवकर बतलाये गये हैं । तै० घ्रा० २३।५ में इन सातौं 
स्थानों का नामतः उल्लेख कर दिया गया है। ये स्थान-- उपांशु, ध्वान, निमद, 
उपन्दिमत्‌, मन्द्र, मध्यम और तार संज्ञक हैं।३ इन स्थानों का सम्बन्ध ध्वनि 
की उच्चता तथा निम्नता, स्पष्टता तथा अस्पष्टता से है। इनमें अन्तिम तीन 
अर्थात्‌ मन्द्र, मध्यम और तार में ध्वनि का स्पष्ट उच्चारण होता है, परन्तु 
ध्वनि की उच्चता में आपेक्षिक न्यूनता अथवा अधिकता होती है। अब क्रमशः 


इन स्थानों में होने वाली उच्चारण-सम्बन्धी विशेषताओं का निरूपण किया जा 
रहा है— 


१. अभ्यासार्थे gat वृत्ति प्रयोगार्थे तु मध्यमाम्‌ । शिष्याणामुपदेशाय कुर्याद्‌ वृत्ति 
विश्ञम्बिताम्‌ ।।-_ऋ० प्रा० १३।४६ | 


२. वृत्यन्तरे कर्मविशेषमाहु: |--ऋ० gto १३1४७, विलम्बितायां प्रातः सवनम्‌ 
भवति । मध्यमायां माध्यन्दिनं सवनम्‌ । द्रुतायां तृतीयं सवनमिति |--ऋ० 
प्रा १३।४७ तथा इसी सूत्र पर उवट 


३. उपांशुध्वाननिमदोपन्दिमन्मन्द्रमध्यमताराणि ।--तै० प्रा० २३।५ 

१-- उपांशु--इस अवस्था में उच्चारण-स्थानों तथा करणों की चेष्टा तो 
होती है, परन्तु ध्वनि नहीं होती । अथवा यह कहा जाय कि अत्यल्प ध्वनि होती 
हैं । इस अवस्था में इस प्रकार का उच्चारण होता है जिससे श्रोता इसे सुन सकने 
में समर्थ नहीं हो पाया | यहाँ तक क्रि वकता भी स्वयं इस अवस्था में उत्पन्न हुई 
ध्वनि को नहीं सुन पाता । इसीलिये Go प्रा० २३।६ में इसके लक्षण में अमन: 
प्रयोगम्‌' पद दिया गया है। यद्यपि करण-ब्यापार तो होता है, परन्तु वायु के 
संसर्ग का अभाव रहने से इस उच्चारण में ध्वनि नहीं होती | तात्पर्य यह है कि 
उच्चारण की इस अवस्था में सम्बद्ध स्थान एवं प्रयत्न से बिना शब्द किये, मन 
ही मन मन्त्रों को उच्चरित किया जाता है । इस अवस्था में स्वर तथा व्यञ्जन 
इत्यादि का श्रवण किसी अन्य व्यक्ति को नहीं हो पाता | इस अवस्था का प्रयोग 
जप में किया जाता है ।' 


२--ध्दान--उच्चारण की इस द्वितीय अवस्था में करण एवं स्थान का 
अपेक्षित व्यापार भी होता है, मन का सक्रिय योगदान भी रहता है तथा ध्वनि 
भी होती है । परन्तु उस ध्वनि में स्वर एवं व्यञ्जन की पहचान नहीं हो पाती ! 
अर्थात्‌ श्रोता इतना तो 'समझता है कि कुछ कहा जा रहा है, परन्तु वह यह नहीं 
समझ पाता कि बया कहा जा रहा है? उपांशु और ध्वान में यही भेद है कि 
sata में ध्वनि को श्रोता स्पष्टझ्पेण सुन तो लेता है परन्तु स्वर एवं व्यज्जन क्रो 
पहचान नहीं पाता ।* जबकि उपांशु में सुन भी नहीं पाता | 


३- निमद--वाणी की तिमद नामक तृतीय अवस्था में ध्वनि कुछ भौर 
ऊंची हो जाती है, तथा उसमें स्वरों और व्यज्ञनों का भेद स्पष्टतः ज्ञात हो जाता 
है । अर्थात्‌ श्रोता इस अवस्था में उच्चरित ध्वनि को थोड़ा प्रयास करने पर स्वरों 


एवं व्यज्ञनों के भेद-ज्ञान के साथ सुन लेता है।* 


४--उपब्दिमत-- इस अवस्था में ध्वनि इतनी उच्च होती है, जिसको 
श्रोता विना प्रयास के सुन लेता है तथा साथ ही स्वरों एवं व्यज्ञनों की भी उचित 


पहचान कर लेता है।” 

१. करणवदशब्दममतः प्रयोगमुषांशुः ।_ तै० ATS २३1६ 
२. अक्षरव्यंज्जनानामनुपल ब्धिध्वातः ।--तै० प्रा २३।७ 
३. उपलब्धिनिमदः ।- तै० प्राश २३८ 


४. सशब्दमुपब्दिमत्‌ ।- तै० प्रा० २३1९ 

५--मन्द्र--उच्चारण को इस पञ्चम अवस्था में ध्वनि हृदय-स्थान से 
उच्चरित होतो है। इस ध्वनि को omer की ध्वनि के समान कहा गया हैं । 
अर्थात्‌ जिस प्रकार व्याघ्र गम्भीर ध्वनि करता है, उसी प्रकार इस अवस्था में 
उत्पन्न ध्वनि में एक विशेष प्रकार की गम्भीरता होती है । 

६--मध्यम--इस अवस्था में चक्रवाक के कूंजने के समान ध्वनि होती 
है । उच्चारण की अत्यन्त स्वाभाविक अवस्था यही है । इसीलिये इसका उच्चारण 
कण्ठ से बतलाया गया हे । प्रायः वेदपाठियों दारा उच्चारण की सामान्य अवस्था 
में इसी प्रकार की ध्वनि होतो है । इनमें उच्चरित ध्वनि न अधिक तीव्र होती 
है. तथा न अधिक मन्द । यह ध्वनि सुनने में भी अन्य ध्वनियों की अपेक्षा अधिक 
प्रिय मालूम पड़ती है 1 

७--तार--इस अवस्था में उच्चरित ध्वनि अतितीब्र होती है। इसे मूर्धा 
या शिर से उच्चरित होने वाली ध्वनि कहा गया है । 

वाणी को इन सात अवस्थाओं में प्रथम चार का प्रयोग यज्ञादि धामिक 
कृत्यों में जप इत्यादि के प्रसंग में किया जाता है । परन्तु अन्तिम तीन का प्रयोग 
सामान्य वेदपाठ में किया जाता है। वा० प्रा० ११० तथा ० प्रा० १३।४२ 
में भी इन तीनों स्थानों का उल्लेख क्रिया गया है तथा उन स्थलों पर भी इनको 
क्रमशः उर: (हृदय, छाती), कण्ठ तथा शिर या मूर्धा से उच्चरित होने का 
“विधान किया गया है । तै० प्रा० २३।१० में भी इन तीनों को क्रमशः उरः, कण्ठ 
तथा शिर से ही उच्चरित करने का विधान है।१ इनके उच्चारण में होने वाली 
ध्वनियों का do प्राश २३।१० के fao A क्रमशः व्याघ्र, चक्रवाक तथा मयूर, 
हंस अथवा कोकिल की ध्वनि से साम्य दिखलाया गया है । अर्थात्‌ मन्द्र अवस्था 
में उच्चरित ध्वनि व्याघ्र की गर्जना की भाँति गम्भीर होती है । मध्यम अवस्था 
में उच्चरित ध्वनि चक्रवाक पक्षी के कूजने के समान होती है । इसी प्रकार तार 
अवस्था में उच्चरित ध्वनि मयूर, हंस अथवा कोकिल के बोलने के समान होती 
है, तथा इनमें से अन्तिम तीन अवस्थाओं का प्रयोग क्रमशः प्रात: सवन, माध्यन्दिन 
सवन तथा सायं सवन या तृतीय सवन में किया जाता है ।* वास्तव में इन 


१. त्रीणि स्थानानि।_ वा० प्रा० १।१०, तीणि-मन्द्र मध्यममुत्तमं च स्थानान्याहुः 
सप्त यमानि वाचः ।--क्र० प्राश १३।४२, उरसि मन्द्रं कण्ठे मध्यमं शिरसि 
तारम्‌ ।-- तै० प्रा० २३।१० 

२. प्रातः पथेन नित्यमुरस्थितेन स्वरेण शार्दूलरुतोपमेन । मध्यन्दिने कण्ठगतेन 
चैव चक्राः वसं कुजितसन्निभेन । तारं तु विद्यात्‌ सवनं तृतीयं शिरोगतं तञ्च 


सदा प्रयोज्यम्‌ । मयूरहंसान्यमुतस्वनानां तुल्येन नादेन शिरस्थितेन ॥--तै० 
STO २३।१० पर ति» ट 0 जत 

अवस्थाओं का सम्बन्ध ध्वनियों की उच्चता से 21 इनमें प्रथम चार (उपांशु, 
ध्यान, निमद, उपन्दिमत्‌) भवस्थायें न तो स्वराघात वहन कर सकती हैं और न 
ही संगीतात्मक स्वरों को ही वहन कर सकती हैं। अन्तिम तीन (मन्द्र, मध्यम, तार) 
अवस्थायें स्वराघात तथा संगीतात्मक स्वरों (Musical Tones) को बहन करते 
में समर्थ होती हैं। To प्रा० २३1११ में यह स्पष्ट कहा गया है कि इन्हीं मन्द्रादिः 
तीनों स्थानों (अवस्थाओं) में प्रत्येक में सात-सात यम (Tones) होते हैं, अर्थात्‌ 
इन्हीं तीनों अवस्थाओं में सातो यमों का प्रयोग किया जाता है।' तै० मश 
२३॥११ पर लि० में इन स्वरों को उदात्तादि स्वराघात कहा गया है । परन्तु. 
वैदिकाभरणकार ने इन स्वरों को सामवेद में प्रसिद्ध स्वर कहा है ।* ऋ० प्रा 
१३।४३ में बतलाया गया है कि यम (Musical Tones) को स्थान से कभी sa 
अलग नहीं किया जा सकता है । अर्थात्‌ यदि यह प्रयत्न किया जाय कि किसी 
वाक्य को किसी यम विशेष में उच्चरित करें परन्तु उसका उच्चारण उपयुक्त 
तीनों स्थानो-मन्द्ठ, मध्यम, तार में से किसी भी स्थान में न किया जा सके, तो 
ऐसा असम्भव है ।* इसी प्रकार ऋ० श्रा० १३॥४४ में सूलकार ने यह भी कहा 
है कि जो संगीत-शास्त में सात स्वर कहे गये हैं, वे ही इस स्थल पर्‌ यम शब्द 
से वाच्य हैं। इसी सुत पर उवट ते यह स्पष्ट कर दिया है कि गान्धर्ववेद i 
प्रसिद्ध जो षड्ज, ऋषभ, WET, मध्पम, पञ्चम, धैवत ओर निषाद a 
सात स्वर हैं, वे ही यहाँ पर यम शब्द से कहे गये हैं।” उदट ने यह भी = 
है कि ये गान्धर्ववेदीय सातो स्वर सामवेद में क्रुष्टादि सात नामों से प्रसिद्ध हो र. 
qo प्रा० १३४५ में सूलकार ने यह भी कहा है कि अथवा 2 यम हित 

पृथक्‌ हैं ।” इससे ऐसा प्रतीत होता है कि कतिपय आचाय इन यम को गान्धर्व- 
बेदीय सातो स्वरों से पृथक्‌ भी मातते थे। 


Rr SN 

१. मन्द्रादिषु fag स्थानेषु सप्त सप्त यमाः ।--तै० प्रा० २३।११ 

२. यमाः स्वराः उदात्तादय इति याबत्‌ ।--तै० प्रा २३।११ पर fao, सामवैदे 
प्रसिद्धान्‌ सप्तस्वरांस्तावदाहं ।-तै० प्रा? २३।११ पर वै० 

३. अनन्तरश्चाल यमो विशेष: I— Ao ATO १३।४३ i. 

४. येते सप्त स्वरा: “घड्जऋषभगान्धार ''निषादा: स्वराः इति Se 

| समाम्नाताः | तथा सामसु क्रुष्ट, TAA, द्वितीय, तृतीय, चतुर्थ, मन्द्रातिस्वार्याः 

इति ते यमाः नाम वेदितव्याः ।--ऋ० प्रा० १३।४४ पर उवट 

५, पृथग्वा ऋ प्रा० १३।४५ . es : 

१४२ | वैदिक धत्रनि-विज्ञान 


जो कुछ भी हो, परन्तु यह तो सिद्ध तथ्य है कि उपर्युक्त सातो स्थानों में 
से अन्तिम तीन स्थान ही ऐसे हैं, जिनमें उदात्तादि स्वराघातों' एवं षड्जादि 
गान्धर्ववेदीय स्वरों अथवा क्रृष्टादि सामवेदीय स्वरों को उच्चरित क्रिया जा 
सकता है । तै० प्रा० २३1१२ में इन सातों यमों (Musical Tones) के नाम- 
कृष्ट, प्रथम, डितीय, तृतीय, चतुर्थ मन्द्र और अतिस्वार्य ही बतलाये गये हैं । 


इन यमों के उच्चारण-प्रकार का विवेचन 'स्वराघात' नामक अध्याय में क्रिया 
जाएगा । 


१. मन्द्रमध्यमताराणि स्थानानि भवन्ति ।_तै० प्रा० २२।११ 

तृतीय अध्याय 


अङ्गाङ्गिमाव 


वैदिक भाषा की प्रमुख विशेषता है--उपकी स्वर-प्रक्रिया । वेदों के प्रत्येक 
Hea स्वरयुक्त उच्चरित होते हैं। बिना स्वरों के उच्चरित होते पर वे अनिष्टकर 
हो जाते हैं । अब प्रश्‍न यह होता है कि ये स्वर केवल स्वर वणों के गुण हैं अथवा 
स्वर और व्यञ्जन दोनों प्रकार की ध्वतियां के गुण हैं। इसके समाधान रूप में 
aro शि० में एक कारिका प्राक्त होती है, जिसके अनुसार स्वर-ध्वनियाँ ही उच्च 
(उदात्त) होती हैं, स्वर ध्वतियाँ ही नीच (अनुदात्त) होती हैं तथा स्वर ध्वनियां 
ही स्वरित होती हँ । ये जो उदात्तादि ललेस्वर्य (तीन स्वर) हैं, वे स्वर-प्रधान हैं। 
अर्थात्‌ प्रमुख रूप से ये उदात्तादि स्वर ध्वनियों' पर ही रहते हैं तथा व्यञ्जन 
ध्वनियाँ स्वर-ध्त्रनियों के उदात्तादि स्वरों से ही सस्वर होती हैं ।* तात्पर्य यह है 
क्रि व्यञ्जन-ध्वनियाँ अपने समीपवर्ती स्वर-ध्वनियों के स्वराघातों से सस्वर होती 
हैं, अर्थात्‌ उती स्वराघात से युक्त होकर उच्चरित होती हैं। इसी प्रसंग में एक 
दूसरा प्रश्न यह उपस्थित होता है कि किसी भी पद में एक भी स्वर ध्वनि” होती 
है तथा अनेक भी । ऐसी स्थिति में कौन सा व्यज्जन क्रिस स्वर ध्वनि के स्वराघात 
से सस्वर होगा ? उदाहरणार्थ 'पुस्तकम्‌' पद में तीन स्वर तथा पाँच व्यञ्जन हैं | 
तीन स्वर होने से इस पद में तीन ही स्वराघात भी होंगे aa: ऐसी परिस्थिति 
में यह विच!रणीय है, कि इन पाँच व्यक्षनों में से कोन-कौत से व्यञ्जत किस-किस 
स्वराघात से युक्त होकर सस्वर उच्चरित होंगे । इसके समाधान के लिये प्राति- 
शाघ्पों में पर्याप्त नियमों का विधान किया गया है। जिसके आधार पर हम बड़ी 
सरलता से यह निश्चित कर सकते हैं कि पद में आने वाला कौन-सा व्यञ्जत 
किस स्वर के स्वरावात से युक्त होकर सस्वर उच्चरित होगा। इस विषय को 
अङ्गाङ्गिभाव या अक्षर-विभाजत संज्ञा प्रदान की गई है । 


१. स्वर उच्चः स्वरो नौचः स्तरः स्वरित एव च। स्वरप्रधानं लेस्वर्थं व्यज्ञनं 
तेन सस्त्ररम्‌ ।--पा० शि० २६ 

१४४ || वैदिक ध्वनि-विज्ञान 


अङ्गाङ्गिभाव के लिये अनेक आधुनिक ध्वनि-वैज्ञानिको ने 'अक्षर-विभाजन' 
नाम दिया है । इसका तात्पर्य है कि वाक्य या पद में अक्षरों का विभाजन किस 
प्रकार किया जाना चाहिए । सामान्यतः स्वर वर्ण को अङ्गी कहा गया है तथा 
वह स्वर वर्ण अपने अङ्गभूत व्यञ्जन या व्यञ्जनों के सहित अक्षर शब्द से अभिहित 
किया जाता है ।' तथा कभी-कभी स्वर स्वतः-अर्थात्‌ पद में अकेले आने पर भी 
अक्षर शाब्द-वाच्य बनता है । अतः प्रस्तुत अध्याय में यही विचार किया जायेगा 
कि किसी पद में अक्षरों का विभाजन किस आधार पर किया जाता है तथा 
इस प्रसंग में कौन-सा व्यञ्जन किस स्वर का अङ्क वन कर san साथ मिलकर 
अक्षर का निर्माण करता है। 


अक्षर 


सर्वप्रथम अक्षर की परिभाषा एवं उसके लक्षण पर विचार कर लेना 
उचित होगा । प्राचीन ध्वनि-शास्त्रीय ग्रन्थों में तथा अनेक अन्य ग्रन्थों में अक्षर 
शब्द का प्रयोग विभिन्न अर्थो में पाया जाता है । इसीलिए अक्षर का निर्वचन भी 
` अनेक प्रकार से किया जाता है। तै० प्रा० १।२ पर चैदिकाभरण में अक्षर का 
निर्वचन इस प्रकार किया गया है--'जो क्षरित न हो वह अक्षर है। क्षरण का 
अर्थ 'दूसरे का अङ्ग होकर चलना! है ।` अतः इस भाष्य के अनुसार अक्षर वह है 
जो दूसरे का AG होकर न चले । अर्थात्‌ जिसकी स्वतन्त् सत्ता हो । यह भाष्य 
स्वर-ध्वनियों को ही अक्षर मानने के पक्ष में है क्योंकि व्यञ्जन तो स्वर के अङ्ग 
होते हैं । अतः उनके विषय में कदापि नहीं कहा जा सकता कि व्यञ्जन भी अक्षर 
हो सकते हैं। do प्रा २३।७ में भी स्वर के लिये ही अक्षर संज्ञा का प्रयोग 
किया गया है ।२ महाभाष्य में भी अक्षर की व्युत्पत्ति दी गई है जिसके अनुसार 
भी यही कहा जा सकता है कि जो नष्ट न हो, क्षीण न हो वह अक्षर हैं। 
निरुक्त में भी अक्षर की इसी प्रकार को परिभाषा दी गई है।* निरुक्तकार के 
अनुसार अक्षर शब्द ‘AL’ धातु से निष्पन्न है तथा इसका अर्थ है 'जो नष्ट न हो, 


१. सव्यक्षतः सानुस्वारः शुद्धो वापि स्वरोऽक्षरम्‌ । _ऋ० प्रा० १०३२; 
स्वरोऽक्षरम्‌, सहादयर्व्यञ्जतैः, उत्तरेश्चावसितै: ।--बा० प्रा० १॥९९-१०१ 

२. न क्षरन्तीत्यक्षराणि, क्षरणमन्याजुतया चलनम्‌ ।--तै० प्रा० १।२ पर वै० : 

३. मअक्षरव्यञ्जनानामनुपलब्धिध्वांनः 1--तै० प्रा २३।७ 

४. अक्षरं नक्षरं विद्यात्‌, न क्षीयते क्षरतीति वाक्षरम्‌ ।--महाभाष्यः 

५. अक्षर नक्षरति न क्षीयते वाक्षयो भवति वाचोऽक्ष इति वा ।-- निरुक्त 

जिसका कभी विनाश न हो वह अज्ञर है। वास्तव में अक्षर शब्द का प्रयोग 

प्रणव आदि के लिये किया गया है। इसका कारण है कि ब्रह्म को अनश्वर, 
अटल, अविनाशी आदि विशेषणों से युक्त माना गया है। कालान्तर में ध्वनि- 
वैज्ञानिकों द्वारा यह शब्द ग्रहण कर लिया गया, तथा बे भी उस शब्द को. 
अपने ध्वनि-वैज्ञानिक ग्रन्थों में स्थान देना प्रारम्भ कर दिये। प्राचीनकाल में 
भाषा या वाक्य को अविभाज्य माना जाता था। धीरे-धीरे जब भाषा का 
विश्लेषण प्रारम्भ हुआ तो, वात्रय को पदों में विभक्त किया.गया। पदों को अवि- 
भाज्य कह कर उसे सम्भवतः 'अक्षर' का .नाम दिया गया होगा | परवर्ती काल 
में पुनः शब्दों को ध्वनि-समूहों में विभक्त किया गया। इस प्रकार उसे अक्षर कहा 
गया; और आगे चलकर जब ध्वनि-समूहों का भी एक-एक ध्वनि के रूप में 
विश्लेषण किया गया तो 'क', ‘a’, 'ग' आदि एक-एक घ्वनियों के लिये अक्षर 
संज्ञा का प्रयोग किया गया । जिसके मूल में धारणा यह रही होगी कि अब इन 
ध्वनियों को किसी प्रकार से अधिक छोटे-छोटे टुकड़ों में विभाजित नहीं क्रिया जा 
सकता । .अर्थात्‌ ये अविभाज्य हैं--अनश्वर हैं। इस धारणा के पीछे एक बात 
और थी, वह यह कि शब्दों या ध्वनियों का दार्शनिक विश्लेषण होने से यह सिद्ध 

हो रहा था कि ध्वनियां कभी भी नष्ट नहीं होतीं । ऋ० प्रा० १३।१४ में कहा 
गया है कि कतिपय आचार्य वर्णो को शाश्वतिक मानते हैं, कार्य नहीं मानते ।* 

इसी तथ्य की पुष्टि Go प्रा० २।१ के लि» भाष्य में की गई है । उसके अनु-. 
सार जिस प्रकार जल भूमि में सर्वदा बिद्यमान रहता है, खोदने से बह केवल 
दिखलाई पड़ जाता है, उसी प्रकार ध्वनि नित्य है । उच्चारण-प्रक्िया द्वारा केवल 
उसकी अभिव्यक्ति हो जाती है ।* इससे यह स्पष्ट होता है कि ध्वनियों को 
अनश्वर मानने की विचारधारा प्रातिशाख्यकाल में ही प्रचलित हो गई थी । 
अपेक्षाकृत अधिक स्पष्ट एवम्‌ अधिक काल तक उच्चरित हो सकने से स्वरों को 
व्यज्ञनों की अपेक्षा अधिक महत्त्व दिया जाने लगा । परिणामस्वरूप स्वर ही अक्षर 
का पर्याय हो गया । अधिकांश प्रातिशाख्यों में स्वर को ही. अक्षर. कहा गया है ।* 
परन्तु ऋ० प्रा० १८।४२ में व्यञ्जनयुबत, अनुस्वारयुक्त तथा शुद्ध स्वर को भी अक्षर 
कहा गया है।* इसका कारण यह था कि छन्दों के निर्धारण में ध्वनियों को 


१. एके वर्णाञ्छाशवतिकान्न कार्यान्‌ ।--क्र० प्रा १३।१४ 

यथा उदकस्य दर्शनात्‌ पूर्वमेव भूमौ जलमस्त्येव तत्‌ खननाहृश्यते तद्वत्‌ 
शब्दोत्पत्तिरुच्यते इति सूत्रार्थः ।--तै० प्रा २।१ पर fete 

३. स्वरोऽक्षरम्‌ ।--वा० प्रा० १६९, च० Ho १।६३ ` 

४, सव्यञ्जनः सानुस्वारः शुद्धोवापि स्वरोऽक्षरम्‌ ।--%० भ्राश १८।३२ 

इकाई मानकर उनकी गणना करके, छन्दों का नामकरण प्राचीन छन्द-शास्त्रियों 
ने किया । वैदिक oral की सर्वाधिक उल्लेखनीय विशेषता यह है, कि वैदिक छन्द- 
मन्त्रों के अक्षरों की गणना पर आधारित हैं। अर्थात्‌ वैदिक छन्द आक्षरिक कहे 
जां सकते हैं । छन्द-शास्त्र में अक्षर का अर्थ स्वर' है । वैदिक मन्लों को छन्दोवद्ध 
रूप में उच्चरित करने पर उनकी प्रत्येक ध्वनि पर स्वराघात का होना आवश्यक 
है । अतः प्रश्‍न होता है कि जब अक्षरों में स्वरों की ही गंणना की जाएगी तत्र 
तो व्यज्जन स्वराघात रहित हो जायेंगे । अतः त्र० प्रा० में व्यञ्जन से युक्त तथा 
अनुंस्वार से युक्त स्वरों को भी अक्षर संज्ञा प्रदान की गई है। ऐसा करने से 
किसी भी मन्त्र की प्रत्येक ध्वनि किसी न किसी स्वर का अङ्ग बनकर स्वयं भी 
स्वराघात युक्त हो जाएगी । इसीलिए ऋ० प्रा० का अक्षर-सम्बन्धी मत अन्य 
प्रातिशाख्यों से कुछ अंशों में भिन्न है एवं महत्त्वपूर्ण भी है । प्रातिशाख्यों में स्वर 
को ही अक्षर कहने का प्रमुख कारण यह है कि स्वर ही अक्षर का- आधार होता 
है । बिना स्वर के अक्षर नहीं बन सकता। वै० प्रा० 2919 पर fao में कहा 
गया है--कूप, यूप इत्यादि शब्दों में स्वर एक ही प्रकार का होने से केवल ART 
ही अर्थविशेष का बोधक होता है । अतः स्वरों को व्यञ्जन का अङ्ग क्यों न माना 
जाय ? इसका समाधान देते हुए कहा गया है कि व्यञ्जन तो अकेला टिक भी नहीं 
सकता, अपितु वह स्वर-सापेक्ष है, स्वर तो निरपेक्ष है 11 इसका अर्थ यह है कि 


ध्वनियों को अक्षर कहलाने के लिए स्वर की सत्ता अत्यावश्यक है । जिस पद में 
जितने स्वर होंगे, उतने ही अक्षर भी होंगे । 


उपर्युक्त विवेचन के आधार पर यही कहा जा सकता है कि अक्षर का 
मुख्य तत्व स्वर है । बिना स्वर के अक्षर का निर्माण नहीं हो सकता । प्राति- 


शाख्यों में समानाक्षर और संध्यक्षर संज्ञाओं का प्रयोग स्वर वर्णी के लिये ही किया 
गया है। 


प्रातिशाख्यों में अक्षर संज्ञा का प्रयोग उपर्युक्त कई अर्थों में हुआ है, परन्तु 
आधुनिक ध्वनि वैज्ञानिक अंग्रेजी भाषा के सिलिबल (Syllable) के लिए अक्षर 
शब्द का प्रयोग करते हैं तथा इसकी व्युत्पत्ति अक्ष--र, अर्थात्‌ अक्षवाला- 
'शीर्षवाला” करते हैं। आधुनिक ध्वनि-वैज्ञानिक शब्दों के उच्चारण में स्वल्प 
तथा अधिक स्पष्ट ध्वनियों को क्रमशः “'गह्वर' तथा 'शिखर' के द्वारा प्रस्तुत करते 


१. ननु कूपो यूष इत्यादौ व्यक्षनमेवार्थविशेषबोंधकमिति स्वरो व्यज्षनाडूंगर्कि 


न स्पात्‌ ? व्यञ्जनं केवलमवस्थात न शक्नोति किन्तु सापेक्षम्‌, स्वरस्तु 
निरपेक्षः 1--तै० प्राश २११ पर fae 

हैँ । किसी शब्द या वाक्यांश में जितने शिखर होंगे, उतने ही अक्षर भी होंगे । 
स्वर ध्तनियाँ व्यञ्जन ध्वनियों की अपेक्षा स्वभावतः अधिक मुखर होती हैं। 
अत: स्वर ध्वतियों को शिखरों तथा व्यज्जन ध्वनियों को गह्वरों द्वारा प्रदर्शित 
करते हैं। 


इस प्रकार ध्वनि शास्त्रीय विद्वानों द्वारा अक्षर की अनेक व्यत्पत्तियाँ दी 
गई हैं, परन्तु इन सभी व्युत्पत्तियों से किसी ऐसी परिभाषा का निर्माण करना 
कठिन है, जो परिभाषा सर्वमान्य हो । मेरे विचार से-एक या एकाधिक ध्वनियों 
से युक्तं वह इकाई, जिसका उच्चारण वायु के एक ही झटके से हो जाय, भक्षर 
कहलाती है । यह इकाई अपने में स्वतन्त्र होती है, जिससे यह किसी दूसरी ध्वनि 
का अङ्ग नहीं बनती । सम्पूर्ण अक्षर पर एक ही स्वराघात का प्रभाव होता है । 
किसी भी शब्द में एक अक्षर भी हो सकता है तथा एकाधिक अक्षर भो.हो सकते 
हैं। किसी शब्द में अक्षरों की संख्या इस बात पर नहीं निर्भर करती, कि उस 
शब्द में कितनी ध्वनियां हैं, अपितु इस बात पर निर्भर करती है कि उस शब्द का 
उच्चारण कितने झटके में होता है । जिस शब्द का उच्चारण जितने झटके में 
होगा, उस शब्द में उतने ही अक्षर होंगे । आधुनिक ध्वनि-वैज्ञानिकों ने Aral की 
सहायता से किसी भी शब्द में अक्षरों की संख्या का ठीक-ठीक पता लगाने में 
सफलता प्राप्त कर ली है । दुरभाषितयन्त्र पर वार्तालाप करते समय कुछ ध्वनियाँ 
अधिक मुखरता के साथ सुनाई पड़ती हैं। ये ध्वनियां ही अक्षर के प्रमुख आधार 
हैं । इन्हें आक्षरिक ध्वनि कहा जाता है । ये अधिक मुखर ध्वनियां, स्वर ध्वनियाँ 


ही होती हैं । 
अक्षर का आधार 


ऊपर यह कहा जा चुका है कि सभी प्रातिशाख्यों में स्वरों को ही अक्षर 
का आधार स्वीकार किया गया है । परन्तु कतिपय ऐसी व्यञ्जन ध्वनियाँ भी हैं 
जो किन्हीं विशेष परिस्थितियों में अक्षर का कार्य करती हुई देखी जाती हैं। डॉ० 
सिद्धेश्‍वर वर्मा के अनुसार अंग्रेजी-भाषा के (Mutton) शब्द में आया हुआ नकार 
अधिक मुखर होने के कारण आक्षरिक ध्वनि है । भारतीय ध्वति-वैज्ञानिकों का 
ध्यान भी रेफ तथा लकार के आक्षरिक रूप की ओर पहुँच चुका था । भारद्वाज 
शिक्षा ३४ में कहा गया है कि लकार कभी भी पदान्त तथा पदादि में आने पर 


१.  द्रष्टव्य---070, 8. Verma, Critical studies in Phonetics observ- 
ations of Indian Grammarians, P, 172 


CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 
१४८ || वैदिक ध्वति-विज्ञान 


स्वर नहीं कहलाता है ।* इससे ध्वनित होता है कि पद-मध्यगत लकार ही स्वर है, 
पदादि और पदान्त नहीं | ऋ० प्रा० में भी इस तथ्य का संकेत पाया जाता है । 
ऋ० प्रा० १३।३५ में स्पष्टतः कहा गया है कि 'कृप्‌' धातु के रेफ के लकार हो 
जाने पर ‘aay’ धातु में 'लुक्रार' स्वर हो जाता है।* इससे ऐसा स्पष्ट होता 
है कि रेफ ओर लकार में कुछ स्वरात्मकता होती हे । Fo प्रा० १।३० पर 
चेदिकाभरणभाष्य में भी कुछ ऐसे तथ्य प्राप्त होते हैं, जिनके अनुसार ङ, a, ण, न्‌ 
तथा म्‌ ध्वनियां अवसान में स्थित होने पर निर्धारित काल से अधिक माला में उच्च- 
रित होती हैं। अर्थात्‌ ये व्यञ्जन, पद के अवसान में स्थित होने पर अपनी निर्धारित 
माला से अधिक माला में उच्चरित हो सकते हैं।" इनका अधिक समय में. उच्चरित 
होना इस बात को सिद्ध करता है कि अन्य समोपवर्तो व्यञ्जनो को अपेक्षा इन 
ध्वनियों में अधिक काल तक उच्चरित होने की क्षमता होती है । इनके अधिक काल 
तक उच्चरित होने का तात्पर्य है, कि ये ध्त्रनियाँ अन्य ध्वनियों की अपेक्षा अधिक 
मुखर होकर उच्चरित होने की योग्यता रखती हैं। अधिक मुखरता से उच्चरित 
होने वाली ध्वनि आक्षरिक होतो है । इसी प्रकार स्वरितग्राही व्यञ्जगो के उच्चा- 

रण में भी अन्य व्यञ्ञनों की अपेक्षा अधिक समय लगता है। अतः ये ध्वनियाँ 
भो अक्षर-निर्माण कर सकती हैं । “स्वरव्बज्जनशिक्षा' में तो इसो तथ्य पर त्रिचार 
ही कियो गया है, कि रेफ क्रिस परिस्थिति में व्यञ्जन एवं किस परिस्थिति में स्वर 
होता है । 


उपर्युक्त तथ्यों के रहते हुए भी यही कहा जा सकता है, कि स्वरं 
ध्त्रनियाँ ही अधिकांश रूप में अक्षर का आधार बनतो हैं, व्यञ्जन नहीं । बयोंकि 
व्यञ्जन ध्वनि को कितना भो प्रयास से उच्चरित किया जाय, वहः स्वर को 
समानता नहीं कर सकती | अधिकांश रूप में स्वर ही अक्षर का आधार होता है । 
व्यञ्जन स्वरों के साथ रहकर अक्षर की सीमा में आते हैं। ऊपर जो अनुनासिक 
aut (इ, न्‌, ण्‌, नु, म्‌) के अक्षरत्व की बात कही गई है, उसका केवल यही 


उदाहृतः बलुप्तशन्दः न पदाद्यन्तयोः स्वरः ।--भारद्वाज शि० ३४ 
तस्येव लकारभावे धातोस्वरः कल्पयताव्लुकारः ।--क्र० प्रा० १३।३५ 

३. ङ्बणनमानाँ त्ववसानवरतिनां कालाधिक्यं शिक्षायां स्मर्यते । हस्वात्परं तु 
नासिक्यं द्विमात्रं यत्तदुच्यते । दीर्घात्‌ प्लुताच्च तन्मात्रमेकमात्रमिति श्रुतिः ॥ 
ह्वस्वात्परोऽवसानस्थः पदाध्यायेऽनुनासिकः । द्विमात्तो मात्तिकस्त्वन्यः 
संहितायां तथाखिलम्‌ ।--तै० प्रा० १।३० पर Fo 

तात्पर्य है कि वे ध्वनियां अक्षरात्मक ध्वनियों की भाँति अधिक मुखरता से उच्चरित 
होती हैं। परन्तु यदि स्वराघात वहन करना अक्षर का प्रधान गुण मान लिया 
जाय, तो ये ध्वनियाँ अक्षर की सीमा में नहीं आ सकतीं । इनका स्वर (Accent) 
वही होगा, जो इनके पूर्ववर्ती स्वर (Vowel) का होता है । इसीलिये प्राति- 
शाख्यकारों ने स्वरों को ही अक्षर का प्रमुख आधार माना है । स्वरों को ही अक्षर 
का अनिवार्य तत्व कहने का एक कारण यह भी है, कि किसी भी शब्द में यदि 
स्वर नहीं है, तो व्यज्ञनों का उच्चारण करना ही असम्भव हो जाता है । इसके 
विषय में विशद्‌ विवेचन प्रथम अध्याय में किया जा चुका है। अब यहाँ विचार- 
णीय प्रश्‍न यह है कि जब स्वराघात (Accent) केवल स्वरों का ही गुण है, तो 
च्यञ्जनों में वह किस प्रकार से आता है ? क्या व्यञ्जन स्वराघातहीन होते हैं ? 
इस प्रश्‍न का उत्तर प्राचीन भारतीय ध्वनि-वैज्ञानिक ग्रन्थों में अनेकशः पाया 
जाता है । पतञ्जलि ने पा० सू० १1२२६ पर महाभाष्य में कहा है कि ये (अनु- 
दात्तादि) व्यञ्जन के गुण नहीं हैं, ये स्वर के गुण हैं। स्वरों की समीपता से ही 
व्यञ्जन भी उनके गुणों को प्राप्त करते हैं। जिस प्रकार दो लाल रंग के वस्त्रों 
के बीच रखा हुआ सफेद वस्त्र भी लाल रंग के गुणों को धारण कर लेता' है, 
उसी प्रकार व्यञ्जन भी स्वरों की समीपता से उनके गुणों को धारण कर लेते 
Sl उसी स्थल पर पतञ्जलि यह भी कहते हैं कि जिस प्रकार दीपक के पास 
रखा हुआ धातु का पाल दीपक के प्रकाश से स्वयं भी चमकने की शक्ति को पराप्त 
कर लेता है, उसी प्रकार व्यञ्जन भी स्वर वर्णो के स्वराघात को प्राप्त कर लेते 
हैं । ब्यञ्जनों की भी अपनी स्वतन्त्र माला होती है। प्रातिशाख्यों में व्यञ्जनों को 
आधी माला स्वीकार की गई है । एक समस्या यह भी उपस्थित होती है कि किसी 
शब्द के उच्चारण में स्वर की मात्रा के साथ मिली हुई व्यज्जन की माता तो 
स्वर की मात्रा में बृद्धि उत्पन्न कर देगी, ऐसी परिस्थिति में आक्षरिक मात्रा में 
भी वृद्धि हो जाना स्वभाविक है । इस समस्या का समाधान do प्रा० २१।१ पर 
So में दे दिया गया है । उसके अनुसार स्वर के साथ मिले हुए व्यञ्जन को माला 
बोलने की द्रुतवृत्ति में स्वर की माला में समाहित हो जाती है ।* यह क्रिया ठीक 
उसी प्रकार होती है, जिस प्रकार अधिक दूध में पाती मिलाने से दूध और पानी 
मिलकर एकाकार हो जाते हैं, और उसमें दूध की ही प्रधानता रहती है । परन्तु 


१. नेते व्यञ्जनस्य गुणाः, अचः एते गुणाः, तत्सामीप्यात्तु व्यज्जनमपि तद्गुणमुप- 
लभ्यते तद्‌ यथा .दयोर्रक्तयोर्मध्ये शुक्लं वस्तं तद्गुणमुपलभ्यते ।--पा० Fo 
१।२।२६ पर महाभाष्य 

२. स्वरसंसुष्स्य व्यञ्जनस्य स्वरकाल एव कालो द्वुतवृत्तो न तु सर्वलेत्यर्थः | 

ऐसी प्रक्रिया केवल द्रुतवृत्ति में होती है। किसी व्यञ्जन को विलम्बित अथवा 
मध्य वृत्ति में उच्चरित करने पर उसकी मात्रा स्वर की मात्रा में विलीन नहीं हो 
सकती | ऐसी स्थिति में भी व्यञ्जन समीपवर्ती स्वर का अङ्ग बन कर उसके 
स्वराघात को प्राप्त करता है । इससे ऐसा स्पष्ट होता है कि व्यज्ञनों की भी अपनी 
मात्रा की दृष्टि से स्वतन्त्र सत्ता होती है । “नारद शिक्षा? तथा “याज्ञवल्क्य शिक्षा” 
में एक कारिका प्राप्त होती हैं। जिसमें कहा गया है--जिस प्रकार एक बलवान्‌ 
राजा दुर्बल राजा के राज्य का अपहरण कर लेता है, ठीक उसी प्रकार बलवान्‌ 
स्वर दुर्बल व्यञ्जन को हर लेता है। अर्थात्‌ उसकी माला को अपनी माला में 
समाहित कर लेता है । इस प्रसंग में यह कहा जा सकता है कि जिस प्रकार 
दुर्बल राजा के राज्य का अपहरण करके बलवान्‌ राजा उसके राज्य को अपने में 
मिला लेता है, परन्तु मुलतः दुर्बल राजा के राज्य की सत्ता भी अपने स्थान पर 
बनी रहती है । उसी प्रकार व्यञ्जन की मात्रा को स्वर की माला में समाहित हो 
जाने पर भी, व्यञ्जन की मात्रा अपने स्थान पर बनी रहती है । पूर्णतः नष्ट नहीं 
हो जाती (इसी बात को 'या० शिक्षा? में एक बड़े ही अच्छे उदाहरण द्वार । स्पष्ट 
- करने-का प्रयास किया गंया है । उसके अनुसार शब्दरूपी माला में व्यञ्जनों को 
आचार्य लोग मणि ओर स्वरों को ga कहते हैं। जिस प्रकार मणि का आधार 
Wa है, बिना सूत्र के मणियों द्वारा अनेक प्रयत्न करने पर भी माला का निर्माण 
नहीं किया जा सकता, उसी प्रकार व्यञ्जनों को भी स्वरों के ऊपर आश्रित रह 
कर शब्द का निर्माण करना पड़ता है। इसी कारिका की दूसरी पङ्कित में यह 
भी कहा गया है क्रि व्यञ्जत जिस स्वर के समीप स्थित रहते हैं, उसी स्वर के 
स्वराघात का अनुवर्तन करते हैँ--उसी स्वर के स्वराघात से सस्वर होते हैं ।* 
शौनक-शिक्षा की टीका में कहा गया है कि पूर्वाचायों ने स्वर संज्ञा द्वारा अकारादि 
वर्णो का अङ्गी होना सूचित किया है, क्योंकि स्वर वर्ण स्वतः निरपेक्ष होकर 
उच्चरित होते हैं तथा व्यञ्जन संज्ञा द्वारा अकारादि वरणो का अज्भत््व सूचित किया है 
क्योंकि व्यञ्जन वर्ण स्वरों के द्वारा ही व्यज्ञित होते है--उच्चरित होते हैं ।* स्वर 


१. दुर्बलस्य यथा राष्ट्रं हरते बलवान्‌ रप: । दुर्बलं cued तहद्धरते बलवानु 
स्वरः ।--शि० सं० Jo ४३४ 

२. मणिवद्‌ व्यञ्ञनान्याहु: सूलवत्स्वर इष्यते । व्यज्ञनान्यनुवर्तन्ते यत्न तिष्ठति 
सस्वर: ॥--या० शि० ३० 

३. पूर्वाचार्ये: स्वरसंज्ञया अकारादीनामङ्गत्वे सूचितम्‌, स्वतो राजन्ते धर्णास्ते 
स्वराः'"" "``" `व्यञ्जनसंज्ञया ककारादीनामङ्गत्व सूचितं स्वतो$व्यक्तत्वात्‌ ॥ 
स्वरैरयानि व्यक्षयते स्फुटीक्रियते तानि व्यञ्जनानि, भन्यादीनु प्रकाशानीत्यर्थः ॥ 
--शौ० शि० ३ की टीका 

भौर व्यञ्जन के पारस्परिक अङ्गाङ्गिभाव के प्रसङ्ग में पतञ्जलि ने एक बड़ा ही 
मनोरञ्जक उदाहरण दिया है । जिसके अनुसार रङ्ग-स्थल पर गई हुई नटी सेयदि 
कोई व्यक्ति यह पूछे कि तुम किसकी हो ! तुम किसकी हो ! तो वह नटी यही कहेगी 
कि मैं तुम्हारी हूँ, मैं तुम्हारी हूँ । उसी प्रकार व्यज्ञनों का प्रत्येक स्वरों के प्रति 
अङ्गत्व होना सिद्ध होता है ।* अर्थात्‌ व्यञ्जन भी जिस-जिस स्वर के कार्य को प्राप्त 
होता है, उसी का अङ्ग भी बनता है। सभो प्रातिशाख्यों में व्यञ्जन को ही स्वर 
का अङ्ग माना गया है । तै० प्रा० २१।१ पर fao में कहा गया है कि स्वर स्वतः 
निरपेक्ष उच्चरित होता है, जबकि व्यञ्जन स्वरसापेक्ष उच्चरित होता है । सापेक्ष 
तथा निरपेक्ष के मध्य निरपेक्ष की ही विशेषता होती है। जो अविशिष्ट होता 
है, उसका विशिष्ट के प्रति अङ्गत्व होता है।* इसी प्रकार वैदिकाभरण में भी 
स्पष्ट कहा गया है कि उदात्तादि स्वर के विचार के प्रसङ्ग में व्यञ्जन स्वर के ही 
अङ्ग होते हैं । व्यञ्जनो के स्वभावतः उदात्तादि गुण नहीं होते तथा एक-एक AAT 
के पृथक्‌ रूप में उच्चरित होने पर भी उनमें उदात्तादि गुण नहीं होते ।* अतः 
यह सिद्ध हो जाता है कि व्यञ्जन स्वरवर्णो के अङ्ग होकर ही स्वराघात का वहन 
करते हैं तथा 'स्वर' आधार बनकर अक्षर का निर्माण करते हैँ । 


प्राचीन ध्वनि-वैज्ञानिकों के अनुसार अक्षर का आधार वही ध्वनि होती 
है, जो अत्यधिक मुखरता के साथ उच्चरित होती है। कोई भी ध्वनि अक्षर का 
आधार तभी हो सकती है, जव उप्तका उच्चारण अधिक देर तक होतां रहे। उसके 
उच्चारण में श्वास अधिक समय तक मुंह से बाहर निकलता रहे, तथा जो श्रोता 
की इच्छानुप्तार पर्याप्त समय तक सुनी जा सके । भर्थात्‌ श्रोता जितनी समय तक 
उसे सुनना चाहे, वक्ता एक ही बार किये गये प्रयत्न से उस ध्वनि को उतने समय 
तक सुना सकते में समर्थ हो सके। ये सभी विशेषतायें स्वर-ध्वनियों के साथ अत्वित 
१. तदयथा नटानां स्तियो रङ्गं गता यो यः पृच्छति कस्य यूयं, कस्य यूयम्‌ 
इति तं तं तवेत्याहुः, एवं व्यञ्जनान्यपि यस्य यस्याचःकार्यभुच्यते तं तं 
भजन्ते ।--पा० Fo ६।१।२ पर महाभाष्य 
२. व्यञ्जनं केवलमवस्थातुं न शक्नोति किन्तु सापेक्षम्‌ । स्वरन्तु निरपेक्षम्‌ एव 
विशिष्टमाचक्षते प्रेक्षावन्तः | विशिष्टप्रत्यङ्गत्व अविशिष्टस्येव ।-तै० प्रा० 
२१।१ पर fae 
३. उदात्तादिस्वरचिन्तायां व्यञ्जनं स्वराङ्गमेव । न तु व्यञ्जतस्य स्वभावतः 
उदात्तादिगुणास्सन्ति | नह्य केक स्मिनु प॒थगुच्यमाने उदात्तादिगुणभेदास्स्फुरन्ति । 
--तै० प्रा० २१।१ पर वै० se > 

होतो हैं। अतः स्वर ध्वनियाँ अनिवार्य रूप से अक्षर का आधार कही जाती हैं । 
व्यञ्जन ध्वनियाँ स्वर का अङ्ग बन कर अक्षर की सीमा में आती हैं। किसी 
विदेशी विद्वान ने स्वरों को मकान की दीवाल और व्यञ्जनों को उसकी छत 
वतलाया है। जिस प्रकार बिना दीवाल के छत नहीं टिकी रह सकती, उसी 
प्रकार स्वर के बिना किसी व्यञ्जन का उच्चरित होना ही असम्भव है। इस स्थिति 
` में यही कहा जा सकता है कि प्रधान होने से स्वर ही अक्षर का आधार है । 


सङ्घटना की दृष्टि से प्रातिशाख्यों में अक्षर को दो प्रकार का माना गया 
है-समानाक्षर और संध्यक्षर | इसका कारण यह है कि जो स्वर सर्वाश में समान 
रूप से उच्चरिस होता है, वह समानाक्षर एवं जिसमें दो स्वरों का मेल है, बह 
सन्ध्यक्षर कहलाता है। यहाँ पर स्वरों को ही अधिक प्रबल एवं श्रव्यता के 
आधिक्य के कारण अक्षर कहा गया है। अव प्रसङ्गवशात्‌ अक्षर के प्रकार पर 
विस्तार से विचार कर लेना उचित होगा । 


अक्षर के प्रकार 


त्र० प्रा० के अतिरिक्त अन्य सभी प्रातिशाख्य उच्चारण में लगने वाले 
समय को दृष्टि से अक्षर को दो. प्रकार का स्वीकार करते हैं--लघु और गुरु। 
परन्तु ऋ० प्रा० लघु एवं गुरु के भी एक-एक उपभेदों को स्वीकार करता है--थे 
उपभेद हैं--लघुतर (लघीय) एवं गुरुतर (गरीय)। ये सभी भेद उच्चारणकाल 
को ही दृष्टि में रख कर किये गये हैं। अब क्रमश: प्रातिशाख्यों के अनुसार इन 
अक्षरों के स्वरूप के विषय में विचार किया जा रहा है-- 


१--गुरु--प्रत्येक स्थिति में पाया जामे वाला दीर्धस्वर गुरु होता है। 
परन्तु ऋ० प्रा० केवल शुद्ध दीर्घस्वर, अर्थात्‌ किसी भी व्यञ्जन से न मिले हुए 
दीर्घ-स्वर को ही गुरु स्वीकार करता है ।१ इसके अतिरिक्त यदि किसी Bra स्वर 
के अव्यवहित बाद संयुत्तवर्ण हो अथवा अनुस्वार हो, तो वह ह्वस्व स्वर सभी प्राति- 
शाख्यों के मत से गुरुसंज्ञक होता है।* 


“१. गुरूणि दीर्घाणि । तथेतरेषां संयोगानुस्वारपराणि यानि ।--क्र० प्रा० १।२०, 
२१, यद्‌ व्यञ्जनान्त ag चापि दीर्घं संयोगपूर्वं च तथानुनासिकम्‌ । एतानि 
सर्वाणि गुरूणि विद्यात्‌ ।-तै० प्राश २२1१४, गर्वन्यत्‌ ।--च० अ० १।५२, 
गुरुसणि !--क६० Fo we, गुरुदीर्घम्‌ ।--क्र० प्रा० १५।४१ 

२. लघु Bet न चेत्संयोग उत्तरः। अनुस्वारश्च । ऋ प्रा० १५।३८, २९ 

२--लघु--ऋ० प्राश १५।४२ के अनुसार व्यञ्गन-सहित ह्वस्व स्वर की 
ही लघु संज्ञा होती है 11 अन्य सभी प्रातिशाख्य शुद्ध sea स्वर तथा किसी भी 
व्यञ्जन से युवत ह्वस्व स्वर को लघु अक्षर मानते हैं। परन्तु यदि किसी मन्त्र में 
अथवा श्लोक में ह्वस्व स्वर के वाद संयुक्त व्यञ्जन वर्ण हो, तब ऐसी स्थिति में 
आने वाला ह्वस्व स्वर लघु अक्षर नहीं होता ।* ध्यातव्य है कि ऐसा Gea स्वर 
जिसके अव्यवहित बाद संयुक्त वर्ण अथवा अनुस्वार हो, लघु न होकर गुरु संज्ञक 
होता है। 


३--गरीय--अक्षर के इस भेद को केवल ऋ० प्रा० में ही मान्यता दी 
गई है । जब कोई भी दीर्घ स्वर किसी व्यञ्जन से युक्त होता है अर्थात्‌ उस स्वर 
से अव्यवहित बाद में यदि कोई व्यञ्जन हो अथवा अव्यवहित पूर्व कोई व्यञ्जन हो 
तो वह व्यज्ञनयुक्त दीर्घ स्वर गरीय संज्ञक होता है।* यहाँ पर ध्यातव्य है कि 
जब उस दीर्घ स्वर से संयुक्त व्यञ्जन उसी स्वर का अङ्ग होगा, तभी वह अक्षर 
गरीय कहा जायेगा । 


४--लघीय- व्यञ्जन से रहित, केवल हुस्व स्वर लघीय संज्ञक होता है। 
अर्थात्‌ जब कोई भी ह्वस्व स्वर शुद्ध रूप में अकेले ही एक अक्षर का निर्माण करता 
है, तभी उसे लघीय संज्ञक अक्षर कहा जाता है। * 


इस प्रकार यह स्पष्ट है कि अक्षर के उपर्युक्त भेदों का आधार उच्चारण- 
कालगत विभिन्नता है। अर्थात्‌ दीर्घ स्वर के उच्चारण में दो माला काल लगता 
है अतः उसे गुर कहा गया है । तथा ह्रस्व स्वर के उच्चारण में एक मात्रिक समय 
लगने से इसे लघु कहा गया है । संयुक्त व्यञ्जत के पूर्व आने वाले Get स्वर को 
गुरु कहने का ध्वनि-वैज्ञानिक आधार अत्यन्त ही महत्त्वपूर्ण है । यदि किसी भी 
स्वर के बाद संयुक्त व्यञ्जन आता है, तो उस संयुक्त व्यञ्जन का प्रथम अवयव द्व्त्वि 
को प्राप्त कर लेता है । इस द्वित्वीकरण का परिणाम यह होता है, कि द्वित्व रूप 
में उत्पन्न व्यक्षन अपने पूर्ववर्ती हुस्व स्वर का अङ्ग बनकर गुरु अक्षर का निर्माण 
करता है । इसी प्रकार हुस्व से बाद में आने वाला अनुस्वार भी अपने पुर्ववर्ती 


१. लघु सव्यञ्जनं BAA ।--ऋ%० Alo १५।४३ 
अव्यञ्जनान्तं यदुहस्वमसंयौगपरं च यत्‌ | अननुस्वारसंयुक्त यत्‌ तल्लघु- 
निबोधत ।--तै० प्रा० २२।१४ 

३. गरीयस्तु यदि सव्यञ्जनं भवेत्‌ ।--%६० भ्रा० १८।४२ 


० प्रा० १०४४ ४ 

हुस्व स्वर का अङ्ग बनकर हस्व स्वर के साथ गुरु अक्षर का निर्माण करता है । 
इन गुरु अक्षरों में किञ्चित्‌ दीर्घता आ जाती है । जिससे इनका उच्चारण शुद्ध रूप 
में आये हुए हस्व स्वर से अपेक्षाकृत अधिक समय में होता है । इसी प्रकार यदि 
कोई ऐसा दीर्घ स्वर जिसक्रे बाद कोई व्यञ्जन आता हो, अथवा जिसके पूर्व कोई 
व्यञ्जन आता हो तथा वह व्यञ्जन उसी दीर्घ स्वर का अङ्ग हो तब वह दीर्घस्वर 
अपनी शुद्ध (केवल दीर्घ) अवस्था से अपेक्षाकृत अधिक काल में उच्चरित होगा । 
अतः इसे ऋ० प्रा० में 'गरीय' संज्ञा प्रदान की गई है । ऋ० प्रा० में प्राप्त लघु 
और लघीय अक्षरों की व्यवस्था का भी मुख्य हेतु ऐसा ही है। हृस्व स्वर जब 
क्रिसी भी व्यञ्जन का अङ्गी होकर उस व्यञ्जन के साथ मिलकर अक्षर बनेगा, तब 
उसके उच्चारण में अधिक समय का लगना स्वाभाविक है, अपेक्षाकृत उस स्थिति 
के, जिसमें वह स्वतंत्र अर्थात्‌ बिना किसी व्यञ्जन के साथ मिले ही अपने शुद्ध रूप 
में उच्चरित होता है। यद्यपि लिभाष्यरत्नकार ने कहा है कि द्रुतवृत्ति में. व्यञ्जन 
की मात्रा अपने अङ्गी स्वर की मात्रा में विलीन हो जाती है, परन्तु ऐसी स्थिति 
में ऐसा स्पष्ट होता है कि भले ही अङ्गभूत व्यञ्जनों की माला स्वरों की माता 
में विलीन हो जाय, परन्तु इतना तो कहा ही जा सकता है कि इसे विलयन के 
परिणाम-स्वरूप स्वर की जो स्वाभाविक मात्रा है, उसमें किञ्चित्‌ दीर्घता निश्चित 
आ जाती होगी । अतः ऋ० प्रा० का विभाजन अत्यन्त वैज्ञानिक है । 

आधुनिक-ध्वनि वैज्ञानिकों ने अक्षर की संघटना के आधार पर ही उसकी 
दो अन्य कोटियाँ स्वीकार की हैं--(१) मुक्तअक्षर और (२) बद्धअक्षर । मुक्त- 
अक्षर का तात्पर्य है--वह अक्षर जिसके अन्त में स्वर,होता है, जैसे-- आप्त' शब्द 
में दो अक्षर आप्‌' और “त! हैं। इनमें प्रथम अक्षर बद्ध एवं द्वितीय अक्षर मुक्त 
है । 'बद्ध' अक्षर का तात्पर्य है वह अक्षर जिसके अन्त में व्यञ्जन होता है, जैसे-- 
“सर्वम्‌? शब्द में 'सर्‌ और ‘aa, दो अक्षर हैं। इन दोनों अक्षरों के अन्त में 
व्यञ्जन हैं । अतः ये दोनों ही अक्षर ‘Aa’ कहे जाते हैं। 


अङ्भाङ्गिभाव के नियम 


अक्षर के सम्बन्ध में अनेक महत्त्वपूर्ण तथ्यों पर प्रकाश डाला गया | अब 
अक्षरःविमाजन के विविध सिद्धान्तों पर क्रमशः विचार किया जा रहा है । इस 
प्रकरण में प्रातिशाख्यों के अनुसार यह विवेचन प्रस्तुत किया जायेगा, कि किसी 
भी शब्द में आया हुआ व्यञ्जन अपने समीपस्थ किस स्वर के साथ मिलकर अक्षर 
के निर्माण में सहायक होता है, तथा अपने अङ्गीभूत किस स्वर के स्वराघात छे 
सस्वर होता है । 

१--स्वर के पूर्व आने वाले व्यञ्जन का अद्भत्व- प्रातिशाख्यों के 
अनुसार स्वर से पूर्व आने वाला व्यञ्जन परवर्ती स्वर का ही अङ्ग होता है, चाहे, 
उस व्यञ्जन से पूर्व कोई स्वर हो अथवा न हो ।? ऋ प्रा० १1२३ के भाष्य में 
उवट ने कहा है कि जिस पद में एक ही स्वर हो वहाँ पूर्ववर्ती और परवर्ती दोनों 
व्यञ्जन उसी स्वर वर्ण के अङ्ग होंगे । किन्तु जिस पद में दो स्वर वर्ण हों भोर 
उनके बीच में कोई व्यञ्जन हो तो यह संदेह होना स्वाभाविक है, कि वह व्यञ्जन' 
पूर्ववर्ती स्वर का अङ्ग होगा अथवा परवर्ती स्वर का अङ्ग होगा ? इसी संदेह के 
निवारण के लिए आचार्य शौनक ने ऋ० प्रा० के सूत्र Fo १।२३ का निर्माण किया 
है।२ परन्तु निरपेक्षभाव से यदि विचार किया जाय तो यह समस्या प्रबलरूप 
में सामने आ जाती है, कि किसी पद में एक ही स्वर रहने पर तो उसके पूर्ववर्ती 
जितने भी व्यञ्जन होंगे, वे सभी उसी स्वर के अङ्ग होंगे; बयोंकि उस पद में कोई 
अन्य स्वर है ही नहीं, जिसका अङ्ग बनने का उपस व्यञ्जन को अवसर मिले । 
परन्तु जिस पद में दो स्वर हैं, उसमें उन दोनों स्वरों के मध्य स्थित व्यञ्जन क्यों 
परवर्ती स्वर का ही अङ्ग होता है, पूर्ववर्ती स्वर का नहीं । ऋ० प्रा० १२५ में 
यह कहा गया है कि संयोग का आदिभूत व्यञ्जन विकल्प से पूर्ववर्ती स्वर का 
अङ्ग होगा, अथवा परवर्ती स्वर का अङ्ग होगा । यदि वह व्यञ्जन-संयोग दो 
स्वरों के मध्य स्थित हो ।* यहाँ संयोग से तात्पर्यं है--दो या तीन व्यञ्जनों का 
संयोग । इस qa के भाष्य में उवट ने 'अग्ग्िम' पद को उदाहरण स्वरूप प्रस्तुत 
किया है तथा यह बतलाया है कि इस पद में दो गकार: तथा नकार का संयोग 
है । उसमें प्रथम गकार fea से उत्पन्न है और पूर्ववर्ती स्वर का अङ्ग है तथा 
पूर्ववर्ती स्वर के अनुदात्त होने से अनुदात्त के समान सुना जाता है । द्वितीय गकार 
संयोगादि है, वह पूर्ववर्ती स्वर का भङ्ग होगा अथवा परवर्ती स्वर का AG 
होगा ।* इस प्रकार से “अग्गिम्‌' का आक्षरिक विभाजन अग््‌ग--निम्‌ तथा 
अग्‌ -- ग्निम्‌ दोनों होगा । वस्तुतः यह विकल्पात्मक स्थिति बलाघात पर आधारित 


१, तत्परस्वरम्‌ ।--तै० प्राश २१।२, स्वरान्तरे व्यञ्जनान्युत्त रस्य । %० ATO 

१।२३ | 
२. एवं तावद्यत्तैकः स्वरस्तत्न पूर्वाणि पराणि च व्यञ्जनाति तस्येवाडूगं भवत्ति। 
अथ पुन्यानि स्वरयोर्मध्यगतानिताति कि पूर्वस्य उत उत्तरस्थाज्ञमित्यस्मि- 
न्सन्देहे त्विदमारभ्यते ।--क्र० ATo १1३२ पर उवट . 
संयोगादिर्वा ।---ऋ० प्रा० १२५ पर उवट 
द्रष्टव्य---%० प्रा० १।२५ पर उवट 

-है । यदि पूर्ववर्ती स्वर बलाघातयुक्त है, तो व्यञ्जन पूर्ववर्ती स्वर का.अङ्ग होगा 
तथा यदि परवर्ती स्वर बलाघातयुक्त है, तो व्यञ्जन परवर्ती स्वर का अङ्ग होगा । 
ध्वनि-वैज्ञानिक दृष्टि से भी यह तथ्य अधिक पुष्ट प्रतीत होता है । क्योंकि जैसा 
पहले कहा जा चुका है--अक्षर का आधार प्रमुखता या मुखरता है। अर्थात 
आक्षरिक ध्वनि अनाक्षरिक ध्वनियों की अपेक्षा अधिक मुखर होती है । जब कोई 
स्वर अधिक बलाघात-युक्त उच्चरित क्रिया जाता है, तव उसकी पाश्व वर्ती ध्वनियाँ 
कमजोर पड़ जाती हैं, क्योंकि श्वास का अधिक भाग उसी स्वर के उच्चारण में 

“लग जाता है । जिसका परिणाम होता है कि आस-पास की ध्वनियाँ उसी स्वर 
“के अज्भ के रूप में उच्चरित हो जाती हैं। प्रसिद्ध ध्वनि-वैज्ञानिक 'मेये! के 
अनुसार स्वरों के मध्य में स्थित व्यञ्जन दो स्वरों में विभक्त होता है । इसका 
पूर्व अंश पूर्ववर्ती स्वर का अङ्ग होता है, तथा परवर्तो अंश परवर्ती स्वर का अङ्ग 
हो जाता है ।) परन्तु उपर्युक्त विवेचन का विधान केवल द्वित्व से उत्पन्न व्यञ्जन 
के प्रसंग में ही लागू होता है, क्योंकि उवट ने द्वित्वीकृत व्यञ्जन का ही उदाहरण 

“wee किया है। परन्तु ऐसा व्यञ्जन जो संयोग का आदिभूत नहीं है तथा दो 
स्वरों के मध्य में स्थित भी है, वह निश्चित रूप से परवर्ती स्वर का अङ्ग होगा । 
ओफेसर स्टुअर्ट जोन्स' ने भी इसी तथ्य को स्वीकार किया है। उनके अनुसार 
यूनानी वैयाकरणों ने भी दो स्वरों के मध्य में स्थित व्यञ्जन को अनुवर्ती स्वर का 
Bl अङ्ग स्वीकार किया है 1? 


२-पदान्त व्यञ्जनों का अद्भृत्व-- प्रायः सभी प्रातिशाख्य एक मत से 
पदान्त व्यञ्जन को पूर्ववर्ती स्वर का अङ्ग स्वीकार करते हैं।३ इसका कारण है 
क्रि संस्कृत-भाषा में पदान्त में उच्चरित होने वाला व्यञ्जन अपने पूर्व स्थित वर्ण 
के साथ निकट सम्बन्ध रखता है । sto सिद्धेश्‍वर वर्मा के अनुसार संस्कृत में 
अन्तिम व्यञ्जन अन्तःस्पर्शी था । इसी कारण से पालि और प्राक्त भाषाओं में 
पदान्त व्यञ्जन का लोप हो गया ।* इस लोप का कारण यह था, कि इन पदान्त 
व्यञ्जनों का उच्चारण अत्यन्त शिथिलता से होता था, जिससे वे स्वतंत्र रह 


१, द्रष्टव्य-Langues Indc-uropeennes, III Edidion, Page 106 
२. द्रष्टव्य-डॉ० सिं० वर्माकृत A Critical Studies in the Phonetics 
Observations of Indian Grammarians, Page 67, 68 
३. Safad पूर्वस्य । तै० प्रा० २१।३ पद्यं च ।--च० अ० १।५७ 
४. डॉ० सि० कृतवर्मा A Critcal Studies in the Phonetics Observat- 
ions of Indian Grammarians P, 67, 68 | ५ 

सकने में समर्थ न होने के कारण लोप को प्राप्त हो जाते थे । वास्तव में भाषा में 
कई प्रकार की प्रवृत्ति के कारण यह निश्चित खूप से नहीं कहा जा सकता कि 
पदान्त व्यञ्जत पूर्ववर्ती स्वर का ही अङ्ग होगा, क्योंकि अथर्ववेद में कतिपय ऐसे. 
भी शब्द हैं, जिनमें पदान्त व्यञ्जनों का द्वित्व हो जाता है। Ao Fo ३।२६ में 
तो स्पष्टतः यह विधान किया गया है, कि पदान्त में आने वाला व्यञ्जन द्वित्व को 
प्राप्त कर लेता है।\ आज भी कतिपय बोलियों में पदान्त व्यञ्जन द्वित्व रू प 
बोले जाते हैं। इसलिए भाषा की प्रवृत्ति को देखकर यह कहा जा सकता है, किः 
ग्रातिशार्यों के काल में भी पदान्त व्यञ्जन सर्वथा पूर्ववर्ती स्वर के ही अङ्ग नहीं 
होते थे । 'पज्ञाबी' भाषा में आज भो 'सद्‌” का उच्चारण ‘aga’ रूप में किया जातां 
है । द्वित्वीकृत व्यञ्जन को अधिक दीर्घता के साय उच्चरित किये जाने पर वह 
भी स्वतन्त्र अक्षर का निर्माण कर सकता है । अतः प्रातिशाख्यों का यह विधान 
कि पदान्त-व्यञ्जन सर्वथा पूर्ववर्ती स्वर का अङ्ग होता है--पूर्णतः सत्य नहीं कह 
जा सकता । 

३--संयुक्त व्यञ्जनों का अद्भुत्व--तै० प्राश २१४, Ao अ० १५६ 
वा० प्रा० ११०२ के अनुसार संयोग का आदि-व्यञ्जन पूर्ववर्ती स्वर का ही 
मङ्ग होता है।* परन्तु Ho प्रा० १।२५ तथा १51२४ के अनुसार संयोग का 
आदि व्यञ्जन विकल्प से पूर्ववर्ती स्वर का अङ्ग होगा, अथवा परवर्ती स्वर का 
अंङ्ग होगा । तथा Ao प्रा० 11९६ एवं १८।३६ में यह विधान किया गया है 
कि जब संयोग के प्रथम वर्ण का द्वित्व न होकर द्वितीय वर्ण का द्वित्व हुआ हो 
तो, द्वित्व को प्राप्त होने वाला वर्ण तथा द्वित्व के रूप में उत्पन्न नवीन वर्ण दोनों 
विकल्प से पूर्ववर्ती स्वर के अङ्ग होगे, अथवा परवर्ती स्वर के अङ्ग होंगे.” सभी 
प्रातिशाख्य एकमत से यह स्वीकार करते हैं, कि किसी भी व्यञ्जन-संयोग का 
प्रथम वर्ण द्वित्व को प्राप्त हो जाता है, यदि उसके पूर्व कोई स्वर हो । ऋ० प्रा? 
१।२५ पर भाष्य में उवट ने संयोगादि वर्ण को पूर्ववर्ती स्वर का अङ्ग तो 
स्वीकार किया है, परन्तु यह संयोगादिवर्ण द्वित्व से उत्पन्न हो तभी बह पूर्ववर्ती 


१. पदान्ते व्यञ्जनं द्विः 1--च० To RRS 

२. संयोगादिः ।--तै० प्रा० २१।४, संयोगादिः पूर्वस्य ।--च० अ० 119६, ATS 
Sto ११०२ 

३. संयोगादिर्वा ।--ऋ० प्रा० १२५, संयोगादिश्च वैवं च ।--%० Ae 


१८।३५ | 
४. . च परक्रमे है ।-ऋ० प्रा १२६, सहक्रम्यः परक्रमे ।--ऋए० ATO १८1३६ 

स्वर का अङ्ग होगा । उदाहरणार्थ--'आत्त्वा” पद में दो तकार और वकार 
-का संयोग है। इसमें प्रथम तकार द्वित्व से उत्पन्न है तथा पूर्ववर्ती स्वर का 
अङ्ग है । पूर्ववर्ती स्वर के उदात्त होने से वह उदात्त के समान सुना जाता है। 
संयोग का प्रथम वर्ण द्वितीय तकार या तो पूर्ववर्ती स्वर का अद्भ होता है अथवा 
परवर्ती स्वर का अंग होता है । इस प्रकार यह तो कहा ही जा सकता है, कि 
व्यञ्जन-संयोग का वही वर्ण पूर्ववर्ती स्वर का अङ्ग होगा, जिसकी उत्पत्ति द्वित्व 
के परिणाम स्वरूप हुई हो । अन्य प्रातिशाख्यों में निश्चित रूप से संयोगादि 
वर्ण को पूर्ववर्ती स्वर का अङ्ग होने का विधान इसीलिए किया गया है, कि 
किसी भी व्यञ्जनसंयोग के पूर्व यदि स्वर है, तब उसका द्वित्व भी अवश्य ही हो 
जाता है | ; 


पहले कहा जा चुका है कि-अक्षर को आधुनिक ध्वनि-वैज्ञानिकों ने दो 
WHC का स्वीकार किया है-'बद्ध भक्षर' और मुक्त अक्षर । जिस अक्षर के 
अन्त में व्यञ्जन होता है, उसे बद्धअक्षर कहा जाता है तथा स्वरान्त अक्षर 
“मुक्त! कहलाता है । भाषा की स्वामाविक प्रवृत्ति यही होती है, कि संयुक्त वर्णों 
से युक्त शब्दों में प्रथम अक्षर को बद्ध रूप में उच्चरित क्रिया जाय । अर्थात्‌ यदि 
कोई शब्द इस प्रकार का हो, जिसमें आदि वर्ण स्वर हो तथा उसके बाद दो 
अ्यज्ञनों या दो से अधिक व्यञ्जनों का संयोग हो, तो ऐसी स्थिति में प्रथम स्वर 
से जिस अक्षर का निर्माण होगा अर्थात्‌ जब प्रथम स्वर का उच्चारण अक्षर के 
रूप में होगा, तो उसपर बलाघात पड़ने के कारण वह अक्षर ‘ag’ रूप में उच्चरित 
होगा | परिणामस्वरूप एक अतिरिक्त वर्ण का उच्चारण हो जाएगा । यही अति- 
रिक्त व्यञ्जन द्वित्वीकृत व्यञ्जन कहलाता है । इस प्रकार द्वित्व से उत्पन्न वर्ण 
अपने पूर्ववर्ती स्वर का अंग बनकर उसे ‘aa’ अक्षर बना देता हे । परन्तु यदि 
'किसी संयोग का प्रथम व्यञ्जन रेफ हो, तो उसका द्वित्व नहीं होता । अतः इस 
स्थिति में उसे निश्चित रूप से पूर्ववर्ती स्वर का अङ्ग नहीं कहा जा सकता । पहले 
कहा जा जुका है, कि व्यञ्जनसंयोग में पूर्ववर्ती अक्षर 'बद्ध' ही होता था । Car 
स्थिति में रेफ तथा उसके बाद में स्थित व्यञ्जन दोनों ही पूर्ववर्ती स्वर के साथ 
मिलकर अक्षरका निर्माण करेंगे। इस प्रकार 'स्वर्गम! का अक्षर-विभाजन 
‘can +गम्‌” के रूप में होगा । इसका प्रमुख कारण यह है कि संस्कृत भाषा में 
कोई भी ऐसा शब्द नहीं है जिसका अन्त वाक्य के में रेफ से अन्त होता हो । 


स्पर्श वर्णों के संयोग के विषय में थोड़ा विचार कर लेना प्रांसगिक होगा। 
संस्कृत के स्पर्श +- स्पर्श के संयोग का प्राकृत रूप, द्वितीय स्पर्श का द्वित्व कर देता 
है । अर्थात्‌ प्रथम स्पर्श द्वितीय स्पर्श में परिवर्तित हो जाता है । इस प्रकार “मुक्त' 

का प्राकृत रूप ‘qa’ तथा 'मुद्ग' का प्राकृत रूप 'मुग्ग' होता है । इससे संदेह 
होना स्वाभाविक है, कि व्यञ्जन-संयोग का प्रथम वर्ण अनुवर्ती स्वर का अंग 
होगा, क्योंकि इसका समीकरण द्वितीय:व्यञ्जन के साथ हो जाता है। परन्तु 
गम्भीरता पूर्वक विचार करने पर यह स्पष्ट हो जाता है, कि यहाँ भी पूर्ववर्ती 
अक्षर को बद्ध रूप में उच्चरित होने वाली प्रवृत्ति ही क्रियाशील है। क्योंकि, 
द्वितीय अक्षर का प्रारम्भ दित्वरूप में उत्पन्न व्यञ्जन से नहीं हो सकता । इस 
प्रकार 'भत्ता', का आक्षरिक विभाजन भ--त्त के रूप में नहीं हो सकता । इसका 
वास्तविक अक्षर-विभाजन ‘aa’ + 'त' ही होगा । इस प्रकार अनेक अन्य परवर्ती 
आषाओं से भी कतिपय ऐसे शब्दों को उद्धृत किया जा सकता है, जिनमें संयोगादि 
व्यञ्जन पूर्ववर्ती स्वर के अंग के रूप में ही उच्चरित होते हैं इससे यही स्पष्ट 
होता है कि प्रातिशाख्यों के विधान cata माल्ला में ध्वनि-वैज्ञानिक दृष्टिकोण को 
रखते हुए सत्यता के अधिक सन्निकट हैं । 


{वत्व व्यञ्जनों का अद्भत 


द्वित्व व्यञ्जनों के अङ्गत्व के विषय में प्रातिशाख्यों में ऐकमत्य नहीं है । 
सामान्य रूप में संस्कृत-भाषा में किसी भी व्यञ्जन का द्वित्व तभी होता है, जब 
ag व्यञ्जन संयुक्त वर्ण का पूर्ववर्ती अङ्ग हो तथा उसके पूर्व कोई स्वर हो । इस 
प्रकार ag निश्चित है कि उस द्वित्व व्यञ्जन के बाद कोई व्यञ्जन अवश्य होगा । 
Alo प्रा० १।१०४,१०५ के अनुसार द्वित्व व्यञ्जनों के भाक्षरिक-विभाजन का बहुत 
कुछ श्रेय परवर्ती व्यञ्जनों पर निर्भर रहता है । यदि हित्व-समूह किसी अन्तस्थ- 
च्यतिरिक्त व्यञ्जन से पूर्व हो, तो द्वित्व व्यञ्जन के दोनों ही तत्त्व पूर्ववर्ती अक्षर 
के अङ्ग होंगे । इस प्रकार “अग्ग्तिम्‌”, “पाष्पुर्णया' का आक्षरिक विभाजन ‘eT’ 
+ faq’ तथा “पाष्घ्‌” + 'ण्या' के रूप में होगा | किन्तु यदि द्वित्व- समूह के बाद 
कोई अन्तस्थ होगा तो केवल प्रथम वर्ण ही पूर्ववर्ती अक्षर का अङ्ग होगा | उदा- 
हरणार्थ 'वाष्ष्याय' तथा 'पाशर्वम्‌' का आक्षारिक विभाजन क्रमशः 'वाष्‌' + “ष्याय' 
तथा 'पाश्‌?+-'इवम्‌' होगा । परन्तु ऋ प्रा० का विधान वा० प्रा० के विधान से 
भिन्न है । ऋ० प्रा» १।२५, २६ के अनुसार द्वित्व व्यञ्जनों में द्वितीय वर्ण पूर्ववर्ती 
स्वरका भी अङ्ग हो सकता है तथा विकल्प से परवर्ती स्वर का भी अङ्ग हो 
सकता है ।२ उपर्युक्त दोनों सूत्रों के भाष्यों में उवट का कथन है कि ऐसे स्थलों 
'पर प्रथम व्यञ्जन तो निश्चित रूप से पूर्ववर्ती स्वर का ही अङ्ग होता है, परन्तु 


4१, क्रमजं च ।--वा० प्रा० १११०४, तस्माडचोत्तरं स्पर्शे ।--वा० प्रा० १11०५ 
२. संयोगादिर्वा, चपरक्रमे द्वे ।-ऋ० प्रा० ११२५, २६ 

द्वितीय वर्ण पूर्ववर्ती स्वर का भी अङ्ग हो सकता है तथा विकल्प से परवर्ती स्वर 
का भी अङ्ग हो सकता है । इस प्रकार 'आत्त्वा' का प्रथम तकार पूर्ववर्ती स्वर 
का अङ्ग होकर पूर्ववर्ती स्वर (आकार) के स्वर से सस्वर होगा । द्वितीय तकार 
परवर्ती आकार के अङ्ग के रूप में उसके स्वर से सस्वर होगा एवं विकल्पं 
पक्ष में पूर्ववर्ती आकार का अङ्ग होकर उसके स्वर से सस्वर होगा । इस प्रकार 
आात्त्वा का आक्षरिक-विभाजन ‘ated’ --“वा' एवं विकल्प पक्ष में आत्‌ + त्वा 

दोनों हो सकता हे । 


द्वित्व वर्णो के आक्षरिक विभाजन के प्रसङ्ग में इस वैकल्पिक विधान का 
घया कारण है, यह विचारणीय विषय है । क्या यह विभाजन घ्रातिशाख्यकारों की 
कल्पना मात्र है, अथवा इसमें कुछ. ध्वनि-वैज्ञानिक कारण है ? इस प्रसङ्ग में 
डॉ० सिद्धेश्‍वर वर्मा का प्रयास सराहनीय है । उनके अनुसार “ase बात तो 
यह है कि द्वित्वीकृत व्यञ्जनों का विभाजन तभी सम्भव हो सकता है, जबकि 
द्वितीय व्यञ्जन का स्फोटन होता हो। उदाहरणार्थ--'अग्गि नम्‌” शब्द के उच्चारण 
में यदि प्रथम ‘a’ का द्वितीय “ग्‌' से पूर्व स्फोटन होता हो, तभी इसका भाक्षरिक 
विभाजन ‘an’ ‘fra’ हो सकता था, परन्तु मुझे अभी तक ऐसी किसी भाषा 
का पता नहीं, जिसमें कि किसी द्वित्व व्यञ्जन के उच्चारण में प्रथम व्यञ्जन 
का द्वितीय से पूर्व स्फोटन होता हो।”१ sto सिद्धेश्‍वर वर्मा के उपर्यक्त कथन 
का तात्पर्य यह है, कि संसार में ऐसी कोई भी भाषा नहीं है, जिसमें किसी ध्यञ्ञन 
का द्वित्व होता हो तथा उन द्वित्वीकृत व्यञ्जनो में प्रथम व्यञ्जन के उच्चारण 
में करण का स्थान से अलगाव हो जाने के कारण सम्पूर्ण वायु मुश्न-विवर से 
र निकल जाती हो, तथा दूसरा व्यञ्जन दूसरे प्रयत्न द्वारा उच्चरित होता 
हो । जब तक प्रश्रम व्यञ्जन के उच्चारण में वायु का स्फोटन नहीं होगा, तब 
तक प्रथम व्यञ्जन का अलगाव द्वितीय व्यञ्जन से नहीं हो सकता । परिणाम- 
स्वरूप दोनों ही व्यञ्जन एक ही स्वर के अङ्ग होंगे, क्योंकि दो स्वरों का मङ्ग 
होने पर दो अक्षरों का होना आवश्यक है, और दो अक्षरों का होना तभी सम्भव 
है जब दोनों का उच्चारण पृथक्‌-पृथक्‌ शवासाघातों में हो । 


डॉ० सिद्धेश्वर वर्मा ने इसी प्रसङ्ग में प्रो, 'डेनियल जोन्स? के मत को 
भी उद्घृत किया है--'प्रो० डेनियल जोन्स ने मुझे बताया कि इस प्रकार का स्फोटन 
तो इताली भाषा में भी नहीं होता है, जिसमें द्वित्व व्यञ्जनों का बिल्कुल स्पष्ट 


१. ` द्रष्टव्य--डॉ० सिद्धेश्‍वर वर्माकृत A Critical Studies in the Phon- 
etics Observations of Indian Grammarians, Page (68,69) 

उच्चारण होता है--यथा--'दित्तो' (४०) में।”१ डॉन वर्मा के उपर्युक्त: 
विचारों का समर्थन ऋ० प्रा० ६।४३, ४४ के सम्यक्‌ अनुशीलन से हो जाता है । 
ऋण प्रा० के उपर्युक्त दोनों सूत्रों में आचार्य व्याडि के मत को प्रतिपादित किया 
गया है । आचार्य व्याडि किसी भी स्थल पर अभिनिधान की सत्ता स्वीकार नहीं 
करते । उनका कथन है कि अभिनिधान का सर्वत्र लोप हो जाता है।* अभि- 
निधान की सत्ता का प्रबल विरोधी, आचार्य ब्याडि भी ऋ० प्रा० ६।४४ के 
अनुसार यही कहते हैं किं जव परवर्ती व्यञ्जन का द्वित्व हुआ हो अथवा पूर्व में 
रेफ या स्वर होतो अभिनिधान का लोप नहीं होता है।* अभिनिधान का 
अर्थ है-अपूर्ण उच्चारण या दूसरे शब्दों में स्फोटन-रहित उच्चारण ।* तात्पर्य 
यह है कि व्याडि के मत से भी द्वित्व व्यञ्जनों में पूर्ववर्ती व्यञ्जन के उच्चारण 
में वायु का स्फोटन नहीं होता । परिणामस्वरूप दोनों व्यञ्जन दो अलग-अलग 
अक्षरों का निर्माण नहीं कर सकते | ऋ० प्रा० ६२ में यह भी कहा गया है 
कि जब कभी व्यञ्जनों का द्वित्व होता है, तो महाप्राण व्यञ्जन अपने पूर्ववर्ती 
अल्पप्राण व्यञ्जनों के साथ एक ही श्‍वासाघात में उच्चरित हो जाते हैं 1५ अतः 
यदि उपर्युक्त विवेचन ध्वनि-वैज्ञानिक आधार रखता है, तब तो यह स्पष्ट रूपेण 
कहा जा सकता है क्रि ऋ० प्रा० का यह विचार कि 'अग्ग्निम्‌' का आक्षरिक 
विभाजन वैकल्पिक रूप में 'अग्‌+-ग्निम्‌' होता है, ध्वनि-वैज्ञानिक दृष्टि से 
असम्भव है | 


परन्तु उपयुक्त विवेचन से शंका का समाधान नहीं हो पाता | Ao प्रा० 
में जो 'भग्ग्तिम' का आक्षरिक विभाजन “अग्‌ fay’ किया गया है, उसका 
घया आधार है? विचार करने पर यह तथ्य सामने आता है कि द्वित्वीक्रत 
व्यञ्जन दीर्घव्यञ्जन के रूप में रहता है। अर्ग्निम्‌ में वक्ता प्रथम गकार 
का उच्चारण करने के लिये जिह्वा को गकार के उच्चारण-स्थान पर ले जाता 
है, जिससे प्रथम गकार का उच्चारण हो जाता है, परन्तु जब द्वितीय गकार के 


१. द्रष्टव्य--डॉ० सिद्धेश्‍वर वर्माकृत A Critical Studies in the Phonetics 
Observations of Indian Grammarians Page, 68-69 
२. व्याडिः सर्वत्राभिनिधान लोपः [---%० प्रा० ६।४३ 
परक्रमस्वररेफोपधे न ।-_ऋ० प्रा० ६।४४ 
. भभितिधान के लिये द्रष्टव्य चतुर्थ अध्याय 
५. सोष्मा तु पुर्व्यण सहोच्यते सकृत्स्वेन ।--ऋ० प्रा० ६।२ 
११ 

उच्चारण के लिये प्रयत्न की माला को बढ़ाया जाता है, तब तो प्रथम गकार 
के अन्तिम अंश और द्वितीय गकार के आदि अंश के बीच श्रोता को कुछ 
उच्चारण का हास होते हुये परिलक्षित होता है। परिणामतः श्रोता दोनों गकारों 
के उच्चारण के मध्य किञ्जित्‌ विराम की कल्पना करके दोनों गकारों की पृथक्‌- 
पृथक्‌ सत्ता स्वीकार कर लेता है और दोनों को दो अक्षरों का अङ्क स्वीकार 
कर लेता है। परन्तु मेरा उपर्युक्त कथन सीमित है। इसकी सत्यता का निर्णय 
पूर्णतः नहीं किया जा सका है, बयोंकि ato Sto में इस प्रकार के विभाजन को 
कथमपि स्थान नहीं दिया गया है । वा० प्रा० ११०५ में विधान किया गया 
है कि द्वित्व से उत्पन्न वर्ण से परवर्ती व्यज्जन भी स्पर्श बाद में होने पर पूर्ववर्ती 
स्वर का अङ्ग होता है।' इसके अनुसार 'अग्ग्निम्‌' का आक्षरिक विभाजन 
अग्ग्‌ +-निम्‌ होता है । इस प्रातिशाख्य के अनुसार भी ढित्व-समुह को पृथक्‌ 
करके उनका अलग-अलग अक्षरों के रूप में विभाजन नहीं किया जा सकता | 
परन्तु जब हित्वीकृत वर्ण संघर्षी व्यञ्जन होगा, तो उनके दोनों तत्व पृथक्‌- 
पृथक्‌ होकर दो अक्षरों के अङ्ग बनते हैं । उदाहरणार्थ--'पाश्वम्‌' का आक्षरिक 
विभाजन 'पाश--श्वम्‌” होता है । 


वा० प्रा० में प्राप्त होने वाले उपर्युक्त दो विपरीत विधानों को ध्वनि- 
वैज्ञानिक दृष्टिकोण से समझा जा सकता है । जब द्वित्वीकृत स्पर्श के पश्चात्‌ 
कोई अन्य स्पर्श अथवा नासिक्य ध्वनि आ जाय, तो द्वित्वीकृत वर्ण पृथक्‌-पृथक्‌ 
नहीं सुनाई पड़ सकते । क्योंकि इस प्रकार के व्यञ्न-संयोग में दोनों स्पर्शो- 
द्वित्वीकृत एवं परवर्ती स्पर्श अथवा नासिक्य के एक साथ उच्चारण के लिये 
श्वासशक्ति का नैरन्तर्यं कठिन है । अतः द्वित्व व्यज्ञनों का पृथक्‌ उच्चारण भी 
अपेक्षाकृत कठिन है । परन्तु जब हित्व-समूह के वाद कोई स्वर, अंतस्थ या 
संघर्षी वर्ण होगा तो द्वित्व का उच्चारण अपेक्षाकृत पर्याप्त सरल हो जाता Z| 
इसका कारण यह है कि हित्व से परवर्ती वर्ण के उच्चारण में श्वासशक्ति का 
मैरन्तर्य कमजोर पड़ जाता है। इस प्रक्रिया में प्रमुख बात तो यह है, कि 
'द्वित्वीकृत वर्ण के द्वितीय तत्व के उच्चारण में वायु के स्फोटन का झुकाव 
'परवर्ती वर्ण की ओर हो. जाता है । परिणामस्वरूप हित्वीकृत वर्णो में द्वितीय 
'वर्ण परवर्ती स्वर का अङ्ग बन जाता है । इश प्रकार उपर्युक्त कारणों से ही 
‘aro प्रा में पाएर” का भाक्षरिक-विभाजन “पाश्‌ --एव” के रूप में स्वीकृत 
छुआ होगा । ५ 


2, तस्माच्चोत्तरं स्पर्शं ।--वा० प्रा० ११०४६ 

वैदिक संहिताओं में द्वित्व के कतिपय ऐसे स्थल भी उपलब्ध होते हैं, 
जिनमें रेफ के बाद आने वाले किसी स्पर्श का द्वित्व हो गया है। विशेषकर 
अथर्ववेद में इस प्रकार के उदाहरण उपलब्ध होते हैं । च० ao ११८ में विधान 
'किया गया है कि रेफ और हकार के पश्चात्‌ आने वाले व्यञ्जन का द्वित्व होने पर 
द्वित्व से उत्पन्न अतिरिक्त वर्ण पूर्ववर्ती स्त्रर का अङ्ग होता है।१ च० अ० के इसी 
qa के भाष्य में अर्कः, अर्चः, वर्तः इत्यादि पदों को उदाहृत किया गया है, 
जिनमें रेफ के बाद आने वाले क्रमशः ककार चकार एवं तकार का द्वित्व हो जाता 
है। इनमें द्वित्व से उत्पन्न वर्ण पूर्ववर्ती स्वर का अङ्ग होता है । ato प्रा० तो किसी 
भी स्तर पर द्वित्व से उत्पन्न वर्ण को पूर्ववर्ती स्वर का ही अङ्ग मानता है।२ 
eto सि० वर्मा ‘aap.’ के चार प्रकार के आक्षरिक विभाजन की कल्पना करते 
हें-अक्‌ +कः, ALLAH, अक्क्‌ -- अः तथा अर्‌ --क्क: । परन्तु इन सभी 
'विभाजनों में अर्क--क!, रूप में विभाजन अधिक सीमा तक युक्तियुक्त था, क्योंकि 
‘aq’ व्यञ्जन अकेला ही दीर्घ व्यञ्जन तो था, परन्तु इनमें प्रथम व्यञ्जन के अंतिम 
अंश एवं द्वितीय व्यञ्जन के gate के मध्य उच्चारण की तीव्रता के सातत्य-भङ्ग 
हो जाने से उनके मध्य में ओता को किञ्चित्‌ विराम gar प्रतिभासित हुआ 
होगा, जिससे दो 'क्‌' सुनाई पड़े होंगे, जिनमें प्रथम “क्‌” पूर्ववर्ती स्वर का भङ्ग 
एवं द्वितीय “क्‌' परवर्ती स्वर के अङ्ग के रूप में श्रृतिगोचर हुए होंगे । इस प्रकार 
- चतुरध्यायिक्रा का मत निःसन्देह स्वीकार्य है । 


जिस व्यज्जनसंयोग में स्पर्श वर्ण के पश्चात्‌ कोई ,संघर्षी-वर्ण आये, उसमें 
“स्पर्श” अपने अनुवर्ती स्वर का अङ्ग होता है, किन्तु Go sto २१।६ में विधान 
किया गया है कि स्पर्श के बाद संघर्षी वर्ण आने पर तो स्पर्श अपने अनुवर्ती स्वर 
का अङ्ग होगा । परन्तु संघर्षो वर्ण के पश्चात्‌ पुनः किसी व्यञ्जन के भा जाने पर 
स्पर्श परवर्ती स्वर का अङ्ग न होकर पूर्ववर्ती स्वर का अङ्ग हो जाएगा ।* इसका 
कारण यह है कि तीन या इससे अधिक व्यञ्जनों के समूह में सभी व्यञ्जन 
उच्चारण के एक ही आघात से नहीं उच्चरित हो सकते । इस प्रकार 'तत्सवितुः” 
में ‘aca’ का विभाजन ‘a’+ ‘ca’ रूप में होगा । इसी प्रकार 'जुगुप्सा' का 
विभाजन जु+गु+प्सा रूप में होगा । परन्तु “जगत्स्थाः' का आक्षरिक विभाजन 
जगत्‌ +स्थाः के रूप में होगा। संस्कृत-भाषा में किसी भी अक्षर को सकार से 


१. रेफहकारक्रमजं च ।--च० Fo १५८ 
२. RAT च ।--वा० प्रा० ११०४ 
३, स्पर्शश्चोष्मपर ऊष्मा चेत्परस्य ।--तै० प्रा» २१९ 

बद्ध नहीं किया जाता एवं न तो दो स्पर्शा के मध्य सकार ध्वनि ही a पाती 
है। इसलिए यदि “जगत्स्थाः' का आक्षरिक विभाजन किसी अन्य रूप में करने का 
विचार किया जाय, तो ऐसा नहीं हो सकता । इसी कठिनाई से बचने के लिए 
इस प्रकार के व्यञ्जन-संयोगों में जिनमें मध्यवर्ती व्यञ्जन संघर्षी होता था, एक 
स्वरभक्ति का आगम परवर्ती भाषाओं में हो गया । पालि ओर प्राकृत भाषाओं 
में इन तीन व्यज्ञनों के स्थान पर दो व्यञ्जन ही रह गये । संघर्षी-ध्वनि का स्पर्श 
के साथ समीकरण हो जाता है तथा वह स्पर्श को महाप्राण बना देता है । इस 
प्रकार संस्कृत 'तीक्षण' पाली 'तिक्खिण' एवं संस्कृत 'पक्ष्मन' पाली “पखुम' हो 
जाता है । 


तै० प्रा २१।७ पर विचार करने से स्पष्ट होता है कि किसी संयोग में 
जब विजातीय व्यञ्जन के साथ अन्तस्थ का मेल होता है, तो विजातीय व्यज्जन 
अपने परवर्ती स्वर का अङ्ग होता है । परन्तु यदि संयुक्त वर्णो में दोनों अन्तस्थ 
ही होंगे तो प्रथम अन्तस्थ पूर्ववर्ती स्वर का अङ्ग हो जाएगा i उ 
''अध्यवसाय' एवं इषेत्वा’ पदों में क्रमशः "अध्य का धकार एव त्वा का तकार 
अपने परवर्ती स्वर के अङ्ग होकर अ-ध्य' तथा 'पे+त्वा' के ल्प में विभाजित 
हो जाते हैं । Fo प्रा० २११७ पर लि० में इस विभाजन का कारण बतलात हुए 
कहा गया है कि व्यञ्जन स्वतः स्थित नहीं हो सकता 1) अतः उसे परवर्ती स्वर 
का अङ्ग होना चाहिए । परन्तु लि० का यह मत तर्कसंगत प्रतीत नहीं होता, 
बर्योकि जब व्यञ्जन स्वतः नहीं स्थित रह सकता, तो उसे पूर्व तथा पर दोनो ही 
"स्वरों का अङ्ग वनने के योग्य कहा जा सकता है, उसे किसलिये परवर्ती स्वर का ही 
अङ्क स्वीकार किया गया है । वास्तव में व्यञ्जन +-अन्तस्थसंयोग में अन्तस्थ--'य्‌ 
एवं ब्‌' का उच्चारण स्वरवत्‌ होता है, इस तथ्य की पुष्टि ऋ० प्रा १७।२३ से 
भी हो जाती है । ऋ० प्रा० के अनुसार अन्तस्थ-वर्णो के संयोगों को तत्सदृश 
स्वरो से व्यवधान करके छन्दोगत न्यूनता की पूर्ति कर लेनी चाहिए । अर्थात्‌ यदि 
संयुक्त वर्णो में यकार हो तो इकार से तथा वकार हो तो उकार से व्यवधान करकेः 
oral के पादों की पूति कर लेनी चाहिए ।१ उपर्युक्त तर्क से यह तो स्पष्ट हो गया 
कि अन्तस्थ को स्वरवत्‌ व्यवहृत किया जाता था । अन्तस्थ के पूर्व-स्थित व्यञ्जन 
: उसी के साथ होने से, जिस स्वर का अङ्ग अन्तस्थ होगा, उसी का अङ्ग वह 


१. नान्तस्थापरमसवर्णम्‌ ।--तै० प्रा० २१।७ 
२. "व्यञ्जनं स्वत अवस्थातुमशकयत्वात्‌ ।--तै० प्रा० २१।७ पर लि०भाष्यरत्न 
३. क्षैप्रवर्णाश्च संयोगान्व्यवेयात्सृशैः स्वरैः ।---ऋ० ATO १७।२३ 

व्यञ्जन भी हो जाएगा। परन्तु तै० प्रा० में यह भी स्पष्टतः कहा गया है कि 
अन्तस्थ--अन्तस्थ के संयोग में पूर्ववर्तो अन्तस्थ परवर्ती स्वर का अङ्ग न होकर 
पूर्ववर्ती स्वर का अङ्ग होगा । इस प्रकार 'नव्य' का वकार पूर्ववर्ती अकार का 
अङ्ग होगा तथा 'परिचायूयम्‌' का यकार पूर्ववर्ती स्वर आकार का अङ्ग होगा | 
इस प्रकार 'नव्य' का आक्षरिक विभाजन नव्‌-+-य' होगा तथा 'परिचायूयम्‌' 
का आक्षरिक विभाजन प-+-रि+ चाय --यम्‌ होगा । 


यम का अङद्गृत्व 


यमों के अङ्गत्व पर विचार करने से पूर्व यह विचार कर लेता आवश्यक 
है, कि यमों का सामान्य स्वरूप क्या है और यमों की उत्पत्ति किस अवस्था में होती 
है । संक्षेप में यमों का स्वरूप इस प्रकार है--अननुनासिक-स्पर्श के बाद अनु- 
नासिक-स्पर्श आने पर उनके मध्य में आने वाली विशेष प्रकार की नासिक्य 
ध्वनियों का नाम ‘aa’ है । अर्थात्‌ जब किसी व्यञ्जन-संयोग में पूर्ववर्ती वर्ण अननु- 
नासिक स्पर्श हो एवं परवर्ती वर्ण किसी भी वर्ग का पञ्चम वर्ण हो, तो उनके 
मध्य पूर्ववर्ती वर्ण के सहश अतिरिक्त वर्ण का आविर्भाव हो जाता है, जो परवर्ती 
अनुनासिक स्पर्श के प्रभाव से अनुनासिक-गुणयुक्त उच्चरित होता है । इसी आविर्भूत 
ध्वनि की संज्ञा 'यम' है। 'यम' का शाॉन्दिक-अर्थ-'जोड़ा' है । इसमें पूर्ववर्ती 
स्पर्श द्वित्व रूप में उच्चरित होता है, जिसका द्वितीय अवयव किञ्चित्‌ नासिक्य 
स्फोटन के साथ उच्चरित होने से यम कहलाता है ।' अब विचारणीय बात यह है 
कि 'यम' को पूर्ववर्ती स्वर का अङ्ग माना जाय अथवा परवती स्वर का अङ्ग 
माना जाय? वा० प्रा० १।१०३ में विधान किया गया है कि यम” पूर्ववर्ती स्वर 
का अङ्ग होता है । इसी सूत्र के उवट भाष्य में सूत्रोक्त “च” शब्द का अर्थ “पर्ववर्ण- 
सहित” किया गया है । इस प्रकार उवट के अनुसार अपने पूर्ववर्ण के सहित 'यम' 
पूर्ववर्ती स्वर का अङ्ग होता है । उदाहरणार्थ--सक्क मम्‌' पद में ककार, यम और 
मकार का संयोग है । इसमें ककार और यम पूर्ववर्ती स्वर उकार के अङ्ग हैं तथा 
मकार उत्तरवर्ती स्वर अकार का अङ्ग है ।* Fo प्रा० २१८ में विधान किया 


2. यम के विषय में विस्तृत विवरण अगले अध्याय में देखें 

२. यमश्च ।--वा० प्रा० १।१०३ 

३. यमाः पूर्वस्याङ्गं भवति च शब्दात्‌ पूर्ववर्णसहितः | यथा रुक्क्मंम्‌ ककार 
यममकाराः संयोगः । तत्र ककारयमौ पूर्वस्य मकार उत्तरस्य |—ATo प्रा 


१।१०३ पर उवट 

गया है कि नासिक्य ध्वनियाँ अपने परवर्ती स्वर का अङ्ग होती हैं" । इस सूल 
के भाष्य में तिभाष्यरत्नकार ने नासिक्य का अर्थ 'यम' किया है और यह स्पष्ट 
रूपेण कहा है कि 'यम” परवर्ती स्वर का अङ्ग होता है ।* इस प्रकार वा० प्रा० 
एवं तै० प्रा दोनों प्रातिशाख्यो में परस्पर विरोधी मत प्रतिपादित किये गये हैं । 
अब विचारणीय तथ्य यह है, कि उपर्युक्त दोनों प्रातिशाष्यों में से किसका मत 
अधिक समीचीन है? जब “यम” ध्वनि सदैव दो व्यज्ञनों के मध्य आती है तथा उसका 
झुकाव अपने अनुवर्ती वर्ण अनुनासिक स्पर्श की ओर ही होता है, तो वह ध्वनि 
अनुनासिक स्पर्श के साथ ही मिलकर अक्षर के निर्माण में सहायक होगी । अनु- 
'नासिक स्पर्श निश्चय ही अपने अनुवर्ती स्वर के साथ मिलकर उसी का अङ्ग 
बनता है । इसलिए यम को भी उसी अनुवर्ती स्वर का अङ्ग होना ध्वनि-वैज्ञानिक 
दृष्टि से अधिक समीचीन है। परन्तु वा० प्रा० का मत भी इस दृष्टि से मान्य 
है, कि यम ध्वनि का प्रादुर्भाव द्वित्व के परिणाम-स्वरूप होता है, और जैसा कि 
पहले कहा जा चुका है--द्वित्व व्यञ्जनो के दोनों तत्वों को पृथक्‌-पृथक्‌ रूप में विभा- 
जित करना कठिन है । अतः वे दोनों ही अपने पूर्ववर्ती स्वर के अङ्ग होंगे। भाषा के 
प्रवाह को देखने से यह स्पष्ट होता है कि उस युग में दोनों प्रकार की प्रवृत्तियों 
के लक्षण विद्यमान थे । संस्कृत-भाषा में पश्चगामी समीकरण का प्राधान्य था ।. 
जिसके प्रभाव से आगामी नासिक्य-व्यक्षन के उच्चारण के लिए नासाविवर कीः 
विवृत्ति पूर्ववर्ती स्पर्शं के स्फोटनकाल में ही प्रारम्भ हो जातो थी । उदाहरणार्थ 
पालि भाषा में “रुक्मवती” के लिये 'रुम्मवती' रूप मिलता है, जिसमें स्पर्श-वर्ण 
अनुनासिक में परिवर्तित हो गया है इस आधार पर यम को पूर्ववर्ती स्वर का 
अङ्ग नहीं कहा जा सकता । यहाँ पर यम को परवर्ती स्वर का अङ्ग स्वीकार 
किया जाना चाहिए । दूसरी बात यह भी है, कि उपर्युक्त स्थिति में नासिक्य-व्यश्जन 
के साथ होने वाले समीकरण के प्रभाव से नासाविवर की विवृत्ति थोड़ा पहले हो 
प्रारम्भ हो जाती थी । अतः यम को पूर्ववर्ती स्वर का अङ्ग कहा जा सकता है । 
पालि भाषा में परस्पर विपरीत प्रवृत्तियों का होना भी इस तथ्य को बल प्रदाः 
करता है, कि उस युग में दोनों ही नियम प्रचलित थे । 

अनुस्वार का अद्भत्व 


Fo प्रा २१।६ एवं ऋ० प्रा० १।२४ के अनुसार अनुस्वार अपने पूर्ववर्ती 
स्वर का अङ्ग होता है, इस प्रकार “वस्‌ सून्‌” में दोनों अनुस्वार अपने पूर्ववर्ती 


१. नासिक्याः ।--तै० प्रा० २१८ 
२. नासिकया यमाः परस्वरं भजन्ते यथा TAA |--तै० प्राश २१।७ पर 

स्वर उकार के ही अङ्ग होंगे ।' अनुस्वार का अङ्गत्व उसकी प्रकृति पर आधारित 
है । अनुस्वार के स्वरूप के विषय में प्राचीनाचायो में परस्पर वैमत्य पाया जाता 
है । कतिपय आचार्य अनुस्वार को स्वर की अनुनासिकता मानते हैं, कतिपय 
आचार्य अनुस्वार को शुद्ध व्यञ्जन मानते हैं एवं कतिपय ऐसे भी आचार्य हैं, जिनके 
मत से अनुस्वार स्वर भी है एवं व्यज्जन भी है। अर्थात्‌ इनके मत से अनुस्वार स्वर 
और व्यञ्जन दोनों के गुणों से युक्त परन्तु दोनों से भिन्न एक तीसरी श्रेणी की 
ध्वनि है । यदि अनुस्वार को केवल स्वर की अनुनासिकता माना जाय, तो वह 
उसी स्वर का अङ्ग होगा, जिसकी अनुनासिकता के परिणाम-स्वूप वह स्थित है । 
यदि अनुस्वार को व्यज्जन माना जाय तव, उसके विषय में यह संदेह होना स्वा- 
भाविक है, कि वह पूर्ववर्ती स्वर का अङ्ग होगा अथवा परवर्ती स्वर का अङ्ग 
होगा । यदि अनुस्वार को स्वर एवं व्यञ्जन का मिश्रित रूप माना जाय, जैसा कि 
mo प्रा० मानता है, तो इस स्थिति में यदि उसका व्यञ्जनांश स्वरान्तवर्ती 
होगा, तब उसे दो स्वरों के बीच विभक्त किया जा सकता है तथा यदि उसे पर्याप्त 
सावधानी से उच्चरित किया जा सकता है एवं साथ ही साथ उसके बाद वाला 
स्वर प्रबल बलाघातयुक्त उच्चरित होता है, तभी अनुस्वार बाद वाले स्वर का 
अङ्ग हो सकता है । यदि इसके वाद कोई व्यञ्जन आ रहा हो तथा पर्याप्त सावधानी 
से उच्चरित भी हो रहा हो तत्र अनुस्वार स्वतन्त अक्षर भी बन सकता है। 
सर्वसम्मत-शिक्षा. ५२ में यह दिखलाया गया है, कि काठक शाखा में “वासांसि” 
शब्द का अनुस्वार पृथक्‌ रूप से अक्षर का निर्माण करता है । काठक-शाखा में 
tara’ शब्द से सम्बन्धित अनुस्वार स्वतंत्र अनुदात्तस्वरभागी AAT बनता है 1२ 
सर्वसम्मत शिक्षा की इस कारिका की व्याख्या में यह स्पष्ट कहा गया है कि ‘ara’ 
शब्द का अनुस्वार काठक शाखा में पृथक्‌ ही होता है, पूर्व अक्षर का अंश नहीं 


होता है । ` 
विचारणीय तथ्य यह है कि Ao प्रा० एवं do प्रा० दोनों ग्रन्थों में अनु- 
स्वार को पूर्ववर्ती स्वर का ही भङ्ग क्यों स्वीकार क्रिया गया है । जहाँ तक To 


१. अनुस्वार स्वरभक्तिशच |-तै० प्राश २१।६, पुर्वस्यानुस्वारविसर्जनीयौ । 
-त्र० प्रा० १।२४ 
२. वासशशब्दानुस्वारः काठके नीच इष्यते ।--सर्वसम्मत शिक्षा ५२ 
वासः शब्दात्‌ प्रतीयमातोऽनुस्वारः काठके पृथक्‌ एव न ूर्वाश मित्यर्थः । 
— सर्वसम्मत शिक्षा ५२ पर व्याख्या 

Sto की बात है, वह तो अनुस्वार को व्यञ्जन मानता है, जैसा कि वैदिकाभरण 
भाष्य में स्पष्ट भी किया गया है । 'वैदिकाभरण' अनुस्वार को अर्द्गकारसहश 
मानता है । ऋ० प्रा० भी अनुस्वार की गणना आठ ऊष्म व्यञ्जनो में करता है । 
परन्तु इस विवेचन से यह स्पष्ट नहीं हो पाता कि अनुस्वार पूर्ववर्ती स्वर का हो 
अङ्ग होगा । 

अनुस्वार के पूर्ववर्ती स्वर के अङ्गत्व के प्रसङ्ग में मेरा अपना विचार है कि 
अनुस्वार को अधिकांश ध्वनि-वैज्ञानिक ग्रन्थों में व्यज्ञनात्मक ध्वनि माना गया 
है, और यह व्यज्ञन अपने उच्चारण का अधिक श्रेय नासिका को देता है । बिना 
नासिका-विवर को सक्रियता से अनुस्वार का उच्चारण होना असम्भव है 1 
परवर्ती कतिपय ध्वनि-वैज्ञानिक ग्रन्थों में इसे स्वरों की अनुनासिकता ही माना गया 
है। च० अ० में तो एक भी स्थल पर अनुस्वार शब्द का प्रयोग तक नहीं किया गया 
है । अतः इन ग्रन्थों के अनुसार अनुस्वार अपने पूर्ववर्ती स्वर पर ही आश्रित भी 
रहता है । दूसरी बात यह भी है, “कि अनुस्वार के उच्चारणकाल के सम्बन्ध में 
उसके पूर्ववर्ती स्वर की मात्रा के फलस्वरूप अनुस्वार की मात्रा भी घटती-बढ़ती 
रहती है । यदि अनुस्वार के पूर्वस्थित स्वर दीर्घ है, तो अनुस्वार की माला 
हस्व होतो है तथा यदि उसके पूर्वस्थित स्वर eer, तो अनुस्वार की मात्रा 
दीर्घ होती है 1 इससे ऐसा प्रतीत होता है कि अनुस्वार का अधिक झुकाव पूर्ववर्ती 
स्वर की ओर ही होता है, तभी तो उसके अनुसार अनुस्वार की मात्रा भी घट-बढ 
जाती है। पा० fro ५ पर पञ्चिकाभाष्य 'में यह कहा गया है कि अनुस्वार 
वह ध्वनि है, जिसका उच्चारण किसी स्वर के बाद ही होता है । इसी प्रसंग 
में यह भी कहा जा सकता है कि अनुस्वार अपने पूर्ववर्ती स्वर के बिना स्थित 
नहीं हो सकता । इसलिए इसे पराश्रित-ध्वनि (Dependent Sound) भी 
कहते हैं । 

उपर्युक्त विवेचन के आधार पर यही कहा जा सकता है, कि सभी परि- 


स्थितियों में अनुस्वार अपने पूर्ववर्ती स्वर का अङ्ग होता है तथा उसी के स्वराघात 
से सस्वर भी होता है। 


स्वरभक्ति का अद्भत्व 


स्वरभक्ति के अङ्गत्व के विषय में ऋ० प्रा० एवं तै० प्रा दोनों के मत 
समान Fl इन दोनों ही प्रातिशाख्यों में स्वरभक्ति को पूर्ववर्ती स्वर का अङ्ग 


१. स्वरमनुभवतोत्यनुस्वारः । पाणिनि शिक्षा ५ पर प्रश्निका वृत्ति 

बतलाया गया है) । Ao Ato १।३२ के भाष्य में उवट ने स्पष्ट कहा है कि स्वर- 
भक्ति पूर्ववर्ती रेफ या लकार से सम्बद्ध होती है । रेफ के बाद होने वाली स्वरभक्ति 
रेफ के सदृश होती है एवं लकार के वाद होने वाली स्वरभक्ति लकार के सहश होती 
है । रेफ अथवा लकार जिस किसी भी व्यञ्जन के बाद स्वरभक्ति होतो है उसके 
सहित पूर्ववर्ती स्वर का अङ्ग होती है।* इस प्रसङ्ग में स्वरभक्ति के स्वरूप के 
विषय में भी थोड़ा विचार करना श्रेयस्कर होगा । प्रातिशाख्यों के अनुशीलन से यही 
तथ्य स्पष्ट होता है कि जब किसी व्यञ्जन-संयोग में रेफ या लकार के बाद कोई 
ऊष्म वर्ण आता है तो रेफ या लकार तथा ऊष्म-वर्ण के मध्य एक पूर्ववर्ण-सहश 
अतिहस्व ध्वनि का आगम हो जाता है। यही ध्वनि 'स्वरभक्ति' कहलाती है । 
आतिशाख्यों का उपर्युक्त विधान इस दृष्टि से अधिक संगत है कि स्वरभक्ति का 
सम्बन्ध उसके पूर्ववर्ती व्यञ्जन रेफ और लकार से ही होता है । अतः वह भी उसी 
स्वर का अङ्ग बनेगी, जिसका अङ्ग पूर्ववर्ती व्यञ्जन होगा । इस प्रसंग में यह भी 
कहा जा सकता है, कि स्वरभक्ति के आविर्भाव में भी मूलतः द्वित्व की प्रवृत्ति कार्य 
करते हुए प्रतीत होती है । व्यज्जन-संयोग में रेफ या लकार के पश्चात्‌ किसी भी 
ऊष्मवर्ण का उच्चारण करने पर ऊष्म-व्यञ्जन के उच्चारण में कठिनाई होती है । 
जिसे दूर करने के लिए रेफ या लकार का द्वित्व हो जाता है । परन्तु द्वित्वरूप 
में उच्चरित ध्वनि से स्वरभक्तिरूप में उच्चरित ध्वनि किञ्चित्‌ कमजोर होती 
है । अतः जब हित्वीकृत व्यज्ञनों में दोनों को पृथक्‌-रूप में उच्चरित करना कठिन 
है, तो स्वरभक्तिहप में निष्पन्न व्यञ्जन को भी पूर्ववर्ती वर्ण से अलग करके उच्च- 
रित करना अत्यन्त कठिन है । इस प्रकार यह निश्चित है कि स्वरभक्ति भी अपने 
पुर्व वर्ण के सहित पूर्ववर्ती स्वर का ही अङ्ग होगी | 

कतिपय शिक्षाग्रन्यों में स्वरभक्ति के अक्षर-विभाजत के सम्बन्ध में 


महत्वपूर्ण बातें बतलाई गई हैं। Fo प्रा० २१।१५ पर वेदिकाभरण में किसी 
शिक्षा से एक कारिका को उद्धत किया गया है । जिसमें यह बतलाया गया है 


१. स्वरभक्तिः पुर्वभागक्षराङ्गम्‌ ।--क्र० प्रा १1३२, अनुस्वारस्वरभक्तिश्च । ` 
—to प्रा० २१।६ 

२. सा स्वरभक्तिः पूर्वरेफं लकारं वा भजते। रेफादुत्तरा रेफसहशी भवति 
लकारादुत्तरा लकारसद्दशी भवति, स्वराङगं च भवति, रेफाद्दा लकारादा 
यस्माद्वयञ्चनादुत्तरा भवति तत्सहिता सा पूर्वस्य स्वरस्थाइग भवतीत्यर्थः । 
—_ऋ० प्रा० १।३२ पर उवट द 

कि स्वरित से बाद में स्थित स्वरभक्ति स्वतंत्र अक्षर का निर्माण करती 217 
इस प्रकार “यद्‌ दर्शपूर्णमासौ’ (तै० Fo १,६,७) एवं 'एता दशर्षभामालमन्त' 
(fo सं० २,१,४) में स्वरभक्ति स्वतन्त अक्षर का निर्माण करती है। 'पारि- 
शिक्षा की टीका यजुणभूषण' के अनुसार स्वरित-आघात के बाद हुस्व तथा' 
दीर्घ दोनों ही स्वरों के साथ स्वर-भक्ति एक स्वतन्ल अक्षर का निर्माण करती 
है।* आरण्य-शिक्षा' १।१८ में विधान किया गया है कि स्वरित-आघात वाले 
हस्व स्वर के बाद भाने वाली स्वरभक्ति स्वर से भिन्न नहीं होती । इसका सम्बन्ध 
पूर्ववर्ती अक्षर के साथ नहीं होता था 1२ इसलिये कुछ स्थलों पर स्वरभक्ति एक 
स्वतन्त्र अक्षर का निर्माण करने में समर्थ हो जाती है। 


स्वरित के बाद उच्चरित होने वाली स्वरभक्ति के स्वतन्त्र अक्षर-निर्माण 
करने के तथ्य की पुष्टि इस बात से भी हो जाती है, कि स्वरित के पश्चात्‌ आने 
वाला 'अनुदात्त स्वर' 'प्रचय' में परिणत हो जाता है । 'अनुदात्त स्वर' स्वतः 
हासोन्मुख होता है, जवकि "प्रचय स्वर” न तो ह्वासोन्मुख ही होता है और न ही 
वर्धमाण होता है | उसकी स्थिति उच्चारण तक समान रहती है । इसीलिए प्रचय 
को ‘aa’ (स्थिर) कहा गया है ।४ तै० प्रा० १।३७ के वैदिकाभरण-भाष्य में 
यह भी कहा गया है कि स्वरित के बाद आने वाले व्यज्ञनों की मात्रा बढ़ जाती 
है ।” इस तथ्य की पुष्टि इसी से हो जाती है, कि स्वरित के बाद वाला स्वर 
अनुदान से प्रचय में परिवतित हो जाता है। प्रचय अनुदात्त की अपेक्षा अधिक दीर्घ 


१. स्वरात्‌ परा स्वरभक्तिः स्वरप्रधाना प्रकोतिता । ऋतस्य ade चेति स्वतन्त्ता 
भक्तिरिष्यते ।—तै० घ्रा० २१।१५ पर Fo 


२. ६दीर्घाच्च ह्लस्वात्‌ स्वरितादनन्त्यात्‌ पृथग्भवेत्‌ भक्तिरसांहिताच' । पारि 
शि० १२६-३० पर यजुष्भूषण 

३. हृस्वस्वरात्‌ स्वराभिन्ना इत्यादि लक्षणप्राप्तस्वरभक्तीनां पूर्वभातत्वं निषिध्य 
कुत्रचित्‌ yaaa विधत्ते । -आरण्य-शिक्षा gies 

४. धृत प्रचयः ।--तै० प्रा० १८३ 

५, स्वरितग्राहीणां व्यज्ञनानां कालाधिवयमुवतं शिक्षायाम्‌। स्वराः कम्पाशच 
रङ्गाश्च ये यत्काला स्वभावतः | वर्धन्ते प्रोच्यमानास्ते क्षिप्रयत्नेऽपि वक्तरि । 
यत्न स्वरितानां कालबुद्धिवचनं तद्ग्राहि व्यञ्ञनार्थमेव ``" '' ` तदनुदात्तसमतवं 
केषुचित्‌ स्वरितस्वरेषु न भवन्ति किन्तु तदङ्गभूतेषु व्यञ्जनेष्वेव ताति 
स्वरितग्राहिणीत्युच्यन्ते | तेषां कालाधिकयं विनोच्चारणं न घटते ।--तै० 
प्रा० १।३७ पर वैदिकाभरण 

होता है । वैदिकाभरण के अनुसार स्वरित का प्रारम्भ तो उदात्त के समान होता" 
है किन्तु परवर्ती अंश “अनुदात्त” कभी स्वरों में नहीं होता, वह केवल उन व्यञ्जनों में 
होता है, जो उस स्वर से सम्पृक्त होते हैं। इसीलिए इन व्यज्ञनों को “स्वरितप्राही 
व्यज्ञ कहा जाता है। इस प्रकार “स्वरितग्राही व्यञ्जन' के उच्चारण में अधिकः 
समय का लगना स्वाभाविक है । इसी प्रकार स्वरित के वाद आने वाली स्वर” 
भक्ति भी अपेक्षाकृत दीर्घतर कालावधि से उच्चरित होने के कारण स्वतन्त्र अक्षर 
का निर्माण करने में समर्थ हो जाती है। 


विसर्जनीय का अङ्गत्व 


विसर्जनीय के aga के सम्बन्ध में ऋ० प्रा० के अतिरिक्त अन्य 
किसी भी ध्वति-वैज्ञानिक ग्रन्थ में कोई भी विधान नहीं प्राप्त होता । ऋ० 
sito १।२४ में विसर्जनीय को पूर्ववर्ती स्वर का अङ्ग स्वीकार किया गया है।' 
Jo प्रा० २।४८ पर विचार करने से भी विसर्जनीय के aga के विषय 
में कतिपय तथ्यों का उद्घाटन होता है। इस सुत में कहा गया है, कि 
विसर्जनीय का उच्चारण पूर्ववर्ती-स्वर के उच्चारण-स्थान से हो जाता है।* 
प्रस्तुत विधान के अनुसार यह स्पष्ट होता है, कि विसर्जनीय के उच्चारण में उसका 
झुकाव पूर्ववर्ती स्वर की ओर ही होता है। जब पूर्ववर्ती स्वर के उच्चारण के 
लिए करणव्यापार का प्रारम्भ होता है, तभी विसर्जनीय के उच्चारण के लिए 
दूसरा प्रयत्न प्रारम्भ हो जाता है । परिणामतः स्वर का पूर्ण उच्चारण हुए बिना 
ही विसर्जनीय का उच्चारण होने लगता है । इसीलिए विसर्जनीय का उच्चारण 
पूर्ववर्ती स्वर + ad हकार के रूप में हो जाता है । यथा-“रामः' पदके विसर्जनीय 
का उच्चारण अकार तथा हकार के मिश्रित रूप AR’ के सदृश होता है । इसी : 
प्रकार अन्य स्वरों के बाद उच्चरित हीने वाले विसर्जनीय के विषय में भी समझना: 


चाहिए | 


उपर्युक्त विवेचन के आधार पर यही कहना युवितयुवत है कि विसर्जतीय 
अपने पूर्ववर्ती स्वर के स्वराघात को प्राप्त करता है । 


जिह्वामुलोय तथा उपध्मानीय का अङ्गस्व--जिह्वामूलीय तथा उपध्मनीय 
घ्वनियाँ विसर्जनीय की विकृत ध्वनियाँ हैँ । भतः इनके अङ्गत्व के सम्बन्ध में भी 
विचार कर लेना उचित होगा । यद्यपि किसी प्रातिशाख्य-अन्थ भें इन वर्णों के 


१. पूर्वस्यानुस्वार विसर्जनीयो ।ऋ° प्राश १२४ 


२. पूर्वान्तसस्थानो विसर्जनीयः ।--ते० प्राश २४८ 

अङ्गत्व के सम्बन्ध में अलग से विधान नहीं प्राप्त होता, परन्तु केवल इतना ही 
कह देना कि ये तो विसर्जनीय के समान ही अपने पूर्ववर्ती स्वर के अङ्ग होंगे, 
इनके साथ अन्याय होगा । यदि ऐसी ही बात होती, तब इन ध्वनियों का पृथक्‌ 
नामकरण तथा पृथक्‌ उच्चारण-विधान का कोई औचित्य नहीं था । 

वास्तव में जिह्वामूलीय तथा उपध्मानीय ध्वनियों की उत्पत्ति तभी होती 
है, जब विसर्जनीय ध्वनि का उच्चारण पूर्ववर्ती स्वर के स्थान से न होकर क्रमशः 
“जिह्वामूल' तथा 'ओष्ठ' स्थान से हो जाता है। इसलिए निश्चित ही ये दोनों 
ध्वनियाँ विसर्जनीय की भाँति पूर्ववर्ती स्वर के स्वराघात को नहीं ग्रहण करतीं । 


इस प्रकार इनको परवर्ती स्वर का अङ्ग कहना अधिक तकंसङ्गत प्रतीत 
होता है । 

संयोग-विषयक उच्चारण-वेडिष्ट्य 


जब दो या दो से अधिक व्यज्ञनों को संयुक्त रूप में उच्चरित किया जाता 
है, तब उनके उच्चारण में कभी-कभी कुछ विशिष्टतायें आ जाती हैं । ये 
विशिष्टतायें कई प्रकार की होती है कभी उच्चार्यमाण दोनों व्यञ्जनं के मध्य 
में किसी अतिरिक्त ध्वनि का आगम हो जाता है तथा कभी उन दोनों में से एक 
के उच्चारण में कुछ विकार भा जाता है । संयुक्त वणो के उच्चारण में होने वाली 
विशेषताओं के विवेचन के पूर्व संयोग के स्वरूप के विषय में विचार कर लेना 
आवश्यक है । संयोग के स्वरूप का ज्ञान होने पर ही उनके उच्चारण में होने 
वाली विशेषताओं को सरलता पूर्वक समझा जा सकता है | प्रातिशाख्यों के अनुसार 
संयोग के स्वरूप के विषय में यहाँ विस्तृत विचार किया जा रहा है । 
संयोग 

संयोग शब्द 'सम्‌? उपसर्ग पूर्वक मेल अर्थ वाली “युज्‌' धातु से ‘aa’ 
प्रत्यय लगकर बना है । इसका अर्थ है--भलीभाँति मिला हुआ | “सेन्ट Ted 
वर्ग कोश” में इसका अर्थ (Yoked together तथा Conjoined) दिया गया है; 
जिसका अनुवाद “एक साथ रखा हुआ' एवं “मिला हुआ' किया जाता है। प्रस्तुत 
स्थल पर संयोग का प्रयोग पारिभाषिक अर्थ--'स्वरों के व्यवधान से रहित 
व्यज्ञनों के मेल' के लिए किया गया हे | 

Bro प्रा० १३७ तथा १८1४० में क्रमशः व्यञ्जनसन्निपात एवं व्यञ्जनसंगम 
को संयोग कहा गया है |" सन्निपात एवं संगम शब्द का अर्थ 'मेल' है । इससे यह 
स्पष्ट है कि ० Sto में व्यञ्जनो के मेल के लिए ही “संयोग? शब्द का प्रयोग क्रिया 


१. संयोगस्तु व्यञ्जतसन्निपातः |--ऋ० प्राश १३७, संयोगं? विद्याद्व्यञ्ञव- 
संगमम्‌ ।-ऋ० प्रा) १८।४० 

गपा है । ऋ० प्रा० १३७ के भाष्य में उवट ने 'प्र प्रवस्तिद्रुभमिषम्‌' मन्तांश को 
संयोग के उदाहरण के रूप में उद्धृत किया है। इसमें पकार के साथ रेफ का 
मेल होने से 'प्र' संयोग कहलाता है तथा सकार, तकार एवं रेफ का मेल होने से 
‘fea’ संयोग कहलाता है । तै० प्रा० में सूत्रकार ने संयोग के सम्बन्ध में किसी 
प्रकार का विधान नहीं किया है, परन्तु तै० प्रा० २१।४ के भाष्य में लिभाष्य- 
रत्नकार ने कहा है कि दो अथवा बहुत व्यञ्जनों का (संघात, समुह) संयोग होता 
है ।' इसी सूत्र पर वैदिकाभरणकार ने स्पष्टतः व्यञ्जनसंघात को ही संयोग कहा 
है ।* बा० प्रा० १।४५ में स्वर के द्वारा अव्यवहित व्यञ्जनं को संयोग कहा गया 
है ।* इस सूत्र का अनुवाद दो प्रकार से किया जाता है--१--स्वर के व्यवधान 
से रहित व्यञ्जन संयोग कहलाते हैं, तथा २--व्यवधान-रहित व्यञ्जनवर्णो का 
सेल संयोग कहलाता है । इस सूल के भाष्य में उवट का कथन है कि अव्यवहित- 
व्यञ्जन, व्यञ्जन के साथ संयोग संज्ञक होता है। यथा--“पक्कवम्‌' यहाँ पर दो 
ककार एवं वकार संयोग (संयुक्त वर्ण) है ।४ उवट के इस कयन से ज्ञात होता 
है, कि जब कोई भी व्यञ्जन किसी व्यञ्जन के साथ संयुक्त होता है, तभी उसकी 
संयोग संज्ञा होती है । अकेले व्यञ्जन की संयोग संज्ञा कभी नहीं होती । इस प्रकार 
भी यह स्पष्ट है कि व्यज्ञनों के मेल की ही संयोग संज्ञा होती है । Ao अ० gies 
के अनुसार स्वरों के द्वारा भव्यव हित व्यज्जन “संयोग” कहलाते हैं ।” तात्पर्य यह है कि 
जब दो या दो से अधिक व्यञ्गनों को एक ही साथ इस प्रकार से उच्चरित करते हैं 
कि उनके मध्य किसी भी स्वर का व्यवधान नहीं होता, तो वे सभी मिलकर 
संयोग कहलाते हैं भौर उनमें उच्चरित होने वाला प्रत्येक वर्ण संयुक्त व्यञ्जन 
कहलाता है । ० तं० २७ में भी व्यज्ञनों के मेल को ही संयोग कहा गया है ।१ 
Go Fo १।१।७ में कहा गया है कि स्वरों के व्यवधान से रहित व्यञ्जन संयोग 
कहलाते हैं ।० इसी सुत्न पर काशिकावृत्ति में स्पष्टतः कहा गया हैं कि दो या दो 


galagat वा संयोगो भवति 1--तै० प्रा० २१।४ पर लिभाष्यरत्न 

२. संयोगो व्यञ्जनसंघात ।--तै० प्रा० २१।४ पर वेदिकाभरण 

३. अनन्तरं संयोगः \—ato प्रा० १॥४८ 

४. अनन्तरं भव्यवहितं व्यञ्जनं व्यञ्जनेन सह संयोगसंज्ञं भवति | तद्यथा पत्रत्रवभ्‌ -¬ 
कितिकितिविति ।—वा० प्रा० १।४८ पर उवट 

५. व्यञ्जनानि अव्यवेतानि स्वरेः संयोगः ।-_चतुरध्यायिका ies 

६, . सयुक्‌ सण्‌ ।--ऋ० Fo २७ ; 

७. हृलोऽनन्तरा संयोग ।--पा० Jo ११७ . 

& अधिक व्यञ्जन एक साथ इस प्रकार से मिलते हों कि उनके मध्य किसी स्वर 
का व्यवधान न हो, तो उन व्यञ्ञनों के “समूह' की संयोग संज्ञा होती है।१ 


इससे यह निष्कर्ष निकलता है कि जब दो या दो से अधिक व्यञ्जन एक 
साय इस रूप में संयुक्त हों, कि उनके मध्य किसी स्वर-वर्ण का व्यवधान न हो, 
तो इस प्रकार के व्यञ्जनो को संयोग कहा जाता है । ध्यातव्य है कि उनमें संयुक्त 
होते वाला प्रत्येक वर्ण को संयोग नहीं कहा जा सकता । संयुक्त होने वाले व्यञ्ञनों 
के समुदाय को संयोग कहा जाता है। इस समुदाय के आदि वर्ण को संयोगादि एवं 
अन्तिम वर्ण को संयोगान्त कहा जाता है । इसी प्रकार संयुक्त होने वाला प्रत्येक 
वर्ण संयुक्त' वर्ण कहलाता है । 


शिक्षा-ग्रन्थों-या० शि० एवं 'वर्णरत्त प्रदीपिका शिक्षा' में संयोग के 
लिए fave’ शब्द का प्रयोग किया गया है तथा इस ‘fave’ को निम्नलिखित 
सात प्रकार का वतलाया गया है 

अ--अय:-पिण्ड--जब किसी व्यज्ञन-संयोग में पूर्ववतीं वर्ण किसी भी 
चर्ण का प्रथम, द्वितीय, तृतीय अथवा चतुर्थ स्पर्श में से कोई वर्ण हो तथा द्वितीय 
वर्ण किसी भी वर्ग का पञ्चम वर्ण हो, तो इस प्रकार के संयोग को 'अयः' पिण्ड 
के तुल्य कहा गया है । इसका तात्पर्य है कि जिस प्रकार लोहे के पिण्ड को 
सरलता पूर्वक नहीं तोड़ा जा सकता, उसी प्रकार इस व्यञ्जनसंयोग को सरलता 
से अलग-अलग करके उच्चरित नहीं किया जा सकता । वर्णरत्त-प्रदीपिका शिक्षा 
में इस संयोग को 'घनबन्धा” अर्थात्‌ अत्यन्त मजबूती से मिला हुआ कहा गया 


है।\ 


आ--दारु-पिण्ड- जिस व्यज्जनसंयोग में पूर्व वर्ण अपञ्चम स्पर्श हो, तथा 
'परवर्तो वर्ण कोई अन्तस्थ हो, उसे दारुपिण्ड के समान कहा गया है। इस प्रकार 
के संयोग को 'एलथबन्द' अर्थात्‌ ढीला बन्धन वाला संयोग कहा गया है।* इस 


१. द्रष्टव्प—पा० Fo १।१।७ पर काशिका 
2. अथ सप्तविधाः संयोगपिण्डाः ‘ara: पिण्डो’ “दारुपिण्ड' 'ऊर्णापिण्डो' “जवाला- 
पिण्डो? “मृत्पिण्डो' 'वायुपिण्डो' “ब्रज पिण्डशचेति' ।--या० शि० 
३, स्पर्शानां पञ्चमैयोगि चत्वारो ये यमाः स्मृताः। अयस्पिण्डेत ते तुल्याः घनबन्धाः 
प्रकीतिताः ।-वर्णरत्त-प्रदीप शिक्षा १७६ 
४, स्पर्शः पञ्चमा ये च अन्तस्थाभिश्च संयुता? । दारुपिण्डेन ते तुल्याः श्लथ- 
बन्धाः प्रकीर्तिताः ।-वर्णरत्त प्रदीपिका शिक्षा १७७ 

संयोग .को सरलता पूर्वक तोड़ा जा सकता है । अर्थात्‌ स्पर्श तथा अन्तस्था वर्ण के 
संयोग में दोनों वर्णों का पृथक्‌-पृथक्‌ उच्चारण सरलता से किया जा सकता है । 
“बल्वय:” पद में ककार और यकार के|संयोग को 'दारुपिण्ड' कहा गया है, क्योंकि 
इसमें ककार को यकार से सरलता पूर्वक अलग करके उच्चरित किया जा 
सकता है। 


इ--ज्वाला-पिण्ड- नासिक्य वर्ण से युक्त संयोग को 'ज्वालापिण्ड' के 
समान कहा गया है ।" इस प्रकार के संयोग में संयुक्त होने वाला पूर्ववर्ती वर्ण 
स्पर्श-वर्ण नहीं होता | इसे ज्वाला-पिण्ड कहने का कारण सम्भवतः यह हो सकता 
है, कि जिस प्रकार अग्नि एक वस्तु से दूसरी वस्तु में अतिशोघ्र व्याप्त हो जांता 
है, उसीःप्रकार इस संयोग में नासिक्य ध्वनि की नासिक्यता समीपवर्ती वर्ण में 
तीब्रता से व्याप्त हो जाती है । उदाहरणार्थ-नब्रह्मन्‌' शब्द में नासिक्य ध्वनि 
मकार के प्रभाव से हकार ध्वनि भी अनुनासिकता को प्राप्त हो जाती है। 


ई--ऊण -पिण्ड--हकारेतर संघर्षी ध्वनि के साथ नासिक्य ध्वनि का 
संयोग ऊर्णपिण्ड के समान होता है । इस प्रकार के संयोग को ऊर्णपिण्ड की भांति 
इसलिये कहा गया है, कि जिस प्रकार ऊन के गोले में ऊन के प्रत्येक तागे एक 
दूसरे से पृथक्‌ रहते हैं, उनमें एक के प्रभाव से दूसरे तागे में किसी प्रकार का 
विकार नहीं होता । उसी प्रकार इस संयोग में संघर्षी ध्वनि नासिक्य ध्वनि से 
करिसी प्रकार प्रभावित नहीं होती । इस संयोग में संयुक्त होने वाले वर्णो को 
सरलतापूर्वक पृथक्‌-पृथक्‌ करके उच्चरित किया जा सकता है । उदाहरणार्थ-- 
'भएमनु' पद में होने वाला संयोग ऊर्णपिण्ड के समान होता है । 


उ-मृत्पिण्ड--जिस संयोग में अनुस्वार हो, वह मृत्गिण्ड के समान कहा 
जाता है । जैसे--'यामैरयं चन्द्रमसि’ पद में “मृत्पिण्ड' संयोग है । 


ऊ--वायुपिण्ड--उपध्मानीय ध्वनि के साथ होने वाले संयोग को वायु- 
पिण्ड के समान कहा गया है, जैसे--'द्यो — पिता” तथा पद में वायुपिण्ड 
संयोग है | «32. 


१. ज्वालापिण्डान्सनासिक्यान्‌ सानुस्वारांस्तु मृण्मयान्र | 
सोपध्मान्‌ वायुपिण्डानु जिह्वामुले तु afer: ॥--या० शि० ६३ 

aang विद्यादयः पिण्डानु सान्तस्थानु दारुपिण्डवत्‌ । 
अन्तस्थयमवजं तु ऊर्णापिष्ड विनिदिशेत्‌ ॥--या० शि० ६१ 

ए-- वज्त्रपिण्ड--जिह्वामूलीय ध्वनि के साथ होने वाले संयोग को वच्च- 
पिण्ड की भांति कहा गया है, जैसे--'या — कामयेत्‌” पद में वज्पिण्ड संज्ञक 
संयोग होता है | 

उपर्युक्त सात प्रकार के संयोगों में अन्तिम तीन प्रकार के संयोग अति- 
शिथिल होते हैं । इन संयोगों में पूर्ववर्ती ध्वनि अपने परवर्तो ध्वनि से किसी 
प्रकार प्रभावित नहीं होती है। मृत्पिण्ड के समान होने वाले व्यज्ञंन-संयोग, 
जिसमें अनुस्वार होता था, अन्य संयोगों की अपेक्षा कुछ कम शिथिल होता था । 
क्योंकि अनुस्वार भी नासित्रय ध्वनि होने के कारण अपने समीपवर्ती ध्वनि 
को कुछ प्रभावित कर सकता है। जिह्वामूलीय तथा उपध्मानीय का ठीक- 
ठीक उच्चारण ज्ञात न होने से इनसे संयुक्त व्यज्ञन-संयोगों के विषय में निश्चित 
रूप से कुछ भी कहना सम्भव नहीं हो सकता । संयोग के विषय में विवेचन करने 
के पश्चात्‌ क्रमशः संयोग विषयक उच्चारण-वैशिष्ट्यों' के विषय में विशद 
विचार किया जा रहा है । प्रातिशाख्यों में संयोग-विषयक उच्चारण-वैशिष्ट्यों में 
सर्वप्रथम "अभिनिधान' का विधान प्राप्त होता है । अतः प्रस्तुत ग्रन्थ में भी 
सर्वप्रथम अभिनिधान का विवेचन किया जायेगा । 

'अभिनिधान' का प्रधान क्षेत्र- स्पर्श-दर्णो का संयोग है । अतः अभि- 
निधान को समझने के लिए स्पर्श-वणों के संयोग की उच्चारण-प्रक्रिया को समझ 
लेना आवश्यक होगा | इसलिए सर्वप्रथम स्पर्श-वर्णो के संयुवतोच्चारण का विवेचन 
किया जा रहा है— 

स्पर्श-वर्ण का उच्चारण करते समय करण द्वारा उच्चारण-स्थान का पूर्ण 
रूप में स्पर्श किया जाता है । फलस्वरूप फेफड़े से आई हुई वायु प्रथमतः मुखविवर 
से बाहर नहीं निकल पाती । जब करण (सक्रिय उच्चारणाङ्ग) स्थान (निष्क्रिय 
उच्चारणाङ्ग) से अलग होता है, तभी वायु मुखविवर से बाहर निकलती है और 
ध्वनि भी सुनाई पड़ जाती है। जव तक उच्चारणावयवों का पारस्परिक स्पर्श 
बना रहता है, तब तक ध्वनि नहीं सुनाई पडती । ज्योंही उच्चारणावयवों का 
स्पर्श समाप्त होता है, ध्वति सुनाई पड़ जाती है । इस स्थिति का विश्लेषण करने. 
पर स्पर्श ध्वनियों के उच्चारण में तीन स्थितियां दिखलाई पड़ती हैं--( १) फेफड़े 
से उच्चारण-स्थान पर वायु का आगमन, (२) करण द्वारा वायु का भवरोध 
और (३) उच्चारणाङ्गों के परस्पर पृथक्‌ होने से वायु का स्फोटन या उन्मोचन। 
परन्तु स्पर्श-वणो के उच्चारण की प्रत्येक स्थिति में उपर्युक्त तीनों भवस्थायें नहीं 
पाई जातीं । वायु को स्फोटन के लिए विशेष परिस्थितियों का होना अनिवार्य 
है । जब किसी स्पर्श-वर्ण के" बाद कोई स्पर्श-घ्वनि भाती है, तो इस प्रकार के 

संयुक्त स्पर्शों में: प्रथम-स्पर्श ,के उच्चारण म॑ वाड का स्फोटन नही हो पाता | इस 
स्थिति में. स्फोटन या ,उन्मोचन के पूर्व हो उच्वारणावयवों को दूसरे स्पश के 
उच्चारण के लिए तैयार होना पड़ता है, जिससे प्रथम स्पश के उच्चारण में वायु, 
का स्फोटन न हो सकते के कारण उच्चायमाण ध्वनि का श्रवण भी. उचित रूप 
भें नहीं होता.। परन्तु जब स्पर्श-वर्ण के बाद कोई स्वर-ध्वनि होगी या कोई ऐसी 
ध्वनि होगी,.. जिसके उच्चारण में वायु का पूर्णतः. अवरोध . नहीं. ही पाता, ता 

स्पर्श-ध्वनि के. उच्चारण में वायु का स्फोटन हो. जाता है । परिणामतः स्पर्श-, 
ध्वनि पूर्णरूप में सुनाई पड़ जाती है। उच्चारणाबयवों के .पारस्परिक स्पशं के 
पश्चात्‌ जब. किसी अस्पृष्ट ध्वनि के उच्चारण के लिये .उच्चारणावथवों का 
पृथक्करण होता है, तब वायु को स्फोटित होने. का ATA. प्राप्त हो जाता है। 
परिणामस्वरूप वायु ब्राहर निकल जाती है और ध्वनि उच्चरित हो जाती 
उपर्युक्त विवेचन. से यह भी ध्वनित होता है, कि जब [स्पर्श-ध्वनि के बाद स्पशं के 
अतिरिक्त अन्य कोई भी ध्वनि उच्चरित होगी; तो : स्पर्श का उच्चारण स्फोटन, 
युक्त होगा । 


वास्तव में जब स्पशं-वर्ण के पश्चात्‌ किसी स्पर्श-वर्ण का उच्चारण होता 
है, तब पूर्ववर्ती स्पर्श के ' उच्चारण के लिये उच्चारणावयवों का एक बार स्पर्श 
हो जाता है तथा प्रथम-स्पर्श को समाप्त हुए बिनां ही द्वितोय स्पर्श-वर्ण के उच्चा- 
रण के लिये उच्चारणाङ्गों की चेष्टा प्रारम्भ हो जाती है । परिणामस्वरूप 
'एक बार का क्रिया हुआ स्पर्श ही परिस्थितिवशात्‌ स्थान-परिवर्तन करके अपने 
'दीर्घ-रूप को ` बनाये रहता है। जिससे अवरुद्ध वायु को स्फोटित होने का अवसर 
"ही नहीं प्राप्त होता है। 


ferent में कतिपय अन्तस्थ-वर्णो के अभिनिधान का भी विधान किया 
"गया है । वस्तुतः अन्तस्था-वर्णो का पूर्वांश स्वरात्मक तथा परांश व्यज्ञनात्मक 
"होता है, जैसा कि ऋ० प्रा० १७२३ में छन्दोगतन्यूनता दूर करने के प्रसङ्ग में 
“स्पष्टतः विधान किया गया है। ० प्रा० के अनुसार छन्द में विहित अक्षरों की 
-संख्या-सम्बन्धी न्यूनता दृष्टिगोचर होने पर अन्तस्था-वर्णो में यकार एवं वकार 
“को तत्सदृश स्वरों से व्ववहित करके पाद की पूति कर लेनी चाहिए ।१ इस प्रकार 
न्यकार के स्थान पर इयू” तथा वकार के स्थान पर उव? का उच्चारण 
करने का विधान है। इसलिए अन्तस्था-वर्णो के व्यञ्ञनांश के उच्चारण में 


४. क्षैप्र वर्णाएच संयोगान्व्यवेयात्स हे: स्वरैः ।--क्र० प्रा० १७1२३ 

ag के-स्फोटन में :किश्वित्‌ 'न्यूनता:आ जाने से इनका-उच्चारण भी पूर्णरूपेण नहीं 
हो पाता | 


अभिनिधान का अर्थ 


अभिनिधान शब्द./अभि तथा “नि!:उपसर्ग.पूर्वक ‘ar धातु से. निष्पन्न 
हुआ:हे । इस शब्द ;.का. अर्थ है--समीप में रखना । जब संयोग. का: प्रथम .व्यञ्जन 
अभिनिधान को प्राप्त करता. है, तब उसका. उच्चारण . परवर्ती व्यञ्जन से संयुक्त 
करके :नहीं: किया जाताः है। उस. समय प्रयम व्यञ्जन के बाद में थोड़ा रुककर 
परवर्तो वर्ण का. उच्चारण. किया जाता है । इस प्रकार प्रयम व्यञ्जन को...परवर्तो 
व्यञ्जन से मिलाकर उच्चरित त करके, उसे केवल उसके समीप में रख दिया. जाता 
है । :अभिनिधान के लिए च० अ० १४८ में 'आस्थापित' शब्द का प्रयोग भी 
किया गया है ।१ जिसका अर्थ भी “समीप में रखना” ही होता है । ० प्रा० में 
अभिनिधान a: मिलता हुआ एक शब्द अभिनिहित' प्राप्त होता है, यह शब्द 
सन्धियो के प्रसद्ध में आया है । वहाँ पर इसका अर्थ है--अकार जब करिसी 
'पदान्त एकार अथवा ओकार के बाद आता है, तो वह अपना «अस्तित्व अपने 
पूर्ववर्ती स्वर एकार अथवा ओकार को सौंप देता है और उसी के साथ मिलकर 
एकाकार हो जाता है ।' वा० प्रा० के भाष्य में उवट ने भी इस प्रकार की पूर्व- 
रूप सल्धियों के प्रसङ्ग में “अभिनिधान” एवं 'अभिनिधीयते' शब्दों का प्रयोग भनेक 
स्थ्लों पर किया है ।* उन सभी स्थलों पर इस शब्द का प्रयोग अकार की पूर्व- 
रूपता के लिए किया. गया है । ato प्रा० ४।६५ के उवटभाष्य में अभिनिधान 
को स्पष्टतः पूर्वहपता कहा गया है ।४* पूर्वरूपता के लिए भभिनिधान के प्रयोग 
का तात्पर्य यही है कि पूर्वरूपता में भी पूर्वहप को प्राप्त करने वाले वर्ण का उच्चा- 
रण स्वतन्त्र रीति से नहीं होता । इसी प्रकार अभिनिधान को प्राप्त करने वाला 
वर्ण भौ अपूर्ण उच्चरित होता है। 'चारायणीय fren’ में अभिनिधान के लिए 
“भक्ष्य' या ‘gag’ शब्द का प्रयोग किया गया. है । जिसका तात्पर्य है कि अभि- 
निधान को प्राप्त होने वाला वर्ण अपने समीपवर्ती वर्ण द्वारा कुछ अंशों में “भुक्तः 


१: आस्यापितं च ।--च० अ० १।४८ 
२. अथाभिनिहितः संधिरेतैः प्राक्कतवैक्रतैः । एकीभवति पादादिरकारास्तेश्त 
संधिजाः । ऋऽ प्रा २।३४ 
३. द्रष्ट व्म--वा० प्रा० ४६६, ८१ पर उवट-भाष्य 
४, अभिनिधानं च पूर्वहपता ।--वा० प्रा० ४६५ पर उवट 

हो जाता है अर्थात्‌ अपने उच्चारण का कुछ भाग अपने समीपस्थ व्यञ्जन' या 
विराम को अपित कर देता है। 


अभिनिधान का स्वरूप 


ऋण प्रा० ६।१७ के तृतीय चरण में तथा च० Ao १।४३ मे अभिनिधान 

के स्वरूप के विषय में विधान प्राप्त होता है।' ऋ० प्रा० के अनुसार वर्ण की 
afr का अवरोंध और वर्ण की श्रुति का दबाना अभिनिधान कहलाता gt 
जिनके लिए क्रमशः संधारण ओर संवरण शब्दों का प्रयोग किया गया a 
अभिनिधान की प्रक्रिया में संयुक्त-व्यक्षनों में से पूर्ववर्ती व्यञ्जन को परवत 
व्यक्षन से कुछ पृथक्‌ करके, तब उसकी ध्वनि को दबाकर उसका अस्पष्ट 
उच्चारण करते हैं । चतुरध्यायिका में अभिनिधान की परिभाषा ` करते "समय 
'व्य्जनविधारण' शब्द का प्रयोग किया गया है । इससे भी यही अर्थ स्पष्ट 
होता है कि संयोग के प्रथम व्यञ्च के बाद में थोड़ा रुककर fede 
व्यञ्जन का उच्चारण किया. जाता है । ऋ० प्रा ६।४७ में विच्छेद? शब्द 
के प्रयोग से भी यही तथ्य प्रकाश में आता है कि अभिनिधान की क्रिया में 
संयोग में संयुक्त होने वाले दोनों व्यञ्चनो के मध्य किञ्चित्‌ अवरोध हो जाने से 
उनके संयोग का 'विच्छेद' हो जाता है । च० अ० में अभिनिधान को प्राप्त होने 
वाली ध्वनि के स्वहूप के लिये 'पीडितः', 'सन्नतरः' तथा 'हीनश्वासतादः' भादि 
शब्दों का प्रयोग किया गया है च० अ० एबं ऋ० प्रा० दोनों ही ग्रन्थों में अभि- 
निधान के सम्बन्ध में लगभग समान तथ्य बतलाये गये है । ऋ० प्रा० में प्रयुक्त 
Gare’ शब्द च० अ० में प्रयुक्त व्यञ्जनविधारण के अर्थ के समान अर्थ का ही 
बोध कराता है तथा ऋ० प्रा० में कथित संवरण शब्द से बोधित होने वाली 
क्रियाओं के अन्तर्गत qo अ० में कथित पीडित सन्नतर एवं हीनशवासनाद तीनों 
विशेषताओं का समाहार हो जाता है। संवरण का शाब्दिक अर्थ है-दवावा। 
इस प्रकार जिसे पीडित किया जाता है, वह दब जाता है। इसके अतिरिक्त जो 
दुर्बल एवं शवासनादहीन होता है, वह भी दब जाता है। इस प्रकार यह स्पष्ट है 
कि अभिनिधान के स्वरूप के विषय में ऋ० प्रा० एवं च० अ० दोनों एकमत हैं 
तथा यह भी स्पष्ट ही है किं अभिनिधान की क्रिया के लिए दो ही बातें मुख्य 


१, संधारणं सवंरणं श्रुतेश्च ।--क्र० प्रा ६।१७ का तृतीय चरण, व्यञ्जन- 
बिधारणमभिनिधानः पोडितः सन्नतरो हीनश्वासनादः |--च० ao १।४३ 
२. विच्छेदारस्पर्शोष्मपराच्चघोषिणः ।-_ऋ० प्रा ६४७. 

हैं। इन्हीं दोनों क्रियाओं से अभिनिधान का स्वरूप उत्पन्न होता है। ये दोनों 
क्रियायें है- ध्वनि को परवर्ती ध्वनि से अलग करके अपूर्ण (अस्पष्ट) उच्चरित 
करना | इससे यह भी स्पष्ट हो गया है कि अभिनिधान संयोग के विपरीत है । 
अर्थात्‌ जिस व्वञ्जनसमृह में पूर्ववर्ती व्यञ्जन का अभिनिधान होता है, उसका प्रत्येक 
व्यञ्जन परस्पर मिलकर भी संयोग का निर्माण नहीं कर सकता । संयुक्त व्यञ्जनो 
के मध्य में किञ्चिदपि व्यवधान नहीं होना चाहिए । एक व्यञ्जन के उच्चारण के 
तुरन्त बाद दूसरे व्यञ्जन का उच्चारण कर देना चाहिए | इसके विपरीत अभि- 
निधान तो वहीं होता है, जहाँ पूर्ववर्ती व्यज्जन को परवर्ती व्यञ्जन से अलग करके 
उसका अपूर्ण उच्चारण किया जाता है । इस प्रक्रिया में दोनों व्यञ्जनो के मध्य 
अत्यल्प विराम होते से व्यवधान हो जाता है । कल्पदुम के प्रथम अध्याय मे 
अभिनिधान को 'असंयुक्तोच्चारण' कहा गया है । ' Ao Ho १।४३ से ४७ तक 
पाँच सूत्रों में अभिनिधान सम्बन्धी विधान करने के अनन्तर १४८ में कहा गया 
है कि अभिनिधान के स्थलों के अतिरिक्त स्थलों को संयुक्त स्थल जानना चाहिए । ` 
अर्थात्‌ अभिनिधान के स्थल संयुक्त नहीं कहे जा सकते । च० Fo १।४२३ के भाष्य 
से भी इसी बात की पुष्टि होती है। च० अ० के उपर्युक्त सूल के भाष्य में 
"अभिनिधान के लिए 'अभिनिपात' शब्द का प्रयोग किया गया है ।* जबकि ऋ ० 
sro में संयोग के लिए “सत्निपातः' शब्द का प्रयोग किया गया है । दोनों ही शब्द 
परस्पर विरुद्ध अर्थ का बोध कराते है । इस प्रकार अभिनिपात का अर्थ होगा-- 
“असंयोग' | इससे भी यही तथ्य पुष्ट होता है--कि अभिनिधान असंयुक्त उच्चा- 
रण को ही कहा है । च० अ० १४८ में अभिनिधान के लिए जो 'आस्थापित' 
शब्द का प्रयोग क्रिया गया है, उसका तात्पर्य है--प्रथम व्यञ्जन को द्वितीय 
व्यञ्जन के साथ संयुक्त होने से रोकना, क्योंकि आस्थापित का शाब्दिक अर्थ 
“रोक' होता है । 


वास्तव में अभिनिधान का शाब्दिक अर्थ है--समीपवर्ती आरोप' | अभि- 
निधान को प्राप्त होने वाला व्यक्षत अपने उच्चारण का कुछ भाग अपने समीपवर्तो 
उच्चार्यमाण व्यञ्जन में आरोपित कर देता है । जिससे वह स्वयं अपूर्ण एवं अस्पष्ट 


-१. अभिनिधानं नाम असंयुक्तोच्चारणं कर्तव्यम्‌ 1--डॉ० मङ्गलदेवशास्त्ती द्वारा 
| ऋ० प्रा० तृतीय भाग के १० १६० पर उद्धृत 

२, अतोऽन्यत्सं युक्तम्‌ ।--च ० Ho १।४६ 2 

३. व्यक्षनविधारणम्‌ अभिनिपातो मालो जपनो. भवति ।--च० To १।४३ पर 


"लाइट “5 | सी र 

उच्चरित हो जाता है। अभिनिधान का मुख्य स्थल है--स्पर्शवर्ण के साथ स्पर्श 
वर्ण का संयोग । अर्थात जिस स्थल पर दो स्पर्श ध्वनियाँ परस्पर मिलकर 
संयोग का निर्माण करेंगी, वहाँ पूर्ववर्ती स्पर्श का उच्चारण परवर्ती स्पर्श से 
थोड़ा अलग करके अपूर्ण रूप में कर दिया जायेगा । जिससे वे दोनों स्पर्श वर्ण 
संयुक्त रूप में उच्चरित न होकर पृथक्‌-पृथक्‌ उच्चरित हो जाते हैं तथा प्रथम- 
स्पर्श अभिनिधान को प्राप्त कर लेता है। इसी प्रकार रेफ के अतिरिक्त अन्य 
किसी भो अन्तस्था-वर्ण के बाद जब कोई स्पर्श-वर्ण होता है, तो इस प्रकार केः 
संयोग में अन्तस्था-वर्ण अभिनिधान को प्राप्त कर लेता है । 


अभिनिधान का ध्बनि-वेज्ञानिक आधार 


. जब किसी व्यञ्जन-संयोग में प्रथम वर्ण कोई भी स्पर्श-वर्ण हो अथवा रेफ. 
के अतिरिक्त कोई अन्तस्थ-वर्ण हो, तो सर्वप्रथम .संयोग- के पूर्ववर्ती वर्ण के उच्चारण 
में फेफड़े से आयी हुई वायु करण और स्थान के पारस्परिक स्पर्श के कारण स्पूर्श- 
स्थल,पर ही, रुकी रहती है । पुनः जब.परवर्ती वर्ण के उच्चारण के लिये द्वितीय 
प्रयत्न; के प्रारम्भ होने के पूर्व. प्रथम-स्पश की समाप्ति, होती है, तभी पूर्वोच्चारित 
ध्वनि की श्रवणीयता उत्पन्न हो जाती है--अर्थात्‌ ध्वनि उसी स्थिति में श्रुति- 
गोचर हो पाती है, जब उच्चारणावयवों के स्पर्श-क्रिया की समाप्ति हो जाती है 
भोर वायु को स्फोटित होने का पूर्ण अवसर प्राप्त हो जाता है। यह स्फोटन 
तभी सम्भव है, जब स्पर्श-वर्ण के पश्चात्‌ किसी स्वरात्मक ध्वनि का उच्चारण 
हो,. अथवा ऐसी ध्वनि का उच्चारण हो जिसके उच्चारण में उच्चारणाज़ों का 
परस्पर स्पर्श न होता हो। यदि किसी ध्वनि का उच्चारण पदान्त में होगा, तब 
भी उसके उच्चारण में स्फोटन सम्भव नहीं हो सकेगा | परन्तु ऐसी स्थिति तभी 
सम्भव है, जब उस ध्वनि के पश्चात्‌ अवसान आ रहा हो। क्योंकि अवसान 
रहने से भी स्फोटक ध्वनि के अभाव में वायु को स्फोटित होने का अवसर नहीं 
मिल पायेगा । जब किसी स्पर्श के पश्चात्‌ किसी भी स्फोटक ध्वनि की सत्ता का 
अभाव होता है, तब स्पर्श-ध्वनि के उच्चारण में दो ही प्रक्रियाएं हों पाती हैं। 
तृतीय (स्फोटन की) प्रक्रिया नहीं हो पाती, जिससे स्पर्श-ध्वनि अपूर्ण उच्चरित 
हो जाती है। जब व्यज्ञन-संयोग मैं प्रथमःस्पर्श को द्वितीय-स्पर्श से थोड़ा पृथक्‌ 
करके उसका अपूर्ण उच्चारण करते हैं, तब.इस स्पर्श के पश्चात्‌ अत्यल्प विराम 
आ जाता है तथा विराम के ठीक बाद परवर्ती. स्पर्श के उच्चारण के:लिये प्रयत्न 


aie a गाता, है । , जिससे र्ती, स्पर्श का. उच्चारण ag स्फोटे रहित 
ea 8५ है। अतः वह स्पर्श अपूण ही उच्चरित हो पाता है । क्र० प्रा।००६।१७ में 

स्पष्टतः कहा गया है कि यदि किसी स्थल पर संहिता की प्राप्ति हो, तो संहिता 
कर लेने के पश्चात्‌ अभिनिधान करना चाहिए । वस्तुतः अभिनिधान में सम्बद्ध 
व्यज्ञनों के मध्य में इतना व्यवधान हों जाता है, कि अभिनिधान के अनन्तर वे 
व्यञ्जन एक दूसरे पर प्रभाव नहीं डाल सकते तथा एक के कारण दूसरा स्पर्श-वर्ण 
विकृत नहीं हो सकता । 

वास्तव में जब किसी व्यञ्जनसमूह में स्पर्श-वर्ण का उच्चारण करने के तुरन्त 
बाद किसी अन्य स्पर्श का उच्चारण क्रिया जाता है, तब पूर्ववर्ती स्पर्श के उच्चारण 
के लिए जब एक बार उच्चारणाङ्गों का स्पर्श हो जाता है, पुनः दूसरे स्पर्श 
वर्ण के उच्चारण के लिये प्रथम-स्पर्श की समाति हुए बिना हो उच्चारणाङ्ों को 
तैयार होना पड़ता है। ऐसी स्थिति में प्रथम-स्पर्श ही अपनी कालावधि को 
दीर्घीकृत करके हितीय-स्पर्श को उच्चरित करने के लिए उच्चारणाङ्भों के स्पर्श 
का निर्माण कर देता है । परिणामतः प्रथमःस्पर्श के उच्चारण में वायु के स्फोटित 
न हो सकने के कारण उच्चारण अपूर्ण ही रह जाता है। 


अभिनिधान का विश्लेषण 


qo अ० १।४३ पर अपनी अंग्रेजी व्याख्या में प्रसिद्ध अमेरिकन विद्वान्‌ 
ह्विटनी ने अभिनिधान की परिभाषा इस प्रकार से की है-भभिनिधान विराम 
का वह क्षण हैं, जो पूर्ववर्ती स्पर्श के उच्चारण के लिए किए गए उच्चारणाङ्कों के 
स्पर्श एवं परवर्ती स्पर्श के उच्चारण के लिये किये जाने वाले उच्चारणाङ्गों के 
पृथक्करण के मध्य में आता है ।* तात्पर्य यह है कि किसी भी व्यञ्जन-समूह्‌ 
में जब दो स्पशो का उच्चारण लगातार बिता किसी अन्य ध्वनि के व्यवधान 
के ही करना होता है, तब पूर्ववर्ती स्पर्श ध्वनि के उच्चारण के लिये किये 
जाने वाले उच्चारणाङ्गों के स्पर्श के पश्चात्‌ थोड़ा सा विराम करके तब द्वितीय 
स्पर्श के उच्चारण के लिए उच्चारणाङ्गों का पारस्परिक पृथवकरण होता 
है। इसी विरामकाल को ही हिटती ने अभिनिधान का काल माना है 
ह्विटनी का यह मत ऋण प्रा० एवं Fo अ० के मतों से समानता रखता है, 
क्योंकि इन प्रातिशाख्यों के मतानुसार भी अभिनिधान का वास्तविक क्षण वही 
होता है, जिस समय पूर्ववर्ती स्पर्श के उच्चारण के लिए स्फोटन न होकर उसके 


2, Abhinidhan is meant.the instant of Silence which interv- 
enes betwen the closure of the argons for the first mute 
and their opening for the Second—W, D. whitney on 


6, A, 1.43. 
(८-७. 

पश्चात्‌ उच्चारणावयवों के स्पर्श के पूर्ववत्‌ बने रहने से विराम उत्पन्न हो जाता 
है । उदाहरणार्थ--आप्त' शब्द के उच्चारण में पकार तथा तकार के संयोग में 
पकार ध्वनि को तकार ध्वनि से असंयुक्त उच्चरित करते समय कुछ पृथक्‌ उच्चरित 
करते हैं, फलतः पक्रार के उच्चारण के लिए दोनों ओष्ठ परस्पर स्पर्श कर लेते 
हैं । पुनः जब तकार के उच्चारण के लिए उच्चारणावयव द्वितीय-स्पर्श करने के 
लिए तैयार हो जाते हैं तब उच्चारणाज़ों के पृथवकरण के परिणाम स्वरूप प्रथम-स्पर्श 
के उच्चारण में ध्वनि का स्फोटन न होकर उतने काल तक विराम की स्थिति 
रहती हैं। इसी विराम को ह्विटनी ने अभिनिधान कहा है । इस प्रकार अभि- 
निधान संयुक्त होने वाले व्यञ्जनों का असंयुक्तोच्चारण है। जब संयुक्त होने वाले 
“व्यञ्जनो को बिना किसी प्रकार के अन्तर्ववर्तो विराम के उच्चरित किया जायेगा, 
तो उनमें अभिनिधान के लिये अवसर नहीं मिल सकेगा । परन्तु जब संयुक्त व्यञ्जनो 
में प्रथम वर्ण को द्वितीय वर्ण से पृथक्‌ करके उच्चरित करेंगे, तो ऐसी स्थिति में 
प्रथम वर्ण अभिनिधान को प्राप्त हो जायेगा । संयुक्त वर्णो में भी पूर्ववर्ती वर्ण का 
उच्चारण अपूर्ण ही होता है, परन्तु संयुक्त वर्णो में अपूर्ण उच्चरित होने वाला 
वर्ण अपने उच्चारण का कुछ भाग अपने परवर्ती वर्ण को अवित कर देता है। 
Fo अ० १।५० में विधान किया गया है कि संयुक्त व्यञ्जनों में प्रथम व्यञ्जन की 
परवर्ती आधी माला आगे उच्चरित होने वाले व्यञ्जन के उच्चारण-स्थान एवं करण 
से उच्चरित हो जाती है ।* इस प्रकार जब “मरुदिभः' पद में दकार और भकार 
को बिना किसी प्रकार के अन्तर्वर्ती विराम के उच्चरित किया जायेगा, तब 
उनमें अभिनिधान नहीं होगा । किन्तु जब दकार को भकार से कुछ पृथक्‌ करके 
उसे थोड़ा दबाकर उच्चरित करेंगे तब दकार का अभिनिधान हो जायेगा | इस 
प्रकार के उच्चारण में दकार तथा भकार के मध्य अतिलघु विराम आ जाने 
से दकार का पूर्ण उच्चारण नहीं हो पाता है। च० अ० में प्राप्त होने वाले 
सयुक्त वर्णो के notes से सम्बन्धित विधान का समर्थत पालि और प्राकृत 
भाषाओं के शब्द की उच्चारण-प्रक्रिया से भी हो जाता है । पालि भौर प्राकृत 
भाषाओं में {संस्कृत-भाषा के वे शब्द जिनमें स्पर्श वर्ण आपस में मिलकर संयोग 
का निर्माण करते हैं, इस प्रकार से उच्चरित हो जाते हैं जिसके परिणाम-स्वरूप 
7) तण त्र पोळ के is समीकरण हो जाता a उदाहरणार्थ-- 
अभिनिधान से सम्बन्धित सूत्रों का स Ral 
| म्यक्‌ अनुशीलन करने से यही तथ्य प्रकाश 


९ 


_ (८ ूर्वख्पस्य माता समानकरणं परम्‌ ।--च० ० tivo. 

-में आता है कि अभिनिधान भाषा की स्वाभाविक प्रवृत्ति नहीं है, अपितु वक्ता 
की इच्छा पर निर्भर है। ऋ० प्रा० ६४३ में सूतकार ते आचार्य व्याडि के 
मत का उल्लेख किया है, जिसके अनुसार ada अभिनिधान का लोप हो जाता 
है 1* अर्थात्‌ आचार्य व्याडि को किसी भी स्थल पर अभिनिधान की सत्ता स्वीकार्य 
नहीं है। इसी प्रकार Ae ATo ६२७ में विहित तियम के अनुसार कतिपय 
आचार्य शाकल के मत को सर्वल विकल्प से. मानते हैं । परन्तु ऐसी स्थिति तभी 
सम्भव है जब संयुक्त वर्णों में करण अथवा उच्चारण-स्यान अथवा दोनों का भेद 
हो 1* इन विकल्पात्मक विधानों का तात्पर्य है कि अभिनिधान भाषा की स्वा- 
भाविक प्रवृत्ति न होकर वक्ता की इच्छा पर निर्भर है । यदि संस्कृत भाषा की 
स्वाभाविक प्रवृत्ति से अभिनिधान सम्बन्धित होता तो उसके विषय में किसी 
प्रकार का वैकल्पिक विधान सम्भव नहीं हो सकता । पहले यह कहा जा चुका है 
कि शाकल-शाखा के अनुसार यदि स्पर्श के बाद आने वाला स्पर्श सवर्णी न हो 
तो अभिनिधान विकल्प से होता है | उदाहरणार्थ--“मुक्‌ + तः' = मुक्तः, दग -- 
धः=दरधः'। ऋ० प्रा० ६।४४ में यह विधान किया गया है, किं जब परवर्ती 
चर्ण का द्वित्व हुआ हो अथवा पूर्व में स्वर या रेफ हो तो अभिनिधान का लोप 
नहीं होता है॥ इस प्रकार अभिनिधान का विरोधी शाकल-सम्प्रदाय भी दवित्व- 
स्थल पर अभिनिधान की सत्ता को स्वीकार करता है । यह अभिनिधान तभी 
होता था जब अभिनिधान को प्राप्त होने वाला व्यञ्जन परवर्ती व्यञ्जन से पृथक्‌ 
उच्चरित हो रहा हो । अर्थात्‌ जब दो व्यञ्जनों के मध्य एक लड विराम भा रहा 
हो, जिसमें प्रथम-व्यञ्जन का व्यवहार शब्दान्त की भाति हो रहा हो, अर्थात्‌ जब 
“यद्यद्‌? का उच्चारण इस प्रकार से हो जिसमें कि दूग-य्‌ बिना किसी प्रकार 
के अन्तर्वर्ती विराम के उच्चरित होकर व्यञ्जन-संयोग का निर्माण कर रहे हों, तो 
ऐसी स्थिति में अभिनिधान नहीं हो सकता । किन्तु जब ‘a’ तथा 'य्‌' का उच्चारण 
इस प्रकार से होगा, जिसमें दोनों व्यञ्जत एक दूसरे से पृथक्‌ होकर उच्चरित होंगे, 
तो इस स्थल पर दकार अभिनिधान को प्राप्त हो जायेगा । Ao अ० १।४६ की 
व्याख्या में ह्विटनी ने कहा है कि इस नियम (अभिनिधान असंयुक्तोच्चारण है) का 
agen नियम अन्य प्रातिशाब्यों में नहीं पाया जाता ४ परन्तु ह्विटनी का यह 


व्याळेः सर्वत्राभिधानलोपः ।ऋ° प्रा० ६४३ 

सर्वलैके करणस्थानभेदे वा शाकलम्‌ । 9० प्रा ६।२७ 

परक्रमस्व ररेफोपघे न ।-ऋ° ATO ९४४ | 
Nothing is to be found in the other Pratisakhyas Correspon- 

मत ठोक नहीं है, क्योंकि ऋ० प्रा० १२४ में भी यही नियम शाकल के मत के 
रूप में उल्लिखित किया गया है 13 


अभिनिधान के स्थल एवं क्षेत्र 


ऋ० प्रा० १७, १८ के अनुसार पदों की संहिता कर लेने के पश्चात्‌ 

स्पर्श वर्णो एवं रेफ के अतिरिक्त अन्य अन्तस्था वर्णों का अभिनिधान होता है, 

यदि उनके बाद में स्पर्श वर्ण हो । इसी प्रकार अवसान से पूर्ववर्ती स्पर्श वर्ण तथा 

रेफ व्यतिरिक्त अन्तस्था वर्ण भी अभिनिधान को प्राप्त करते हैं 1? उदाहरणार्थ-- 

अर्वाक्‌ + देवा: में सर्वप्रथम संहिता की प्राप्ति होने से ककार का गकार होकर 

'अर्वाग्‌ + देवाः’ रूप बना । इस गकार के बाद स्पर्श वर्ण दकार के रहने से गकार 

अभिनिधान को प्राप्त हो जाता है। गकार को दकार से संयुक्त न करके उसे 

दकार से थोड़ा पृथक्‌ करके उसकी ध्वनि को दबाकर अस्पष्ट उच्चारण करते 

हैं । पदान्त वर्णो (अवसानस्थ) के अभिनिधान में “संधारण” और 'संवरण' दोनों 
अकार की क्रियायें नहीं हो पातीं, क्योंकि अवसानस्थ वर्ण को किसी अन्य वर्ण 
से पृथक करने की आवश्यकता नहीं होती। इसमें केवल संवरण क्रिया ही होती 
हवै । च० अ० को स्पर्श वर्णो का अभिनिधान तो मान्य है, परन्तु अन्तस्थों के 
अभिनिधान के सम्बन्ध में ऋ० प्रा० से इसका कुछ बंशों में मतभेद है । ऋ० प्रा 
में सभी स्पर्श-वणों एवं रेफ-व्यतिरिक्त अन्तस्था (य्‌, लू, व्‌) aut के अभिनिधान 
की बात कही गयी है, परन्तु Fo अ० १।४४-४७ में स्पर्श-वर्ण, लकार एवं ङ्‌, 
णू, चु नासिक्य वणां के ही अभिनिधान का विधान किया गया है।३ ऋण प्रा० के 
अनुसार लकार के बाद स्पर्श वर्ण होने पर लकार अभिनिधान को प्राप्त कर लेता 
है। जबकि qo अ० के अनुसार लकार का अभिनिधान तभी होगा, जब उसके 
बाद कोई ऊष्म वर्ण हो। इसी प्रकार 'ङ्‌', 'णू' तथा 'नु' के बाद जब हकार 
उच्चरित होगा, तभी ये वर्ण अभिनिधान को प्राप्त कर सकेंगे | इससे यह स्पष्ट 
होता है कि qo अ० के अनुसार अभिनिधान का क्षेत्र ऋ० प्रा० की अपेक्षा 


१. असंयुक्तं शाकलम्‌ ।---ऋ० प्रा० ६२४ 

२. अभिनिधानं कृतसंहितानां ्पर्शान्तिस्थानामपवाद्यरेफम्‌ | संधारणं संवरणं 
BIRT स्पर्शोदयानाम्‌ | अपि चावसाने ॥--क० प्रा० ६१७, १८ 

| x ‘ Oe 2 ~ ERs iva 

३ स्पर्शस्य स्पर्शभिनिधानः [--च० २० १।४४, पदान्तावग्रहुयो शच ।--च० 

Mo १४४५, 'लकारस्योष्मसु ।--च० अ० १।४६, इण्नानां हकारे।-¬च० 

सीमित है । पदान्त व्यज्जनों के अभिनिधान के सम्बन्ध में दोनों प्रातिशाख्य एकमत 
हैं। च० अ० १।४५ के अनुसार अवग्रह बाद में रहने पर भी पूर्ववर्ती स्पर्श का 
अभिनिधान हो जाता है ।? तात्पर्य यह है कि यदि पदपाठ में किसी समस्तपद 
को अवगुहीत कर दिया गया हो और अवग्रह से बाद कोई स्पर्श-वर्ण हो, तो अवग्रह 
से पूर्ववर्ती स्पर्श अभिनिधान को प्राप्त कर लेता है । प्रस्तुत स्थल पर अवग्रह से पूर्व 
होने बाले अभिनिधान के स्वरूप के सम्बन्ध में विचार कर लेना उचित होगा। 
अवग्रह का अर्थ है- पृथक्करण | वा० प्रा० ५॥१ में अवग्रह का काल एकमात्रा 
माना गया है।* जब दो स्पशों के संयुक्तोच्चारण में प्रथम-स्पर्श को द्वितीय-स्पर्श 
से पृथक करके उनके बीच यदि एकमात्रा काल का व्यवधान उत्पन्न किया जाएगा, 
तो पूर्ववर्ती स्पर्श अभिनिधान को प्राप्त हो जायगा। अर्थात्‌ जब पूर्ववर्ती स्पर्श- 
चर्ण के उच्चारण के लिये किये गये स्पर्श एवं परवर्ती स्पर्श-वर्ण के उच्चारण के 
लिये किये गये स्पर्श के मध्य एक मालिक विराम होगा तो पूर्ववर्ती स्पर्श के 
उच्चारण के लिए किये गये स्पर्श में वायु का स्फोटन नहीं हो सकेगा-। अतः 
पूर्ववर्ती स्पर्श का उच्चारण अपूर्ण एवं अस्पष्ट हो जाएंगा | -ऋ० ATO ६1१६ के 
' अनुसार सवर्णी अन्तस्था के पूर्वं आने वाला अनुनासिक 'अन्तस्थाः वर्ण भी अभि- 
निधान को प्राप्त करता है।* इस सूल का उद्देश्य यही है कि जब अन्तस्थ का 
संयोग अपने ही - सवर्णी अन्तस्थ के साथ हो, और पूर्ववर्ती अन्तस्थ अनुनासिक हो 
तब अनुनासिक अन्तस्थ अभिनिधान को प्राप्त कर लेंगा | उदाहरणार्थ -'यय्‌ यथ्‌ 
युजम्‌’, 'इमल्‌' लोगम्‌' इत्यादि मन्लांशों में अनुनासिक यकार के बाद यकार एवं 
अनुनासिक लकार के बाद लकार आया है, जिससे पूर्ववर्ती अनुनासिक यकार एवं 
अनुनासिक लकार अभिनिधान को प्राप्त हो गये हैं। इसी प्रकार ० प्रा० केः 
छटें पटल में अभिनिधान के विषय में अन्य अनेक विधान प्राप्त होते हैं, जो 
आचार्य शाकल एवं व्याडि के मत के रूप में प्रस्तुत किये गये हैं। ये विधान इसः 
प्रकार हैं-- 


आचार्य शाकल का सत-(१) ऊष्म वर्ण बाद में रहने पर भी लकार 
का अभिनिधान होता है।* यथा--'शतवल्शः पद में लकार के बाद ऊष्म वण 


“wo 
> 


पदान्तावग्नहयाश्च 1--च० Ho १।४५ 
समासे अवग्रहो हृस्वसमकाल |--वा० प्रा ५९ 
अन्तस्था स्वे स्वे च परेऽपि रकता:ः॥-ऋ%०-प्रा० ६१६ | 


ors प्र ay ex gis Piers. ६ १ ye 
aere ऊष्पस्वपि शाकलेन tard प्रा.81२० | ` ` ` 

शंकार है । अतः लकार का अभिनिधान हो जाता है i (२) खकार बाद में होने 
'पर 'ख्या' धातु का ककार अभिनिधान को प्राप्त हो जाता है 1! अक्ख्यद्देवः 
पद में ख्या' धातु के लुङ्‌ लकार के रूप में ककार के बाद खकार होने से ककार 
अभिनिधान को प्राप्त हो जाता है । (३) ‘aa’ धातु का पकार अभिनिधान 
को प्राप्त कर लेता है।* उदाहरणार्थ--विरप्शी पद में 'रप्श धातु का पकार 
अभिनिधान को प्राप्त हो जाता है । (४) मकार से पूर्व वाले सभी स्पर्श (कसे 
लेकर म तक) पद के अन्त में आने पर अभिनिधान को प्राप्त होते हैं, यदि पद 
के आदि में बर्तमान 'य,', “र_', व्‌ और ऊष्म वर्ण बाद में हों।* अर्थात्‌ मकार 
के अतिरिक्त अन्य स्पर्श जब पदान्त में हों, एवं उसके बाद कोई ऊष्म-वर्ण अथवा 
य., र, व. में से कोई भी वर्ण हो, तो मकारेतर स्पर्श अभिनिधान को प्राप्त हो 
जाते हैं । डदाहरणार्थ--'यद्‌ यद्‌ यामि तदा भर! तद्रासभो नासत्या’, “यान्‌ 
चो नरो देवेयन्तः', "दध्यङ ह मे’ 'अर्वाक्‌ शफाविव', और “शर्मन्‌ श्याम? । 
BMA उदाहरणों में क्रमशः दकार के बाद यकार, दकार के बाद रेफ, नकार 
के बाद वकार, ङकार के बाद हकार, ककार के बाद शकार तथा नकार के बाद 
शकार वर्ण-आये हैं । अतः पूर्ववर्ती वर्णों का. अभिनिधान हो गया है। ऋ० प्रा० 
:६।२५ में उष्म-वर्ण बाद में रहने पर पूर्ववर्ती व्यञ्जन के अभिनिधान का एक 
“अपवाद बतलाया गया है । स्मर्तव्य है कि यह अपवाद भी शाकल के मत के रूप 
में ही उल्लिखित किया गया है । इस विधान के अनुसार ऊष्म-वर्णो में यदि “सु! 
पद बाद में होगा तो, शाकल के मतानुसार होने वाला अभिनिधान नहीं होगा ।४ 
Ait प्रकार क्र० प्रा० ६।२६ में विधान किया गया है, कि अनेकाक्षरिक पद के अन्त 
में विद्यमान स्पर्श 'सु' पद बाद में होने पर विकल्प से अभिनिधान को प्राप्त होता 
(है ।* उदाहरणार्थ--'हृत्सु' पद में 'सु' पद बाद में होने पर तकार का अभि- 
निधान विकल्प से होगा । विक्ल्प-पक्ष में तकार एवं सकार को संयुक्त रूप में 
उच्चरित करेगे, जिससे उनके मध्य अभिनिधान को अवसर प्राप्त ही नहीं होगा । 
१६० प्रा? ६२७ में यह भी विधान है कि कतिपय भाचार्य शाकल के मत को 


१. सकारे चैवमुदये ककारः ख्यातेर्धातो: ।--ऋ० प्रा० ६२१ 
२. रप्शतेर्वा पकार: ।-_ऋऽ प्रा० ६।२२ 


३. पदान्तीया यरवोष्मोदयाश्च स्पर्श: पदादिध्ववरे मकारात्‌ ।_ऋ० प्रा० 
६1२३ 

४. तत्त पद्ये स्वित्युत्ते i—ar0 प्रा० ६1२५ 

य वा त्वनेकाक्षरान्त्याः |---ऋ५ प्रा० SIR 

स्थान का भेद हो अथवा दोनों का भेद हो ।' Wo प्रा० ६२८ में यह भी कहा 
गया है कि कतिपय आचार्य शाकल के मत को केवल प्रथम स्पर्श वर्ग तक ही 
सीमित मानते हैं।* ऋ० प्रा ६1३१ में एक विधान इस प्रकार का प्राप्त होता 
है, जिसमें ऊष्मन्‌ से उत्पन्न स्पर्श के अभिनिधान का निषेध किया गया है। 
अर्थात्‌ यदि किसी स्थल पर क्रिसो परिस्थिति-बिशेष में उष्मवर्ण अपना स्वरूप 
परिवर्तन करके स्पर्श-वर्ण का रूप ग्रहण कर लेता है, तो ऐसे स्पशं के बाद अभि- 
निधान की सभी परिस्थितियों के रहने पर भी वह स्पर्श, अभिनिधान को नहीं प्राप्त 
कर सकता है ।* उदाहरणार्थ-'वच्तिन्छतथिहि' पद सें छकार यद्यपि स्पर्श है; 
परन्तु वह शकार का ही विशत स्प है। अतः यहाँ पर अभिनिधान की सभी परि- 
स्थितियों के होने पर भी छकार का अभिनिधान नहीं होगा | 


व्याडि का मत-आचार्य व्याडि के मत से अभिनिधान का क्षेत्र अत्यन्त 
सीमित है । व्याडि अभिनिधान के सिद्धान्त के विरोधी थे । वे क्रिसी भी स्थल पर 
अभिनिधान की सत्ता को मानने के पक्ष में नहीं थे । परन्तु द्वित्व के स्थलों पर वें 
भी अभिनिधात को स्वीकार करते थे । ऋ० प्रा० ६।४४ में विधान क्रिया गया है 
कि जब परवती वर्ण का द्वितव हुआ हो अथवा पूर्व में स्वर या रेफ हो, तो अभि 
निधान का लोप आचार्य व्याडि से मत से भी नहीं होता है।* इससे ज्ञात होता 
है क्रि आचार्य व्याडि के मत से अभिनिधान केवल निम्नलिखित तीन ही स्थलों पर 
होता था-- (१) जब व्यञ्जन-संयोग में द्वितीय वर्ण का द्वित्व होता है तो द्वित्व के 
परिणामस्वरूप उत्पन्न होने वाले व्यञ्जन का अभिनिघान होता है । उदाहरणार्थ= 
“'महत्तदुल्व्बम्‌” पद में लकार एवं बकार का संयोग है । इस संयोग में बकार का 
द्वित्व हुआ है । अतः हित्व के परिणामस्वरूप उत्पन्न प्रथम बकार को हितीय 
बकार से थोड़ा पृथक्‌ करके उसकी ध्वनि को दबाकर उच्चरित करेंगे, जिससे 
उसका अभिनिधान हो जाएगा । (२) स्वर के बाद उच्चरित होने वाले व्यज्जन 
का अभिनिधान हो जाता है। उदाहरणार्थ “अर्वाग्‌ देवाः' में fay’ के आकार 
के बाद उच्चरित होने वाले गकार का अभिनिधान हो जाता है । (३) रेफ के 
बाद में उच्चरित होने वाले व्यञ्जन का अभिनिधान हो जाता है । उदाहरणार्थ 


adam करणस्थानभेदे वा शाकलम्‌ ।-ऋ०° Alo ६२७ 
, प्रथमे स्पर्शवर्गे ।-_ऋ० प्रा० ६।२० 

तामिनिधानभावम्‌ ।--क्र० ATO ६२१ 
परक्रमस्वररेफोपधे त ।--क्र० प्रा ६।४४ 

“वर्क “पद: में रेफः के बाद" उच्चरित “होने वाले वकार का अभिनिधान होः 
जाता है। * ११७. कक ors क ७1209 *' : 

. उपर्युक्त विवुरणों के आधार पर, अभिनिधान के सम्बन्ध. में कई प्रकार 
की प्रवृत्तियों के, दर्शन होते हैं--प्रथम प्रवृत्ति के, अनुसार किसी भी स्थल पर स्पर्श 
के पूर्व में, आने वाले, स्पर्श का अभिनिधान हो जाता है 1 जुब स्पर्श-वर्ण पदान्त में 
आता है,. तब भी उसके अभिनिधान की सम्भावना उत्पन्न .हो.जाती है... द्वितीय 
प्रवृत्ति केवल. वहीं पर भभिनिध्षान. की. सत्ता को मानने के पक्ष में थी, .जहाँ किसी 
व्यञ्जन का द्वित्व हुआ हो । द्वित्व व्यञ्जनः के उच्चारण के सम्बन्ध में ato wre 
४।१४४ में विधान किया गया.है कि एक्‌ पद में दो.स्वरो के मध्य में विद्यमान. दो 
वर्णों को श्वास का अवरोध करके एक वर्ण की भाँति उच्चरित करना चाहिए 13 
इसी Ya पर भाष्य में उवट ने स्पष्टतः कह दिया है कि 'स्वरात्‌ संयोगा दि!--- 
चा० प्रा० ४१०१ से जिन वर्णो के द्विरुच्चारण का विधान किया गया है, उन्हीं 
द्वित्वीकृत वर्णो के उच्चारण के सम्बन्ध में यह विशेष नियम कहा गया है । दो 
चणों के उच्चारण के लिए मुख में श्‍वास का अवरोध करके उन दोनों वर्णों को 
एक वर्ण के समान उच्चरित करना चाहिए ।* इस प्रकार की उच्चारण-प्रक्रिया 
में प्रथम-व्यज्ञत के उच्चारण के लिए किये गये प्रयत्न को और अधिक देर तक 
पूर्ववत्‌ बनाये रख कर मुख में श्वास का अवरोध करके श्वास के एक ही झटके से 
दोनों ही वणों का उच्चारण कर दिया जाता है । जिसके परिणामस्वरूप पूर्ववर्ती 
आना के उच्चारण में श्वास का स्फोटन नहीं हो पाता तथा पूर्ववर्ती व्यञ्जन 
अपुण उच्चारित हो जाता है। अभिनिधान के सम्बन्ध में तृतीय प्रवृत्ति यह 
थी कि अभिनिधान उसी स्थिति में हो पाता है, जब संयुक्तोच्चारित होने 
ड व्यञ्जनों को पृथक्‌-पृथक्‌ उच्चरित किया जाय | भभिनिधान के विषय 
त्व वाली प्रथम प्रवृत्ति = प्रबल समर्थन प्राकृत भाषा में प्राप्त हो 


| MST भाषा में 'सप्त' का उच्चारण 'सत्त' के रूप में हो जाना, इसी तथ्य की 
पुष्टि । © , 
पुष्टि करता हुआ प्रतीत होता है कि स्पर्श + स्पर्श के संयोग में प्रथम स्पर्श अपने 


१. द्विवर्णमेकवर्णवद्धारणात्‌ स्वरमध्ये समानपदे ॥--वा० प्रा० ४ १४४ 


२. स्वरात्‌ संयोगादि इत्यादिना प्रकरणेन यस्य fant उक्तः तस्येतदुच्यते । 
वर्ण द्विवर्ण ७ n Cc iy ७, : 5 

2 संयोगः एकवर्णवत्‌ कर्तव्य: | मुबसंधारणाविशेषात्‌ एतच्चाभि- 
धानमुच्यते |--वा० sto ४।१४४ पर उवट = 

उच्चारण का अधिक भाग परवर्ती स्पर्श कोः सौंप कर स््रयं अभिनिधान को प्राप्त, 
कर्‌ लेता है तथा श्वास एवं नाद की न्यूनता से. ही स्वयं उच्चरित भी होता है । 
“सप्त? में जब पकार, तकार के साथ समीकरण को प्राप्त करके स्वयं भी तकार के 
रूप में प्रिवतित हो जाता है, तब दोनों तकारों में प्रथम तकार श्वास के उसी झटके 
से उच्चरित हो जाता है, जिससे द्वितीय तकार उच्चरित, होता है । परिणामतः 
प्रथम तकार के उच्चारण में वायु का स्फोटन नहीं हो पाता है। इसी प्रकार संस्कृत 
भाषा के ‘req’, 'जगत्‌' आदि शब्दों के विभवित-रूपों. को देखने सें भी यह ज्ञात 
होता है, कि इनमें पूर्ववर्तों स्पर्श का परवर्ती स्पर्श के साथ समीकरण हो जाता है। 
जिंससे मरुद्भ्याम्‌, जगद्भ्याम्‌ जैसे-शब्द-रूप प्राप्त होते है, जिनमें मूलरूप में स्थित 
तकोर का उच्चारण शिथिल रूप में होकर दकार के रूप में होता. है॥ इसमें 
अपेक्षाकृत श्वास एवं नाद की भी न्यूनता आ जाती है। परन्तु ऋ० प्रा० में 
उल्लिखित आचार्य व्याडि के मत को देखने से ऐसा स्पष्ट हो जाता है, कि अभि- 
निधान के सिद्धान्त का प्रबल विरोधी आचार्य व्याडि भी जब द्वित्व के स्थलों पर 
अभिनिधान की सत्ता को निषेध नहीं किया है, तो अवश्य ही ऐसे स्थल जिन पर 
द्वित्व होता था, अभिनिधान के लिए अत्यन्त सबल परिस्थिति उत्पन्न करते थे तथा . 
इस प्रकार के स्थलों पर द्वित्व से उत्पन्न वर्ण ही अभिनिधान को प्राप्त कर .लेता 
था। उदाहरणार्थ--'दत्तम्‌' तथा 'अग्निम्‌' पदों में जहाँ पर 'त्त' एवं 'गा' के उच्चा- 
रण में वायु को केवल एक बार स्फोटित होने का अवसर मिल पाता है। प्रथम त्‌' 
'एवं ग्‌' अस्फुटित ही रहते हैं । परन्तु स्पर्श वणो के ऐसे संयोग, जिनमें न तो 
'किसी व्यञ्जन का द्वित्व ही होता है और न ही पूर्ववर्ती वर्ण का परवर्ती वर्ण के 
साथ समीकरण ही होता है, अभिनिधान के लिए निश्चित स्थल नहीं कहे जा 
'सकते हैं। उदाहरणार्थ--'अत्क', 'श्रुत्कार' इत्यादि पदों में पूर्ववर्ती स्पर्श का 
'परवर्ती स्वर्श के साथ समीकरण नहीं होता है । अतः निश्चित रूप से यह नहीं 
'कहा जा सकता कि इस प्रकार के व्यञ्जन-संयोगों में अभिनिधान होता था, या नहीं । 
इस प्रकार के शब्दों में अभिनिधान का रूप अवश्य ही भौगोलिक स्थितियों के 
"अनुसार भिन्न-भिन्न रहा होगा । कुछ बोलियों में स्पर्श से पूर्व आने वाले स्पर्श का 
स्फोटन होता रहा होगा एवं कुछ बोलियों में नहीं । पञ्जाबी एवं हिन्दी भाषा में 
tage’ एवं 'रवत' शब्दों के उच्चारण में ककार एवं तकार का संयोग है, इसलिए 
'नियमत: दोनों भाषाओं में तकार से पूर्व कक्रार का अभितिधान होना चाहिए। 
“परन्तु दोनों ही भाषाओं के उच्चारण की तुलना करने पर पता चलता है, कि हिन्दी 
भाषा में तो ककार का तकार से पूर्व सर्वदा अभिनिधान होता है, जबकि पञ्जाबी 
भाषा में अधिकतर शब्द ऐसे हैं, जिनमें तकार से पूर्व ककार का पूर्ण रूप से 
स्फोटन होता है। इसी प्रकार फुछ ऐसी भी भाषाएं हैं, जिनमें विभिन्न व्यज्ञन- 

dain में स्पर्श के स्फोटन की स्थिति में विभिन्नता रहती है । उद्राहरणार्थ-- 
फ्रांसीसी भाषा में स्पर्श-संयोग में प्रथम-स्पर्श का उच्चारण स्फोटनयुवत करने को 
प्रबलप्रवृत्ति है । 
तथापि फ्रांसीसी भाषा में पकार से पूर्व पकार का प्रायः स्फोटन नहीं होता 
है । इसलिए शिक्षाग्रन्थों ने अभिनिधान के सम्बन्ध में यह विधान किया है कि 
केवल हित्व-व्यक्षनों में अभिनिधान आवश्यक है एवं भिन्न उच्चारण-स्थान वाले 
व्यक्षनों के संयोग में अभिनिधान वैकल्पिक होता है । संस्कृत भाषा की यह 
विशेषता रही है, कि किसो भी व्यज्ञसंयोग में जब दो महाप्राण-व्यञ्जन उच्चरित 
किए जाते हैं, तो उनमें प्रथम-व्यज्ञन अल्पप्राण हो जाता है। इस प्रकार के व्यज्ञन- 
संयोगों में पूर्ववर्ती वर्ण का अभिनिधान निश्चित रूप से हो जाता है, क्योंकि वह्‌ 
वर्ण महाप्राण से अल्पप्राण में परिवति होकर श्वास, नाद से हीन हो जाता है तथा 
श्वास के एक ही स्फोटन से दोनों ही वर्णों का उच्चारण भी हो जाता है। साथ 
ही साथ यह भी कहा जा सकता है कि इस प्रकार के व्यञ्जन-संयोगों में, जिनमें 
स्पर्श के बाद कोई नासिक्य वर्ण आता हो, अभिनिधान आवश्यक नहीं था, चाहे 
वह व्यज्जन उस प्रथम-स्पर्शं का सवर्णो अनुनासिक ही वयो न हो ? उदाहरणार्थ-- 
रत्न! शब्दों में नकार से पूर्व उच्चरित होने वाला तकार स्फोटन के साथ किसी 
बोली में उच्चरित होता था, किसी में नहीं । इस सन्दर्भ में संस्कृत-भाषा के कति- 
पय ऐसे शब्द उद्धृत किये जा सकते हैं, जिनमें नकार से पूर्व दकार का अभिनिधान 
हो गया है तथा वह (दकार) परवर्ती वर्ण नकार के साथ समोकरण को प्राप्त कर 
लिया है । उदाहरणार्थ--अद्‌ + न = अन्न, छिद्‌ + न =छिन्न, बिद्‌+न = 
खिन्न | इन सभी शब्दों में दकार अपने परवर्ती वर्ण नकार के साथ समीकरण को 
प्राप्त करके नकार के ही रूप में परिवर्तित हो गया है | 


उपर्युक्त विवेचन से यही तथ्य स्पष्ट होता है कि स्पर्श +-स्पर्श समुह में 
अभिनिधान का सबसे सम्भाव्य स्थल वही हो सकता है, जहाँ व्यञ्जन ह्वित्व को 
प्राप्त हो गया है । इस प्रकार के संयोगों में भभिनिधान निश्चित था । इसी प्रकार 
जिस संयोग में पूर्ववर्ती व्यञ्जन का अनुवर्ती व्यञ्जन के साथ समीकरण हो जाता था 
उसमें पूर्ववर्ती व्यञ्जन का अभिनिधान हो जाता था। अभिनिधान का सबसे 
अधिक अनिश्‍चित स्थल वह था जहाँ पर प्रथम व्यञ्जन किसी भी प्रकार के समी- 
करण का सामना नहीं कर पाता था । 


पदान्त-व्यञ्जनों के »भिनिधान के सम्बन्ध में भाचार्यो में विरोध नहीं 
प्राप्त होता | क्योंकि अभिनिधान का विरोध करने वाला शाकल सम्प्रदाय भी 
कहता है कि:यदि कहीं अभिनिधान होता था, तो उसी स्थल पर होता था, जबः 

अभिनिहित ध्वनि के पश्चात्‌ अतिलघु विराम आता हो उदाहरणार्थ--जब 
“वल्श:' का उच्चारण 'वल्‌--श:' के ल्प में होता हो, जिसमें लकार के उच्चा- 
रण के थोड़ी देर बाद शक्रार का उच्चारण होता हो । भारतीय वैयाकरणों को 
भी स्वीकार्य था कि संस्कृत भाषा की पदान्त-ध्वनियाँ अस्फुटित होती हैं। अतः 
पदान्त-व्यक्षत अभिनिधान को प्राप्त कर लेते Al वार प्रा० १९० में बिधान 
किया गया है कि स्पर्श में अन्त होने वाले पदों के अन्तिम वर्ण के उच्चारण-स्थान 
एवं करण का उन्मोचन करना चाहिए ।' इस सूत्र के भाष्य में उवट ने कहा है 
कि दूसरे पद को दूसरे प्रयत्न द्वारा उच्चरित करना चाहिए । ऐसा न करने पर 
eat पद के आदि वर्ण का द्वित्व हो जाएगा ।* तात्पर्य यह है कि किसी भी 
पदान्त स्पर्श के उच्चारण में स्थान भौर करण का अलगाव करना नितान्त 
भावश्यक है। स्थान ओर करण के पृथक्करण के परिणामस्वरूप पदान्त-स्पर्श का 
उच्चारण पूर्णरूप से हो जायेगा, तथा उसके बाद उच्चरित होने वाले द्वितीय पद 
का उच्चारण दूसरे प्रयत्न द्वारा करना चाहिए । उबट के अनुसार यदि पदान्त 
स्पर्श को इस प्रकार से उच्चरित न करके, बिना वायु का स्फोटन किये ही दूसरे 
पद के आदि वर्ण का उच्चारण करने के लिए उच्चारणावयवों को तैयार करना 
प्रारम्भ कर दिया जाय, तो पदान्त स्पर्श का दूसरे पद के आदि में स्थित वर्ण के 
साथ समीकरण हो जाएगा और इस प्रकार पदादि वर्ण द्वित्ववत्‌ उच्चरित हो 
जाएगा | जिसका परिणाम ag होगा कि पूर्ववर्ती पद का अन्तिम वर्ण अभि- 
निधान को प्राप्त हो जायेगा | उदाहरणार्थ-“तत्‌ त? पद के उच्चारण में पदान्त 
तकार के उच्चारण के लिए जिह्वा को 'दन्तमूल प्रदेश” से पृथक्‌ करके नकार के 
उच्चारण के लिए जब दूसरा प्रयत्न करेगे, तभी तकार अपने yer में उच्चरित 
हो सकेगा | इस प्रकार न करने पर तकार भी नक्रार के साथ समीकरण को 
प्राप्त करके नकार के ही रूप में परिवति हो जाएगा । इस प्रकार ‘aq’ का 
पदान्त-तकार अभिनिधान को प्राप्त कर लेगा । वा० Sto १।६१ में अवसानस्थ 
बर्ण के उच्चारण में भी स्थान और करण के पृथक्करण का विधान किया गया 
है ।` इन सूलों के भाष्य में भाष्यकार ने कर्तव्य:” शब्द का प्रयोग किया है, 
जिससे ऐसा स्पष्ट होता है कि उस समय उच्चारण की वास्तविक स्थिति ऐसी 


१, स्पर्शान्तस्य स्थानकरणविमोक्षः ।-बा० प्रा० १।६० 
२. स्पर्शान्तस्य पदस्य स्थानकरणविमोक्षः कर्तव्यः । अस्येन प्रयत्नेनान्यत्‌ पदमा~ 
रब्धव्यम्‌ | अन्यथा पदादेद्वित्वं भवति ।--वा० ATo १६९० पर उवट 
३. अबसाने च ।--वा० प्रा० १।६१ 
१३ 


CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 
१६४ || वैदिकः ध्वत्ति-विज्ञान 


थी, जिससें पदान्त-स्पर्श एवं अवसानस्थ स्पर्श का अभिनिधान हो जाता था, 
परन्तु यह. भी स्पष्ट है कि. इस प्रकार का उच्चारण किन्ही क्षेत-विशेष तक. ही 
प्रचलित था । प्रातिशाख्यकार को यह उच्चारण अशुद्ध प्रतीत हुआ,. जिससे. उन्होंने 
इसका निषेध: किया | वा० प्रा० १।६०,९१ की व्याख्या प्रो० वेबर और गोल्डस्ट्वकर 
ने अभितिधान-विधायक सूलों के रूप में की है, परन्तु विचारः करने पर. यहु स्पष्ट 
हो जाता है कि ये दोनों ही विद्वान अभिनिधानः के स्वरूप को ठीक से समझ. नहीं 
पाये थे। अभिनिधान में वर्ण की श्रुति परवर्ती वर्ण से. पृथक्‌ करके. किञ्जित्‌ 
दबाकर उच्चरित करते हैं । ' इस प्रकिया में कुछ. काल तक. के लिए.उच्चारणावयवों 
के स्पर्श को बनाये रखते हैं । यही स्पर्श का. काल विरामकाल होता है।.इसी 
कारण ध्वनि स्फुट नहीं हो पाती है । परन्तु Alo प्रा०- के इन सूत्रों में स्थान और 
करण के पृथक्करण का विधान किया गया है । इस पृथक्करण के परिणामस्वरूप 
वर्ण के उच्चारण में. पूर्व-अवरुद्ध-वायु को मुख से बाहर निकलने का अवसर प्राप्त 
हो जाता है । परिणामतः ध्वनि पूर्णतः स्फुटित होकर उच्चरित हो जाती है. । 


go अ० में नासिक्य ध्वनि--डः , ण्‌, न्‌ के अभिनिधान का विधान किया 
गया है; जब,उनके बाद हकार ध्वनि, हों । ये नासिक्य किसी भी व्यञ्जन से पूर्व में 
रहने पर अनुस्वार में. बदल जाते हैं । इनका अनुस्वार में बदल जाना ag सिद्ध 
करता हैः कि वे अभिनिधान से aga अधिक प्रभावित. हो जाते हैं। च० ao में 
आप्त होने वाला यह विधान कि लकार:के बाद ऊष्म वर्ण आने से लकार का 
अभिनिधात हो जाता है, विवाद-रहित रूप में प्रस्तुत नहीं किया जा सकता । 
परन्तु विचार करने पर ऐसा प्रतीत होता है कि लकार का अभिनिधान' किन्हीं 
बोलियों; में पाया जाता रहा होगा, क्योंकि रेफ और लकार के बाद किसी भी 
संघर्षी ध्वनि के आ जाने पर रेफ तथा लकार के स्वरूप वाली स्वरभब्रित' का 
प्रादुर्भाव हो जाता है । कुछ भाषाओं में ag प्रवृत्ति प्रचलित भी थी। उदाहरणार्थ- 
प्राकृत के अधिकतर रूपों में ‘afta’ के साथ ही 'वस्स' रूप भी, प्राप्त होते हैं। 
अतः च० अ० का उपर्युक्त मत वैदिक भाषा के सम्बन्ध में पूर्णतः सत्य नहीं सिद्ध 
होता । 


अभितिधान के प्रसद्ध में यह भी कह देना उचित होगा कि इस प्रकार का 
च्यञ्जन-संयोग, जिसमें पूर्ववर्ती एवं परवर्ती दोनों स्पर्श-वर्ण हों, अभिनिधान का 
अनिवार्य स्थल नहीं है। चारायणीयशिक्षा का कथन है कि प्रत्येक वर्ण का प्रथम 
स्पर्श, पञ्चम स्पर्श तथा लकार एवं वकार का अभिनिधान हो जाता है तथा यदि 


१, द्रष्टव्य--वा० प्रा० को वेबरकृत व्याख्याः 

इसके बाद कोई अन्य स्पर्श आ रहा हो, तो प्रत्येक वर्ग के दोनों अघोष स्पर्श 
अभिनिधान को प्राप्त कर लेते हैं ।' अन्तस्था एवं संघर्षी व्यक्षतो के संयोग में 
चे. परस्पर एक दूसरे को नहीं दवाते । इसी शिक्षा में यह. भी कहा गया है कि 
जब-अघोष अल्प-प्राण स्पशों एवं नासिक्य व्यक्षनों के बाद कोई अन्य व्यञ्जन हो 
तो, इनका अपूर्ण. उच्चारण होता है । ध्यातव्य है कि चारायणीय शिक्षा अभि- 
निधान के लिए ‘gaa’ संज्ञा. का प्रयोग करती है । 


इस प्रकार शिक्षायें भी अभिनिधान के सम्बन्ध में विधान करती. हैं। 
अभिनिंधान संयुक्तोच्चारण में होने वाला उच्चारण-वैशिष्ट्य है। अभिनिधान को 
प्राप्त होने वाला व्यञ्जन परवर्ती व्यञ्जन से संयुक्त नहीं होता तथा भपूर्ण ( बिना 
यायु के स्फुटित. हुए) उच्चरित हो जाता है। वास्तव में संयुक्तोच्चारण तथा 
अभिनिधान दोनों ही प्रक्रियाओं में पूर्ववर्ती वर्ण का. उच्चारण अपूर्ण ही होता है, 
परन्तु संयुक्तोच्चारण में दोनों व्यञ्जनो के मध्य किसी भी प्रकार का व्यवधान नहीं 
होता तथा साथ ही पूर्ववर्ती वर्ण अपने उच्चारण का कुछ अंश अपने. परवर्ती वर्ण 
को सौंप देता है । परन्तु भभिनिधान में पूर्ववर्ती दोनों ही व्यञ्जनों के मध्य अल्प- 
कालिक विराम आ जाता है, जिससे पूर्ववर्ती-वर्ण के उच्चारण में वायु स्फुटित नहीं 
हो पाती । फलस्वरूप पूर्ववर्ती वर्ण अपूर्ण उच्चरितः हो जाता है । यही अपूर्ण 
उच्चारण अभिनिधान कहलाता है । अभिनिधान की प्रक्रिया में अपूर्ण उच्चारण के 
साथ ही साथ दोनों ध्वनियों का पृथक्करण भी हो जाता है। 


स्फोटन 


स्फोटन का शाब्दिक अर्थ है--पृथककरण | यह शब्द पृथक्‌ करता' अर्थ 
चाली “स्फुट्‌” धातु से “ल्युट्‌' प्रत्यय लगाने पर निष्पन्न हुआ है । वा० प्रा० ४।१६५ 
के भाष्य में उवट ने पिण्डीभूत संयोग के पृथक्‌ उच्चारण को ‘ented’ कहा है ।* 
च० Fo १।१०३ के भाष्य में स्फोटन को व्यज्ञक भी कहा गया है ।३ इसका 
कारण यह है कि व्यञ्जन-संयोग में जिस ध्वनि का स्फोटन होता है, उसके बाद 


१. वर्गाणां प्रथमा भुक्ता, भुक्ताश्चैव तु पञ्चमाः । अन्तस्थानां लवौ भुक्तौ 
शेषाश्चान्ये बुभुक्षिताः ॥ वर्गे वर्गे द्विकं चाद्यं दशक वर्णसञ्चयम्‌। परेषां 
सहयोगेन भक्ष्यवृत्ति? प्रशस्यते ॥--चारायणीय शि० 


२. स्फोटनं ताम पिण्डीभूतस्य संयोगस्य पथगुच्चारणम्‌ ।--बा० प्रा० ४।१६५ 
पर उवट 


३. तदेव स्फोटनो व्यञ्जको भवति ।--च० अ० १।१०३ पर भाष्य 

| एक प्रकार की अतिरिक्त ध्वनि आ जाती है, जिसके कारण स्फोटन को प्राप्त 
होने वाली ध्वनि भलीभाँलि व्यक्षित हो जाती है । तात्पर्य यह है कि इस अतिरिक्त 
ध्वनि के आगमन से पूर्व॑वर्ती ध्वनि पूर्ण एवं स्पष्ट उच्चरित हो जाती है प जैसा 
कि अभिनिधान के प्रसङ्ग में कहा जा चुका है, कि स्पर्श-वर्णो के उच्चारण में तीन 
प्रकार की प्रक्रियायें होती है--वायु का उच्चारण स्थान तक आना, करण द्वारा 
उसका अवरोध तथा उच्चारणाङ्गो के पृथवकरण द्वारा स्पश की समाप्ति हो जाने 
पर वायु का मुखविवर से बाहर निकल जाता । इन a क्रियाओं र अन्तिम 
क्रिया 'स्फोटन? कही जाती है । जिस स्पर्श के उच्चारण में उपयुक्त तीनों क्रियाय 
होती हैं, उसका उच्चारण पूर्ण होता है और जिनके उच्चारण में उपर्युक्त क्रियाओं 
में से अन्तिम क्रिया नहीं होती, उनका उच्चारण अपूर्ण होता है। अभिनिधान में 
इन तीतों क्रियाओं में से अन्तिम क्रिया नहीं होती, इसीलिये अभिनिधान . अपूण. 
उच्चारण है । इससे यह स्पष्ट होता है कि स्फोटन पूर्ण उच्चारण है । उच्चारण 
की पूर्णता में कारण होने से इसे व्यज्ञक भी कहा गया है। स्पर्श के पश्चात्‌ जब 
किसी अन्य स्पर्श का उच्चारण किया जाता है तो किसी विशेष परिस्थिति में 
प्रथम स्पर्श के बाद एक व्यज्ञक-ध्वति का आगमन हो जाता है, जिससे पूर्ववर्ती 
स्पर्श ध्वनि को स्फुट होने का अवसर प्राप्त. हो जाता है। परिणामस्वरूप 
पूर्ववर्ती ध्वनि के उच्चारण में वायु मुख-विवर से बाहर निकल जाती है । Ao. 
अ० १।१०३ में इस व्यज्ञक ध्वनि की मात्रा भी बतला दी गई है । इसके अनुसार. 
यह व्यज्ञक्र ध्वनि डे माला अथवा ¢ माला काल वाली होती है ।* ध्यातव्य है 
कि स्फोटन से संयोग का विनाश नहीं होता है।" १३ 


स्फोटन का विश्लेषण 


qo Ho २।३८ में विधान किया गया है कि किसी भी व्यञ्जन-संयोग में 

जब पूर्ववर्ती वर्ग का स्पर्श बाद में हो तथा परवर्ती वर्ग का स्पशं पूर्व में हो तो. 
पूर्ववर्ती स्पर्श का उच्चारण स्फोटन से होता है, यदि पूर्ववर्ती वर्ण के बाद किञ्चिद्‌, 
विराम होता है ।* ब्रा० प्रा० ४१६५ में भी इसी प्रकार का विधान प्राप्त होता 
है, परन्तु वहाँ पर किसी भी वर्ग के स्पर्श वर्ण के बाद जब कवर्ग का कोई वर्ण 
आता है, तभी पूर्ववर्ती वर्ण के स्फोटन होने का उल्लेख किया गया है ।* अतः 


१. तदेव स्फोटन: 1--च० Ao १।१०३ 

२ पुर्वस्वरासंयोगविघातश्च ।--च० २० १११०४ 

३. वर्गविपर्यये स्कोटनः पूर्वेण चेद्‌ विरामः |--च० Fo २।३८ 
४. स्फोटनं च ककारवर्गे वा स्पर्शात्‌ ।--वा० प्रा. ४।१६५ ` 

Alo प्रा० के अनुसार. स्फोटन का क्षेत्र Ao Ao की अपेक्षा सीमित है । Ao अ१ 
के अनुसार केवल टवर्ग के पश्चात्‌ चवर्ग आने पर स्फोटन न होकर 'कर्षण' होता 
है । इसके अतिरिक्त इस प्रकार के सभी संयोगों में जिनमें पूर्ववर्ती वर्ग का स्पर्श 
वाद में हो तथा परवर्ती वर्ग का स्पर्श पूर्व में हो, स्फोटन होता है। च० अ० 
२।३८ की व्याख्या में ह्विटनी ने स्पष्ट कहा है कि सम्पूर्ण अर्थववेद-सं हिता में केवल 
दो प्रकार के ही संयोग की प्राप्ति होती है, जिनमें स्फोटन का अच्छा अवसर 
प्राप्त होता है । ये संयोग "लिष्टरप्‌ छन्दः! ओर 'लिट्रप्‌ जगती’ पद समूहों में 
प्राप्त होते हैं। इसके अतिरिक्त च० अ० के अज्ञात भाष्यकार ने स्फोटन के 
कतिपय उदारण इस प्रकार के दिये हैं, जिनमें परवर्ती वर्ण कवर्गीय स्पर्श ही. हैं । 
ato Sto में स्फोटन को विकल्प से करने का विधान क्रिया गया है । इससे यह 
अनुमान किया जा सकता है कि उस युग में कुछ क्षेत्रों में स्फोटन किया जाता था 
तथा कुछ में नहीं । पिण्डीभूतसंयोग के पृथक्‌ उच्चारण को स्फोटन कहने का 
तात्पर्य है कि जब किसी अन्य वर्ग का स्पर्श पूर्व में हो और कवर्ग का स्पर्श बाद 
में हो तो इनके मध्य में स्फोटन होकर पूर्ववर्ती ध्वनि को पूर्ण रूप में उच्चरित 
कर दिया जाता है। जिससे दोनों व्यञ्जनो के संयोग का विनाश हो जाता है। 
संयोग में तो पूर्ववर्ती वर्ण अपने उच्चारण का कुछ भाग परवर्ती ध्वनि को सॉपकर 
स्वयं अपूर्ण उच्चरित होता है । स्फोटन, अभिनिधान तथा संयोग में पारस्परिक 
अन्तर यह है कि अभिनिधान एवं स्फोटन दोतों में पूर्ववर्ती स्पर्श को परवर्ती 
स्पर्श से पृथक्‌ उच्चरित किया जाता है । जिससे दोनों ही स्थितियों में संयोग 
का विनाश हो जाता है । भभिनिधान में पूर्ववर्ती स्पर्श का उच्चारण अपूर्ण होता 
है, जबकि स्फोटन में पूर्ववर्ती स्पर्श पूर्ण उच्चरित होता है । दोनों ही स्थितियों में 
पूर्ववर्ती तथा परवर्ती स्पशों के मध्य व्यवधान होता है, परन्तु अभिनिधान में 
इस व्यवधान का स्वरूप विराम के रूप में प्रकट होता है, जबकि स्फोटन में आकर 
"के $ अथवा ३ मात्ताकालिक ध्वनि के रूप में होता है। अभिनिधान को 
प्रक्रिया में जितने समय तक अभिनिधान होता है, ध्वनि नहीं होती, इसीलिए 
अभिनिहित ध्वनि को 'हीनश्वासनादः' कहा गया है परन्तु स्फोटन में अकाररूप 
ध्वनि होती रहती है, जिससे उच्चारण में पूर्णता आ जाती है । वा० प्रा० 
“१1६०, ६१ में पदान्त स्पर्श तथा अवसानस्थ स्पर्श के उच्चारण में उच्चा- 
रणाङ्गों के परस्पर पृथक्करण का विधान किया गया हे ।' इस पृथवकरण के 
परिणामस्वरूप ध्वनि का स्फोटन होकर पूर्ण उच्चारण हो जाता है। इन Gal 


-१. ... स्पर्शान्तस्य स्थानकर॒णविमोक्ष: ।--बा० प्रा० १६०, अवसाते च ।--वा० 
प्रा १६१ उ क्क कक ae 

के उवट-भाष्य को देखने से यह स्पष्ट हो जाता है कि उपयुक्त विधान पद-पाठ 
के प्रसद्ध में लागू होता है, क्योंकि उवट ने स्पष्टतः कह दिया है, कि अन्य 
प्रयत्न से अन्य पद का उच्चारण प्रारम्भ करना चाहिए | ऐसा न करने पर पदादि 
(दुसरे पद के आदि में स्थित) स्पर्श का हित्व हो जाएगा । उदाहरणार्थ-- तत्‌ + 

नः? को पदपाठ के हप में उच्चरित करते समय द्वितीय तकार के उच्चारण में 
जिह्वा को दन्तमूल-प्रदेश से अलग कर देना चाहिए । ऐसा करने से मुखविवर में 
अवरुद्ध वायु मुखविवर से बाहर निकल जाती है, जिसके परिणामस्वरूप तकार 
ध्वनि पूर्ण रूप में उच्चरित हो जाती है। पुनः नकार के उच्चारण के लिए दूसरे 
प्रयत्न की आवश्यकता पड़ती है । इस विधान के विपरीत यदि तकार और 
नकार को संयुक्त उच्चरित किया जाय तो तकार वर्ण नकार के साथ संमीकरण 
प्राप्त करके नकार के रूप में परिणत हो जाता है। फलतः नकार का हीं दो बार 
उच्चारण हो जाता है । स्फोटन के प्रसङ्ग में यह भी कहा गया है, कि स्फोटन 
द्वित्व का विनाशंक होता है ।) तात्पर्य यह है कि जब दो स्वरों के बाद आने. 
बाले संयोगादि वर्ण के face की प्राप्ति होती और संयोगादि वर्ण को स्फुट उच्च- 
रित कर देते हैं, तो परिणामतः संयोगादि वर्ण के पूर्व एक अतिंरिवित ध्वनि का 
आगम नहीं हो पाता है। 


वस्तुतः स्फोटन आगमं-स्वरूप निष्पन्न वह ध्वनि है, जो वर्गविपर्यय में पूर्व- 
वर्तो स्पर्श के पश्चात्‌ आती है। जिसके कारण पूर्ववर्ती स्पर्श का उच्चारण पूर्ण रूप से 
हो जाता है । स्पर्श-ध्वनि का उच्चारण पूर्णूप से होने के कारण यह आवश्यक 
है कि उसके पश्चात्‌ किसी स्वरात्मक ध्वनि का उच्चारण हो । जब किसी व्यञ्जन” 
संयोग में पूर्ववर्ती वर्ण किसी परवर्ती वर्ग का स्पर्श वर्ण हो और परवर्ती वर्ण 
किसी पूर्ववर्ती वर्ग का कोई स्पर्श वर्ण हो, तो पूर्ववर्ती स्पर्शं के उच्चारण के लिए 
किये गये उच्चारणावयवों के पारस्परिक स्पशं को समाप्त होने पर परवर्ती स्पर्श 
के उच्चारण के लिये जिह्वा को और अधिक पीछे जाना पड़ता है। जिसके कारण 
वायु की निरन्तरता के बने रहने से दोनों ही ध्वनियों के मध्य अकार की आंशिक 
ध्वनि का उच्चारण हो जाता है। Ac To २।३५ के भाष्य में एक कारिका को 
Saga किया गया है, जिसमें कहा गया है कि वर्गों के विपरीत रूप से उच्चरित 
होने पर स्फोटन होता है ।* 


१. स्फोटनं दवित्वनाशनम्‌ ।--व० mo शि० १८५ 
२. वर्गाना विपरीतानां सन्निपाते निबोधत । व्यवायो स्फोटनाख्यस्तु यंद्गा यत्ते 
निदशनम ॥--च० To २।३८ पर भाष्य Bf. 4 

स्फोटन के स्थलों को देखने से यह स्पष्ट हो जाता है कि किसी परेवर्ती 
वर्ग के स्पर्श के पश्चात्‌ कवर्ग का कोई स्पर्श होने पर स्फोटन को अच्छा अवसर 
मिल पाता है । अन्य स्पर्शो के संयोग में वर्गों का विपर्यय होने पंर भी स्फोटन 
को निश्चित नहीं कहा जा सकंता। उदाहरणार्थ--'तत्‌+टीकते” में तकार का 
स्फोटन न होकर टकार के साथ समीकरण हो जाता है । इस प्रकार 'तट्टीकते' 
रूप की प्राप्ति होती है। उपर्युक्त विवेचन से यही कहा जा सकता है कि स्फोटन 
के सम्बन्ध में वा० प्रा० का मत अधिक समीचीन हे । 


स्वरभक्ति 


व्यञ्जनों के संयुक्त उच्चारण से होने वाले उच्चारण-वैशिष्ट्यो में स्वरभक्ति 
का अत्यन्त महत्वपूर्ण स्थान है । कहीं-कहीं संयुक्त व्यञ्जनों के उच्चारण में वक्ता 
को कुछ असुविधा होती है। इस असुविधा को दूर करने के लिए संयुक्त वर्णों की 
कतिपय विशेष परिस्थितियों में संयुक्त वर्णों के मध्य एक प्रकार की अतिरिक्त 
स्वरात्मक ध्वनि को उच्चरित कर (दिया जाता है, जिसके कारण व्यक्षनसंयोग 
का उच्चारण सरलता सें हो जाता है। इसी अतिरिक्त उच्चरिते होने वाली ध्वनि 
को स्वर-भक्ति कहा जाता है । प्रातिशाख्यो में रेफ और लकार के साथ होने 
वाले व्यज्ञनंसंयोग में ही स्वरभक्ति का विधान पाया जाता है । तात्पर्य यह है 
कि प्रातिशाख्यों के अनुसार किसी व्यज्ञन-संयोग में रेफ अथवा लकार के बाद 
व्यञ्जन वर्ण आने पर, रेफ AT लकार के बाद, रेफ या लकार के समानस्थांनी एंक 
अल्पकालिक स्वर का उच्चारण हो जातो है, जिसके कारण व्यज्ञन-संयोग का 
उच्चारण आसानी से हो जाता है, यंही अतिरिक्त स्वरात्मिका ध्वनि 'स्वरभक्ति' 
कहलाती है । 


स्वरभक्ति का अर्थ 


यह शब्द 'स्वर' और “भक्ति? दो शब्दों के योग से बना है । स्वर का अर्थ 
है---अकारादि स्वर वर्ण एवं भक्ति का अर्थ है- पृथकंता या AM | इस प्रकार 
स्वरभक्ति शब्द के दो अर्थ हैं--(१) स्वर के द्वारा विभक्त करना तथा (२) स्वर 
का अंश या भाग । इनके आधार पर स्वरभक्ति की व्याख्या दो प्रकार से की जा 
सकती है। (वे) रेफ या लंकार के बाद व्यञ्जन आने परं रेफ या लंकार का . 
उच्चारण सरलता से नहीं हो पाता । इंस असुविधा को दुर करने कें लिंए उन 
संयुक्त वणोःकीं कतिपयं विशेष पंरिस्थितियों में रेफ अंथवां सकार के सेमानस्थानी 
एक अतिहस्व स्वर वेण का आगम हो जोता हैं, जिससे संयुक्त वर्ण दो भागों में 

विभक्त हो जाते हैं, इसलिए इस आगम स्वरूप ध्वनि को स्वरभक्ति कहते हैं । 
(२) हस्व स्वर वर्ण एक माला काल वाला होता है किन्तु स्वरभक्ति हस्व 
स्वर वर्ण का एक अंश होती है, जिसकी माला 2 अथवा ङे अथवा 2 होती है। 
इसको स्वर की न्यूनतम मात्रा के एक अंश के बराबर होने से ही (Vowel part) 
भी कहा जाता है । इस प्रकार स्पष्ट है कि स्वरभक्ति स्वर के एक अंश के बराबर 
है, इसलिए इसे 'स्वरभक्ति' कहा जाता है । स्वरभक्ति की व्याख्या आचायों ने 
अनेक प्रकार से की है--%० प्रा० १।३२ के भाष्य में उवटने स्वरभक्ति को 
स्वर का प्रकार बतलाया है ।' उवट के अनुसार स्वरभक्ति के रूप में आने वाला 
स्वर सामान्य स्वर से कुछ अंशों में भिन्न होता है । तै० Ato २१।१५ पर लि० 
व्याख्या में कहा गया है कि स्वरभक्ति, स्वर की भक्ति है। जो इस रेफ का समान 
(समान-स्थानी) स्वर है, उसकी भक्ति होती है ।. ऋकार ही, जिह्वाग्र करण होने 
से इस “र्‌! श्रुति के समान धर्म वाला स्वर है, भक्ति का अर्थ है, अवयव, एक 
देश । यह कहा गया है--ऋकार का अवयव होती है--यह अर्थ है।* लिभाष्य- 
रत्नकार पुनः कहते हैं, कि आचार्य वररुचि के अनुसार ऋकार के आदि में स्वर 
को अणु माता, मध्य में रेफ की अद्धं माला तथा शेष भाग स्वर-भक्ति की ही 
मात्रा होती है।* fao के उपर्युक्त मत के अनुसार रेफ के बाद उत्पन्न होने वाली 
स्वरभक्ति का स्वरूप उसी प्रकार का होता है जिस प्रकार ऋकार में स्वरांश 
होता है । एक मालिक ऋकार के मध्य में अर्द्धमालिक ध्वनि रेफ होती है । शेष 
अणुमात्रा आदि में एवं अणुमाल्रा अन्त में स्वरभक्ति होती है। इसी प्रकार तै” 
प्रा० २१।१५ पर वैदिकाभरण' भाष्य में कहा गया है-भक्ति का अर्थ है--'धर्म' । 
स्वर के समान धर्म है जिसका, वह स्तर धर्म वाली स्वरभक्ति कहलाती है।* तै० 
घ्रा० के इसी सुल पर माहिपेय-भाष्य में भी स्वरभक्ति को ऋकार के स्वरांश के 
स्वरूप वाली ध्वनि कहा गया है । 


१. स्वरभवितः स्वर प्रकार इत्यर्थः ।-_ऋ० प्रा १।३२ पर उवट 
२. स्वरस्यभवितः स्वरभवितः। योऽस्य रेफस्य समानस्वरस्तद्‌भवितः स्यात्‌, 
ऋकारश्चास्य जिह्वाग्रकरणत्वेन रश्च॒त्या च समानधर्मः । भवितः अवयव 
एकदेश इति यावत्‌ एतदुक्तं भवति ऋकारावयवो भवतीत्यर्थः ।--तै० प्रा० 
. २११५ पर त्रि» 
३; स्वरभक्तिस्वल्पं तु विस्पष्टं व्याचष्टे वररुचिः, ऋकारादिः अणुमात्रारेफो 
. गदमात्रा मध्ये शेष स्वरभक्रितरिति ।-_तै० sto 29194 पर लि० 
४. - भज्यते इति भक्तिः धर्म: |: स्वरस्येव च. afer स॒तथोबतः स्वरधर्मो 
$ "भवतीति य्रावत्‌।--वै० प्रा०.<१)१५ पद वैदिकाभरण - 

स्वरभक्ति के स्थल 


स्वरभक्ति के स्थल के सम्बन्ध में प्रातिशाख्यों में मतभेद पाया जाता हे । 
ऋ० प्रा० ६1४६ में आचार्य शौनक ने स्वरभक्ति का लक्षण प्रस्तुत करते हुए कहा 
है, कि स्वर-वर्ण पूर्व में हो तथा व्यज्जन वर्ण बाद में हो जिस रेफ के, उस रेफ से 
बाद में ऋकारवर्णा स्वरभक्ति होती है ।* अर्थात्‌ रेफ के बाद एक अल्पमालिक 
ऋकार स्वर का आगम हो जाता है, जिससे परवर्ती व्यञ्जन का उच्चारण सरलता 
से हो जाता है। उदाहरणार्थ--'कहि' पद में रेफ से पूर्व स्वर वर्ण अकार है एवं 
बाद में व्यञ्जन वर्ण हकार है, रेफ के बाद हकार के उच्चारण में कठिनाई होती 
है। भतः रेफ और हकार के मध्य में एक अति हस्वऋकारसहश ध्वनि का 
उच्चारण हो जाने से हकार का उच्चारण सरलता से हो जाता है। इस प्रकार 
“कहि! का उच्चारण 'कर्‌ ऋ हि' के रूप में होता है। आचार्य शोनक ने ऋ० 
प्रा० ६४७ में विधात किया है कि सघोष अभितिधान के वाद में भी स्वरभक्ति 
उत्पन्न होती है, यदि बाद में स्पर्श अथवा ऊषम वर्ण हो 1 उदाहरणार्थ--'अर्वाग्‌ 
Sar. में सघोष वर्ण गकार ने अभिनिधान को प्राप्त कर लिया है । प्रस्तुत नियम 
से अभितिहित 'गकार' के बाद में एक अति हुस्वस्वरवर्ण का आगम हो जाता 
है । इस प्रकार के स्थलों पर आने वाली स्वरभक्ति का कैसा स्वरूप होता है, 
इस प्रसङ्ग में सूत्रकार मौन हैं। ऋ० प्रा० ६१३६ में सूलकार ने गार्य के मत 
का उल्लेख किया है, जिसके अनुसार यम के बाद में नासिका-स्थान वाली “स्त्र 
भक्ति! उत्पन्न होती है ।* तात्पर्य यह है कि जब किसी व्यञ्जनसंयोग में यम का 
प्रादुर्भाव होता है, तब “यमज' ध्वनि के पश्चात्‌ नासिका से उच्चरित होने वाली 
स्वरभक्ति का उच्चारण किया जाता है । उदाहरणार्थ- “परिज्मानमिव' में जकार 
एवं मकार के संयोग में यम का प्रादुर्भाव होता है । इस यम के पश्चात्‌ एक 
अतिहुस्व स्वर-ध्वनि का उच्चारण किया जाता है । जिसका उच्चारण नासिका से 
होता है । क्र० Alo मे सूलकार ने केवल रेफके बादमे हो स्वरभक्ति का विधान 
किया हैं । कहीं भी लकार के बाद स्वरभक्ति का विधान इस ग्रन्य में नहीं किया 
गया है, किन्तु भाष्यकार उवट ने ६५२ के भाष्य में स्वरभक्ति के उदाहरण के 


१,  रेफात्स्वरोपहितादुव्यञ्जनोदयाहृकारवर्णा स्वरभवितरुत्तरा । ०" प्रा० 
६1४६ | 

-२: विच्छेदात्स्पर्शोष्मपराच्च घोषिणः ।-_ऋ० प्रा० ६४७ 

३. यमान्नासिक्या स्व॒रभक्तिझत्तरा गार्यस्य ।-ऋ° प्रा० ६२६ `` 

रूप में 'जल्हव:' पद को प्रस्तुत किया है,* जिससे यह स्पष्ट हो जाता है कि 
लकार के बाद भी स्वरभक्ति होती है। इसके अतिरिक्त ऋ० sro १।३२ के 
भाष्य में उबट ने स्पष्टरूपेण कहा है कि स्वरभक्ति रेफ याःलकार के सम्बद्ध होती 
है। रेफ के बाद वाली स्वरभक्ति रेफ के सदृश होती है एवं लकार के बांद. वाली 
स्वरभक्ति लकार के सदृश होती है ।* वास्तव में रेफ औरं लकार में घनिष्ठ 
सम्बन्ध है । एक के सम्बन्ध में विहित नियम प्रायः दूसरे पर भी लागू होते हैं । 
इसलिये भाष्यकार ने लकार के बाद में भी स्वरभक्ति की सत्ता को स्वीकार किया 
है Vato भ्रा० ४।१७ में सूत्रकार ने यद्यपि स्वरभक्ति संज्ञा का प्रयोग नहीं किया 
है, परन्तु स्वरभक्ति के स्वरूप के विषय में विधान किया है । इसके अनुसार स्वर 
हो बाद में जिसके ऐसा ऊष्म-वर्ण बाद में होने पर रेफ और लकार सर्वत्र क्रमशः 
ऋवण एवं लुवर्ण के सहश ध्वनियों से व्यवहित हो जाते हैं।३ ato gro के इसी 
सुत्त पर भाष्य में उवट ने सूत्र में प्रयुक्त ‘ada’ शब्द का अर्थ संहिता-पाठ, 'पंदंपाठ, 
नाना-पद तथा अन्तः-पद किया है।४ अर्थात्‌ उपयुक्त परिस्थिति के उत्पन्न होने 
पर संहितापाठ में भी स्वरभक्ति 'का आगम हो जाता है एवं पदपाठ में भी । इसी 
अकार एक ही पद के मध्य में रेफ अथवा 'लकार के बाद स्वरपरक अष्मवर्ण 
रहने पर स्वरभक्ति का आागम हो जाता है तथा यदि पूर्ववर्ती पद के अन्त में रेफ 
अथवा सकार हो तथा परवर्ती पद के आदि में स्वरपरक ऊष्म वर्ण हो, तंब भी 
उन दोनों पदों के मध्य में स्वरभवित का आगम हो जायेगा। स्वरंभवित के परि- 
णामस्वरूप जिन ऋकार और लुकारसहृश ध्वनियों का प्रादुर्भाव होता है, वे ध्वनियाँ 
व्यञ्जन होती है 1" च० अ० १।१०१, १०२ के अनुसार स्वर है बाद में जिसके, 
ऐसा उष्म वर्ण बाद में होने पर अकार की आधी मात्रा काल वाली स्वरभवित 
उतपनन होती है तथा कतिपय विद्वानु चौथाई मात्रा काल वाली स्वरभवित की 
सता को स्वीकार करते हैं। ऊष्म के अतिरिवते अन्य व्यञ्जन बाद में होने पर 
अकार को चौथाई मात्रा अथवा अकार के आठवें भाग के बराबर माता वाली 


१, द्रष्टव्य Ao प्रा० SIAR पर उवट भाष्य 


२. सा स्वरभक्तिः पूर्वं रेफं लकारं वा भजते | रेफादुत्तरा रेफसहशी भवति 
लकारादुत्तरा 'लकारसहृशी भवति।--ऋ० प्रा० १।३२ पर*उंवट 


३. स्नाबृलुवर्णाभ्यामुष्मणिस्वरोदये ada । -वा० प्रा० ४१७ 
४, सर्वेज्--संहितायां पदे च अन्तः-पदे नानापदे च.1>-वाठ प्रा० ४॥१७पर उवट 
*. ऋतृस्वरसहंशी व्यज्षनांवर्धमांलिकांविति । ऽ are. शे ७ परा Bae - 

स्वरभवित होती हैं।* तात्पर्य यहं है कि जब रेफ के बाद स्वरपरक ऊष्म वर्ण 
होगा तब ३ मात्रा अथवा ॐ मात्रा काल वाली तथा उष्म वर्ण के अतिरिक्त 
वर्ण बाद में रहने पर } मात्रा अथवा ८ माला काल वाली स्वरभक्ति का 
आगम होता है। इस प्रकार च० To के अनुसार केवल रेफ के बाद में ही स्वर- 
भवित का आगम होता है तथा वह आगम रेफ के बाद ऊष्म-वंर्ण रहने पर तो 
होता ही है, अन्य व्यज्जन बाद में होने पर भी होता है। तै० sto २१।१५ मे 
केवल रेफ के बांद स्वरभबित का विधान किया गया है तै० प्राश २११६ में 
यह भी विधान किया गया है कि ऊष्मवर्ण का द्वित्व होने पर तथा ऊष्मंवर्ण 
के पश्चात्‌ किसी भी वर्ग का प्रथम-स्पर्श होने पर उनके मध्य में स्वरभक्ति 
नहीं होती । ९ 


उपर्युक्त विवरण से यह स्पष्ट होता है कि स्वरभक्ति के सम्बन्ध में सभी 
प्रातिशाख्यों के मत्त किसी न किसी अंश में भिन्नता रखते हैं । केवल ऋ° प्रा” 
में ही रेफ के पूर्व में स्वर काहोना भी अनिवार्य माना गया है। च० अ० तथा 
वा० प्रा० परवर्ती ऊष्मवर्ण के बाद में स्वर की सत्ता को आवश्यक मानते हैं । 
इनके अनुसार यदि ऊष्मवर्ण के बाद स्वर नहीं होगा, तो स्वरभक्ति नहीं होगी ६ 
परन्तु तै० प्रा. न तो ऊष्मवर्ण के पश्चात्‌ ही स्वर का होना आवश्यक मानता है 
तथा न तो रेफ के पूर्व ही स्वर का होना आवश्यक मानता है। परन्तु भाष्यकारों 
ने स्व॒रभवित के उदाहरण के रूप में जिन शब्दों को उद्धृत किया है, उनमें रेफ के 
पूर्व तो स्वर का होना आवश्यक है, भले ही ऊष्मवर्ण के बाद स्वर न हो । क्र० 
प्रा० एवं च० ao किसी भी व्यञ्जन के बाद में होने पर तथा रेफ पूर्व में होने पर,. 
रेफ और व्यञ्जन के मध्य स्वरभक्ति के उच्चारण को आवश्यक मानते हैं । लकार 
के बाद स्वरभक्ति के उच्चारण का स्पष्ट विधान केवल वा० प्रा? में ही किया 
गया है । ऋ० प्रा० में सूत्रकार ने स्वरभवित के सम्वन्ध में कतिपय विशिष्ट 
तथ्यों को बतलाया है। ऋ० प्रा० ६।५० में यह कहा गया है कि कतिपय आचार्य 
स्वरभक्ति की सत्ता का सर्वत अभाव मानते हैं । उनके अनुसार स्वरभक्ति का 


१, रेफादृष्मणि स्वरपरे स्व॒रभवितरक।रयार्ध चतुर्थ मित्येके अन्य स्मनव्यञ्ने चंतुर्थ- 
मष्ट्यं वा ।--च'० अ० १।१०१, १०२ | . 

२. रेफोष्मसंयोगे रेफस्वरभक्तिः ।-तै० Ao २१1१५ 

३. न क्रमे प्रथम परे प्रथमप्ररे ।-२१।१६ 

४. सर्वलैके स्वरभक्तेरभावम्‌ र प्राँ ६।५० 

आगमन. न एक पद में होता है और न नाना पदों में ही होता है । ६।५१ में यह 
बतलाया गया है कि कतिपय आचार्य रेफ से बाद में उत्पन्न होने वाली स्वरभक्ति 
को विद्यमान मानते हैं 1१ इसी प्रकार ऋ० प्रा० ६।५२ में यह बतलाया गया है 
fa -कतिपय आचार्य स्वरभक्ति की सत्ता को केवल उस स्थान पर स्वीकार करते 
हैं जहाँ अद्विरत ऊष्म वर्ण बाद में हो ।* उद्दाहरणार्थ--कहि, अर्दाश, जल्हवः 
इत्यादि स्थलों पर स्वरभक्ति होती है । परन्तु इन आचार्यों के अनुसार “वर्‌ष्ष्यानु' 
तथा अदर्‌शश्यायती' आदि स्थलों में स्वरभक्ति नहीं होती क्योंकि इन शब्दों में रेफ 
के वाद में द्विरुक्त ऊषम वर्ण क्रमशः 'बक़ार' तथा 'शकार' विद्यमान हैं। 


स्वरभक्ति के सम्बन्ध में उपर्युक्त विवेचन से ऐसा स्पष्ट होता है, कि स्वर” 
भक्ति भी अभिनिधान की भाँति वक्ता की इच्छा पर निर्भर है। भाषा की 
स्वभाविक प्रवृत्ति नहीं है । वास्तव में संहितापाठ को अविकृत रखना वैदिक- 
परम्परा का मुख्य उद्देश्य रहा है । इसी आधार पर आगमस्वरूप स्वरभक्ति का 
विरोध कतिपय आचार्था ने किया है परन्तु कतिपय आचार्य ऐसे भी रहे हैं, 
जिन्होंने इस रूढ़िगत दृष्टिकोण को स्वीकार नहीं किया है। उनका कथन है कि 
कतिपय ऐसे व्यञ्जनसंयोग हैं, जिनका उच्चारण सरलता से नहीं हो पाता है । ऐसे 
स्थलों के लिए स्वरभवित को अपनाया जा सकता है, किन्तु इस प्रक्रिया को किस 
सीमा तक अपनाया जाना चाहिए इस विषय में मतभेद है। कतिपय आचार्यों का 
विचार है कि स्वरभक्रित की सहायता केवल वहीं पर लेनी चाहिए, जहाँ संयुक्त 
व्यज्ञनों का उच्चारण करना वास्तव में कठिन है । अर्थात्‌ जहाँ पर बिना किसी 
स्वर का अतिरिक्त उच्चारण किये उस संयोग को उच्चरित नहीं किया जा 
सकता | दूसरों आचार्यो का कहना है कि उन सभी स्थलों पर स्वरभवित का 


उच्चारण किया जाना चाहिए, जहाँ पर संयुवतोच्चारण में थोड़ी भी कठिनता - 
होती हो । 


कतिपय शिक्षा-ग्रन्थो में भी स्वरभक्ति के सम्बन्ध में अत्यन्त महत्त्वपूर्ण 
नियमों का विधान किया गया है। ato शि० में कहा गया है--जहाँ पर रेफ 


“और लकार के बाद स्वरपरक ऊष्म वर्ण हों, वहाँ पर ऊष्म-वर्ण और उस रेफ 


अथवा लकार के बाद उसी रेफ अथवा लकार के स्वप वाली स्वरभक्ति का 


१. रेफोपधामपरे विद्यमानाम्‌ ।---क्र० प्रा० ६।५१ - 
२. भङ्गान्तोष्मप्रत्ययाभावमेके ।--क्र० प्रा० ६।५२ 

उच्चारण होता है।" इसी प्रकार 'प्रातिशाख्य प्रदीप शिक्षा” में भी स्वरपरक 
ऊष्म-वर्ण बाद में होने पर ही पूर्ववर्ती रेफ अथवा लकार के पश्चात्‌ स्वरभक्ति कें 
उच्चारण का विधान प्राप्त होता है।* ato शि० में स्वरभक्ति को पाँच प्रकार 
का बतलाया गया है । रेफ और हकार के मध्य होने वाली स्वरभक्ति 'करिणी', 
लकार और हकार के मध्य होने वाली 'कुविणी' रेफ और शकार के मध्य होने 
वाली 'हरिणी', लकार और शकार के मध्य होने वाली स्वरभत्रित 'हरिता' तथा 
रेफ और षकार के मध्य होने वाली स्वरभवित 'हंसपदा' कही जाती है । या० 


शि० में विहित स्वरभवित के प्रभेदों को उदाहरण सहित इस प्रकार दिखलाया जाः 
सकता है-- 


नाम प्रक्रिया उदाहरण 

करिणी रेफ+हकार बहिफ्च sg 
कुविणी लकार + हकार उप बत्हेति | 
हरिणी WH शकार दर्शतम्‌ 

हरिता | लकार-- शकार शतवल्शः 

हंसपदा रेफ+-षङ्गार वर्णो, वर्षीयसि . 


ध्यातव्य है कि सम्पूर्ण वाजसनेयी संहिता में रेफ और लकार के साथ होने: 
चाले ऊष्म वणो के संयोग के उपर्युक्त पाँच प्रकार के रूप दृष्टिगोचर होते हैं 
अतः स्वरभक्ति को भी पाँच प्रकार का बतलाया गया है ।5 “प्रतिज्ञा-परिशिष्ट 
में रेफ के वाद ऋकार आने पर भी स्वरभवित का विधान किया गया है। इस 
शिक्षा के अनुसार “निऋ ति' पद में भी स्वरभवित होती है । परन्तु प्रातिशाख्यों 
तथा अन्य किसी भी ध्वनि सम्बन्धी ग्रन्थ में रेफ और ऋकार के संयोग में स्वर: 
भक्ति का विधान नहीं किया गया है । इस सम्बन्ध में “सम्प्रदाय प्रबोधिनी शिक्षा 
का मत उल्लेखनीय है--इसके अनुसार माध्यन्दिनीयों के “गौड़ सम्प्रदाय” में रेफ़. 
- एवं ऋकार के योग में स्वरभक्ति का उच्चारण किया जाता है, परन्तु “दाक्षिणात्य 


१. रलाभ्यां पर ऊष्माणो यत्त स्युः स्वरितोदयाः | स्वरभवितरसो ज्ञेया पूर्वमा“ 
क्रम्य पस्यते ।--या० शि० १६ 

२. रेफलकारो ऋलूवर्णाभ्यां ऋलृशहृशश्रुतिभ्यां यथासंख्यं व्यत्रधीयते । प्रा 
प्र शिर 

३. करिणी कुविणी चैव हरिणी हरिता तथा । तद्वत्‌ हंसपदा नाम पञ्चेताः 
स्वरभक्तयः ।--या० शि०, करिणीरहयोर्योगे कुविणी लहकारयो: । हरिणी- 


:रशयोयोंगे हरिता लशकारयोः ॥ या तु हंसपदाताम सा ठु रेफषकारयोः ॥ 
- या० शि० 

सम्प्रदायः में स्वरभक्ति का उच्चारण. नहीं किया जाता है । ' यहाँ यह ज्ञातव्यः है. 
"कि दोनों ही सम्प्रदायों के अध्येता शतपथ-ब्राह्मण के. अध्ययन में. रेफ तथा. ऋकार: 
के. योग. में स्वरभक्ति की सत्ता का समादर करते हैं ।. 


स्वरभक्ति को मात्रा 


प्रातिशाख्यों में स्वरमक्ति को माला के सम्बन्ध में अत्यन्त वैज्ञानिक एवं 
सुक्ष्म विधान प्राप्त होते हैं । ऋ० प्रा० के अनुसार स्वरभक्ति दो प्रकार कीं होती 
है--हस्व एवं दीर्घं । जिस स्वरभक्ति के बाद ऊष्म वर्ण हो वह दीर्घ होती हैं 
तथा जब उसी ऊष्म वर्ण का द्वित्व हुआ हो तो, वह हरस्व स्वरभक्ति होती है ।२ 
ऋ० प्रा० १।३५ में हस्व स्वरभक्ति को आधी से कम अर्थात्‌ चौथाई मात्रा काल 
चाली कहा गया है । ' तथा ऋ० प्रा० १।३३ में दीर्घ स्वरभवित को आधी माला 
काल वाली कहा गया है ।४ “कहि' एवं “प्रत्यु भर्दाश” आदि पदों में रेफ के बाद 
क्रमशः हकार तथा शकार हैं । ये ऊष्म वर्ण हैं, अतः इन स्थलों पर उच्चरित 
होने वाली स्वरभक्ति दीर्घ कही जातीं है । इसी प्रकार “वर्ष्ष्यातू' पद में ऊष्म 
चर्ण 'षकार' का द्वित्व हुआ है । अत: इस पद में उच्चरित होने वाली स्वरभक्ति 
हस्व कही जाती है। Ao Fo १।१०१, १०२ के'अनुसार के रेफ के बाद ऊष्म 
वर्ण होने पर उत्पन्न होने वाली' स्वरभक्ति 3. मात्रा काल वाली 'अकार” 
ध्वनि के सदृश होती है तथा कतिपय आचार्य > माला काल वाली ध्वनि मानते 
हैं। ऊष्मातिरिक्त व्यञ्जन बाद में होने पर उत्पन्न होने वाली स्वरभबित ड 
माला काल वाली अथवा टे मात्रा काल वाली होती है ।” अन्य प्रातिशाख्यों 
में स्वरभक्ति के उच्चारण में लगने वाले काल के विषय में किसी प्रकार का 
विधान नहीं प्राप्त होता 21% sto १।१ की व्याख्या में लिभाष्यरत्नकार ने 
स्वरभक्ति को वर्णमाला में स्थान दिया है तथा स्वरभक्ति की गणता व्यञ्जन वणों 


% ऋकारात्‌ पुर्ववतो रेफो गोडाचार्येः स्वरभृतिः । दक्षिणात्यर्यथालोकं कथ्यने 
नु परस्परम्‌ ।-सम्प्रदायप्रबोधिनी-शिक्षा १६ 

२. द्राधीयसी तुष्मपरा । इतरा क्रमे । ।--ऋ० प्रा० ६1४८, ४६ 

३. अर्धोतात्या ।--ऋ० ध्रा० १३५ 

४. द्राधीयसी साद्धमाला ।-ऋ० प्रा० १३३ 


५. रेफादूष्मणि स्वरपरे स्वरभक्तिरकारस्याधं चतु अन्य 
i [ र्थमित्येके अन्यस्मिन्‌ व्यञ्जने 
चतुर्थमष्ट्यं वा |--च ० ao १।१०१, १०२ हि 

के अन्तर्गत; की है । Fo प्र[०- १।३७ में व्यञ्जन वर्णो को अर्धमातिक बतलाया 

गया SI) अतः अनुमान के आधार पर यह कहा जा सकता है कि स्वरभक्तिः भी 

व्यञ्जन होने: से ASATAT काल वाली होती है। Fo प्रा० २१।१५ की लिभाष्य- 

रत्न व्याख्या में आचार्य वररुचि के मत को उद्धृत किया गया है, इसके अनुसार 

हृकार के आदि में अणु अर्थात्‌ टे मात्रा स्वरभाग होता है तथाः अन्त: में. अणु 

अर्थात्‌ ॐ माला स्वर-भाग होता है। ये आदि ओर अन्त के अणुमालिक भाग 

स्वरभक्ति नाम वाले हैं। इस प्रकार वह स्वरभक्ति अर्दमाला काल वालो होती 

है ।? मात्रा. सम्बन्धी उपर्युक्त विवेचन के आधार पर यह स्पष्ट हो जाता है. कि. 
ऊषम वर्ण.कें पूर्व उच्चरित होने वाली स्वरभक्ति की ATA अन्य व्यञ्जनों के 

पूर्व उच्चरित होने वाली स्वरभक्ति की माला की अपेक्षा अधिक होती है। 


स्वरभक्ति का उच्चारण 


स्वरभवित के उच्चारण के सम्बन्ध में प्रातिशाख्यों एवं शिक्षा ग्रन्थों में 
विभिन्न प्रकारः के. विधान प्राप्त होते हैं। इत विधातों के; स्वरूप में मतभेद' का 
कारण शाखाभेद है । अर्थात्‌ वेदों की विभिन्नः शाखाओं में स्वरभक्ति. का उच्चा- 
रण विभिन्न. प्रकार से. किया जाता att ‘केशवी’ शिक्षाः एवं प्रतिज्ञा परिशिष्ट 
अनुसार. स्वरभक्ति: का उच्चारण 'एकार' की भाति करना चाहिए ।* इस प्रकार 
“दर्शतम्‌? पद: में स्वरभक्ति का उच्चारण करने पर इस पदको: 'दरेशतम्‌' के रूप 
सें उच्चरित करना चाहिए । इसी प्रकार 'पर्शव्येन' का उच्चारण “परेशच्येन' तथा 
“शतवल्शः का उच्चारण 'शतवलेशः' के रूप में होना चाहिए । “लोमशी'-शिक्षा 
स्वरभवित का उच्चारण अकार के रूप में करने का विधान करती है ।* यास- 
बल्क्य एवं माण्हुकी दोनों ही शिक्षाएँ स्वरभक्ति के इकार-सहश उच्चारण तथा 
उकार-सहश उच्चारण एवं 'ग्रस्त' संज्ञक दोष का निषेध करती हैं। इनके अनुसार 
स्वरभवित के उपर्युक्त तीनों प्रकार का उच्चारण दोषपूर्ण कहा जाता Z 1 ato 


“व, द्रष्टव्य ।--तै० Alo १।१ पर लिभाष्यरत्त 

२. द्रष्टव्य ।--तै० प्रा० २१।१५ पर त्रिभाष्यरत्त 

३. भहलशल्यूध्वरेफस्य सैकारः प्राक्च ।--केशवी शि० ४, अयापरात्तस्थस्या- 
युक्तान्यहलः संयुक्तस्योष्मक्रकाररेकार सहितोच्चारणम्‌ | एव तृतीयान्तस्थस्य 
क्वचित्‌ ऋकारस्य तु संयुक्तासंयुक्तस्या विशेषेण सर्वलेवम्‌ ।--प्र० परि० रोड 


४. स्वरभक्तेस्तथेव च, अवर्णवत्प्रयोगः। लोमशी शिक्षा ।-शि० सं० Jo 
४६० 

शि" में स्पष्टतः कहा गया है कि स्वरभक्ति के उच्चारणकर्ता को तीन दोषों से 
बचना चाहिए । स्वरभक्ति को कभी भी इकार के रूप में, उकार के रूप में एवं 
ग्रस्त सँज्ञक दोष के रूप में उच्चरित नहीं करना चाहिए । 'ग्रस्त'-संज्ञक दोष ar 
तात्पर्य ऋ० प्रा० १४।= के भाष्य में उवट ने जिह्वामूल का निग्रह बतलाया है । 
अर्थात्‌ किसी वर्ण को खींचकर जिह्वामूल से उच्चरित कर देना '्रस्त-संज्ञक' दोष 
है । जिह्वामूल से अकार का उच्चारण होता है, अतः ' ग्रस्त-दोष' का तात्पर्य है--- 
अंकार के रूप में उच्चरित होना? । 'ग्रस्त' दोष का तात्पर्य 'अव्यक्तता' भी है । 
अतः स्वरभक्ति का उच्चारण इस रूप में करना चाहिए, जिससे उसकी ध्वनि 
अव्यक्त न रहे, व्यक्त हो जाय। या० शि० में स्वरभक्ति के उच्चारण के सम्बन्ध 
में कहा गया है कि रेफ और ऊष्म वर्ण के संयोग में पूर्ववर्ती रेफ में स्वर वर्ण का 
आक्रमण अर्थात्‌ संचार करके पढ़ना चाहिए ।१ परन्तु जैसा कि पहले कहा ज 
चुका है--यह संचार्यमाण स्वर इकार अथवा उकार नहीं होना चाहिए । वा० 
प्रा में ऋकार एवं लुकार की श्रुतिसदृश स्वरभक्ति के उच्चारण का विधान तो 
किया गया है, परन्तु इसके वास्तविक उच्चारण के प्रसङ्ग में कुछ भी नहीं कहा 
गया हे । ऋ० प्रा ६1५३ में आचार्य शौनक ने कतिपय आचार्यों के स्वरभक्ति के 
उच्चारण सम्बन्धी विधानों को स्पष्ट किया है । इसके अनुसार स्वरभक्ति केवंल 
ऋकार रूप हो नहीं होती, अपितु पूर्ववर्ती स्वर अथवा परवर्ती स्वर के रूप वाली 
होती है ।* धुर्षदम्‌' में स्वरभक्ति उकार रूप है एवं “वहिषद:? में स्वरभक्ति इकार 
रूप हैं। तात्पर्यं यह है कि. धूर्षदम्‌ का उच्चारण ‘gegen’ एवं बहिदि का 
उच्चारण 'बरिहिषद: के रूप में करना चाहिए । 


कतिपय संहिता ग्रन्थों को देखने से भी स्वरभवित के उच्चारण के ऊपर 
कुछ प्रकाश पड़ता है । मैत्रायणी संहिता (१।१।२) तथा कपिष्ठल संहिता (412): 
में 'शतवल्शम्‌” का पाठ 'शतवलिशम्‌” मिलता है, जिससे यह स्पष्ट होता है कि 
इन शाखाओं में स्वरभक्ति का उच्चारण इकार के रूप में किया जाता है । लघु 
माध्यन्दिनीय शि० २८ में कहा गया है कि सभी स्थलों पर ऋकार का उच्चारण 
एकार के समान करना चाहिए । अतः इस शिक्षा के अनुसार रेफ के बाद में उत्पन्न 
होने वाली स्वरभवित एकार के सद्दश होती है । 


वास्तव में उच्चारण के प्रसंग में क्षेत्र-विशेष का उच्चारण दूसरे क्षेत्रों के 
उच्चारण से कुछ अंशों में भिन्नता अवश्य रखता रहा होगा । तत्कालीन बोलियों 


१. स्वरभक्तिरसी ज्ञेया पूर्वमाक्रम्य पठ्यते ।--या० शि० 
२. पूर्वोत्तरस्वरसरूपतां च ।--क्र० प्रा० ६1५३ 

में उपरिनिदिष्ट सभी प्रकार की प्रवृत्तियाँ वर्तमान रही होंगी, जिससे स्वरभक्ति 
को किसी स्थल पर एकार के रूप में, किसी अन्य स्थल पर उकार के रूप में तथा 
किसी स्थल पर भकार के रूप में उच्चरित किया जाता रहा होगा । पालि भाषा 
में अरहा' तथा 'अरिहा' दोनों ही प्रकार के उच्चारण प्राप्त होते हैं, जिनमें 
अकार तथा इकार दोनों ही रूपों में स्वरभक्ति का उच्चारण होता था । शिक्षायें 
स्वरभक्ति के एकार के रूप में उच्चारण करने पर विशेष बल देती हैं ।' परन्तु 
निश्चित रूप से यह कहना असम्भव है कि स्वरभक्ति का. शुद्ध उच्चारण किसः 
प्रकार से करना चाहिए । पालि तथा प्राकृत भाषाओं के रूपों को देखने से तो 
यही समझ में आता है कि स्वरभक्ति का उच्चारण 'इकार' के रूप में करना अधिक 
प्रचलित था । 


"स्वरभक्ति का अक्षरत्व 


पूर्ववर्ती अध्याय में स्वरभक्ति के अङ्गत्व के सम्बन्ध में पर्याप्त रूप में 
विचार किया जा चुका है । अक्षर का मुख्य आधार स्वर है, तथा स्वरभवित स्वर 
का अंश होती 21 अर्डमालिका अथवा १।४ मालिका ध्वनि किसी भी स्थिति में 
अक्षर का निर्माण नहीं कर सकती । अतः यह भी सिद्ध है कि किसी भी स्थिति 
में स्वरभक्ति cada अक्षर नहीं हो सकती । यह अपने पूर्ववर्ती स्वर के स्वराघात 
से सस्त्रर होती है। स्वरभवित के अक्षरत्व के सम्बन्ध में यह कहा जा सकता है 
कि जब स्वरभक्ि का उच्चारण एकार अथवा इकार के रूप में किया जाता है 
तब एकार तथा इकार को स्वर होने के कारण स्वरभक्ति को अक्षर भी होना 
चाहिए । इस प्रश्‍न का उत्तर यह हे कि स्वरभक्ति का एकार अथवा इकार के 
रूप में होने वाला उच्चारण अर्द्धमात्रिक ध्वनि के. रूप में होता है । अर्डमालिक 
ध्वनि स्वतः अक्षर का निर्माण कर सकने में ' असमर्थ होती है । वा० प्रा० ४०१७ 
के उवट-भाष्य में यह भी कहा गया है कि स्वरभकित के रूप में आने वाली ऋकार 
और लृकार के सदृश ध्वनि आधी माला वाली है तथा व्यञ्जन है। दूसरे वेदों मे 
वे स्वरभक्ति नाम से प्रसिद्ध हैं।* इस कथन से भी यही स्पष्ट होता है कि जब 
स्वरभवित व्यञ्जन है, तो इसके स्वतंत्र अक्षरत्व का प्रश्न भसम्भव है। व्यज्जन 
होते से स्वरभवित अपने पूर्ववर्ती अक्षर का अङ्ग होती है । 


१. द्रष्टव्य=-शि० Ho Jo २६२-२६४ 

२. यो तौ व्यवधायकौ तौ स्वरावुत व्यक्षनाविति। wy ! ऋलृस्वरसरृशौ 
व्यक्षनाव्द्षमालिकाविति बूमः। तौ स्वरभक्तिरित्यच्येषु वेदेषु प्रसिद्धी । 
—वा० प्रा० ४१७ पर उवट 

स्वरभक्ति के सम्बन्ध में उल्लेखनीय है कि इसके द्वारा व्यञ्जन संयोग नष्ट 
नहीं होता । उदाहरणार्थ- गार्ह पत्यम्‌', वेहलिम्‌ इत्यादि पदों में रेफ और हकार 
के मध्य स्वरभवित का उच्चारण होने से रेफ और हकार के संयोग का विनाश 
नहीं होता । इसका कारण यह है कि स्वरभर्कित स्वर के सदृश होती है, परन्तु 
है वास्तव में व्यञ्जन ही । व्यज्जन से किसी भी संयोग का विनाश नहीं होता । 
संयोग के विनाश के लिए उनके मध्य स्वर का होना आवश्यक होता है । दूसरी 
बात यह भी है कि स्वरभक्ति अल्पकालिक होने से इतना सामर्थ्य नहीं रखती कि 
संयोग को नष्ट कर सके | 


स्वरभक्ति के विषय में विशेष 


प्रातिशाख्यो एवं शिक्षाग्रन्थों में प्रतिपादित स्वरभक्ति-विपयक विधानों के 
सम्यक्‌ अवलोकन से हमारे सामने कई प्रश्न उपस्थित होते हैं। सर्वप्रथम यह कहा 
जा सकता है कि स्वरभक्ति संयुक्त उच्चारण में होने वाली कठिनाई का निरा- 
करण करने के लिए वक्ता द्वारा उच्चरित की जाने वाली अतिरिक्त ध्वनि है। 
यह ध्वनि वक्ता की इच्छा पर निर्भर है । अर्थात्‌ वक्ता यदि चाहे तो इस ध्वनि 
का अतिरिक्त उच्चारण करके संयुक्त व्यञ्जनो का उच्चारण करे, अथवा बिना 
अतिरिक्त उच्चारण किये ही संयुक्त व्यञ्जनों को उच्चरित करे । यदि संयुकतो- 
च्चारण में स्वरभक्ति का उच्चारण आवश्यक होता तो सभी प्रातिशाख्यों में 
स्वरभक्ति के . सम्बन्ध में समान विधान किया गया होता तथा इसके उच्चारण 
के सम्बन्ध में आचार्यों में मतभेद भी न प्राप्त होता । परन्तु जैसा कि पहले कहा 
जा चुका है कि स्वरभवित के विषय में सभी आचार्य एकमत नहीं हैं । ० प्रा० 
६।५० में कहा गया है कि कतिपय आचार्य wa स्वरभवित का अभाव मानते 
हैं।' उनके अनुसार कहीं भी स्वरभवित नहीं होती । इसी प्रकार ऋ० प्रा» में 
अन्य भी अनेक प्रकार के मतों को उद्धृत किया गया है, जिनके अनुसार स्वर- 
भक्ति किसी स्थल-विशेष पर ही होती है । 
स्वरभवित के उच्चारण के सम्बन्ध में कहा जा सकता है कि यद्यपि रेफ 
और ऊष्म-वर्ण का उच्चारण करना अपेक्षाकृत कठिन अवश्य है परन्तु असम्भव 
नहीं हे । यदि पर्याप्त सावधानी से उच्चारण किया जाय, तो रेफ अथवा लकार 
के बाद feat भी ध्वनि का अतिरिक्त उच्चारण किये बिना ही परवर्ती ऊषम-वर्ण 
का उच्चारण हो सकता है। जैसा कि वेदों की कतिपय शाखाओं में होता था । 
इस प्रसङ्ग में इतता अवश्य कहा जा सकता है कि धारा-प्रवाह पाठ में जब रेफ 


१. Wav स्वरभवतेरभावम्‌ । --क्र० घ्रा० ६।५० 

अथवा लकार के पश्चात्‌ क्रिप्ती ऊध्म-ध्वनि का उच्चारण किया जाता है तब रेक 
अथवा लकार के उच्चारण में जिह्वा उच्चारण-स्थान के साथ ईपत्स्पर्श की 
अवस्था में रहती है, जिससे मुखविवर से वायु निरन्तर बाहर निकलती रहती हैं । 
पुनः जब परवर्ती ऊष्म-वर्ण के उच्चारण के लिये उच्चारणाङ्ग तैयार होते हैं, तो 
कष्म-वर्णो के उच्चारण के समय वायु की बहिर्गमन क्रिया की निरन्तरता बनी रहने 
से उस पूर्ववर्ती ध्वनि रेफ अथवा लकार के सवर्णी स्वर के अतिहुस्व रूप का अस्त- 
भाव होकर तब परवर्ती ऊष्म-ध्वनि का उच्चारण होता है । इस प्रक्रिया का प्रधान 
कारण है दोनों (रेफ, लकार तथा ऊष्म) वणो के उच्चारण में वायु की एक ही 
प्रकार की स्थिति का रहना । अर्थात्‌ रेफ अथवा लकार तथा ऊष्मवर्णो के उच्चा- 
रण में वायु मुखविवर द्वारा निरन्तर बाहर निकलती रहती है। स्पर्श-ध्वनियों 
की अपेक्षा संघर्षी (ऊष्म) ध्वनियों के उच्चारण में वायु का अवरोध कम होता 
है, इसीलिए संघर्षी ध्वनियों का सम्बन्ध स्वरों के साथ अपेक्षाकृत घनिष्ठ होता 
है । प्रो, पासी ने तो यहाँ तक कहा है कि सभी संघर्षी-ध्वतियों को स्वरों में 
परिवर्तित किया जा सकता है, यदि उनके उच्चारण में वायु-मार्ग को विस्तृत 
कर दिया जाय । इन विवेचनों के आधार पर यह प्रतीत होता है कि भारतीय 
भाषाओं में समीकरण को पश्चगामी प्रवृत्ति अधिक जोरों पर थी, जिससे रेफ के 
स्वरात्मक प्रभाव को अधिक स्पष्ट करने के लिए अनुवर्ती ऊष्म-वर्ण अधिक अनुकूल 
आधार था । गकार के पूर्व आने वाले स्वर की अपेक्षा हकार से पूर्व आने वाला 
स्वर अधिक स्पष्ट सुनाई पड़ता है। परन्तु स्वरभक्ति के सम्बन्ध में ध्वन्यात्मक 
व्याख्या केवल उपर्युक्त तथ्यों से ही पूर्ण नहीं हो पाती । रेफ ओर लकार के 
पश्चात्‌ आते वाली स्वरभक्ति के विषय में उपयुक्त तथ्य कुछ सीमा तक सत्य सिद्ध 
होता है । ० Alo एवं Ao अ० में रेफ और लकार के बाद ऊष्म-वर्ण रहने 
पर होने वाली स्वरभक्ति के मालाधिक्य के कारण का स्पष्टीकरण इसी बात से 
हो जाता है कि ऊष्मवर्ण स्वरभक्ति के लिए अधिक प्रबल आधार सिद्ध हुआ है। 
च० To १।१०२ की व्याख्या में हिटनी का कथन है कि “दीर्घतर अन्तनिवेश 
के लिए संघर्षी-ध्वति की स्थिति को अधिक महत्व देने का कारण और वह भी 
तब, जब कोई स्वर पूर्व में हो मुझे स्पष्ट नहीं होता, तथा मैं मानता हें कि इस 
विभेदकता का पता लग सकते में मैं अपने को असमर्थ पाता हूँ, किन्तु हिन्दू 
ध्वनि-वैज्ञानिकों के लिये यह विशेष मान्य है एवं विशेष महत्त्वपूर्ण है ।!?) प्रस्तुत 
स्थल पर दीर्घतर अन्तनिवेश का तात्पर्य है--अधिक काल वाली स्वर-भक्ति । 
ह्विटनी के उपर्युक्त कथन का आशय ऊष्मवर्ण बाद में होने पर दीर्घ स्वरभक्ति के 


१. द्रष्टव्य--च० Ho १॥१०२ पर ह्विटनी 


CC-0.Panini Kanya Maha Vidyalaya Collection. . 


Digitized by Siddhanta eGangotri Gyaan Kosha 


२१२ || वेदिक ध्वनि-विज्ञान 


उत्पन्न होने के कारण की अस्पष्टता ही है। इस प्रश्‍न का उत्तर सम्भवतः यही 
हो सकता है, कि ऊष्मवर्ण स्वर के साथ अधिक सामीप्य रखता है, अतः उसके 
पूर्व में स्थित स्वरभक्ति की मात्रा किञ्चित्‌ दीर्घ हो जाती है, क्योंकि ऐसे स्थलों 
पर होने वाली स्वरभक्ति में ऊष्मवणो के उच्चारणांश का कुछ भाग सम्मिलित 
हो जाता है । तात्पर्य यह है कि पश्चगामी समीकरण के कारण रेफ वर्ण ऊष्म- 
चर्ण की ओर झुक जाता है, जिसके कारण वह पर्याप्त स्वरात्मकता को प्राप्त कर 
लेता है । इसी अतिरिक्‍त स्वरात्मिका ध्वनि को स्वरभक्ति कहा जाता है। sto 
सिद्धेश्वर वर्मा के अनुसार सभी भारतीय ध्वनि-वैज्ञानिक ग्रन्थ इस तथ्य को 
स्वीकार करते हैं कि जिस संघर्षी-ध्वनि के पूर्व स्वरभक्ति का उच्चारण होता है 
उसके पश्चात्‌ कोई व्यञ्जन ध्वनि नहीं आना चाहिए ।* परन्तु ऋ० प्रा० एवं 
Go प्रा० में सूत्रकारों ने यह स्पष्टतः नहीं कहा है, कि उस संघर्षो-ध्वनि के बाद 
स्वर का आना आवश्यक ही है । भाष्यकारो ने स्वरभवित के उदाहरण के रूप में 
ऐसा एक भी शब्द नहीं प्रस्तुत किया है, जिसमें संघर्षी ध्वनि के पश्चात्‌ कोई 
व्यञ्जन आया हो । इससे ऐसा प्रतीत होता है कि प्रातिशाख्यों के काल में संघर्षी- 
ध्वतियों के बाद स्वर-ध्वनियों का आना आवश्यक नहीं था, जबकि भाष्यकारों 
के समय तक यह आवश्यक हो गया था । 
उपर्युक्त विवेचन से यह स्पष्ट हो जाता है, कि स्वरभक्ति का सम्बन्ध 
व्मञ्जनों के संयुक्तोच्चारण से हे और वह भी जब रेफ अथवा लकार के पश्चात्‌ 
कोई ऊह्म-ध्वनि उच्चरित हो रही हो। यद्यपि ऊष्म-ध्वनि के अतिरिक्त जब 
अन्य कोई भी व्यञ्जन होता था, तब भी स्वरभक्ति का उच्चारण किया जाता 
था, परन्तु उसकी मात्रा अत्यल्प होती थी । ऊष्मवर्ण जब द्वित्व को प्राप्त कर लेता 
था तब भी स्वरभक्ति को माला में न्यूनता आ जाती थी । वास्तव में स्वरभवित 
का उच्चारण भाषागत उच्चारण की कठिनता को दूर करने के लिए ही किया 
जाता था | आज भी हम स्टेशन, स्कूल आदि अंग्रेजी भाषा के शब्दों को एवं 
स्थान, स्थापन आदि संस्कृत भाषा के शब्दों को बिना उनके पूर्व किसी स्वर 
का आंशिक उच्चारण किये, उच्चरित करने में कठिनाई का अनुभव करते हैं। 
आधुनिक भाषा-वैज्ञानिक इस प्रकार के उच्चारणों को भी स्वरभबित-युवत उच्चा- 
रण स्वीकार करते हैं । स्वरभवित भाषा को स्वाभाविक प्रवृत्ति तो नहीं कही जा 
सकती, परन्तु इतना अवश्य कहा जा सकता है कि स्वरभक्ति से युक्त करके 
संयोग का उच्चारण करना अपेक्षाकृत अधिक सरल हो जाता है। 


१, lo सि० वर्माकृत--A Critical Studies in the Phonetics Obser- 

यस 


संयोग-विषयक उच्चारण-वैशिष्ट्य में यम का भी अत्यन्त महत्त्वपूर्ण स्थान 
है । प्रातिशाख्यों एवं शिक्षा-ग्रन्थों में यम के स्वरूप के सम्बन्ध में पर्याप्त विधान 
किये गये हैं । 


यभ शब्द का अर्थ 


‘qa’ शब्द नियन्त्रण करना अर्थ वाली 'यम्‌' धातु से घन्‌' अथवा 'अच्‌' 
प्रत्यय लगने पर निष्पन्न होता है, जिसका अर्थ है--नियन्ल्रण । इसकी प्रक्रिया में 
अननुनासिक स्पर्श और अनुनासिक स्पर्श के संयुक्तोच्चारण में दोनों वर्णी के मध्य 
एक नासिक्य ध्वनि का आगम हो जाता है, जिसके कारण पूर्ववर्ती ध्वनि पर- 
वर्ती ध्वनि के साथ क्ष॑युवत होने से नियर्त्तित हो जाती है। वा० प्रा० में यम के 
लिए “विच्छेद” शब्द का प्रयोग किया गया है, जिसका शाब्दिक अर्थ है-“भङ्ग 
होना? । जब अननुनासिक एवं अनुनासिक स्पर्श वर्णों के मध्य एक अतिरिक्त ध्वनि 

`आ जाती है, तब उनके उच्चारण में होने वाले संयोग का विच्छेद हो जाता हे । 
अर्थात्‌ अननुनासिक स्पर्श के उच्चारण के बाद क्रमानुसार अनुनासिक स्पर्श का 
उच्चारण होना चाहिए, परन्तु उनके मध्य एक अतिरिक्त ध्वनि के आ जाने से उतके 
उच्चारण के क्रम का भङ्ग हो जाता है | वा० प्रा० के भाष्यकार उवट एवं अनन्त 
भट्ट ने 'विच्छेद' शब्द को यम का पर्याय माना है।' ह्विटनी आदि पाश्चात्य 
विद्वानों ने यम का अर्थ जोड़ा (Twin) किया है | इनके अनुसार यम को प्रक्रिया 
में पूर्ववर्ती ध्वनि अपने स्वरूप का एक जोड़ा बना लेती है। उस जोड़े में द्वितीय 
अर्थात्‌ पञ्चम स्पर्श से अव्यवहित-पूर्व उच्चरित होने वाली ध्वनि ही यम कही 
जाती है । वर्णरत्नप्रदीपिका शिक्षा में भी यही तथ्य स्पष्ट किया गया हे 


यम का स्वरूप 


सभी प्रातिशाख्यों में एक मत से स्वीकार किया गया है कि, जब व्यञ्जन- 
संयोग में किसी भी वर्ग का प्रथम, द्वितीय, तृतीय अथवा चतुर्थ स्पर्श पूर्व में हो 
तथा किसी भी वर्ग का पञ्चम स्पर्श बाद में हो तो उन दोनों स्पशो के मध्य एक 


१. विच्छेदो यम इत्यनर्थान्तरम्‌ ।-_ वा० प्रा० ४१६२ पर उवट, विच्छेरो 
यम इति पर्याय! ।--वा० प्रा० ४१६३ पर अनन्त भट्ट 

२. स्वरात्संयोगपूर्वस्य ढित्वाज्जातो द्वितीयकः तस्येव यम संज्ञा स्यात्‌ पञ्चमैर- 
न्वितो यदि ।-वर्णरत्तप्रदीपिका शिक्षा १७५ 

नासिक्य ध्वनि का अतिरिक्त उच्चारण हो जाता है । यही अतिरिक्त उच्चरित 
होने वाली ध्वनि “यम? कही जाती है । तात्पर्य यह है कि किसी व्यञ्जन-संयोग 
में यम का प्रादुर्भाव तभी होता है, जब उस संयोग का पूर्ववर्ती वर्ण किसी भी वर्ग 
का अपञ्चम स्पर्श हो तथा परवर्ती वर्ण किसी भी वर्ग का पञ्चम स्पर्श हो । यम 
के स्वरूप के सम्बन्ध में सभी प्रातिशाख्यो के विधान कुछ भिन्न प्रतीत होते हैं, 
परन्तु मूलतः वे सभी विधान एक ही तथ्य का प्रतिपादन करते हैं। ato प्रा० 
एवं च० अ० के अनुसार यम का प्रादुर्भाव केवल 'अन्तः पद' में ही होता है । 
जबकि ऋ० ATo एवं तै० प्रा० में इस प्रकार का कोई भी विधान नहीं प्राप्त होता । 
६० Alo एवं Fo प्रा० के भाष्यकारों ने यम का एक भी उदाहरण इस प्रकार का 
प्रस्तुत नहीं किया है, जिसमें दो पदों के मध्य में यम का प्रादुर्भाव होता हो । दो 
पदों के उच्चारण में भी जब संहिता के फलस्वरूप पूर्ववर्ती पद का अन्तिम स्पर्श एवं 
परवर्ती पद का आदि स्पर्श बिना किञ्चित्‌ काल-व्यवधान के उच्चरित किये जाते 
हैं, तभी उनके मध्य यम का प्रादुर्भाव सम्भव है । अतः यह कहा जा सकता है कि 
ऐसे स्थलों पर भी दोनों पदों की संहिता होने से दोनों पद मिलकर एक पद के 
समात कार्य करते हैं। अतः सभी भ्रातिशाख्यों का मत समान ही सिद्ध होता 
है। अब क्रमशः प्रत्येक प्रातिशाख्यों एवं उनके भाष्यकारों के यम सम्बन्धी विधानों 
पर विशद्‌ विचार किया जा रहा है। 


१६० प्रा ६२६ में यह विधान किया गया है, कि अननुनासिक स्पर्श 
अपने यमों को प्राप्त हो जाते हैं, यदि बाद में अनुनासिक स्पर्श हो 1१ परन्तु ऋ० 
प्रा० ६1३० में यह भी कहा गया है कि ऊष्म-प्रकृतिक (ऊष्म वर्ण से उत्पन्न होने 
वाले) स्पर्श अपने यमों को प्राप्त नहीं होते हैं।२ ऋ० प्रा० में अननुनासिक 
स्पशो को ही यम होने का विधान किया गया हैं । इस प्रातिशाख्य में स्पष्टरूपेण 
यह नहीं कहा गया है, कि इन दोनों (अननुनासिक एवं अनुनासिक) स्पशो के 
मध्य यम का प्रादुर्भाव होता है। ऊष्मवर्ण के यम का निषेध aro शि० में भी 
. प्राप्त होता है, परन्तु वहाँ पर यह स्पष्टतः नहीं कहा गया है कि ऊष्मवर्ण यदि 
परिस्थितिवश स्पर्श-वर्ण में परिवर्तित हो जाये, तब भी वे यमों को प्राप्त नहीं कर 
सकेगे । या० शि० में कहा गया है कि यदि संघर्षो अथवा अन्तस्थ वर्ण के बाद 
नासिक्य व्यञ्जन हो तो यम उन्हें उसी प्रकार छोड़ देते हैं, जैसे मृतक के सम्बन्धी 
व्यक्ति मृतक के शरीर को श्मशान में छोड़कर चले जाते हैं अथवा जैसे सिह को 


-१.. स्पर्शा यमाननुनासिका: स्वान्परेषु स्पर्शेष्वनुना सिकेषु ।--क्र प्रा० ६।२६ 
२. न स्पर्शस्योष्मप्रकृते: प्रतीयाद्यमापत्तिम 1--क्रु० प्रा. ६१३०. 

देखकर हाथी भाग जाता है।१ Fo प्रा» २१।१२ में विधान किया गया है कि 
अनुत्तम-स्पर्श के बाद यदि उत्तम-स्पर्श हो तो अनुत्तम स्पर्श के पश्चात्‌ उसी के 
आनुपूर्वी नासिक्य ध्वनि का आगम हो जाता है ।* आनुपूर्व्य का अर्थ लिभाष्य- 
रत्न में 'यथाक्रमात्‌्' बतलाया गया है तथा कहा गया है कि ऐसे अनुत्तम स्पशं के 
बाद आनुपूर्व्य रूप से नासिक्य का आगम होता है, जिसके पश्चात्‌ उत्तम-स्पर्श 
हो । वह नासित्रयागम यथाक्रम से होता है। अर्थात्‌ प्रथम-स्पर्श के बाद प्रथम 
नासिक्य, द्वितीय-स्पर्शं के बाद द्वितीय-नासिक्य का आगम होता है । इसी प्रकार 
अन्यत्त भी समझना चाहिए ।३ उदाहरणार्थ--'तं प्रत्नथा’, “विद्मा ते’. इत्यादि 
पदों में तक्रार एवं दकार के पश्चात्‌ क्रमशः नकार एवं मकार नासिक्य-वर्ण 
आये हैं। इनमें तकार एवं दकार अपञ्चम स्पर्श हैं तथा नकार एवं मकार 
पञ्चम-स्पर्श हैं। अतः इन दोनों पदों में क्रमशः तकार के स्वरूप की एवं दकार 
के स्वरूप की नासिक्य ध्वनि का आगम होता है । तै० प्रा० २१॥१३ में सूलकार 
ने यह भी स्पष्टरूप से बतला दिया है, कि कतिपय आचार्य इन्हीं नासिक्य ध्वनियों 
को यम कहते हैं ।४ तै० प्रा० के भाष्यकार भी यम को आगम ही स्वीकार करते 
हैं । तै० प्रा० में भी अन्तस्थों एवं ऊष्मवणो के बाद यम के आगम का विधान 
नहीं किया गया है, परन्तु Fo प्रा० २१।१२३ के वैदिकाभरण भाष्य में किसी शिक्षा 
से दो कारिकाओं को उद्धृत किया गया है, जिनमें यह स्पष्ट रूप से बतला 
दिया गया है कि अन्तस्थ-वणो एवं शू, ष्‌, स्‌ के साथ वर्गान्त अर्थात्‌ किसी भी 
वर्ग के पञ्चम-स्पर्श का संयोग होने पर यम उसी भांति दूर हट जाते हैं, जैसे सिंह 
को देखकर हाथी दूर भाग जाता है । इसी प्रकार ऊष्म प्रकृतिक स्पर्श के पश्चात्‌ 
भी यदि feat भी वर्ग का पञ्चम वर्ण हो तो यम का आगम नहीं होता । ` वा? 


१. पञ्जमा-शषसैर्यृक्ता अन्तस्थेवापि संग्रुता: । यमास्तत निवर्तन्ते शमशानादिव 
बान्धवाः । अथवा (अन्यपाठ)-- सिंहं इष्ट्वा यथा गजः ।--या ० शि० ६५ 

२. स्पर्शादनुत्तमादुत्तमपरादानुपूर्व्यान्नासिक्या: ।--तै० प्राश २११२ 

३. उत्तमपरादनुत्तमात्‌ स्पर्शात्‌ आनुपूर्व्यात्‌ यथाक्रमात्‌ नासिक्यागमाः भवन्ति, 
प्रथम स्पर्शात्‌ प्रथमनासिक्याः द्वितीयात्‌ द्वितीयः एवम्‌ अन्यतापि ।-- तै० प्रा० 
२१।१२ पर तिभाष्यरत्न 

४, तान्यमान्येके ।--तै० प्रा० २११३ 

'५, वर्गान्तं शषसैस्सार्धमन्तस्थाभिश्च संयुतम्‌ । दष्ट्वा यमाः निवतंन्ते सिंहं 
ष्ट्वा यथा गेज: । ऊष्मप्रकृतिकात्स्पशत्पिञ्चमः परतो यदि । da नैव 
यमापत्तिः इष्यते नाल संशयः ।--तै० ATo २१६१३ पर Fo $ 


CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 


“२१६ || वैदिक ध्वनि-विज्ञान 


“Sto ४ १६३ के अनुसार एक ही पद में अपञ्चम-स्पर्श के बाद पञ्चम-स्पर्श रहने 
पर अपञ्जम-स्पर्श विच्छेद को प्राप्त हो जाता है ।' इस प्रसङ्ग में यह कहा जा 
चुका है, कि वा० प्रा० के दोनों ही भाष्यकारों ने 'विच्छेद' शब्द को यम का पर्याय 
स्वीकार किया है । वा० प्रा० के सुलकार एवं भाष्यकारद्दय यम को आगम नहीं 
स्वीकार करते हैं । क्योंकि सूलकार को यदि यम को आगम-स्वरूप आई हुई ध्वनि 
कहना अभीष्ट होता तो अपञ्चम शब्द में पञ्चमीविभक्ति का प्रयोग किया गया 
होता । क्योंकि जिस पद के पश्चात्‌ आगम का विधान होता है, उसमें पञ्चमी 
विभक्ति का प्रयोग किया जाता है । दूसरा कारण यह भी है कि भाष्यकार उवट 
ने भाष्य में आपद्यते' शब्द का प्रयोग करके यह स्पष्ट कर दिया है कि ag आगम 
नहीं है ।* ato प्रा० के इसी सूत्र (४१६३) के भाष्य में उवट ने एक अत्यन्त 
महत्त्वपूर्ण बात बतलायी है, जिसके अनुसार स्वर से वाद में स्थित संयोगादि स्पर्श 
का द्वित्व हो जाता है । पुनः इस सूत्र से द्वितीय वर्ण की यम संज्ञा हो जाती 
eit तात्पर्यं यह है कि किसी भी पद में स्वर से परवर्ती संयोगादि-वर्ण का 
उच्चारण दो बार होता है, इसी दो बार उच्चरित होने वाले वर्णों में से द्वितीय 
“वर्ण को यम कहा जाता है । उवट ने रुक्मम्‌ पद को उदाहृत किया है । इसमें 
सर्वप्रथम ककार का द्वित्व हुआ हैं, पुनः द्वितीय ककार यम को प्राप्त हो गया 
'है। उवट ने 'त्मन्या' पद को प्रत्युदाहरण के रूप में उद्धृत करते हुए यह भी 
*स्पष्ट कर दिया है कि इस प्रकार के पदों में द्वित्व न होने से तकार एवं मकार 
का “संयोग” है, उनके मध्य में यम नहीं हुआ है । वस्तुतः इस प्रकार के संयोग में 
चा० प्रा० ४।१०१ के अनुसार द्वित्व होने पर थम का प्रादुर्भाव होता है । ४ इसी 
दित्वीकृत वर्णो में द्वितीय वर्ण का उच्चारण नासिक्य गुण से युक्त हो जाता है 
तथा यही ध्वनि यम कहलाती है । यदि किसी व्यज्ञनसंयोग में संयोगादि-वर्ण का 
: किसी कारणवश द्वित्व नहीं होता है, तो अपञ्जम के पश्चात्‌-पञ्चम स्पर्श आने के बाद 
भी दोनों स्पर्श-वर्ण संयोग का निर्माण तो कर लेते हैँ परन्तु उनके मध्य यम 


१. अन्तः पदेऽपञ्चमः पञ्चमेषु विच्छेदम्‌ ।--बा० gro ४।१६३ 
२. स्पर्शः पञ्चमेषु स्पशु प्रत्ययेषु विच्छेदमापद्यते |--वा० प्रा ४।१६३ पर 
उवट 


३. अत स्वरात्संयोगादिः इत्यादिना ककारस्य द्विर्भावे कृतेऽनेनसूत्रेण द्वितीयस्य 
ककारस्य यम इत्ययं कार्यक्रमः क्रियते । °` ``“ 'त्मन्या’ 'समञ्जन’ अत्त 
दविरुवत्यभावात्‌ तकारमकारयोः संयोगः ।--वा० प्रा० ४।१६३ पर उवट 


४. स्वरात्‌ संयोगादिद्विरच्यते सर्वत्र |--ब्रा० भ्रा० ४१०१ 

का प्रादुर्भाव नहीं हो पाता | च० अ० १।६६ में यम के विषय में विधान करते 
हुए कहा गया है कि एक ही पद में अनुत्तमस्पर्श के बाद उत्तमस्पर्श आने पर 
“उनके मध्य क्रम से यमों द्वारा व्यवधान हो जाता है ।* अर्थात्‌ उत्तम स्पर्श तथा 
अनुत्तम स्पर्श के मध्य यम का प्रादुर्भाव हो जाता है। ऋ० To १।२ में भी स्पष्ट 
रूप से यही कहा गया है, कि अपञ्चम वर्ण (अनन्त्य) के साथ पञ्चम वर्ण (अन्त्य) 
का संयोग होने पर उन दोनों ध्वनियों के मध्य पूर्ववर्ती ध्वनि के गुणों से युक्त 
यम का प्रादुर्भाव होता है।* 
यम की प्रक्रिया में होता यह है कि जब किसी व्यञ्ञन-संयोग के पूर्व स्वर 
ध्वनि हो, तथा व्यञ्जन-संयोग का प्रथम वर्ण किसी भी वर्ग का पञ्चम व्यतिरिक्त 
वर्ण हो तथा साथ ही द्वितीय वर्ण किसी भी वर्ग का पञ्चम वर्ण हो, तब सर्वप्रथम 
संयोगादिवर्ण का द्वित्व होता है। तत्पश्चात्‌ हित्वीकृत समूह का दूसरा अवयव 
परवर्ती नासिक्य ध्वनि के प्रभाव से अनुनासिक गुण से युक्त होकर उच्चरित 
होता है । इस प्रकार इसी द्वितीय वर्ण की संज्ञा “यम” हो जाती हे । परन्तु ऋ० 
प्रा० १।२५ एवं वा० प्रा० १।१०३ के उवट-भाष्य को देखने से यम के वास्तविक 
स्वल्प के सम्बन्ध में कुछ संदेह उत्पन्न होता है। ऋ० Mo के उपर्युक्त सुत के 
आाष्य में उवट ने 'अग्न्निम्‌' पद को उदाहरण के रूप में प्रस्तुत किया है और 
कहा है कि “अग्निम्‌? इस पद में दो गकारों और नकार का संयोग है। इनमें प्रथम 
-गकार HAT है, अतः वह पूर्व-स्वर का अङ्ग है और पूर्ववर्ती स्वर के अनुदात्त 
होने से अनुदात्त समान सुना जाता है। द्वितीय गकार संयोगादि है, यमी भूत 
वह गकार पूर्ववर्ती स्वर का भी अङ्ग है और विकल्प पक्ष में परवर्ती स्वर का भी 
अङ्ग है।३ उवट के इस विवरण से तो यह स्पष्ट है कि द्वित्वीकृत गकार-समूह 
में द्वितीय गकार की ही संज्ञा यम है। जबकि वा० प्राश १1१०३ के भाष्य में 
“रुवकमम्‌' पद को उदाहरण के रूप में प्रस्तुत करके उवट ने इस पद में दो ककार 
यम और मकार को संयुक्त व्यञ्जन बतलाया है ।४ इस कथन के आधार पर तो 


१. समानपदेऽनुत्तमात्सपर्शादुत्तमे यमैर्यथासंख्यम्‌ च० अ० १।६६ 

२. अनन्त्यान्त्यसंयोगे यमः पूर्वगुणः ।--ऋ० To १।२ 

३. अहिग्नमीळे इति द्वौ गकारौ नकारश्च संयोगः । तत प्रथमो गकारः HASTE 
पूर्वस्य स्वरस्याङ्गग तस्यचानुदात्तत्वादनुदात्तच्छ यते । द्वितीयः गकारः 
संयोगादिः स यमीभूतः पूर्वस्प वा स्वरस्याङ्गम्‌ परस्य वा ।_ऋ०° श्रा० 


१।२५ पर उवट 
४, यथा रुक्वमम्‌ । ककारद्वययममकाराः संयोग) ।--वा० प्राश १।१०२३ पर 


उवट 

यह कहना अधिक समीचीन होगा कि यम के रूप में आई हुई ध्वनि द्वितीय 
कंकार और मकार के मध्य में स्थित होती है। वा० प्रा० ४१६३ के भाष्य में 
भी उवट ने ‘aged’ पद को उदाहृत करते हुए इसमें दकार, धकार, यम तथा 
नकार को संयोग स्वीकार किया है ।१ इससे भी उपर्युक्त तथ्य की ही पुष्टि होती 
है। 'वर्णरत्नप्रदीपिका' शिक्षा में भी स्पष्टतः यही कहा गया है कि स्वर के 
बाद आते वाला संयोगादि वर्ण जब द्वित्व को प्राप्त करता है, तो उसी का दूसरा 
वर्ण ‘aq’ कहलाता है ।* वास्तव में जब किसी व्यञ्जन-संयोग में पूर्ववर्ती वर्ण 
अपञ्चम-स्पर्श होता है तथा परवर्ती वर्ग पञ्चम-स्पर्श होता है एवं संयोग के पूर्व कोई 
स्वर ध्वनि होती है, तब स्वर के प्रभाव से संयोगादि वर्ण द्वित्व को प्राप्त कर लेता 
है । इस द्वित्वीकृत समूह का द्वितीय अवयव अपने परवर्ती नासिक्य ध्वनि के 
प्रभाव के कारण नासिक्य-गुण से युक्त होकर उच्चरित हो जाता है। इस प्रकार 
‘WAY’ का उच्चारण रुक्कमम्‌ के रूप में होता है। 'वर्णरत्नप्रदीपिका' शिक्षा में 
यम से युक्त संयोग को “लोह fave’ के समान बतलाया गया है तथा यह भी कहा 
गया है कि जिस प्रकार लौहपिण्ड को आसानी से अलग नहीं किया जा सकता, 
उसी प्रकार इन ध्वनियों को अलग-अलग करके उच्चरित करना अत्यन्त कठिन है । 
इस संयोग में पूर्ववर्ती ध्वनि का परवर्ती ध्वनि के साथ इतना घनिप्ठ संयोग रहता 
है कि पूर्ववर्ती ध्वनि भी परवर्ती ध्वनि के प्रभाव से नासिवयता-युक्त होकर उच्च- 
रित होतो है और पूर्ववर्ती ध्वनि में नासिवयता आ जाने से उसे यम की संज्ञा प्रदान 
की गई है।२ वा० प्रा० ४४१६४ में भी संघर्षी ध्वनि के बाद यम का निषेध 
किया गया है ।४ शिक्षा-गरन्थों में संघर्षी ध्वनि से युक्त व्यञ्जन-संयोग को ऊर्णापिण्ड 
के समान बतलाया गया है ।" जिस प्रकार ऊन के गोले में दो तागों का परस्पर 
किसी प्रकार का सम्बन्ध नहीं होता, दोनों ही परस्पर पृथक्‌- पृथक रहते हैं उसी 


१. ददुध्ता'। दकारधकारयमौ नकारश्च संयोग: ।-- ato प्रा० ४।१६३ पर 
उवट 


२. स्वरात्संयोगपूर्वस्य द्वित्वाज्जातो द्वितीयकः । तस्यैव यम संज्ञा स्यात्‌ पञ्च- 
मेरन्वितो यदि ॥--वर्णरत्नप्रदीपिका शिक्षा १७५ १ 

3. स्पर्शानां पञ्चमैयोगे चत्वारो ये यमाः ear: । अयस्पिण्डेन ते -तुल्याः घन- 
-बन्धाः प्रकीतिताः ।--वर्णरत्तप्रदीपिका शिक्षा १७६ 

४. ऊधष्मम्य: पञ्चमेषु यमापत्तिर्दोषः ।--वा० प्रा० ४१६४ 

५. यमास्तदा निवर्तन्ते ऊष्मामध्ये भवेद्‌ यदि । ऊर्णापिण्डेन ते तुल्या | 
¬ वर्णरत्तप्रदी पिका शिक्षा १७७ 

प्रकार उपर्युक्त संयोग में दोनों ही ध्वनियाँ परस्पर पृथक्‌-पृथक्‌ रहती हैं। एक के 
प्रभाव से दूसरी ध्वनि में क्रिसी प्रकार का विकार नहीं होने पाता । 


ध्वनि-वैज्ञानिक ग्रन्थों में यम के सम्बन्ध में प्राप्त होने वाले विधानों पर 
गम्भीरता पूर्वक विचार करने से ag स्पष्ट हो जाता है, कि ऋ० प्रा० तथा ato 
प्रा० के अतिरिक्त अन्य प्रातिशाख्यो में यम को आगम ध्वनि माना गया है । पा० 
शि० ४ पर पञ्चिकाभाष्य में यम-सम्वन्धी व्याख्याओं को प्रस्तुत करते हुए यह 
कहा गया है कि नारद तथा औदद्रजि प्रभृति आचार्यों ने यम को आगम माना 
है, किन्तु आचार्य शौनक यम को वर्णापत्ति मानते हैं ।१ इसी प्रसङ्ग में पाश्चात्य 
वैदिक विद्वान्‌ मैक्समुलर ओर प्रसिद्ध ध्वनि-वैज्ञानिक रेग्नियर के यम सम्बन्धी 
विचारों का उल्लेख कर देना भी श्रेयस्कर होगा । प्रो० मैक्समुलर ने ऋ० प्रा० 
के यम-विधायक qa की व्याख्या में स्पष्टतः कहा है कि जब अननुनासिक स्पर्श 
के बाद अनुनासिक स्पर्श आता है, तव अनुनासिक स्पर्श के पूर्व में एक नासिक्य 
ध्वनि का आगम हो जाता है, जिसे यम कहते हैं । यही तथ्य रेग्नियर को भी 
मान्य है । 
परन्तु विचार करने पर ऐसा स्पष्ट होता है कि उपर्युक्त दोनों पाश्‍चात्य 
विद्वान्‌ यम के स्वरूप को ठीक से नहीं समझ सके हैं । इस प्रसङ्ग में सर्वप्रथम यह 
कहा जा सकता है कि पाणिनि-सम्प्रदाग के बैयाकरणों तथा प्रातिशाख्यकारो काः 
मत है कि पञ्चमी विभक्ति से विहित कार्य उस पञ्चम्यन्त पद से बाद स्थित 
अवयव को होता है । इससे यह स्पष्ट होता है कि जिन सूत्रों में पञ्चमी का प्रयोग 
है, उनके अनुसार उस स्पर्श के बाद में यम का आगम स्वीकार किया गया है 
तथा जिन सूत्रों में प्रथमा का प्रयोग है, उनके अनुसार उसी प्रथमान्त को ही 
यमापत्ति होती है । ऋ० Mo के यम-विधायक सूत्र में "स्पर्शाः? शब्द को प्रथमान्त 
होने के कारण यम को कभी उस प्रथमान्त से पूर्व नहीं माना जा सकता । दूसरा 
कारण यह है कि जब दो स्पशो के संयोग में यम का प्रादुर्भाव होता है, तो जिस 
प्रकार स्वरभक्ति, अभिनिधान, स्फोटन आदि विशिष्टतायें संयुक्त होने वाले 
दोनों वणों के मध्य में आती हैं, उसी प्रकार यम को भी संयुक्त होने वाले दोनों 
वणों के मध्य आना चाहिए । इस प्रसङ्ग में डॉ० मङ्गलदेव शास्त्री का कथन है 
कि--“'यह बात ध्यान में रखने की है कि तै० प्राश और च० अ० दोनों प्राति 


१. नारदौदभ्रज्योर्मतेन यमो वर्णागम इति विधीयते ।””” '**अन्ये तु यमं वर्णापत्ति- 
मन्यन्ते। तथा च शौनकः स्पर्शायमाऽननुनासिक्राः स्वात्परेषु स्पशष्वनु- 
नासिकेषु ।--पा० शि० ४ पर पञ्चिका भाष्य 

शाख्य यम ध्वनि को पूर्ववर्ती अननुनासिक स्पर्श एवं परवर्ती अनुनासिक स्पर्श के 
मध्य में आगमात्मक ध्वनि मानते हैं । इस सूत्र (ऋ० प्रा० ६।२६) की शब्दावली 
यह बतलाती है कि वे यम अननुनासिक स्पर्शो के स्थान पर आने वाले वर्ण हैं। 
जो कुछ भी हो यमों को अननुनासिक स्पर्शो के पूर्व में संलग्न कदापि नहीं माना 
जा सकता है, जैसा कि मैक्समूलर और रेग्नियर का मत है।”' 


च० Fo १।६९ की व्याख्या में ह्लिटनी ने यम की अन्वर्थता का विश्लेषण 

करते हुए कहा है कि प्रत्येक अनुनासिकपूर्व अनुनासिक स्पर्श अपने स्वरूप का एक 
जोड़ा हो जाता है। मौलिक स्पर्श का जो भाग बचा रहता है, वह जोड़े में से 
एक है और इसका नासिक्य भाग जोड़े का दूसरा अवयव है । उन दोनों में बाद 
वाला यम है, जिसे जोड़ा बनाने के लिए जोड़ दिया जाता है ।* Ao घ्रा० ६1२६ 
में यह विधान किया गया है, कि यम अपने मूलभूत व्यञ्जन के सदृश होता है।* 
तात्पर्य यह है कि जो अननुनासिक स्पर्श यमत्व को प्राप्त हो जाता है उस अननु- 
नासिक स्पर्श के समान ही वह यम भी होता है। भाष्यकार उवट ने इस तथ्य 
को इस प्रकार समझाया है-'पलिवकनी” में यम को ककाररूप जानना चाहिए, 
` “अस्म्मन्‌' में यम को गकार रूप जानना चाहिए, 'जध्व्नथुः? में यम को घकार रूप 
` जानना चाहिए, 'परिज्ज्मानम्‌' में यम को जकार रूप जानना चाहिए और 'अप्प्न- 
'स्वतीम्‌' में यम को पकार रूप जानना चाहिए ।* azo प्रा ६।३४ में विधान 
किया गया है कि कार्य के विषय में यम मूलभूत व्यञ्जन से अभिन्न होता 21° 
तात्पर्य यह है कि यम मूलभूत व्यञ्जन के ही कार्यों को प्राप्त करता है। यही कारण 
है कि “उपद्ध्मातेव स्मसि’ में ऋ० प्रा० ६।२ के अनुसार यम अपने मुलभूत व्यञ्जन 
धकार के समान दकार के साथ एक बार उच्चरित होता है। aco प्रा० ६1३३ 
में यम के मुलभूत व्यञ्जन के रूप में दिखलाई पड़ने का कारण बतलाते हुए कहा 
गया है कि यम के उच्चारण-काल में ही मुख में एक स्पर्शात्मक ध्वनि का उच्चा- 


१. द्रष्टव्य--ऋ० प्रा० तृतीय जिल्द, १० सं० १६२, elo मंगलदेव शास्त्री 
द्वारा सम्पादित 

्रष्टव्य--च० Fo १।६६ पर ह्विटनीकृत अंग्रेजी व्याख्या 

WH: THAT सहक्‌ ।_ऋह० प्रा ६२६ 

पलिवक्नीः इत्यत्न ककारख्पो यमो वेदितव्यः, अग्मन्‌ इति गकाररूपः, जष्घ्नघुः 
इति घकारख्पः ।--क्र० प्रा० ६२६ पर उवट 

५. गनन्यस्तु प्रकृतेः प्रत्ययार्थ ।--क्र० प्रा० ६1३४ 


०८ १४ ८७ 

रण हो जाता है ।१ अर्थात्‌ यम वर्ण के नासिक्य उच्चारण के साथ ही साथ मुख 
में मूलभूत व्यञ्जन के अनुरूप स्पर्शात्मक ध्वनि का उच्चारण भी होता है | उपर्युक्त 
विवरण के आधार पर यही निष्कर्ष निकलता है कि अननुनासिक स्पर्श ही नासिक्य- 
गुण से युक्त होकर यम का स्वरूप ग्रहण कर लेता है। परन्तु यह यम ध्वनि 
मूलभूत अननुनासिक स्पर्श के अतिरिक्त ध्वनि के रूप में आ जाती है, जिसे do 
प्रा० तथा च० Fo में आगम के रूप में स्वीकार किया गया है। To प्रा० २१।१२ 
पर अपनी अंग्रेजी व्याख्या में ह्विटनी ने कहा है, कि यम एक संक्रामिका ध्वनि है 
तथा यह अनुत्तम-स्पर्श एवम्‌ उत्तम-स्पर्श के मध्य आती है । इसके स्वरूप के 
विषय में हिटनी का कथन है कि यह ध्वनि अनुत्तम-स्पर्श की नासिक्य स्वरूप 
(नासिक्य प्रतिलिपि) है । इसीलिए यह ध्वनि यम अथवा जोड़ा कहलाती है ।* 
ह्विटनी ने तै० प्रा० २१११२ की व्याख्या में एक रुचिकर बात बतलायी है। उसके 
अनुसार 'प्रत्तथा', “विद्मा ते” इत्यादि उदारणों में सर्वप्रथम संयोगादि स्पर्श का 
द्वित्व हुआ है। पुनः द्वित्वीकृत स्पर्श एवं अनुनासिक स्पर्श के मध्य अननुनासिक 
स्पर्श के स्वरूप वाले यम का आगम हुआ है । इस बात का स्पष्टीकरण ह्विटनी 
के उस कथन से होतो है, जिसमें उसने स्पष्टतः कहा है कि इस प्रकार के संयोगों 
को हम लाग इस रूप में पढ़ और विभाजित कर सकते हैं-प्रत्नथा = प्रत्त्‌+- 
तं.नथा, विद्मा = विद्‌द्‌ञ द्‌ मा । ह्विट्नी,के इस कथन का तात्पर्यं यह प्रतीत 
होता है कि संयोगादि वर्ण का द्विव उस स्थिति में भी हो जाता है, जब संयोग 
का द्वितीय अवयव अननुनासिक स्पर्श होता है । इसलिए यम के रूप में आने 
वाला वर्ण द्वित्व से उत्पन्न वर्ण के अतिरिक्त ही होगा । उवट ऋ० Alo एवं वा० 
sro के भाष्यों में परस्पर विरोधी विचारों का प्रतिपादन करते हैं। उनके अनुसार 
किसी स्थल पर द्वित्व से उत्पन्न वर्ण के अतिरिक्त आने वाली ध्वनि यम कहीं 
जाती है तथा किसी स्थल पर दित्वसमूह में ही द्वितीय बर्ण यम को प्राप्त हो जाता 
है । विचार करने पर यह प्रतीत होता है कि उवट ने “स्वक्‌मम्‌' पद में दो ककार 


श्रुतिर्वा यमेन मुख्यास्ति समानकाला ।--%० ATO ६।३३ 

२. They are transition sounds, assumed to intervence between 
nonnosal and following nosal, as a kind of nossal 2०% 
part to the non-nosal, and therefore called its yama 07 twins, 
—whitney on T, P. 21/12 

3, Weare to read and divide ( प्रत्त्‌+त्‌ नथा, विददु-+द मा ) 
—whitney on T, P, 21 112 


CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 


२२२ | वैदिक ध्वनि-विज्ञान 


यम ओर मकार का संयोग इसलिए स्वीकार किया है कि यम तो वस्तुतः अनु- 
नासिक स्पर्श के प्रभाव से उत्पन्न होने वाली उस नासिक्यता को ही कहना 
चाहिए, जो अननुनासिक स्पर्श के साथ संयुक्त होकर उसे भी अनुनासिक बना देती 
है । वास्तव में यम नासिक्यता को ही कहना चाहिए क्योंकि स्पर्श का द्वित्व हो 
जाता तो भाषा की सामान्य प्रवृत्ति है। अनुनासिक वर्ण के प्रभाव से केवल 
निरनुनासिक वर्ण में ही अनुनासिकता आती है, अतः उसी अनुनासिकता को यम 
कहना अधिक युक्ति-युकत है । 


यम का ध्वनि-वेज्ञानिक आधार 


इस अध्याय के प्रारम्भ में ही स्पर्श-वणों के संयोग की उच्चारण-प्रक्रिया 
के सम्बन्ध में विचार किया जा चुका है । स्पर्ण-वणों के संयोग में जब अननुना- 
सिक स्पर्श के पश्चात्‌ अनुनासिक स्पर्श का उच्चारण किया जाता है, तब इस 
उच्चारणप्रक्रिया में कई क्रियायें होती हैं । सर्वप्रथम अननुनासिक स्पर्श के उच्चा- 
रण के लिए उच्चारणाङ्गों का स्पर्श होता है, जिससे वायु का उसी स्थान पर 
अवरोध हो जाता है । इस अवरोध की स्थिति में ध्वनि स्फुट नहीं होती है । पुनः 
जब परवर्ती अनुनासिक स्पर्श के उच्चारण के लिए प्रयत्न किया जाता है तब 
युववतीं स्पर्श के उच्चारण के लिए किए गए उच्चारणाङ्गों के स्पर्श द्वारा अवरुद्ध 
वायु को स्फोटन का अवसर प्राप्त हो जाता है । क्योंकि किसी भी स्पर्श वर्ण के 
'लिए किये गये प्रयत्न द्वारा अवरुद्ध वायु का स्फोटन उसी स्थिति में हो पाता है 
जब उस स्पर्श ध्वनि के पश्चात्‌ ऐसी ध्वनि उच्चरित की जाय, जितके जा 
में वायु निरन्तर बाहर निकलती रहे, भर्थात्‌ जिसके उच्चारण में वायु का भवरोध 
न हो रहा हो । ध्वनियों के उच्चारण के प्रसङ्ग में यह बतलाया जा चुका है 
कि अनुनासिक ध्वनियों के उच्चारण में वायु निरन्तर नासिकाविवर द्वारा बाहर 
Cee at । नासिक्य ध्वनि (=, न्‌, णू, न्‌, म्‌) के उच्चारण में मुख- 
विवर में उच्चारणाङ्गों का स्पर्श होता है, परन्तु स्पर्शकाल में ही कोमल तालु 
नीचे झुक जाता है, जिसके कारण वायु उच्चारणावययों के स्पर्शकाल में भी बाहर 
निकलती रहती है । इस प्रकार प्रथमतः अननुनासिक स्पर्श के उच्चारण के लिए 
किये गये स्पर्श के पश्चात्‌ जब अनुनासिक स्पर्श के उच्चारण के लिए प्रयत्न किया 
जाता है, तो अनुनासिक ध्वनि के लिए स्पर्शं होते ही अननुनासिक स्पर्श के लिए 
ये गये प्रयत्न द्वारा अवरुद्ध वायु नासिका-विवर से निकलने लगती है। 
चूंकि अवरुद्ध वायु अननुनासिक स्पर्श के उच्चारण के लिए मुखविवर में आई हुई 
थी तथा इसी वायु के स्फोटन हो जाने से अननुनासिक स्पर्श का पूर्ण उच्चारण 
भी सम्भव हो जाता है, अतः जब अनुनासिक स्पर्श के उच्चारण के लिए द्वितीय 

प्रयत्न की अवस्था में वायु को नासिका द्वारा स्फुट होने का अवसर प्राप्त हो जाता 
है, तब पूर्ववर्ती स्पर्श का पूर्ण उच्चारण तो हो जाता है, परन्तु वायु का स्फोटन 
नासिका-द्वारा होने से पूर्ववर्ती अननुनासिक स्पर्श में नासिक्य गुण आ जाता है। 
यही नासिवयता यम कही जाती है । उदाहरणार्थ -'रक्त्रमम्‌' पद में द्वित्व हो 
जाते के पश्चात्‌ द्वितीय ककार के उच्चारण के लिये जिह्वामूल से कोमलतालु प्रदेश 
पर स्पर्श करके वायु को मुखविवर से बाहर निकलने में अवरोध उत्पन्न कर दिया 
जाता है । पुनः वायु को स्फुट होने के पूर्व ही परवर्ती अनुनासिक ध्वनि 'मकार' के 
उच्चारण के लिए दोनों ओष्ठ पारस्परिक स्पर्श की अवस्था का निर्माण कर लेते 
हैं। ओष्ठों के स्पर्श का प्रारम्भ होते ही कोमलतालु कुछ नीचे झुक्न जाता है, 
जिससे बायु को नासिकाविवरमार्ग से बाहर निकलने का अवसर प्राप्त हों जाता 
है.। परिणामतः ककार का स्फोटन हो जाता है । इस स्फोटन में वायु नासिका- 
विवर मार्ग से बाहर निकलती है । भतः ककार ध्वनि में अनुनासिकता आ जाती 
है । इस प्रकार 'रुत्रवमम्‌' का उच्चारण 'रुकक मम्‌' के रूप में हो जाता है। 

संस्कृत भाषा में पश्चगामी समीकरण का प्राधान्य है । किसी भी व्यज्जन- 
संयोग में परवर्ती ध्वनि पूर्ववर्ती ध्वनि को प्रभावित करके उसे अपने अनुरूप बना 
लेती है । इस तथ्य का संकेत Fo Ao १॥ ५० में प्राप्त होता है, जहाँ पर स्पष्टतः 
कहा गया है कि किसी भी व्यज्ञन-संयोग में संयुक्त होने वाले प्रथम तत्त्व की पर- 
वर्ती आधी मात्रा द्वितीय तत्व के उच्चारण-स्थान एवं करण से उच्चरित हो जाती 
है ।! उदाहरणार्थ-'आत्मा' शब्द में तकार और मकार का संयोग हे । यहाँ पर 
तकार की परवर्ती आधी मात्रा मार के स्थान और करण से उच्चरित हो जातो 
है । जिसके कारण तक्रार का उच्चारण नासिक्यगुण से युक्त हो जाता है । इस 
प्रकार “आत्मा! का उच्चारण 'आत्त्‌ मा' के रूप में हो जाता है । यम के उच्चा- 
रण के सम्बन्ध में इसी प्रकार के ध्वनि-वैज्ञानिक सिद्धान्त कार्य करते हैं । 


आधुनिक ध्वनि-ैज्ञानिक अननुनासिक स्पर्श के बाद अनुनासिक स्पर्श आते 
पर अननुनासिक स्पर्श को ही यम हो जाने की विचारधारा को पुष्ट मानने के 
यक्ष में हैं । परन्तु विचार करने पर यह निष्कर्ष निकलता है कि वास्तव में यम 
की उच्चारण-प्रक्रिया में होता यह है कि अननुनासिक स्पर्श एवं अनुनासिक स्पर्श 
के मध्य पूर्ववर्ती स्पर्श के गुण वाली एक विशेष प्रकार की नासिक्य-ध्तरनि आ 
जाती है । 'रुववमम्‌' में ककार के उच्चारण के लिए किये गये प्रयत्त द्वारा अवरुद्ध 
वायु जब नासिकाविवर द्वारा निकलती है, तब ककार के कण्ठस्थानीय वर्ण होते 


१. पूर्व&पस्य माल्राद्धं समानकरणं परम्‌ ।--च० Ho १।५० 

से तथा वायु के नासिकामार्ग द्वारा बाहर निकलने से ककार एवं मकार के मध्यः 
एक अघोष ‘sate’ ध्वनि का अन्तनिवेश हो जाता है । इसका कारण यहु है कि 
'ककार' ध्वनि अघोष है, अतः उसके स्वरूप वाली नासिक्य ध्वनि अघोष 'ङकार' 
ही होगी । इसी प्रकार 'पददमम्‌” में 'दकार' के स्वरूप वाली सघोष 'नकार' 
ध्वनि का अन्तनिवेश हो जाता है । इसी ध्वनि को ‘aa’ कहना अधिक समीचीन 
है । ऋ० प्रा० ६1३२ में कहा गया है कि “यम” अपने प्रकृतिभूत व्यञ्जन के सदश 
होता है।* इस सूत्र का तात्पर्य है कि यम अपने मूलभूत व्यज्जन के समान अधो- 
षता अथवा सघोषता से युक्त होता है। ‘ware’ अघोष ध्वनि है । अतः उसके 
बाद भने वाली “यम? ध्वनि अघोष होगी । इसी प्रकार 'दकार” सघोष ध्वनि है । 
मतः उसके बाद आने वाली 'यम' ध्वनि सघोष होगी । *रुक्क मम्‌’ “पद्द्‌ मम्‌! 
इत्यादि में “कं? तथा “द्‌” को यम कहना भी समीचीन ही है, क्योंकि 'क = 'क्‌' 
+ ङ्‌ (अघोष) तथा 'द्‌ ='द्‌' + 'न्‌' (अघोष) ध्वनि का संयोग ही है । 


ध्यातव्य है कि प्रातिशाख्यों एवं शिक्षाग्रन्थों में केवल अननुनासिक स्पर्श 
के ही ‘aa’ होने का विधान प्राप्त होता है । अन्तस्थ वर्णो एवं ऊष्मवणो के 'यम' 
होने का विधान कहीं भी नहीं किया गया है । हकार के बाद नासिक्य-ध्वनि आने 
पर इन दोनों ध्वतियों के मध्य एक अतिरिक्त नासिक्य ध्वनि के आगम का विधान 
च० Fo १।१०० तथा तै० प्रा० २१।१४ में प्राप्त होता है ।* परन्तु इसे यम की 
संज्ञा किसी भी ग्रन्थ में नहीं दी गई है। Go प्रा० के भाष्यकार (त्रिभाष्यरत्न 
कार) के अनुसार 'हकार' सानुनासिक हो जाता है।१ उदाहरणार्थ--“जह्‌ म’, 
“ब्रह्म आदि शब्दों में हक्रार का उच्चारण सानुनासिक होता है। किन्तु शिक्षायें 
स्पष्टतः किसी भी संघर्षी ध्वनि के नासिक्य स्फोटन का निषेध करती @ । चारा- 
यणीय शिक्षा में स्पष्टरूपेण कहा गया है कि हकार तथा मकार के संयोग में हकार 
के उच्चारण में वायु का स्फोटन नासिकारन्यों से नहीं किया जाना चाहिए ।* 
यम के लिए सबसे अधिक अनुकूल परिस्थिति स्पर्श -- अनुनासिक स्पर्श ही है, 
क्योंकि इसी प्रकार की स्थिति में पूर्ववर्ती ध्वनि का स्फोटन नासिकारन्ध से होगा । 
अन्तस्थो एवं ऊष्मवर्णों के उच्चारण में उच्चारणावयवों द्वारा पूर्णतः स्पर्श न हो 


“१. यमः प्रकृत्येव सदृक्‌ ।--क्र० प्रा» ६३२ 


२. हकारान्नासिवयेन ।--च० To १।१००, हकारान्नणमपरान्नासिकयम्‌ ॥ 
-णपते० प्रा० २१।१४ 


३. नासिक्यो हृकारः स्यादित्यर्थः ।--तै० प्रा० २१।१४ पर लिभाष्यरत्न 
४. न वायुं हमसंयोगे नासिकाभ्यां समुत्सजेत्‌ ।--चारायणीय शिक्षा 

सकने से वायु-प्रवाह को पूर्णतः अवरुद्ध नहीं होना पड़ता है । अतः इस प्रकार की 
ध्वनियों के पश्चात्‌ अनुनासिक-स्पर्श होने पर भी वायु को नासिका द्वारा स्फुट 
होने की आवश्यकता नहीं होती । वायु का जब अवरोध ही नहीं होता, तो स्फो- 
टन भी नहीं होगा । नासिका द्वारा वायु का स्फोटन न होने से ध्वनियो के उच्चा- 
रण में नासिक्य गुण भी नहीं आ पाता है । ग 
यस का उच्चारण-स्थात 


ऋण प्रा० १४८ में विधान किया गया है, कि नासिक्य यम तथा अनु- 
स्वार इन ध्वनियों को छोड़कर शेष ध्वनियाँ ओष्ट्य हैं ।१ इस सूत्र के भाष्य में 
उवट का कथन है कि ये ध्वानियाँ नासिक्य हँ अर्थात्‌ नासिका से उच्चरित 
होती हैं ।* ऋ० प्रा० Who में सूलकार का कथन हैं कि यमों के उच्चारण-स्थान 
का निर्देश पूर्व-विहित स्थान-विधायक gat में कहे गये स्थानों में किया जाना 
चाहिए ।३ तात्पर्य यह है कि सभी यमों का नासिका एक निश्चित स्थान है और 
प्रकृति पर आश्रित जो दूसरा स्थान है, वह तो यम को प्राप्त होने वाले स्पर्श का 
उच्चारण-स्थान ही होना चाहिए। इस प्रकार आचार्य शौनक के मतानुसार यम 
के दो उच्चारण-स्थान होते हैं--प्रथम--नासिका भौर द्वितीय-प्रकृतिभूत स्पर्श का 
उच्चारण-स्थान | उदाहरणार्थ--'र्कवं मम्‌' में यम का उच्चारण कण्ठ तथा 
नासिका दोनों स्थानों के सहयोग से होगा । इसी प्रकार 'पद्द्‌मम्‌' में उत्पन्न होने 
वाला यम ओष्ठ तथा नासिका दोनों स्थानों के सहयोग से उच्चरित होगा । 
वा० प्रा» १।७४ में यम का उच्चारण-स्थान नासिका को बतलाया गया है 1° 
तथा बा० प्रा १८२ में नासिका-मूल को यम का कारण माना गया है ।) ऋ० 
sto ६1३३ के विधान से भी यही स्पष्ट होता है कि यम के दो उच्चारण-स्थान 
होते हैं। इस विधान के अनुसार यम के नासिक्य उच्चारण के साथ ही साथ मुख 
में मूलभूत व्यञ्जन के अनुरूप एक स्पर्शात्मक ध्वनि का उच्चारण भी होता है । 
तै० प्रा० २४६ में नासिक्य ध्वनियों का उच्चारण-स्थान नासिका बतलाया गया 


१. नासिक्य यमानुस्वारान्‌ ।--क्र० प्राश 11४८ 
२. इति नासिक्यः । क॑, खं, ग, घं. इत्यादयो यमाः ।'`` ` `अ इत्यनुस्वारः । 
एते नासिक्यः ।-ऋ० प्रा० १४८ पर उवट 
३. अत्त यमोपदेशः ।-ऋ° प्रा० 11५० 
४. यमानुस्वारनासिक्यानां नासिके ।-वा० प्रा? १७४ 
५. नासिकामूलेन यमाः ।-वा० प्रा० १८२ 
१५ 

हे ॥' यम भी नासिक्र्य ध्वनि है । अतः इसका उच्चारण भी नासिका से ही होगा। 
परन्तु २।५० के अनुसार नासिक्य ध्वनियों को मुख ओर नासिका दोनों स्थानों के 
सहयोग से उच्चरित करने का निर्देश दिया गया है ।* तै० प्रा० २।५१ में 
नासिक्य वर्णों के करण का निर्देश भी कर दिया गया है । इसके अनुसार जिस वर्ण 
के बाद यम का आगम होता है, उसका जो करण है वही करण यम ध्वनि का 
भी होता है ।* Fo ध्रा० २1५२ में यह भी विधान किया गया है, कि अनुनासि- 
कता को नासिकाविवर से उच्चरित करना चाहिए ।* लिभाष्यरत्न में अनुनासिक 
के लिए “रंग” शब्द का प्रयोग किया गया है 1° अनुनासिकता के लिए रंग शब्द 
के प्रयोग का कारण यह है कि जिस ध्वनि को अनुनासिक उच्चरित किया जाता 
हैं, वह ध्वनि उसी प्रकार अनुनासिकता से प्रभावित हो जाती है, जैसे--जल में 
कोई रङ्ग मिला देने से जल का प्रत्येक विन्दु रङ्गयुक्त हो जाता है। इसी प्रकार 
जो ध्वनि यम के स्वरूप को ग्रहण करती है, उसका उच्चारण सर्वाश में अनुना- 
सिक गुण से युक्त होता है do प्रा० का यह विधान कि अनुनासिक का उच्चारण 
चासिकाविवर द्वारा होता है, उचित ही है। च० अ० १।२६ में भी नासिका को 
ही नासिक्य वर्णों का उच्चारण-स्थान बतलाया गया है । इस सुल के भाष्य में 
एक कारिका उद्धृत की गई है, जिसमें यम को नासिका से उच्चरित होने का 
विधान किया गया है 1° 


उपयुक्त विवेचन के आधार पर निष्कर्ष रूप में यह कहा जा सकता है, 
TH सभी प्रातिशाख्य प्रत्यक्ष या अप्रत्यक्ष रूप से यम के दो उच्चारण-स्थानों का 
संकेत करते हैं । इनमें प्रथम उच्चारण-स्थान नासिका तथा द्वितीय-उच्चारण 


* नासिकयाः नासिकास्थानाः ।--तै० प्रा० २।४६ 

मुखनासिवया वा ।--तै० प्रा० २।५० 

- वर्गवच्चेषु ।--तै० प्रा २५१ 

नासिकाविवरणादानुनासिक्यं नासिकाविवरणादानुनासिक्यम्‌ ।--तै० प्रा० 
२।५२ : 

“४. नातिकाविवरणादुधांगबिलाद आनुनासिक्यं रङ्गादि कर्तव्यम्‌ ।--तै० प्रा? 
२।५२ पर तिभाष्यरत्न : 

“६. नासिक्यानां नासिका ।--च० aro १२६ 


“Ag, नासिक्ये नासिकास्थानं तथानुस्वार उच्यते । यम; वर्गोत्तमश्चापि ` यथोक्‍त॑ 
चेव ते मतः ।-- च० ao १1२६ पर भाष्य. 


Hs 


CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 


संयोग-विषयक उच्चारण वैशिष्ट्य || २२७ 


स्थान व्यज्ञन-संयोग में स्थित अननुनासिक ध्वनि का उच्चारण-स्थान है । जिन 
प्रातिशाख्यो में केवल नासिका को ही यम का उच्चारण-स्थान स्वीकार किया 
गया. है, उनमें यम का अर्थ अनुनासिक के प्रभाव से निरनुनासिक ध्वनि में होने 
वाली अनुनासिकता है । वास्तव में सम्पूर्ण संस्कृत-वाङ्मय में इस प्रकार की ध्वनि 
नहीं प्राप्त होती, जिसके उच्चारण में मुखविवर के अङ्गों का कोई उपयोग न होता 
हो । नासिक्य-ध्वनियों के उच्चारण के लिए भी मुख में स्थित agi को किसी- 
न-किसी खूप में सक्रिय अवश्य होना पड़ता है। फेफड़े से चली हुई वायु स्वर- 
तन्तियो में प्रथम-विकार को प्राप्त करके द्वितीय-विकार को प्राप्त करने के लिये 
मुख-विवर में आती है, प्रथम-विकार द्वारा वायु को श्वास, नाद अथवा उभया- 
त्मक रूप प्रदान किया जाता है । इससे वायु 'वर्ण' का रूप नहीं ग्रहण कर पाती । 
वायु को वर्ण का रूप ग्रहण करने के लिए मुखविवर में स्थित उच्चारणाङ्गों 
द्वारा ढ्वितीय-विकार प्राप्त करना अत्यावश्यक है । यह द्वितीय-विकार तभी हो 
पाता है, जब वायु को मुखविवर में स्थित अङ्गों द्वारा अवरुद्ध करके उसके प्रवाह 
में न्यूनाधिक बाधा पहुँचाई जाय | नासिका-विवर में इस प्रकार का एक भी अङ्ग 
नहीं है, जिससे वायु के स्वाभाविक प्रवाह में अवरोध उत्पन्न किया जा सके । 
इससे यह स्पष्ट होता है कि यम के उच्चारण के लिए भी मुखविवर में स्थित 
किसी न किसी अङ्ग द्वारा वायु को अवरुद्ध किया जाता हे । जिन ग्रन्थों में यम 
को नासिका से ही उच्चरित होने वाली ध्वनि कहा गया है, वहाँ अननुनासिक स्पर्श 
की अनुनासिकता को ही यम माना गया है। वस्तुतः ध्वनियों में अनुनासिकता 
नासिका की सहायता द्वारा ही उत्पन्न की जाती है। इस प्रकार की ध्वनियों के 
उच्चारण में कोमलतालु नीचे झुककर वायु को नासिका-विवर से निकलने के लिए 
भार्ग प्रदात कर देता है । 


यमों को संख्या 


ant की संख्या के विषय में प्रातिशाख्यों में मतभेद है । wo Ato में 
सूलक्रार ने यमों की संख्या के प्रसङ्ग में कुछ भी नहीं कहा है । ऋ० प्रा० ६२९ 
के उवटभाष्य में भाष्यकार को चार ही यम स्वीकार्य हैं। इस स्थल पर उवट का 
कथन है कि “इस सूत्र के आधार पर यमों की संख्या २० हो सकती हैं, क्योंकि 
अननुनासिक स्पर्शो की संख्या बीस होने से इन बीस स्थानों के स्थान पर आदेश 
रूप यम भी बीस होंगे” । यह न हो, अतः यम चार ही हैं। प्रथम वर्ग के स्पर्श 
aut का प्रथम यम, द्वितीय वर्ग के स्पर्शो का द्वितीय यम, तृतीय तथा चतुर्थ वर्ग 

के स्पशो का क्रमशः तृतीय एवं चतुर्थ यम होता है ।) ऋ० प्रा० १५० के भाष्य 
में उवट का. कथन है कि ऋग्बेदियों के यम संख्या में २० होते हैं। परन्तु वे 
स्वरूप से चार ही हैं । ऋ० प्रा० ६३२ पर विचार करने से यह प्रतीत होता 
है कि सुतकार को यम की संख्या बीस ही स्वीकार्य है, क्योंकि इस सूल में यम 
को उसकी प्रकृति (मूलभूत व्यञ्जन) के सदश माना गया है । मूलभूत व्यञ्चनो के 
बीस होने से यम भी बीस सिद्ध . होते हैं। भाष्यकार ने यम को चार ही.माना है, 
परन्तु यह स्पष्ट नहीं किया है, कि ये चार ही क्यों है?* ऐसा प्रतीत होता है 
कि वे सभी वर्गों के प्रथम-स्पर्शो को एक इकाई मानकर, द्वितीय-स्पर्शों को द्वितीय 
इकाई मानकर तृतीय-स्पर्शो को तृतीय इकाई मानकर तथा चतुर्थ-स्पशों को चतुर्थ 
इकाई मानकर--उपके आधार पर यमों की संख्या चार बतलाते हैं। Go प्रा० १।१ 
एवं Ao Fo १।२६ के भाष्यों में भी यमों की संख्या चार माती गई है ।४ बा० 
Mo 51२४ में सूलकारने कुं, खें, गु, घु-इन चार यमों को स्वीकार किया है, 
परन्तु भाष्यकार उवट ने इसी Fa के भाष्य में यमों की संख्या बीस स्वीकार की 
है ।” भाष्यकार उवट स्वयं चार ही यमों की सत्ता के पक्षपाती होकर बीस यमों 
को वयों स्वीकार करते हैं, इस प्रश्न का उत्तर स्वयं भाष्यकार ने कहीं भी नहीं 
दिया है । वा० प्रा० के अनुसार यमों की संख्या का निर्धारण बा० प्रा० ८1२५ 
के आधार पर किया जा सकता है। वा० प्रा० ८1२५ में कहा गया है कि सम्पूर्ण 
वाङ्मय में ६५ वर्ण है।६ इस प्रातिशाख्य में कथित पेंसठ संख्या तभी संगत 
होगी जब यमों को संख्या चार ही स्वीकार की जाय । ऋ० प्रा० की 'जर्मन भाषा? 
- में की गई अपनी व्याख्या में प्रसिद्ध जर्मन विद्वानु मैक्समुलर ने यमों की संख्या 


१. तस्मादिह स्पर्शायमाननुनासिका इत्युच्यमाने बिशतित्वात्स्थानिनामादेशाता- 
मपि यमानां विशतित्व प्रसङ्ग: । स भा भूत्‌ । चतुर्णामेव यमानां प्रथमाः 


प्रथमं, द्वितीया दितीयमेवमापञ्चमादापदयेरत्नित्युच्यते ।-ऋ० प्रा“ ६।२६ 
पर उवट 


२. एवं विशतिर्यमाः वह्‌ वृचानां भवन्ति । स्वरूपैश्चत्वार एव ।-_कऋ० प्रा० 
१।५० पर उवट * 


३. प्रष्टव्य--ऋ० प्रा० ६३२ पर उवट 


४. द्रष्टव्य-ते० प्रा० १।१ पर त्तिभाष्यरत्न एवं 
| | त्न एवं वैदिकाभरण तथा qo अ० 
URS पर ह्विटनीकृत अंग्रेजी व्याख्या 


५. कू, खु, गु, धुं इति यमा: ।--वा० प्रा० ५।२४ एवं इसी सूत्र पर उवट 
६. एते पञ्चषष्टिवर्णा: ब्रह्मराशिरात्मव/चः I—€To प्रा० ५।२५ 

चारही स्वीकार की है। Mo वेबर के अनुसार भी यम संख्या में चार ही 
होते हैं, बीस नहीं ।" शिक्षा-ग्रन्थों में भी यमों को संख्या चार ही स्वीकार की 
गई है । इन चार यमों को प्रयत्न के अनुसार इस प्रकार स्पष्ट रूपेण दर्शाया जा 
सकता है-- 


२--अघोष महाप्राण यम-खं,, छँ,, ठे, थ॑. , फं. । 
३--सघोष अल्पप्राण यम--गँ जे डे, दे.) बं, । 
४--सघोष महाप्राण यम--घं,, झे. ढं, a, भ. । 


यम के विषय में विशेष 


उपयुक्त विवरण के आधार पर यह स्पष्ट हो जाता है कि किसी भी 
अननुनासिक स्पर्श के पश्चात्‌ अनुनासिक स्पर्श का उच्चारण किया जाने पर, दोनों 
ध्वनियों के मध्य में एक विशेष प्रकार की नासिक्य-ध्वनि का अन्तनिवेश हो 
जाता है । यह ध्वनि पूर्ववर्ती अनुनासिक स्पर्श के स्वरूप वाली होती है । अर्थात्‌ 
यदि अननुनासिक-ध्वनि सघोष होगी, तो यम भी सघोष होगा तथा यदि अननु- 
नासिक ध्वनि अघोष होगी, तो यम भी अघोष होगा। वस्तुतः यम के रूप में आई 
हुई ध्वनि से संयोग का किञ्चित्‌ विच्छेद हो जाता है। ato sts ४१११ में 
कहा गया है कि यम बाद में होने पर पूर्ववर्ती वर्ण, द्वित्व को नहीं प्राप्त 
करता ।२ इसका कारण यह है कि यम के आ जाने से संयोग का विच्छेद हो 
जाता है, अतः संयोगादि वर्ण के द्वित्व की प्राप्ति भी असम्भव हो जाती है। 
जब व्यज्ञनों का संयोग ही नहीं रहेगा, तो फिर उसके आदि वर्ण के खूप में 
किस वर्ण को स्वीकार किया जायेगा । इसीलिए शिक्षा-ग्रन्थों में पहले द्वित्व करके 
तब यमापत्ति करने का विधात किया गया है। यम के प्रसङ्ग में विशेष ध्यातव्य 
यह है, कि यमों को मुद्रित-ग्रच्थों में दिखलाया नहीं जाता, केवल उच्चारण किया 
जाता है । यही स्वरभक्ति आदि के प्रसङ्ग में भी लागू होती है। 'कोषग्रस्षों' में 
‘om’ का अर्थ जोड़ा” दिया गया हे । जितका कारण यह ज्ञात होता है कि यम 
की प्रक्रिया में सर्वप्रथम अननुनासिक स्पर्श का द्वित्व होता है तत्पश्चात्‌ fated 


4. द्रष्टव्य--प्रो० मैक्समूलर और वेबर के मत के लिये To अ० UKE पर 
ह्विटनी-व्याख्या एवं पादटिप्पणी , 
२. यमश्च 1--वा० प्रा० ४११५ 

वर्णो में से परवर्ती वर्ण अनुनासिक उच्चरित होता है। द्वित्व से उत्पन्न वर्ण अपने 
स्वरूप का जोड़ा बन जाता है, अतः यम को भी जोड़ा” कहना अनुचित नहीं कहा 


भा सकता । 


प्रातिशाख्यों एवं शिक्षा-ग्रन्धों में यमों की लेखन-प्रणाली उसके उच्चारण 
को ध्यान में रखकर प्रदर्शित की गई है। वास्तव में यम ध्वनि के, खं, गे, 
घे, इत्यादि ही हैं । परन्तु स्वर के बिना किसी भी व्यञ्जन का उच्चारण असम्भव 
होने से इसको क, खं, गं, घे और कुछ ग्रन्थों में कूं, खूं, ग्‌, घुं के रूप में दिख- 
लाया गया है । 
कर्षण 

'कर्षण' शब्द खीचना' अर्थ वाली ‘aq’ धातु से 'त्युट्‌' प्रत्यय लगने पर 
निष्पन्न होता है। इसका अर्थ है--'खींचना' अथवा 'तानना' । ध्वनियों के 
उच्चारण के प्रसङ्ग में कर्षण शब्द का अर्थ है--खींचकर अधिक देर तक उच्चारण 
करना | Fo अ० २।३६ में 'कर्षण' का विधान करते हुए कहा गया है--चवर्ग 
बाद में आने पर टवर्ग का स्फोटन न होकर काल-विप्रकर्ष (अधिक काल तक 
उच्चारण) होता है, आचायों ने इसे ही कर्षण कहा है ।१ व्यञ्चनो के संयुक्तोच्चा- 
रण में यदि पुर्ववर्ती वर्ण टवर्गीय स्पर्श हो भौर परवर्ती वर्ण चवर्गीय स्पर्श हो तो, 
टवर्गीय स्पर्श का उच्चारण अधिक काल तक होता है तथा इसके उच्चारण में 
वायु का स्फोटन नहीं होता है। च० अ० २1३८ में सामान्य नियम का विधान 
किया गया है कि जव भी किसी व्यज्ञन-संयोग में वर्गों के क्रम से परवर्ती वर्ग का 
स्पश' पूर्व में होगा तथा पूर्ववर्ती वर्ग का स्पर्श” बाद में होगा तो, पूर्ववर्ती ध्वनि 
के उच्चारण में वायु मुखविवर द्वारा स्फुट हो जायेगी, परन्तु प्रस्तुत qa (२।३६) 
यह्‌ विधान करता है कि यदि चवर्गीय वर्ण बाद में हो तो टवर्गोय स्पर्श का उच्चा- 
रण स्फोटन द्वारा न होकर उच्चारणावयवों के स्पर्श को अपेक्षाकृत अधिक समय 
तक बनाये रखकरं किया जायेगा । च० अ० के इसी qa की व्याख्या में ह्विटनी 
ने कंहा हे कि जब किसी व्यज्ञन-संयोग में चकार के पूर्व टकार अथवा जकार के 
पुर्व डकार आये तो इनके उच्चारण में उच्चारणावयवों का पृथक्करण न होकर 
अपेक्षाकृत अधिक समय तक स्पर्श को बनाये रखा जाता है। उदाहरणार्थ-- 
शदू च' के उच्चारण में टकार का अधिक देर तक उच्चारण करते हैं । 


—— eS 


GE a Be चवर्गे कालविप्रकर्षस्तत्न wafer तभाहुः कर्षण इति [--च० ao 
g 

ह्विटनी के अनुसार उपर्युक्त दो प्रकार के व्यञ्जन-संयोगो में ही कर्षण की प्राप्ति 
होती है 1 


वास्तव में ‘me च' के संयुक्तोच्चारण में टकार का उच्चारण करने के लिए 
जिह्वा को मूर्धा पर स्पर्श कराते हैं, तत्पश्चात्‌ जब चक्रार के उच्चारण के लिए 
जिह्वा तालुस्थान पर आने के लिए तैयार हो जाती है, तब पूर्ववर्तो वर्ण के उच्चा- 
रण-स्थान के साथ क्रिये गये स्पर्श को नष्ट किये बिना ही घसीटती हुई तालु- 
स्थान पर पहुँच जाती है, जिसके कारण टकार के उच्चारण में वायु स्फोटित नहीं 
हो पाती । इसी प्रक्रिया को कर्षण कहने का तात्पर्य यह भी है कि इस प्रक्रिया में 
जिह्वा घसीटती हुई एक स्थान से दूसरे स्थान पर जाती है । 


ध्रव 


‘ga’ का शाब्दिक अर्थ है “निश्चित' । परन्तु इसका पारिभाषिक अर्थ-- 
'अभिनिधान के बाद में उच्चरित होने वाला “नाद विशेष' है । ऋ० प्रा० ६।२६ 
में ‘sa’ का विधान करते हुए कहा गया है कि सघोष व्यञ्जन के अभिनिधान के 
बाद में उसी अभिनिधान के उच्चारण-काल तक रहने वाले नाद का आगम होत 
है, जिसे ‘aa’ कहते हैं।१ ऋ० प्रा० ६४० के अनुसार अघोष अभिनिधान के 
बाद में आने वाला ‘sa’ सुनाई नहीं पड़ता है 2 ऋ० Ato ६।४१ में कहा 
गया है, कि यदि अनुनासिक अभिनिधान से बाद में ध्रुव” का आगम हो, तो ध्रुव 
नासिका-स्थान वाला होता है ।* ऋ० प्रा० ६।४२ के अनुसार अन्तस्था वर्ण के 
बाद में आने वाला ध्रुव अन्तस्था के स्वरूप वाला होता है ॥४ क्र० प्रा» के अति- 

रिक्त अन्य किसी भी प्रातिशाख्य में ‘ea’ के सम्बन्ध में किसी भी प्रकार का 
विधान नहीं प्राप्त होता है। 


Feo प्रा० ६२९ के भाष्य में भाष्यकार उवट ने कतिपय कारिकाओं को 
उद्धृत किया है, जिनमें ‘sa’ के सम्बन्ध में महत्त्वपूर्ण बातें बतलाई गई हैं । 
इन कारिकाओं का अर्थ इस प्रकार है- विद्वान्‌ लोगों का कहना है कि अल्प 
होने के कारण ध्रुव के काल का निर्देश नहीं किया जा सकता । यदि काल का 


१. नादः परोऽभिनिधानाद्‌ धुवं तत्तत्कासस्थातम्‌ ।--%० Ao ६२९ 
२. अश्रुति त्वघोषात्‌ ।-ऋ° प्रा ६।४० 

३. नासिकास्थानमनुनासिकाच्चेत्‌ ४० प्रा० ६४१ 

४. अन्तस्थायाः पूर्वस्वरूपमेव |--%० प्राश ६।४२ 

भेद किया जाय तो, वह ध्रुव अणुमाला अर्थात्‌ चौथाई माला के एक अंश के बरा- 
बर होगा । अभिनिधान के द्वारा दवाया जाने पर भी यह ध्रुव संज्ञक नाद 
विनष्ट नहीं होता है। इसलिए अभिनिधीयमान वर्ण के काल के बाद उसका 
उच्चारण होता है । कतिपय विद्वानु उस ‘aa’ का पूर्णतया लोप मानते हैं । अनु- 
नासिक-अभिनिधान से बाद में विद्यमान ध्रुव” नासिकास्थान वाला होता है। 
इसलिये उसका नासिवय उच्चारण करना चाहिए । सप्तमी विभक्ति के द्वारा 
निदिष्ट होने पर अव्यवहित पूर्ववर्ती ध्वनि का विधान अभीष्ट होता है, एवं पञ्चमी 
विभक्ति के द्वारा निर्दिष्ट होने पर अव्यवहित परवर्ती ध्वनि का विधान अभीष्ट 
होता है। इसलिए अभिनिधान के बाद में ही ध्रुव का उच्चारण होता है, चाहे 
उसका काल कितना ही अल्प हो ।१ 


ध्रुव संज्ञक नाद सघोष तथा अघोष दोनों प्रकार के व्यञ्जनो के अभिनिधान 
के बाद आता है, अन्तर केवल इतना है, कि सघोष व्यञ्जनों के बाद आने वाला 
ध्रव सुनाई पड़ता है किन्तु अघोष व्यज्ञनों के बाद आने वाला ध्रव सुनाई नहीं 
पड़ता है । 


द्वित्व (Doubli ng) 


परिस्थिति-विशेष में जब किसी व्यञ्जन से पूर्व उसी व्यञ्जन का आगम हो 

जाता है, तो उपे द्वित्व कहते हैं । द्वित्व का परिणाम होता है कि मुलभूत व्यञ्जन 

से पूर्व उसी व्यञ्जन का एक अतिरिक्त उच्चारण हो जाता है । द्वित्व के फलस्वरूप 

उच्चरित होने वाले वर्ण को 'क्रमज' तथा 'द्विशक्तिज' कहा जाता है। द्वित्व के 

लिए “क्रम; द्विरक्ति तथा द्विभाव शब्दों का प्रयोग भी प्रातिशाल्यों एवं शिक्षा- 
अन्थो में प्राप्त होता है। 


1. श्रुवकालम निर्देश्यमल्यत्वात्कवयो विदुः । 
यद्धि प्रागणुमात्लायाः कालेभेदेऽपि तत्समम्‌ ।। 
नादो ह्यभिनिधानेन पीड्यमानो न नश्यति | 
तस्मादुच्चार्यते तस्य यावद्वर्णात्मनः परम्‌ ॥ 
एकान्तलोपं कंवयो वर्णयन्ति ध्रुवस्य च। 
नासिका स्थानं रक्तस्य तथा रूपेण निदिशेत्‌ ॥ 
सप्तमीकालनिदिष्टे पूर्वस्य ` विधिरिष्यते । | 
पञचम्यास्तूरारस्याहुस्तस्मात्कृच्छस््वणुर्भवेत्‌ ॥--क्र० प्रा० ६३६ पर उवट - 

हित्व का विधान 


Fo प्रा ६।१ से ६1१५, do प्रा० १४।१ से १४७, वा० प्रा० ४१०१ 
से ४।१०७ तथा ४।११० से ४।११८ एवं चतुरध्यायिका ३३२६ से ३।३२ तक के 
सूत्रों में द्वित्व-सम्बन्धी विधान प्राप्त होते हैं। 


अब प्रातिशाख्यों में प्राप्त होने वाले द्वित्व सम्बन्धी विधानों का क्रमशः 
विवेचन किया जा रहा है। 


क- स्वर के बाद आने वाले संयोगादि वर्ण का हित्व--सभी प्राति- 
शाख्य एवं शिक्षा-ग्रन्य एक मत से स्वीकार करते हैं कि उस संयोगादि-वर्ण का 
द्विरुच्चारण होता हैं, जिसके पूर्व स्वर हो ।' अर्थात्‌ स्वर- व्यञ्जन न व्यञ्जन समूह 
में पूर्ववर्ती व्यञ्जन का उच्चारण दो बार होता है । दूसरे शब्दों में स्वर के पूर्व में 
होने पर संयोग का प्रथम व्यञ्जन दो बार उच्चरित होता है । उदाहरणार्थ-“मुक्त' 
पद में उकार के बाद संयुक्त व्यञ्जन ककार तथा तकार हैं, यहाँ ककार संयोगादि 
होने से द्वित्व को प्राप्त करता है। इस प्रकार 'मुक्त' का उच्चारण 'मुवक्त' के 
रूप में होगा । ऋ० प्रा० के अनुसार अनुस्वार के बाद आते वाले संयोगादि वर्ण 
का भी द्वित्व हो जाता है। परन्तु Ao To ३।३०, वा० प्रा० ४११२ तथा 
से० प्रा० १४२३ में विधान किया गया है कि संयोग के दोनों ही अवयव सस्थानी 
होने पर संयोगादि वर्ण,का द्वित्व नहीं;होता है ।* Fo प्रा० १४२५ से १४॥२७ तक 
सूलों में कतिपय आचार्यो के मतों का उल्लेख करता है । जिनके अनुसार हकार, 
शकार तथा वकार के पूर्व आते वाला लकार द्वित्व को नहीं प्राप्त करता तथा 
स्पर्श बाद में होने पर स्पर्श-वर्ण द्वित्व को नहीं प्राप्त करता 1६ Go प्रा १४२७ 
१. स्वरानुस्वारोपहितो द्विरच्यते संयोगादिः स क्रमो$विक्रमे सन्‌ ।--%६० प्रा० 

६।१०, संयोगादि स्वरात्‌ ।--च० अ० २३२८, स्वरपूर्वं व्यञ्जनं द्विवर्ण 
व्यञ्जनपरम्‌ ।-तै० प्रा० १४।१, स्वरात्‌ संयोगादिः द्विरुच्यते aaa | 
__द्रा० प्रा ४१०१, स्वरपूर्वमियाद्‌ द्वित्वं व्यज्ञनं व्यञ्जने परे ।- व्यास 
शिक्षा, संयोगादिस्वरादद्वित्व॑ं प्राप्नोतीति विदुर्बुधाः ।--वर्णरत्तप्रदीपिका 
शिक्षा 


२. सस्थाने च ।-च० Ho २३1२०, सवर्णे ।--बा० ste ४१२२, सवर्ण- 
सवर्गीयपर: ।--तै० प्रा० १४२२ 


३, अधैकेषामाचार्याणाम्‌ । लक्ारोहशवकारपर; | स्पर्श स्पशंपरः ।--तै० Nto 
१४॥२५-२७ 

पर वैदिकाभरण में कहा गया है कि यदि स्पर्श-वर्णों का ही परस्पर संयोग होता 
है, तो उसमें पुर्ववर्ती-स्पर्श श्रुतिगोचर नहीं हो पाता ।' अर्थात्‌ ऐसे संयोग में पूर्व- 
वर्ती स्पर्श का अभिनिधान हो जाता है, जिससे ag स्पर्श स्वयं हीनश्वासनाद 
होकर, द्विर्च्चारित होने की सामर्थ्य से रहित हो जाता है । इस प्रकार यह स्पष्ट 
होता है कि उन भाचायों को स्पर्श + स्पर्श के संयोग में अभिनिधान की प्रवृत्ति का 
आभास हुआ होगा । वस्तुतः स्पर्श दर्णों के संयोग में द्वित्व को कम अवसर मिलता 
है। %० प्रा० ६४ व ५ के अनुसार यदि किसी व्यञ्जन-संयोग का प्रथम वर्ण रेफ 
भथवा लकार हो तो रेफ तथा लकार का हित्व न होकर संयोग के द्वितीय अवयव 
का द्वित्व हो जाता है ।२ Go प्रा० १४२ में पौष्करसादि आचार्य के मत को 
उद्धृत क्रिया गया है, जिसके अनुसार लकार तथा वकार के बाद आने वाला स्पर्श 
वत्व को प्राप्त कर लेता है ।* परन्तु Fo प्रा० १४३ में इस बात पर अधिक 
बल दिया गया है, कि लकार एवं वकार के बाद आने वाला स्पर्श ही द्वित्व को 
प्राप्त करता है“ स्वयं लकार एवं वकार द्वित्व को नहीं प्राप्त करते हे । इन दोनों 
सूत्रों को देखने से ऐसा प्रतीत होता है कि व्यञ्जनो के संयोग में कभी तो लकार 
एवं वकार का ही द्वित्व होता है तथा कभी स्पर्श वर्ण का द्वित्व हो जाता है। 
स्वर के बाद आने वाले रेफ के साथ व्यञ्जनों का संयोग होने पर सभी प्रातिशाख्यों 
के अनुसार स्पर्श व्यञ्जन ही द्विरुच्चारित होते हँ | उदाहरणार्थ--अर्कम्‌ = अर्क्कम्‌, 
धर्चन्ति = अर्च्चन्ति । इन पदों में रेफ के बाद क्रमशः ककार एवं चकार आगे हैं, 
अत: उनका द्वित्व हो गया है । ऋ० प्रा० ६।३ में विधान किया गया है कि स्वर 
वर्ण से परवर्ती छकार यदि संयोग के आदि में न भी आया हो, तब भी उसका 
द्वित्व होता हे 1° उदाहरणार्थ-उप छायामिव = उपच्छायामिव | ऋ० FTO ६।६ 
के अनुसार ऊष्म वर्ण के बाद में आया हुआ स्पर्श विकल्प से द्वित्व को प्राप्त करता 
है 1: जबकि aro sto ४।१०३ के अनुसार ऊष्म एवं अन्तस्थ के बाद में आने 


१. परस्परेण संथोगस्पर्शानां तु भवेद्यदि | तत्पुर्वस्य श्रुतिर्नास्ति प्राहुस्तेषामिदं 
मतम्‌ ।--तै० प्रा १४।२७ पर वैदिकाभरण 

२. परं रेफात्‌, स्पर्श एवं लकारात्‌ । ऋ प्रा० ६।४, ५ 

३, लवकारपर्वसपर्शश्च पौष्करसादेः ।-- तै० प्रा० १४।२ 

४. स्पर्श एवैकेषामाचार्याणाम्‌ |--तै० प्रा १४।३ 

*.. णसंयोगादिरपिच्छकारः |--ऋ" प्रा० ६1३ 

६. ऊष्मणो वा ।--%० प्रा० ६।६ 

वाला स्पर्श नित्य ही द्विरुच्चारित होता है 17 ato प्रा० ४१०६ में यह भी स्पष्ट 
रूप से विधान feat गया है कि उस ऊष्म एवं अन्तस्थ के पूर्व स्वर का होना 
नितान्त आवश्यक है, जिसके बाद में स्थित स्पर्श का द्विरुच्चारण विहित है ।* 
यदि ऊष्म और अन्तस्थ वणो के पूर्व व्यञ्जन होगा तब स्पर्श वर्ण द्वित्व को नहीं 
प्राप्त कर सकेंगे । ऋ० प्रा० ६८ में विधान किया गया है कि “रेफ' द्वित्व को प्राप्त 
नहीं करता है ।* अर्थात्‌ यदि रेफ संयोगादि वर्ण हो तथा उसके पूर्व स्वर-ध्वति 
भी आई हो, तब भी रेफ का द्रित्व नहीं होता है । उदाहरणार्थ--अद्ध वीरस्य' 
में रेफ का द्वित्व नहीं होता है, जत्रकि उसके पूर्व स्वर भी है तथा वह संयोग का 
आदि वर्ण भी है 1 ऋ० प्रा० ६1११ के अनुसार वह संयोगादि व्यञ्जन जिसके बाद 
द्विरुक्त व्यञ्जन हो, द्वित्व को नहीं प्राप्त करता है।* उदाहरणार्थ--महत्तदुल्ब्बम्‌ में 
बकार का द्वित्व हुआ है । अतः उसके पूर्वस्थित संयोगादि वर्ण लकार का द्वित्व 
नहीं होता है। आचार्य शाकल के मत से दीर्घ स्वर के बाद में विद्यमान संयुक्त 
वर्ण का प्रथम अयवय द्वित्व को प्राप्त नहीं करता ।* वा० प्रा० ४१०२ में बिधान 
किया गया है कि रेफ और हकार से परवर्ती व्यज्जन का द्वित्व होता है" परन्तु रेफ 
और हकार संयोगादि वर्ण हो तब भी उनका द्वित्व नहीं होता है । 

ख--पदान्त व्यञ्जनों का द्वित्व-च० अ० २।२६ के अतिरिक्त अन्य 
किसी भी प्रातिशाख्य में पदान्त-व्यज्ञन के द्वित्व का विधान नहीं किया गया 
है।° परन्तु विचार करने पर यह तथ्य प्रकट होता हैं कि संस्कृत में संधिस्थ 
संयोजन के अतिरिक्त इस प्रकार के द्वित्व अन्यत्र नहीं मिलते । प्राकृत एवं पालि 
भाषाओं में अन्त्य व्यञ्जन का अधिकतर स्थानों पर लोप हो जाता था । परन्तु सभी 
ध्वनि-वैज्ञानिक ग्रन्थों में यह स्वीकार किया गया है कि हस्व-स्वर के बाद तथा 
किसी भी स्वर से पूर्व आने वाले “नु' तथा “इ का द्वित्व हो जाता है” । यथा 
प्रत्यङ्‌ +- आत्मा = प्रत्यङ्ङात्मा, सन्‌ ञ- अच्युतः = सन्नच्युतः | पारि-शिक्षा एव 


१. ऊष्मान्तस्थाभ्यश्च स्पर्शः ।--वा० प्रा० ४१०३ 

२. नास्वरपूर्वा ऊष्मान्तस्था ।--वा० प्रा० ४१०६ 

3. न रेफः ।-क्र० प्रा० ६८ 

४, न परक्रमोपधा ।--क्र० प्रा० ६११ 

५. संयुक्त तु व्यञ्जन शाकलेन ।-ऋ° प्राश ६१४ 

६. परं तु रेफहकाराभ्याम्‌ ।--वा० प्रा० ४१०२ 

दान [| द्विः ।--च० अ० २२६ 

प ae ceil संवरे ।--च० अ० २१२७, pee 
नकारंश्च क्रामत उत्तरे स्वरे ।--%० प्रा ६१५, वौ = 
पदान्तौ ।-वा० प्रा० ४१०० र 

व्यास शि० का कथन है कि इस प्रकार के स्थलों पर यद्यपि अन्त्य व्यञ्जन द्वित्व 
रूप में लिखे जाते हैं, परन्तु उनका उच्चारण केवल एक ही बार किया जानः 
चाहिए 1) इस प्रकार का द्वित्व भी वास्तवं में संधि के परिणामस्वरूप उत्पन्न 


होते हैं । 


ग--स्वरान्तवर्ती व्यञ्जनों का द्वित्व-वा० प्रा० ४।१४४ में विधान किया 
गया है कि एकपद में स्वरों के मध्य आने वाले दो वर्णो को श्वास का अवरोध करके 
एक वर्ण के समान उच्चरित करना चाहिए।* उदाहरणार्थ--'कुककुट' में दो 
स्वरों के मध्य दो ककार भाये हैं, अतः उनका उच्चारण एक ही ककार की भाँति 
किया जाना चाहिए । इस प्रकार के उच्चारण में पूर्ववर्ती वर्ण के उच्चारण में वायु 
का स्फोटन न होने से तथा उसके ठीक बाद द्वितीय वर्ण के उच्चरित हो जाने से 
प्रथम वर्ण न सुनाई पड़ने की भाँति हो जाता है। इसी प्रकार का विधान ऋ० प्रा० 
६।२ में भी प्राप्त होता है। उसके अनुसार महाप्राण वर्ण अपने पूर्ववर्ती अल्पप्राण . 
वर्ण के सहित एक ही बार उच्चरित होता है।३ उदाहरणार्थ--'अन्भ्रातेव' 
पद में बकार के साथ भकार केवल एक ही श्वासाघात में उच्चरित हो जाता है। 
वास्तव में किसी भी प्रातिशाख्य में स्वरात्तर्वर्ती व्यज्ञनों के द्वित्व का विधान 
स्पष्टतः नहीं किया गया है। जहाँ कहीं स्वरों के मध्य में किसी व्यञ्जन का द्वित्व 
रूप दिखलाई पड़ता है, वहाँ वास्तविक द्वित्व न होकर दों व्यज्ञनों का संयोग है, 
जिसमें द्वित्व के रूप में प्रतिभासित होने वाला व्यञ्जन या तो किसी प्रत्यय का 
अंश होता है अथवा संधि के परिणामस्वरूप आ जाता है । sto सिद्धेश्वर वर्मा 
ने इस सम्बन्ध में वेदों, ब्राह्मण-ग्रन्थों एवं अन्यान्य संस्कृत-भाषा में लिखित ग्रन्थों 
में पाये जाने वाले शब्दों को उदधृत करके उनमें द्वित्व के रूप में दिखलाई पड़ने 
वाले वर्णो के वास्तविक कारण की ओर संकेत किया है।* 


१. हस्वात्परो नाद इह द्रिर्पो वर्णङ्रमे तं सकृदुच्चरेद्‌ ज्ञः, ह्वस्वात्परो नादोऽ- 
वसानेऽपञ्चमो वर्णो द्विरूपवर्गो भवति तथापि वर्णङ्रमे वर्णक्रमो क्तिकाले 
तं नादं सहृदेकबारमुच्चरेत्‌ बूयात्‌ । पारिशिक्षा । ह्वस्व द्विरूपवन्नादों यदेतं 
सङडुच्चरेद्‌, वर्णक्रमोद्चितकाले तु नान्य संयोगमुच्चरेत ।--व्यास-शिक्ष 

२. द्विवर्णमेकवर्णवद्धारणात्‌ स्वरमध्ये समानुपदे ।-वा० प्रा० ४।१४४ 

३. षणा तु पूर्व्येण सहोच्यते सकृत्स्वेन ।--ऋ० प्रा० ६।२ 

४... Tle सि० वर्माकृत 4 Critical Studies in the Phonetics Observat- 
ions of Indian Grammarians, P 67-68 

द्वित्व-सम्बन्धी कतिपय अन्य विधान 


क--जिह्वामुलीय और उपध्मानीय से परवर्ती स्पर्श का द्वित्व होता 
215 उदाहरणार्थ--'व 7 कामधरणम्‌ = ववकामधरणम्‌'। या 7 फलिनी च्या 
पूफलिनी' । प्रस्तुत उदाहरणों में जिह्वामूलीय के वाद आने वाला ककार द्वित्व 


को प्राप्त हो गया है तथा उपध्मानीय के बाद आने वाला फकार भी द्वित्व को 
प्राप्त हो गया है। 


ख--पूर्व में कोई वर्ण न हो तो संयुक्त ऊष्म वर्ण विकल्प से द्वित्व को 
प्राप्त करता है ।* उदाहरणार्थ-'श्चोतन्ति कोशाः’ का उच्चारण द्वित्व होने फर 
'एएचोतन्ति कोशाः, के रूप में होता है | 


ग--प्रातिशाख्यों में द्वित्व सम्बन्धी कतिपय निपेधमूलक विधान भी 
प्राप्त होते हैं। उन विधानों के आधार पर यह कहा जाता है कि द्वित्व सम्बन्धी 
पूर्वोक्त स्थितियों के होने पर भी इन पदों या वणो के साथ उच्चरित होने वाले 
चर्ण द्वित्व को नहीं प्राप्त करते El Alo प्रा० ४।११३ के अनुसार ऋवण 
बाद में होने पर पूर्ववर्ती व्यञ्जन द्वित्व को नहीं प्राप्त करता ।* 'अनिष्कृत:' 
पद में 'ऊष्म-वर्णो और अन्तस्थ-वर्णो ' से भी परवर्ती स्पर्श द्वित्व को प्राप्त 
करता है*--इस qa से हित्व की प्राप्ति होने पर प्रस्तुत नियम से उसका निषेध 
किया जा रहा है। इसी प्रकार वा० प्रा० ४११४ तथा ४११५ के अनुसार 
क्रमशः लुवर्ण बाद में होने पर तथा यम बाद में होने पर द्वित्व का निषेध किया 
गया है ।" उदाहरणार्थ-- क्लृप्तम' पद में ‘a’ से पूर्व ककार के द्वित्व का निषेध 
हो गया है तथा “सव्थ ना' पद में थकार रूप यम ध्वनि के पूर्व थकार के द्वित्व 
की प्राप्ति होने पर भी उसका निषेध किया गया है । वा० प्रा० ४११२ में यह 
भी विधान प्राप्त होता है कि अपने ही वर्ग का अनुत्तम (पञ्चम से अन्य) स्पर्श 
बाद में होने पर पूर्ववर्ती स्पर्श द्वित्व को प्राप्त नहीं करता है।* इसी प्रकार 


MS >... 
जिह्वामूलीयोपध्मानीयाभ्यां च ।--वा० प्रा ४१०४ 
वोष्मा संयुक्तोऽनुपधः ।---%० प्रा० ६६ 

` ऋवर्णे ।--वा० प्रा० ४११३ 
ऊष्मास्तस्थाभ्यश्च स्पशंः ।-- वा ० भ्राश ४॥१०३ 
लुवर्णे ।--वा० प्रा० ४११४, यमे ।-र्‍वा० ate ४११५ 
स्ववगीर्गे चानुत्तमे ।--वा० Ato ४११७ 


yes 


AP 

विसर्जनीय, जिह्वामूलीय, उपध्मानीय तथा अनुस्वार का द्वित्व नहीं होता है । तीन 
या अधिक व्यञ्चनो के संयोग में संयुक्त होने वाला कोई भी वर्ण द्वित्व को नहीं 
प्राप्त करता है । कतिपथ आचार्य अवसान में आने वाले व्यज्ञनों के द्वित्व को नहीं 
स्वीकार करते हैं ।) 


fara के विषय में विशेष 


द्वित्व के सम्बन्ध में प्रातिशाख्यों में अनेक मत प्राप्त होते हैं। आचार्य 

शाकल्य के मत से किसी भी परिस्थिति में द्वित्व नहीं होता । परन्तु आचार्य 

शाकल्य करा तात्पर्य लिप्यात्मक द्वित्व से था अथवा ध्वन्यात्मक द्वित्व से, यह बात 

प्रातिशाख्यों के विधानों से स्पष्ट नहीं हो पाती । दो सस्थानी एवं सवर्णी व्यञ्जनो 

के संयोग में संयोगादि-व्यञ्जन का द्वित्व इसलिये नहीं हो पाता, कि उनके उच्चारण 

में प्रथम व्यक्षन के उच्चारण के लिए किया गया आभ्यन्तर-प्रयत्त ही कालाधिक्य 

के साथ द्वितीय व्यज्ञन के उच्चारण का कारण बन जाता है। आचार्य शाक- 

टायन ने तीन व्यञ्चनो के संयोग में द्वित्व को नहीं स्वीकार किया है।* शाक- 
टायन के कथन का अभिप्राय सम्भवतः यही है, कि“तीन या तीन से अधिक व्यञ्जनों 
के संयोग का उच्चारण श्वास के एक ही आघात के साथ कर पाना अत्यन्त कठिन 
है। परन्तु 'गोतमी शिक्षा में gees’ पद को उद्धृत किया गया है, जिसमें कुल 
छः व्यञ्जनों का संयोग है। यद्यपि इस पद का उच्चारण कर पाना कठिन ही 
है। वा० प्रा० में ऋवर्ण, Gaul, तथा यम के पूर्व स्थित व्यञ्जन के द्वित्व का 
निषेध किया गया है, इनमें से ऋवर्ण एवं लुवर्ण के पूर्ववर्ती व्यञ्जन के द्वित्व निषेध 
का ध्वन्पात्मक कारण स्पष्ट नहीं होता । ऐसा प्रतीत होता है, कि ऋवर्ण एवं 
सुवर्ण में स्वरात्मक अंश के साथ-ही-साथ किञ्चित्‌ व्यञ्जनात्मक अंश होने के कारण 
ही ऐसी ध्वन्यात्मक स्थिति उत्पन्न हो गई होगी । इस प्रकार वा० प्रा० का यह 
मत निरपवाद रूप से नहीं स्वीकार किया जा सकता । 'यम' ध्वनि से पूर्व उच्चरित 
होने वाले व्यञ्जन के द्वित्व-निषेध में कुछ ध्वन्यात्मक कारण अवश्य था। जैसा 
कि पहले कहा जा चुका है कि यम का वास्तविक अर्थ जोडा' है तथा ato प्रा० 
४1१६२३ के भाष्य में यह भी स्पष्ट रूप से कह दिया गया है कि “सक्न मम! में 
सर्वप्रथम स्वरात्‌ संयोगादि’ (ato प्रा० ४1१०१) से ककार का द्वित्व होते पर 


१. विसर्जनीयः |--वा० प्रा ४११६, अवसितं च |--बा० प्रा० ४1११५, 
नानुस्वार; ।--वा० प्रा० ४।१११ 
२. लिप्रभृतिपु शाकटायनस्य ।--पा० सू० ८।४।५० 

द्वितीय ककार यम की अवस्था को प्राप्त करता है। इससे ऐसा लगता है कि 
प्रातिशाख्यकार को यह ज्ञात था कि यम तभी होता है, जब व्यक्षन का द्वित्व 
हो चुका हो । अत: एक बार द्वित्व हो जाने पर दुबारा उसी स्थल पर द्वित्व करना 
उचित नहीं होगा । दूसरी बात यह भी हो सकती है, कि स्वयं सूत्रकार कात्यायन 
ने वा० प्रा० ४॥११२ में सवर्णी वर्ण बाद में होने पर द्वित्व का निषेध किया है । 
इसलिए यम को प्राप्त करने वाला व्यञ्जन अपने पूर्ववर्ती वर्ण का सवर्णी होने से 
उसके द्वित्व में बाधक अवश्य होगा। इस प्रकार प्रातिशाख्यों द्वारा विहित सभी 
विधान मन्लों के पाठों (उच्चारण-प्रक्रियाओं) को दृष्टि में रखकर किये गये प्रतीत 


होते हैं | 


निष्कर्ष 


उपर्युक्त विवरण से यही स्पष्ट होता है कि प्रातिशाख्यों में प्राप्त होने वाले 
चे सभी विधान जो व्यज्ञनों के संयुक्तोच्चारण से सम्बन्धित हैं, भाषा की सामान्य 
प्रवृत्ति के कारण ही विहित हैं । मस्ल्लों के उच्चारण में होने वाली विशिष्टताओं के 
सम्बन्ध में सभी आचार्यो के मत समान नहीं हैं । यदि भाषा में इन विशिष्टताओं 
की उत्पत्ति निश्चित होती तो सभी प्रातिशाख्य इनके सम्बन्ध में समान विधान 
अवश्य करते । इन संयोगविषयक उच्चारण-वैशिष्ट्यों को मुद्रित-ग्रच्थों में दिख- 
लाया नहीं जाता केवल मन्लपाठ में इनका उच्चारण ही किया जाता है । इनमें 
कतिपय विशिष्टतायें ऐसी हैं, जो भाषा की सामान्य प्रवृत्ति के परिणाम-स्वरूप 
उत्पन्न होती हैं । किसी भी स्थिति में वकता इन विशिष्टताओं से रहित उच्चारण 
कर ही नहीं सकता । उदाहरणार्थ-यदि अननुनासिक स्पर्श के पश्चात्‌ अनुनासिक 
स्पर्श का उच्चारण किया जाय तो अननुनासिक स्पर्श को किसी भी प्रकार से 
न्यूनाधिक अनुनासिकता से बचाया नहीं जा सकता । उसमें अवश्य ही किञ्चित्‌ 
नासिक्य गुण आ जायेगा । इसीलिए यम से युक्त व्यञ्जन-संयोग को लोहपिण्ड 
(अयः पिण्ड) के समान कहा गया है। 'अभिनिधान' के सम्बन्ध में यह स्पष्ट 
है कि ववता कितना भी सावधान होकर वर्णो के संयोग को उच्चरित करे, उसके 
उच्च।रणावयव उच्चार्यमाण ध्वनि को 'संधारण' और 'संवरण' की क्रिया से 
पूर्णतः बचा नहीं सकते । इसी प्रकार द्वित्व को प्रक्रिया भी अत्यन्त स्वाभाविक 
है, बिना प्रयास के भी वर्णों का द्विरुचचारण कुछ निश्चित स्थलों पर ही हो जाता 
है । स्वरभक्ति तो व्यञ्जत संयोग के उच्चारण में सुगमता लाते के लिए ही आ 
जाती है, परन्तु वक्ता यदि न चाहे तो इसके अभाव में भी उस संयोग को उच्चरित 
कर ही सकता है । 'कर्षण' के विषय में यही कहना अधिक युक्तिसङ्गत होगा कि 
किसी व्यञ्जनसंयोग में टवर्गीय वर्ण के बाद चवर्गीय वर्ण आने पर प्रथम वर्ण को 

अधिक काल तक खींच कर उच्चरित करते हैं। यह उच्चारण-प्रक्गिया पूर्णतः 
ऐच्छिक है, वक्ता न चाहे तो 'कर्षण' का आविर्भाव नहीं हो सकता है। “भ्रुव” 
dan उच्चारण-वैशिष्ट्य का विधान केवल ऋतत्रातिशाख्प में प्राप्त होता है। 
सम्भव है वह विशेषता केवल ऋचाओं के पाठ में ही आ पातो हो। कतिपयः 
विशिष्टताओं के सम्बन्ध में किसी प्रातिशाख्य विशेष में कोई विधान न प्राप्त होने 
का कारण यही है कि उक वेद से सम्बन्धित उच्चारण-प्रक्रिया में उत्त विशिष्टता 
का अस्तित्व नहीं दिखलाई पड़ता था । 

पचम अध्याय 


© 
नासिक्य ध्वनियाँ 

प्रातिशाख्यों में नासिक्य ध्वनियों के स्वरूप के सम्बन्ध में अत्यन्त वैज्ञानिक 
विवेचन प्राप्त होते हैं। जिन ध्वनियों के उच्चारण में नासिका का योगदान होता 
है उन्हें नासिक्य ध्वनि कहा जाता है । अनुस्वार, अनुनासिक आदि ध्वनियाँ 
“नासिक्य' कहलाती हैं। ये सभी ध्वनियाँ सघोष होती हैं। इनके उच्चारण में वायु- 
प्रवाह निरन्तर बना रहता है। इसीलिए नासिक्य ध्वनियों को ‘anata’ ध्वनि 
भी कहा जाता है । नासिक्य ध्वनियों का उच्चारण अन्य व्यञ्जनो से अपेक्षाकृत 


अधिक काल तक होता रहता है। अब क्रमशः नासिक्य ध्वनियों के स्वरूप का 
विवेचन किया जा रहा है । 


अनुस्वार 


यह शब्द ‘ag’ उपसर्ग पूर्वक ‘eq’ धातु से 'घन्‌' प्रत्यय लगने से बना 
है । इसका शाब्दिक अर्थ है--वह ध्वनि जिसका उच्चारण अन्य वर्ण के पश्चात्‌ 
होता है । -अनु -- पश्चात्‌ अन्य वर्णान्तरं, रवर्यते = उच्चार्यते इत्यनुस्वारः । पा० 
fro १।५ पर पश्िकावृत्ति में कहा गया है--भनुस्वार वह ध्वनि है जो किसी 
स्वर के बाद आती है ।) तै० प्रा० १।१८ पर वैदिकाभरण भाष्य में मनुस्वार का 
निर्वचन इस प्रकार दिया गया है--अनुस्वार का बाद वाला आधा भाग स्वर के 
समान उच्चरित होता है इसलिए इसे अनुस्वार कहा जाता है।* चारायणीय शिक्षा 
उन सोलह पराश्रित ध्वनियों में अनुस्वार की गणना करती है जिनमें विसर्जनीय, 
यम, जिह्वामूलीय, उपध्मानीय आदि ध्वनियों को रा गया है। इस शिक्षा के 
अनुसार ये सभी वर्ण अशरीरी हैं तथा अपने आश्रयभूत किसी स्वर के माध्यम से 


१. स्वरमनुभवतीत्यनुस्वारः ।--पा० शि० ५ पर पञ्चिकावृत्ति 
२. अनुस्वर्यते Wale स्वरवदुच्चार्यते इत्यनुस्वार: ।--तै० प्रा० १।१८ पर 
वैदिकाभरण 

ही अपने स्वरूप का प्रदर्शन कर पाते हैं 1१ उपर्युक्त विवरण से यह स्पष्ट होता 
है कि अनुस्वार वह ध्वनि है, जो किसी स्वर के आश्रित होकर ही उच्चरित 
होती है। स्वर का अनुगमन करने के कारण ही कतिपय विद्वानु अनुस्वार को 
अनुगामी ध्वनि (After Sound) भी कहते हैं । 


प्रातिशाख्यों में अनुस्वार के सम्बन्ध,में विभिन्न विचार प्राप्त होते हँ । ऋ० 
प्रा० ४।१५ तथा वा० प्रा० ४।१ में रेफ और ऊष्म-वर्ण बाद में होने पर पूर्ववर्ती 
मकार के अनुस्वार हो जाने का विधान किया गया है।* तै० प्रातिशाख्य १२।१-३ 
में मकार के लोप का विधान किया गया है। इसके अनुसार रेफ और ऊष्म-वर्ण से 
पूर्ववर्ती मकार का लोप हो जाता है तथा कतिपय आचार्यों के अनुसार यकार तथा 
चकार से भी पूर्व आने वाला मकार लुप्त हो जाता है।* पुनः तै० प्रा० १५१ में 
विधान किया गया है कि नकार को रेफ, ऊष्म-वर्ण अथवा यकार में परिवर्तित हो 
जाने पर अथवा लोप हो जाने पर तथा मकार का भी लोप हो जाने पर पूर्ववर्ती स्वर 
अनुनासिक हो जाता है।* तात्पर्य यह हे कि जब पदान्त मकार का लोप हो जाता 
है अथवा नकार का रेफ, ऊष्म अथवा यकार में परिवर्तन हो जाता है अथवा 
सोप हो जाता है, तभी उस मकार अथवा नकार से पूर्वस्थित स्वर अनुनासिक 
होता है, अन्यथा नहीं । तै० sto १५।२-३ में यह भी कहा गया है कि कतिपय 
आचार्य इसे अनुनासिक होना नहीं स्वीकार करते । उनके अनुसार उपर्युक्त स्थिति 
में अनुस्वार का आगम हो जाता है |" Ao अ० २।२३ में विधान किया गया है 
कि अन्तस्थ और ऊष्म-वर्णं बाद में होने पर मकार का लोप हो जाता है 1% 


२. अनुस्वारो विसर्गश्च कलपाठः प्लुताः यमाः | जिह्वामूलमुपध्मा च षोडशैते 
पराश्रया: । अशरीरास्तु ये वर्णा विज्ञेयास्तु पराश्रयाः । अन्यं वर्णं समाश्रित्य 
दशंयन्ति निजं वपुः ।--चारायणोय शिक्षा 

२. रेफोष्मणोण्दयथोर्मकारोऽनस्वार तत्परिपन्नमाहुः ।-_ऋ० प्रा० ४।१५ अनु- 
स्वार रोष्मसु मकारः I—ATo प्रा० ४।१ 

३. मथमकारलोपः, रेफोष्मपरः, यवकारपरश्चैकेपामाचार्याणाम्‌ |--तै० प्रा० 

. १३।६-३ 

४. नकारस्य रेफोष्मयकारभावाल्लुप्ते च मलोपाच्च पूर्वस्वरोऽननासिकः ।-- तै० 
To १५।१ 

3, ARIA, ततस्त्वनुस्वारः |--तै० प्रा० १५।२-३ 

३, अन्तस्थोष्मसु लोपः ।--च० Ho २।३२ 

इसी प्रकारं चेऽ अ०- २।३३, ३४ के अनुसार एक ही पद में वर्तमान ऊष्म-वर्णं 
से पूर्ववर्ती मकार अथवा नकार का लोप हो जाता है।१ qo अ० १।६७ में यह 
भी विधान किया गया है कि नकार अथवा मकार का लोप हो जाने पर पूर्ववर्ती 
स्वर अनुनासिक हो जाता है।* Wo Fo ८।३।२२ में कहा गया है कि किसी 
भी व्यज्जन से पूर्व में आने वाले पदान्त मकार का अनुस्वार हो जाता है।२ इसी 
प्रकार We Fo ८1३1२४ में यह कहा गया है कि अपदान्तीय नकार और 


मकार का भी अनुस्वार हो जाता है, यदि उनके बाद अन्तस्थ और अननासिके 
aut के अतिरिक्त कोई भी व्यञ्जन हो।४ i 


इस प्रकार यह स्पष्ट हो जाता है कि पद के अन्त में आने वाला अनस्वार' 
मकारजन्य होता है तथा पद के मध्य में आने वाला अनस्वार मकारजन्य भी हो 
सकता है तथा नकारजन्य भी । पदान्त में आने वाला नकार किसी भी स्थिति 
में अनुस्वार का रूप नहीं ग्रहण कर सकता । च० अ० में इसी तथ्य को अन्य 
कार से स्पष्ट किया गया है, उसके अनसार नकार और मकार अनस्वार में 
परिवर्तित नहीं होते हैं, अपितु उनका लोप होकर पूर्ववर्ती स्वर अनुनासिक हो 
जाता है। स्मतंव्य है कि च० अ० में कहीं भी अनुस्वार शब्द का प्रयोग नहीं 
किया गया है । अनुनासिक शब्द से ही अनुस्वार का भी बोध हो जाता है । च० 
अ० १।८३-६१ तक नौ सूलों में अनुनासिक के Gea एवं दीर्घ होने का विधान 
किया गया है।* भाष्यकार ने उदाहरण-स्वरूप ‘Tee’ तथा “यजूंषि शब्दों को. 
प्रस्तुत किया है । इन शब्दों में अनुस्वार है, अनुनासिक नहीं । च० भ० के भति- 
रिक्त किसी भी प्रातिशाख्य में अनुनासिक के Get और दीर्घ का विधान नहीं 
प्राप्त होता । नासिक्य ध्वनियों में अनुस्वार ही ऐसी ध्वनि है, जिसके विषय में 
'हुस्व एवं दीर्घं का विधान सम्भव है, अन्य ध्वनियों के सम्बन्ध में नहीं । प्राति- 
शाख्यों में हृस्व स्वर से परवर्ती अनुस्वार को अधिक मात्ताकाल में उच्चरित 


१. ऊष्मस्वेवान्तःपदे, नकारस्य च ।--च० अ० २।३३, ३४ 
२, नकारमकारयोलोपे पूर्वस्यानुनासिकः ।--च० Fo १।६७ 
३. मोऽनुस्वारः ।--पा० Fo ५।३।२३ 
, नश्चापदान्तस्य झलि ।--पा० सू० ८५1२1९४ 
५. अनुनासिकोऽन्तः पदे हस्वः, दीर्घोनपुंसकबहुवचने, पांसुमांसादीनाम्‌, हति- 
गम्योः सनि, शान्मान्दानाम्‌, वस्वस्तस्य पञ्चपद्याम्‌, ईयसश्च, विदेश्च, 
पुंसश्च ।--च० so १।८३-६१ 

होने वाला तथा दोर्घ ATA परवर्ती अनुस्वार को कम माल्नाकाल़ में उच्चरित 
होने वाला कहा गया है, जिसका 'विवेत्रन माला के प्रसङ्ग में किया जायेगा। 
wo तं» में तो स्पष्टत: कहा गया है कि दीर्घ स्वर के बाद में आने वाला अनु- 
स्वार AA होता है तथा Bet स्वर के बाद आने वाला अनुस्वार दीर्घ होता है 17 
वास्तत्र में अनुनासिकता तो स्वर का धर्म है, भतः उसकी माला उसके धर्मो-स्वर 
की मात्रा से. पृथक्‌ नहीं होती | इसलिए अनुनासिक के विषय में Gea एवं दोघं 
nt fratt सङ्गत नहीं है | 
इससे यह ज्ञात होता है कि च० अ० में अननासिक का प्रयोग अन्य प्राति- 
शाख्यों में विहित अनुस्वार और अनुनासिक दोनों ध्वनियों के लिए किया गया 
है । परन्तु हस्व एवं दीर्घं का विधान अन्य प्रातिशाख्यों में कही गयी अनुस्वार 
संज्ञक ध्वनि के विषय में ही लागू होता है। 


mo प्रा० के वर्गद्वय श्लोकों पर अपनी वृत्ति में विष्णुमित्त ने अनुस्वार (अं) 
की गणना व्यञ्जनो में को है, तथा अतृस्वार के लिए अनुस्वार और अनुनासिक 
दोनों संज्ञाओं का प्रयोग किया है।* इससे ऐसा प्रतीत होता है कि विष्णुमित्त अनु- 
स्वार ओर अनुनासिक में भेद नहीं मानते । परन्तु ऋ० प्रा० के सूत्रों का अध्ययन 
करने से विष्णुमित्र की उपर्युक्त धारणा गलत सिद्ध हो जाती है । ऋ० प्रा० १४३७ 
में उच्चारण-दोषों क्रा विवेचन करते समथ अनुनासिक के स्थान पर अनुस्वार के 
उच्चारण को दोष बतलाया गया है ।* यदि ० प्रा० को अनुस्वार ओर अनु- 
नासिक में भेद स्वीकार्य न होता, तो एक के स्थान पर दूसरे के उच्चारण को दोष 
न कहा जाता । इसी प्रकार अन्य भी अनेक ऐसे सूत्र हैं, जिनके आधार पर यही 
निष्कर्ष निकलता है कि अनुस्वार और अनुनासिक में अभेद नहीं है । ऋ० प्रा० 
में कहा गया है कि अनुस्वार व्यञ्जन भी है और स्वर भी है।? इसी सुत के भाष्य 
में उचट का कथन है कि अनुस्वार स्वर के कतिपय गुणों को धारण करता है 
एवं व्यञ्जनों के कतिपय गुणों को धारण करता है। जैसे Bea होता, दीर्घ होना, 
प्लुत होना, उदात्त होना, अनुदात्त होता, स्वरित होना--ये स्वर के धर्म हैं। 
इसी प्रकार अर््धमात्रा काल का होना, स्वर के वश में उदात्त, अनुदात्त, स्वरित 


१. हस्वादुदीर्घो दीर्घात्‌ हस्वः ।--क्र० तं० १।३ 

२. अः, ^ क, ~ प, अं। इति वर्णराशिः क्रमश्च भकारायननासिकाभ्तः | 
=° प्राश वर्गंद्रय श्लोक १० तथा इसी पर विष्णुमित्रकृत वर्गद्दयवृत्ति 

३. द्रष्ट्व्य---ऋष० ATO १४३ तथा इसी प्रर उवट-भाष्य 

४. अनुस्वारो व्यञ्जनं वा स्वरो वा । _ऋ० प्रा० १।५ 

होना तथा संयोग प्राप्त करना--ये व्यञ्जन के धर्म हैं, इसलिए स्वर एवं व्यञ्जन 
दोनों के गुणों को धारण करने के कारण दोनों के स्वभाव वाला अनुस्वार स्वर 
और व्यञ्जन से भिन्न वर्ण है। इसी प्रकार इसका ग्रहण न तो स्वर कहने से होता 
है और न व्यञ्जन कहने से होता है । अनुस्वार शब्द के ग्रहण से ही इसका ग्रहण 
होता है ।' इससे भी यही कहा जाना उचित है कि अनुस्वार स्वर ओर व्यञ्जन 
से भिन्न वर्ण है। ऋ० प्रा० १।४८ में अनुस्त्रार का उच्चारण-स्थान नासिका 
बतलाया गया है । इस सूत्र के आधार पर अनुस्वार को शुद्ध नासिक्य ध्वनि कहा 
जाता है । परन्तु कोई भी व्यञ्जन शुद्ध नासिकय नहीं होता है। भतः अनुस्वार 
को भी व्यञ्जन नहीं कहा जाना चाहिए । दूसरी बात यह है कि ऋ० प्रा० १३३५ 
में सूलकार ने कहा है कि कतिपय आचार्य सघोष व्यञ्जनो का घोष अकार को 
बतलाते है एवं अनुनासिक व्यज्ञनों का घोष अनुस्वार को बतलाते हैं।२ इसी 
सूत्र पर उवट ने कहा है कि इसका तात्पर्य यह है--अकार अपने स्थान से आकर 
सघोष व्यञ्जनो में घोषत्व को उत्पन्न करता है और अनुस्वार अपने स्थान से आकर 
अनुनासिक व्यज्ञनों में घोषत्व को उत्पन्न करता है ।* इस विवरण के आधार पर 
भी अनुस्वार को स्वर कहा जा सकता है, क्योंकि अनुस्वार भी अकार की भाँति 
कार्य करता है । दोनों ही ध्वनियाँ व्यज्ञनों में घोषत्व को उत्पन्न करती हैं । 


उपर्युक्त विवरण के आधार पर अनुस्वार को स्वर वर्ण कहना अधिक 
समीचीन प्रतीत होता है, परन्तु स्वयं ऋवप्रातिशाख्यकार ने ही कतिपय ऐसे सूत्रों 
का निर्माण किया है, जिनके आधार पर अनुस्वार को स्वर नहीं कहा जा सकता । 
Eo प्राण में अनुस्वार की गणना आठ ऊष्म-वणो के अन्तर्गत की गई है।* ये 
ऊष्म-वर्ण स्वर न होकर व्यञ्जन हैं। अतः अनुस्वार भी व्यञ्जत ही होगा । अनु- 
स्वार का उच्चारण भी बिना स्वर की सहायता के नहीं हो सकता, जबकि स्वर 


QI, तद्यथा ह्रस्वत्वं दीर्घत्वं प्लुतत्वमुदात्तत्वं स्वरितत्वमिति स्वरधर्माः 
तथा अदुर्धमात्राकालता स्वरवशेनोदात्तानुदात्तस्वरितत्वं संयोगश्चेति व्यज्जन- 
धर्माः | तत्लोभयधर्मयोगादुभयस्वभावं स्वरव्य्जनयोरन्यद्‌ वर्णान्तरं प्रकाश- 
यति । "`` `" *वणंग्रहृणेन च गुह्यते ।_ऋ० प्रा० १।५ पर उवट 

२. AAT घोषवतामकारमेकेऽनुस्वा रमनुना सिकाताम्‌ ।--क्र० ATO १३।१५. 

३. घोषवत्स्वकारः स्वस्थानादागत्य घोषत्वं जनयति ।-_ऋ० प्रां १३१४ परं 
उवट 


४, उत्तरेऽष्टा ऊष्माणः |--ऋ० प्राश ११० 

स्वतः उच्चरित हो जाते हँ । अतः अनुस्वार स्वर नहीं है । अनुस्वार की. प्रकृति 
के सम्बन्ध में विचार करने से भी यही सिद्ध होता है कि अनुस्वार को स्वर नहीं 
कहा जा सकता । अनुस्वार दो अवस्थाओं में उपलब्ध होता है--पद के अन्त में 
और पद के मध्य में। पद के अन्त में उत्पन्न होने वाला अनुस्वार मकारजन्य है 
तथा पद के मध्य में उत्पन्न होने वाला अनुस्वार मकारजन्य भी होता है तथा 
नकारजन्य भी । मकार एवं नकार व्यञ्जन हैं। अतः उनके स्थान पर आने वाला 
अनुस्वार भी व्यञ्जन होगा । इसी प्रकार अनुस्वार परिस्थितिवश इकार, नकार, 
णकार एवं नकार में परिवर्तित हो जाता है," ये वर्ण भी व्यञ्जन ही हैं। अतः 
इस आधार पर भी अनुस्वार को व्यञ्जन कहना उचित है । 


ऋ० प्रा० १३३२, ३३ में उपधा-सहित अनुस्वार के उच्चारण-काल का 
विधान करते हुए कहा गया है कि कतिपय आचार्य कहते हैं क्रि अनुस्वार के पूर्व 
में स्थित ह्वस्व-स्वर वर्ण आधी स्वरभक्ति से न्युन होता है और Gea स्वरवर्ण से 
बाद में स्थित वह अनुस्वार आधी स्वरभक्ति से अधिक होता है । दीर्घ स्वरवर्ण से 
बाद में स्थित अनुस्वार,को चौथाई माला से न्युन बतलाते हैं और अनुस्वार के पूर्व 
में स्थित उस दीर्घ स्वर वर्ण को चौथाई माता वाला बतलाते हैं ।२ 


उपर्युक्त दोनों gal के अध्ययन से ज्ञात होता है कि अनुस्वार तथा पूर्ववर्ती 
स्वर-वर्ण के उच्चारण में दो मालाओं का समय लगता है। यदि अनुस्वार के पूर्व 
हस्व स्वरवर्ण है, तव पूर्ववर्ती Gear स्वरवर्ण के उच्चारण में ३।४ मात्रा का समय 
लगता है तथा अनुस्वार के उच्चारण में १३ मात्रा का समय लगता है । यदि 
अनुस्वार के पुर्व दीर्घ स्वर वर्ण है तब, पुर्ववर्ती दीर्घ स्वर-वर्ण के उच्चारण में 
tg ed का समय लगता है और अनुस्वार के उच्चारण में ३।४ माला का समय 
लगता है। | 


उपर्युक्त विवेचन से कतिपय विद्वान्‌ यह निष्कर्ष निकालते हैं कि अनुस्वार 
के उच्चारण में स्वर-वर्णो के समान ही समय लगता है, अतः अनुस्वार स्वर है । 
इसके उत्तर में यह कहा जा सकता है कि अनुस्वार के उच्चारण-काल में वृद्धि 


१. अनुस्वारस्य ययि परसवर्णः |--पा० सू० ८।४।५८ 


२. ` हस्वाम्धस्वरभक्त्यासमाप्तामनुस््ारस्योपधामाहुरेके । अनुस्वारं तावतैवाधिकं 
ह ह वर ॥--ऋ० प्रा० १३।३२, दीघंपु्व॑ तदूनम्‌ ।--ऋः प्रा० 
) wert. sf 

होने से उसे स्वर कहना उचित नहीं होगा, क्योंकि अनुस्वार का अधिक काल में 
उच्चरित होना तो उसके पूर्ववर्ती स्वर के प्रभाव के कारण है। 


६० प्रा० १।५ के भाष्य में उवट ने पूर्वपक्ष के रूप में प्रस्तुत किया है किः 
व्यञ्जन के ग्रहण से ही अनुस्वार का ग्रहण होना चाहिए, ऐसा मानने से ये लाभ: 
होंगे--( १) ० प्रा० १।५ के निर्माण की आवश्यकता न होती । (२) ऋ० प्रा» 
१०1३२, १1२२ तथा १।२१ में व्यञ्जन शब्द के साथ ही साथ अनुस्वार पदः 
का भी ग्रहण न करना पड़ता । ' (३) ऐसा मानने सै कोई अनिष्ट रूप fas 
न होता । 


इसके उत्तर में सिद्धान्तपक्ष प्रस्तुत किया गया है कि अनुस्वार को व्यञ्जन 
मानना ठीक होता, यदि सूलकार द्वारा अनुस्वार का स्वरूप न कहा गया होता । 
किन्तु Gantt ने प्रस्तुत सूल में अनुस्वार के स्वरूप का कथन कर दिया है । 
इसलिए अनुस्वार स्वर और व्यञ्जन से भिन्न एक अन्य वर्ण है। यह बतलाने के 
लिए ही इस सूत्र का निर्माण किया गया है।' 


उपर्युक्त विवेचन से ऐसा प्रतीत होता है कि क्रम्प्रातिशाख्यकार आचार्य 
शौनक को अपनी समकालीन बोलियों में यह तथ्य दृष्टिगत हुआ होगा, 
जिसमें कुछ बोलियों में तो अनुस्वार के व्यज्ञनात्मक तत्त्व का प्राधान्य 
था एवं कुछ बोलियों में स्वरात्मक तत्त्व का प्राधान्य था। इस तथ्य का 
विवेचन सूलकार ने उच्चारण-दोष पटल अर्थात्‌ ऋ० प्रा० के चोदहवें पटल 
में किया है। ऋ० प्रा० १४६ में कहा गया है क्रि नासिकाओं का प्रभाव 
होने पर अनुनामिक दोष उत्पन्न हो जाता है।९ ऋण प्रा० १४५४ में विधान 
किया गया है कि स्वर है पूर्व में जिसके, ऐसे अनुनासिक से पूर्व में अनुस्वार को 
उच्चरित कर देते हैं या पूर्ववर्ती स्वर को अन्य वर्ण में परिवर्तित कर देते हैं, यदि 
अनुनासिक से बाद में सोष्मवर्ण या यम हो ।* इसी प्रकार कुछ लोगों में अनु- 
नाप्रिकीकरण की प्रवृत्ति इतनी प्रबल थी कि अनुनासिकोकृत आकार अथवा 
अनुनासिकीकृत ऋकार के बाद आने वाले विसर्ग का भी अनुनासिकीकरण कर 


१, द्रष्टव्य-ऋ० प्रा० १५ पर उवट 
२. तासिकयोस्त्वनुषङ्‌गेऽनुनासिकम्‌ ।--ऋ० प्रा. १४।६ 
३. अनुस्वारमुपघां वान्यवर्णा ` स्वरोपधात्सोऽ्मयमोदयश्चेत्‌ ॥ तङ्घ्नन्टपञ्ज्मो 


जङ घ्नत ईङ खयन्तीः सञ्ज्ञातरूपोऽथ सव्ज्ञानमिन्द्र: ।--ऋ%० ATO १४४४ 

डालते थे 1१ इसके अतिरिक्त कुछ लोग ऐसे भी थे जो अनुस्वार के व्यञ्जनात्मक 
तत्त्व को बढ़ा-चढ़ा कर बोलते थे। Ao Ato १४।३४ में कहा गया है कि कुछ 
लोग अनुनासिक वर्ण है बाद में जिसके, ऐसे अघोष ऊष्मवर्ण के बाद में यम का 
उच्चारण करते हैं ।* ऐसे व्यक्ति पृश्निः का शब्द उच्चारण यम ध्वनि से युक्त करके 
करते हैं। जिससे शकार किञ्चित्‌ अनुनासिक उच्चरित हो जाता है । इसी प्रकार 
अन्य अनेक उदाहरण प्रस्तुत किये जा सकते हैं, जिनमें व्यञ्जन को किञ्चित्‌ दीर्घ 
करके उसे अनुनासिक उच्चरित कर देते हैं । 


उपयुक्त विवरण के आधार पर यह स्पष्ट हो जाता है कि कुछ लोग 
'श्निः' एवं “विष्णु: शब्दों का उच्चारण क्रमशः पृश्शिन:' एवं ‘fa णुः” के 
रूप में करते थे एवं कुछ लोग 'तंघ्नन्ति’ का उच्चारण 'तङंघूनन्ति,' तथा 
“जंघ्नतः' का उच्चारण ‘TE घ्नत:” करते थे । 


उपर्युक्त विवरण के परिप्रेक्ष्य में ऋ० प्रा? १।५ सूत्र के निर्माण के उद्देश्य 
पर पर्याप्त प्रकाश पड़ता है। सूल-निर्माणकाल, में अनुस्वार को स्वर तत्त्व मानने 
चाले एवं व्यञ्जनतत््व मानने वाले दोनों वर्ग विद्यमान थे तथा ऐसा प्रचलन 
केवल अशिक्षितों तक ही सीमित नहीं था, अपितु शिक्षित-वर्ग भी इस प्रकार की 
उच्चारण-प्रक्रिया से बच नहीं पाया था। ऐसे समय में सूत्रकार के समक्ष एक ही 
मार्ग था-वह यह क्रि अनुस्वार की एक ऐसी उच्चारण-प्रक्रिया की स्थापना की 
जाय, जो दोनों पक्षों को मान्य हो सके । परिणामतः TART ने अनुस्वार को 
स्वर और व्यञ्जन दोनों के गुणों से युक्त, किन्तु दोनों से भिन्न एक तीसरी कोटि 
का वर्ण स्वीकार किया । 


. सभी प्रातिशाख्य अनुस्वार की गणना व्यञ्जनों में ही करते हुँ | वा० प्रा० 
एव ५६० प्रा० में अनुस्वार की गणना भयोगवाह संज्ञक वर्णों के अन्तर्गत की गई है | 
अयोगवाह वर्ण भी व्यञ्जन हैं, स्वर नहीं । भतः यह कहना अधिक उपयुक्त है कि 
अनुस्वार स्वर के कतिपय गुणों को धारण करता है एवं व्यञ्जन के कतिपय गुणों 
को धारण करता है। जिस प्रकार अन्तस्था वणों में सानुनासिकता वाचनिक धर्म 
है, स्वाभाविक धर्म नहीं । उसी प्रकार आधी मात्रा से अधिक काल में उच्चरितं 
होना अनुस्वार का वाचनिक धर्म है, स्वाभाविक धर्म नहीं । इसीलिए वा० प्रा० 
४1१५० के भाष्य में उवट का कथन है कि संयोग से पूर्ववर्ती अनुस्वार का काल 


१. रक्तात्तु नासिक्यमपीतरस्मात्‌ ।--क्र० प्रा० १४३२ 
२. पर यम खतपरादधोषात 1--क्र प्रा० १४ 

आधी मांला 219 उवट के इस कथन से भी ऐसा प्रतीत होता है कि अनुस्वार. 
का व्यञ्जन से अधिक काल में उच्चरित होना वाचतिक धर्म है, स्वाभाविक धर्म 
नहीं । यदि स्वाभाविक धर्म होता, तो सदेव अनुस्वार का उच्चारण समान मात्रा 
में ही होता । परन्तु ऐसी बात नहीं है, क्योंकि पूर्ववर्ती स्वर की माला के अनुसार 
अनुस्वार की मात्रा भी घट-बढ़ सकती है । वाचनिक धर्म से तात्पर्य है--वह धर्म 
जिसका सम्बन्ध उच्चारण से हो अर्थात्‌ उच्चारण की परिस्थिति के आधार पर 
परिवर्तित हो सकने वाला धर्म वाचनिक धर्म कहलाता है । 


Eo प्रा० १।५ का अनुवाद प्रायः यह किया जाता है--अनुस्वार या तो 
स्वर है या व्यञ्जन । परन्तु उपर्यक्त सभी विवरणों के आधार पर यही कहना 
उचित है कि अनुस्वार स्वर और व्यञ्जन दोनों के गुणों से युक्त ध्वनि है । अतः 
इस सूत्र में “वा' का प्रयोग वैकल्पिक न होकर समुच्चयार्थक है | 


तै० प्रा० २।३० पर वैदिकाभरण में अनुस्वार के स्वरूप के' सम्बन्ध में 
कहा गया है कि अन्य शाखाध्यायियों का मत है कि अनुस्वार स्वर भी: है और 
व्यञ्जन भी है--इस मत का निराकरण करने के लिये यह कहा जाता है कि हमारी 
शाखा में अनुस्वार भी वर्गों के अन्तिम वर्णो की भाँति व्यञ्जन है तथा इसका उच्चा- 
रण अर्द्ध गकार के सदृश होता है ।* इससे ज्ञात होता है कि तैत्तिरीय शाखा में 
अनुस्वार को व्यञ्जन माना गया है । परन्तु इसी सूल में अनुस्वार को नासिका की 
सहायता से उच्चरित होने वाली ध्वनि कहा गया है । अतः इस कथन का तात्पर्य 
यह है कि अनुस्वार का वास्तविक उच्चारण गकारव्यञ्जन-सहित सानुनासिक 
होता था । तै० प्रा० १७।१ में शेत्यायन आचार्य के मत को saga किया गया है, 
जिसके अनुसार अनुस्वार में अनुनासिक-गुण तीव्रतर होता है ।* अर्थात्‌ अनुस्वार में 
बहुत अधिक अनुनासिकता रहती है । जबकि तै० प्रा० १७।२,३ में क्रमशः कोहली - 
पुत्र एवं भारद्वाज के मतों को प्रस्तुत किया गया है, जिनके अनुसार अनुस्वार में 


१. नानुस्वार इत्यनेन सूलेण संयोगपरस्पानुस्वा रस्पार्डमालाकाल इत्यवधारितम्‌ । 
--वा० प्रा० ४॥१५० पर उवट ( 

“२. अनुस्वारश्च उत्तमश्च आनुना सिक्यगुणयुक्ताः भवन्ति। अनुस्वारो व्यञ्जनं वा 

स्वरोवेति परमतम्‌ | तन्निरासार्थमिदमुच्यते | अनुस्वारोप्युत्तमब द्व्यञ्जनमेव 

_ अस्मच्छाखायाम्‌ । अरद्धंगकार सहशत्वात्‌ ।-तै० प्रा० २।३० पर वैदिकाभरण 


३. तीक्रतरमाननासिक्यमनस्वारोत्तमेष्विति शैत्यायनः ।-ते० प्रा० १७६ 

भानुनासिक्य की माला अधिक नहीं होती।* Go प्रा० के विधानों से तो यही 
कहा जा सकता है कि इस शाखा में अनुस्वार व्यञ्जन ही है। तै० प्रा० १३४ के 
अनुसार अनुस्वार का उच्चारणकाल एक मात्रा है ।* जिसके आधार पर कतिपय 
विद्वानों की यह धारणा हो गई है कि एक मात्रा में उच्चरित होना स्वर का धर्म 
है, व्यञ्जन का उच्चारणकाल तो आधी मात्रा है। अतः अनुस्वार व्यञ्जन नहीं, 
स्वर है। परन्तु जैसा कि पहले कहा जा चुका है कि अनुस्वार के उच्चारण में जो 
मात्ताधिक्य होता है, वह स्वरों के प्रभाव के कारण है, अर्थात्‌ वह अनुस्वार का स्वा- 
भाविक उच्चारणकाल न होकर वाचनिक है । अतः मात्र इसी एक सूत (Fo प्रा० 
१।३४) के आधार पर अनुस्वार को स्वर कहना उचित नहीं है । Fo प्रा० १।१८ 
पर वैदिकाभरण भाष्य में कहा गया है कि अनुस्वार का परवर्ती आधा भाग स्वर 
के समान उच्चरित होता है। अतः इस ध्वनि को अनुस्वार कहा गया है ।3 इसके 
आधार पर भी अनुस्वार को स्वर नहीं कहा जा सकता, क्‍योंकि अनुस्वार का पूर्व- 
वर्ती आधा भाग व्यञ्जन ही है, केवल परवर्ती आधा भाग स्वर की भांति उच्चरित 


होता है । 


सर्वसम्मत शिक्षा” और "पारि शिक्षा” भी अनुस्वार को अर्द्धयकार से युक्त 
नासिक्य ध्वनि स्वीकार करती है 1% Go प्रा० १।३७ में व्यञ्जनों के उच्चारण काल 
का विधान किया गया है । इसी सूत्र पर वैदिकाभरण में अवसानगत इः न्‌, ण्‌, 
नु तथा म्‌ ध्वनियों के उच्चारण में कालाधिक्य का विधान किया गया है । उसके 
भनुसार हस्व-स्वर से बाद में आने वाले नासिक्य-वर्ण दो मात्रा-काल में उच्चरित 
होते हैं तथा दोघं-स्वर एवं प्लुत-स्व॒र के बाद में आने वाले नासिक्य-वर्ण एक 
मात्ा-काल में उच्चरित होते हैं।" इस प्रकार यह कहना उचित नहीं होगा कि 


` आधी मात्रा-काल से अधिक काल में उच्चरित होना उच्चार्यमाण ध्वनि के स्वरत्व 


की ओर संकेत करता है । क्योंकि नासिका से उच्चरित होने वाली ध्वनि केवल 
मुख से उच्चरित होने वाली ध्वनि की अपेक्षा अधिक समय में उच्चरित हो पाती 


१. समं सर्व्लेति कौहलीपुत: । अनुस्वारे$ण्विति भारद्वाज: ।--तै० प्रा० १७।२३ 
२. अनुस्वारएच ।--ते० प्रा० १।३४ 


है. अनुस्वर्यते ward स्वरवदुच्चार्यत इत्यनुस्वारः do प्रा० १1१८ पर वै० 
¥, ` यजुष्यनुस्वार इहापि यत्न भवेदध्यद्धंगकारयुक्त: ।--सर्व० शि० ४३ 


*. हस्वात्पर तु नासिकयं द्विमात्त यत्तदुच्यते । दीर्धारप्लुताच्च तम्मात्मेकमाल- 
मिति श्रुति: ॥--तै० प्रा० {136-qz वैदिकाभरण्‌ eet 5 

है । आधुनिक भाषा-वैज्ञानिक्रों ने यन्त्रां की सहायता से saat के उच्चारण में 
लगने वाले समय की ठोक-ठीक मात्रा का पता लगा लिया हैं । उनके अनुसार भी 

अन्य ध्वनियों की अपेक्षा नासिका की सहायता से बोली जाने वाली ध्वनियों में 
मात्रा का आधिक्य होता है । अतः तै० प्रा० के मात्र एक सूत्र (१1३४) के आधार 
पर अनुस्वार को स्वर कहना उचित नहीं है। 


उपर्युक्त विवेचन से यही निष्कर्ष निकलता है क्रि प्राचीन काल में अनु- 
स्वार के सम्बन्ध में तीन प्रकार की धारणायें थीं । प्रथम धारणा के अनुसार 
अनुस्वार शुद्ध अनुनासिक स्वर था, जैसा कि चतुरध्यायिका को मान्य है । द्वितीय 
धारणा अनुस्वार को स्वर और व्यञ्जन दोनों के गुणों से युक्त परन्तु दोनों से पृथक्‌ 
एक तीसरी कोटि की ध्वनि स्वीकार करती थी । तृतीय धारणा के अनुसार अनु- 
स्वार व्यञ्जन था स्वर नहीं | परन्तु इस सम्बन्ध में सश्रसे प्रत्रल तथ्य के रूप में 
यही कहा जा सकता है कि अनुस्वार भी अन्य व्यञ्जनों की भाँति व्यञ्जन ही है, 
स्वर नहीं । सभी प्रातिशाख्यो मे अनुस्वार के अङ्गत्व का विधान प्राप्त होता है, 
यदि अनुस्वार स्वर होता तो वह स्वयं अक्षर का आधार बनकर कार्य करता । 
किसी अन्य स्वर का अङ्ग न बनता । इसी प्रकार स्वर होने पर उसके उच्चारण 
में भी हम स्वरों के उच्चारण की भाँति अधिक मात्रा में उच्चारण करने लिए 
स्वतन्त्र होते । प्रातिशाख्यों एवं व्याकरण-सम्बन्धी ग्रन्थों में प्राप्त होने वाले सन्धि- 
विधानों के आधार पर भी अनुस्वार को स्वर नहीं कहा जा सकता । 'प्रतिज्ञा-सूत्र' के 
अनुसार अनुस्वार का उच्चारण लगभग अनुवर्ती व्यञ्जन के सवर्गीय नासिक्य व्यञ्जत 
की भाँति किया जाता चाहिए । पाणिनि भी इस तथ्य के समर्थक थे । पा० Fo 
८1४५८ में विधान किया गया है कि ऊष्म-वर्णों के अतिरिक्त अन्य किसी भी 
व्यञ्जन के पूर्व आने वाला अनुस्वार परवर्ती व्यञ्जन के सवर्णी चासिक्य-ध्वनि में 
परिवर्तित हो जाता है ।* तात्पर्य यह है कि जब अनुस्वार के बाद स्पर्श-ध्वनि होगी 
तो अनुस्वार उसी स्पर्श के सवर्गीय नासिक्य ध्वनि में परिणत हो जायेगा तथा यदि 
अनुस्वार के बाद अन्तस्थ वर्ण होगा तो अनुस्वार उसी अस्तस्थ के स्वरूप वाले 
अनुनासिक अन्तस्थ में परिवर्तित हो जायेगा। उदाहरणार्थ--'अंकित:' तथा 
“संचित:' का उच्चारण क्रमशः अङ्कितः तथा सञ्चितः के रूप में करने का विधान . 
किया गया है । इससे तो यही स्पष्ट होता है कि अनुस्वार का परिवर्तन किसी 
भी स्थिति में स्वर के रूप में नहीं होता । अतः अनुस्वार निश्चय ही व्यञ्ञन-ध्वि 


१. परसवर्ण ईषत्प्रकृत्या चान्यत्त ।--प्रतिज्ञा-सूल 


२. अनुस्त्रारस्य ययि परसवर्णः ।--पा० सू० ५।४।५५ ` 

है । जहाँ तक अनुस्वार के स्वर और व्यञ्जन दोनों ही गुणों से युक्त होने का प्रश्‍न 

है--इस सम्बन्ध में यही कहा जा सकता है कि अनुस्वार को स्वर और व्यञ्जन 

दोनों ही रूपों में उच्चारण करने की प्रवृत्ति लौकिक संस्कृत तथा साथ ही साथ 

अन्य बोलियों में चलती रही होगी । अनुस्वार के विषय में उसे स्वर तथा व्यञ्जन 

दोनों ही विचार-धाराओं को मानने वाले लोग वर्तमान थे और वे सभी लोग 
अपने-अपने विचारों की पुष्टि के लिए पर्याप्त प्रमाण भी प्रस्तुत करते थे। विचार- 
णीय बात यह है कि अनुस्वार का निश्चित क्षेत्र क्या था तथा इसका वास्तविक 

उच्चारण किस रूप में होता था । संस्कृत, पालि एवं प्राकृत भाषाओं को देखने से 
ऐसा स्पष्ट होता है, कि संस्कृत में अनुस्वार का क्षेत्र पालि, प्राकृत की अपेक्षा 
सीमित था। संस्कृत में अनुस्वार किसी भी स्वर से पूर्व नहीं आता । यदि उसी 
अनुस्वार के पश्चात्‌ अवसान हो तब भी अनुस्वार मकार के रूप में स्थित रहता 
है | इसी प्रकार किसी स्पर्श के पूर्व भी अनुस्वार नहीं आ पाता । स्पर्श-वर्ण के पूर्व 
आने वाला अनुस्वार उसी स्पर्श के सवर्गीय नासिक्य वर्ण में परिवतितं हो जाता 
है । अन्तस्थ वर्ण से पूर्व-स्थित अनुस्वार उसी अन्तस्थ के अनुनासिक रूप अर्थात्‌ 
अनुनासिक अन्तस्थ में परिवर्तित हो जाता है । कतिपय आचार्य यह भी मानते हैं 
कि अनुस्वार विकल्प से स्पर्श से पूर्व भी पदान्त में आ सकता है 1१ सभी प्राति- 
शाब्य एवं वैयाकरण इस बात मे एकमत हैं कि अनुस्वार निश्चित रूप से केवल 
वहीं पर भा सकता है, जहाँ पर उसके अव्यवहित बाद कोई संघर्षी ध्वनि हो अथवा 
रेफ हो । परन्तु बाद के ध्वनि-वैज्ञानिक ग्रन्थ तथा पाणिनि-व्याकरण अनुस्वार को 
उत सभी स्थलों पर विद्यमान मानते हैं, जहाँ अनुस्वार के बाद कोई भी व्यञ्जन 
वर्ण हो तथा वह अनुस्वार पदान्त में हो । इससे ऐसा प्रतीत होता है कि भाषा के 
विकास के साथ अनुस्वार के प्रयोग-स्यल भी बढ़ते गये और अन्त में अनुस्वार की 
प्रवृत्ति इतनी बढ़ गई कि अनुस्वारयुक्त पदों की अग्रिम पद के साथ संधि का होता 
बन्द सा हो गया। संस्कृत के अनेक ग्रन्थों में पद के अन्त में अनुस्वार को प्रदर्शित 
a गया है, उसके वाद में चाहे कोई भी व्यञ्जन हो । इसका परिणाम यह भी 
हुआ कि वैदिक भाषा के ग्रन्यों--संहिता, ब्राह्मणों आदि में भी पदान्त मकार को 
अनुस्वार = रूप में दिखलाया गया है, जबकि उसके बाद कोई भी व्यञ्जन आ रहा 
हो। यजुर्वेदियों में अनुस्वार के स्वरूप के सम्बन्ध में कतिपय विशेषताएँ पाई जाती 
ue में रेफ और ऊष्म-वर्णों से पूर्व-स्थित अनुस्वार के उच्चारण के लिए 
(प्रकार के विधान हैं। मुद्रित यजुवेद-संहिता, ब्राह्मण, आरण्यक, उपनिषद 


१. वा पदान्तस्य ।--पा० सु० sly 

समी ग्रन्थों में रेक और ऊष्मवर्ण से पुर्व अनुस्वार के लिए विशेष चिल्ल का प्रयोग 
प्राप्त होता है। इसके अतिरिक्त पालि और प्राकृत भाषाओं में विराम के पूर्व भी 


अनुस्वार आ जाता था तथा सभी प्रकार के व्यञ्चनो के पूर्व तो निश्चित रूप से 
आता ही था। | 


अनुस्वार का उच्चारण 


आधुनिक युग में अनुस्वार का ठीक-ठीक उच्चारण ज्ञात नहीं है । यद्यपि 
कुछ विद्वान्‌ इसका उच्चारण प्रातिशाख्य-विहित नियमों के अनुसार करने का 
प्रयत्न करते हैं । परन्तु किसी भी प्रातिशाख्य में स्पष्ट रूप से नहीं कहा गया है कि 
अनुस्वार को किस रूप में उच्चरित किया जाय । प्रतिज्ञा qa’ का विधान है कि 
अनुस्वार का उच्चारण लगभग अनुवर्ती व्यञ्जन के सवर्गीय नासिक्य व्यञ्जन के समान 
क्रिया जाना चाहिये 1) इस प्रकार “त्व जातन' के अनुस्वार का उच्चारण 'बक्रार' 
के समान करना चाहिये । इसके अतिरिक्त “सिद्धान्त शिक्षा' के अनुसार वेदों में 
eq’ का उच्चारण ‘cae’ के रूप में किया जाना चाहिये । इसी प्रकार यह शिक्षा 
कतिपय अन्य शब्दों की भी परिगणना कराती है, जिनमें अनुस्वार को 'झ_' की 
भांति उच्चरित किया जाता है । आधुनिक युग में भोअनुस्वार को 'डः की भाँति 
उच्चरित करने की प्रवृत्ति अधिक प्रचलित है । रेफ मोर ऊष्मवर्णो से पूर्ववर्ती अनु- 
स्वार के उच्चारण के लिए 'प्रतिज्ञा-परिशिष्ट' यें “गं? का विधान किया गया है, इसके 
अनुसार रेफ और ऊष्म वणो से पूर्वस्थित अनुस्वार 'गूं' के रूप में उच्चरित होता 
है । 'ग्वड_!, ‘ag! तथा “गुड” ध्वनिसमूह के रूपों में अनुस्वार के उच्चारण करने 
की प्रवृत्ति भी यजुर्वेदी पाठाध्यायियों के यहाँ प्रचलित है ।* इस प्रकार के विधानों 
के मूल में तथ्य यही प्रतीत होता है कि यजुर्वदीय सम्प्रदाय में अनुस्वार को व्यञ्जन 
मानने की प्रवृत्ति थी । इसलिए तै० प्रा० के वैदिकाभरण भाष्य में अनुस्वार को 
अर्डगकार के रूप में उच्चरित करने का विधान प्राप्त होता है । अनुस्वार के 
ग्वड_, गुड तथा 'गूड_ के रूप में उच्चारण करने की प्रक्रिया पर आक्षेप करते हुए 
Go युधिष्ठिर मीमांसक इस प्रकार की उच्चारण-प्रक्रिया को अशुद्ध स्वीकार करते . 
हैं।२ उनका कथन है कि अर्डमालिक्र वर्ण अनुस्वार को सार्डमालिक (डेढ्मातिक) 


१. परसवर्ण ईषत्‌ प्रकृत्या चान्यत ।--प्रतिज्ञासूल वेबरकृत संस्करण 
२. अनुस्वारस्य ग्‌ं इत्यादेशः शषसहरेषु । प्रतिज्ञा परिशिष्ट ३1१ 
३. द्रष्टव्य-युधिष्ठिर मीमांसकक्कत “माध्यन्दितसंहितायाः प्रदपाठः'. परिशिष्ट 

वर्ण के रूप में उच्चरित करना उचित-नहीं है । पण्डित जी का यह तर्क ठीक नहीं 
है । क्योंकि अनुस्वार की मात्रा प्रातिशाख्यों में व्यञ्जन. की माला से अधिक बतलाई 
गई है । वेदिकाभरण में तो यह भी कहा. गया है, कि अवसान में आने . वाले 
नासिक्य वर्णो की Arar भी एक या दो माला होती है। इससे यही निष्कर्ष 
निकलता है कि अनुस्वार को aS! या was! के रूप में उच्चरित करना मात्रा की 
इष्टि से असङ्गत नहीं है । प्रातिशाख्यो में अनुस्वार का उच्चारण-स्थान नासिका 
बतलाया गया है। अर्थात्‌ अनुस्वार के उच्चारण में वायु नासिकाविवर-मार्ग से 
ही बाहर निकल जाती है । वायु को मुखविवर में किसी भी प्रकार की क्रिया नहीं 
करनी पड़ती । फेफड़े से आती हुई arg को कोमलतालु द्वारा मुखविवर में आने 
से रोक दिया जाता है । प्रातिशाख्यों में अनुस्वार के उच्चारण में नासिका को ही 
करण भौर स्थान दोनों रूपों में स्वीकार किया गया है । इस प्रकार अनुस्वार शुद्ध 
नासिक्य ध्वनि है । 


ऊपर यह कहा जा चुका है कि प्रांतिशाख्यो के अनुसार अनुस्वार केवल 
वहीँ पर भाता चाहिए, जहाँ पर मकार ध्वनि के बाद शू, ध्‌, स्‌, हू, अथवा रेफ 
ध्वनि आती हो। परन्तु अद्यावधि उपलब्ध संहिताओं एवं अन्य वैदिक-ग्रन्थों 
(ब्राह्मण, आरण्यक, उपनिषद्‌ भादि) को देखने से ऐसा स्पष्ट होता है कि इन ग्रन्थों 
में उन सभी स्थलों पर अनुस्वार को मुद्रित किया गया है, जहाँ पदान्त मकार के 
बाद कोई भी व्यञ्जन भाता है । प्रो० वेबर ने अपने द्वारा सम्पादित संहिताओं 
में सभी पदान्त मकार को अनुस्वार के रूप में छपवाया है । अनुस्वार को परवर्ती 
वर्ण के साथ संधि को प्राप्त न कराकर उसे ज्यों का त्यों छोड़ दिया है। इसमें दूसरा 
कारण यह भी हो सकता है कि वैदिक संहिताएं जिस युग में प्रकाशित हो रही 
थीं, उस युग में पाणिति-व्याकरण का इतना जोर था कि वैदिक ग्रन्थों का प्रका- 
शन भी उसी रीति से हुआ, जिससे लौकिक संस्कृत के ग्रन्थों का प्रकाशन हो रहा 
था । मुद्रण-सम्बन्धी कतिपय दुरूहतायें भी इस अशुद्ध मुद्रण में कारण हुई होंगी | 


अनुस्वार की लेखन प्रणाली 


रेफ और ऊष्म-वर्णों के पूर्व आने वाले अनुस्वार को १? तथा ` चिल्ल. 
द्वारा प्रदर्शित करने की परम्परा यजुर्वेदियों में प्रचलित हैं। प्र० परि० ३1२ के 
अनुसार अनुस्वार का Gea, दीर्घ एवं गुरु भेद से तीन प्रकार का उच्चारण प्रच- 
` लित था ।” प्राचीन भाचायो द्वारा विहित तीसरा भेद अब लुप्तप्राय हो गया है । 


१. तथ्य लेविध्यमाख्यातं हस्वदीर्ध॑गुरुभेदे! । दीर्घात्‌ परो 
हृस्वो हस्वात्‌ परो 
दीर्घो गुरोः परे गुरु; ।--प्रतिज्ञा परिशिष्ट ३।२ 

'अतिज्ञा-परि० ३२ के भाष्य में भाष्यकार अनन्त का कथन है कि वास्तव . में 
अनुस्वार के इस गुरु एवं दीर्घ रूप में कोई भेद नहीं है,..अपितु उपाधि भेद से ag 
भेद जानना चाहिए । यहाँ संज्ञाभेद और लिपिभेद उपाधि का कार्य करते हैं १ , 


: ` अनुस्वार के लिये प्रातिशाख्यो में 'अं' का प्रयोग किया गया है (अं इत्य- 
नुंस्वार:) । इससे यह नहीं समझना चाहिए fe 'अ' के साथ (+) मिलाकर ही 
(अं) को अनुस्वार कहा जा सकता है । वास्तव में अनुस्वार केवल (+) ही है। 
अकार को उसे उच्चरित करने के लिए सम्पृक्त कर दिया गया है । ato प्रा० 
८।२१ के भाष्य में अनन्त भट्ट ने इस तथ्य को स्पष्ट कर दिया है। उनका 
कहना है कि ‘a’ यह स्वरपूर्व अनुस्वार को प्रदर्शित करता है ।" अर्थात्‌ अं' में 
अनुस्वार के साथ ही साथ अकार भी मिला हुआ है। 


इस प्रकार अनुस्वार शुद्ध नासित्र्य ध्वनि है । इसके उच्चारण में कोमल- 
तालु नीचे झुककर सम्पूर्ण वायु को नासिकामार्ग से निकलने के लिए विवश कर 
देता है । इसके वास्तविक स्वरूप के विषय में ऊपर पर्याप्त विवेचन किया गया है। 
अनुस्वार एक ऐसी ध्वनि है, जो व्याडि जैसे आचार्यों के भी मष्तिष्क को परेशान 
कर रखी थी । आचार्य व्याडि के अनुसार अनुस्वार नासिका-स्थान वाला अथवा 
मुखनासिका स्थान वाला वर्ण है ।* परन्तु प्रातिशाख्यो एवं अन्यान्य संस्कृत-ग्रन्थों ` 
को देखने से ऐसा स्पष्ट होता है, कि अनुस्वार भो अन्य व्य्जनों की भाँति व्यञ्जन 
है । ऋवप्रातिशाव्यकार आचार्य शोनक ने अनुस्वार को स्वर भौर व्यञ्जन दोनों 
के गुणों से युक्त इसलिये कहा कि तत्कालीन कतिपय क्षेत्रीय बोलियों में अनुस्वार 
को स्वरतत्त्व एवं व्यञ्जनतत्व मानने वाले दोनों ही वर्ग विद्यमान थे । 


निष्कर्ष रूप में यह कहा जा सकता है कि अनुस्वार स्वर और संघर्षी- 
व्यञ्जन अथवा रेफ के मध्य उच्चरित होने वाले मकार का विकृत रूप है । परवर्ती 
काल में अनुस्वार के (+) चिह्न का प्रयोग भाषा में अधिकता से होने लगा । 
जिसके कारण आज भी उपलब्ध वैदिक संहिताओं में स्वर ओर किसी भी व्यज्जन 
के मध्य आने वाले पदान्त मकार को अनुस्वार के (=) चिल्ल से दिखलाया 


१. वस्तुतस्तु गुरुदीरघयोर्भेदो तास्ति तथापि उपाधिभेदात्‌ भेदो मन्तव्यः । अस्ति 
चाल्लोपाधिः संज्ञाभेदो लिपिभेदश्च । तृतीयस्तु इदानीं प्रायशः परिभ्रष्टः, 
तथापि प्राचीनसम्प्रदायानुरोधाज्ज्ञायते ।--प्र० परि० ३।२ पर अनन्त भट्ट 

२. इति स्वरपूर्व अनुस्वारं दर्शयति ।--वा० प्राश ५।२१ पर अनन्त भट्ट 

३. व्याडिनासिक्यमतुतासिक वा ।--ऋ० Ato १२1२७ 

जाता है । अनुस्वार का वास्तविक उच्चारण ऊष्म-वर्णों और रेफ के पूर्व ही होता 
Rages उच्चारण के सम्बन्ध में ऐसा स्पष्ट होता है कि यजुर्वेदीय 
सम्प्रदाय में इसको ग्‌--ङ, के योग के समान उच्चरित किया जाता है। यही 
उच्चारण प्रातिशाख्य-सम्मत भी है। इस रूप में उच्चारण करना कुछ कठिन 
होने के कारण ही. अनुस्वार को as! या “गुड” के रूप में उच्चरित करने की 


प्रथा चल पड़ी होगी । 


अनुनासिक 


अनुनासिक का अर्थ है- ऐसा वर्ण जिसके उच्चारण के लिये मुख में स्थित 
उच्चारणाङ्गों के साथ ही साथ नासिका की भी अपेक्षा होती है । प्रातिशाख्यों में 
अनुनासिक वणो को मुख और नासिका दोनों ही अङ्गों की सहायता से उच्चरित 
होने वाला कहा गया है। अनुनासिक वर्णो के उच्चारण में फेफड़े से आयी हुई 
वायु का कुछ भाग मुख से एवं कुछ भाग नासिका से एक साथ ही निःसृत होता 
है । ऋ० प्रा १1३६ में अनुनासिक वर्णो के लिए 'रक्त' संज्ञा का प्रयोग किया 
गया है 1) Ho प्रा० १३।२० में “रक्त! वर्णो को मुख तथा नासिका दोनों के सह- 
योग से उच्चरित होने बाला स्वीकार किया गया है।* तै० ATo २५२, वा० 
प्रा० १।७५, च० To १।२७ एवं पा० Yo १।१।८ में विधान किया गया है कि 
अनुनासिक वर्णो का उच्चारण मुख और नासिका दोनों के सहयोग से होता है 1° 
. ऋ० प्रा १1१४ के भाष्य में उवट ने स्पष्ट कहा है कि जो वर्ण अपने स्थान के 
साथ-साथ नासिका से निष्पन्न होता है उसे अनुनासिक कहा जाता है।* qo प्रा० 
२।३० पर fao में इसी तथ्य को इस प्रकार कहा गया है--जो वर्ण नासिका का 
अनुवर्तत (अनुगमन) करता है वह अनुनासिक कहा जाता है ।” तात्पर्य यह है 


१. रपतसंज्ञोऽनुनासिकः ।--क्र० प्रा० १।३६ 

२. रक्तो वचनोमुखनासिकाभ्यास्‌ ।--%० प्रा० १३।२० 

३. नासिक्राविवरणादानुनासिक्यम्‌ ।--तै० प्रा’ २।५२, मुखनासिकाकरणोऽतु- 
नासिकः \—ato sto १।७५, अनुनासिकानां मुखनासिकम्‌ ।--च० अ० 
१।२७, मुखनासिकावचनोऽनुनासिकः ।--पा० qo १।१।८ 

¦ नासिकामनु यो वर्णो निष्पद्यते स्वकीयस्थानमुपादाय स द्विस्थानोऽनुनासिकः | 
“६० प्रा १।१४ पर उवट 

५. नासिकामनुबर्तन्त इत्यनुनासिकाः ।--तै० प्रा० २।३० पर ति» 

कि अनुनासिक वर्णो के उच्चारण में मुख के साथ-ही-साथ नासिका का भी योग- 
दान आवशयक है । 


प्रातिशाख्यों एवं अन्य ध्वनि-वैज्ञानिक ग्रन्थों में अनुनासिक शब्द का प्रयोग 

निम्नलिखित तीन अर्था में प्राप्त होता है, (१) वर्गों के अन्तिम बणों (=, a, ण्‌, 

नु, म्‌) के लिये, (२) स्वर-वर्णो के विशेषण के रूप में तथा (३) रेफव्यतिरिक्त 
अन्तस्थ वणो के विशेषण के रूप में । 


वर्ग के अन्तिम वर्ण के लिये अनुनासिक का प्रयोग सभी प्रातिशाख्यों में 
प्राप्त होता है । ऋ० प्रा० १।१४, Fo प्रा० २।३०, वाऽ प्रा० १।८६, Ao Ho. 
१।११ एवं ऋ० तं० २1१७ में प्रत्येक वर्ग के अन्तिम वर्ण को अनुनासिक कहा गया 
है । वर्गों के अन्तिम वर्णो के उच्चारण में उस वर्ग के स्थान के साथ-साथ नासिका 
का भी योगदान रहता है । अनुनासिकेतर स्पर्शो के उच्चारण के समय “HAT 
(७४7.4) तन कर खड़ा हो जाता है और श्वास-तलिका से आई हुई वायु को 
नासिका-विवर में जाने से रोक देता है । जिसके कारण सारी वायु मुखविवर- 
मार्ग से बाहर निकल जाती है । अनुनासिक स्पशो के उच्चारण के समय कावा 
नासिकाविवर को बन्द नहीं करता, जिसके कारण वायु दो भागों में बंटकर कुछ 
भाग मुख से तथा कुछ भाग नासिका से बाहर निकल जाती है । अनुनातिक स्पर्श 
के-उच्चारण में सम्बद्ध अङ्गो का स्पर्श तो अन्य स्पशो के उच्चारण की भाँति होता 
है, किन्तु स्पर्श होने के अनन्तर वायु गूंजती हुई नामिकाबिवर से बाहर निकल 
जाती है । इस प्रकार अनुनासिक स्पर्शो के उच्चारण में दो स्थान कार्य करते E— 
(१) उस वर्ग का स्थान तथा (२) नासिका | अनुनासिक वर्णो का विवेचन तद्वर्गीयः 
स्पर्श +-अनुनासिकता के रूप में भी किया जा सकता है । 


अन्तस्था-बर्णो के विशेषण के रूप में अनुनासिक का प्रयोग ऋ० प्रा० 

४1७, तै० Alo ५1२८, Alo ATo ४१० तथा Ae Ao २३५ में किया गया है ।* 

१. अनुनासिकोऽन्त्यः |--ऋण० प्रा० ११४, अनुस्वा रोत्तमानुनासिका: ।-पै० 

` प्रा २।३०, अनुनासिकाश्चोत्तमा: ।--वा० प्रा० १५९, उत्तमानुनासिका: । 
— qo Ho १1११, अन्त्यो$नुनासिक: ।--क्र० To २१७ 

२. अन्तस्थासु रेफवर्ज परासु तां तां पदादिष्वनुनासिकां तु ।---%० प्रा० ४७, 

अन्तस्थापरश्च सवर्णमनुनासिकम्‌ ।- तै० ATO ५२८, अन्तःस्थामस्तस्थास्तनु- 

नासिकां परसस्थानाम्‌ ।--वा० प्रा० ४१०, उभयोर्लकारे लकारोऽनुनासिकः ॥ 


—Fo Fo २२५ 
१७ 

रेफ के अतिरिक्त अन्य अन्तस्था वर्ण (यू, लू, व्‌) के उच्चारण में कोमलतालु 
थोड़ा नीचे झुककर जब वायु को नाप्तिका-विवर से भी निकलने के लिए मार्ग 
प्रदान कर देता है, तब ये वर्ण भी अनुनासिक उच्चरित हो जाते हैं। यह स्थिति 
तभी सम्भव है, जब मकार के बाद रेफ के अतिरिक्त कोई अन्तस्थ वर्ण आता है। 
अन्तस्थ वर्ण की संधि में मकार ही अनुनासिक अन्तस्था में परिवर्तित हो जाता 
है । जैसे--“यम्‌ यम्‌ युजुम्‌' में संहिता होने पर “यय, ययं, युजम्‌' रूप निष्पन्न होता 
है। इसमें मकार अनुनासिक यकार हो गया है। 


स्वर-वर्णो के विशेषण के रूप में अनुनासिक का प्रयोग प्रातिशाख्यो में 
अनेकशः प्राप्त होता है।! अनुनासिक स्वर के लिए ही ऋ० प्रा० एवं अनेक 
शिक्षा-ग्रन्थो में 'रक्त', “राग', “रङ्ग' इत्यादि शब्दों का प्रयोग प्राप्त होता है। 
इसकी उच्चारण-प्रक्रिया को भी शिक्षा-ग्रन्थों में अनेकशः समझाने का प्रयत्न किया 
गया है । 'सर्वसम्मत शिक्षा” में कहा गया है कि “रङ्ग' के उच्चारण में काँसे के पाल 
की ध्वनि के समान ध्वनि होंती है, तथा यह ध्वनि हृदय-प्रदेश से निकलती है। 
जिस प्रकार सोराष्ट्र की ग्वालिनें दही बेचते समय ‘ami’ की आवाज करती हैं, 
उसी प्रकार “रङ्ग' का उच्चारण करना चाहिए ।* पारिशिक्षाटिका यजुषुभूषण 
(पाण्डु० Fo ६२४ मद्रास) में रङ्ग के उच्चारण के विषय में महत्त्वपूर्ण बातें 
बतलाई गई हैं, इसके अनुसार रङ्ग का उद्भव दोनों नथुनों से होता है । इसंकी 
ध्वनि घण्टियों की ध्वनि के समान मधुर तथा सिंह के गर्जन की भाँति गम्भीर 
होती है तथा इसका उच्चारण किसी प्रकार इकार के व्यञ्जनतत्त्व के योग के बिना 


१. अष्टावाद्यानवसाने प्रग्ह्मानाचार्या आहुरनुनासिकान्स्वरान्‌ ।--क्र० प्रा० 
१।६३, सचादयो या विहिता विवृत्तयः प्लुतोपधान्ता अनुनासिकोपधाः | 
eo आर० २।६७, नकारस्य लोपरेफोष्मभावे पूर्वस्तस्थानादनुनासिकः 
स्वर: |--क० प्रा० ४८०, नाकारं प्रागतोऽननुनासिकम्‌ ।-क्र० प्रा० 
१०।१०, नासिकयोत्वनुषडगेऽनुनासिकम्‌ ।-_ऋ० प्रा० १४९, नकारस्य 
रेफोष्मयकारभावाल्लुप्यते च मलोपाच्च ूर्वस्वरोऽनुनासिकः ।--तै० प्रा० 
१५।१, उकारोऽपृक्तो दीर्घमनुनासिकम्‌ ।--वा० प्रा० ४६२ 
इसी प्रकार अन्य अनेक सूत्रों में भी अनुनासिक का प्रयोग स्वर वरणो के 
विशेषण के रूप में हुआ है। 


3. कॉस्यध्वनिसमोरङ्गः हृदयादुत्थितं भवेत्‌। यथा 
सौ f 
इत्यभिभाषते ।--सर्वसम्मत शिक्षा पै राष्ट्रिका नारी तक्रार 

किया जाना चाहिए 1१ डॉ० fao वर्मा'ने एक हस्तलिखित ग्रन्थ “शिक्षा-पाठ' को 
खोज निकाला है, जिसके अनुसार जिस प्रकार इन्द्रनील मणि की कान्ति से अभि- 
भूत मोती नीला हो जाता है, उसी प्रकार नासिक्य-गुण से युक्त-स्वर भी पूर्णतया 
रङ्गत्व को प्राप्त कर लेता है ।* इस कथन का तात्पर्य यह है कि :अंनुनासिक स्वर 
(रङ्ग) में अनुनासिकता और स्वरात्मकता का मेल दुग्ध और जल की भाँति होता 
है। जिस प्रकार दुग्ध और जल के मिश्रण में उसकी प्रत्येक बूंदें दुग्ध और जल 
दोनों तत्वों से युक्त होती हैं, उसी प्रकार अनुनासिक स्वर के प्रत्येक अंश में अनु- 
नासिकता समाहित रहती है । यह अनुनासिकता स्वर-वर्णो का स्वाभाविक धर्म 
नहीं है, अपितु वैकल्पिक धर्म है और रेफ के अतिरिक्त अन्तस्था वर्णा का वाचनिक 
धर्म है। जैसा कि वा० प्रा० १।७५ पर अपने भाष्य में उवट और अनन्त भट्ट 
दोनों ही भाष्यकारों ने कहा है। इस विधान का वास्तविक अर्थ क्या है, यह 
समझ में नहीं आता, परन्तु ऐसा प्रतीत होता है कि स्वर वर्णों को अनुनासिक उच्च- 
रित करने में वक्ता स्वतन्त्र होता है। वह किसी भी स्थल पर यदि चाहे तो स्वर 
को अनुनासिक भी उच्चरित कर सकता है तथा अनुनासिकता से रहित रूप में भी 
उच्चरित कर सकता है । परन्तु अन्तस्थ वर्णो का उच्चारण अनुनासिक गुण से युक्त 
रूप में वहीं पर किया जा सकता है, जहाँ पर अन्तस्थ वर्णो को पूर्ववर्ती मकार के 
साथ संधि करके उनका उच्चारण एकश्वासपरिधि में किया जायेगा ।,ऐसा न करने 
पर अनुनासिक अन्तस्था वर्ण उच्चरित ही नहीं होंगे । संधि करके उच्चारण करने 
पर पूर्ववर्ती मकार ही अनुनासिक अन्तस्था में परिणत हो जाता है । इस प्रकार के 
अनेक विधान संधियों के प्रकरण में प्रातिशाख्यों में विहित हैं । इस प्रकार उच्चा- 
रण (वचन) से सम्बन्धित होने के कारण ही अनुनासिकता अन्तस्थों का वाचतिक 
धर्म कही गई है । 


१. रङ्गो मुखे व्याघ्ररुतोपमं स्यात्‌ माल्ाद्दयं हज्जनितं त्वनास्यम्‌"`` `` इह काँस्प 
घण्टानादः | नादः सकम्पः स तु मूर्धजातः । नासिक्यरस्ध्रद्रयतिःसुतोऽत्त्ये 
स्यादेकमालः स तु काकली स्यात्‌ ।--पारिशिक्षाटिका (पाण्डुलिपि सं० ६२४, 
मद्रास) 


-२. यधेन्द्रनीलप्रभयाभिभूतः मुक्तामणिर्याति हि नीलभावम्‌ । तथैव नासिक्यगुणेन 
युक्तः स्वरोऽपि रङ्गत्वमुपैति कृत्स्नः ।- शिक्षापाठ 


३. स्वराणामयं वैकल्पिको धर्मः । अन्तस्थातां रेफर्षाजतानाँ च वाचनिकश्चायं 
धर्मः 1—वा० प्रा १।७५ पर उबट एवं अनन्त भट्ट 

इस प्रकार अनुनासिक उन्हीं ध्वनियों को कहा जाता है, जिनके उच्चारण 
में मुख ओर नासिका दोनों की अपेक्षा होती है। जब अन्तस्था-वर्णो को मुख भोर 
नासिका दोनों की सहायता से उच्चरित किया जाता है, तो वे अनुनासिक झन्त- 
स्था कहे जाते हैं। इसी प्रकार जब स्वर-वर्णो को मुख ओर नासिका दोनों की 
सहायता से उच्चरित करेंगे तो वे अनुनासिक स्वर कहे जायेंगे । शेष व्यञ्जनों में 
प्रत्येक वर्गों के अन्तिम वर्ण (ङ्‌, न्‌, ण्‌, नू, म) ही अनुनासिक हैं। ये ही पाँच 
वर्ण स्वरूप से भी अनुनासिक हैं | अर्थात्‌ अनुनासिकता इन वर्णो का स्वाभाविक 
धर्म है, वैकल्पिक अथवा वाचनिक धर्म नहीं है । इनका उच्चारण बिना नासिका 
को सहायता के नहीं हो सकता | ध्यातव्य है कि रेफ को भी अनुनासिक गुण से 
युक्त करके उच्चरित नहीं किया जा सकता । 


ऊपर यह कहा जा चुका है कि अनुनासिक-अन्तस्थ उसी स्थिति में उत्पन्न 
होता है, जब मकार के साथ अन्तस्थ की संधि होती है। इसका ध्वन्यात्मक कारण 
यह है fh मकार के उच्चारण में फेफड़े से आई हुई बायु ओष्ठों के पारस्परिक 
स्पर्श के परिणामस्वरूप मुखविवर में रुक जाती है और परवर्ती अन्तस्थ वर्ण के 
उच्चारण के लिए द्वितीय प्रयत्न की अपेक्षा होने पर ओष्ठों का पृथक्करण हो जाने 
से वायु को स्फोटित होने का अवसर प्राप्त हो जाता है । यह स्फोटन अन्तस्थ के 
उच्चारण के लिए किये जाने वाले पृथक्करण के कारण होता है और उच्चारणा- 
वयवों की सक्रियता अन्तस्थो के उच्चारण के लिए ही रहती है । अतः मकार 
ध्वनि में विद्यमान रहने वाला स्पर्शांश अन्तस्थ में परिणत हो जाता है, जिससे 
मकार ध्वनि अनुनासिक अन्तस्थ में परिवर्तित हो जाती है । ध्वनियों का भनु- 
नासिक गुण से युक्त होना कोमलतालु की स्थिति पर आधारित है । जब कोमल- 
तालु कुछ नीचे शुककर वायु के कुछ भाग को मुखविवर से एवं कुछ भाग को 
नासिकाविवर से निकलने के लिए मार्ग प्रदान कर देता है, तो वायु के मुखविवर 
झोर नासिकाविवर दोनों मार्गों द्वारा निकलने से ध्वनि अनुनासिक हो जाती है । 
यह अनुनासिक्रता कहीं तो पूर्ण रूप में सुनाई पड़ती है तथा कहीं पर अत्यल्प रूप में 
सुनाई पड़ती है । अनुनासिक्र-स्पर्शा के उच्चारण में अनुनासिकता क्षीण रूप में या. 
अल्प रूप में सुनाई पड़ती है तथा अनुनासिक स्त्रर-वर्णो के उच्चारण में अनु- 
नासिकता अपेक्षाकृत अधिक स्पष्ट रूप मेंमुनाई पड़ती है । 


अनुस्वार ओर अनुनासिक में भेद 


` अनुस्वार और अनुनासिक के पारस्परिक अन्तर के सम्बन्ध में प्रातिशार्ख्यो 


में विभिन्न विचार प्राप्त होते हैं । ऋ० प्रा० १३।३७ में आचार्य शौनक ने आचार्य 

व्याडि के मत को उद्धृत किया है । जिसके अनुसार आचार्य व्याडि अनुस्वार को 
नासिवय अथवा अनुनासिक मानते हैं ।* इससे ऐसा प्रतीत होता है कि आचार्य 
व्याडि को अनुस्वार और अनुनासिक में भेद स्वीकार नहीं था। उनके अनुसार 
अनुस्वार नासिका से भी उच्चरित होता है, एवं मुख तथा नासिका दोनों के सह- 
योग से भी उच्चरित होता है । इस प्रकार अनुस्वार को जब मुख और नासिका 
दोनों से उच्चरित होने वाला वर्ण मान लिया जायेगा तो अनुस्वार और अनुना- 
सिक दोनों संज्ञाओं का प्रयोजन क्या होगा ? ऋह० प्रा० के Area पटल में कतिपय 
ऐसे सूत्र हैं, जिनमें स्वतन्ल पद में स्थित अनुस्वार का विधान है । ऋ० प्रा० 
१३।२२ पर भाष्य में उवट ने पूर्वपक्ष और सिद्धान्त पक्ष के द्वारा यही स्पष्ट किया 
है कि कुछ लोग ऐसे भी थे, जो एक वर्ण के स्थान पर दूसरे वर्ण को उच्चरित कर 
देते थे । २ वे लोग अनुस्वार के स्थान पर डकार का उच्चारण कर देते थे । 


उपर्युक्त विवरण से यह स्पष्ट है कि उस समय ऐसे लोगों की कमी नहीं 
थी, जो अनुस्वार के उच्चारण को अनुनासिक की भाँति कर देते थे । 


Jo प्रा» १५।१-३ सूलों के अध्ययन से यह स्पष्ट होता है, कि तै० प्रा० में 
भी अनुस्वार और अनुनासिक में भेद माना गया हैं । इन सूत्रों में विधान किया 
गया है, कि नकार जब रेफ, ऊष्मवर्ण अथवा यकार में परिर्वातत होता है तब पूर्व- 
वर्ती स्वर अनुनासिक हो जाता है। इसी प्रकार मकार के लोप होते पर भो पूर्ववर्ती 
स्वर अनुनासिक हो जाता है । साथ ही अगले दो सूलों में यह कहा गया है कि 
कतिपय आचार्य ऐसा नहीं मानते | उनके अनुसार ऐसी स्थिति में अनुस्वार का 
आगम हो जाता है ।१ Fo प्रा० १।१ पर fae में तो स्पष्टतः कहा गया है कि 
काल-विशेष का आश्रय लेने के कारण यह अनुस्वार धर्मी है, अनुनासिक की 
भांति धर्म नहीं है।* प्रातिशाख्यों में अनुस्वार के AGA के विषय में तथा माता 
के विषय में पर्याप्त विधान किये गये हैं, परन्तु किसी भी प्रातिशाख्य एवं अन्य ध्वति- 
वैज्ञानिक ग्रन्थों में अनुनासिक के अङ्गत्व और उच्चारणकाल के सम्बन्ध में किसी 
प्रकारका विधान प्राप्त नहीं होता है। यद्यपि Fo प्रा० २।३० में यह कहा गया 


व्याडिर्नासिकयमनुनासिकं वा ।-_ऋ० प्रा० १२२७ 

, द्रष्टव्य-ऋ० प्राश १३।२२ पर उवट-भाष्य 

३. मकारस्य रेफोष्मयकारभावाल्लुप्ते च मलोपाच्च ूर्वस्वरोऽनुनासिकः ।_ तै० 
प्रा० १५।१, नेकेषाम्‌ ।--तै० ATo १५।२, ततस्त्वनुस्वारः \--दै० प्रा० 
१५९ 3 

४. कालविशेषाश्रयत्वादसौ धर्मी न त्वनुनासिकवडर्मः ।--तै० प्रा० १।१ पर fae 

है कि अनुस्वार और वर्गों के अन्तिम वर्ण अनुनासिक हैं ।* परन्तु इससे यह नहीं 
कहा जा सकता कि इस प्रातिशाख्य को अनुस्वार तथा अनुनासिक में भेद मान्य 
नहीं है । यदि अनुस्वार तथा अनुनासिक में भेद स्वीकार्य न होता, तो इस प्राति- 
शाख्य में अनुस्वार और अनुनासिक दोनों शब्दों का प्रयोग ही न किया गया होता । 
इस सूत्र का तात्पर्य यही है कि अनुस्वार और वर्गों के अन्तिम वर्ण नासिका की 
सहायता से उच्चरित होते हैं । जिसमें अनुस्वार का उच्चारण नासिका से ही होता 
है, और वर्गोत्तम वर्णो के उच्चारण में नासिका और मुख दोनों ही कार्य करते हैं । 
वा० प्रा० १।७४-७५ में अनुस्वार और अनुनासिक वर्णो के उच्चारण-स्थानों का 
पृथक्‌-पृथक्‌ विधान किया गया है । इससे यह स्पष्ट है कि इस प्रातिशाख्य को 
अनुनासिक और अनुस्वार का भेद स्पष्टतः ज्ञात है।२ च० अभ में एक भो स्थान 
पर अनुस्वार शब्द का प्रयोग नहीं किया गया है। इसमें अनुनासिक के अन्तर्गत ही 
अनुस्वार और अनुनासिक दोनों का अन्तर्भाव कर लिया गया है । अनुस्वार के 
प्रसद्ध में च० अ० के इस विचार को स्पष्ट किया जा चुका है। 


भनुस्वार भौर अनुनासिक दोनों ही पराश्रित ध्वनियाँ है । दोनों ही किसी 

अन्य ध्वनि पर आश्रित होकर अपने स्वरूप का ज्ञान कराती हैं | परन्तु अनुस्वार 

स्वर-वर्ण पर आधारित एक पृथक्‌ ध्वनि है । यह केवल अपने उच्चारण के लिए 
स्वर को अपना आधार बनाती है । Fo प्रा० के वैदिकाभरण-भाष्य में तथा अन्य 
कतिपय शिक्षाओं में इसे मद्धंगकार के सहश कहा गया है । इसका तात्पर्य है कि 

जिस प्रकार अन्य व्यञ्जन अपने उच्चारण के लिए स्वर की सहायता लेते हैं, उसी 

प्रकार अनुस्वार भी स्वर की सहायता से ही उच्चरित होता है । परन्तु अनुनासिक 
तो अपने आश्रयी-वर्ण के बिना अपने स्वरूप को स्पष्ट भी नहीं कर पाता । इसी- 
fag अनुनासिक के उच्चारण-काल का विधान किसी»भी ग्रन्थ में नहीं किया गया 
है तथा यह भी नहीं कहा गया है कि यह ध्वनि किस स्वर का अङ्ग होकर स्वरा- 
घात वहन कर सकेगी । अनुस्वार के अङ्गत्व का विधान प्रातिशाख्यो में स्पष्ट रूप 
.से कर दिया गया है, तथा उसके उच्चारणकाल का भी अत्यन्त वैज्ञानिक वर्णन 
प्रातिशाख्यों में प्राप्त होता है । अनुस्वार अन्य वर्णों की भाँति धर्मी है, परन्तु 'अनु- 
नासिक” वर्णो का धर्म है । अनुस्वार अपने आश्रयभूत स्वर के साथ जतुकाष्ठवतू 
रहता है, परन्तु अनुनासिक 3'धजलवत्‌ रहता हे । इसीलिए अनुस्वार की मात्रा का 


11१ अनुस्वारोत्तमा अनुनासिकाः ।--तै० प्रा० २।३० | 


२. य॒मानुस्वारनासिक्यानां नासिके ।--वा० प्रा० १1७४, मुखनासिकाकरणोऽनुना- 
४६ ` ~ सिकः ।—ब्रा9.प्रा० १।७५ Ee ers : 

विवेचन करते समय उसके आश्रयभूत स्वर की माला का पृथक्‌ विधान किया गया 
है एवम्‌ अनुस्वार की मात्रा का पृथक्‌ विधान किया गया है । परन्तु अनुनासिक को 
मात्रा उतनी ही होती है, जितनी उसके आश्रयभूत वर्ण की माला होती है । अनु- 
नासिकता अपने आश्रयभूत वर्ण के प्रत्येक अंश में सम्मिश्चित रहती है । परन्तु 
अनुस्वार की स्थिति इसके विपरीत है । जहाँ स्वर होगा वहाँ अनुस्व[र नहीं होगा 
और जहाँ अनुस्वार होगा वहाँ स्वर नहीं होगा । इसका कारण यह है कि अनुस्वार 
का उच्चारण करते समय उसके आश्रयभूत स्वर का उच्चारण करने के पश्चात्‌ ही 
अनुस्वार उच्चरित होता है । और इस प्रक्रिया में नासिका द्वारा वायु की बहिर्गमन 
रूपी क्रिया केवल अनुस्वार के उच्चारण में ही होती है, उसके आश्रयभूत स्वर के 
उच्चारण में वायु नासिका से बाहर नहीं निकलती । परिणामतः स्वर में नासिक्य 
गुण नहीं आ पाता । परन्तु अनुनासिक के उच्चारण में वायु सदैव मुख और 
नासिका दोनों मार्गों से बाहर निकलती रहती है। अनुस्वार और अनुनासिक 
में एक भेद यह भी कहा जा सकता है कि अनुस्वार का ea केवल रेफ as 
ऊष्म-वर्णों से पूर्व ही है, जबकि अनुनासिक के विषय में ऐसा कोई प्रतिबन्ध 
नहीं है । वह किसी भी स्थिति में प्रयुक्त हो सकता है हे mo प्रा० ९५ के 
अनुसार अनुस्वार ध्वनि स्वर और व्यज्ञन दोनों के गुण से युक्त परन्तु दोनों 
से भिन्न एक तीसरी कोटि का वर्ण है । ' जबकि अनुनासिक स्वर मौर व्यञ्जन 
से भिन्न न होकर उनके धर्म अर्थात्‌ गुण के रूप में रहता है। ये, वं. ल. 
भनुनासिक अन्तस्था वर्ण हैं तथा अँ, औँ, इं इत्यादि अनुनासिक स्वर हैं । अनुना- 
सिकता इन amt का गुण हँ । 


अनुस्वार की गणना प्रातिशाख्यों में अयोगवाह संज्ञक वर्णो में की गई है । 
परन्तु अनुनासिक को वर्णसमाम्नाय में परिगणित नहीं किया गया है । इससे भी 
यही निष्कर्ष निकलता है कि अनुस्वार एक स्ततन्त वण है, परन्तु अनुनासिकता 
वर्णों का गुण (धर्म) है। 


उपर्यक्त तथ्यों के आधार पर यह सिद्ध होता है कि अनुस्वार और अनु- 
नासिक में पर्याप्त भेद है, (१) अनुस्वार स्वर के साथ उच्चरित होने वाला स्वतन्त 
वर्ण है तथा अनुनासिक स्वतन्ल वर्ण न होकर स्वर का धर्म है । (२) अनुस्वार 
अपने पूर्ववर्ती स्वर का अङ्ग होता है, परन्तु अनुतासिक अङ्ग न होकर स्वर = 
गुण है। (३) अनुस्वार के उच्चारण में उसके आधारभूत स्वर की माला के अति- 


१. अनुस्वारों व्यञ्जनं वा स्वरो वा ।--१६० प्रा? १५ 

रिक्त समय लगता है, जिसक्रा विवेचन 'उच्चारणकाल” नामक अध्याय में किया 
जायेगा, परन्तु अनुनासिक की वही मात्रा होती है जो इसके आधारभूत वर्णो की 
मात्रा होती है । यद्यपि to प्रा० १1३७ की व्याख्या में वैदिकाभरणकार ने अव- 
सानस्थ अनुनासिक (स्पर्श ङ्‌, न्‌, ण, न्‌, म्‌) के उच्चारण में अधिक मात्राकाल 
का विधान किया है, परन्तु ऐसा उच्चारण संहिता-पाठ में सम्भव नहीं है ।१ पद- 
पाठ में ध्वनियों की अनुनासिक्रता की भी स्वतन्त माला होती है, परन्तु वैदिका- 
भरण के अतिरिक्त न तो अन्य किसी भाष्य में तथा न ही किसी प्रातिशाख्य में 
इस प्रकार का विधान प्राप्त होता है । (४) अनुस्वार के उच्चारण में सम्पूर्ण वायु 
नाप्रिकाविवर से ही बाहर निकल जाती है, परन्तु अनुनासिक के उच्चारण में वायु 
का कुछ भाग मुख से और कुछ भाग नासिका से एक साथ ही निकलता रहता है। 


नासिक्य 


प्रातिशाख्यों में 'नासिक्य' शब्द का प्रयोग उन सभी ध्वनियों के लिए किया 
गया है, जिनके उच्चारण में नासिका का न्यूनाधिक योगदान रहता है।* परन्तु 
प्रस्तुत स्थल हस हम उस नासिकय ध्वनि का विवेचन करेंगे, जिसको प्रातिशाख्यों 
मे स्वतन्ल वर्ण मानकर अनुस्वार, अनुनासिक एवं थमों के अतिरिक्त वर्ण के 
रूप हे वर्णसमाम्नाय में पृथक्‌ वर्ण माना गया है । वा० प्रा० ८1२३ तथा ० Fo 
२ में (हुँ' को नासिक्य कहा गया है ।३ इसी प्रकार तै० प्रा० एवं Yo अ० भी 
इस ध्वनि का सम्त्रन्ध हकार के साथ स्वीकार करते हैं । 


bs ko श्रा० १।४८ में नासिक्य शब्द का प्रयोग ध्वनिविशेष के अर्थ में 
ग मे 
या a है। इस सूत्र में कहा गया है कि नासिक्य, यम तथा अनुस्वार--इन 
ae को छोड़कर अत्य सभी ध्वनियाँ ओष्ठ्य हैं ।४ इस qa के भाष्य में उवट 
= के Se, 
: Be ति fai नासिक्य कहा है तया साथ ही यह भी कहा है कि कं, खं, गं, 
एव अं (अनुस्वार) ये सभी नासिक्य हैं।" ऋ५ प्रा० के इस विधान से 
ee 
१. द्रष्टव्य--तै० प्रा० १३७ पर वैदिकाभरण 
२. अपवाद्य नासिक्यानु परिवर्ज्य नासिकास्थानान्वर्णानित्यर्थ ।--तै० प्रा० १1४७ 
पर उवट 
३. ३ 
3 हु इति नासिक्यः ।--वा० प्रा० ०२३, हुमित्यनुनासिकः ।--क्र० do २ 
. नासिक्ययमानुस्वारानु ।—ऋ° प्रा० १1४८ 
4, acs नासिक्य: । क॑ खं गं घ॑ इत्यादयो यमा: [oe ***अं इत्यनस्वारः । 
ते भासिक्या: ।--%० प्रा० १।४८ पर उवट हे 
CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 
नासिक्य ध्वनियां || २६५ 


एवं उवटकृत भाष्य से ऐसा स्पष्ट होता है कि ऋ० प्राण में नासिक्य का प्रयोग 
दो अर्थो में हुआ है, (१) नासिका से उच्चरित होने वाले वर्णो के विशेषण के 
लिए एवं (२) विशेष प्रकार की ध्वनि के लिये । 


ते० प्रा० २१।१२-१४ में नासिक्य शब्द का प्रयोग 'यम' के लिए 
एवं हकार के पश्चात्‌ आने वाली ध्वनि के लिए किया गया है ।१ जब हकार के 
बाद नकार, णकार अथवा मकार हो तो इनके मध्य नासिक्य-ध्वनियों का आगम 
हो जाता है। परन्तु इस सूत्र में यह नहीं कहा गया है, कि उस नासिक्य-ध्वनि का 
वया स्वरूप है । इसी सूत्र (Ho प्रा० २१।१४) पर लि० भाष्य में कहा गया है कि 
इसका अर्थ है--हकार सानुनासिक हो जाता है ।* 


ato प्रा १।७४ में विधान किया गया है कि यम, अनुस्वार और नासिक्य 
का उच्चारण-स्यान नासिका है 1* ato प्रा० में भी न तो सूत्रकार ने और न a 
भाष्यकारों ने नासिक्य ध्वनि के स्वरूप के विषय में कुछ विचार किया है । वा० 
प्रा० ८।२३ पर उवट ने यही कहा है, कि यह ध्वनि ऋकशाखा में प्रसिद्ध हैँ: 


qo Ho १।१०० में विधान किया गया है कि अनुनासिक स्पर्श बाद में 
होने पर हकार के बाद में नासिक्य ध्वनि द्वारा व्यवधान होता है ।* इस प्रकार 
qo ao भी नासिवथ को आगम स्वीकार करती है | 


उपर्युक्त विवरणों के आधार पर यह स्पष्ट होता है, कि सभी प्रातिशाख्य 
नासिका से उच्चरित होने वाली ध्वनियों के लिए सामान्य संज्ञा के रूप में नासिक्य 
का प्रयोग किये हैं । परन्तु ते० प्रा० एवं च० Ho में विशेषतः इस संज्ञा का प्रयोग 
उन ध्वनियों के अर्थ में क्रिया गया है, जो हकार के बाद अनुनासिक स्पर्श रहने 
पर मध्य में आगम के रूप में आती हैं। इन दोनों प्रातिशाखयों में नासिक्य ध्वनियों 
का विधान यम के विधान के ठीक बाद ही किया गया है । यम के सम्बन्ध में भी 


१, स्पर्शादनुत्तमादुत्तमपरादानुपृर्थ्यान्नासिक्या:, तान्ममाच्येके, हक्राराच्चणमपरा- 
न्ञासिक्यान्‌ ।-ते० ATS २१।१२-१४. 

सानुनासिक्यो हुका रः स्यादित्यर्थः ।--तै० प्रा० २१।१४ पर fao 

2. यमानुस्वारना सिक्यानां नासिके ।--वा/० Ato १७४ 

अयमुक्शाखायां प्रसिद्धः व° प्रा० ८।२३ पर SAE 

५, हकाराह्नासिक्येन ।75९ अ० ११०० 

तो यही विधान है कि अननुनासिक स्पर्शो के बाद अनुनासिक स्पर्श होने पर यम 
उत्पन्न होता हैँ।१ नासिक्य के विषय में भी अनुनासिक स्पर्शों को हकार के बाद 
होना आवश्यक है । इससे यह स्पष्ट होता है कि यम और नासिक्य एक ही प्रकार 
की ध्वनियाँ हैं। दोनों हो अनुनासिक स्पर्श के पूर्व उच्चरित होती हैं। यम और 
नासिक्य में भेद यही है कि यम के प्रसङ्ग में अननुनासिक स्पर्श का द्वित्व होकर 
तब द्वितीय स्पर्श यम को प्राप्त करता है। अतः वहाँ अननुनासिक स्पर्श अपने 
स्वरूप का जोड़ा हो जाता है, परन्तु नासिक्य में हकार का हित्व नहीं होता है 
अपितु परवर्ती वर्ण ही द्वित्व रूप में उच्चरित होता है, जिससे हकार में अनुना- 
सिकता at जाती है । यही अनुनासिकता “नासिक्य' कही जाती है। वा० प्रा० 
४।१०२ में संयोगादि हकार के द्वित्व का निषेध किया गया है तथा यह भी कहा 
गया है कि हकार के बाद में स्थित (परवर्ती) व्यञ्जन द्विरुच्चारित हो जाता है।* 
Go प्रा २४९ में नासिक्य वर्णो को नासिका से उच्चरित होने वाला वर्ण स्वी- 
कार किया गया है तथा २।५० में यह भी कहा गया है कि नासिक्य ध्वनियों का 
उच्चारण विकल्प से मुख ओर नासिका दोनों से करना चाहिए ।* इसी qa पर 
वै० में यह भी स्पष्ट कर दिया गया है कि हकार से बाद आने वाले नासिक्य को 
केवल नासिका द्वारा उच्चरित करना चाहिए ।४ तात्पर्य यह है कि हकार के बाद 
उच्चरित होने वाले नासिक्यो का स्थान नासिका है तथा अन्य व्यञ्जनों के बाद 
उच्चरित होने वाला “नासिवय” नासिका भौर मुख दोनों की सहायता से उच्चरित 
होता है। 


To प्राश २।४६ में हकार का उच्चारण-स्थान कण्ठ बतलाया गया है ।” 
परन्तु इसी सुत पर वैदिकाभरणकार ने एक कारिका उद्धृत की है, जिसमें यह 
कहा गया है, कि किसी भी वर्ग के पञ्चम-स्पर्श से संयुक्त होने पर हकार का उच्चा- 
रण "उरस्‌ स्थान से होता है ।९ इसी प्रकार पाणिति-शिक्षा २९ में 'रङ्ग' का 


१. यम के विषय में पूर्ववर्ती अध्याय में 'यम!--प्रकरण को देखें । 

२. परं तु रेफहकाराभ्याम्‌ ।--वा० प्रा ४।१०२ 

३. नासिकयाः नासिकास्थानाः ।--तै० प्रा० २४९, मुखनासिक्या वा ।-ते० 
ATO २५० 

४. हकारात्परस्तु नासिकामात्त स्थान इति ।--तै० sto २।५० पर वैदिकाभरण 

५. कण्ठस्थानौ हकारविसर्जनीयौ ।--तै० प्रा २।४६ 

६. हकार पञ्चमैयुकतं अन्तस्थाभिश्च संयुतम्‌ । उरस्यं त॑ विजानीयात्‌ कण्ठ” 


माहुरसंयुतम्‌ ॥--तै० प्रा” २।४६ पर वैदिकाभरण 
CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 


नासिक्य ध्वनियौ || २६७ 


उच्चारण हृदय से करने का विधान है, तथा इसकी ध्वनि काँस्यपात की ध्वनि के 
समान होने का उल्लेख है ।१ इससे ऐसा स्पष्ट होता है कि “रङ्ग' शब्द नासिक्य 
ध्वनि के लिए भी प्रयुक्त होता था । इसीलिए Go प्रा० १1१ पर लि० में नासिक्य 
का उल्लेख न करके वर्ण-समाम्नाय में ‘UP’ का उल्लेख किया गया है। ह्विटनी के 
अनुसार “रङ्ग' का प्रयोग नासिक्य के लिए ही हुआ है । ' वास्तव में जब हकार 
ध्वनि अनुनासिकता से युक्त होकर उच्चरित होती है, तो उसकी श्रवणीयता उसों 
प्रकार की होती है, जैसो काँस्यपात के बजाने पर उत्पन्न होने वाली ध्वनि की 
श्रवणीयता होती हे । 


So प्रा० एवं च० अ० में कहा गया है कि हकार के पश्चात्‌ उच्चरित 
होने वाली 'नासिक्य ध्वनि! का स्वरूप यम के स्वरूप की भाँति ही होता है। यम 
और नासिक्य दोनों ही आगम हैं। परन्तु 'यम' मूल ध्वनि के अतिरिक्त उच्चरित 
होता है, जबकि नासिक्य उसी ध्वनि (हकार) में सम्मिश्रित रहता है । इसका 
कारण हकार के द्वित्व का न होना है। अर्थात्‌ अननुनासिक स्पर्श तो द्वित्व को 
प्राप्त कर लेता है, परन्तु हकार का द्वित्व नहीं होता । 


प्रातिशाख्यों में नासिक्य को 'हुँ' के रूप में विहित करना भी उचित a 
है । इसमें उकार को उच्चारण के लिए सम्पृक्त किया गया है । हकार के साथ ही 
इस ध्वनि का सम्बन्ध होने से इसे 'हु' के रूप में sala किया जाता है । वास्त- 
विक नासिक्य ध्वति 'ह. के रूप में निष्पन्न होती है । हकार के उच्चारण में वायु 
फेफड़े से आकर कण्ठ में विकृत होती है | कण्ठ का तात्पर्य स्वरतन्त्तियों से है । 
अर्थात्‌ हकार के उच्चारण में हृदयप्रदेश से उठी हुई वायु मुख में faat किसी 
प्रकार का विकार हुए ही सीधे बाहर निकल जाती है, परन्तु जब यही 
हकार सानुनासिक उच्चरित होता है तब अनुनासिकता का उच्चारण नासिका 
द्वारा होने के कारण सम्पूर्ण वायु नासिकाविवर मार्ग से बाहर निकल जाती 
है । इसीलिए नासिक्य को नासिका से उच्चरित होने वाली ध्वनि स्वीकार किया 


गया है । 


उपयुक्त विवेचन के आधार पर भी यह कहना कठिन ही है कि इस आगम- 
स्वरूप ध्वनि का वास्तविक उच्चारण किस रूप में होता था । इसी विवादास्पद 


१. हृदयादुत्कारे तिष्ठन्काँस्येन स्वमनुस्वरच (--पा० शि० २९ 


| २, द्रप्टव्य--तै० प्रा० १।१ पर fae एवं ह्विटनी को अंग्रेजी व्याख्या 

स्थिति के कारण ही ऋ० प्रा० १।४५ के उवट-भाष्य में (१) " इति नासिक्यः । 
(२) ॐ इति नासिक्य: । (३) + इति नासिक्यः 1 (४) ङ्‌, न्‌, णू, न्‌, म्‌ इति 
नासिक्य:--कई प्रकार के विरोधी पाठ उपलब्ध होते हैं। 


वस्तुतः भारतीय साहित्य में नासिक्य शब्द सर्वप्रथम “छान्दोग्य उपनिषद्‌' 
में प्राप्त होता है । वहाँ पर इस शब्द का प्रयोग वर्णविशेष के अर्थ में न होकर 
“प्राणवायु के लिए किया गया है।” सम्पूर्ण ,ऋग्वेद-प्रातिशाख्य में इस शब्द का 
प्रयोग पाँच सूत्रों में हुआ है; जिसमें केवल एक स्थल--ऋ० प्रा० १1४८ में एक 
ध्वनिविशेष के अर्थ में इस शब्द का प्रयोग है । अन्य स्थलों पर नासिक्य का प्रयोग 
नासिका से उच्चरित होने वाले वर्णो के रूप में किया गया है । प्रातिशाख्य-प्रन्थों 
में इस ध्वनि के सम्बन्ध में जो विभिन्न मत प्राप्त होते हैं, उनका कारण शाखाभेद 
या पाठभेद प्रतीत होता है । 


——————— न -न-त......... 


१. ते ह नासिक्यं प्राणं उद्गीथं उपासाञ्चक्रिरे ।--छाँ० go १।२।२ 

उच्चारण-काल 


वर्णों के उच्चारण में लगने वाले समय की इकाई को उच्चारण-काल कहा 
जाता है प्रत्येक वर्ण के उच्चारण में कुछ न कुछ समय अवश्य लगता है । प्राति- 
शाख्यों एवं अन्यान्य ध्वति-विज्ञान सम्बन्धी ग्रन्थों में वर्णों के उच्चारण में लगने 
चाले काल के सम्बन्ध में अत्यन्त वैज्ञानिक विवेचन प्राप्त होते हैं । 


उच्चारण में लगने वाले काल के परिमाण को नापने के लिए एक इकाई. 
को कल्पित किया गया है, जिसे माला (MORA or CHRONE) कहा जाता 
है। सामान्य रूप में अकार अथवा उकार के उच्चारण में लगने वाले समय के 
परिमाण को एकमाला कहा जाता है, परन्तु यह परिमाण मध्यम-वृत्ति में किए 
जाने वाले उच्चारण में लगते वाले काल का परिमाण है । सुविधा की दृष्टि से 
मात्रा के भी अद्धंमाला, अणुमाला परमाणुमाला आदि अनेक भेदो की कल्पना 
की गई है । इनका विवेचन यथास्थान किया जाएगा । सर्वप्रथम मात्रा के मानक 
तत्त्वों पर विचार कर लेना प्रासङ्गिक होगा । 


मात्रा के सानक-तत्त्व 


प्रातिशाख्यों एवं शिक्षा-ग्रस्थों में 'माला का साम्य कतिपय पक्षियों की 
बौलियों से दिखलाया गया हे । ऋ० प्रा० १३।५० में कहा गया है कि 'चाष'. 
(नीलकण्ठ) पक्षी के एक बार बोलने में जितना समय लगता है, उसे एकमाला, 
वायस (कोवा) पक्षी के एकबार बोलने में जितना समय लगता लगता है, उसे दो 
मात्रा तथा मयूर पक्षी के एकबार बोलने में जितना समय लगता है, उसे तीन माता, 
कहा जाता है ।१ व्यास-शिक्षा २७।३ के अनुसार अङ्गुली के एक बार स्फोटन, 


१. . चाषस्तु वदते Atal द्विमात्रा वायसोऽग्नवीत्‌ । शिखी तिमात्नो विज्ञेयः एष, 
मात्रापरिग्रह :)-- ऋ° ATO १२५० 

में जितना समय लगता है, उसे एक मात्ना-काल कहा जाता है तथा कतिपय 
आचार्य निमेषकाल अर्थात्‌ पलक गिरने में लगने वाले समय को अथवा विद्युत्‌ के 
चमक में लगने वाले समय को एकमात्निक स्वीकार करते हैं।' तथा इसके दो गुने 
समय को द्विमालिक एवं तीन गुने समय को तिमातिक स्वीकार करते हैं । 


प्राचीन ध्वनि-शास्त्रीय ग्रन्थों में एकमालिक ध्वनि के चार बराबर भागों 
की कल्पना की गई थी । इस प्रत्येक भाग को 'अणु' कहा गया था। अणु को इन्द्रियों 
का विषय नहीं माना गया है । अर्थात्‌ जिस ध्वनि का उच्चारण-काल अणु-मालिक 
माना गया है, उसका प्रत्यक्ष इन्द्रियों के माध्यम से नहीं हो पाता ।२ 'लोमशी शिक्षा' 
में अणु की तुलना सूर्य की किरणों में प्रतिबिम्बित होने वाले रजकण से की गई 
है ।३ इस तुलना का तात्पर्य है कि जिस प्रकार रजकण अत्यन्त सूक्ष्म होता है 
तथा सरलतापूर्वक इन्द्रिय-ग्राह्म नहीं होता, उसी प्रकार ये अणुमालिक घ्वनियाँ 
भी सरलतापूर्वक इन्द्रिय-ग्राह्म नहीं हो पातीं। वा० प्रा० १५९, ६० में अर्द्धमाला 
काल को व्यञ्जन की मात्रा माना. गया है, तथा उसके अर्द्धभाग को 'अणु' कहा 
गया है।* 


अणु के पश्चात्‌ सबसे सूक्ष्म मानक “परमाणु” कहलाता है| aro प्रा» १।६१ 
में अणु के आधी माला-काल को परमाणु कहा गया है 1% इस प्रकार परमाणु की 
भाला १।८ होती है यही मात्रा की सूद्मतम इकाई हे । 


। Go To ३।६५ में भो अशु को १।४ मात्रा काल वाला मानक स्वीकार 
किया गया है ।' ऋ० To ३४ में परमाणु का विधान करते हुए कहा गया है 
कि दो वणों के मध्य का विरामकाल परमाणु कहा जाता है,” तथा ऋ० तं० ४१ 


१. AS गुली स्फोटनं यावान्‌ तावानु कालस्तु मालिकः ।--व्या० शि० २७३, 

निमेषकाला मात्रा स्याद्‌ विद्युत्‌ कालेति चापरे ।।--शि० Fo go ४३२ 

२. इच्द्रियाविषयों योऽसावणुरित्युच्यते बुधैः ।--शम्भु-शिक्षा ४६ 

३. मूर्यरश्मिप्रतीकाशा कणिका यत्न दृश्यते ।--शि० सं० go ४६२ 

४. व्यञ्गनमर्धमात्रम्‌ | तदर्धमणु ।--वा० प्रा० १।५६, ६० 

परमाण्वर्धाणुमात्रा --वा० प्रा० १६१ 

° अभिनिहितप्रश्लिष्ट '*' ''*अणुमात्राविकम्पितं तत्कवयो वदन्ति ।--च० अ० 
३1६४ 

७. वर्णान्तरं परमाणु ---ऋ० To ३४, वर्णान्तरं परमाणुमाल भवति तत्कला- 

धम्‌ ।---ऋ० तं० ३४ पर विवृत्ति े 

में यह भी कह दिया गया है कि अकार की आधी माला अणु कहलाती है ।) ऋ० 
do ३४ के अनुसार 'कला' के अर्द्ध भाग को परमाणु कहा जाता है, परन्तु वहाँ 
'कला' को स्पष्ट नहीं किया गया है। ऐसा प्रतीत होता है कि ऋ० तं० के 
अनुसार मात्रा के चतुर्थ भाग को ही 'कला' को संज्ञा प्रदान की गई है। डॉ० 
सिद्धेश्वर वर्मा ने सम्भवतः Alo प्रा १1६१ संख्या वाले सूत्र के अशुद्ध पाठ 
'प्रमाण्वर्धमाल्ा' के आधार पर परमाणु को दो अणुओं के बराबर काल वाला 
स्वीकार किया है तथा व्यञ्जन को एक परमाणु मात्रा-काल में उच्चरित होने का 
उल्लेख किया है ।* परन्तु यह मत नितान्त भ्रामक है। वास्तव में अणु का अर्थ 
है 'सूक्ष्म' तथा परमाणु का अर्थ है 'अतिसूक्ष्म' | व्यञ्जन १।२ मालाकाल में उच्चरित 
होने पर भो सरलता पूर्वक श्रुतिगोचर नहीं हो पाता, तथा १४ अथवा is 
मालाकालिक ध्वनियाँ सूक्ष्म एवं सूक्ष्मतम होने के कारण अत्यन्त अल्प श्रवणोयता 
के साथ उच्चरित होती हैं। अतः व्यञ्जन अणुमाल्रा-काल में उच्चरित नहीं हो 
सकता 1 
प्रातिशाख्यों एवं शिक्षा-ग्रन्थों के अनुशीलन से माला सम्बन्धी निम्नलिखित 
चार प्रकार के तथ्य स्पष्ट होते हैं--(१) स्वर-वणो का उच्चारण-काल, 
(२) व्यञ्जन-वणो का उच्चारण-काल, (३) विराम का काल एवं, (४) अनुस्वार का 
उच्यारण-काल । 


श्वरों का उच्चारण-काल 


उच्चारण-काल के आधार पर स्वरों को मुख्यतः तीन श्रेणियों में रखा 
गया है । जिन स्वरों के उच्चारण में सबसे कम समय लगता है, वे 'हस्व” स्वर 
कहलाते हैं, जिनके उच्चारण में उससे अधिक समय लगता है, उन्हें 'दीर्घ” स्वर 
कहा जाता है तथा जिन स्त्ररों के उच्चारण में सर्वाधिक समय को आवश्यकता 
पड़ती है, उनको “प्लुत' स्वर कहा जाता है । 


अ, इ, उ, ऋ एवं लृ हृस्व-स्वर कहलाते हैं। आ, ई, ऊ, ऋ एवं ल॒ दीर्घ 
स्वर कहलाते हैं तया ए, भो, ऐ, ओ'''सच्धयक्षरों को भी दीर्घ स्वर कहा 
जाता है एवं आर, ई३, HR, ऋ, AR, TR, ऐ३, MR, तथा और प्लुत स्वर 
कहलाते हैं । 


१. तदर्डमणु ।-_ऋ० Fo ४१ 
र्‌. द्रष्टव्प--डॉँ० सिद्धेश्‍वर वर्माकृत A Critical Studies in the Phonetics 

Bee eat का उच्चारण-काल 


उपरिलिखित हस्व-स्वरों का उच्चारण 'एक मात्रा' काल में हो जाता है । 
सभी प्रातिशाख्य इस सम्बन्ध में एकमत हैं कि स्वरों के हस्वरूप का उच्चारण 
एक माल्ला-काल में ही करना चाहिए। ऋ० प्रा० १२७ में हस्व स्वर को एक 
मात्राकालिक ध्वनि कहा है ।' तै० प्रा० में यद्यपि सूलक्रार ने कहीं पर भी यह 
स्पष्टरूपेण नहीं कहा है, कि हस्व-स्वर का उच्चारण एक मालाकाल में होता है, 
परन्तु तै० प्रा० १।३३ पर वै० भाष्य में कहा गया है कि “अकार के समान 
उच्चारण-काल वाला स्वर 'ह्वस्व' संज्ञक होता है। कितना पुनः अकार का (उच्चा- 
रण) काल होता है, जितने काल में यह (अकार) उच्चरित किया जाता है। 
उच्चारण में वैषम्य न होने से अव्यवस्था भी नहीं होती । चाष पक्षी एक मात्रा 
में बोलता है--इस प्रकार शिक्षा में बतलाया गया चाष पक्षी के बोलने का काल 
ही अकार का काल है--यही व्यवस्था होने से” ।२ to के उपयुक्त कथन से यही 
निष्कर्ष निकलता है, कि हस्व-स्वर को एक मात्रा काल में ही उच्चरित करना 
चाहिए । वा० प्रा० १1५५, ५६ में विधान किया गया है, कि अकार के परिमाण 
(उच्चारण-काल) वाला स्वर हस्व कहलाता है तथा इसका (ह्ृस्व-स्वर का) 
उच्चारणकाल एक मात्रा है।* च० go १॥५९ में भी Seq स्वर को एक मात्रा 
काल में उच्चरित होने वाला स्वीकार किया गया है ।४ इसी प्रकार अन्य ग्रन्थों में 
भी हस्व-स्वर को एक मात्रा में उच्चरित होने का विद्वान प्राप्त होता है । 


दोर्घ-स्वर का उच्चारणकाल 


दीर्घ स्वरों को दो माल्रा काल में उच्चरित किया जाता है ।.क्र० प्रा० 
१२६, तै० प्रा० १३५, वा० प्रा० १५७, Wo Fo १६१ एवं wo तं० ४३ 


१, मात्रा हस्वः ।--ऋछ To १।२७ 


२. मकारेण तुल्यकालस्वरो ह्वस्वसंज्ञो भवति | कियानु पुनरकारस्य कालः ? 
यावतायमुच्चार्यते । न चोच्चारणवैषम्यांत्तदव्यवस्था स्यात्‌, चाषस्तु वदते | 
मालाम्‌ इति शिक्षोक्तचाषरुतकालतुल्यस्थ व्यवस्थितेः ।--तै० प्रा० १।३३ 
पर वैदिकाभरण 


३, अमात्रो हस्व:।--वा० प्रा० ११५, मात्रा च ।--वा० प्रा०. १।५६ 
४. एकमात्रो हस्वः ।--च० अ० १1५६ 

में दीर्घ स्वरों का उच्चारणक्राल दो मात्रा माना गया है ।* शिक्षा-ग्रन्यो में भी 
दीर्घ स्वरों को दो मालिक ध्वनि स्वीकार किया गया है। 


प्जुत-स्वर का उच्चारणकाल 


सभी प्रातिशाख्य एवं शिक्षा-ग्रन्थ एकमत से स्वीकार करते हैं कि प्लुत स्वर 
तीन माल्राकाल में उच्चरित होता है । Ao प्रा० १३०, तै० प्रा० १।३६, वा० प्रा०. 
१।५८, ऋ० तं ० ४३ एवं Ao Fo १।६२ में प्लुत स्वरों को तीन मात्नाकाल में 
उच्चरित करने का विधान किया गया है।* wo तं० ४४ में प्लुत के लिए ‘ge 
संज्ञा का प्रयोग किया गया है तथा कहा गया है कि ‘ge’ स्वर ल्िमालिक होत 
है।` लोमशी शिक्षा में भी प्लुत के लिए ‘ge’ संज्ञा का प्रयोग किया गया है 1* 
डॉ० सिद्धेश्‍वर वर्मा का कथन है कि कतिपय शिक्षायें “प्लुत' और ‘ga’ में अन्तर 
प्रदशित करती हैं। उदाहरणार्थ 'ह्लस्व, दीर्घ प्लुत मात्रा लक्षण” नामक हस्त- 
लिखित ग्रन्थ में कहा गया है कि दो माताओं से संयुक्त Bea स्वर “प्लुत' कहलाता 
हैं जबकि एक मात्रा से संयुक्त दीर्घ स्वर ‘ga’ कहलाता है ।* वस्तुतः संस्कृत में 
कोई भी स्वर अपने मूलरूप में प्लुत नहीं उच्चरित होता है । दीर्घ-स्वर को ही 
अधिक देर तक उच्चरित करते से वह दीर्घ-स्वर 'प्लुत' स्वर का रूप ग्रहण कर 
लेता है। इस ग्रन्थ के अनुसार एकमालिक स्वर जब तीनमालिक हो जाता है 
तब उसे प्लुत कहा जाता है । इस तथ्य को समझने के लिए “प्लुत” का शाब्दिक 
अर्थ समझ लेना आवश्यक है । “प्लुत' शब्द कूदना अर्थ वाली 'प्लु धातु सै TH 


६. द्वेदीर्घे।-ऋ० प्रा १।२९, दिस्तावानु दीर्घः ।--तै० प्रा १।३५, 

` ` द्विस्तावान्‌ दीर्घः 1--वा० sto १।५७, ferret दीर्घः ।--च० Ho १॥६१, 
द्वे दीर्घः ।-क्रः० To ४३ 

२. तिस्तः प्लुत उच्यंते स्वरः ।--ऋ० प्रा० १३०, fa: प्लुतः ।__तै० प्रा 

* १।३६, प्लुतस्लि: ।--वा० प्रा० १।५८, लिमाल्तः प्लुतः ।--च० Ho १।६२ 

३. तिस्रो वृद्धम्‌ ।--ऋ० त० ४४ 

४. get दीर्घं तथा बृद्धमभिगीतं तु सामगाः । लोमशो शिऽ, शि० do, go 

५, Bea ढिमांल्लासंयुक्तं प्लुतमाहुर्मनीषिणः | दीर्घं तु माल्लासंयोगांद्‌ं वृद्ध मित्य- 
भिधीयते ॥ हस्वं द्विमात्रं संयुक्तं प्लुतमाहुर्मनीषिणः । वृद्ध: तिमातमेवापि 
व्यञ्जने त्वर्धमालिके ।-डॉ० सि० वर्माकृत-5 Critical Studies in the 
Phonetics Observaticns of Indian Grammarians में उद्धृत 

प्रत्यय लगने से बनता है । इसका अर्थ है-कूदा हुआ | तै० प्रा० १1३८ के वै० 
भाष्य में कहा गया है कि बाण की भाँति दूरगामी होने से इसे प्लुत कहा जाता 
हे ।) यहाँ बाण के समान दूरगामिता का तात्पर्य है--प्लुत स्वर एक माला 
से तीन मात्रा को प्राप्त हो जाता है । अर्थात्‌ एक मात्रिक स्वर जब कूदकर तीन 
मात्ता में उच्चरित हो जाता है तभी यह प्लुत कहा जाता है । तथा जब द्विमातिक 
दीर्घस्वर बढ़ कर तीन माल्रिक उच्चरित हो जाता है, तब वह वृद्ध--बढ़ा हुआ 
कहा जाता है । पा० Fo ८1२1१०६ पर महाभाष्य में पतञ्जलि का कथन है कि 
प्लुत संध्यक्षर-ऐ, औ का उच्चारणकाल चार Alar है ।' पतञ्जलि का मत है 
कि इन संध्यक्षरों में द्वितीय तत्त्व “प्लुत' उच्चरित होता है। द्वितीय तत्त्व की माला 
में ही वृद्धि होती है। पतञ्जलि ने यहीं पर शाकटायन के नाम से एक आपत्ति 
उठाई है, जिसके अनुसार संध्यक्षर ऐ, औ के दोनों ही तत्त्व बराबर माला वाले 
होते हैं। शाकटायन का तर्क है--जिस प्रकार माता के गर्भ में स्थित शिशु के 
प्रत्येक अङ्ग समान रूप से वृद्धि को प्राप्त करते हैं, उसी प्रकार इन सन्ध्यक्षरो 
के भी प्रत्येक अवयव समानरूपेण वृद्धि को प्राप्त करते हैं ।* जिसका परिणाम यह 
होता है, कि उन स्वरों को अन्य प्लुत स्वरों की भाँति तीन मालाकाल में ही 
उच्चरित किया जाता है । परन्तु पतञ्जलि का कथन इसके विपरीत है। उनके 
अनुसार इन संध्यक्षरों के द्वितीय तत्त्व इकार तथा उकार के प्लुत होने से इकार 
Tay उकार की तीन मात्नाओं के सांथ अकार की एक माला संयुक्त होने के कारण 
सन्ध्यक्षर 'ऐ' तथा 'गौ' की कुल चार माला हो जाती है । परन्तु कात्यायन का 
कथन है कि सन्ध्यक्षर ऐकार तथा ओकार में द्वितीय तत्त्व इकार तथा उकार दीर्घ 
उच्चरित होता है तथा अकार की एक मात्रा के साथ ये संध्यक्षर तीन मालिक 
a उच्चरित होते हैं। ऋ० प्रा. १३४१ में विधान किया गया है कि 
सन्ध्यक्षर 'ऐ' तथा “और? में दोनों तत्त्वों का योग हस्व स्वर-बर्ण और अनुस्वार 
के योग के समान होता है।* ह्लस्व स्वर वर्ण के बाद आने वाले अनुस्वार 
'में अनुस्वार की मात्रा Bea 'स्वर-वर्ण से अधिक होती है। उसी प्रकार इन 
-संध्यक्षरों में भी द्वितीय तत्त्व इकार तथा उकार की माला प्रथम तत्त्व अकार की 


“१ शरादिवद्‌दूरगामित्वात्प्लुत इत्युच्यत्ते ।--तै० प्रा० १।३८ पर वेदिकाभरण 

२. द्रष्टव्य-पा० Fo ८।२॥१०६ पर महाभाष्य 

४३.-. इमावेचौ समाहारवणो मात्रावर्णस्य मल्ले वर्णोवर्णयोरिति तयोः प्लुत उच्यमाणे 
उभयविवृद्धि: प्राप्नोति | तद्यथा, अभिवधंमानो गर्भः स्वाङ्गपरिपूर्णो वर्धते । 
¬ पा० Fo ८।२।१०६ पर महाभाष्य 

४, ह्वस्वानुस्वार व्यतिसङ्गवत्परे ।—ऋ० प्रा० १३।४१ 

भाला से अधिक होती है। आश्‍वलायन-श्रौतसूत्र में चारो सन्ध्यक्षरो (ए, ऐ, ओ, 
आ) के-प्लुत उच्चारण के प्रसङ्ग में बड़ी दिलचस्प बात बतलाई गई है 1? इसके 
अनुसार इन सभी संध्यक्षरों के प्रथम अंश अकार को ही प्लुत उच्चरित करना 
चाहिए । इस प्रकार द्वौ' का उच्चारण “SRS के रूप में करना चाहिए। 
वास्तव में आ० sto के अनुसार इन सन्ध्यक्षरों के दोनों तत्त्वों को पृथक्‌ करके 
उनमें से प्रथम-तत्त्व को तीन-मालिक उच्चरित करना चाहिए तथा द्वितीय तत्त्व 
को एक मालिक उच्चरित करना चाहिए। इस प्रकार ये सन्ध्यक्षर चार मालिक 
उच्चरित होते हैं ऐ, औ के प्लुत उच्चारण का विधान करते समय पाणिनि का 
कथन है कि इन दोनों सन्ध्यक्षरो के द्वितीय-तत््त इकार तथा उकार को at प्लुत 
उच्चरित करना चाहिए । इसी प्रकार पा० Go ५।१।१०७ में यह भी कहा गया 
है. कि समीप से पुकारने के प्रसङ्ग में अप्रगृह्म सन्ध्यक्षर का प्रथम तत्त्व अकार ही 
य्लुत उच्चरित होता है 1° 

इससे यह स्पष्ट होता है कि पणिनि भी सन्ध्यक्षरो के प्लुत- उच्चारण में 
चार मालायुक्त उच्चारण का विधान करते हैं । 

स्वर वर्णो के उपरिकथित तीन प्रकार के उच्चारणों के अतिरिक्त एक 
विशेष प्रकार के उच्चारण का संकेत कतिपय शिक्षाग्रन्थों में प्राप्त होता है । इस. 
प्रकार का उच्चारण 'अद्धदीर्घ' या 'क्षिप्र' कहा जाता है। 'पाराशरी शिक्षा' में 
अद्धंदीघं के लिए क्षिप्र' शब्द का प्रयोग किया गया है, ओर कहा गया है कि 
दीर्घ स्वर के क्षिप्र संज्ञक भेद को चुटकी बजाने के बराबर समय में उच्चरित होने - 
वाला कहा गया है। क्षिप्र-स्वर दीर्घ-स्वर का आधा होता है । एक दीर्घ-सवरः 
को और अधिक दीर्घ नहीं किया जा सकता । दीर्घ स्वर के उच्चारण में जितनी 
माला होती है, ऊष्मवणो के उच्चारण में भी उतनी ही माला की आवश्यकता 
पड़ती-है । उष्मवर्ण और दीर्घ-स्वर को बराबर उच्चारणकाल में उच्चरित होने के 
कारण “क्षिप्र” स्वर को उनसे आधे उच्चारणकाल में उच्चरित करना चाहिए । 

'पाराशरी शिक्षा” के इस कथन से तो यही मालूम होता है, कि Ger स्वर 
भौर ‘fan’ स्वर में मात्रा की हृष्टि से कोई बिभेद नहीं है । इसी बात को एक 


१. विविच्य सन्ध्यक्षराणामकार न चेत्‌ NTR व्यञ्जनान्तो वा ।--आ० sito 
Fo Wy ; पड म ८ 

२. प्नुतावैव इंदुतो ।--पा० सू० ८1१1१०६, एवो प्रगह्मत्यादुरादधूते ] पुर्वस्याध- 
स्यादुत्तरस्येदुतौं |--पा० Fo ८।१।१०७ अ 

३. क्षिप्रं दीघं समाख्यातमङ्गुल्यामेकमन्तरम्‌ । दीर्घस्याउँ भवेत्‌ firs नास्ति. 
दीघंस्य दीर्घता । यथा संख्या तु दीर्घस्य तथा चोष्मा प्रकीतिता। ऊष्मा दीर्घं 
समत्वं च क्षिप्र कुर्यात्‌ तदर्धकम्‌ ॥--पाराशरी शि०, शि० Ho; १० ५५ 

अन्य श्लोक में इस प्रकार कहा गया है- क्षिप्र स्वर एक माला के साथ दीर्घ हो 
जाता है तथा माला के बिना वह हरस्व रहता 218 परन्तु शिक्षाकार ने क्षिप्र 
स्वर कां एक भी उदाहरण नहीं दिया है । जिससे यह स्पष्ट नहीं हो पाता कि 
वास्तव में क्षिप्र-स्वर से शिक्षाकार का क्या तात्पर्य है। ऐसा प्रतीत होता है कि 
स्वर का यह भेद केवल विशेष परिस्थितियों में ही उपलब्ध होता रहा होगा 1 


" यह भेद तभी दृष्टिगत होता रहा होगा, जबकि हस्व-स्त्रर का उच्चारण एक माला 


'से अधिकं उच्चारणकाल में होता रहा होगा। Saat fae में विधान प्राप्त 
होता है कि वाजसनेयिसंहिता के संहितापाठ में हस्व-स्वर का उच्चारण किञ्चित्‌ 
दीर्घ किया जाता है ।* इसके अनुसार “इषे त्वोर्जे में इकार का उच्चारण किञ्चित्‌ 
दीर्घं किया जाना चाहिए। प्रतिज्ञा ge’ भी आद्यक्षर के अकार को किञ्चित्‌ 
दीर्घ उच्चरित करने का उल्लेख करता है। sto सिद्धेश्वर वर्मा द्वारा अन्वेषित 
'पारिशिक्षाटिका यजुषभूषण' में यह उल्लेख प्राप्त होता है कि कम्प-आघात भें 
ह्वस्व स्वर का उच्चारण दीर्घ स्वर की भाँति किया जाना चाहिए। उदाहरणार्थ -- 
“पितृदेवत्याँ ह्योतत्‌' । यहाँ पर 'देवत्या के अकार का उच्चारण दीर्घ-स्वर की 
भाँति किया जाना चाहिए। यहाँ पर दीर्घस्वर का तात्पर्य है, हस्व स्वर का 
झपनी स्वाभाविक माला से कुछ भश्रिक काल में उच्चरित होना । 


ade अथवा क्षिप्र-स्वर के सम्बन्ध में मेरा अपना विचार है कि यह 
उच्चारण उस अवस्था में होता रहा होगा, जब किसी ध्वन्यात्मक कारणवश किसी 
व्यज्ञनयुक्त अक्षर में आदि वर्ण (व्यञ्जन) को अपेक्षाकृत गुरुतर उच्चरित क्रिया 
जाता रहँ होगा । उसके प्रभाव से उस अक्षर के माधारभूत-स्वर की माल्ञा में 
भी कुछ दीर्घता आ जाती रही होगी । प्रतिज्ञासूल के अनुसार 'वसोः पविल्लमसि' 
कें आद्यक्षर वकार एवं पकार का उच्चारण किञ्जित्‌ दीर्घ होता है।१ प्रातिशास्यों' 
में पकार के पूर्व उच्चरित होने वाले विसर्जनीय के उपध्मानीय में परिवर्तित होने कॉ. 
विधान प्राप्त होता है, तथा उपध्मानीय के बाद आने वाले पकार को हित्व-खूप में 
उच्चरित करने का भी विधान प्राप्त होता है । शिक्षा-गरन्थों में पदादि एवं पादादिं 


_ में आने वाले यकार तथा वकार के जकार तथा बकार के रूप में उच्चरित होने 


—— 


- १. माला सह भवेत्‌ दीर्घं हस्वं मालाबिना भवेत्‌ ।--पाराशरी शि०, शि० Ho, 


go ५५. 


2. स्त्रं किञ्चिद्‌ दीर्घं हल्युताक्रारे हल्विसगंयुग्व्ण च न संहितायाम्‌ । केशवी--< 


शि०, शि० Ho, Fo १४७-१४८ 
३. पादस्य संयुक्ताकारस्येषद्‌ दीर्घता च भवति ।--प्रतिज्ञासूत्र 

से सम्बन्धित विधान भी इसी तथ्य की ओर संकेत करते हुए प्रतीत होते हैं किः 
यकारयुक्त तथा वकारयुक्त अक्षर के आधारभूत स्वरों की माला भी अपेक्षाकृत बढ़ 
जाती है और इसी को 'अर्दध-दीर्घ' या ‘fers’ कहा जाना चाहिए । इस प्रकार क्षिप्र 
या अर्ड-दीर्घ स्वर उसे कहेंगे, जिसके उच्चारण में हस्व स्वर की अपेक्षा अधिक 
समय लगता है तथा दीर्घ स्वर की अपेक्षा कम समय लगता है । जब किसी पदादि _ 
व्यञ्जन के गुरुतर उच्चारण के प्रभाव से उसका आधारभूत हरस्व स्वर कुछ दीर्घ 
उच्चरित होता है तो उसकी संज्ञा अद्ध-दीर्घ या क्षिप्र हो जाती है। 


स्वर-वर्णो के उच्चारण के सम्बन्ध में विहित उपर्युक्त विधान केवल 
उच्चारण की मध्यमवृत्ति को लक्ष्य में रखकर किये गये हैं । ‘aa’ ओर विलस्बित- 
बृत्तियों में स्वरों को अपेक्षाकृत कम तथा अधिक काल में उच्चरित किया जा सकता 
है । विलम्बित-वृत्ति में तो किसी भी स्वर को वक्ता की इच्छानुसार तीन से 
अधिक मात्रा में उच्चरित किया जा सकता है । स्वर-वर्ण अपनी निश्चित मात्रा 
से. अधिक काल तक उच्चरित होने के लिए स्वतन्त्र हैं। परन्तु भाषा को कुछ 
इस प्रकार की विशेषतायें हैं, जिनके कारण परम्परागत रूप में प्लुत स्वरों को. 
ही तीन माला में उच्चरित किया जा सकता है। सामगानों अथवा अन्य संगीतों 
में स्वरों को पर्याप्त समयः तक उच्चरित किया जाता है। संगीतज्ञ लोग आलाप 
_ सेते समय भी किसी स्वर को पर्याप्त समय तक उच्चरित करते रहते हैं । 


व्यञ्जन-वर्णों का उच्चारणकाल 


चतुरध्यायिका के अतिरिक्त सभी प्रातिशाख्यो में व्यज्ञन-वर्णों को आधी 
माला में उच्चरित होते वाली ध्वनि माना गया है ।) ० तं० भी व्यञ्जन वर्णो 
को एक मात्रा अथवा आधी माता में उच्चरित होने का विधान करता है।- Ao 
Ho तो व्यज्ञनों का उच्चारणकाल एक मात्रा मानती हे ।* Ao प्रा० ११३७ की 
व्याख्या में वैदिकाभरणकार ने शिक्षा-ग्रन्थों से कतिपय कारिकाओं को उद्धृत 
किया है, जिनके आधार पर यह कहा गया है, कि नासिक्य ध्वनियों के उच्चारण 
में अन्य ध्वतियों की अपेक्षा अधिक समय लगता है । इसके अनुसार अवसान सें 


१. इतरे च।--क्र० प्रा० १३४, हस्वार्धकालं AMAT ।-तै० प्रा १1३७ 
व्यक्षनमर्ध माता ।--वा० प्रा० १५६ 
२, मालार्धमात्रा वा ।—ऋ० तं० २८ 


० एँकमाता हन 
रै ण > का Panini तानि, VT Co Ler ६° 

स्थित ङ., न्‌, ण्‌, नु, तथा म्‌ के उच्चारण में अधिक समय लगता है। ser 
स्वर वर्ण से बाद (उसके अङ्गभूत) उच्चरित होने वाले नासिक्य व्यञ्जनों के 
उच्चारण में दो माला का समय लगता है एवं दीर्घ तथा प्लुत स्वरों के पश्चात्‌ 
(उनके ayaa) उच्चरित होने वाले नासिवथ व्यञ्ञनों के उच्चारण में एक मात्रा 
का समय लगता है । ' परन्तु दूसरी कारिका में यह भी स्पष्ट कर दिया गया है 
कि ऐसा उच्चारण केवल पदपाठ में ही सम्भव है संहितापाठ में नहीं।* उदा- 
हरणार्थ--ईहडः । च । HES । च । एताहझ_ । च । इन स्थलों पर ङकार काः 
उच्चारण दो मात्राकाल में होता है तथा “सत्यराजारेन्‌', 'लाजी३न्‌' इत्यादि स्थलों 
पर नासिक्य वर्ण नकार! का उच्चारण एक मात्राकाल में ही होता है। अवसानस्थ 
लकार के उच्चारणकाल के सम्बन्ध में वैदिकाभरणकार का. कथन है कि शिक्षा में 
झवसानस्थ लकार को तीन चौथाई मात्रा में उच्चरित होने का विधान किया 
गया है ।* परन्तु यह विधान भो पदपाठ में ही सम्भव है । स्वर-विहीन व्यञ्जन 
नित्य ही अणुमात्रा काल में उच्चरित होते हैं ।* इस प्रसङ्ग में वैदिकाभरणकार ने 
'अत्यन्यानगाम्‌' मन्त्तांश को उद्धृत करके यह स्पष्ट कर दिया है कि इस स्थल 
पर अन्तिम व्यञ्जन का उच्चारण ‘ag’ मात्राकाल में होता है । इसी प्रकार इसी 
भाष्य में अन्तस्थं के उच्चारणकाल के सम्बन्ध में भी अत्यन्त सूक्ष्म विचार प्राप्त 
होते हँ । ह्लस्व-स्वर के बाद उच्चरित होने वाले यकार, वकार तथा लकार का 
उच्चारण दो मात्ता-काल में होता है एवं किसी व्यञ्जन के पश्चात्‌ उच्चरित होने . 
पर इनका उच्चारण डेढ़ माल्राकाल में होता है, तथा दीर्घ स्वर से पूर्व उच्चरित 
होने वाला रेफ एक मालिक उच्चरित होता है ।" 


वैदिकाभरण में स्वरित आधात के बाद उच्चरित होन वाले कतिपय 
व्यक्षनों की माला में वृद्धि का उल्लेख भो किया गया है। इसके अनुसार स्वरित 
१. झणनमानां त्ववसानवर्तितां कालाधिक्यं शिक्षायां स्मर्यते-हृस्वात्पर तु नासिक्यं 
द्विमालं यत्तदुच्यते । दीर्घात्प्लुताच्च तन्मात्मेकमात्मिति श्रुतिः ।--तै० प्रा? 
१।३७ पर वैदिकाभरण 
२. अवसाने विशेषो यमन्येषां च न विद्यते । संहितायां तु तन्मात्रः पदकालेऽधिको 
भवेत्‌ I—Ao प्रा १।३७ पर वैदिकाभरण 


३. अवसाने लकारस्य लिपादत्वं सदा भवेत्‌ ।--तै० प्रा० १।३७ पर वैदिकाभरण 
४. अस्वरव्यञ्जनं नित्यमणुमात्तं प्रयुज्यते |--तै० sto १।३७ पर वैदिकाभरण 


५. द्विमाता यलवा ह्वस्वादध्यरद्धा व्यञ्जनान्तरः | दीर्धपूर्वात्परा रेफान्मालिका इति 


निर्णयः ॥--तै० प्रा० (1२७ पर वैदिकाभरण . न 
CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 


उच्चारण-काल || २७९ 


स्वर के अङ्गभूत व्यञ्जन की मात्रा में वृद्धि हो जाती है। do प्रा० १।४६ में कहा 
गया है कि स्वरित का प्रारम्भ 'उदात्त' के समान होता है एवं अन्त “अनुदात्त' के 
समान होता है । परन्तु वैदिकाभरण के अनुसार ag द्वितीय-तत्व 'अनुदात्त' कभी 
स्वर-वर्णों में नहीं होता है, यह केवल उत व्यज्जन वर्णों में होता है, जो उस स्वर से 
बाद में उच्चरित होते हैं। इन व्यज्ञनों को स्वरितग्राही casa’ कहा जाता है ।१ 
इनका उच्चारण अरद्धमाल्ा काल में नहीं हो पाता है, इनके उच्चारण के लिए 
अधिक समय की आवश्यकता पड़ती है । व्यङ्चनो के उच्चारण में मालाधिक्य का 
विधान उनके आधारभूतस्वर के प्रभाव के कारण ही किया गया है। उपरि- 
कथित saat की माला के सम्बन्ध में गम्भीरतामूर्वक विचार करने से हमारे 
सामने यह प्रश्न उपस्थित होता है, कि जब आधुनिक युग में यन्लो की सहायता 
से यह निश्चित हो चुका है, कि व्यज्ञन-वर्णों के उच्चारण में लगने वाले कुल समय 
का परिमाण किसी प्रकार भी हुस्व स्वर के उच्चारण में लगने वाले समय के 
परिमाण से कम नहीं होता, तब प्राचीन आचार्यों ने व्यञ्जनो का उच्चारणकाल 
आधीमात्रा क्यों स्वीकार की ? इसका समाधान देना सरल कार्य नहीं हे । ऐसा 
प्रतीत होता है, कि प्राचीन आचार्यों ने व्यञ्जन ध्वनियों के उच्चारण में लगने वाले 
समय के परिमाण को उतना ही स्वीकार किया है, जितने समय में व्यञ्जन-ध्वनियों 
का श्रवण होता है । स्पर्श ध्वनियों के उच्चारण में जितने समय तक वायु का 
स्फोटन होता है, उतना ही उसका उच्चारणकाल माना जाता है | क्योंकि ध्वनि 
स्फोटन-काल में ही श्रुतिगोचर होती है । परन्तु यदि इस दृष्टि से देखा जाय कि 
व्यञ्जन के उच्चारण में किये जाने वाले आभ्यन्तर-प्रयत्तों तथा वायु के स्फोटन- 
रूपी क्रियाओं में लगने वाला समय ही उस ध्वनि का उच्चारणकाल है, तो चतुर- 
ध्यायिका का मत अधिक समीचीन है । सर्वसम्मत-शिक्षा में भो स्वर-रहित व्यञ्जन 
का उच्चारण-काल चौथाई मात्रा (अणुमात्र) माना गया है, तथा यह भी कहा 
गया है, कि स्वरयुक्त व्यञ्जन अर्ध-मालिक उच्चरित होता है।* व्यज्जन का मापन 
सामान्यतः TAAL क्यों माना गया था, इसका कारण यह बतलाया गया है कि 
व्यञ्जन का अर्दमात्ता में उच्चरित होना उसका स्वर के साथ सम्पर्क के कारण ही 


१. अल स्वरितानां कालबुद्धिवचनं तद्ग्राहिव्यजनार्थमेव । वक्ष्यति-आदिरस्यो- 
दात्तसमश्शेषोऽनुदात्तसम इत्याचार्याः तदनुदात्तसमत्वं केषचित्स्वरितस्वरेषु न 
भवति । किन्तु तदङ्गभुतेषु परव्यज्ञनेष्वेव । तानि स्वरितग्नाहीणीत्युच्यते । 
—o प्रा० १।३७ पर वैदिकाभरण 


२. अस्वर. व्यजनं नित्यमणुमालं प्रयुज्यते, संसर्गाच्चेति बाहुल्यान्माला वृद्धेः 
प्रकीतिता ।--सर्वसम्मत शिक्षा 

हे । इस कथन का अर्थ है कि अणुमालिक व्यञ्जन जब किसी स्वर के साथ उच्च- 
रित होता है, तो उसको मात्रा में स्वर की अणुमात्ला का सम्पर्क हो जाने से व्यञ्जन 
को अर्द्धमालिक माना जाता है । प्रो० रूदे (Reudet) का कथन है कि जब व्यञ्जन 
के बाद कोई स्वर आता है तब उसके उच्चारण में उच्चारण के गति की एक 
अति संक्षिप्त कालावधि लगती है, जो कि एक सेकेण्ड के शतांश का २ से ३ अंश 
तक होता है, तथा वह व्यज्जन एवं स्वर दोनों में सामान्य होता है । प्रो० रूदे 
{Reudet) इसको स्वर का ही भाग स्वीकार करते है 1) पाराशरी शिक्षा के 
अनुतार संघर्षी-ध्वनि की माता दीर्घ स्वर की मात्रा के बराबर होती है ।* इस 
शिक्षा का यह विचार तथ्य के अधिक अनुरूप है, क्योकि संघर्षी ध्वनि के उच्चारण 
में मुखविवर से वायु निरन्तर निकलती रहती है । अतः इस प्रकार की ध्वनियों 
के उच्चारण में अन्य व्यञ्जनो के उच्चारण-काल की अपेक्षा अधिक समय लगना 
स्वाभाविक ही है । 


वैदिकाभरण द्वारा प्रस्तुत किये गये व्यज्ञनों के उच्चा रण-सम्बन्धी विवरणों 
का विश्लेषण करने के प्रयास के फलस्वरूप यही कहना अधिक समीचीन प्रतीत 
होता है कि उपर्युक्त उच्चारणकाल किसी क्षेत्र-विशेष एवं बोली-विशेष के सम्बन्ध 
में सत्य सिद्ध होते हैं। आधुनिक युग में ध्वनि-वैज्ञानिक यन्त्रों की सहायता से 
वैदिकाभरण द्वारा उल्लिखित कतिपय विधानों की सत्यता को सिद्ध करना कठिन 
है, क्योंकि जिन बोलियों को दृष्टि में रखकर उपर्युक्त विधान शिक्षा-ग्रन्थों में किये 
गये हैं, वे बोलियां पूर्णतया अब लुप्त हो गई हैं। अब उन्हें खोज निकालना 
अत्यन्त कठिन है। निष्कर्ष रूप में यही कहा जा सकता है कि व्यज्ञनों 
का उच्चारणकाल आधी मात्रा मानना सामान्य उच्चारण की दृष्टि से अधिक 
उचित है । 


विराम का काल 


इस प्रसङ्ग में सर्वप्रथम “विराम? के स्वरूप के सम्बन्ध में विचार कर लेना 
उचित होगा । प्रातिशाख्यों में विराम के काल के विषय में भी अत्यन्त वैज्ञानिक 
विधान प्राप्त होते हैं । विराम का तात्पर्य है--उच्चारण का अभाव | अर्थात्‌ जब 
किसी वाक्य अथवा पद का उच्चारण करते समय किसी विशेष स्थल पर थोड़ा 


१. द्रष्टव्य--Elements de Phonetique Generald By Roudet. 


X यथा संख्या तु दीर्घस्य तथा चोष्मा प्रहीतिता ऊष्मा ढोर्षसमत्व च कषिप्रं 
कुर्यात्‌ तदर्द्वकम्‌-शि० to, go ५५ 

झककर पुनः उच्चारण प्रारम्भ किया जाता है, तो उस 'अनुच्चारणकाल' को विराम 
कहा जाता है । व्यास-शिक्षा की टीका में “विराम' की व्याख्या करते हुए इसे 
“अनुच्चारणकाल' कहा है।* पा० Fo १।४।११० में अवसान' को विराम कहा गया 
है ।* इस सुत्न की व्याख्या में तिद्धान्तकोमुदीकार का कथन है कि वर्णो का 
अभाव अवसान संज्ञक होता है ।* इस प्रकार 'विराम' उसे कहेंगे, जब वक्ता 
उच्चारण करते-करते किसी स्थल-विशेष पर कुछ समय के लिए उच्चारण की 
प्रक्रिया को बन्द कर देता है तथा स्वयं कुछ आराम करने की स्थिति का अनुभव 
करता है । वेदमन्लों का उच्चारण करते समय वक्ता को अनेक स्थितियों में रुकना 
पड़ता है--जैसे दो पदों के उच्चारण के बीच, दो अर्द्धचों के उच्चारण के बीच 
एवं दो मन्लों के उच्चारण के बीच कुछ समय के लिए उच्चारण का अभाव होता 
है, इसे ही 'विराम' कहा जाता है । यह “विराम? एक ही पद में दो स्वरों के मध्य 
भी होता हे । अब विराम के काल के सम्बन्ध में विचार किया जा रहा है । 


त्रट० प्रा७ में 'विराम' के प्रसङ्ग में केवल 'विवृत्ति' एवं 'अवग्रह' के काल का 
विधान किया गया है । ऋ० Sto एवं अन्यान्य ग्रन्थों के आधार पर विवृत्ति दो 
प्रकार के स्थलों पर होती है--(१) एक ही पद के मध्य में तथा (२) दो पदों के 
संधिस्थल पर । ० प्रा० २११३ के अनुसार सम्पूर्ण ऋक्संहिता में “पुरएता', 'तित- 
sar’, “प्रउगम्‌? तथा 'नमउक्तिभिः'--इन्हीं चार पदों में समानपद-विवृत्ति है 1° 
ये विवृत्तियाँ दो स्वरों के मध्य में होती हैं । ऋ० प्रा० २।३ में विवृत्ति का लक्षण 
इस प्रकार दिया गया है-दो स्वरों के मध्य विद्यमान अवकाश (व्यवधान) 
(INTERVAL) को विवृत्ति कहते हैं 1° 


उपर्युक्त कथन से ज्ञात होता है, कि जहाँ पर दो स्वरों के मध्य संधि का 
स्थल होते हुए भी संधि नहीं की जाती है, वहाँ उच्चारण करते समय काल का 
व्यवधान होता है । तात्पर्य यह है कि संहिता में एक स्वर के उच्चारण के बाद 
बिना किञ्चित्‌ काल का व्यवधान किये ही दूसरा स्वर उच्चरित कर दिया जाता 


१. विरामः तृष्णीम्भूतःकालः ।--व्या० शि० की व्याख्या 

२. विरामोऽवसानम्‌ ।--पा० Fo १।४।११० | 

३. वर्णानामभावः अवसातसंज्ञः स्यात्‌ ।--पा० Fo १।४।११० पर सिद्धान्त- 
कौमुदी 

४, पुरएता तितउना प्रउगंनमउक्तिभिः। अन्तःपदं विवृत्ताः ।--ऋ० प्रा 
२।१३ | 

५. स्वरान्तरं तु विवृत्तिः 1---ऋ० प्रा २।३ . 

है, जिसके परिणामस्वरूप संधि-विकार हो जाता है, परन्तु जब एक स्वर के बाद दूसरे 
स्वर को इस प्रकार उच्चरित किया जाय, जिससे उनके मध्य संधि-व्रिकार न हो 
सके, तो प्रथम स्वर के उच्चारण के पश्चात्‌ कुछ रुककर द्रितीय-स्वर का उच्चारण 
क्रिया जायेगा । इसी अनुच्चारणकाल को विवृत्ति का काल कहा जाता है । विवृत्ति 
के काल का विधान करते हुए ऋ० प्रा० २।४ में कहा गया है, कि वह विवृत्ति 
विकल्प से स्वरभक्ति के काल वाली होती है ।% इस सूल के भाष्य में उवट का 
कथन है कि दोनों ओर हस्व स्वर वाली विवृत्ति ‘staré’ माल्राकाल वाली होती 
है यथा---प्रक्रभुम्य:! तथा प्रत्युभदशि’ । एक ओर दीर्घ स्वर वाली विवृत्ति आधी 
माता काल वाली होती है, यथा--'नु इत्था ते! तथा 'सानो अव्ये? । दोनों 
भोर दीर्घ-स्वर वाली विवृत्ति तीन चौथाई मात्राकाल, वाली होती है यथा--- 
“ता इंवर्धन्ति' एवं 'इमा गावः सरमे या ऐच्छ:” ।* तै० प्रा० २२।१३ में विधान 
किया गया है क्रि क्रग्विराम, पदविराम, विवृत्त-विराम और समानपद-विवृत्ति 
त्रिराम का काल क्रमशः तीन मात्रा, दो माला, एक मात्रा एवं अडमात्रा होता है । 
तै० प्रा० के इसी सूत्र पर त्रिभाष्यरत्न एवं वैदिकाभरण दोनों भाष्यों में विविध 
विवृत्तियों में होने वाले विरामों की मात्रा के सम्बन्ध में पर्याप्त विचार क्रिया गया 
है । वैदिकाभरण में ऋग्विराम के दो भेद स्वीकार किये गये हैं-(१) ऋचा के 
अन्त में (२) ऋचा के मध्य में। ऋचा के मध्य में होने वाला विराम दो अर्धचों 
के मध्य होता है। ये दोनों प्रकार के विराम तीन मात्राकाल वाले होते zt 
तात्पर्य यह है कि ऋचाओं का पाठ करते समय प्रत्येक अर्धर्च की समाप्ति होने के 
बाद तीन मात्राकाल का विराम करना चाहिए । वैदिकाभरणक्रार ने कतिपय 
अन्य प्रकार के विरामों की मात्रा के सम्बन्ध में भी उल्लेख किया है। जिनके 
अनुसार दो अनुवाकों के मध्य में 'डेढ़ मात्रिक' विराम होना चाहिए । इसी प्रकार 
जो शब्द यजुषमन्हों के अन्त में एवं प्रतीक मन्हों के अन्त में आते हैं, उनके 
पश्चात्‌ भी डेढ़ मालाकालिक विराम होता है । दो ब्राह्मणों' के मध्य में भी डेढ़ 
मात्रिक विराम होता है ।* पदपाठ में प्रग्रह (भ्रगृह्य) स्वर के पश्चात्‌ तथा इति- 


१. सा वा स्वरभक्तिकाला |--ऋ० प्रा० २४ 

२. उभयतो हस्वा पादमाल्राकाला""'*'* | एकतो दीघंमात्राकाला''' ***उभ- 
यतो दीर्घा पदोनमात्राकाला *** **|-.ऋ"० प्रा० २।४ पर उवट 

३. ऋचोविरामः ऋग्विरामः स डिविध:--क्र चोऽन्ते मध्ये चेति | भनुवाकमध्य- 

` वरतिनो विरामास्तेषामध्यर्धमाल्ः कालः शिक्षायां स्मर्यते । ये शाब्दा 
यडुरन्तप्रतीकान्तश्राह्मगमध्यविरामस्यासेषां विरामः षड्मिर्मात्रा पादे- 


स्सैमिता भवन्तीति ।--वै० प्रा० २२।१३ पर वेदिकाभरण. 

करण के योग में ऋचा के अन्त में भी दो मात्ना-कालिक विराम होता है t 


क्रमपाठ में प्रग्रह (प्रगृह्य) स्वर के पश्चात्‌ होने वाले ऋग्विराम को तीन मालिक 
जानना चाहिए | 


“पद विराम” का तात्पर्य है--विभक्त पदों के मध्य में होने वाला विराम | 
अर्थात्‌ पदपाठ में दो पदों के मध्य होने वाला विराम पद 'विराम' कहलाता है ४ 
यह विराम दोमाता कालिक होता है । क्रमपाठ में भी पदों के बाद दो माला 
कालिक विराम करना चाहिए ।१ पदपाठ में 'समस्तपदों' के पृथक्करण में अवग्रह 
(पृथक्करण) को भी एक माल्राकालिक माना जाता है, अर्थात्‌ जब समस्तपद को 
अवगृहीत किया जाता है, तब उन दोनों पदों के मध्य में एक-मालाकालिक विराम 
होता है ।* “याज्ञवल्क्य शि०' १३ में कहा गया है कि अवग्रह में अद्धमाल्रिक विरामः 
होता है एवं दो पदों के मध्य में एक मात्रा-क़ालिक विराम करना चाहिए ।* 


“विवृत्तिविराम' का तात्पर्य है--दो पदों के मध्य होने वाली विवृत्ति का 
विराम | इसका काल एकमात्रा माना गया है । तात्पर्य यह है कि यदि किसी 
मन्त्र में दो पदों के मध्य में सन्धि-स्थल होने पर भी संधि का अभाव दिखलाई पडे 
तो ऐसे स्थल पर उन दोनों स्वरों के मध्य में एकमात्राकाल का विराम किया 
जाता है । तै० प्रा० २२।१३ पर “तिभाष्यरत्न' व्याख्या में विवृत्ति चार प्रकार की 
स्वीकार की गई है, और प्रत्येक के काल के सम्बन्ध में भी विधान किया गया है। 
इसके अनुसार जिस विवृत्ति में पूर्ववर्ती स्वर ह्वस्व हो, तथा परवर्ती स्वर दीर्घ हो 
वह “ह॒स्व' एवं 'दोर्घ' स्वरों के मध्य होने वाली विवृत्ति 'बत्सानुसृति’ संज्ञक होती है 
तथा इसका काल एक मात्रा होता है। जो विवृत्ति पूर्ववर्ती दीर्घ स्वर एवं परवर्ती 
हस्व स्वर के मध्य होती है वह 'वत्सानुसारिणी' संज्ञक विवृत्ति है, तथा उसका 


१. पदाध्याये त्वदगन्तप्रप्रहात्परम्‌ इतिकरण योगारृगन्तस्यापि द्विमात्तत्वमि ष्यते 


क्रमाध्याये तु प्रग्नरहात्परस्येवऋग्विरामस्य लिमालत्वमिष्यते । विभक्तानां 
पदानां. मध्ये विरामः पदविरामः स द्विमात्रः यथा-इषे। त्वा। ऊर्ज । त्वा ॥ 


` क्रमाध्यायेऽप्येष विधिर्भ वत्येव ।--तै० घ्रा० २२।१३ पर वैदिकाभरण 


२. अवग्रहाणामन्ते च विरामो मालिकस्स्मृतः।--तै० प्रा २२।१३ पर वैदिका- 
भरण, तावदवग्रहान्तरम्‌ ।---ऋ० प्रा० १।२८ hs 


३. अवग्रहे तु कालः स्यादर्धमात्तात्मको हि स: । पदयोरन्तरे कालं: एकमाला 
विधीयते ॥-- या ० णि० १३ We 

काल भी एक माता होता है । दो Gea स्वरों के मध्य होने वाली विवृत्ति 'पाक- 
चती' संज्ञक होती है तथा इसका काल तीन चौथाई मात्रा होता है। इसी प्रकार दो 
दीर्घ-स्वरों के मध्य होने वाली विवृत्ति 'पिपीलिका” संज्ञक होती है तथा इसका 
काल केवल एक चौथाई मात्रा होता है।? %० प्रा० २।४ पर भाष्य में उवट ने 
विवृत्ति को काल की दृष्टि से तीन प्रकार की बतलाया है--( १) दोनों ओर हस्व 
स्वर वाली विवृत्ति, यथा--प्रत्यु अर्दाश' में चौथाई मात्राकाल वाली; (२) एक 
ओर दीर्घ स्वर वाली विवृत्ति, यथा--'तु इत्था ते” “सानो अव्ये’ में आधी मात्रा 
काल वाली; (३) दोनों ओर दीर्घ स्वर वाली विवृत्ति यथा--'ता ई वर्धन्ति” में 
तीन चौथाई मात्राकाल वाली विवृत्ति होती है।२ 


'विवृत्ति' के सम्बन्ध में उवट का मत त्रिभाष्यरत्नकार से भिन्न है । 
त्रिभाष्यरत्नकार ने दोनों ओर दीर्घस्वर वाली विवृत्ति में सबसे कम समय (१।४) 
माला का उल्लेख किया है, जबकि उवट इसे तीन चौथाई (३।४) मात्रा काल वाली 
स्वीकार करते हैं । एक ओर दीर्घ तथा दूसरी ओर Bet स्वर वाली विवृत्तियाँ 
तिभाष्यरत्नकार के मत से एक मात्राकालिक होती हैं, जबकि उवट इन्हें आधी 
(१।२) मात्ताकाल वाली स्वीकार करते हैं । इसी प्रकार दोनों ओर हस्व स्वर 
बाली विवृत्तियाँ उवट के अनुसार एक चौथाई माल्राकाल वाली होती है, जबकि 
किभाष्यरत्त उन्हें तीन चौथाई मात्राकालिक मानता है । 


उपर्युक्त सभी विवृत्तियाँ दो पदों के मध्य होती हैं एकपद के मध्य होने 
' वाली विवृत्तियाँ संख्या में अत्यल्प हैं । तै० प्रा० में उनका काल आधीमात्रा माता 
गया है। 


क्रक्तत्त ३४ में व्यञ्नसमुह के अतिरिक्त दो ध्वनियों के उच्चारण के 
मध्य में ता विराम होने का उल्लेख किया गया है।३ क्रक्तन्त 
३५ में दोस्वरों के मध्य अर्धमात्तिक विराम करने का विधान किया गया है ।* 


२. हस्वादिः वत्सानुखतिः अन्ते वत्सानुसारिणी | पाकवत्युभयो ह सवा दीर्घमध्या 


पिपीलिका ॥ मात्रा च वत्सानुसतिस्तथावत्सानुसारिणी | पादोना स्यात्‌ 
पाकवती पादमात्ता पिपीलिका ॥-- तै० प्रा २२।१३ पर ति» 


२. ब्रष्टव्य--ऋ° प्रा० २।४ पर उवट 

२, वर्णान्तरं परमाणुः ।-_ऋ० तं० ३४ 

४. स्वरयोरर्थमाला ।-ऋ० do ३५ | 

अन्तःपद विवृत्ति’ में भी अर्धमात्राकालिक विराम होता है, अतः ऋषतन्ल को 
यह विधान 'अन्तःपद विवृत्ति’ के काल की ओर संकेत करता हुआ प्रतीत होता 
है । व्यास शि० के अनुसार 'ओङ्कार' के अन्त में ढाई मालाकालिक विराम किया 
जाता है।' व्यास शि० ४७१ में 'काण्ड' की समाप्ति पर, 'प्रश्‍न' की समाप्ति पर 
तथा “अनुवाक? की समाप्ति पर क्रमशः दशमाला, आठमात्रा एवं पाँचमालत्राकालिक 
विराम करने का विधान किया गया है।* ऋक्तन्त्न ३६ में सामगानों में दो मन्त्रों, 
के मध्य तीन मांल्राकालिक विराम करने का विधान किया गया है 1° > 


शिक्षा-ग्रन्थों में विभिन्न विरामों के काल के सम्बन्ध में अन्य अनेक प्रकार 
कें विधान किये गये हैं। परन्तु वे सभी विधान किसी न किसी प्रकार की पाठ- 
विशेषों की प्रक्रियाओं से सम्बन्धित हैं । अत: विस्तारभय से उन सभी विधानों को: 
प्रस्तुत स्थल पर विवेचन का विषय नहीं बनाया गया है । 


अनुस्वार का उच्चारणकाल 


अनुस्वार के उच्चारण के सम्बन्ध में प्रातिशाख्यों एवं शिक्षा-गरन्थों सें 
अत्यन्त महत्त्वपूर्ण विधान प्राप्त होते हैं। प्रातिशाख्यों के अनुशीलन से यह स्पष्ट.हो 
जाता है, कि अनुस्वार भी अन्य व्यञ्जनों के समान व्यञ्जन है, जैसा कि पूर्ववर्ती 
अध्याय में स्पष्ट किया जा चुका है । शिक्षा-ग्रन्थों में अनुस्वार को ह्वस्व, दीघ. 
एवं गुरुभेद से तीन प्रकार का माना गया है । हस्व स्वर के पश्चात्‌ उच्चारत, 
होने वाला अनुस्वार ‘ate’; दीर्घ स्वर के पश्चात्‌ उच्चरित होने वाला अनुस्वार; 
Get एवं गुरु अक्षर बाद में होने पर उच्चरित होने वाला अनुस्वार “गुरु! संज्ञक 


होता है ।४ 


Bo प्रा० १३।३२, ३३ में उपधासहित अनस्वार के उच्चारणकाल का 
विधान किया गया है इसके अनुसार कतिपय आचायों का कहना है कि अनु- 
स्वार से पूर्व में स्थित Get स्वर वर्ण आधी स्वरभक्ति से न्यून होता है तथा ह्वस्व 


१. केवलं प्रणवे तु स्यात्स्वरस्सार्धद्विमालिकः । व्यास शि० ४६५ 
२. काण्हप्रश्‍नानुवाकान्ते दशाष्टपञ्चमात्तिका! ।-व्यास शि० ४७१ 
३. लिंमात्तं सामसु ।--ऋ० do ३६ 
४. हस्वो दीर्घो गुरुश्चेति लिविधः परिकीतित । हस्वात्परों भवेद्‌ दीघों इ _ स 
_ इति दर्शनम्‌ ॥ दीर्घात्परो भवेत्‌ ह्वस्वो 'मा सेभ्य' इति दर्शनम्‌ । गुरोपरे 
ह्यनुस्वारो गुरुरेव हि स स्मृतः ।--लघुमाध्यन्दिनीय शि० १३-१४ 

स्वर-वर्ण से बाद स्थित अनुस्वार आधी स्वरभक्ति से ही अधिक होता है ।१ ये 
आाचार्य दीर्घ स्वर-वर्ण से बाद में स्थित अनुस्वार को चौथाई मात्रा से न्युन बत- 
साते हँ, तथा अनुस्वार से पूर्व में स्थित उस दीर्घ स्वर-वर्ण को चौथाई मात्रा से 
अधिक बतलाते हैं ।* 


उपयुक्त दो सूत्रों के अध्ययन से स्पष्ट होता है कि अनुस्वार और उसके 
, पूर्ववर्ती स्वरवर्ण के उच्चारण में दो मात्नाओं का समय लगता है, चाहे वह अनु- 
स्वार हस्वपुर्व हो अथवा दीर्षपूर्व हो। जब अपुस्वार के पुर्व Ber स्वरवर्ण 
होगा तो पूर्ववर्ती हस्व स्वर वर्ण के उच्चारण में ३।४ माला का समय लगता है 
तथा अनुस्वार के उच्चारण में १३ माला का समय लगता है । जब अनुस्वार के 
र्व दीघ॑स्वर होता है, तब पूर्ववर्ती दीर्घस्वर के उच्चारण में १३ मात्रा का समय 
ज्ञगता है और अनुस्वार के उच्चारण में ३।४ माला का समय लगता है । 


तै० प्रा० १३४ में अनुस्वार को हस्वस्वर के बराबर काल में उच्चरित 
होने वाली ध्वनि माना गया है ।* इसी सूल पर वैदिकाभरण भाष्य में कतिपय 
'शिक्षा-प्रन्यो से कारिकाओं को उद्धृत किया गया है। जिनमें स्पष्टरूपेण कहां 
गया है, कि एकमाल्िक स्वर से बाद में आने वाला अनुस्वार दो माल्लाकाल में 
उच्चरित होता है तथा दो मात्रिक स्वर के बाद में आने वाला अनुस्वार एक 
Er अ है ।* यह भी कहा गया है कि संयोग बाद में होने 

स्वर सेब T में 
छ तगर 2 भाने वाला अनुस्वार भी दो मात्नाकाल के समानकाल में 


वा० प्रा० ४१५० में विधान किया गया है कि हस्व स्वर पुर्व में होने पर 
अनुस्वार डेढ़ माल्लाकाल एव पूर्ववर्ती हृस्व स्वर आधी मात्राकाल वाला होता 


=}:  हस्वामरधस्वरभवत्यासमाप्तामनुस्वारस्योपधामाहुरेके । अनुस्वारं तावतैवा- 
घिक च हस्वोपधम्‌ ॥--ऋ प्रा० १३।३२ 


२. Beye तदूनम्‌ ।_ऋ० प्रा० १३।३३ 
३. अनुस्वारश्च |--तै० प्रा० १।३४ . 


४. शिक्षायां तु माल्राद्विमात्रोऽनुस्वारो द्विमालार 
लान्माल एव तृ ।-- ४ 
पर वैदिकाभरण Era 


x, मातिकादपि संयोगे मालिक co eee | 
पर वैदिकाभरण - न्य न । if --पै० प्रा» १।३४ 

है 1) इसी प्रकार वा० Mo ४।१५१ में दीर्घ-स्वर से परवर्ती अनुस्वार को आधी 
मालाकाल वाला एवं पूर्ववर्ती दीर्घ-स्वर को डेढ़ (१३) माल्लाकाल वाला कहा गया 
है 1२ इस प्रकार वा० प्रा० के अनुसार भी अनुस्वार तथा उसके पूर्ववर्ती स्वर 
वर्णो के पृथक्‌-पृथक्‌ उच्चारणकाल के सम्बन्ध में ऋ० प्रा० एवं वा० प्रा०. में 
सवैक्य नहीं है । शिक्षा-ग्रन्थों में भो अनुस्वार की माला के सम्बन्ध में पर्याप्त विचार 
fear गया है, परन्तु इन सभी विधानों में भिन्नता है, जिसका कारण स्पष्ट नहीं 
है । ऐसा प्रतीत होता है, कि उपर्युक्त भिन्नताएँ विभिन्न क्षेज्ञों के उच्चारण को 
अर्दाशत करती हैं। उन उच्चारणों का सही-सही पता न लग सकने से इस तथ्य 
की सत्यता के विषय में निश्‍्चितख्पेण कुछ भी नहीं कहा जा सकता । 


माला सम्बन्धी पूर्वोक्त विवरणों के ऊपर विचार करने से यही तथ्य प्रकाश 
में आता है, कि स्वर-वणों एवं व्यञ्जन-वर्णो के उच्चारणकाल के सम्बन्ध में प्रायः 
सभी ध्वनि-वैज्ञानिक ग्रन्थ एकमत हैं । व्यञ्जनो में नासिक्य ध्वनियों और ऊष्म 
'वर्णों का उच्चारण अन्य '्यञ्जनों की अपेक्षा अधिक समय में होता है। इसका 
कारण यह है, कि ये ध्वनियां जब उच्चरित होती हैं, तब वायु-प्रवाह में नेरन्तर्य 
"बना रहता है । अर्थात्‌ नासिक्य ध्वनियों के उच्चारण के समय वायु नासिका-विवर' 
से निकलती रहती है तथा ऊष्म-ध्वनियों के उच्चारण में वायु घर्षण करती हुई 
मुख-विवर से निकलती रहती है । इसी कारण वायु-प्रवाह में सातत्य बने रहने 
से उनके उच्चारण में श्रवणीयता का आधिक्य होता है । तात्पर्य यह है कि 
-नासिक्य-ध्वनियों भौर संघर्षो-ध्वनियों को श्रोता अन्य व्यज्ञनों की अपेक्षा अधिक 
-समय तक सुनता रहता है । इनके उच्चारण में वायु को अवरोध का सामना नहीं 
करना पड़ता । अनुनासिक स्पर्श-वणों के उच्चारण में वायु अवरुद्ध होकर स्फुट 
होती है, तभी स्फोटनकाल में ध्वनि सुनाई पड़ती है। यही स्फोटनकाल उनका 
'उच्चारणकाल माना जाता है । परन्तु नासिवय-ध्वनियों तथा ऊष्म-वणो के उच्चा- 
रण में वक्ता के द्वारा किए जाने वाले प्रयास के प्रथम चरण में ही ध्वनि का 
श्रुतिगोचर होना प्रारम्भ हो जाता है, इसीलिए इनका श्रवण भी अन्य व्यञ्जन 
"ऽवत्तियों की अपेक्षा अधिक काल तक होता रहता है । अन्तस्थ-ध्वत्तियो के उच्चा- 
'रणकाल में भी अनुनासिक स्पर्श-वणों की अपेक्षा कालगत अधिकता होती हे । 
इसका कारण भी यही है, कि अन्तस्थो के उच्चारण में ध्वनि का श्रवण अपेक्षाकृत 


१. अनुस्वारो ह्वस्वपूर्वोऽध्यर्ध माता पूर्वाचार्धमाल्रेति ।--वा० प्रा ४।१५० 
२. दीर्षादर्धमाल्ला पूर्वाचाध्यर्धा ।--बा० प्रा० ४१५१ 

अधिक काल तक होता है। इसके उच्चारण में भी वायु का सातत्य स्पश-वणों 
की अपेक्षा अधिक काल तक बना रहता है, जैसा कि अन्तस्थ-वर्णो के उच्चारण के 
प्रसङ्ग में स्पष्ट किया जा चुका है। | 
प्रातिशाख्यों, शिक्षा-ग्रन्यों तथा अन्य अनेक ध्वनि-वैज्ञानिक ग्रन्थों के 
सम्यक्‌ अनुशीलन के आधार पर यही निष्कर्ष सामने आता है, कि सभी ग्रन्थ अपने 
अनुसार वर्णों के उच्चारण में लगने वाले काल को मात्रा का निर्धारण करते हैं। 
इस निर्धारण में जो भी विभिन्नतायें प्राप्त होती हैं, उनके मूल में शाखागत विशेष 
परम्पराओं के साथ ही भौगोलिक कारण भी हैं। आधुनिक युग में भी सभी क्षेत्रों 
में उच्चरित किये जाने वाले वर्णों की मात्रा समान नहीं होती । यहाँ तक कि 
त्येक उच्चारणकर्त्ता की उच्चारण-प्रक्रियांओं का सूक्ष्म निरीक्षण करने पर उनमें 
भी कालगत वैभिन्य अवश्य प्राप्त होते हैं । ८ 

सप्तम्‌ अध्याय 


® 
 स्वराचात॑ 


स्वराघात वैदिक भाषा की प्रमुख विशेषता है। वैदिक मन्तो का प्रत्येक 
पद किसी न किसी स्वराघात से युक्त होता है। चारो वेदों की उपलब्ध समस्त 
संहितायं, ब्राह्मण, आरण्यक तथा उपनिषद्‌ उदात्तादि स्वरों से चिह्नित हैं। वेदों 
के अध्ययन में स्वरों की बडी महत्ता है। वैदिक मन्त्रों के शुद्ध पाठ के लिए एवम्‌ 
उनके समुचित अर्थबोध के लिए स्वरों का ज्ञान होना नितान्त आवश्वक है'। 
वैदिक मन्लों का अशुद्ध उच्चारण करने से इष्टफल की प्राप्ति के स्थान पर अनिष्ट 
फल प्राप्त हो जाता है, जैसा कि पाणिनि-शिक्षा ५२ में स्पष्टतः कहा गया है-- 
जो मन्त्र स्वर या वर्ण से हीन होते हैं, वे मिथ्या रूप से प्रयुक्त होने के कारण 
येजमान के अभीष्ट अर्थ का कथन नहीं करते, अपितु वाग्वज्ञ बनकर यजमान का 


नाश कर डालते हैं। जेसे-इन्द्रशत्न ‘ga’ की स्थिति स्व॒र-के अपराध के कारण 
हुई थी ।* 


“नारदीय शिक्षा” में स्वर की महत्ता को बतलाते हुए कहा गया है कि यज्ञों 
में स्वर और वर्ण से हीन प्रयुक्त होने वाले मन्त्र यज॑मान की आयु, प्रजा और पशु 


भादि को नष्ट कर देते हैँ।१ अतः यह सिद्ध होता है कि वेदों के शुद्ध उच्चारण 
के लिए स्वरों का ज्ञान अत्यावश्यक है | 


वेदार्थ को समझने के लिए स्वर की महत्ता को बतलाते हुए 'शबर स्वामी” 
ने “मीमांसा qa’ के भाष्य में लिखा है कि उदात्तादि स्वरों की व्यवस्था वेदार्थ- 


१. Fel हीनः स्वरतो वर्णतो वां मिथ्याप्रयुक्तो न तमर्थमाह । स वाग्वज्ञो 
यजमानं हिनस्ति यथेन्द्रशत्रुः स्वरतोऽपराधात्‌ ॥--पा० शि० ५२ 


२. प्रहीणः स्वरवर्णाभ्मां यो वै मन्तवः प्रयुज्यते । यज्ञेषु यजमानस्य रुषत्यायुः प्रजा 
पशुन ॥-- ना० शि० 


१९ 

(ज्ञान के लिए है ।' महाभाष्यकार पतञ्जलि ने उल्लेख किया है कि वेदाभ्यास 
'कराते समय उदात्त स्वर के स्थान पर अनुदात्त स्वर का उच्चारण करने पर 
खण्डिकोपाध्याय शिष्यों के मुख पर चांटा लगाकर उनका उच्चारण शुद्ध कराते 


थेर 


प्रातिशाख्यों एवं शिक्षाग्रन्थों में स्वराघातों के सम्बन्ध में अत्यन्त विस्तृत 
शव सूक्ष्म विवेचन प्राप्त होते हैं। सभी प्रातिशाख्य अपनी-अपनी संहिताओं से 
सम्बद्ध मन्त्रों की स्वर-प्रक्रिया का अत्यन्त वैज्ञानिक विवेचन करते हैं । 


स्वरों की संख्या 


विभिन्न ग्रन्थों में स्वरों की संख्या के सम्बन्ध में विभिन्न विचार प्राप्त होते 
हैं । महाभाष्य तथा नारद-शिक्षा में इनकी संख्या सात बतलाई गई है ।* इसी 
प्रकार किसी ग्रन्थ में सात किसी में पाँच, किसी में चार तथा कहीं तीन, कहीं दो 
एवं एक स्वरों की ही सत्ता मानी गई है। सभो प्रातिशाख्य उदात्त, अनुदात्त, 
स्वरित एवं TAT इन चार स्वरों को स्वीकार करते हैं। इनमें उदात्त तथा अनुदात्त 
एक दूसरे से निरपेक्ष स्वर हुँ, किन्तु स्वरित स्वर उदात्त और अनुदात्त के मेल 
से निष्पन्न होता हे । इसी प्रकार स्वरित के बाद उच्चरित होने वाला अनुदात 
अचय के रूप में परिवर्तित हो जाता है अतः मुख्य रूप से स्वर दो ही हैं--उदात्त 
और अनुदात्त । प्रस्तुत अध्याय में इन उदात्तादि स्वरों की उच्चारण-प्रक्रिया पर 
अकाश डाला जायेगा | 


स्वराघात का गानों से सम्बन्ध 


स्वरों (स्वराघातों) का सम्बन्ध संगीतात्मकता से है । संगीत-शास्त्र में 
SEY, ऋषभ, गान्धार, मध्यम, पञ्चम, धैवत और निषाद नामक सात स्वरों को 


1. अथ लैस्वर्यादीनां कथं समाम्नानमिति। उच्यते--अर्थावबोधनार्थं भविष्यति | 
--जै० मो० Fo भाष्य ६।२।१ शबर स्वामी 
२. उदात्तस्य स्थाने अनुदात्तं बूते, खण्डिकोपाध्यायः तस्मै शिष्याय चपेटिकां 
ददाति ।--पा० १।१।१ पर महाभाष्य 
दात्तः ऽन्येन विशिष्ट सुल ध्य 
१।२।२३ 7 एकश्रृतिः सप्तम; ।-महाभा 

स्वीकार किया गया है। ये ही षड्जादि सात स्वर वेदों में उदात्तादि स्वराघातों 
के रूप में दिखलाई पड़ते हैं। ato शि० ५ में कहा भी गया है कि गान्धर्व-वेद में 
कथित जो षड्जादि सात स्वर हैं, उन्हें ही वेद में उदात्तादि स्वर जानना चाहिए ।१ 
तथा इसके अगले श्लोक में यह भी स्पष्टरूपेण बतला दिया गया है कि षड्जादि 
सात स्वरों में निषाद और गान्धार उदात्त रूप हैं, ऋषभ ओर धैवत ये दो स्वर 
अनुदात्त रूप हैं और शेष षड्ज, मध्यम और पञ्चम नाम वाले स्वर स्वरित ख्प 
हैं।* नारद शिक्षा में भी या० शि० के उपर्युक्त कथन का समर्थन किया गया 
हे॥ एक शिक्षा में तो यह. स्पष्टरूपेण कह दिया गया है कि षड्जादि 
सात स्वरों की उत्पत्ति उदात्तादि तीन स्वराघात से होती है, जिनमें निषाद और 
गान्धार स्वरों की उत्पत्ति उदात्त से, षडज्‌ और ऋषभ स्वर की उत्पत्ति अनु- 
दात्त स्वराधात से तथा शेष तीन पञ्चम, धैवत और निषाद स्वरों की उत्पत्ति 
स्वरित स्वराघात से होती है ।* साथ ही यह भी कहा गया है कि अन्तिम तीन 
स्वरों में से सातवें स्वर (निषाद) की उत्पत्ति स्वरित के क्षैप्र' तथा अभिनिहित' 
भेद से, छठे स्वर (धैवत) की उत्पत्ति स्वरित के तैरोव्यज्ञन तथा पादवृत्त भेद से 
एवं पञ्चम स्वर (पञ्चम) की उत्पत्ति स्वरित के प्रश्लिष्ट एवं प्रतिहत भेद से 
होती है । 


उपर्युक्त कथन से यह स्पष्ट हो जाता है कि संगीतशास्त्र में विहित सात 
स्वरों का उदात्तादि तीन स्वराघातों से घनिष्ठ सम्बन्ध है । सामगानों में भी सात 
स्वरों (यमो) का प्रयोग होता था, जिन्हें क्रमशः क्रुष्ट, प्रथम, द्वितीय, तृतीय, 
चतुर्थ मन्द्र और अतिस्वार्य कहा गया है । इनका सम्बन्ध भी उदात्तादि स्वराघातों 
से ही है। ऋ० प्रा० १३।४४ में कहा गया है कि सात स्वर ही यम हैं ।* इस सूत्र 
के भाष्य में उवट का कथन है कि गान्धर्ववेद में कहे गये षड्ज, ऋषभ, गान्धार, 


१ गान्धर्ववेदे ये प्रोक्ताः सप्त षड्जादयः स्वराः। त एव वेदे विज्ञेयास्त्रय उदा- 
तादयः स्वराः ।--या० शि० ६ 

२. उच्चौ निषादगान्धारौ नीचावृषभवैवतो । शेषास्तु स्व रिताः ज्ञेयाः षड्जमध्यम- 
पञ्चमाः । मा० शि० ७ | 

३. Sard निषादगान्धारावनुदात्त ऋषभधैवतों । स्वरितप्रभावाह्यते षड्जमध्यम- 
पञ्चमाः ।--ना० शि०, शि० Ho Jo ४२० 

४. गान्धारको मध्यम उच्चजातः षड्जर्षभौ द्वौ निहतोद्भवो स्तः स॒ पञ्चमो 
धैवतको निषादः aa: स्वराश्च स्वरितात्तु जाताः ।--शिक्षासंग्रह 


५. सप्तस्वरा ये यमास्ते ।--ऋह० प्रा० १३।४४ 

मध्यम, पञ्चम, धैवत और निषाद तथा सामगानों में बिहितं क्रुष्ट, प्रथम, द्वितीय, 
तृतीय, चतुर्थ मन्द्र और अतिस्वार्य ये सभी यम हैं ।' उवट के इस कथन से ऐसा 
प्रतीत होता है कि गान्धर्ववेदीय सात स्वरों को ही सामगानों के प्रसङ्ग में क्रुष्टादि 
नामों से अभिहित किया गया है | ः - 


सर्वप्रथम इन षड्जादि सात स्वरों की उच्चारण-प्रक्रिया के , सम्बन्ध में 
विचार कर लेना प्रासंगिक है । Fo प्रा २३।११ में विधान किया. गया है कि 
मन्द्रादि तीन स्थानों में प्रत्येक में सात-सात यम होते हैँ। इस सुल के. लिभाष्य- 
रत्न भाष्य में यमों का अर्थ 'उदात्तादि स्वर' frat हैं ।* इसके आगे आने वाजे 
दो सूत्रों २३।१२,१३ में इन यमों के नाम और इनके उच्चारण के सामान्य तथ्यों 
का कथन किया गया है 1४ वास्तव में गान्धर्ववेदोय स्वरों में पारस्परिक अन्तर 
ध्वनि की उच्चता एवं नीचता का ही होता है। कोई ध्वनि किसी अन्य ध्वनि की 
भपेक्षा अधिक उच्च होती है तथा कोई ध्वनि अन्य ध्वनि की अपेक्षा अधिक नीची 
होती है । तै० प्रा० में सूलकार ने इनके उच्चारण के प्रसङ्ग में केवल इतना ही 
कहा है कि इन कृष्टादि यमों की उपलब्धि 'दीप्तिजा' होती दै । यह सूत्र भारतीय 
और पाश्चात्य विद्वानों की भ्रान्ति का विषय बना हुआ है । इस qa पर अपती 
व्याख्या में तिभाष्यरत्नकार ने केवल यही लिखा है क्रि क्रमशः बाद वाले यमों 
की दी प्तिजा से पूर्व-पूर्व यमों की उपलब्धि होती है अर्थात्‌ अतिस्वार्य की दीप्तिजा से 
'मन्द्र, मन्द्र की दीप्तिजा से चतुर्थ, चतुर्थ की दीप्तिजा से तृतीय, तृतीय से द्वितीय, 
द्वितीय से प्रथम ओर प्रथमं से कृष्ट की उपलब्धि होती है ।५ परन्तु दीप्तिजा 


१. ये ते सप्त स्वराः-षड्जऋपभगान्धारमध्यमपञ्चमधैवतनिषादाः स्वरा इति 
गान्धर्ववेदे समाम्नाताः तथा AAG Hse, प्रथम, द्वितीय, तृतीय, चतुर्थ 
- मद्धातिस्वार्या: इति ते यमा नामवेदितव्या: ।--क्र० प्रा० १३।४४ पर 
उवट | ('क्रृष्ट' तथा ‘gee’ में माल पाठगत भेद है) 
२. मन्द्रादिषु fag स्थानेषु सप्त सप्त यमाः ।--तै० प्रा० 23199 
३. यमाः स्वराः उदात्तादय इति यावत्‌ ।--तै० प्रा० 23199 पर लि» 
४. ` $ष्ट, प्रथम, द्वितीय, तृतीय, चतुर्थ मन्द्रातिस्त्रार्याः । तेषां दीप्तिजोप्रलब्धिः । 
--0० प्रा २३।१२, १३ 
Xe तेषां खलु सप्तयमानां उत्तरोत्तरदीप्तिजा पूर्वपूर्वोपलब्धिः स्यात्‌, तत्‌ कथम्‌ 
-अतिस्वार्यदीप्तिजा मन्द्रोपलब्धि: मन्द्राश्चतुर्थोपलब्धि: चतुर्थात्‌ तृतीयः, 
तृतीयात्‌ द्वितीयः द्वितीयात्‌ प्रथमः ॥-र्‍तै० प्रा० २३।१३ पर त्रिशः. °? 
CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 


1 स्वराधांतः || २९३. 


शब्दः काः अर्थ ` स्पष्ट नहीं किया है । .इस सूत्रं पर अपनी अंग्रेजी-व्याख्या में: प्र सिद्धः 
अमेरिकन विद्वान्‌ ह्विटनी ने 'दीप्तिजा' शब्द को समस्यात्मक माना है और इसका 
शाब्दिक अर्थ ही दिया है। ह्विटनी ने दीप्तिजा का अर्थ (BRIGHTNESS) 
किया है।) तै० प्रा के वैदिकाभरण-भाष्य के अनुशीलन से उपर्युक्त समस्या का 
समाधान प्राप्त हो जाता है। तै० प्रा० Wwe की व्याख्या में वैदिकाभरणकार 
का कहना है कि इस सूत्र (आयामो दारुण्यमणुता खस्येत्युच्चे:कराणि शब्दस्य) से 
(उपर्युक्त) सात यमों में से प्रथम तीन यमों की उत्पत्ति कही जा रही है । गालों का 
आकर्षण (खिंचाव), ध्वनि की परुषता एव कण्ठविवर की संवृतता ध्वनि को उच्च 
करने के हेतु (कारण) हैं । इनमें 'द्वितीय' संज्ञक स्वर Shera, प्रथम” संज्ञक स्वर 
उतिक्षप्ततर एवं ‘see’ संज्ञक स्वर उतिक्षिप्ततम हैं। ये सभी स्वर “मूर्धा' प्रदेश से 
उत्पन्न होते हैं, अतः “उच्च” कहे जाते हैं । इसी प्रकार तै० प्रा० २२।१० को 
व्याख्या में कहा गया है-उच्चारणाङ्गों का ढीलापन, ध्वनि की मृदुता एवं कण्ठ- 
विवर को विवृतता (फैलाव) ध्वनि को नीची कर देते हैं, अर्थात्‌ अवक्षिप्त बना 
देते हैं । इनमें 'चतुर्थ' संज्ञक स्वर कुछ अवक्षिप्त होता है, 'मन्द्र' संज्ञक स्वर 
अवक्षिप्ततर होता है एवं अतिस्वार्य dan स्वर भवक्षिप्ततम होता है। ये सभी 
स्वर हृदय-प्रदेश से उत्पन्न होते हैं, अतः “नीच” शब्द से कहे जाते हैं ।* 


. - इन सात स्वरों (यमों) में से तृतीय नामक स्वर ‘ga’ कहा गया है ओर, 
यही तृतीय संज्ञक स्वर उतिक्षप्तता और अवक्षिप्तता का मापदण्ड है । इससे पूर्ववर्ती 


१. Of these, the perception is born of brightness, 
द्रष्टव्य-- विस्तृत विवरण के लिये do प्रा० 22193 पर द्विठनी की. 
अंग्रेजी-व्याख्या 

२. तत्नादौ पूर्वेषां त्रयाणामनेन सूत्रेणोच्यते--आयामो गालाणामाकर्षणम्‌ । दारुण्यं 
परुषता ध्वने: । अणुता संवृतता कण्ठाकाशस्य । एतानि कारणानि शब्द- 
मुच्चैः कुर्वन्ति-उत्क्षेपणं कुर्वन्ति | तल्ेषामुत्क्षिप्तों द्वितीयाख्यस्स्वर: । उत्क्षि- 
प्ततरः प्रथमाख्यः उत्क्षिप्ततम: क्रुष्टाख्य: मूधंप्रदेशे जायन्ते इत्युच्चेरंशब्द- 
वाच्या भवन्ति ।--तै० प्रा» २२।६ पर वैदिकाभरण 

३. "“”““अन्ववसर्गो गाताणां स्र'सतभ्‌, Aled ध्वनेः, उरुता विस्तीर्णता कण्ठ- 
विवरस्येति, एतानि कारणानि शब्दं नीचैः कुर्वन्ति अवक्षिप्तं कुर्वन्ति । 
अत्तेषदवक्षिप्तशचतुर्थाख्यस्स्वरः । अवक्षिप्ततरो मन्द्राष्यः । अवक्षिप्ततमो- 

> ऽतिस्वार्यः dav | एवमेते हृंदयंप्रदेश जायन्त इति नीचैश्शब्दवाच्यां: भवन्ति 


—o प्रा० २२।१० पर वैदिकाभरण shit 

स्वर क्रमश: अधिक उत्क्षिप्त होते हैं, तथा इससे परवर्ती स्वर क्रमश: अवक्षिप्त 
होते हैं । तृतीय संज्ञक “मध्यम” स्वर से पूर्व स्थित “द्वितीय' नामक स्वर कुछ उत्क्षिप्त 
(उच्च ध्वनि युक्त) होकर उच्चरित होता है, द्वितीय से पूर्व स्थित “प्रथम? नामक 
स्वर (द्वितीय' स्वर की अपेक्षा अधिक उत्क्षिप्त उच्चरित होता है, तथा प्रथम स्वर 
से पूर्व स्थित “क्रृष्ट' नामक स्वर सबसे अधिक उत्क्षिप्त (उच्च ध्वनि) में उच्चरित 
होता है । इसी प्रकार “तृतीय? संज्ञक मध्यम स्वर से परवर्ती ‘aga’ संज्ञक स्वर का 
उच्चारण “तृतीय' स्वर की अपेक्षा अवक्षिप्त अर्थात्‌ नीची ध्वनि से होता है । चतुर्थ 
के बाद स्थित 'मद्ध' संज्ञक स्वर का उच्चारण चतुर्थ स्वर की अपेक्षा नीची ध्वनि 
से होता है तथा अंतिम स्वर अतिस्वार्य की उत्पत्ति सबसे नीची ध्वनि में होती 
है । इस प्रकार इन सातौं स्वरों के उच्चारण में आपेक्षिक उच्चता एवं नीचता 
होती है । क्रृष्टस्वर सर्वाधिक ऊंची ध्वनि में उच्चरित होता हे । 'प्रथम' स्वर 
pee की अपेक्षा नीची ध्वनि से उच्चरित होता है। द्वितीय संज्ञक स्वर का 
उच्चारण प्रथम स्वर की अपेक्षा कुछ नीची ध्वनि से किया जाता है । तृतीय संज्ञक 
स्वर का उच्चारण द्वितीय स्वर की अपेक्षा कुछ नीची ध्वनि से होता है । इसी 
प्रकार 'चतुर्थ' 'मन्द्र' तथा 'अतिस्वार्य' स्वरों के उच्चारण में भी क्रमशः ध्वनि 
की नीचता अधिक होती जाती है। इस प्रकार यह सिद्ध हो नाता है कि पूर्वोक्त 
सामवेदीय सातों स्वरों के उच्चारण में अन्तिम अर्थात्‌ अतिस्वार्य स्वर सबसे नीची 
ध्वनि में उच्चरित होता है तथा उससे पुर्ववर्ती स्वर क्रमशः उच्च होते जाते हैं । 
अतः बे० के अनुसार “दीप्तिजा' का अर्थ उच्चता है। अन्तिम स्वर को उच्च-ध्वनि 
से उच्चरित करने से उसके पूर्ववर्ती स्वर की उत्पत्ति होती है । इसी प्रकार 


परवर्ती स्वरों को उच्च ध्वनि में उच्चरित करते जाने से पूर्व-पुर्व स्वर की उत्पत्ति 
होती जाती है । 


उपर्युक्त विवेचन से थह स्पष्ट हो जाता है कि अतिस्वार्य से थोड़ी उच्च 
ध्वनि “Hea? होगी । 'मन्द्र' से थोड़ी ऊँची ध्वनि “चतुर्थ! होगी । चतुर्थ से थोड़ी ऊँची 
ध्वनि 'तुतीय' होगी। “तृतीय' से थोड़ी ऊंची ध्वनि ' दवितीयः “द्वितीय” से थोड़ी 
ऊंची ध्वनि “प्रथम” और प्रथम से भी ऊँची ध्वनि 'क्रुष्ट कही जाती है । 


सारङ्गदेवक्कत संगीतरत्नाकर में 'दीप्त' शब्द का प्रयोग किया गया है, 
वहाँ पर इसका अर्थ 'तार? है ।१ तार का अर्थ ध्वनि की उच्चता से है । अर्थात्‌ ध्वनि 
की लयात्मक उच्चता को तार Pel गया है। वहाँ भी क्रृष्टादि स्वरों में पारस्परिक 
=—_. P 
4. गम 40 स्यान्मन्द्रो विन्दुशिरा भवेत्‌ ।--सा रज्जदेवकृत संगीतरत्ना- 
८ ; १ र 

अन्तर 'तारता' का ही है। इन यमों के उच्चारण के सम्बन्ध में ato शि० १३७ 
में कहा गया है कि भरत आदि संगीत-शास्त्तियों के अनुसार गान के दश गुणों में 
से “विकृष्ट' संज्ञा उच्च ध्वनि (TONE) से उच्चरित होने वाले स्वर के लिये 
हैं।' ato शि० के अनुसार संगीत के दश गुण इस प्रकार हैं--रक्त, पूर्ण, अलङ ~ 
कृत, प्रसन्न, व्यक्त, विकृष्ट, एलक्ष्ण, संतुलित, सुकुमार तया मधुर ।* संगीत-रत्ना- 
कर के अनुसार विक्ृष्ट का तात्पर्य-तार स्वर से है, जो मूर्धाप्रदेश से उच्चरित 
होता है तथा प्रथम नामक स्वर से उच्च है। इसी प्रकार अन्य स्वरों में पूर्व-पूर्व 
की अपेक्षा क्रमशः नीचता होती जाती है । 

७ नारद-शिक्षा में संगीत के सात स्वरों की उत्पत्ति शरीर के विभिन्न अङ्गों 
से मानी गई है। षड्ज स्वर की उत्पत्ति कण्ठ से, ऋषभ की उत्पत्ति शिर से, 
गान्धार की उत्पत्ति नासिका से मध्यम की उत्पत्ति उरस्‌ (छाती) से पञ्चम स्वर 
की उत्पत्ति सिर, वक्ष तथा कण्ठ से, धैवत स्वर की उत्पत्ति ललाट से और तिषाद 
की उत्पत्ति सभी अवयवों के सहयोग से होती है ।* इसके अतिरिक्त ato शि० 
एवं संगीत-रत्नाक़र दोनों ही ग्रन्थों में कहा गया है कि कतिपय पशु भी इन स्वरो 
का उच्चारण करते हैं। तात्पर्य यह है कि इन स्वरों का उच्चारण कुछ पशुओं 
तथा पक्षियों की बोलियों से साम्य रखता है। नारद शि० के अनुसार “षड्ज' स्वर 
का उच्चारण मयुर पक्षी करता है । "ऋषभ' स्वर का उच्चारण गाय करती है । 
‘AVE का उच्चारण अजा तथा अवि (बकरी और भेड़) करती हैं। “मध्यम” 
का उच्चारण क्रौञ्च पक्षी करता है। बसन्तकालीन कोकिल “पञ्चम” स्वर का 


उच्चारण करती हे । ‘daa’ स्वर को अश्व बोलता है तथा निषाद स्वर को हाथी 
बोलता है ।४ 


१. विकृष्टं नामुच्चैरुच्चारितम्‌, व्यक्तपदाक्षरमिति विकृष्टम्‌ ।-ना० शि० १।३७ 
२. गानस्य तु दशविधा गुणवृत्तिः तद्यया--रक्तं पूर्ण अलड कृतं प्रसन्नंव्यक्तविकृष्ट 
TART सुकुमारं मधुरं इति गुणाः ।--ना० शि० शि० Fo Fo ४०१-२ 
३. कण्ठादुत्तिष्ठते षड्जः शिरसस्त्वृषभ्ः स्मृतः । गान्धारस्त्वनुनासिक्य उरसो 
मध्यमः स्वरः॥ उरसः शिरसः कण्ठादुत्थितः पञ्चमः स्वरः। ललाटात्‌ 
धेवतं विद्यान्निषाद सर्वसन्धिजम्‌ ॥--ना० शि० 

४. षड्जं वदति मयुरो गावो रम्भन्ति चर्षभम्‌ । अजाविके तु गान्धार क्रोञ्चो 
वदति मध्यमम्‌ ॥ पुष्पासाधारणे काले कोकिला वक्ति पञ्चमम्‌ । अश्वस्तु 
धेवतं वक्ति निषादं वक्ति कुञ्जरः ॥--शि० सं० Jo १०७, तुल०--मयूर 
चातकछागाः क्रोज्चकोकिलदद्‌ र: गजश्च सप्तषड्जादीन्‌ क्रमादुच्चारयन्त्यमी । 
--संगीतरत्नाकर १।३।४८ 

, इस कथन से ऐसा प्रतीत होता है क्रि संगीत के स्वर-सप्तक की ध्वनियों 
का साम्य पशुओं और -पक्षियों की बोलियों से इसीलिए दिखलाया गया है कि 
इन स्वरों में उत्पन्न ध्वनियाँ year, तीक्ष्णता, तारता आदि की दृष्टि से 
उपरिकथित प्राणियों की बोलियों से किसी न किसी सीमा तक्र अवश्य साम्य 
रखती हैं। 


अब तक के विवरणों में यह पूर्णरूप से स्पष्ट करने का प्रयास किया गया 
है कि वस्तुतः सामगान के स्वर-सप्तक की उत्पत्ति एवं उसका उच्चारण किस 
प्रकार होना चाहिए | इसके परिणामस्वरूप यही कहा जा सकता है कि जब 
उच्चारणावयवों के खिंचाव, ध्वनि की परुपता तया कण्ठ-विवर की संवृतता के 
साथ ध्वनि को पर्याप्त ऊंची करके बोला जायेगा तो क्रुष्ट नामक प्रथम स्वर (यम) 
काः उच्चारण हो जायेगा | इसी प्रकार प्रथम तथा द्वितीय नामक स्त्ररों के उच्चा- 
रण के लिए उपयुक्त स्थिति के साथ ही ध्वनि को अपेक्षाकृत नीची करके बोला 
जाना चाहिए तथा “चतुर्थ! स्वर के उच्चारण के लिए गाल्नों को ढीला करके ध्वनि 
की मृदुता के साथ कण्ठतिवर को विस्तृत करके तथा ध्वनि को कुछ नीची करके 
बोलना चाहिए । इसी प्रकार ध्वनि को अपेक्षाकृत और नीची करके बोलने के 
फलस्वरूप मन्द्र तथा अतिस्वार्य को उत्पत्ति सम्भव है । इस सम्पूर्ण विवेचन. का 
प्रयोजन यही है क्रि हमारे आचार्यों के अनुसार सामगानों में भी मुख्यूप से 
उदात्तादि स्वराघातों में ही उच्चारण होता है । साम के 'आचिक' नामक संहिता 
ग्रन्थों में मुख्यतः जिन स्वरों का व्यवहार होता है वे उदात्त, अनुदात्त तथा स्वरित 
कहलाते हैं । वैदिककाल में Aral का गान इन्हीं स्वरों की सहायता से होता था। 
साम के सप्त-स्वरों की उत्पत्ति इन्हीं तीन स्त्रराघातों से हुई है, जैसा कि पहले ही 
कहा जा चुका है । 


सामतन्त्न के “ऋकस्वरवत्‌' सूत्र पर भाष्य में कहा गया है कि सामवेद 
सम्बन्धी स्वर ऋग्वेद के स्वर की भाँति होते हैं। उच्च स्वर उच्च > उदात्त के 
द्वारा नीच स्वर नीच=बबुदात् के द्वारा उच्चरित होते है । सामवेद के प्राति- 
शाख्य ऋक्तन्त् में भी उदात्तादि तीन स्वरघातों का ही विधान प्राप्त होता है । 
उदाहरणार्थ--ऋ० तं० ५१ में उदात्त को 'उत्‌ संज्ञक स्वर कहा गया है।' इसी 
प्रकार ऋ० To ५३ में स्वरित स्वराघात में उदात्त तथा अनुदात्त की मात्रा के 


हैँ. की vase . 
| 3061 ~ LT vO 


१. उदात्तमुत्‌ ।-_ऋ० To ५१ 

सस्त्रन्ध में विधान किया गया है ।* ऋ० तं० के अन्य अनेक सूत्रों में भी उदात्तादि 
स्वरों के स्वरूप के सम्बन्ध में महत्त्वपूर्ण विधान प्राप्त होते हैं। इससे यही 
स्पष्ट होता है कि सामगानों में भी उदात्तादि स्वराघातो की ही प्रधानता है । इस 
प्रकार सामगातों में सम्पूर्ण स्त्रर-सप्तक का प्रयोग होने पर भी यही कहा जाना 

मीचीन है कि इन स्वर-सप्तक के मूल में उदात्तादि स्वरों की सत्ता कार्य करती 
है । उदात्ताति स्वरों की सत्ता वैदिक भाषा की प्रमुख विशेषता है, चाहे वह भाषण 
हो, काव्य हो अथवा गायन हो । 


पा० Fo १।२।२६ के महाभाष्य पर टिप्पणी करते हुए कैयट उदात्तादि 

स्वरों का सामञ्जस्य षडजादि स्वरों से.स्थापित करते हैं।* परन्तु विचार करने 

पर ऐसा प्रतीत होता है कि वैयाकरणों के अनुसार उदात्तादि तीन स्वरों की सत्ता 

मुलतः भाषणक्रिया अथवा पाठ्यक्रिया से सम्बद्ध थी । संहिता-ग्रन्थो में उदात्त स्वर 
निश्चित होता है, जो विशेष वर्ण के उच्चारण का बोधक Sl गान का नहीं। 

शिक्षा-ग्रन्थों में एक ही वर्ण में उपाधि-भेद से स्वरों के परिवर्तित होने का उल्लेख 

है, जो स्वरोच्चारण के सम्बन्ध में चरितार्थ होता है, स्वरगान के सम्बन्ध में नहीं । 

सामवेद के प्रातिशाख्य-ग्रन्थों के विधानों से ag स्पष्ट है कि सामगानों में ऋग्वेद 
की भाँति तीन ही स्वरों का प्रयोग किया जाता था तथा उनकी संज्ञा भी वही थी 
जो ऋग्वेद प्रातिशाख्य में है। इन्ही स्वरों की उच्चतर ध्वनियों के लिए आरम्भ में 
उदात्ततर तथा अनुदात्ततर संज्ञाओं का प्रयोग होता रहा । साम-संगीत के विकास 
के साथ ही साथ सप्त-स्वरों का क्रुष्ट, प्रथम, द्वितीय आदि स्वतन्त्र नामकरण हुआ । 
गान्धर्ववेद के षडू जादि स्वर इन्हीं के परवर्ती रूप माने जा सकते हैं। सम्भव है कि 
गान्धर्ववेद के सप्त-स्वरों को प्राचीनता का गौरव प्रदान करने हेतु ही इनको वैदिक 
परम्परा से सम्बद्ध माता गया हो ओर इसीलिए गान्धर्ववेद के षड्जादि स्वरों का 
सम्बन्ध उदात्तादि वैदिक स्वराधातों से प्रदशित किया गया हो । उदात्तादि स्वरों 
की गेयता के सम्बन्ध में आधुनिक भाषाविद्‌ भी समान तथ्यों के पोषक हैं। Sto 
सिर वर्मा ने अपने शोध-निवन्ध “वैदिक एक्सेण्ट एण्ड इण्टरप्रिटर्स ऑफ पाणिनि' 
जर्नेल ऑफ वाम्बे ब्राञ्च ऑफ रायल एशियाटिक सोसायटी खण्ड २६, १६५० में 
वैदिक स्वरों के गेय होने सम्बन्ध में 'वाकरनागेल' के मत को निम्नलिखित रूप से 
उद्धृत क्रिया है । 


१. आद्यार्धमात्रास्वरितम्‌ ।-ऋ० त० ५३ ` | 

२. एवं चोच्चैरित्यनेनोर्ध्वभागो gad नीचैरित्यधरभागः | अभ्यासमधिगस्य- 
श्चायं स्वरविशेषः षड्जादिवद्विज्ञेय: ।--पा०. Fo १।२।२६ के महाभाष्य 
पर.कैयट-प्रदीप +? ., ५ का २55 १. - 5० 

‘The accent, which we have come to know from the 
sources, is essentially musical, the theoreticians always speak of 
its height, never of its intensity to which corresponds the term 
udatta, literally high prominent which is the designation of the 
chief accent,’?4 


“वाकरनागल' के उपयुक्त कथन से यह सिद्ध होता है कि उदात्तादि तीनों 
स्वराघात संगीतात्मक हैं। इनमें उदात्त उच्च स्वर है तथा अन्य स्वराघात का 
मानदण्ड है । 

अब क्रमशः उदात्तादि स्वराघातो के उच्चारण-प्रकार का विवेचन किया 
जा रहा है। 
उदात्त का उच्चारण 

उदात्त का शाब्दिक अर्थ है ऊपर उठाकर ग्रहण किया हुआ । 'उच्चैरादीयते 
इति उदात्तः' अर्थात्‌ जिस ध्वनि के उच्चारण में ध्वनि का ग्रहण उच्चसुर में होता 

है, वह उदात्त है। Fo प्रा० ११३८ पर वैदिकाभरण भाष्य में उदात्त के उच्चा- 
रण के लिए “उदादान' क्रिया का प्रयोग किया गया है और उदादान का अर्थ 
'उत्क्षेप' बतलाया गया है ।* उदात्त के उच्चारण के सम्बन्ध में आचार्यों में 
विभिन्न मत दिखलाई पड़ते हँ । ऋ० प्रा० ३।१ के भाष्य में उवट ने कहा है कि 
वायु के कारण उच्चारणावयवों के ऊपर जाने को “आयाम? कहा जाता है । उस 
भायाम से जो स्वर निष्पन्न होता है उसे उदात्त कहा जाता है ।* Fo sto १।३८ 
में कहा गया है कि उच्च सुर से उच्चरित स्वर उदात्त कहलाता है ।४ तै० प्रा० 
२२।६ में 'उच्चे:' का वास्तविक अर्थ भी स्पष्ट कर दिया गया है। इसके अनुसार 
गात्रों की दीर्घता, स्वर की कठिनता तथा कण्ठविवर की संवृतता ही शब्द (ध्वनि) 
की उच्चता का कारण है ।” अर्थात्‌ उदात्त के उच्चारण के समय उच्चारणाङ्गों 
को ऊपर खींचा जाता है, ध्वनि को कठोर बनाया जाता है तथा कण्ठविवर को 


१. द्रष्टव्य-डॉ० सि० वर्माकृत- Critical Studies in the Phonetics 
Observations of Indian Grammarians, 

२. उदादानमुत्क्षेः ।--तै० प्रा १३८ पर वैदिकाभरण 

३. आयामो नाम वायुनिमित्तमूर्ध्वगमनं गात्राणां, तेन य उच्यते स उदात्तः । - 
"Eo प्रा» ३।१ पर उवट 

४, ' उच्चैरुदात्तः I—Fo प्रा० १।३८ 

५. झायामोदारुण्यमशुता खस्येत्युच्चैकराणि शन्दस्य ।--तै० प्रा०. २२।९ 

संवृत अवस्था में लाया जाता है। Wo सू० १।२।२६, ३० पर महाभाष्यकार 
पतञ्जलि का कथन है कि उदात्त तथा अनुदात्त शब्द किसी स्थिर तत्व का निर्देश 
नहीं करते हैं । अर्थात्‌ ये शब्द सापेक्ष हैं। एक ही स्वर किसी के लिए उच्च हो 
सकता है तथा किसी के लिए नीच हो सकता है । इसलिए जो स्वर किसी के लिए 
नीच भी हो सकता है उसे उच्च केसे कहा जा सकता है? उदाहरणार्थ-जब एक 
व्यक्ति कुछ पढ़ कर सुना रहा हो तो कोई श्रोता कह सकता है--इतनी ऊंची 
ध्वनि में क्यों चिल्ला रहे हो ? धीरे से बोलो जब्रक्रि कोई अन्य व्यक्ति उती 
पाठक से यह भी कह सकता है-कयों दांत के अन्दर ही वुदबुदा रहे हो, थोड़ा 
जोर से बोलो | इसलिए जो स्वर नीच है उसे किसी के लिए उच्च भी कहा जा 
सकता है । उसकी उच्चता सबके लिए एवं सदैव होनी चाहिए ।' इसी प्रकार 
उसी स्थल पर महाभाष्यकार ने तै० प्रा० के मत को भी सापेक्ष सिद्ध किया है । 
महाभाष्यकार के अनुसार एक कमजोर व्यक्ति जिस तीब्र ध्वनि का परिश्रमपूर्वक 
उच्चारण करेगा बलवान्‌ व्यक्ति उसी को सरलता पूर्वक उच्चरित कर सकता है।* 
अतः यह कहना क्रि ध्वनि की कठोरता, गालों की दीर्घता आदि कारणों से ध्वनि 
उदात्त हो जाती है, पूर्णतः सत्य नहीं है। पतञ्जलि ने “उच्च” एवं 'नीच' का तात्पर्य 
उच्चारणाङ्कों के उच्च एवं निम्नवर्ती भाग से समझा है । ' विचारणीय प्रश्‍न यह 
है कि वर्णो की उच्चारण-प्रक्रिया में उच्चारणाङ्गों के 'उच्च' एवं “निम्न! भाग से 
किस प्रकार उच्चारण हो सकता है । कैयट का कथन है कि उदात्त स्वर के उच्चा- 
रण में उच्चारणाङ्गों का ऊपरी भाग वाथु-संयोग के कारण क्रियाशील होता है ।४ 


१. इदमुच्चनीचमनवस्थितपदार्थकम्‌, तदेव हि कञ्चिपप्रत्युच्चैर्भवति, कञ्चित्प्रति 
नीचेः। एवं हि कश्चित्कञ्चिदधीयानमाह--किमुच्चै रोख्यसे शनेर्वर्तता- 
मिति । तमेव तथाऽऽधीयानमपर आह--किमन्तर्दन्तकेनाधीषे उच्चैर्वतंता- 
मिति | एवमुच्चनीचमनवस्थितपदार्थकम्‌, तस्यानवस्थितत्वात्संज्ञाया अप्र 
सिद्धि ।-पा० Yo १।२।२६-३० पर Ho भा० 

२. एतदप्यनेक्ान्तिक्रम्‌ । यत्‌ हि अल्पप्राणस्य सर्वोच्चैस्तद्धि महाप्राणस्य सर्व- 
नीचैः ।--पा० Jo १।२।२६-३० पर Ho भा० 

३. तथाहि-महाप्राणो नीचैरप्युच्चारयन्स्वरेण महान्तं देशं व्याप्नोति । अल्पप्राण- 
स्तूच्चेरपि वदन्नल्पं देशं व्याप्नोति । ऊर्ध्वभागेनोच्चार्यमाण उदात्तः, अधरभाग 
निष्पन्नोऽनुदात्तः ।--पा० Fo १।२।२९, ३० पर महाभाष्य प्रदीप 


४. उऊर्ध्वभागावच्छिन्नवायुसंयोगेनेत्यर्थः ।--पा० Fo १।२।२६, ३० पर कैयट पर 
* `` नागेश 

इस प्रकार पतञ्जलि और कैयट दोनों ही आचार्य उदात्तादि स्वराघातों का आधार 
उच्चारणाङ्गों का भाग-विशेष स्वीकार करते हैं । 


भरतताट्यशास्त्र में 'उच्च' शब्द का अर्थ शिर स्थान से उत्पन्न 'तार' 
चत लाया गया है ।१ इसके अनुसार ध्वनि की उच्चता ही उदात्त का कारण होती 
है.। 'तार' का अर्थ संगीतरत्नाकार में 'दीप्त' दिया गया है ।* पूर्व-विवेचन में 
दीप्त का अर्थ स्पष्ट क्रिया जा चुका है। ध्वति की उच्चता को ही 'दीप्त' या 
“तार' कहा जाता है । 


वस्तुतः उदात्त का उच्चारण चढते हुए स्वर (Rising 7००) के रूप में 
होता था । इसके विषय में विस्तृत विवरण आगे दिया जायेगा । यहाँ पर यह 
भी स्पष्ट कर देना प्रासङ्गिक होगा कि उदात्त आदि स्वरों के उच्चारण की 
वास्तविक प्रक्रियायें तत्कालीन आचायों के समक्ष सम्भवतः नहीं रह गई थीं, जिससे 
इनके उच्चारण के सम्बन्ध में विभिन्न प्रकार के विधान प्राप्त होते हैं | 


अनुदात्त का उच्चारण 


अनुदात्त का अर्थ है जो उदात्त न हो । अर्थात्‌ उदात्त का अभाव ही अनु- 
दात्त कहा जाता है। प्रातिशाख्यों में अनुदात्त के उच्चारण के प्रसङ्ग में पर्याप्त 
विधान प्राप्त होते हैं। ऋ० प्रा० WR पर उवट-भाष्य में कहा गया है कि वागु 
के कारण शरीरावयवों का अघोगमन स्वरों को अनुदात्त बनाने में कारण होता 
है ।` तात्पर्य यह है कि जब्र वायु के आघात से उच्चारणावयव नीचे की ओर 
शिथिल हो जाते हैं, तभी भनुदात्त स्वर का उच्चारण होता है । Fo प्रा० २२।१० 
के अनुसार गात्रों की शिथिलता, स्वर (ध्वनि) की स्निग्धता तथा कण्ठविवर की 
सरलता ध्वनि के नीच उच्चारण का कारण होती है । वस्तुतः अनुदात्त के उच्चा- 
रण में Mal को आरामदेह अवस्था में रखकर स्निग्ध स्वर से कण्ठ को आराम से 
बिस्तारित करके अनुदात्त का उच्चारण क्रिया जाता है । पा० Jo १।२।३० में 


१. उच्चोनाम शिरः स्थानगतस्तारः स्वरः ।--नाट्यशास्त्र, चौखम्बा संस्करण 

... 1० ४५६ श्लोक ४१ 

३. मन्द्रः तारस्तु दीप्तः स्यान्मन्द्रो विन्दुशिरा भवेत्‌ ।--संगीतरत्ताकर ६1८ 

३. विश्वस्भो. नामाधोगमतं गाह्नाणां वायुनिमित्तम्‌ ।--ऋ० sro. 319 पर 

® उवट . ८ र 2033 cohen, २-० fay १ 

४. अन्ववसर्गो; मार्दवमुरुता खस्येति नीचैः कराणि शब्दस्य ।-तै० प्रा० २२1१० 

नीच स्वर से अनुदात्त के उच्चारण का विधान किया गया हे।' महाभाष्यकार'ने 
‘iq’ का तात्पर्य ध्वनि की नीचता को न मान कर उच्चारणाङ्गों का निचला 
भाग ही स्वीकार किया है ।* पतञ्जलि के स्वराघात विषयक सिद्धान्त को व्याख्या 
करते हुए कैयट का कथन है कि इस रूप में 'उच्चैः' शब्द का अर्थ है-उच्चारणाङ्गों 
का उच्च भाग तथा“नीचैः' का अर्थ है उच्चारणाङ्कों का “निम्न! भाग । कैयट के 
अनुसार इस प्रकार के स्वर विशेष अभ्यास से सीखे जा सकते हैं तथा इन्हें संगीत 
के-षडजादि तानों के समान समझना चाहिए 1* महाभाष्य में दी गई अनुदात्त की 
उपर्युक्त उच्चारण-प्रक्रिया को परवर्ती वैयाकरणों ने स्वीकार की है, परन्तु इसी 
स्पष्टता के विषय में. संदेह है । उच्चारणावयवों के निम्न-भाग से किस प्रकार 
वर्णो का उच्चारण होता. है, इसके विषय में निश्चित रूप से कुछ कहना. कठिन 
है । सम्भवतः पर्याप्त अभ्यास के बाद इस प्रकार का उच्चारण सम्भावित हो।॥ 

वास्तव : में. अनुदात्त ऐसा स्वर है जिसका उच्चारण अवरोही स्वर 
(Falling Tone) के रूप में होता है । इसके उच्चारण के प्रत्येक क्षण में ध्वनि 
(Tone) क्रमशः नीची होती जाती है तथा उदात्त के उच्चारण में ध्वनि (Tone) 
क्रमशः ऊंची होती जाती है । इस सम्बन्ध में विशद विवेचन 'स्वराघातों के 
उच्चारण के सम्बन्ध में विशेष विचार” शीर्षक में किया जायेगा । 


स्वरित का उच्चारण 


जिस स्वर में उदात्त तथा अनुदात्त दोनों स्वर-धमों का समाबेश होता है, 
वह स्वरित कहा जाता है। किन्तु स्वरित के उच्चारण के विषय में आचायो-में 
पर्याप्त मतभेद दृष्टिगोचर होता है । ऋ० प्रा० ३।१ में स्वरित के उच्चारण के 
सम्वन्ध में विधान किया गया है किं स्वरित का उच्चारण आक्षेप से होता हे ।४ 
इसी सूल पर भाष्य में उबट ने आक्षेप का अर्थ वायु के कारण उच्चारणावयंवों 
“का तीर्यग्गमन' स्वीकार किया है।* तात्पर्य यह है कि वायु के आघात से जब 


१. नीचैरनुदात्तः ।--पा० Jo १।२।३० 

२, द्रष्टव्य-पा० Fo १।२।३० पर महाभाष्य ae 

३. एवं चोच्चैरित्यनेतोर्ध्वभागो गृह्यते नीचैरित्यधरभागः । अभ्यासमधिगम्य- 
एचायं स्वरविशेषः षड्जादिवद्विशेय; ।--पा० Fo १।२।३० पर Ho Alo 
पर केयट 

४. उदात्तानुदात्तश्च स्वरितश्च त्रयः स्वरा: । आयामविश्वम्थाक्षेपैस्त उच्यन्ते । 
-र्‍क्र० Ato ३१ 

५, आक्षेपो नाम तीर्यग्गमनं गालाणां वायुनिमित्तम्‌ ।--क्र० प्रा० 319 पर उवट 

ऊच्चारणावयवों का तीर्यग्गमन (तिरछे जाना) होता है तभी स्वरित स्वर की निष्पत्ति 
हो जाती । ते० प्रा० ११४० एवं पा० Fo १।२।३१ में उदात्त तथा अनुदात्त के 
समाहार को स्वरित माना गया है ।' इसके सम्बन्ध में कहा जा सकता है कि 
जिस प्रकार 'तपु' ओर “ताश्र' के संयोग से कास्य नामक एक स्वतन्त् धातु की उत्पत्ति 
होती है, उसी प्रकार अनुदात्त एवं उदात्त के समाहार के फलस्वरूप स्वरित स्वर की 
निष्पत्ति सम्भव है । प्रश्न यह है कि स्वरित में उदात्त तथा अनुदात्त स्वरों. का समाहार 
तिलतण्डुलवत्‌ होता है अथवा दुग्धजलवत्‌ होता है । प्रातिशाख्यकारों, वैयाकरणों 
तथा शिक्षा-ग्रन्यो के अनुशीलन से यही तथ्य प्रकाश में आता है कि समाहार का 
तात्पर्य वस्तुतः जतुकाण्ठवत्‌ मिश्रण से है तथा यह व्यवस्था केवल स्वतन्ल स्वरित 
के लिए है । उदात्त के बाद आते वाला अनुदात्त जब स्वरित में परिवर्तित हो 
जाता है तो उसका स्वरितत्व दुग्धजलवत्‌ होता है । वास्तव में स्वतन्त्र स्वरित 
ही मुख्य स्वरित है । उदात्त के बाद आने वाले अनुदात्त का स्वरित में परिवर्तन 
तो उदात्त के प्रभाव के कारण होता दै । स्वरित में उदात्त का कितना अंश होता 
है एवं अनुदात्त का कितना अंश होता है, इस विषय में ऋ० प्रा“ ३।४ में विधान 
किया गया है कि यदि स्वरित स्वराघात में उच्चरित होने वाला स्वर एक मालिक 
होगा तो उप्तकी प्रारम्भिक आधी मात्वा उदात्त से उच्चतर उच्चरित होगी तथा 
यदि स्वरित स्वर की मात्रा दीर्घं अथवा प्लुत होगी तो उसकी प्रारस्मिक एक 
माता अथवा डेढ़ मात्रा उदात्त से उच्चतर उच्चरित होगी। इसी प्रकार शेष 
मात्रा उदात्त के समान-श्रुति में उच्चरित होगी ।* ऋष्वेद-प्रातिशाख्य के उपर्युक्त 
विधान को भाष्यकार उवट व्यवस्थित विकल्प मानते हैं । 


do प्रा० १।४१ पर वेदिकाभरण में कहा गया है कि उदात्त स्वर के अव्य- 
हित बाद में उच्चरित होने वाले स्वरित स्वर में उसका पूर्ववर्ती भाग उदात्ततर 
उच्चरित करना चाहिए | यह उदात्ततर उच्चारण क्रष्टादि स्वरों में 'प्रथम' नामक 
स्वर के उच्चारण के समान होना चाहिए । १ क्रष्टादि स्वरों में प्रथम संज्ञक स्वर 


१, समाहारः स्वरितः ।--तै० प्रा० १४०, पा० सू० १।२।३१ 

२. तस्योदात्ततरोदात्तादर्धमात्ार्धमेव वा । अनुदात्तः परः शेषः स उदात्तश्रुतिः | 
—ऋ० प्रा० ३।४-५ 

३. उदात्तगुणात्स्वादनन्तरे अव्यवहितपरे स्वरिते तस्यादिइच्चैस्तरामुदात्ततर- 
। क्रुष्टादिषु प्रथमाख्येन यमेन तुल्यमित्यर्थः ।--तै० प्रा १।४१ 
पर to 

के उच्चारण .के विषय में इसी अध्याय में कहा जा चुका है । स्वरित स्वर के 
उदात्तांश तथा अनुदात्तांश के विषय में आचार्यों में पर्याप्त मतभेद है । अतः प्रस्तुत 
स्थल पर उन सबके ऊपर विचार नहीं किया जा रहा है । 


संक्षेप में इतना ही कह देना पर्याप्त होगा कि स्वरित में प्रारम्भ की मात्रा 
उदात्त तथा अन्त की मात्रा अनुदात्त के समान उच्चरित होती थी । ऋ० प्रा० में 


प्रारम्भ की मात्रा को उदात्ततर ओर अन्त की माला को उदात्तश्रुतियुक्त स्वीकार 
किया गया है 1° 


TAT का उच्चारण 


TAT का उच्चारण उदात्तादि स्वरों के उच्चारण से भिन्त रूप में नहीं 
होता है। स्वरित के बाद उच्चरित होने वाला अनुदात्त ही प्रचय का रूप ग्रहण 
कर लेता हे । स्वरित-गुणयुक्त स्वर के प्रभाव से अनुदात्त के वास्तविक उच्चारण 
में कुछ विशेषता आ जातो है, जिसके कारण यह अनुदात्त स्वर उदात्त के समान 
उच्चरित होने लगता है । इस प्रकार अनुदात्त में उदात्त का अधिक गुण आ जाता 
है । तै० प्रा १०३ पर वैदिकाभरण-भाष्य में यह स्पष्ट किया गया है कि प्रचय 
का उच्चारण ‘ga’ रूप में होता था।? ‘ga’ का तात्पर्य वैदिकाभरणकार के अनु- 
सार 'समान-श्रुति में उच्चरित होने वाला' है । क्रृष्टादि सात स्वरों में प्रारम्भ के 
तीन स्वर उत्क्षेपी हैं, तृतीय नामक स्वर समानश्रुतिक हे तथा अत्तिम तीन स्वर 
अवक्षेपी हैं। इन सात स्वरों में तृतीय संज्ञक स्वर ही प्रचय के समान उच्चरित 
होने वाला है । इस प्रकार वैदिकाभरण के अनुसार प्रचय का तात्पर्य है--वह स्वर 
जिसका उच्चारण सर्वाश में समान रूप में होता है । 


स्वराघातों के उच्चारण के सम्बन्ध में विशेष विचार 


स्वराघातों के वास्तविक उच्चारण की परम्परा आधुनिक युग में अपने 
प्रतीकात्मक रूप में ही प्रचलित दिखलाई पड़ती हैं। वैदिक काल में उदात्तादि 
स्वराघातों का उच्चारण किस प्रकार से किया जाता था, इसके सम्बन्ध में ठोक- 
ठीक ज्ञान प्राप्त करने के लिए प्रातिशाख्यों, शिक्षाग्रन्थों एवं व्याकरण सम्बन्धी ग्रन्थों 


१. तस्योदात्ततरोदातादर्धमाहा्धमेव वा । अनुदात्तः परः शेषः स उदात्तश्रुतिः । 
-:%० प्रा २४५ 


२. धृत प्रचयः ।--तै० प्रा० १५।३, द्रष्टव्य--इसी सुत्न पर Fo 

'के अतिरिक्त किसी माध्यम का सहारा पा सकना आधुनिक युग में असम्भव है । 
प्रातिशाख्यकारों एवं वैयाकरणों के समय तक वैदिक areal के शुद्ध पाठ की 
परम्परा प्रायः लुप्त हो चली थी । इसीलिए उन ग्रन्थों में इन स्वराघातो के उच्चा- 
रण के सम्बन्ध में मतवैभिन्य प्राप्त होते हैं। इनके उच्चारण के सम्बन्ध में 
वैज्ञानिक तथ्य तै० प्रा० पर प्राप्त होने वाले वैदिकाभरण-भाष्य में प्राप्त हुआ 
है । वैदिकाभरण में क्रुष्टादि स्वरों के उच्चारण-सम्बन्धी सूल्रों के अनुशीलन से 
इस समस्या का किञ्चित्‌ सन्तोषजनक समाधान प्राप्त हो सकता है। . र 


तै० प्रा० २३।१९ पर वैदिकाभरण भाष्य में क्रृष्टादि सात.. स्वरों में . से 
तृतीय संज्ञक स्वर को 'प्रचय” स्वर माना गया है तथा प्रचय को उदात्त तथा अनु- 
'दात्त दोनों 'करणों (प्रयत्नों) से रहित कहा गया है । इसी स्थल पर स्वरित और 
प्रचय में पारस्परिक भेदों को भी स्पष्ट किया गया है । स्वरित स्वर उदात्त तथा 
अनुदात्त दोनों स्वरों के गुणों से युक्त होता है जबकि प्रचय दोनों गुणों से रहित होता 
है ।! वैदिक़्ाभरण के उपर्युक्त कथन से यह कहा जा सकता है कि प्रचय के उंच्चा- 
रण में उच्चारणावयव न तो ऊपर की ओर चलायमान होते हैं, तथा न ही नीचे 
को ओर चलायमान होते हैं। इसके उच्चारण में न तो उच्चारणाङ्गों का केवल 
ऊपरी भाग ही कार्य करता है और न विशेष रूप से उच्चारणाङ्गों का निचला 
भाग ही सक्रिय रहता है। इसलिए इसका स्वर भी न तो उच्च होता है ओर न 
ही नीच होता है । इसी प्रकार Go प्रा० २२।६ पर वैदिकांभरण में कहा गया है 
कि क्रष्टादि सात स्वरों में प्रथम तीन स्वरों की उत्पत्ति गालों के आकर्षण, ध्वनि 
की परषता एव कण्ठ-विवर की संवृतता के परिणामस्वरूप होती है। इन तीन 
यमां (रुष्ट, प्रथम, द्वितीय) में क्रुष्ट स्वर सर्वोच्च तान में अर्थात्‌ उतिक्षप्ततम 
उच्चरित होता है । “प्रथम” नामक स्वर उससे कुछ निम्न तान में अर्थात्‌ उतिक्षि- 
प्ततर उच्चरित होता है तथा द्वितीय संज्ञक स्वर उससे भी निम्न तान में 
उत्क्षिप्त उच्चरित होता है ।२ इसी प्रकार तै० प्रा० २२1१० के वै. में कहा गया 
“है कि गालों का ढीलापन, ध्वनि की मृदुता तथा कण्ठविवर की विवृतता के परि- 


१. तृतीयाख्यप्रचयश्चतुर्थाच्यस्वरितः । `` 'उभयकरणरहितः प्रचयः उभयकरण- 
| समावेशजन्यस्स्वरितः इति ।—तै० प्रा 23198 पर वैदिकाभरण 
२. ६ वाती पूवेषां तयाणां अनेन सूल्लेगोच्यते joe ...| तल्लेषामुत्क्षिप्तो द्वितीया- 
वर: । उत्क्षिप्ततर प्रथमाख्य: । उत्क्षिप्ततम:.क्रष्टाख्य: |--तै० प्रा० 
२२।९ पर वैदिकाभरण Bhs 2 

स्वराघात || ३०४. 


णामस्वरूप सुर नीचा होता है और इससे चतुर्थ, मन्द्र तथा भतिस्वार्य संज्ञक any 
की उत्पत्ति होती है ।१ 


इन यमों के अन्तर्गत प्रथम तीन उदात्त कहे गये हैं, अंतिम तीन अनुदात्त 
कहे गये हैं तथा मध्यवर्ती तृतीय नामक स्वर “घृत प्रचयः? Fo प्रा० १३।३ के अनु- 
सार प्रचय कहा गया है। इनके उच्चारण-प्रकार के सम्भन्ध में विचार करने से 
ऐसा स्पष्ट होता है कि 'तृतीय' संज्ञक स्वर ही अन्य स्वरों के उच्चारण का मानदण्डः 
है । इसके उच्चारण में वक्ता का प्रयत्न न तो ध्वनि को उच्च करने की ओर: 
रहता है और न ही ध्वनि को नीची करने की ओर रहता है। ‘ga’ का अर्थ है 
पकड़ा हुआ । अतः इसका तात्पर्य न तो उच्चता की ओर उन्मुख होने वाला न 
तो नीचता की ओर उन्मुख होने वाला है। प्रचय के लिए कुछ ग्रन्थों में 'एकश्रति” 
संज्ञा का प्रयोग भी प्राप्त होता है । इसके अर्थ पर विचार करने से यही तथ्य 
स्पष्ट होता है कि प्रचय का उच्चारण सर्वाश में समानश्रति में होता है। इतके 
उच्चारण में सुर का उतार-चढ़ाव नहीं होता है । इससे यह भी स्पष्ट होता है 
कि अन्य स्वराघातों के उच्चारण में सुर का उतार-चढ़ाव भी होता है। उदात्त के 
उच्चारण में सुर का चढ़ाव होता रहता है अर्थात्‌ उदात्त उच्चरित होने वाले स्वर 
(Vowel) के प्रत्येक अंश-के उच्चारण में ध्वनि क्रमशः ऊँची होती जाती है तथा 
अनुदात्त स्वर का उच्चारण सुर के उतार के साथ होता है--अर्थात्‌ अनुदात्त 
उच्चरित होने वाले स्वर के प्रत्येक अंश के उच्चारण में ध्वनि क्रमशः तीची होती 
जाती है । इसलिए उदात्त को आरोहो स्वर (Rising Tone) तथा अनुदात्त को 
अवरोही स्वर (Falling Tone) कहा गया है। स्वरित स्वर के उच्चारण मे 
उसका उदात्तांश आरोह के साथ उच्चरित होता है तथा अनुदात्तांश अवरोह के: 
साथ उच्चरित होता है। इसीलिए स्वरित को आारोहावरोही स्वर (Rising to 
Falling Tone) कहा जाता है । प्रचय स्वर के उच्चारण में श्रुति का सर्वाश झै 
समानरूपेण श्रवण होता है । काशिका के अनुसार प्रचय न तो उदात्त धर्म वालाः. 
है, न अनुदात्त धर्म वाला है तथा न ही स्वरित घर्म वाला होता है । ag तीनो 
का अभेद रूप होता है । उसमें उपर्युक्त तीनों धर्मों का तिरोधान हो जाता है ४ 


ीय।+त+ न 


१. अन्ववसर्गो गात्राणां स्र सनम्‌, मार्दवं ध्वनेः उरता-विस्तीर्णता कण्ठविवरस्येति 
एतानि कारणानि शब्दं नीचैः कुर्वन्ति अवक्षिप्तं कुर्वन्ति | अलेषदवक्षिप्त- 
एचतुर्थाख्यस्स्वर: । अवक्षिप्ततरो मन्द्राख्यः | भवक्षिप्ततमोऽतिस्वार्याख्यः ६. 
--तै० प्रा० २२।१० पर वैदिकाभरण ग 


२. स्वराणामुदात्तादीनामविभागो भेदतिरोधानमेकश्रुति: --काशिका १।२।३३ 
२० 

३०६ || वैदिक ध्त्रनि-विज्ञान 
आ० Alo Yo के अनुसार उदात्त, अनुदात्त और स्वरित स्वरों का अतिशय सन्नि: 
कर्ष ही एकश्रुति है।' ऋ० प्रा० और नारदीय शिक्षा के अनुसार प्रचय का 
उच्चारण उदात्त के समान किया जाना चाहिए ।* महाभाष्य के वृतिकार कैयट 
उदात्त तथा अनुदात्त के मध्यवर्ती उच्चारण को एकश्रुति मानते हैं | ato शि० 
में उदात्त भोर अनुदात्त के योग को स्वरित कहा गया है तथा उदात्त एवं अनुदात्त 
के ऐक्य को प्रचय कहा गया है ।* 

प्रचय के उच्चारण-सम्बन्धी उपर्युक्त सभी विधानों को देखने से यह स्पष्ट 
हो जाता है कि प्रचय समानश्रुतिक तान में उच्चरित होता है। भर्थात्‌ उसके उच्चा- 
रण में न तो उदात्त के उच्चारण की भांति ध्वनि में क्रमशः उच्चता आती है 
है और न तो अनुदात्त के .उच्चारण की भाँति ध्वनि में क्रमशः नीचता ही आती 
है । इसके उच्चारण में ध्वनि सर्वाश में समान रूप में सुनाई पड़ती है । 


कम्प के विधानों पर विचार करने पर भी यही ज्ञात होता है कि स्वरा- 
घातों का उच्चारण पूर्वकथित रूप में ही होता था । क्योंकि जब स्वतन्त्र स्वरित के 
पश्चात्‌ कोई उदात्त अथवा स्वतन्त्त स्वरित आ जाता है तो स्वतन्त्र स्वरित का 
Gaim उदात्त की भांति उच्चरित करने में उच्चारणावयव ऊपर की ओर खिच 
जाते हैं, पुन: जब परवर्ती अंश 'अनुदात्त' का उच्चारण किया जाता है तो ध्वनि 
को नीचा करने के लिए उच्चारणावयव शिथिल हो जाते हैं तथा स्वरित के बाद 
उच्चरित होने वाले 'उदात्त' अथवा ‘cada स्वरित' के उच्चारण के लिए पुनः 
उच्चारणाङ्गों को ऊपर जाना पड़ता है । भतः स्वरित के अनुदात्तांश का उच्चारण 
एक प्रकार के झटके से होता है, इसी को ‘HET कहा जाता है। इस सम्पूर्ण प्रक्रिया 
कों इस प्रकार समझा जा सकता है । स्वरित के उदात्तांश के उच्चारण में ध्वनि 


१. उदात्तानुदात्तस्वरितातां परः सन्निकर्षः ऐकश्रृत्यम्‌ ।--आ० श्रौ० Yo १।२।६ 

२. स्वरितादनुदात्तानां परेषां प्रचयः स्वरः । उदात्तश्रुतितां यान्ति एकं द्वे वा बहुनि. 
वा ॥--ऋ० प्रा० ३।१९, य एवोदात्त इत्युबतः स एव स्वरितात्परः । प्रचयः. 
प्रोच्यते तज्ज्ञे "° 1—ATo शि० १।५।२ 

३, सैषा ज्ञापकाभ्यामुदात्तानुदात्तयोर्मध्यर्मकश्रुतिरन्तरालं हियते क्षीरोदकवत्‌ 
उदात्तानुदात्तयोर्यद्‌ तिरोधानमेकश्रृतिरित्यर्थः । स्वरिते तु विभागेन तयोरुप- 
लब्धिः ।--महाभाष्य १।२।३३ पर कैयट 

४. उच्चानुदात्तयोधोंगे स्वरितः स्वार उच्यते । ऐक्यं तत्प्रचयः प्रोक्तः सन्धिरेष 
मिथोद्भुतः ॥--या ० feo 

स्वराधात | ३०७ 


का क्रमश: चढ़ाव होकर अनुदात्तांश के उच्चारण में क्रमश: उतार होता है । पुनः 
उतार के पश्चात्‌ बाद वाले स्वर (उदात्त या स्वतन्त्र स्वरित) के उच्चारण के' 
लिए ध्वनि का चढाव होता है । इसी चढाव के प्रारम्भ होने के पूर्व ही उच्चा- 
रणाज्ों में एक प्रकार का कम्पन हो जाता है। यह कम्पन भी तभी सम्भव हो 
सकेगा जब उदात्त के उच्चारण में ध्वनि का क्रमश: उच्चत्व अर्थात्‌ आरोह माना 
जाय एवं अनुदात्त के उच्चारण में ध्वनि का क्रमश: नीचत्व अर्थात्‌ अवरोह मानां 
जाय । क्योंकि ऐसी स्थिति तो तभी सम्भव हो सकती है, जव उच्चावयवों के 
साथ-साथ सुर को क्रमशः उच्चता की ओर ले जाकर पुनः उच्चारणाङ्गों के साथ- 
साथ सुर को क्रमशः नीचा करके पुनः ऊपर की ओर ले जाया जाय । ऐसा न होने 
पर कम्प की स्थिति सम्भव नहीं हो सकेगी । 


स्वराघातों के उच्चारण में हस्त-प्रदर्शन का भी मनोवैज्ञानिक कारण है | 
आधुनिक युग में हस्त-प्रदर्शन स्वराघातों के उच्च, नीच एवं मध्यम होने की 
सूचना देता है। शिक्षा-ग्रन्यों में हस्त-प्रदर्शन के सम्बन्ध में विशद्‌ विधान प्राप्त 
होते हैं। यह हस्त-प्रदर्शन प्रतीकात्मक है । अनुदात्त के उच्चारण के समय दाहिने 
हाथ को हृदय पर या इसके समीप तक ले जाया जाता है, उदात्त के उच्चारण 
के समय हाथ को शिर के समीपले जाया जाता है तथा स्वरित के उच्चारण के 
समय हाथ को कान के समीप ले जाया जाता है । इसका तात्पर्य है कि उदात्त के 
उच्चारण के समय प्रयत्न की दिशा उच्चारणाङ्गों के उच्च भाग की ओर होती 
है । इसीलिए उदात्त के उच्चारण में शिर के समीप हाथ ले जाया जाता है | 
इसी प्रकार अनुदात्त के उच्चारण में प्रयत्न की दिशा उच्चारणाङ्गों के निम्न 
भाग की ओर होती है एवं स्वरित के समाहारात्मक स्वर होने के कारण इसके 
उच्चारण में प्रयत्न की दिशा मध्यम या केन्द्रीय स्थिति में रहती है। इस प्रकार 
शिर ae भाग का, कान मध्य भाग का एवं हृदय निम्न भाग का प्रतिनिधित्व 
करता है । 


'पारिशिक्षाटिका यजुषभूषण' का मत है क्रि उच्चत्व एवं नीचत्व का 
सिद्धान्त केवल प्रतीकात्मक तथा लाक्षणिक है जो कि हस्त-संचालन के द्वारा विभिन्न 
भाघातों के उच्चारण में गायक को केवल सहायता प्रदान करने के लिए है । 


शास्त्रीय संगीतज्ञ गाते समय शिर या अन्य शरीरावयवों को ऊपर, नीचे 
करते रहते हैं | इसका कारण यह है कि सुर को ऊंचा करने में ये अङ्ग ऊंचे-नोचे 
जाकर गायक को कुछ सहायता पहुंचाते हैं। सामगानों के समय विभिन्न स्वरो के 
साथ अंगुलियों के खोलने तथा बन्द करने की प्रथा भी इष्टिगोचर होती है। 

उदात्तादि स्वराघातों के उच्चारण के सम्बन्ध में एक अत्यन्त महत्त्वपूर्ण तथ्य यह है 
कि इन स्वरों का उच्चारण भी उच्च तथा नीच तीन प्रकार के यमों (अवस्थाओं ) 
में होता है। Fo प्रा० २२।११ में “मनद्र' मध्यम और 'तार' संज्ञक तीन स्थानों 
(अवस्थाओं) का विधान किया गया है 1१ पूर्वकथित क्रुष्टादि स्वरों को इन्हीं 
स्थानों में उच्चरित किया जाता है। इसीलिए do प्रा० २२।१२ में यह भी कह्‌ 
दिया गया है कि इन तीन अवस्थाओं में इक्कीस “यम” होते हैं ।* तात्पर्य यह है 
कि. इन तीन अवस्थाओं में से प्रत्येक अवस्था में क्रष्टादि सात यम उच्चरित 
होते हैं और ये सात यम ही उदात्तादि स्वर भी कहे जा सकते हैं, क्योंकि जैसा 
पहले कहा जा चुका है--ये यम उदात्तादि स्वरों से हो उत्पन्न होते हैं दस प्रकार 
प्रत्येक यम का उच्चारण उच्च, मध्यम और निम्न इन तीन स्थितियों में सम्भव 
है । यहाँ उच्चता से तात्पर्य ध्वनि की श्रवणीयतागत उच्चता से है | 


इस प्रकार यह स्पष्ट हो जाता है कि उदात्तादि स्वर भी तीन ख्पों में 
उच्चरित होते हैं। इन उदात्तादि स्वरों की उच्च, मध्यम और नीच स्थितियाँ 
श्रवणीयता की दृष्टि से कही गई El To Ao १।१४-१६ म उदात्तादि 
स्वरों के उच्चारण का निर्देश किया गया है । इसके अनुसार एक ही यम में अर्थात्‌ 
एक ही अवस्था में उच्च स्वर उदात्त, नीच स्वर अनुदात्त तथा आक्षिप्त स्त्रर 
स्वरित होता है।* Ao प्रा० १३।४२ में भी वाणी के तीन ol का कथन 
किया गया है ।४ इसके अनुसार भी सात यमों को इन्हीं तीन स्थानों में उच्चरित 


किया जाता है। 


स्वराघातों के सम्बन्ध में किये गये पूर्व-विशलेषण के निष्कर्ष रूप में कहा 
जा सकता है कि इनका वास्तविक आधार संगीतात्मक है । स्वराधातों का सम्बन्ध 
आधुनिक भाषा-वैज्ञानिक स्वरतंलियों के कम्पन से बतलाते हैं। स्वर-तंलियों में 
कम्पन की माला जितनी ही अधिक होगी स्वराघात उतना ही उच्च होगा । सुर 
के आरोहावरोह या उतार-चढ़ाव में स्वरतन्त्तियों की समीपता तथा उनके तन 


१, मद्धमध्यमताराणि स्थानानि भवन्ति ।- तै० प्रा० २२।११ 

२. ततेर्कावशतिर्यमा: ।--तै० प्रा० २९१२ 

३. समानयमे उच्चेरुदात्तम्‌ । नीचैरनुदात्तम । आक्षिप्तं स्वरितम्‌ 1—ao अ० 
१।१४-१६ 

४. त्रीणि aed मध्यममुत्तमं च स्थानान्याहुः सप्त यमानि वाचः ।-ऋ° प्रो? 
१३।४२ 1 

जाने से उत्पन्न कम्पनों के अतिरिक्त वायुवेग का भी अत्यन्त महत्त्वपूर्ण योगदान 
होता है । वायु जितनी तीव्रगति से स्वरतन्त्ियों पर आघात करेगी, कम्पन उतनी 
ही अधिक मात्रा में होगा । इसके अतिरिक्त कण्ठबिल की संवृतता एवं विवतता 
भी ध्वनियों को उच्च सुर में उच्चरित करने में कारण होती हैं। संगीत में 
संगीतज्ञ अपने विविध प्रयत्नों द्वारा स्वरतन्त्रियों में कम्पन की मात्रा को घटाता 
बढ़ाता' रहता है । 


ले यह कहा जा चुका है, कि उदात्त के पश्चात्‌ उच्चरित होने वाला 
अनुदात्त स्वरित हो जाता है, तथा स्वरित के पश्चात्‌ उच्चरित होने वाले अनेक 
भी अनुदात्त एकश्रुति में उच्चरित हो जाते हैं। इनमें कारण यह है कि उदात्त के 
उच्चारण के लिए ध्वनि को क्रमशः ऊंची करते हुए अचानक जब अनुदात्त के 
उच्चारण के लिए ध्वनि को नीची करना पड़ता है, तब ag नीची ध्वनि पूर्णतः 
नीची न होकर उच्चता ओर नीचता की मध्य स्थिति में उच्चरित हो जाती है। 
इसे ही स्वरित कहा जाता है । यह स्वरित पूर्णतः उदात्त पर आधारित है । इसी 
प्रकार स्वरित के पश्चात्‌ जब अनुदात्त का उच्चारण किया जाता है तब चूँकि 
स्वरित के उच्चारण में ध्वनि की स्थिति उच्चता एवं नीचता के मध्य रहती है, 
इसके ठीक बाद नीच स्वर का उच्चारण नीच रूप में न होकर समानश्रुति में 
हो जाता है, इसी समानश्रुति को प्रचय स्वर कहा जाता है। परन्तु जब प्रचय के 
पश्चात्‌ पुनः उदात्त स्वर का उच्चारण किया जायेगा तो यह प्रचय स्वर अनुदात्त 
रूप में ही उच्चरित हो जाएगा क्योंकि एकश्रुति में उच्चरित होने वाले स्वर 
के काल में ही उच्चारणावयवों को उच्च स्वर के उच्चारण के लिए तैयार 
करने के लिए किए गए प्रयत्न के फलस्वरूप अनुदात्त स्वर में एकश्रुतित्व नहीं 
आ पाता | 


निष्कर्ष 


स्वराधातो के उच्चारण के सम्बन्ध में प्रातिशाख्यो में प्राप्त होने वाले 
सभी विधान एकाज्जी दृष्टिकोण रखते हैं । महाभाष्यकार का मत आधुनिक दृष्टि- 
कोण से समझ में आने वाली वस्तु नहीं है, क्योंकि जब हमें उदात्त का उच्चारण 
करना होगा, तो उच्चारण सम्बन्धी प्रयत्नो के पूर्व हमारी कार्यप्रक्रिया यह स्पष्ट 
कर सकने में असमर्थ हो जाती है कि अमुक उच्चारण उच्चारणावयवों के उच्च 
भाग से हो रहा है अथवा नीच भाग से। सम्भव है कि तत्कालीन उच्चारण में इस 
प्रकार की विशेषताएं रही हों, जिनके आधार पर उपर्युक्त रीति से उच्चारण हो 
जाता रहा हो । 

दूसरी बात यह भी.है कि प्रातिशाख्यों में वेदाध्ययन से पूर्व अनेकविध 
तैयारियों के विधान प्राप्त होते हैं। सम्भव है उस प्रकार की तैयारियाँ करने के 
पश्चात्‌ उच्चारणावयव कुछ विशेष स्थिति में आ जाते हों और उपरिकथित रीति 
से उच्चारण भी हो जाते हों । वास्तव में वैदिक मन्लों का प्रातिशाख्य-विहित रूप 
में उच्चारण अत्यन्त परिश्रम साध्य है तथा अभ्यास पर आधारित है। साथ ही 
यह भी कहा जा सकता है कि खान-पान और वातावरण के अनुसार भी स्वरा- 
घातों का उच्चारण होता रहा होगा । वा० प्रा० में कहा भी गया है वेदाध्ययन 
करने वाले व्यक्ति को मधुर और स्निग्ध भोजन करना चाहिए तथा एक योजन से 
अधिक नहीं चलना चाहिए। इसी प्रकार मन्त्रों के शुद्धपाठ के लिए वक्ता को 
सर्वदा सजग एवं सावधान रहना भी अत्यावश्यक है। 


CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 


उपसंहार 


वैदिक साहित्य के अध्येता के लिये जितना महत्त्व वेदों के आन्तरिक 
स्व€प अर्थात्‌ अर्थज्ञात' का है, उतना ही महत्त्व उसके बाह्यस्वरूप अर्थात्‌ 'शब्द 
ज्ञान, का भी है । वैदिक मन्तो के बाह्य-स्वरूप के पूर्ण परिज्ञान एवं परिशीलन के 
लिये प्रातिशाख्य-ग्रन्यों का अध्ययन नितान्त आवश्यक है। वैदिक मन्लो की 
उच्चारण-परम्परा की रक्षा करना ही प्रातिशाख्य-ग्रन्थों का मुल उद्देश्य रहा है। 
प्रातिशाख्य-ग्रन्थों के कारण ही वैदिक संहितायें आज भी अपने मूलरूप में सुरक्षित 
हुँ । , 
वेदाज़ों में प्रातिशाख्य-ग्रन्य अपना विशिष्ट स्थान रखते हैं । मन्लों के 
अर्थज्ञान में जो स्थान निरुक्त का है, वही स्थान मन्त्रों के बाह्य-स्वरूप के निर्वचन 
की दृष्टि से प्रातिशाख्यों का है। प्रत्येक प्रातिशाख्य में अपनी-अपनी संहिता का 
सर्वाङ्गीण अध्ययन प्रस्तुत किया गया है । प्रत्येक प्रातिशाख्य अपनी-अपनी संहिता 
में प्राप्त होते वाले एक-एक वर्ण का अत्यन्त सूक्ष्म निरीक्षण करके उनके उच्चारण 
विषयक विधानों को प्रस्तुत किये हैं, जिसका मूल उद्देश्य उस संहिता-विशेष की 
रक्षा ही है। स्वर, वणं, माला, संधि, पदपाठ, क्रमपाठ, स्वराघात आदि सभी 
त्वपूर्ण विषयों का विवेचन इन ग्रन्थों में उपलब्ध होता है । 


प्रातिशाख्यों का मुख्य प्रयोजन संहिता-पाठ की सुरक्षा है । संहितापाठ की 

सुरक्षा के लिये उस प्राचीनक़ाल में एक ही उपाय था, वह यह कि प्रत्येक अध्येता 
मन्त्रों की सम्यक्‌ उच्चारणःप्रक्रिया से भली-भांति अवगत हो । इसीलिए प्रातिशाख्यों 
में वर्णों के उच्चारण-स्थान, करण, उच्चारण में बाह्य एवं आभ्यन्तर-प्रयत्न आदि 
का वैज्ञानिक निरूपण किया गया है। साथ ही प्रातिशाख्यकारों ते वर्णोच्चारण 
में वायु के महत्त्व, वायु की वैकृत अवस्था आदि पर विचार करना अपना परम 
कर्तव्य समझा है | स्वर और व्यञ्जन इन दो प्रकार की ध्वनियों के ऊपर ही संपूर्ण 
वाङ्गमय स्थित है । इसलिए इनके स्वरूपगत वैभिन्य का विवेचन भी प्रातिशाख्य- 
ग्रन्थों में प्राप्त होता है । जब दो पदों को अत्यन्त समीप उच्चरित किया जाता है 
तो उनमें कभी-कभी कुछ वर्ण-विकार होना स्वाभाविक है । इस प्रकार के विकार 
को संधि का विषय माना गया है। इसके अतिरिक्त व्यक्षत-संगोगों की कतिपय 

विशेष स्थितियों में होने वाला उच्चारण कतिपय विशिष्टताओं से युक्त हो जाता 
है। ऐसी उच्चारण-प्रक्रियाओं का सूक्ष्म निरीक्षण करके उन्हें नियमबद्ध किया 
गया है। इसी प्रकार प्रातिशाख्य-ग्रन्य अन्य अनेक विधान भी प्रस्तुत करते हैं, 
जिनका सम्बन्ध मन्त्रोच्चारण के साथ ही है । वास्तव में सभी प्रातिशाख्य अपनी- 
अपनी संहिता को दृष्टि में रखकर उनके अनुसार ही विषय-विधान भी करते हैं । 
यही कारण है कि किसी तथ्य-विशेष के विषय में सभी प्रातिशाख्यों का विधान 
Wid: समान नहीं है । उदाहरणार्थ- जहाँ पर ऋग्वेद-प्रातिशाख्य वर्णों के स्वरूप 
'का कथन करते समय प्रथम-पटल के प्रारम्भिक gal में स्वरो के प्लुत रूपों को 
अपने विवेचन का विषय नहीं बनाया है, वहीं अन्य प्रातिशाख्य अपनी-अपनी वर्ण- 
साला में स्वरों के प्लुत रूपों को भी स्वतन्त् वर्ण के रूप में स्थान दिये हैं । व्यज्ञनों 
में भी कतिपय ऐसे व्यञ्जन हैं, जिनकी सत्ता सभी प्रातिशाख्यों में स्त्रतन्त्न वर्ण के 
रूप में नहीं स्वीकार की गई है । कतिपय प्रातिशाख्य ही उन्हें स्वतन्त्र वर्ण मानते 
के पक्ष में हैं । 

'स्वराघात' वैदिक भाषा की मुख्य विशेषता है । व्यञ्जन तो स्वतः स्वरा- 
घात वहन करने की क्षमता से रहित होते हैं, परन्तु स्वर-वर्णो के स्वराघात से वे 
भी प्रभावित हो जाते हैं । इसका प्रधान कारण है व्यक्षनों का स्वरों की सहायता 
से ही उच्चरित होना । इस प्रसङ्ग में सभी प्रातिशाख्य अङ्गाङ्गिभाव के नियमों 
'का विधान करते हैं । संयुक्त वर्णो के उच्चारण में उत्पन्न होने वाली विशिष्टताएं 
"आधुनिक ध्वनि-विज्ञान के क्षेत्र में अपना विशिष्ट स्थान रखती हैं । इन वि शिष्ट- 
'ताओं से सम्बन्धित विधान प्राय: सभी प्रातिशाब्यों में प्राप्त होते हैं। स्वरभक्ति 
का निरूपण सभी प्रातिशाख्य करते हैं। परन्तु उनकी उत्पत्ति के स्थलों के सम्बन्ध 
सें प्रातिशाख्यो में मतवैभिन्य पाया जाता है । ऋग्वेद-प्रातिशाख्य रेफ के पश्चात्‌ 
“किसी भी व्यञ्जन के उच्चरित होने पर मध्य में स्वरभक्ति के उच्चारण को स्वीकार 
करता है, जबकि अन्य सभी प्रातिशाख्य रेफ के पश्चात्‌ ऊष्म वर्ण उच्चरित होते 
यर स्वरभक्ति के उच्चारण को स्वीकार करते हैं। चतुरध्याथिका में अन्य 
चप्रञ्जनों के संयोग में भी स्वरभक्ति को स्वीकार किया गया है, परन्तु उसकी माता 
अत्यल्प होती है। यम के सम्बन्ध में सभी प्रातिशाख्यों का विधान समान है। अभि ` 
निधान का विधान केवल ऋग्वेद-प्रातिशाख्य तथा चतुरध्यायित्रा में ही प्राप्त होता 
है । वा० प्रा० के भाष्य में उवट ने भी एक स्थल पर अभिनिधान शब्द का प्रयोग 

किया है । स्फोटन से सम्बन्धित विधान वा० प्रा? एवं च> अ० दोनों ही गरयो 
में प्राप्त होते हैं परन्तु उनके स्वरूप के विषय में दोनों के विधान कुछ भिन्नता 
रखते हैं इसी प्रकार 'कर्षण” के सम्बन्ध में केवल qo अ० ही विधान करती है 
ततथा ya के सम्बन्ध में केवल ऋ० प्रा० विधान करता है । नासिक्य ध्वतियों 

उपसंहार || ३१३ 


के स्वरूप के सम्बन्ध में सभी प्रातिशाख्य विधान करते हैं। अनुस्वार को सभी 
प्रातिशाख्य व्यञ्जन मानते हैं; परन्तु ऋ० प्रा० में प्राप्त होने वाला एक सूत्र ही 
इसके स्वरूप के सम्बन्ध में संयुक्त-विधान करता है। मात्रा सम्बन्धी विधान भी 
सभी प्रातिशाख्यों में प्राप्त होते हैं, परन्तु च० अ० का व्यञ्जन के उच्चारणकाल- 
सम्वन्धी मत अन्य प्रातिशाख्यों से साम्य नहीं रखता । स्वराघात के उच्चारण से 
सम्बन्धित प्रातिशाख्यों के विधान अपना कोई सही निर्णय दे सकने में पूर्णतः समर्थ 
नहीं हें । इसका कारण है कि प्रातिशाख्यों की रचना के समय तक उच्चारण- 
परम्परा अव्यवस्थित हो गई थी। 


प्रातिशाख्यों में प्राप्त होने वाले ध्वनि सम्बन्धी विचारों का सम्यक्‌ अनु- 
शीलन करने पर यह निष्कर्ष निकलता है, कि वेदों की समस्त संहिताओं के 
अध्येताओं की उच्चारण-प्रक्रिया पूर्णतः एक जैसी तो नहीं थी, परन्तु उनमें पर्याप्त 
साम्य अवश्य था । इसी कारण उनके कतिपय विधान पर्याप्त रूप में समान तथ्यों 
का निरूपण करते हैं । 


CC-0.Panini Kanya Maha Vidyalaya Collection. 


| अ० भा० 
आ० श्रौ० Yo 
ato शि० 
Jo भा० 
उदा० 
ऋण तं० 
ऋ० प्रा० 
Fro Fo 
To alo 
ऐ० ब्रा० 
का० Fo 
To Jo 
चौ० Fo 
छा० Jo 
So मी० qo 
To बो० 
do Fo 
fao २० 
feo 
नि० 
ना० शि० 
To पा० 
पा० शि० 
पा० सु० 
To परि० 

अनन्त भट्‌ट-भाष्य To Fo 
आश्वलान श्रौतसूत्र प्रा» To शि० 
आपिशलि-शिक्षा 

उवट-भाष्य Wo भा० 
उदाहरण मा० शि० 
ऋक्तन्त्र Ho सं० 
ऋगवेद-प्रातिशाख्य या० शि० 
ऋग्वेदसंहिता ao सि० Flo 
ऐतरेय-आरण्यक ल० श० 
ऐतरेय-ब्राह्मण व्या० शि० 
काठक-संहिता qo प्रण शि० 
चतुरध्यायिका 

चौखम्वा-संस्करण वा. प्रा० 
छान्दोग्य उपनिषद्‌ 


जैमिनि मीमांसा सुत वै० 
तत्त्व-बोधिती व्याख्या वि०व०द्व०वबु० 
तैत्तिरीय-संहिता 


तिभाष्य-रत्न श० ब्रा० 
तिभाष्यरत्न शि० सं० 
निरुक्त To शि० 
नारद-शिक्षा सं०व्या०शा०इ० 
पद-पाठ | 
पाणिनि-शिक्षा सं० To 
पाणिनि-सूत्र सि० कौ० 
प्रतिज्ञा-परिशिष्ट वा० go 


प्रतिज्ञा-सुल 
प्रातिशाख्य़ प्रदीप- 
शिक्षा 

महाभाष्य 
माध्यन्दिन-शिक्षा . 
मैज्ञायणी-संहिता 
याज्ञवल्क्य-शिक्षा . 
लघुसिद्धान्तकौमुदी 
लघुशब्देन्दुशेखर 
व्यात-णिक्षा 
वर्णरत्न प्रदीपिका 
शिक्षा 
वाजसनेयि-प्राति- 
शाख्य 

वैदिकाभरण 
विष्णुमित्रकुत वर्गद्वय- 
वृत्ति 
शत्तपथ-ब्राह्मण 
शिक्षा-संग्रह 
सर्वसम्मत शिक्षा 
संस्कृत-व्याकरणशास्त 
का इतिहास 
संगीतरत्नाकर 
सिद्धान्तकौमुदी 
वाक्य-पदीय 

अक्षर 


अघोष 


ay 


अणु 
अन्त:पद विवृत्ति 


अनुनासिक 


अनुनासिक वर्ण 


अन्तस्था वर्ण (अन्तस्थ) 


- अनुप्रदानः 


tM 

पारिभाषिक डाब्दों की सूची 


(१) स्वर वर्ण (२) व्यज्ञनयुक्त स्वर वर्ण, (३) एक 
या एक से अधिक ध्वनियों की ऐसी इकाई जिसमें 
एक स्वर (Vowel) हो तथा जिसका उच्चारण 
एक ही श्वासाघात में हो जाय । 


(१) नादरहित वायु से उच्चरित होने वाले वर्ण । 
(२) प्रत्येक वर्गों के प्रथम दो वर्ण--क, ख, च, 
छ, ट, ठ, त, थ, प, फ और ऊष्मवर्ण-श, स, 
ष, नन क, ख, पाळ फ। 


यी 
~ 


उदात्तादि स्वरघातों की दृष्टि से स्वर-ध्वनियों के 
अतिरिक्त ध्वनियों का स्वर-वर्ण का पाग होना । 


डु मालाकाल । 


एक की पद के मध्य होने वाली विवृत्ति । इसे ही 
समान-पदविवृत्ति भी कहा जाता है। 


उदात्तादि स्वराघातों में से नीचे सुर से उच्चरित 
होने वाला स्वर अथवा उच्चारणावयवों के 
निम्नभाग से उच्चरित होने वाला स्वर, अथवा 
उच्चारणावयवों के अधोगमन से उच्चरित होने 
वाला स्वर | ; 


~ 


स्पर्श-वर्गो के पञ्चम वर्ण- ङ्‌, न्‌, णू, चु, म्‌ । 


नासिका की सहायता से उच्चरित होने वाले 


स्वर तथा अत्तस्थ--यं., ले, वे. । 
र, ल्‌, व्‌। 2 


20 "५7. २० 


य 


(9) वर्णो के मूल कारण श्वास और नाद। 

अपृक्त 


अभिनिधान 


अयोगवाह 


अवग्रह 
अवसान 


आक्षेप 
आगम 
ईषत्‌-स्पृष्ट 
ईषत्‌-विवुत 
उत्तम 


उदय 
उदात्त 


उरस्‌ 

३१६ || वेदिक ध्वनि-विज्ञाल 


एक वर्ण वाला पद, एक वर्ण वाला प्रत्यय । किसी 
व्यञ्जन से न मिला हुआ पद, अर्थात्‌ भकेला स्वर 
ही जब पद का कार्य करता है, तो अपृक्त कहलाता 


है 

संयुक्त वर्णो के उच्चारण को प्रक्रिया-विशेष । 
अर्थात्‌ संयोग के पूर्ववर्ती वर्ण को परवर्ती वण से 
पृथक्‌ करके अपूण उच्चारण करना | 


जिह्वामूलीय, उपध्मानीय, अनुस्वार, विसर्जनीय, 

नासिक्य और यम ध्वनियाँ | 

पृथक्करण । 5! चिह्न के द्वारा पृथक्‌ दिखलाना। 

मन्त्रोच्चारण में होने वाला विराम-स्थल। वर्णो का 

अभाव । 

उच्चारणावयवों का तीर्यग्गमन । 

अतिरिक्त ध्वनि का आ जाना । 

थोड़ा स्पर्श किया हुआ । 

थोड़ा खुला हुआ । 

श्रवणीयता की दृष्टि से उच्चारण की सर्वोच्च 

स्थिति । इसमें ध्वनि बहुत ऊंची सुनाई पड़ती है । 
अव्यवहित परवर्ती वर्ण | 

उच्च सुर में उच्चरित होने वाला स्वर । उच्चा- 

रणावयवों के ऊर्ध्वगमन से अथवा उच्चारणावयवों 

के उच्च-भाग से उच्चरित होने वाला स्वर | 

(छाती) से उच्चरित होने वाला वर्ण । 

श्वास या वायु की प्रधानता से उच्चरित होने 

वाले वर्ण । ह, श, ष, स, अः, जिह्वामूलीय उप” 

ध्मानीय तथा अनुस्वार ध्वनियां । 

asst से उच्चरित होने वाले वर्ण । 

कण्ठ से उच्चरित होने वाले वर्ण । 


स्वरित स्वर का उच्चारण-विशेष । जात्य, अभिः 
निहित, क्षेप्र एवं प्रश्लिष्ट स्वरित के बाद उदात्त 

पारिभाषिक शाब्दों की सूची || ३१७ 


या स्वरित उच्चरित होने पर पूर्ववर्ती स्वर 
(स्वरित) के उच्चारण में उत्पन्न कम्पन । 


करण (१) वर्णो के उच्चारण में आभ्यन्तर-प्रयत्न । 
(२) aot के उच्चारण में सक्रिय मुखावयव | 
कर्षण टवर्ग के बाद चवर्ग आने पर टवर्गीय वर्ण को 
अपेक्षाकृत अधिक काल तक उच्चरित करना | 
क्रम किसी वर्ण को दो बार उच्चरित करना । 
क्रम-पाठ दो-दो पदों का अव्यवहित उच्चारण । 
PAT द्वित्व से उत्पन्न वर्ण । 
गुरु (१) झा, ई, ऊ, ऋ, ल, ए, थो, ऐ औ स्वर । 
(२) संयोगपूर्व एवं भनुस्वार-पूर्व अ, इ, उ, ऋ; 
लू, स्वर । 
(३) अनुनासिक ह्वस्व स्वर एवं व्यञ्जनान्त हस्व 
स्वर। 
गरीय व्यज्ञनयुक्त दीर्घ स्वर | 
घोष वे वर्ण जिनके उच्चारण में स्वर-तन्तियो में कम्पन 
होता है | 
जिह्वामूलीय जिह्वामूल प्रदेश से उच्चरित होने वाले वर्ण | 
तार उच्च ध्वनि से उच्चारण । 
तालव्य तालु प्रदेश से उच्चरित होने वाले वर्ण । 
दन्त्य दाँतों पर करण (सक्रिय मुखावयव) द्वारा स्पर्श 
किये जाने से उच्चरित होने वाले वर्ण | 
दीर्घ द्विमातिक स्वर (आ,'ई, ऊ, ऋ, स, ए ओ, ऐ ओ) 
द्रुत बोलने की वह वृत्ति, जिसमें अल्प समय लगता है। 
द्रोणिका जिह्वा की अवस्था-विशेष, जिसमें जिह्वा मुड़कर 
नाद या नौका के आकार की हो जाती है।. 
धारण मुख में श्वास का अवरोध करके उच्चारण करना। 
ध्रव अभिनिधान के पश्चात्‌ उच्चरित होने वाला नाद- 
2 fate 

३१८ || वैदिक धवनि-विज्ञान 


ध्वान ` 
नाद 
निमद 


पद 


परमाणु. 


थम 


उच्चारण की वह अवस्था जिसमें स्वरों तथा व्य- 
Sal के भेद का ज्ञान न हो । 

सघोष वर्णो की मूलभूत वायु । स्वर-तन्लियों. में 
होने वाले कम्पन से मिश्रित वायु । 

उच्चारण की वह अवस्था, जिसमें स्वर और व्य- 
जन का भेद ज्ञात हो जाय । 

‘gq’ तथा ‘fag’ प्रत्यय से युक्त होकर अर्थ का 
अभिधान करने वाला शब्द । नाम, आख्यात, 
उपसर्ग तथा निपात । 

टे मात्राकाल । 

स्वरित के बाद विद्यमान एकश्रृति तान में उच्च- 
रित होने वाला स्वर । स्तरित के पश्चात्‌ उच्च- 
रित होने वाले अनुदात्त का विकृत रूप । 

तीन मात्लाकाल में उच्चरित होने वाला स्वर । 
तीन अथवा तीन से अधिक ऋचाओं का समूह | 
गसूढ़े के समीपस्थ कठोरतालु का अन्तिम भाग 1' 
ऋचा का भाग, जिसमें sama के अनुसार 
अक्षरों की संख्या निश्चित रहती है । 

उच्चारण की वह अवस्था जिसमें ध्वनि न तो 
वहुत तीब्र सुनाई पड़ती है और न बहुत धीमी | 


उच्चारण की वह अवस्था जिसमें ध्वनि धीमी 


-सुताई पड़ती है । 


वणा के उच्चारण में लगने वाले समय का माप- 
दण्ड | 


मुखछत का सर्वोच्च भाग | 
मूर्धा से उच्चरित होने वाले वर्ण । 
निरनुनासिक स्पर्श के पश्चात्‌ अनुनासिक स्पर्श 


उच्चरित होने पर दोनों के मध्य में उच्चरित होते 


वाली नासिक्य ध्वनि | 

वर्ण-समाम्नाय 
वृत्ति 

विवृत 
विवृततर 


विवृततम 
विवृत्ति 


विसर्जनीय 
व्यञ्जन 
श्वास 
सन्ध्यक्षर 


समानाक्षर 


सवर्ण 

पारिभाषिक शब्दों की सूची || ३१६ 


क्रुष्ट, प्रथम, द्वितीय आदि सप्त स्वर (TONE) 
षड्जादि सात संगीतस्वर | अननुनासिक स्पर्श -- 
अनुनासिक स्पर्श के मध्य आने वाली अतिरिक्त 
व्वनि | 

भनुनासिकता । नासिक्य ध्वनियों के प्रभाव से 
उत्पन्न होने वाला नासिक्य गुण । 

भ, ऋ, इ, उ, लृ स्वर-वर्ण | 

वर्णोच्चारण में प्रयत्न की शिथिलता । 

वर्ण का अनुच्चारण, अदर्शन | 

पाँच-पाँच सस्यानीय स्पर्श-वर्णों का समूह । 
अकारादि ध्वनियाँ, जिनमें स्वर तथा व्यञ्ञन सभी 
आते हैं । 

वर्णमाला | वर्णो का एकत्र कथन | 

बोलने की गति । इनमें पारस्परिक अन्तर मात्रा- 
गत होता है | 

स्वर-वर्णो का आभ्यन्तर-प्रयत्न | 
ऐकार तथा औकार का आभ्यन्तर-प्रयत्न । 

एकार तथा ओकार का आभ्यन्तर-प्रयत्न । 

दो स्वर वणों के मध्य संधि प्राप्त होने पर भी 
संधि का न होना । 

वणमाला को वह ध्वनि, जिसका उच्चारण वायु 
के विसर्जन से हो जाता है। 

स्वर की सहायता से उच्चरित होने वाले क्‌, | 
आदि वर्ण | 

अघोष वणों की प्रकृति (बाह्य-प्रयत्न) । 

ए, बो, ऐ, भो वर्ण । 

सर्वाश में समान रूप से उच्चरित होने वाले भ, 
आ भादि स्वर वर्ण । 
एक ही स्यान तथा एक ही आभ्यन्तर-प्रयत्न से 
उच्चरित होते वाले वर्ण । 

- संयोग 


संवृत 


संहिता 


सोष्मन्‌ 
स्थान 


स्पश 
स्पृष्ट 
स्फोटनं 
स्वर 


स्वरभक्ति 


स्वराघात 


स्वरों से अव्यवहित व्यञ्जन वर्णो का मेल । 

(१) स्वरतं्तियों की वह अवस्था जिसमें दोनों 
परदे पास-पास रहते हैं। (२) अकार का भआभ्य- 
न्तर-प्रयत्न । 

वर्णो अथवा पदों का पास-पास उच्चारण जिसके 
मध्य काल का व्यवधान न हो। 

am के द्वितीय भौर चतुर्थ वर्ण । 

वरणो के उच्चारण में प्रयुक्त वह मुखावयव जहाँ 
पर करण द्वारा स्पर्श तथा सामीप्य प्राप्त करके, 
क्रमश: व्यञ्जनों और स्वरों का उच्चारण किया, 
जाता है। ८ 
उच्चारणावयवों के पारस्परिक स्पर्श के फलस्वरूप 
उच्चरित होने वाले 'क' से “म? पर्यन्त वर्णमाला 
में कथित वर्ण । 
स्पर्श-वर्णो का भाभ्यन्तर-प्रयत्न । 

ध्वन्यागम हारा पृथक्करण | ऐसा ध्वन्यागम जिससे 
पूर्ववर्ती स्पर्श का उच्चा रण पूर्णरूप से हो जाता है। 
(१) बिना किसी अन्य ध्वनि की सहायता से 
उच्चरित होने वाली अ, भा, इ, ई, उ, ऊ, ए, 
ऐ, भो, at ध्वनियाँ । (२) उदात्तादि स्वर धर्म । 
(३) षड्जादि अथवा क्रुष्टादि सात सुर । 

स्वर का अंश अथवा आगम-स्वरूप अतिह्रस्व. 
स्वर, जिसका प्रादुर्भाव रेफ लकार तथा व्यञ्ज 
के मध्य हो जाता है। 
स्वर-वणों का उच्चारण-धर्म । उदात्तादि की 
सामूहिक संज्ञा | . 
उच्चारणावयवों के तीर्यग्गमन से उच्चरित होने 
वाला स्वर-धर्म | उदात्त के पश्चात्‌ उच्चरित होने 
वाले अनुदात्त का विकृत रूप । | 
एक मात्राकाल में उच्चरित होने वाले स्वर | 

क्ूग्वेंद-प्रातिशाख्य 


(प्रथम भाग) 


ऋँ्वेद-प्रातिशास्य ` 
(द्वितीय भाग) ``. 
ऋस्वेद-प्रातिशाख्य _ 


(तृतीय भाग) ` 


ऋचा तिमाख्य ` ` 


ऋग्वेद-प्रात्तिशास्य | 


(एक परिशीलन) 
ऋरवेद-संहिता 
ऐतरेय-भआरण्यक 


ऐतरेय-ब्राह्मण 


घतुरध्यायिका 

चरणव्यूह 

छान्दोग्य-उपनिषद्‌ 

तैत्तिरीय-प्रातिशाख्य 
२१ 


Digitized by Siddhanta eGangotri Gyaan Kosha 


ग्रन्थ-सुची 


डॉ० सूर्यकान्त, मेहरचन्द लक्ष्मणदास, लाहोर, १६३४ 


do शिंवदत्त, निर्णय-सागरं प्रेस, १६०५ 
Slo सूर्यकान्त, मेहरचन्द लक्ष्मणदास, दिल्ली, १६७० . 


Slo मंगलदेव शास्त्री, वैदिक=स्वाध्याय-मण्डल वाराणसी, 
१९५६ 

1० मगलदेव शास्त्री, इण्डियन प्रेस, इलाहाबाद, ; | 
{aio ee ig 


_ डॉ० मंगलदेव शास्त्री, मोतीलाल बनारसीदास, लाहोर 


१९३७ 


` डॉ० वीरेन्द्र कुमार वर्मा, काशी हिन्दू विष्वविद्यालय 


वाराणसी, १९७० 


“sic वीरेन्द्र कुमार वर्मा, काशी हिन्दू विश्वविद्यालय, 
वाराणसी, १६७२ 


` _सातवलेकर, स्वाध्याय मण्डल, पारडी वत पाला 
_ WUT बापूराव, शानन्दाश्रम संस्कृत ग्रन्यावली, १६५६ 


* ६ Se 
छ . rite 


काशीनाथ शास्त्री, आदन्दाश्रम संस्कृत ग्रन्यावली, ` /: 
१६5४५ OS नर 
हिटनी, चौखम्बा प्रकाशन, वाराणसी, १९६२ 
अनन्तराम डोंगरा, चोखम्बा संस्कृत-सीरीज, १९२८. : 
गीताप्रेस, गोरखपुर, Fo .२०३३ ; 
राजेन्द्रलाल मिल्न, गणेश प्रेस, कलकत्ता, १५७२ “oe 


CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 


३२३ || वैदिक ध्वनि-विज्ञान 


सैत्तिरीय-प्रातिशाख्य 


श्ेत्तिरीय-प्रातिशाख्य 
(माहिषेय-भाष्य) 

तेत्तिरीय-प्रातिशाख्य 

तेत्तिरीय-संहिता 


स्वनि: विज्ञान 


(रक्तम्‌ ae 

पाणिनीय-शिक्षा 
पाणिनीयाष्टाध्यायी 
(प्रथम-भाग) ` 
काणिनीयाष्टाध्यायी 
"(द्वितीय-भाग) 
पाणिनीयाष्टाध्यायी 
(वुतीय-भाग) ` 


प्राचीन भारतीय भाषां 


ओर धर्म 
धुष्पसूल 


बृहृदारण्यक-उपनिषद्‌ . 


भाषा 
भाषा-विश्वानः 


Ho रंगाचार्य, मैसूर, १६०६ 
वी० वैङ्कटराम शर्मा, मद्रास विश्वविद्यालय, १६३० 


ह्विटनी, मोतीलाल बनारसीदास, दिल्ली, १६७३ 
गंगाधर बापुराव, भानन्दाश्रम संस्कृत प्रन्थावली , 
१९६१ 

गोलोक बिहारी धल, प्रेम बुक डिपो, आगरा, 

१६५८ 

छज्जूराम शास्त्री, मेहरचन्द, लक्ष्मणदास, दिल्ली, 
१९६४ 

Fo भगवद्दत्त, रामलाल कपूर ट्रस्ट, अमृतबर, सं० . 
२०२१ 

to काशी० राजवाडे, आनन्दाश्रम्‌ ग्रन्थावली, १६२१ 


भट्ट शोभाकर, पीतास्बरापीठ संस्कृत परिषद्‌, 
दत्तिया, १९६४ 


मनमोहन घोष, कलकत्ता यूनिवर्सिटी, १९३८ 
प० ब्रह्मदत्त जिज्ञासु, प्यारेलाल कपुर ace, अमृतसर 
१६६४ : 


१० ब्रह्मदत्त जिज्चासु, प्यारेलाल कपूर ट्रस्ट, अमृतसर, 
१९६५ ' 


प्रज्ञा देवो, प्यारेलाल कपूर ट्रस्ट, अमृतसर, १६६८ 


डॉ० उमेशचन्द्र, भारतीय विद्या प्रकाशन, वाराणती, 


` १९७१ 


लक्ष्मण शास्त्री, चोखम्बा संस्कृत सीरीज आफिस, 
बनारस, १६२२ 


गीता प्रेस, गोरखपुर 


व्लुमफील्ड, मोतीलाल बनारसीदास, दिल्ली, १६६५ 
मैक्समुलर, मोतीलाल बनारसीदास, दिल्ली, १९७०“ 


CC-0.Panini Kanya Maha Vidyalaya Collection. 


Digitized by Siddhanta eGangotri Gyaan Kosha 


भाषा-विज्ञान 


भांषा-विज्ञान 


भाषा-विज्ञान 
भाषा-विज्ञान की भूमिका 


भाषा तत्व ओर वाक्य- 
पदीय 
सहाभाष्य 

इतिहास (प्रथम-भाग) 

-वैदिक वाड्मय का 
इतिहास (द्वितीय-भाग) 

संस्कृति 

“वैदिक साहित्य और 
संस्कृति 

“वैदिक साहित्य 


वैदिक स्वर-बोघ 


वैदिक स्वर-मीमांसा 

वैयाकरणसिद्धान्तकौमुदी - 


शतपथ-ब्राह्मण ` 
शिक्षाः संग्रह 


शुकलयजुःप्रातिशाख्य 
शुवलयजुःप्रातिशाख्य 
शुक्लयजु: प्रा तिशाख्य 
संस्कृत का भाषाशास्त्रीय 
अध्ययन १ 
संस्कृत; व्याकरण. का . 
उद्भव एवं विकास 

